
ELŐSZÓ 


Jézus, a második Isteni Személy a Szent Hármasságban most látta elérkezettnek az időt arra, 
hogy ókori tanítását fundamentumként használva és föltépve a történelem véres szövetét, a 
végidők intenzívebb szakaszába lépő földi világunk felé isteni szeretetének újabb tanújelét adva 
utolsó megrázó üzenetet intézzen e könyv lapjain a pusztulás felé egyre gyorsabban sodródó 
emberiséghez. Csak rajtunk, embereken áll, hogy meghallva a gondviselő Isten aggódó kiáltását, 
és megragadva Isten felénk kinyújtott, segítő kezét magunkévá tesszük-e, életünk vezérfonalává 
avatjuk-e az Általa mondottakat. Még van kiút és van menekvés mindenki számára! A 
halogatások ideje azonban lejárt! Az érdemszerzés ideje múlóban! 


Dombi Ferenc testvér (1927-2004), egy látomásában Jézus által papi pályára küldött és 
később fölszentelt katolikus pap volt, akin keresztül a Pest megyei Inárcs községben megszólalt 
az általa Hangnak nevezett égi tanító, Inárcson, ahová 1991-ben, már nyugdíjba vonulása után 
került segédlelkészként a váci püspökség különengedélyével. Szellemlelkén belül Szentlélektől 
nyert karizmaként szabaddá vált egy csatorna a magasabb világ felé, melyen keresztül 1993 és 
2004 között elsősorban maga Jézus vagy egy az Ő tanítását közvetítő mennyei erő vagy angyal 
szólaltak meg nagy gyakorisággal. A Szűzanya-üzenetek ebben az anyagban inkább ritkaságnak 
mondhatók. A Dombi Ferenc személyén keresztül közvetített szöveganyag, az ún. Hang-könyvek 
alapján született meg közreműködésemmel ez a minden keresztény számára nagy jelentőségű 
mű, A Hang evangéliuma. 


Aki a széles körben ismert, a nagyegyház által kanonizált evangéliumok példájára arra számít 
e könyvet kezébe véve, hogy ebben is egy kronológiailag is követhető történet cselekményével 
szembesül majd, csalódnia kell. Ez az evangélium a nagy és ősi ázsíai, távol-keleti vallási 
hagyományok szokása szerint a nagy tanítómester mondásainak, gondolatainak és 
bölcseségének, esetünkben Jézus-logionoknak és hosszabb fejtegetéseknek a gyűjteménye 
(ilyen az apokrif Tamás evangélium is), mely a ma emberéhez szólva Jézus legtisztább, 
meghamisítatlan tanításait tartalmazza, annak a földi behatároltságok és az emberléttel 
együttjáró kényszerek nélküli, győztes és Isten-azonos Jézusnak az útmutatásait, aki ígéretéhez 
híven (, Veletek vagyok minden nap a világ végezetéig.") egy pillanatra sem hagyta magára övétt. 
Ez abban is megnyilatkozik, hogy szavaiból egyértelműen kiviláglik, nem tévesztette szem elől a 
mennybemenetele óta eltelt idő történéseit sem, és így a mai ember számára is, a mai ember 
nyelvezetét fölhasználva, érthető stílusban szól hozzánk, és üzeneteit, példázatait korunk 
képeinek, a mai világ kelléktárának, tudásának és vívmányainak felhasználásával érzékletesen 
önti szóba. 


Az egyes szentenciák és hosszabb fejtegetések egyben meditációs objektumokként 
ís felhasználandóak. Ezt a szent könyvet nem szabad felületesen átfutva rajta, regényként 
olvasni, mert egyrészt nem rendelkezik cselekménnyel, másrészt mindegyik igerészlet, isteni 
üzenet elmélyülést igényel, csak így válhat bensőnk részévé. Végülis ez Jézus célja! 


Ebben az iratban egy olyan Szabadítóval találkozunk, aki nálunknál is sokkal alaposabban 
ismer minket, aki a mi kisebb-nagyobb, apró-cseprő ügyeinkkel és gondjainkkal van elfoglalva 
segítő és boldogító módon. A legrendhagyóbb és legszokatlanabb számunkra az, hogy Dombi 
Ferenc testvéren keresztül egy 2000 év távlatából hajdani földi életére visszatekintő, azóta az 
isteni létbe, a töretlen Istenfiúságba visszatért Jézus szól hozzánk, s ebből az evangéliumokban 
számunkra szokatlan perspektívából sok eleddig magátólértetődő dolog átértékelődik, új fényben 
jelenik meg Jézus pontos és részletekbe menő magyarázatainak köszönhetően. Számos, az 
evangéliumokban magállapotban elhintett gondolat e könyvben szökken szárba és termi meg 
számunkra gyümölcsét. 


Jézus ezen igaz tanításában egy sokkal megengedőbb és megértőbb, ám ugyanakkor 
következetesen és egyben együttérző módon szigorú, szeretetét teremtményeire sokkal 
szélesebb körben kiárasztó, kevesebb külső feltételt követelő, mint ahogyan a hivatalos egyházi 


felfogás hirdeti, józan, gyakorlatias és irgalmas Istent ismerhetünk meg, Aki velünk ellentétben a 
legkisebb részletekig ismeri teljes múltunkat, egész lényünket és cselekedeteink mozgatórugóit. 


A Hang evangéliumának Jézusát hallgatva az a benyomása támad az embernek, mintha 
vendégségben lennénk Nála, ahol mintha az asztalnál velünk szemben ülve minden 
mesterkéltség és misztikum nélkül, az Istenember szeretetteljes közvetlenségével tanítana 
bennünket. 


Ezt a közvetlen, minden emberi és hagyománybeli áttétet nélkülöző, élő kapcsolatot, mely itt 
megnyilvánul, hiányolja az ember az intézményesült, hierarchikus és tekintélyelvi egyházakban a 
leginkább, melyekben minden közvetlen kapcsolat megszűnt Isten Fia és a vallási szervezet 
között, s a kapcsolatfelvétel kizárólag kellékek és eszközök (pl. szentségek, megszentelt tárgyak 
és szertartások) révén, közvetett módon valósulhat meg, gyakran gépies és minden átélést 
nélkülöző módon. Jézus nem győzi hangsúlyozni, hogy a metanoia, a megtérés csak az egyes 
ember szíve irányultságának száznyolcvan fokos megváltozásával, gondolkodásának jó irányba 
történő, radikális átalakulásával belülről kifelé, és nem fordítva történhet meg, mehet végbe az 
isteni kegyelem és az emberi erőfeszítés összefonódása által. 


Jézus, akárcsak földi testetöltése idején, ma sem győzi eléggé ostorozni a vallási formalizmus 
minden megnyilvánulását, és nem győzi eléggé hangsúlyozni az embert Istenhez fűző viszony 
élő és közvetlen jellegének szükségszerűségét és fontosságát. 


Az ember-Isten kapcsolat terén magát erőszakosan mindenáron előtérbe toló egyházszervezet 
Istent, Jézust az elérhetetlen és megközelíthetetlen misztikum ködébe és a hittitkok homályába 
száműzte a hívek elől ahelyett, hogy közvetlen kapcsolatra buzdítaná őket a magasabb szellemi 
világgal, hiszen maga Jézus hangsúlyozza jelen evangéliumában, hogy a mennyei erők és a 
szellemvilág sokkal közelebb állnak hozzánk, emberekhez, mint mi egymáshoz. Ezt tudni óriási 
vígaszforrás. 


A nagy keleti vallások és bölcseleti tradíciók mondásgyűjteményeinek eszmei szűrletéből 
egész filozófiai rendszerek nőttek ki, melyekre pl. Kína esetében egy az emberi létet minden 
részletében átjáró és átfogó társadalmi berendezkedés épült. Még a mai, ateizmust hirdető, 
kommunista Kínában is érvényesülnek a kínai ókor nagy tanítójának, Konfuciusnak (Konfu-cénak 
vagy Kung-cénak) tanai, akinek mondástárából kinőtt bölcseletéből keletkezett a konfúcionista 
társadalomszervező elv, mely ma is él hazájában. Mindarra az eszmei-gondolati alapzatra, mely 
A Hang evangéliumában Jézus és a mennyei hatalmak által megfogalmazódik, az Isteni 
Tanítómester útmutatásai alapján lerakhatóak lennének az emberiséget egy merőben új és 
reményeim szerint boldogabb korszakba átvezető társadalmi-vallási-szellemi-kultúrális-gazdasági 
berendezkedés tartópillérei. Tudom, az ilyen átfogó és radikális változtatási szándékok eddig 
még mindig elbuktak, mert elgáncsolták őket az emberi gonoszság, ostobaság, tudati 
beszűkültség, önzés és materializmus emberben élő démonai. Reményem mégis a 
megvalósíthatóság irányába mutat, mert tudvalévően mindenkiben a remény hal meg legutoljára. 


A Hang evangéliuma tehát mindenben kiállja a híres stuttgarti filológus, Wilhelm Nestle ama 
kritikáját is, aki szerint a mai formájában ismert kereszténység egy Pál által alapított vallás, 
melyben Jézus voltaképpeni evangéliuma helyett a Jézusról szóló evangélium van túlsúlyban, 
ugyanis e jelen és most napvilágot látó műben csak és kizárólag Jézus tanítása, örömhíre, Isteni 
Igéje kapott helyet. A Hang evangéliumában a legalapvetőbb fogalmak és titkok tisztázásán túl 
csak és kizárólag azzal szembesülünk, hogyan lát bennünket és hogyan látja világunkat a 
feltámadott, győztes Jézus, és az is megvilágítódik, hogyan szeretné látni. E mű segítségével 
betekinthetünk az Isteni Tanító, az Üdvözítő Jézus gondolkodásmódjába, és ez útmutatásul 
szolgálhat nekünk az élet legfontosabb kérdéseiben való eligazodás terén. 


Jézus így fogalmaz ebben a kinyilatkozatatásában: ,Én a világ Világossága vagyok, és nem 
ködösítése." Igen, ebben a jézusi könyvben világos, könnyen érthető, egyértelműen 
megfogalmazott magyarázatokat kapunk minden fontos kérdés felől. Gyakran világosabbakat és 
részletesebbeket, mint a négy kanonizált evangéliumban! Egyben minden kétséget kizáróan 
biztos lehet a kedves olvasó, hogy e könyvet kezébe véve a legtisztább jézusi tanítással 

szembesül, sokkal szélesebb tudástartalmakkal ismerkedhet meg, mint az Újszövetség bármely 
iratában. Benne tisztázódik és a helyére kerül minden, ami fontos és bennünket érint. 


Minden fentről sugalmazott tanítás vagy üzenet egy közvetítő emberi személy személyiségén, 
nyelvi felkészültségén, stiláris masinériáján és tudásszintjén szűrődik át, s így magán viseli annak 
gyengéit avagy erényeit. Dombi Ferenc testvér e téren is bravúrosan megállta a helyét. Sok 
esetben a mennyei üzenet a továbbadó személy nyelvi és karakterbeli fogyatékosságai miatt 
bukik el vagy veszít eredeti intenzitásából, válik primitívvé és így hiteltelenné. 


Dornbi testvér esetében az égi üzenet földi szinkronizálása - bár saját nézeteivel keveredve -, 
de mesterfokon működött, s ez a körülmény csak tovább növeli értékét mindannak, mely rajta 
keresztül nyelvi eszközökkel megnyilvánult. Az ő esetében világosan elkülönülnek egymástól 
mindazon részletek, melyekben bizonyos témák terén a papi szeminárium agymosásától és 
fanatizáltságától megszabadulni nem képes klerikus megrögzött tévedései öltenek általa 
magukra nyelvi köntöst, és melyekben valóban Jézus beszél. Egyértelműen szétválaszthatóak 
azon részek, melyekben Dombi Ferenc, papi személy a papneveldében betanult leckét mondja 
föl, és melyekben maga a Szabadító Jézus üzen. Ehhez persze a lelkek és tartalmak 
megkülönböztetésének kegyelme és képessége volt szükséges, mely esetemben Jézusnak 
köszönhetően végig jelen volt e hosszadalmas és fáradságos munka alatt. Szívemben nagy 
szomorúsággal kellett megállapítanom, hogy még egy Dombi Ferenc sem volt képes teljes 
mértékben felszabadulni mindazon ma már nyilvánvaló teológiai hazugságok hipnotizáló hatalma 
alól, melyek a maguk tarthatatlanságában már lelepleződtek, és melyekkel a papi 
szemináriumokban teletömik szegény, zömében jó szándékú fiatalemberek tudás után 
szomjúhozó fejeit. 


Ő maga magyarázza olyképpen azt a karizmát, mely médiumitással ruházta fel őt, hogy nem 
másról van szó, mint egy a Szentlélek által megtisztított és a közösség számára fölerősített, 
hétköznapi — képességről, mely lelkiismeretének szűrőjén keresztül juttatja el a 
megfogalmazódásig az általa lejegyzett gondolatokat. Egy telógiát végzett pap lelkiismeretén, aki 
görcsösen ragaszkodik főleg Jézus emberi kívoltának és tanításának származása tekintetében 
azokhoz a tévedésekhez, melyek hamis voltához ma már nem férhet kétség. 


A hosszú szöveg olvasása során megtapasztalhattam tehát, mint válnak el élesen egymástól a 
jézusi kinyilatkoztatás szívenragadó üzenetei és szemet és elmét nyitogató és tisztító tanításai a 
rutinból megfogalmazott mondatok áradatától, melynek szürke háttérszövetéből aranyló fénnyel 
emelkednek ki a hiteles és a sugalmazás erejével ható, ihletett szövegszakaszok. A Hang 
evangéliuma kizárólag ezeket tartalmazza. 


Dombi Ferenc Jézus, azaz Isten iránti feltétlen tiszteletből a Vele foglalkozó személyes, 
birtokos illetve vonatkozó névmások kezdőbetűit nagy betűkkel írja. Én mindvégig tiszteletben 
tartottam Dornbi testvér eme kívánságát, és nem változtattam rajta. 


Az égi tanítás kérdés-felelet, azaz ún. párbeszéd-ima formájában zajlik egyfelől a közvetítő 
személy, másfelől Jézus valamint más felsőbb létezők között. Dombi testvér többnyire általános 
és fontos témák tisztázása végett teszi föl kérdéseit, míg a hozzá ügyes-bajos dolgaikkal forduló 
emberek konkrét gondjainak és problémás élethelyzeteinek tisztázása végett intéz kérdéseket 
Jézushoz az ő nevükben, melyek megválaszolásától Jézus soha nem zárkózott el. A válaszok 
hitelességét a bennük előforduló sok bizalmas és intim információ is nemesfémpróbával látja el, 
melyeket Dornbi testvér magától nem tudhatott. 


E monumentális anyag olvastán, ahogy egyre előre haladtam benne, bizonyossá vált 
számomra, hogy ezeket a kristálytiszta, szinte vegyileg szűrt tanításokat még a legzseniálisabb 
ember sem lett volna képes megfogalmazni. Ahhoz, hogy ez az anyag fiktív, azaz kitalált módon 
létrejöhessen, nagyobb zsenialitásra lett volna szüksége Dombi Ferencnek, mint egy Tolsztojnak, 
Dosztojevszkijnek vagy akár egy Thomas Mannak együttvéve! Tudjuk, hogy ez képtelenség. 


Az isteni válaszok szinte mindegyikében elhangzik egy vagy több kulcsfontosságú tanítás. Én, 
Lajdi Péter csupán arra vállalkoztam, hogy a 4689 A4-es oldalra rúgó, 43 Hang-könyvből álló 
irodalomból értelmem és szívem hálójával kihalásszam az ,aranyhalakat", a mindenki számára 
általános érvényű és legfontosabb üzeneteket, gondolatokat, jótanácsokat, figyelmeztetéseket és 
bölcseségeket, melyeket - a jobb eligazodást szolgálandó, már amennyire erre mód nyílott - 
témák szerint csoportosítottam. Ezt úgy hajtottam végre, hogy nem szelektáltam a nekem tetsző 
vagy a nézeteimmel nem mindenben összecsengő jézusi üzenetek között, hanem alárendeltem 
individuális hajlamaimat és világlátásomat Jézus kinyilatkoztatásának. Az eladdig meddő 
kőzetben nyugvó nemesfémércet csak ezzel a módszerrel, csak ebben a formában lehetett 
kibányászni, azaz közkinccsé tenni, ami általam meg is történt. 


Mivel a munkavégzéssel, munkahelyi és családon belüli gondokkal, betegségekkel, 
függőségekkel és egyéb ezernyi bajjal agyonterhelt embereknek se ideje, se energiája nincs arra, 
hogy egy sokezeroldalas írott anyagon átrágják magukat, szükséges volt, hogy a monumentális 
mennyiségű Hang-irodalom olvasása során  tudatomon átáramló — szövegfolyam 
hordalékhomokjából kirostáljam az aranyat minden igazság- és Istenkereső ember számára, 
hogy egyetlen kötetben kezükbe vehessék megmenekülésük kulcsát. 


A Hang evangéliumának köszönhetően tanúi lehetünk annak, hogy a jézusi kinyilatkoztatás a 
teremtés folyamatához hasonlóan nem ért véget Jézus mennybemenetelével, hanem 
állapotszerű, azaz ma is tart. A hivatalos egyházak vezető képviselői legszívesebben 
lepecsételnék, vasláncokkal lefojtanák a kinyilatkoztatás ma is forrásvíztisztaságú kútjait, nehogy 
Isten felrázó üzeneteivel megzavarja önimádatuk és hatalmuk sötét magabiztosságát. Az élet itt a 
földön nem más, mint állandó mozgás és változás. A megmerevedett világi és egyházi struktúrák 
tehát halálra vannak ítélve. 


Az ezúton testet, emberi szót öltött tanítás semmiben sem áll ellentétben a széles körben 
ismert evangéliumok tartalmával, hacsak abban nem, hogy tartalmazza a belőlük hatalmi szóra 
kigyomlált igazságokat is (pl. a reinkarnáció tanát), és helyre teszi a meghamisított vagy utólag 
betoldott, félremagyarázott vagy nem isteni eredetű részeket. A Hang evangéliuma az előző, 
egyházilag kanonizált négy evangéliumnak kibővített értelemben továbbviszi mind szellemiségét, 
mind tanításaiknak tartalmát. Vannak azonban bőven meglepő igazságok benne. A legnagyobb 
meglepetések a hagyományos egyházakra, a  papi-lelkészi testületekre és szerzetesi 
csoportosulásokra, Pál apostolra és a zsidóságra várnak ezen isteni eredetű könyvben. 


Ezt a szöveget olvasva rend keletkezik az ember fejében éppenúgy, mint a szívében is. Öröm 
és megnyugvás, hála és derű vesz erőt a lelken megtudva azt, mily határtalan Isten szeretete 
irántunk, teremtményei iránt, és hogy a leglényegesebb és legfontosabb dolgok egyben a 
legegyszerűbbek is. 


Belőlem, aki még nem is oly régen puszta rutinból és hagyománytiszteletből voltam a magam 
módján keresztény, meggyőződéses istenhívő és megtért ember ennek a könyvnek 
köszönhetően lett a Hang-irodalommal való intenzív foglalkozás által. 


Isten ebben a könyvben szól az emberhez először minden homályt növelő misztifikáció és 
patetikus dörgedelmek nélkül úgy, olyan világos egyértelműséggel és lényegretörő evidenciával, 
hogy többé nincs szükség soktonnányi teológiai irodalomra, szőrszálhasogató, okoskodóan 
fontoskodó és meddő szövegmagyarázatokra, melyeket amúgyis csak a bennfentesek belső köre 
használ, és melyeket szerencséjére senki közönséges halandó soha el nem olvas. 


Aki ennek a szent könyvnek a hatására meg nem tér, azaz meg nem változtatja gondolkodását, 
s ennek következtében egész életét, az vagy még annyira primitív szintjén van a lelki fejlődésnek, 
hogy jobb esetben tudatlansága menti fel ez alól, vagy pedig csupán elvetemült és megátalkodott 
ember. 


Tudatában vagyok annak, ha A Hang evangéliuma szélesebb nyilvánosságra tesz szert, a 
gonosz birodalmában két évezred alatt kényelmesen berendezkedett, hivatalos egyházak vezető 

köreinek heves támadásait fogja kiváltani. Az egyházi alapmentalítás és Jézus róluk képviselt 
álláspontja között ugyanis vörösen cikázó feszültség vibrál, ordító ellentét feszül. Már az első, 
Jézus utáni századokban, de kiváltképp a milánói ediktum (313.) aláírása óta a névleg Jézust 
követők közösségeiben is végbement az egyháziasodás folyamata, melyben kiépültek a hatalmi 
struktúrák és elhatalmasodott a vezető körökben az uralkodási vágy, azaz röviden: Jézus 
szellemi hagyatéka vallássá korcsosult. Tételes, dogmatikus, intoleráns vallássá. 


A vallások csak egyfajta hamis kiválasztottsági tudatot erősítenek a rajtuk csüggő hívekben, 
démonizálva a más hiten lévőket. A vallás ahelyett, hogy kibékítené és egyesítené az embereket 
és népeket, elválaszt, megoszt, gyűlöletet kelt, fanatizál, megfélemlít és hiszterizál, valamint 
gyilkos indulatokat ébreszt az eleve érzelmi-indulati alapjellegű, tökéletlen emberi lényben, és 
elsorvasztja az önálló gondolkodásra való képességet. Röviden: engedelmes alattvalókat nevel. 
Jézus szerint ,a vallásosság ördöge az egyik legördögibb ördög. ... Engem nem ateisták, hanem 
buzgó, felekezetnek elkötelezett emberek feszíttettek keresztre. ". 


Jézus nem alapított vallást. Ő Isten elmúlhatatlan, megmásíthatatlan, örök és teremtő Igéjét és 
a nagybetűs Életet hozta el közénk. Tanait meghamisítva és személyét torz módon átértékelve 
egy zsidó rabbi alacsonyította le a kereszténységet a vallás szintjére, összefércelve Jézus 
tanítását (, melyeket a rabbi csak töredékesen ismert) egy régebbi, gyökeresen más mentalitású 
vallással. Ez az összeolvasztás, mely tele van hajuknál fogva előráncigált, erőltetett ószövetségi 
párhuzamokkal, első látásra túlságosan jól sikerült, látszólag túl szép lett ahhoz, hogy igaz is 
legyen. Jézus a szereteten nyugvó, egyetemes őskíinyilatkoztatás tanait elevenítette fel és 
vitte tökélyre, feltárva Isten (a Szent Hármasság) belső életét, és a Mennyei Atya valódi, 
torzításoktól mentes arcát fordította az emberiség felé, mely mentes minden tökéletlenségtől, 
mentes minden faji és vallási kirekesztésből táplálkozó vér- és bosszúszomjtól. Melengető, 
makulátlan, tiszta, sugárzó fény. A józan szeretet fénye. 


Felvetődik a kérdés, hogy Saul-Pál talán jól ismerhette azt a régi és jól bevált gyakorlatot, mely 
arra a gondolatra épül: Ha valamit (pl. egy új mozgalmat vagy szellemi áramlatot) nem tudsz 
megakadályozni, állj az élére, hogy belülről megfertőzd és kisiklassad eredeti pályájáról. Ha 
tényleg így volt, bizonyos mértékig még csodálatunkat is kiérdemli, mert nem kevés áldozatra is 
hajlandó volt e munkája sikeréért. Egy másik eshetőség is szóba jöhet azonban (és ez a 
valószínűbb), miszerint csak arról volt szó, hogy minden emberhez hasonlóan ő sem volt képes 
kibújni saját bőréből, képtelen volt levetni a rabbinikus tanultság és a zsidó teológiai műveltség 
kényszerzubbonyát. Igen érdekesek Jézus Pálról megfogalmazott gondolatai. A teológusokra 
nézve sokkolóak. 


Jézus útmutatásait komolyan véve föltétlenül be kell következnie egy gyökeres 
szemléletváltásnak és felfogásbeli átértékelődésnek, ha a kereszténység a jövőben fenn 
szándékozik maradni intézményes formában is. Erre most fölkínálkozik egy újabb esély, lehet, 
hogy a legutolsó: A Hang evangéliuma. 


Elérkezett annak az ideje, hogy végre-valahára szembesüljünk azzal az igazsággal, Aki Jézus 
személyében testesült meg közöttünk Augusztus, római császár uralkodásának idején, s Akit 
ürügyként kisajátítva azóta sátáni hatalmak mindig újra és újra saját ördögi céljaikra akarnak 
fölhasználni, hogy rabszolgasorba taszíthassák az egész emberiséget. Egyik fő módszerük Jézus 
személyének és tanításának meghamisítása és téves magyarázata. 


Megérett az idő arra, hogy Isten kiragadja a teológia monopóliumát mindazok kezéből, akik 
visszaélve az Isten-tan magyarázatának előjogával, azt saját hatalmi ambícióik szolgálatába 
állították, emberlétük dacára önistenülésre használva föl az emberré lett, emberiesült Isten, Jézus 
szellemi hagyatékát, elárulva Őt. 


A János szerinti evangélium így végződik: ,Jézus még sok mást is cselekedett (és tanított; EP); 
Ha egyenként mind megírnák, azt hiszem, hogy az egész világ sem tudná befogadni a könyveket, 
amelyeket írni kellene." A Hang evangéliuma részben eleget tesz az ezen evangéliumi szakasz 
által támasztott igényből fakadó hiánypótlásnak is. Van egy másik evangéliumi rész is, mely még 
jobban megvilágítja e könyv fontosságát és jelentőségét (Mk. 4./10-11.): ,Amikor egyedül 

maradt, tanítványai a tizenkettővel együtt megkérdezték, mi a példabeszéd értelme. "így 
válaszolt nekik: Előttetek föltárom Isten országának titkát, a kívülállóknak azonban minden csak 
példabeszédekben szól." Jézus legmélyebb és legfontosabb (idegen szóval úgy is 
fogalmazhatnék: ezotérikus, azaz rejtett) tanításában a tanítványoknak csak a legbelső köre 
részesült tehát, s ez a tudás nem hagyományozódott át az intézményesült egyházak tagjaira. A 
Hang evangéliuma részben betekintést ad ebbe, az egyház által kanonizált iratokban nem 
szereplő tanításba is. 


Jézus óta valamelyest érvényét vesztette az a hérakleitoszi bölcs mondás, miszerint ,Az Úr 
nem mond ki semmit, nem rejt el semmit, hanem jelez". Jézussal nemcsak maga a teremtő 
Isten jött el közénk megfogható, emberi alakban, hanem az ember számára is felfogható és 
mindent átjáró, isteni Ige is testet öltött, azaz kimondatott tanításában, s ez legtisztább 
formájában e könyvben olvasható. 


Töredelmesen kérek mindenkit, akihez eljut e könyv, magamat is beleértve: Olvassuk, 
terjesszük! Okuljunk és tanuljunk e rendkívüli fontosságú műben megismert igazságokból! 
Tegyük őket hétköznapjaink és magatartásunk, emberi bensőnk szerves részévé, cselekedeteink 
iránytűjévé, hogy segítségével mindannyian méltóvá válhassunk Isten szabadságára! 


Nekünk, magyaroknak kiváltképpen nagy okunk van az örömre, hogy a mi ősi és rendkívüli 
kifejezőerővel rendelkező nyelvünkön fogalmazódott meg az evangéliumok írásos rögzítése 
óta a kereszténység számára az utóbbi két évezred legnagyobb jelentőségű írásos műve, 
A Hang evangéliuma, hogy magyarul, Szűz Mária királyságában, Magyarországon érte el az 
emberi szférákat Jézus e fontos üzenet-gyűjteménye. Vegyük kimagasló megtiszteltetésnek, 
kivételes kitüntetésnek Jézus ránk eső választását, s legyen ez a felismerés jövőbe vetett 
bizakodásunk és erőnk kiapadhatatlan forrása! 


A Hang evangéliuma szilárd alapul szolgálhat mindazoknak a valódi ökumenére, akik őszintén, 
minden hátsó szándék nélkül törekszenek arra, hogy végre először a kereszténység történetében 
tényszerűen is egy akol legyen és egy Pásztor! Csak el kell fogadni minden keresztény 
felekezetnek, de még tovább megyek: minden embernek az e könyvben foglaltakat igaznak! 
Vége legyen már egyszer és mindenkorra az Istenre való hivatkozással végrehajtott, pokoli 
vérontásoknak! Véget -kell már vetni végre-valahára az egymás ellen feszülő, istentelen 
ideológiák (a vallások is azok!) egymás elleni, fogcsattogtató acsarkodásának és bestiális 
vicsorgásának, röviden: Isten gonosz szándékokra való fölhasználásának és ürügyként történő 
kisajátításának! 


Váljék ez a terjedelmére nézve kicsi, de jelentőségét tekintve nagy könyv, lefordítva 
világnyelvekre, részévé annak a világjobbító, világátalakító munkának, melyről Jézus a XX. 
század első felében Kovácsics Natália nővérnek adott kinyilatkoztatásában így szólt: , Nagy jövő 
vár Anyám országára, s általa az egész világ kegyelmet nyer." (...) ,Miként a betlehemi istállóban 
elkezdődött a megváltás, úgy a magyar földön elkezdődik az én nagy munkám: a bűn 
megszüntetése, eltörlése a föld színéről, a lelkek megszentelése, a sátán legyőzése és az én 
országomnak diadalmas uralma. Ez pedig annyiban fog sikerülni, amennyiben Szeplőtelen 
Anyámnak, mint a Világ Győzelmes Királynőjének megadják a nyilvános tiszteletet és 
elismerést..." Ne feledjük azonban: Mindez a mi tevőleges közreműködésünkkel valósulhat csak 
meg!! 


Hála legyen Neked, Szabadító Jézus, hogy nem hagyod győzedelmeskedni a hazugság atyját, 
e világ fejedelmét, aki e világ hatalmasain és gonosz embereken keresztül aktív, aki minden tőle 
telhető erővel meghamisítani igyekszik szellemi hagyatékodat! Legyen valódi Egyházad 
megújulásának hathatós eszköze ez a könyv, melynek szerzője Te Magad vagy! 


Lajdi Péter Nürnberg, 2018. 


Szabadító Jézus 


A HANG EVANGÉLIUMA 


1. JÉZUS SZERETETE I. 


1Belevittem szeretetem teljességét teremtésembe. Azért teremtettelek, hogy neked is jó 
legyen. Míg idea valami, addig csak hordozóját boldogítja. A megvalósult idea kell, hogy 
hordozza Alkotóját. Ezért és erre teremtettelek. 


Nézz Máriára! Öröktől fogva hordoztam, majd ő hordozott Engem, s hordoz örökké. Ez a te 
szereped is! Nem kisebb. Nagyobb meg nem lehet. 


ZElőször is, nem bennetek bíztam, mikor szabadnak, tehát szeretetre teremtettelek titeket. 
Azért vállalhattam ezt a kozkázatot, mert nagyon jól ismerem saját szeretetemet. Magamban 
bíztam tehát, és nem bennetek. A ti döntésetek Mellettem nem más, mint visszhangja az Én 
mellettetek hozott döntésemnek. Semmi kétség sem volt Bennem akkor, mikor e nyilatkozatot 
tettem sorsotokat illetően: , Ha Engem üldöztek, titeket is üldözni fognak." Tehát nem azért bízom 
bennetek, mert Mellettem döntöttetek, hanem azért, mert Én döntöttem mellettetek. 


3Úgy érzitek, hogy régi barátaitoknak nincs már szükségük rátok? Persze hogy nincs! Nekem 
van szükségem rátok! Ezért éltek még a Földön. Nem miattuk. Miattam! Az érti csak ezt, aki a 
szívével is tud gondolkodni. Szeretetem által léteztek! Ha egy pillanatra nem szeretnélek titeket, 
akkor a nemlétbe zuhannátok vissza. De ettől nem kell tartanotok, mert Én hűséges vagyok. 
Engedjétek magatokat szeretni Általam! 


4Első kijelentésem a nyilvánosság előtt így hangzott: ,Betelt az idő." (Mk 1./15.). Velem 
elérkezett a világvége! Általam, Velem és Bennem már mindenki tudhatja, ha akarja, hogy 
hogyan néz ki a tökéletes, boldog ember. Példát adtam nektek. Minden problémátokra megoldás 
vagyok. És csak Én vagyok megoldás. Senki más! Bennetek élek. (Jn 14./23)! Közöttetek élek. 


5Küldtem és küldök olyan embereket hozzátok, akik jól tolmácsolják akaratomat. Ezek 
azok, akiket ha hallgattok, akkor Engem hallgattok. Ezek az emberek nem szertartások által 
lesznek olyanok, hogy beszélni tudok belőlük, hanem a Velem való személyes kapcsolat által. 
Persze a szertartás nem akadály, csak éppen nélkülözhető. 


6Jézus Hangja: Akik nem hisznek szavaimnak, azokat éppen úgy kell szeretni, sőt, ha lehet, 
még jobban, mint azokat, akik hisznek. Mindenkinek lehetősége van, hogy eldöntse, mire teszi 
életét. Mindenki abban hisz, amiért él. 


A Hang által közölt gondolataim nem rendkívüliek. Pontosan egyeznek az evangéliumaimban 
található mondanivalómmal, csak jobban ráirányulnak azokra a ma megjelenő problémákra, 
melyek évezredekkel ezelőtt még nem voltak olyan elevenek. Tehát semmiképpen sem szabad 
veszekedésre, haragoskodásra, pártoskodásra használni Hangomat. 


Az viszont nagyon fontos, hogy mindenki, amennyire teheti, minél több embernek hívja fel 
figyelmét hangomra! 


7Már az egy komoly szeretetszolgálat, ha a Hang tartalmával átitatottan beszélgetsz azokkal, 
akik éppen erre neked lehetőséget adnak. Nagy és komoly szeretetszolgálat, ha mások 
figyelmét is felhívod Hangomra. Bizony Én rászorulok segítségetekre e téren is. 


Mindenkire különleges áldásomat adom, aki bekapcsolódik ebbe a munkába, Hangom 
üzeneteinek terjesztésébe! E különleges áldást feltétlenül meg fogják tapasztalni az érdekeltek. 
Főleg most, mikor már kevés idő van hátra ahhoz, hogy megrendüljön a Föld. 


8A szeretet természetrajza: A szeretet parancsát könnyebb ott megvalósítani, ahol ezt 
érzelmi, hangulati elemek segítik. Nehezebb ott, ahol kevésbé segítik, és nagyon nehéz ott, ahol 
ennek érzelmi, hangulati akadályai vannak. Ezt az utóbbit mondjátok ellenszenvnek. Ez lehet 
olyan méretű, hogy csak az Enyéim képesek megvalósítani. De ezek képesek rá Irántam való 
szeretetből. Ilyenkor válik nyilvánvalóvá, hogy a szeretet elsősorban nem élvezet, hanem áldozat. 


Ha hiszel abban, hogy elvárom tőled a szeretés, a jót akarás áldozatát, akkor nem fog 
áthághatatlan akadályt jelenteni semmiféle negatív érzés, semmiféle ellenszenv ennek 
megvalósítására, megélésére. 


9Higgyetek! A Hangon keresztül is Jézus szól hozzánk: Kétezer évvel ezelőtt szavaimban 
is mindig megtalálták a hivatásos kétkedők azt, amivel igazolva látták, hogy ámítom a népet (Jn. 
7./12. / 7./47.), s amit mondok, az azért nem lehet Istentől jövő, mert Én mondom, aki nem 
jöhettem Istentől. Ma már általában mindenki tudja, hogy Istentől jöttem, ezért szavaimat úgy 
próbálják semlegesíteni, hogy azt igyekeznek kimutatni, hogy nem is az Én szavaim. Hát aki 
akarja, az ezt igazolni is tudja. Félelmetes, hogy mire képes az emberi okoskodás annak 
érdekében, hogy ne kelljen megtérnie. 


Mondanivalóm tartalma is mindig kikezdhető volt azok részéről, akik ezzel a szándékkal 
vizsgálták szavaimat. Így van ez ma is, és így lesz mindaddig, amíg Atyám véget nem vet annak 
a folyamatnak, amit ti földi életnek neveztek. 


Alapvető tehát, hogy úgy olvassátok szavaimat, hogy azokban AKARJÁTOK megtalálni azt, 
ami épít, buzdít és vígasztal. Aki így áll Hozzám, az hitével, tehát szíve szemével megtalálhatja 
Nálam szíve békéjét akkor is, ha szavaimat nem aranypapírba csomagoltam. 


10Erkölcsi felelősség: Amikor azt mondjátok, hogy sok út vezet Istenhez, ezt csak akkor 
mondhatjátok, ha a butaságot is beleértitek. Vagyis azt az erkölcsi állapotot, mely nem jár 
felelősséggel. Erkölcsi felelőssége mindenkinek addig ér, amíg tudati szintje. Mindenki csak azért 
felel, amiről tehet. Én nem azért jöttem közétek, hogy tudati szinteteknek megfelelően 
cselekedjetek csupán. Azért jöttem, hogy elmondjam és megmutassam saját tudati szintemet, s 
felkérjelek benneteket arra, hogy ez legyen számotokra a mérce. Ezt kell megcéloznotok. 
Elsősorban üdvösségetek érdekében. Mindenki üdvözül, aki meggyőződése szerint cselekszik. 


11Ne félj! Felelősséged csak addig terjed, ameddig ura tudsz maradni önmagadnak! Azok, 
akik attól félnek, hogy el fogják veszíteni önmaguk felett az uralmat, azok egy értelmetlen 
eseménytől félnek. Attól félnek, hogy Isten kárukra enged meg valamit, ami nem válik javukra! 
Ilyen nincs! 


12Nehezen értitek meg, hogy az önzés csak rövidtávon élvezet, hosszú távon sok szenvedést 
eredményez. Míg a szeretet csak rövid távon áldozat, s hosszú távon soha el nem múló élvezetet 
eredményez. 


Az erők küzdelmének mindig, kivétel nélkül temetés a vége. Az Én erőm, szeretetem valóban 
életet fakaszt. 


2. AZ IMA 


1Engem szeretni éppen annyit jelent, hogy Nálam tudni otthonodat. Vagyis: nem vagy otthon 
másutt, csak vendégségben. Nekem nem a mondanivalód kell, hanem te kellesz. Ha ezt tudod, 
ez a felismerés már maga imádság részedről. Nem szavakon múlik ez. Egymáshoz tartozásunk 
felismerésén. 


Imádkozni magányodban kell. Teremteni gondolatokat, melyek örömödnek, bánatodnak, 
vágyaidnak, csalódásaidnak hordozói. Lelkedben Elém állni, benső kapuid zárait fölpattantani, 
Velem közösen múltadban elbarangolni, s Tőlem szemeket kérni, hogy meglásd életedben 
munkám, szeretetem nyomait, áldásomat kérve személyekre, eseményekre, mely áldás tisztítja 
álmaidat, kapcsolataidat, hogy ne csak elviseld magadat, de örülni is tudj Miattam önmagadért. 


Nem véletlenül idetévedett embersors vagy csupán, hanem örök álmom fénye jelent meg veled 
e sötét világban. 


Az imádság kétségtelenül hit kérdése is. De nem kell hozzá rendkívüli hit. A hit a szív szeme. 
Nem vagy tiszta? Nem baj. Nem akarsz tiszta lenni? Ez baj! 


Hidd el, ahol Én megjelenek, ott minden tisztul. Annyiban tanulsz meg imádkozni, amennyiben 
nem akadsz fönn csip-csup bukdácsolásaidon, amennyiben irgalmas szeretetemnek megtisztító 
erejét engeded legalább tudatodig jutni. Vagyis arra kell rájönnöd, hogy nem az a fontos, milyen 
vagy, hanem az, hogy az Enyém vagy. Imádságod teszi értékessé életedet, s nem életed teszi 
értékessé az imádat. Gondolj a farizeus és a vámos imájára! 


2Nincs meg nem hallgatott ima: Innen, ebből a dimenzióból, sokkal tisztábban látják - mert 
hosszú távon látjuk - kéréseitek teljesítésének következményét. Legtöbbször azt tapasztaljátok, 
hogy nem talált meghallgatásra imátok, holott éppen azért nem teljesíthető, mert meghallgatásra 
talált. 


Tragédia lenne az, ha a benneteket végtelenül szerető Isten nem Önmagára, hanem rátok 
hallgatna! Jaj lenne nektek akkor! Ezért minden kérő ima akkor hangzik el helyesen, ha 
hozzáteszitek: "akaratod szerint". Így a végtelen Szeretet kontrollja alá kerül kérésetek, s biztos, 
hogy bármit kértek, az javatokra fog válni! 


Nincs meg nem hallgatott imád! Vagy csökkentem terheidet, vagy növelem az erődet! 


3Mi az ima? Amikor valaki imádkozik, akkor lelkét az Istenhez emeli. Ha valaki szívből 
imádkozik, akkor Istennel találkozik. Aki Istennel találkozik, abban minden esetben olyasmi 
történik, hogy Bennem és Általam gazdagodik lelkében. 


Aki dicsőíti Istent, annak benső szemeket nyitok arra, hogy lássa, mennyire szeret az Isten. Aki 
engesztel, annak növekszik az emberismerete, s megérti, hogy a Földön senki sem külön sziget, 
mivel mindenki sorsa mindenki sorsával valamiképpen kapcsolatban van. Aki kér, az 
megtapasztalja, hogy gondom van reá, és aki hálálkodik, az hamarosan rájön, hogy Engem 
nagylelkűségben nem lehet felülmúlni. Imáitok teremtenek élő kapcsolatot Ég és Föld között. 


4Az íma valóban kincs. Kincs, és nem kitüntetés számotokra. Sajnos ezzel a kinccsel is úgy 
vagytok, mint az anyagi világ legnagyobb kincseivel. Azt értékelitek legkevésbé, ami legkevésbé 
nélkülözhető: tűz, víz, levegő! 


Slmaéleteteken változtatnotok kell! Meg kell találnotok és tanulnotok azt a csöndet, amelyben 
át tudjátok élni azt, hogy templom vagytok! Lelkem temploma! 


6Ne tedd magadévá semmiféle gyülekezet hivatalos imaformáját! Még Én is, amikor imádkozni 
tanítottam tanítványaimat, akkor ís nem azt mondtam, hogy mit imádkozzanak, hanem azt, hogy 
hogyan imádkozzanak. Ezt mondtam: "Így imádkozzatok!" és ezután mondtam el a Miatyánkot. 
Hidd el, nincsenek varázsszavak, amelyekkel el lehet bűvölni az Istent, amelyekkel üzembiztosan 
hatni lehet akaratára! Akkor imádkozol jól, ha lelkedet Istenhez emeled. Az ilyenkor megformált 
szavak csupán eszköz jellegűek. Sőt! Szavak nélkül is lehet imádkozni! 


7A magasztalásban, dicsőítésben, hálálkodásban rejlő erőt mindenki megtapasztalja, aki ezt 
gyakorolja. Az ártó erők ettől félnek legjobban! Akik dicsőítik Istent, azok a jó szellemek, a jó 
angyalok energiaszintjével kerülnek közvetlen kapcsolatba, az ő rezgésszámuk rezeg át rajtuk, s 
ez az ártó erők számára szinte kibírhatatlan! 


8A hálaadó ima, a kérő ima: A hálaimáknak csodálatos, szemet nyitogató ereje van. Ha 
szívedből engeded feltörni a hála gondolatait, akkor valóban szívem szeretetével találkozol, mert 
En nem akarok megelégedni azzal, hogy szeresselek téged. Az a leghőbb vágyam, hogy vedd 
észre, érzékeld isteni szeretetem üdeségét, örömét, békéjét! Boldognak akarlak látni! 


Kérő imáidra is nyitva a Szívem. Nekem is örömet jelent, ha meghallgathatom enyéim kéréseit. 
Tudatosuljon benned, hogyha nem kapod meg azt, amit kérsz, annak egyetlen oka az, hogy 
annál többet kívánok juttatni számodra! Olyan nem létezik, hogy üres egekbe szálljon szíved 
hangja. Az Én figyelmem nemcsak akkor köti le a te életed, amikor Hozzám fordulsz. Én 
állapotszerűen figyelmem "fókuszában" tartom életedet. Ebbe nem fáradok bele soha, mert 
mérhetetlenül és kimondhatatlanul szeretlek. 


Minden hála mögött a megajándékozottság tudata áll. Minél több hálaimát mondasz, annál 
tisztábban fogsz látni a szíveddel! De ez nem jelenti azt, hogy most már mást se csinálj! Azért 
nem jelenti ezt, mert a tiszta szem azt is látja, hogy a hálára Nekem az égvilágon semmi 
szükségem nincs. Nekem a kérő imáitokra van szükségem! 


A hálaimára nektek van szükségetek, hogy felismerjétek és másoknak is tanúsítani tudjátok, 
mennyire kimutattam eddig is szeretetemet irántatok. A kérő imára viszont azért van szükségem 
Nekem, hogy ki tudjam mutatni továbbra is, tanúskodni tudjak előttetek arról, hogy hallom 
szavaitokat! Persze, nektek is szükségetek van kérő imára is. Az az imádság, amit Én, Jézus, 
tanítottam nektek, tehát a Miatyánk, hét kérésből áll. 


Akkor is adj hálát Istennek, ha rossz helyzetben vagy! Adj hálát a félelmeidért, az esetleges 
kételkedéseidért, a fájdalmaidért, a halálfélelmedért, és minden olyan testi, lelki, érzelmi 
állapotodért, amelyet nagyon nehezen viselsz el! Ez az igazi hitből élés! Igen, mert a hálaimával 
tudod igazolni azt, hogy te elhiszed ezt a szent igazságot: Az istent szeretőknek minden 
javukra válik. 


Legyen hát benned harmónia, arány. Szeress hálát adni, de ne feledkezz meg arról, hogy Isten 
igényli azt is, hogy kérjetek! 


9A röpimáról. Ti röpímának nevezitek azokat a röpke fohászokat, melyekkel spontán, naponta 
gyakran, Hozzám tudjátok emelni szíveteket. Az ilyen röpímáknak sokkal nagyobb jelentőségük 
van, mint ti gondoljátok. A tér-idő dimenzió nagyon megköti a szellemvilág kezét. Van egy olyan 
terület, melyen nektek kell áthatolnotok, hogy Én vagy angyalaim kellő kapcsolatba tudjunk 
kerülni veletek. 


10Ha imátok nem üres pótcselekvés, hanem valóban élő találkozás Velem, akkor az olyan, 
mint mikor a természetben föltámad a szél. Akkor tisztító erők kezdenek működni az álmatag 
levegőben. Aki igazán törekszik átélni imájában a Velem való kapcsolatot, annak szívében 
azonnal tisztító erők indulnak el. 

11Ne kívülről várj eligazítást, hanem betülről, lelkiismereted felől! Meg kell tanulnod, hogy érett 
lélek vagy már, és Én igenis szólok közvetlenül neked belülről is! Gondjaidra természetesen 
kívülről is kapsz segítséget, de ezek csak annyiban igazi segítségek, amennyiben benned békét 
teremtenek. Tehát mégiscsak betülről, lelkiismereted hangja miatt kell elfogadnod azokat is, amik 
kívülről kínálják fel magukat. 


Nem kell ehhez semmi egyéb, mint reggel pár percet szánnod arra, hogy felajánld magadat 
Nekem, aztán napközben többször figyelned kell befelé, tehát Rám, hogy örülök-e neked. Majd 
este szintén pár percet szánj arra, hogy megköszönd még az esetleges butaságokat is, amiket 
elkövettél, mert azokkal is tanítani akartalak valamire. 


Ezeket elmondani: egyszerű. A gyakorlati élet azonban egy olyan terület, ahol sok a zavaró 
állomás. 


12Az értelem szerepe hitben és imában: Amint fizikai erőfeszítés nélkül egy ember sem 
tudja biztosítani testének fönnmaradását, úgy szellemi erőfeszítés nélkül sem lehetséges 
biztosítani a lelki fejlődést. Merem mondani, hogy ez a második még fontosabb, mint az első, 
mivel a lelki életben megállás nincsen. Vagy előre halad valaki, vagy visszafejlődik. 


Én ebben is példát adtam nektek. Mindannyiszor, amikor kétségek gyötörtek, elvonultam 
beszélgetni Atyámmal, s addig nem tágítottam, amíg értelmileg megnyugtató választ nem 
találtam problémáimra. Tanítványaimnak is feltűnt, hogy miután imádságaimból visszatértem 
hozzájuk, mennyire határozott, mennyire egyenes, mennyire zavarmentes tudtam lenni. Ez is oka 
volt annak, hogy kérték, tanítsam meg őket helyesen imádkozni. 


13 A helyes ima: Az igaz, érett hitet éppen az jellemzi, hogy megelégszik azzal, ha kér. Igen, 
mert tudja, hogy kérésével problémáját átruházta Rám, s így e probléma már jó kezekben van. 
Csak az a kérés érdemli meg, hogy hitből jövőnek legyen nevezhető, mely mögött feltétlen 
bizalom áll. Aki valóban bízik abban, hogy nemcsak meghallgatom, de mérlegelem is kérését, az 
akkor is nyugalmat hordoz szívében, ha nem tapasztalja kérése teljesítését. 


Nincs meg nem hallgatott ima. Én mindenkinek hallom szavát, aki Hozzám intézi azokat. Még 
azokat a szavakat is, melyeket nem Hozzám intéz valaki, azokat is hallom! 


Ti, akiknek látása éppen anyagi lehatároltságotoknál fogva nagyon is korlátozott, gyakran 
kértek Tőlem olyat, amit ha megadnék, akkor nem szeretnélek igazán titeket. Jaj lenne nektek, ha 
minden kéréseteket teljesíteném. Jaj lenne annak a gyermeknek, akinek minden kérését 
teljesítenék szülei. 


14A helytelen ima: Nem mondok nagy számot, mikor azt mondom, hogy az úgynevezett 
keresztényeknek legalább a nyolcvan százaléka számára az ima nem más, mint pótcselekvés. 
Lehet, hogy ezen sokan meg fognak botránkozni, de nem baj. Főleg a papjaitok imái 
pótcselekvések. Nem is tudnák lelkiismeretükben elviselni, hogy hogyan is tudnának család és 
kötött munkaviszony nélkül jól élni. Mert így élnek. Ennek pedig nem az az oka, hogy keresik 
Isten országát és igazságát, mert ennek következtében bár meglenne mindenük, de nem lenne 
több, mint amire szükségük van, és tényleg boldog szegények lennének. A különböző 
imamennyiségek és szertartás-formák nagyszerű pótcselekvési lehetőségek. De ne érts félre! Azt 
mondtam, hogy főleg ők, és nem azt, hogy csak ők. 


15Minden ima hatékony! Minden ima beépül a világmindenség nagy egészébe. A 
reinkarnációnak éppen az a lényege, hogy az Én szeretetem, amely a ti imáitok által is 
megnyilvánul, előbb-utóbb mindenkinek az életében diadalmaskodik! 


16Az áhitat fontossága imádkozáskor: Többet ér egy rövid átélt ima, mint sok szavakból álló, 
de kellően oda nem figyelt imaszöveg elmondása. 

Amikor áhítattal imádkoztok, akkor olyan szeretetenergia árad belőletek, amely az egész 
világra kiárasztja áldó hatását. Valóban az egész világ lesz szebb és emberségesebb, ha 
áhítatosan imádkoztok. Ez azért van így, mert nem tőletek függetlenül, hanem éppen bennetek 
tudok olyan szeretetenergiákat árasztani az áhítatos ima által, amely háborúkat képes leállítani 
azáltal, hogy a tudatlanságból tévútra jutott embereket pozitív irányra tudja hangolni. 


Én nagyon meg vagyok kötve közöttetek! Az áhítatos ima kapukat nyit bennetek, melyen 
keresztül áradni tud gyógyítani, segíteni akaró szeretetem. Az áhítatos imát a hit táplálja, a hitet 
pedig az áhítatos ima. Így egymást erősítik, s lesz ezáltal szívetek az En fegyverem a gonosz 
ellen. 


17A szentekhez intézett kérő íma: Ahogy egymást tudjátok kérni imára, könyörgésre, 
dicsőítésre, hálálkodásra, hogy segítsenek nektek, éppen úgy azokat, akik már közelebb vannak 
Hozzám, még nagyobb hatékonyság reményében kérhetitek. Isten Országa, és természetesen 
annak lakói sokkal közelebb vannak hozzátok, mint ti földi emberek egymáshoz. 


De bizony baj az, ha valakit le akartok beszélni, főleg Rám hivatkozva, hogy ápolja a 
kapcsolatot az égiekkel, ha rá akartok beszélni valakit arra, hogy ne álljon szóba, ne társalogjon 
azokkal, akik Engem már színről színre látnak. Újra mondom: Az ÉG közelebb van hozzátok, 
mint ti egymáshoz. És jobban rendelkezésetekre is áll. 


18 A gondolati ima minél átéltebb, annál jobban halad a szemlélődés felé. Ápold és gyakorold 
hát a gondolati imádságot. 


19Nekem jobban tetszik pár mondat, amit szíved szerint, saját szavaiddal mondasz, mint 
megannyi miatyánk és üdvözlégy, melyeket gépiesen darálsz el. 


20Nem Nekem van szükségem az állhatatos imádra, hanem neked. Én már akkor is adhatom 
azt, amire szükséged van, mielőtt kérnéd. De te elfogadni csak akkor tudod, ha élményszerűen él 
benned, hogy erre szükséged van. Ezért kell sokszor kérned. 


Ez így van legtöbb kérésetekkel. Sokan nem értik, hogy miért nem kapják meg, amit kérnek. 
Gyakran baj van az elfogadással. A kérő imának az áhítatosság és az állhatatosság mindig 
ismertető jele kell hogy legyen. 


21A párbeszéd-imáról: Aki igazán szeretni akar Engem, annak meg kell tanulnia nagyobbra 
értékelni az Ajándékozót, mint ajándékait. Bizony az élő hit túlvezet az érzelmi melegségek 
kellemes hangulatán. De előre tudnod kell, hogy ez nem visszafejlődés, hanem növekedés a 
benső szabadság irányában. 


Legyen csak bátorságod saját szavaiddal beszélgetni Velem! Főleg a hálaérzést formáld 
mondatokká magadban! Ne félj a párbeszéd-imától! Mindaddig, és akkor mindig, amikor olyasmit 
mondasz magadnak, mely téged épít, buzdít és vígasztal, Én mondom ezeket neked, általad, 
benned. Az ősellenségnek egyetlen fegyvere az elbizonytalanítás. Ezt háttérbe kell szorítanod 
magadban! 


Én, Jézus, a lehető legegyszerűbbé akarom tenni kapcsolatomat veletek, de ti gyakran éppen 
a túlkomplikálással nehezítitek meg ezt Nekem. Bizony sokan vannak, akik azért nem tudják 
elfogadni a párbeszédimát, mert annyira egyszerű! 


Éppen egyszerűsége miatt, szinte el sem hiszitek, hogy milyen mérhetetlen kegyelmi erőt tud 
egy ilyen ima felszabadítani. Az elbizonytalanítás ördöge éppen ennek az imának egyszerűségét 
használja fel arra, hogy elterelje a figyelmeteket róla. 


22Merjétek vállalni a párbeszéd-imát! Ettől nagyon rettegnek a sötét erők. Ennek lényege az, 
hogy minden olyan mondat, amit magatoknak mondotok, hogy építsen, buzdítson és vígasztaljon 
titeket, ezek nem tőletek, hanem Tőlem erednek akkor is, ha ti mondjátok ezt magatoknak. 

Bennem a szeretet Istene jelent meg! S aki ezt elhiszi, annak nem kell félnie soha senkitől, mert ő 
a győztes oldalán áll! Én valóban legyőztem a világot! Pontosan az ijesztgetők világát győztem le! 


23Kétféle gondviselés és a helyes ima: Kétféle gondviselés van. Az egyik megnyilvánulása 
független minden teremtménytől, a másik függ annak magatartásától, aki gondviselésemre szorul. 
Ugy van ez, mint egy családban a gyermek élete. Van, kell legyen olyan szülői gondoskodás, 
mely nem függ a gyermek hozzáállásától. Minél kisebb egy gyermek, ez annál gyakoribb. A 
másik, amikor a szülő igényli, hogy gyermeke valahogy tudassa a szülővel, tudatosan tegye 
lehetővé a szülőnek azt a szándékát, hogy a szülő tanúságot tegyen gondoskodó szeretetéről. 


Van gondviselő szeretetemnek olyan megnyilvánulása, mely nem függ teremtményeimtől. 
Fölkeltem Napomat jókra, rosszakra, esőt adok igazaknak, hamisaknak egyaránt. Működtetem a 
természet erőit annak rendje és módja szerint, ha tetszik ez valakinek, ha nem. A másik 
megnyilvánulása gondviselésemnek irántatok, s most speciálisan irántad az, hogy igénylem kérő 
imádat, mert e nélkül nem tudok tanúságot tenni arról, hogy meghallgatlak, hogy figyelek rád, 
hogy fontosak Számomra kéréseid, tehát az, hogy fontos Számomra igazolni azt, hogy senkit 
sem szeretek úgy, mint téged, azért van csak egy belőled. De kérő imád csak akkor kényszerít 
Engem tanúságtevésre melletted, ha az áhítat és az állhatatosság jellemzik. Ha egy ima ilyen, 
akkor lehetetlen, hogy ne tennék tanúságot meghallgatásáról. 


24A helyes ima: Akkor imádkozol a legjobban, amikor Hozzám emeled lelkedet, tehát amikor 
saját szavaiddal hálát, köszönetet, dicsőítést mondasz, amikor, bocsánatot vagy eligazítást kérsz, 
s ezt mind a saját szavaiddal teszed. Ha pedig magadnak olyan szavakat mondasz, amelyek 
téged építenek, buzdítanak vagy vígasztalnak, akkor jó ha tudod, ezek a szavak Tőlem vannak. 


Az ne zavarjon, ha szegényes a szókincsed, mert Engem nem lehet ékesszólással meghatni. 
Az őszinte szavak azok, amelyek elérik szívemet. 


Ha reggel kéred Tőlem erőmet, s megköszönöd már előre azokat a lehetőségeket, amelyekkel 
találkozni fogsz, hogy szeretetedet kimutasd, ha este hálát adsz jóért, nem jóért egyaránt, mert 
mindent azért engedtem meg, hogy épülj és szépülj lelkileg, ha napközben többször Rám 
gondolsz, arra, hogy benned élek, és érted vagyok benned, akkor te már nagyon szépen 
imádkoztál egész nap. 


25. Ne vígy minket kísértésbe!" A Miatyánknak e mondata: ,Ne vígy minket a kísértésbe", 
annak a szívéből száll őszintén Isten felé, aki átéli azt, hogy létének minden porcikájával Istenre 
szorul, és gyengeségének tudatában mondja azt a jézusi mondatot, amely az arám nyelvben két 
értelmű. A másik értelme: ,Ne engedj bennünket kísértésbe esni". (Eszerint hiteles Jézusnak a 
sükösdi látnoknőhöz intézett kérése, mely szerint a ,Ne engedj ..."-változat a helyes. LP) 


26Vágyódás Jézus hallása után: Természetes, hogy vágyódsz hallani Engem! Én is vágyom 
téged hallani! Kérő imáidat átmelegítem szívemen, és úgy hullatom vissza azok tartalmát 
életedre, mint hajnali harmatot az ébredező virágra. Dicsőítő imáid által olyan szemeket nyitok fel 
benned, amelyek már a Mennyország előízét éreztetik meg veled, és nem félni fogsz Tőlem, 
hanem vágyódni fogsz a Velem való személyesen találkozásra, amely biztosabban eljön, mint az 
éj sötétjét követő nappal világossága. 


27Újra az imáról: Ne mondd, hogy nem tudsz imádkozni! Lelkedet, szellemedet bármikor 
Hozzám tudod emelni, és ez az imádság! Ha akarod, mindig láthatsz valami jót életedben, s 
ilyenkor mondhatsz pár hálatelt szót Felém. Mérd magadat a nálad mérhetetlenül nagyobb 
nyomorban élőkhöz! Ilyeneket gyakran láthatsz a tévében, hallhatsz a rádióban, és olvashatsz az 
újságokban. Ez inkább hálára fog serkenteni, mert a magad baja eltörpül ezek mellett. Ha pedig 
ilyenkor is túl nehéznek érzed életed terheit, akkor pár szóval könyöröghetsz erőért, enyhülésért. 
Ezt a világon mindenki képes megtenni, ha hiszi, hogy Én ott vagyok, ahol Hozzám szólnak. Ne 
mondd hát, hogy nem tudsz imádkozni! 


28gVégidők és az ima ereje: Egy óriási tisztulási folyamat indult el útjára a Földön. Az 
események felgyorsulnak. Már régen kezelhetetlenné váltak azok az erők, amelyek képesek az 
egész földi létet romba dönteni. Valóban az ima az egyetlen erőkisugárzás, amely fékezni tudja 
azt a katasztrófát, amely fenyeget benneteket. Nagyon hinnetek kell abban, hogy az imának 
csodálatos pozitív kisugárzó ereje van. Ha még bizonyos böjttel is összekapcsoljátok imáitokat, 
akkor a sátáni erők elgyengülnek elsősorban bennetek, és természetesen körülöttetek is. 
Körülöttetek mindenképpen annyira, hogy leoldódik rólatok az a félelem, amely különben jogosan 
borítana el benneteket. 


Értsétek meg! Még nekem is, Jézusnak, életfontosságú volt az imádság! Hogyne lenne nektek 
is az! A kegyelmi életnek ez az atombombája! A legnagyobb pusztító erőknek is képes gátat vetni! 
De tudnotok kell, hogy az imádság nem bizonyos szavak lélek nélküli verklizéséből áll! 


294Aki lelkét az Istenhez emeli, az imádkozik. A Föld nem mennyország! Itt az érzelmek csak 
akkor kapnak főszerepet, ha valaki nem Istent keresi. Inában az érzelem mellékes szempont. Ha 
van jó érzelem, úgyis jó, ha nincs, úgyis jó. Általában jobb, ha nincs. Tisztultabban imádkozik 
hitből az, akit nem járnak át kellemes érzelmi hullámok. 


30Nem nehéz Engem befogadni! Csak reggeli imáidban kérned kell Engem erre, és Én máris 
benned élek. Ahhoz, hogy ezt elhidd, szintén nem kell mást tenned, csak úgy kell megpróbálnod 
élni, mintha ezt elhinnéd! 


31Nagyon téved az, aki úgy gondolja, hogy az tiszteli helyesen Máriát, aki csupa szépségeket 
mond róla. Az ilyen szavak egyáltalán nem hiányoznak Máriának, mint ahogy Istennek sem 
hiányoznak azok a dicsőítő imák, amelyek elmondását kívánja tőletek. 


Máriának munkatársak kellenek és nem szövegelők, Istennek pedig - és ezért kéri dicsőítő 
imáitokat - az okoz örömet, ha látja, hogy gyermekei egyre tisztábban látják az ingyen kapott 
ajándékait. A dicsőítő ima tehát olyan meglátásokra tud nevelni benneteket, amely meglátások 
szítani tudják bennetek az Isten- és emberszeretet átélését. A dicsőítő imára tehát elsősorban 
nem Istennek, hanem nektek van szükségetek! 


32A gonosz támadásai íma közben: Akinek sokat érnek imái, azt a Kísértő támadni kezdi, 
amikor imádkozik. Ne foglalkozzatok vele, és főleg ne vegyen erőt rajtatok ilyenkor a félelem! Azt 
ajánlom, hogy saját szavaitokkal imádkozzatok, és több dicsőítő imát mondjatok! A kötött imák is 
jók, de fontosabb Nekem az, hogy Velem töltse valaki az időt lélekben, mint az, hogy mit mond. 


33sSzívbéke: Az imádkozik jól, akinek imáját szívbéke követi. 


34Kapcsolat az elhunytakkal. Ti, akik a Földön éltek, igenis tudtok segíteni azok 
fejlődésében, akik itt (a túlvilágon; LP) erre nem képesek. Kimondhatatlan nagy ereje van a 
Földön élők szívből jövő imájának. 


Amikor valaki halottaiért imádkozik, akkor valójában tanúságot tesz arról, hogy a halálnál 
nagyobb a szeretet köteléke. Tanúságot tesz arról, hogy a másikért tenni valamit mindig lehet. 
Tanúságot tesz arról, hogy közel sem olyan tragédia a halál, mint azt el szeretné hitetni 
önmagáról veletek. Ápoljátok kapcsolataitokat azokkal, akik már eltávoztak a Földről. Akiket a 
szeretet indít kapcsolatfelvételre, az biztosan gazdagodik lelkileg. 


35Meghalt rokonaid, ismerőseid ma is kapcsolatban vannak veled, és majd örömmel fogod 
látni, hogy őrangyalod mellett ők lesznek azok, akikkel mint elsőkkel, közvetlenül találkozni fogsz, 
amikor majd átléped a földi élet határát. 


Ha emlékeitekben vagy álmaitokban felvillan valami bennetek elhunyt hozzátartozóitokkal 


kapcsolatban, arról jó, ha tudjátok, hogy az nem véletlen, hanem a segíteni akarás szándéka 
nyilvánul meg felétek ilyenkor részükről. Adjatok hálát szívetekben szeretteitekért, mert ezzel 

nemcsak bennük növelitek az örömöt, hanem magatokban is gazdagítjátok és frissítitek 
kegyelmem erejét! 


36Akik átlépik a földi élet határát, azok bizonyos szempontból közelebb kerülnek hozzátok, 
mert ők hozzátok képest az ébrenlét állapotába kerültek. Ti tehát az alvás állapotát élitek velük 
szemben! 


37Imádkozzatok a jó halál kegyelméért! Mindennap imádkozzatok a jó halál kegyelméért! A 
többit bízzátok Istenre, a ti mennyei Atyátokra, aki mindent úgy rendez, hogy az Ő gyermekei 
számára lélekben gazdagodást eredményezzenek mindenkor azok a körülmények, amelyekről 
nem tehetnek. 


3. ANGYALOK 


1Őrangyal mondja: A bennetek uralkodó önzés, kényelemszeretet, gyakran nemcsak 
megnehezíti érdeketekben kifejtett munkánkat, hanem kimondottan lehetetlenné is teszik azt. 
Több befelé-koncentráltság, külső önfegyelem, külső-belső önlegyőzés sokat segítene rajtatok. 
Ezeket nagyon tudom ajánlani! Életed hajója a tiéd! Te kaptad. Az irányt, a karbantartást neked 
kell elvégezned! 


Tudatalatti világotok olyan lehetőséget kínál fel nekem, nekünk, hogy hatni tudunk, illetve 
próbálkozhatunk hatni rátok. Ebben a rétegben öröm számomra, ha otthon érezhetem magam. 
Igen. Tudatos világotokat is sokszor torpedózzuk sugallatokkal. Néha ezt érzékelni is szoktátok. 
De itt túl sok a zavaró állomás. 


A bennetek uralkodó önzés, kényelemszeretet, gyakran nemcsak megnehezíti érdeketekben 
kifejtett munkánkat, hanem kimondottan lehetetlenné is teszik azt. 


2Azok, akiket ti őrangyaloknak neveztek, azok a jó szellemek, akik már akkor meleg 
barátságban voltak veletek, amikor még meg sem jelentetek a Földön. Mivel nemcsak létük, 
hanem működésük forrása is Én vagyok, ezért mondhatók jó angyaloknak. Az erkölcsi rendben 
minden addig mondható jónak, míg működését Belőlem és Velem hajtja végre. Ezek a szellemi 
lények tehát épp oly hűségesek, mint Én vagyok. Éppoly hűségesek hozzátok, mint Hozzám. 
Mivel működésüknek nemcsak tartalmát, hanem formáját is Tőlem tanulják, ezért nagy tisztelettel 
vesznek benneteket körül. 


Működésük minden mozzanata hozzá van kötve a ti szabad döntéseitekhez. Nemcsak Nálam 
nélkül, de nálatok nélkül sem tehetnek semmit. E téren azonban van némi kivétel. Amikor 
szándékotok szinkronban van Velem, de naivitásotok nem tesz alkalmassá benneteket arra, hogy 
belássátok, mennyire szükségetek van égi segítségre. Ilyenkor angyalaitoknak szabadságában 
áll tenni azt veletek, amít jónak látnak. 


Ez legtöbbször abban aktualizálódik, amit ti úgy hívtok, hogy szerencsés véletlen. Az ilyesmi 
legtöbbször angyalaitok műve. Ők tisztán látják azt a szerepkört, melyet be kell töltenetek, s 
képesek arra, hogy döntésetektől függetlenül is megálljt parancsoljanak a szerepeteket 
akadályozni akaró ártó szellemeknek. Éppen ezért ŐRangyalok. 


3Kérd gyakrabban őrangyalod segítségét! Ő megbízatásának teljesítésében a te kérésedhez 
van kötve. Ő hatékonyan csak akkor tud segíteni, ha tőled erre felszólítást kap. Ezt nagyon fontos 
tudnod! Sokkal többet tehetett volna már eddig is érted, ha többször fölkérted volna erre. Légy 
nagyobb bizalommal iránta! A Földön nem lelhetsz hozzá hasonló jó barátra. Használd fel ezt az 
égi barátoddal fennálló kapcsolatot jobban. Ő erre vár! 


Mérhetetlen sok gondot tud okozni a Gonosz a világosság angyalának képében ott, ahol erre 
lehetőséget adnak neki. A jó szellemek előtt azonban minden földi ember egy óriási méltóság. E 

méltóság alapja az a szabadság, amely még az Istennek is gátat vethet! Ezért csak akkor 
vállalják szent szolgálatukat érdeketekben, ha erre kéritek őket! Előttük minden ember 
szabadsága szenti! Ők ezt át nem léphetik, meg nem sérthetik. De ha valaki tudatosan kéri 
segítségüket, akkor nagy hatékonysággal tudnak segíteni nektek! 


4Őrangyal, védőszent. A védőszent és az őrangyal olyan értelemben ugyanaz, hogy 
mindegyik segít téged abban, amiben segíthet. De nem ugyanaz olyan értelemben, hogy a 
védőszent minden esetben emberként élt és halt meg a Földön, míg az őrangyalok általában 
olyanokból kerülnek ki, akik soha nem születtek le a Földre. 


Ha egy szentté avatottnak nevét azzal a tudattal viseled, hogy Ő számodra példakép, akkor az 
az égi lény különösen segíteni akar neked, ha erre lehetőséget kap tőled. De választhatsz 
magadnak más névvel nevezettet is a szentek közül, ha lelkedben rokon vonást vélsz felismerni 
vele kapcsolatban. Akkor ő is védőszented lehet. A Földet szentként elhagyottak nem 
választanak maguknak földi szponzoráltat, hanem ti választjátok őket égi szponzoroknak a 
magatok számára. 


Az őrangyallal más a helyzet. Őrangyalt a mennyei Atyátok állít mellétek, hogy ellensúlyozzák, 
kivédjék az ártó erők hatását. Hatékonyságuk óriássá növelhető hitetek által! 


Szeretettel figyelmeztetlek arra, hogy ne a szentektől és az őrangyalaidtól várd üdvösségedet! 
Az egész Mennyország sem tud segíteni neked, ha te nem teszel meg mindent azért, hogy 
növekedj a szeretetben! Az égi lények e tekintetben csak arra valók, hogy segítsenek, de arra 
nem, hogy helyetted megjavuljanak! 


5Őrangyalod mindig van, de nem mindig ugyanaz. Szellemi, lelki fejlődésed szerint változnak 
őrangyalaid, amint egy gyermek életében a különböző iskolai fokozatok szerint változnak a 
tanárok. Mindig a neked legmegfelelőbb szellemtestvéred áll rendelkezésedre. Köszönd meg 
többször a feléd áradó szeretetét, és kérd segítségét, hogy a benne lévő szeretet, mely őt is 
boldogítja, mindkettőtöket jobban át tudjon járni! 


GŐrangyalaitok nagyon szorgos angyalok. A ti szavaitokkal élve így jellemezhetném: se éjjelük, 
se nappaluk, csakhogy veletek foglalkozni tudjanak. A ti lelketekhez a kulcs nem az angyaloknál 
van, hanem nálatok. Ha kéred angyalodat, akkor kinyílik szíved zára. Ha nem kéred, akkor nem 
sokat tud tenni érted. Nagyon fontosnak gondolom, hogy minden nap beszélj hozzá. Ha 
megteszed, akkor hamarosan érzékelni fogod, hogy nem a levegőbe beszéltél, mikor hozzá 
fordultál szavaiddal. 


7Arról azonban szívesen szólok pár szót, hogy ki is az őrangyal. Ő a szellemvilág buzgó 
munkása, aki nem elégszik meg azzal, hogy csak önmaga álljon rendelkezésedre, hanem 
szellemkapcsolatai révén többekkel figyelteti lelki rezdüléseidet. 


Tudd: Szükséges őrangyalod munkájához a te szellemi erőfeszítésed arra, hogy szándékodat 
világosan igyekezz megfogalmazni. Nem is hiszitek, hogy a bennetek lévő káosz mekkora 
akadály a szellemvilágnak, hogy segíthessen rajtatok. A káosz megszüntetésére is szívesen 
vállalkoznának, ha meg tudnátok fogalmazni, hogy mit és miért nem láttok tisztán. Meg kell 
értened, hogy az angyalvilág segítő, és nem tőletek függetlenül titeket formáló lények 
szeretetkészsége felétek. 


Azt kérem hát tőled, adj időt magadnak arra, hogy rend teremtődjék benned. Itt is áll az, de 
tágabb értelemben, hogy a kegyelem csak abban az irányban tud hatni, amelyikben az értelem 
nyitott. Angyalod csak abban tud segíteni, amiben átlátszó problémát társz eléje. 


8Van őrangyalod, aki különböző esetekben, alkalmakkor, különböző szellemi lényekkel 
konzultál érdekedben. Jól teszed, ha őrangyalodhoz gyakrabban fordulsz. Az ő segítő munkáját 
nagyon felfokozza az, ha hozzáfordulsz. Az Engem és téged szerető szellemek nagyon 
tiszteletben tartják földi embertestvéreik szabadságát, nem úgy a szemtelen szellemek. Éppen 

azért, mert a jó szellemek tisztelnek benneteket, éppen ezért, segítő munkájuk nagyban függ 
attól, hogy ti mennyire fejezitek ki irányukban igényeiteket. Szükségük van tehát a kérésetekre, 
hogy igazolni tudják, ők valóban hallanak, és meghallgatnak benneteket. 


9A ma emberének őrangyalairól: A ti korotokban - aránylag gyakran változnak őrangyalaitok. 
Ma a földi életben felgyorsult minden. Ma a lelki fejlődés terén nagyobb súly nehezedik az 
egyénre, mint az előző évtizedekben. A különböző intézmények - egyházi, állami intézmények 
egyaránt - nem rendelkeznek akkora kényszerítő erővel, mint azelőtt. Tehát ki-ki önmaga veti 
bele magát abba a fejlődési irányba, amelyet jónak lát. Ezért nagyobb az egyéni felelősség, és 
ezért gyakrabban adják át egymásnak Isten szándéka szerint az angyalok saját "munkakörüket". 


1O0Angyalaim nem kis munkát végeznek annak érdekében, hogy fékezzék, eltereljék azokat az 
ártó erőket, melyek egy nyitottá vált lélekben nyugtalanságot akarnak előidézni. Angyalaim 
munkája azonban szorosan hozzá van kötve a ti szándékvilágotokhoz. Komoly munkát csak 
segítségetekkel tudnak végezni bennetek. 


11Angyalok mindig vannak körülötted. Bár ez a körülötted szó csak a ti oldalatokról nézve 
igaz. Pontosabb, ha ezt mondom: ahol te vagy, ott jelen vannak és hatnak is rád angyalaim. E 
hatás intenzitása fokozódik akkor, ha kéred őrangyalod, angyaltestvéreid bátorítását, erősítését, 
gondoskodását. Az angyalaim által közvetített áldásaim akkor tudnak nagyon hatékonyak lenni 
életedben, ha tudatosan kéred erre angyalaimat. 


12A szellemi segítők létezése körül is bizonyos félreértéseket kell tisztáznom. A hagyományos 
megfogalmazást szerencsésebbnek tartom. Vagyis a szellemi segítők helyett jobb, ha angyalokat 
mondasz. Az angyal szó küldöttet jelent. Atyám küldi ezeket a jóságos szellemeket hozzátok. Ti 
nem tudjátok megsérteni őket úgy, hogy ők valami sértést magukban tudnának hordozni. 
Fájdalmat tudtok okozni nekik, éspedig azáltal, ha magatoknak ártotok. 


Angyalaim, angyalaitok nagy segítséget jelentenek azoknak, akik hisznek bennük, és kérik 
segítségüket. Nagyon szeretnek segíteni. De segítőkészségük önmagában nem elég. Ha ez nem 
találkozik bennetek olyan vággyal, mely szükséges és fontos lenne, akkor nagyon csekély a 
hatékonyságuk. 


13A földönkívüliek angyalok? Angyaloknak nevezitek azokat a szellemeket, akik nem olyan 
tér-idő dimenzióban élnek csupán, mint amilyen a múlékony anyagvilágban tapasztalható. E 
meghatározás akkor is áll, ha más bolygón élő, anyagba ágyazott szellemekről van szó. Tehát ők 
sem angyalok! 


Korotokban nagy az igény arra, hogy kapcsolatot teremtsetek az angyalokkal, a jó 
szellemekkel. Jók, mert folytonosan szemlélhetik Atyám arcát, és állandóan abban a 
szentháromságos szeretetben élhetnek, amely felé nektek is tartanotok kell, és amely már most 
is, mintegy foglaló, bennetek él a Szentlélek által mindaddig, amíg szándékom szerint akartok 
szeretni! 


4. A SZŰZANYA 


1Mária üzeni: A zene, mely elbódítja világotokat, nem a szférák zenéje. Az a bódultság, 
melyet a mai fiatalok által zenének nevezett ritmikus zörej idéz elő, valóban az alvilág szellemét 
hívja, kelti életre bennük. Isten nem elvesz, hanem odaad. 


Mária üzeni: A Földön többek között, tartaimában három egybefolyó jelenésem volt. Az egyik 
a lourdes-i (reggel), a másik a fatimai (délben), a harmadik a medjugorjei (este). 


Mindhárom jelenésem megcáfolhatatlan! Két szempont vezetett ezeknél a jelenéseimnél. AZ 
egyik, hogy rádöbbentselek benneteket arra: nem vagytok árvák! Van égi édesanyátok, aki 

nemcsak tud rólatok, de mindent elkövet, amit egy égi, jézusi édesanya elkövethet azért, hogy 
segítselek benneteket. A másik szempontom pedig az volt, hogy segítséget kérjek tőletek! 
Hozzám küldött imáitok egyik tartalma tehát ez legyen: Égi édesanyám, segíts! A másik: Égi 
édesanyám, mit segítsek?! Szívetekben rá kell éreznetek a válaszomra, kérésemre! 


Nagyon elszabadult a pokol jelenleg a Földön! De ne feledd: ahol elhatalmasodik a bűn, ott 
túlárad a kegyelem. Ez tehát küldetésem gyökere! 


Az én szeplőtelen szívem feltétlenül diadalmaskodni fog az egész világon! Minél nagyobb a 
tészta, annál több idő kell a kovásznak ahhoz, hogy azt átjárja. De átjárja, mert nem a tésztán 
kívül van, hanem belül! 


Minden, ami jó, ami szent, belülről indul el. Ezért a benső mindennél fontosabb! Fontosabb a 
lourdes-i barlangnál, fontosabb a fatimai Napcsodánál, fontosabb a medjugorjei jelenéseimnél, 
csodáimnál. 


Higgyetek abban, hogy az én Fiam az Atyával és a Szentlélekkel Istene az enyéim külső 
körülményeinek is! Higgyetek abban, hogy a szeretet egyik fontos jellemzője a várakozni tudás! 


2Mária hallatlan nagy hatékonysággal nyúl bele életetekbe. Gondolj Medjugorjére! A Mária- 
tisztelet nem korlátozható. Hozzám hasonlóan kellene tisztelnetek Máriát. Vagyis Rám mutató 
magatartását kellene magatokévá tenni. Jó, ha kéritek segítségét, de még jobb, ha felajánljátok 
neki önmagatok segítségét. Mária tehetetlen nélkületek a földi életetek formálásában. Valójában 
Én is tehetetlen vagyok nélkületek e téren. Aki ezt elfelejti, vagy nem veszi tudomásul, annak 
minden imádság pótcselekvés csupán. 


3Mindaddig testvérem vagy, amíg azt éled meg, hogy az Én Édesanyám a te Édesanyád is! 
Mária anyai szeretete nem csökkent gyermekei iránt az elmúlt két évezredben. De vigyázz! Itt 
sem arra kell tenned a hangsúlyt, hogy Mária irántad való szeretetének örülj, hanem arra, hogy 
Mária örüljön a te iránta való szeretetednek. Arra kell tenned a hangsúlyt, hogy hallgass 
Anyánkra, és nem arra, hogy Ő hallgasson rád! 


4Üzenet a Szűzanyától: Én a béke Királynéja vagyok. A koronák és a kardok itt a Földön 
nagyon édestestvérek. Sőt! Ugyanazon érem két oldala. Nem jó az, ha nem az alázatomat 
akarjátok követni, hanem inkább Istentől kapott szerepemért kívántok koronával ékesíteni. Én 
nagyon szeretem a szépet, de annak belülről jövő kisugárzásnak kell lennie, és nem kívülről 
fölvett runának. 


A szerzetesi élet minden formája idegen szent Fiam szándékától. Nem jámborkodásra van 
szüksége a világnak, hanem okosságra, elszántságra, a hittől átjárt józan ész használatára. A 
szerzetesek eddig is csak tüneti kezeléseket tudtak adni a földi élet poklában fölmerülő 
nehézségekre. Megoldást csak Fiam tud adni. Ő pedig nem azért imádkozott az Atyához, hogy 
vegyen ki benneteket a világból, hanem azért, hogy szabadítson meg benneteket a gonosztól. De 
ezt csak veletek együtt tudja megtenni, nélkületek nem. 


5Máriának nem feladata az, hogy helyettetek imádja Istent. Nem feladata az sem, hogy 
miattatok engesztelje Istent. Máriának az a feladata, hogy tanítgassa azokat, akik Reá figyelnek. 
Máriának az a feladata, hogy veletek együtt mondjon hálát Istennek mindenért. 


Amit Neki kérnie kell, az elsősorban nem Isten felé hangzik el tehát, hanem felétek. Tőletek 
kell kérnie Neki, Isten által jóváhagyott módon azt, hogy taníthasson, buzdíthasson, bátorítson 
benneteket. Bizony ezt kérnie kell tőletek, mert ha ti ezt nem igényelitek, ha nem adtok Neki 
lehetőséget, hogy elmondhassa Jézus örömhírét számotokra, akkor a Hozzá intézett szavaitok 
nem tudnak lelkileg gazdagítani benneteket, hanem olyan pótcselekvéssé válnak, mely 
pótcselekvés pillanatnyilag ugyan meg tudja nyugtatni lelketeket, de nem hull áldásként vissza 
rátok. 

6Mária: A földi anyák szíve képes megszakadni, ha halott gyermeküket kell magukhoz ölelni. 
Az Én Anyám edzett szíve ma is képes sok-sok halott gyermekét szívén hordani abban a 
reményben, amely e stációnál is erőt adott neki. Feltámad gyermekem! 


A sok Mária-jelenésnek magyarázata ez. Ő szívén hord benneteket, és bízik 
feltámadásotokban. E hagyományos tizenhármas számot tűzte a Fatimai jelenések hónapjainak 
homlokára. Szíve bizalma hozza le ma is őt a Földre nap mint nap Medjugorjében. Anya, aki csak 
életet ismer, s gyermekei lelki halálával megbékélni képtelen. 


7Mária a ti korotokban sokszor és sok embernek jelenik meg álmában. Azért teszi ezt, mert 
erősíteni akarja bennetek az Isten iránti bizalmat, és azt akarja tudatni veletek, hogy ti mind az ő 
gyermekei vagytok. Ezzel, természetesen, azt is közli, hogy Én a ti testvéretek vagyok. 


eé8Mária-tisztelet. A Mária-tisztelet sem Engem akar árnyékba helyezni, hanem Miattam 
örülnek Anyámnak. Minden józan ember tudja, s Anyám legjobban, hogy csak Miattam az, aki. 


Aki Anyámat le akarja járatni, az Engem sért meg. Aki Engem akar lejáratni, az nem érti meg 
Máriát. 


Kétségtelen, hogy vannak, akik nem igénylik a Mária-tiszteletet. Anyám sem igényli. De aki 
igényli, az ezzel nem árt Nekem. 


Minden tisztelet jó. A Mária-tisztelet is. Ami jó, az ne bántson senkit. Ha valaki nem érzi 
szükségét e tiszteletnek, az nem baj. Nem baj addig, míg nem haragszik másokra emiatt. 


9Anyámmal kapcsolatban Nekem nem az volt a feladatom, hogy Mária-tiszteletet hozzak létre, 
hanem az, hogy példát adjak nektek, hogy hogyan viselkedjetek földi édesanyátokkal! Sajnos, 
kevés kivétellel, az anyák nagyon meg vannak kötözve gyermekeikkel, és ez nem helyes! 
Anyámnak is meg kellett tanulnia, hogy az nem lehet számára előny, hogy Én vagyok a 
gyermeke! Természetesen hátrány sem! 


Az nyilvánvaló volt Számomra, hogy aki Engem szeret, az szeretni fogja anyámat is, tehát erre 
nem kellett külön felhívni senkinek a figyelmét. 


Szeressétek nagyon égi Anyátokat! Ő ma is azt mondja nektek, amit a kánai lakodalomban 
mondott a szolgáknak! Rám mutatva mondta nekik: "Amit mond, tegyétek!" Ne állítsátok Máriát 
egy sorba másokkal! Isten ugyan nem személyválogató, de szerepeket kiosztó! Olyan minőségi 
szerepet, amilyet Mária kapott, senki nem kapott a világon Istentől! 


Én Istentől Márián keresztül jöttem hozzátok. Rajta keresztül, és nem máson vagy másokon 
keresztül! Gondolod, hogy te jobb utat tudsz kitalálni ahhoz, hogy Istenhez juss, mint azt, amit Én 
találtam felétek? Mária nélkül Én nem lehettem volna a Földön. Gondolod, hogy Nélküle te 
közelebb lehetsz Hozzám, mint általa? 


A Napbaöltözött Asszony: Anyámat, Máriát, gyakran ábrázolják úgy, hogy lábával a kígyó 
fejét tapossa. Ő valóban a Napbaöltözött asszony, a Béke Királynéja! Nagy buzgalommal tanít 
benneteket, és sokat könyörög értetetek. Könyörgése, szeretetének lángja győzelemre viszi 
Szívem szeretetét a megtévedt, de jó szándékú emberek életében. Amint nektek szükségetek 
van rá, úgy neki is szüksége van rátok! 


t10Regnum Marianum, Mária Országáról. Mikor első királyotok Máriának ajánlotta az 
országotokat, akkor ezt azért tette, mert tudta, hogy ő hamarosan kilép a földi dimenzióból, s volt 
annyi önismerete, hogy arra nem nagyon számíthatott, hogy innen továbbra is segíthetné a ti 
országotok lakóit. Valamit megsejtett abból, hogy egy király, aki természetszerűen gyilkos is, 
példakép nem lehet majd végig az ország történetében, ha egy ország népének az a feladata, 
hogy Velem azonosuljon. Velem, a kicsivel, a kiszolgáltatottal, a szegénnyel. Ő úgy gondolta, 
hogy egy gyermek-népnek anya kell. Anya, aki példakép is. Úgy gondolta, hogy van értelme 

valamilyen protekciónak. Annyira ismert Engem, hogy tudhatta, ő nem rendelkezik azzal az 
erkölcsi súllyal, mely évezredekig erőt képes sugározni. Ráérzett erre az igazságra. 


Ennek van is némi alapja. Az édesanyakép képes finomítani egy gyermek szívét. Főleg, ha ez 
az édesanya az Én édesanyám. Aki ma Máriával pozitív módon sokat foglalkozik, az nem válik 
könnyen ellenségemmé. De téved az, aki azt hiszi, hogy Nekem Mária segítségére van 
szükségem ahhoz, hogy nektek jobb és szebb legyen az életetek. A valóság az, hogy Nekem is, 
Máriának is rátok van szükségünk ehhez. Ha ti nem segítetek bennünket, akkor az egész 
mennyország tehetetlen veletek szemben. 


Amikor ez az ember Máriának felajánlotta az országot, nyilván nem látott olyan tisztán, nem 
lehetett akkora rend a fejében, mint most nektek van. De azt feltétlenül remélte, hogy Márián 
keresztül a Velem való élő kapcsolat véglegesül abban az országban, melyet e felajánlás után 
Mária országának lehet majd nevezni. 


Aki az országot Máriának adta, az megtett mindent annak érdekében, hogy bennetek 
tudatosodjék: Mária is tanítani akar benneteket, és e felajánlás erejében tanítani is fog 
benneteket. De hogy ti tanultok vagy sem, az rajtatok múlik. 


Máriának Isten ad küldetést felétek, és nem ti adtok küldetést Isten felé. A felajánlásnak ez a 
lényege. Aki nem ezt teszi, sőt aki ennek ellenkezőjét teszi, az elrontja azt, amit első királyotok 
szeretett volna állandósítani köztetek. 


5. EGYHÁZ I. 


1Nagyon sok probléma adódik abból, hogy intézmények azonosítani akarják magukat Velem. 
Ez soha sem fog sikerülni. Nem Miattam, hanem miattatok. Nem ti vagytok az ISTEN. Ti soha 
sem mondhatjátok sem magányosan, sem közösségben, hogy aki titeket lát, az az Atyát látja. 
Vagyok tehát Én, vannak Engem képviselni szándékozó intézmények, felekezetek, és vagytok ti, 
akik vagy beleszülettek, vagy belejelentkeztek ezek valamelyikébe. Aki Engem keres, az Rám 
találhat bármelyik Engem képviselni akaró intézményben. De mindegyik intézményben csak nagy 
szenvedések árán tud megmaradni Mellettem. Ennek egyszerű oka az, hogy Szentlelkemet 
mindegyik intézmény vezetői ki akarják sajátítani maguknak. Márpedig a Lélek ott fú, ahol akar, 
és nem ott, ahol akarjátok. 


2Egyházam az az intézmény, mely képes megmutatni a benne lévőknek, a Vele 
foglalkozóknak, hogy mennyi emberi nyomorúság zsúfolódhat össze az Én nevemben egyéni 
önző érdekek, hatalmi ambíciók kiélése céljából. Éppen az Egyházam az, melynek külső falai 
gigantikus méreteivel negatíve hirdetik ezt: a kicsi a szép. 


Az Egyházam az én Keresztem. Mindig is az volt. Itt válik ki legjobban az önzés, gyűlölet, 
kapzsiság, irigység, rangkórság, piperkőcség, pénzimádat, kényelemszeretet, gerinctelenség, 
ravaszság. Ez valóban egyetlen értékkel rendelkezik, s ez az, amiről igazán nem tehetnek, akik 
benne vannak. 


Ennek az Egyháznak egyetlen értéke az, hogy az Enyém! Éppen így van ez a Kereszttel is. 
Önmagában bitófa. Értékké általam lett azáltal, hogy küzdőteremmé, küzdőtérré vált, melyet én 
választottam. Ezáltal minden áldás ebből a Keresztből ered, árad. Barátaim és vádlóim egyaránt 
téglái Egyházamnak. 


3Az Én egyházam, tehát az Én köztetek intézményesült Titokzatos Testem és az Én 
keresztem ugyanazon érem két oldala. Keresztem nem bitófa. Keresztem egy olyan aréna, olyan 
küzdőtér, melyben, melyen végső győzelmet arattam az Ősellenségen. Győzelmi jelvény tehát. 
Szeressétek keresztemet, és engedjétek, hogy emlékeztessen benneteket arra, mennyire szeret 

benneteket az Isten. Itt nem az az érdekes, hogy emberi életemet ezen oltották ki, hanem az a 
fontos, hogy itt mutattam meg a mindent-odaadás teljességét, hatalmát. 


Egyházam szintén aréna, küzdőtér. Ebben az egyházamban vannak szentek, és vannak 
velejükig romlott emberek, akik bizony mindent elkövetnek, és minden aljasságot, félrevezetést 
vállalnak pillanatnyi jólétük érdekében. 


Különben minden intézményes egyházban megvannak azok az eszközök, melyekkel lehet élni 
és lehet visszaélni. Aki él ezekkel a kegyelmi eszközökkel, az szinkronba kerül Velem, aki 
visszaél, az keresztre feszít Engem. De győzelmem már meg nem szüntethető. 


4Természetesen meg nem akadályozhattam egyik papot sem, hogy papnak menjen. De hát a 
bűnt sem tudom megakadályozni. Az Én szabadságom véget ér ott, ahol a tiétek kezdődik. 


5Az egyház jelenlegi állapota: Amit Én kívánok, azt semmiféle intézményes egyházban nem 
bírják elviselni ma sokáig. Egy darabig igen, de egy nemzedéken át már nem. Egyetlen 
intézmény sem hisz abban, hogy úgy fönnmaradhatna, ha sorsomat minden tagja vállalná. Főleg 
a vezető réteg előtt ez teljes képtelenség, utópia. Pedig bizony nemcsak fönnmaradna, de akkor 
virágozna ki igazán. 


Én hosszabb idő óta senkit sem küldök országotokban papnak. Aki ma papnak megy, az nem 
azért megy, mert erre Én fölkértem. Azért megy, mert pszichikailag hangolt erre, és úgy gondolja, 
hogy e pályán kiélheti szíve-lelke ambícióit, s jót tehet azokkal, akik hinni fognak szavainak. 


A ti országotokban ma nem papokra, hanem Nekem elkötelezett családapákra és 
családanyákra van szükség. Nem szertartások, hanem magatartások vihetik csak előbbre 
életemet köztetek. 


Nem tudom megállni, hogy ne említsem meg azt a nagy katasztrófát, mely felé rohantok. A 
katasztrófa után igazolódni fog, hogy - legalább egy hosszabb időre - az Én egyházam valóban 
szolgálókból fog állni, és nem uralkodókból. 


Ne papokért, hanem munkásokért imádkozzatok! Azért imádkozzatok, hogy minél több és 
minél jobb munkásom legyen! Apostolokra van szüksége a világnak! Apostolokra, akik családban, 
munkahelyeken, hétköznapokban és ünnepeken tanúságot tudnak tenni arról, hogy szeretet az 
Isten! A papok szertartásai fabatkát sem érnek, ha nem a lényegre, a szeretni tanításra, és 
ennek elmaradhatatlan hátterére, a szeretésre teszik a hangsúlyt. 


Istent nem lehet ,levenni a lábáról" szertartásokkal! Isten csak ott, csak abban a lélekben tud 
élni, ahol, amelyikben békét teremthet. Apostolokra van hát szüksége a világnak, és nem 
papokra. A kettő nagyon nem ugyanaz! Ha lesznek apostolok, akkor majd Én, Jézus, 
gondoskodom arról, hogy azokból kik legyenek papok. De ha nem lesznek apostolok közületek 
egyre többen, akkor semmi szükség a papokra! Nem a papok által lesznek az apostolok a Földön, 
hanem az apostoli lelkületűekből választom ki Én, Jézus, azokat, akiket papi feladatokkal bízok 
meg. 


6A szertartások szerepéről: Nem a szertartások ellen beszélek, de igenis ellene mondok 
minden olyan liturgiának, mely idegen a mindennapi földi élet természetétől. Nem Nekem, nem 
Istennek, hanem nektek van szükségetek bizonyos szertartásokra, melyek képesek értelmes cél 
felé lendíteni benneteket. Nekem nincs szükségem rájuk. Azoknak a szellem-testvéreiteknek, 
akik kapcsolatba szeretnének kerülni veletek, szintén szükséges, de nem feltétlenül, hogy 
valamilyen látható, érzékelhető keretet adjatok bizonyos szertartások által arra, hogy hatni 
tudjanak rátok. De ez sohasem lehet groteszk, és főleg nem túlhangsúlyozott, s nem ködösítheti 
el a körültekintő szeretet megnyilvánulásait. Vagyis az ember fontos és nem a szertartás. 

Legyetek józanok! A Sátán, mint ordító oroszlán, de úgy is mint báránybőrbe bújt farkas, 
különböző  cselekkel, megszentelt eszközökkel is, minden tőle telhetőt elkövet, hogy 
félrevezessen benneteket. 


Ne a misztikumot erőltessétek, hanem a józan szeretést, mely nem lehet meg részben 
önfegyelem, részben pedig türelem nélkül. Engem nem lehet szertartásokkal siettetni olyan 
formában, hogy valaki ezáltal kibújhasson napi feladatainak elvégzése alól. A szertartás senkit 
sem szentel meg. A szertartásnak feladata, hogy vagy elindítson, vagy lepecsételjen egy olyan 
benső döntést, melyet Velem hozott meg az illető. Ha nem ezt teszi, akkor bizony fekete mágia, 
melyet gyakran még az Enyéim is csinálnak, természetesen tudatlanságuk miatt. Csak ezért 
lehetnek az Enyéim. Sajnos nagyon sokan tesznek és nagyon sok rosszat, jó szándékkal. 


7A felekezet-cseréknek sohasem kegyelmi okai vannak, hanem pszichikaiak. Nem attól lesz 
jobb vagy rosszabb valaki, hogy melyik felekezet tudja magáénak. Erkölcsi értéket a lélekben 
levő szeretet ad mindenkinek, függetlenül attól, hogy melyik felekezetnek tagja. Egyházam a 
lehetőségek tárháza mindkét irányban: uralkodás - szolgálat; szeretés - önzés; gőg - alázat; 
bántás - megbocsátás. 


Az képtelenség, hogy bármely felekezet is lefoglalhatna úgy magának Engem, hogy tetszése 
szerint rendelkezzék Velem. Az igazság az, hogy bármely felekezetben bárki átadhatja magát 
Nekem úgy, hogy tetszésem szerint rendelkezhessem vele. 


Nem az Egyház nyújt Engem a világnak, hanem Én nyújtom az Egyházat az embereknek. 
Üvöltően hamis nézet az, mikor Egyházamban a hatalmon lévők azonosítják magukat 
Egyházammal kizárólagos módon. Ezt maguk a hatalmon lévők is tudják. Szentlélek elleni 
bűnnel főleg itt lehet találkozni. 


A szeretet a fontos. A szeretetet nem lehet intézményesíteni. A szeretetet sem létrehozni, sem 
fenntartani nem lehet megszervezés által. A szeretetet, ha igazi, akkor csak élni lehet. Nem is 
lehet vele mást csinálni. Ez azt jelenti, hogy akkor igazi, ha békét árasztó jóakarat és ugyanakkor 
feszültséget hordozó dinamizmus is egyben. 


8Az a vallási intézmény, melynek tagjai vagytok, valóban nem tud lelketek nyugtalanító sebeire 
gyógyírt nyújtani. De Én nem vagyok egyetlen intézmény korlátainak sem a kiszolgáltatottja. Ne 
intézményben gondolkodjatok, hanem fogadjátok el az Én jelenlétem intézményektől is független 
működésének valóságát. 


Valamilyen intézményhez tartozni kell. De mivel minden intézménynek az a feladata, hogy 
Hozzám segítse tagjait, hogy megkönnyítse a Velem való személyes kapcsolat kialakulását, ezért 
csak addig kell figyelembe venni, míg ennek a feladatának nem mond ellent. 


Semmiféle intézménycsere nem old meg semmit. Mindegyiknek vannak előnyei és 
hátrányai. Mindegyik segíti a Velem való találkozást, és mindegyik akadályozza a Bennem való 
kibontakozást. Ezért nincs értelme a vallás-, a felekezetváltoztatásnak. Megoldást úgyis csak En 
tudok adni, s csak annak, aki nem intézménytől, hanem Tőlem várja azt. 


9Én nem intézményekben gondolkodom. Szeretetem áradását nem határozzák meg 
intézmények. Bár intézményekre nektek szükségetek van, mert ezek nélkül a Földön az emberi 
élet felületén sem lehetne jogosan elvárható biztonsági érzést kialakítanotok. 


10Jézus valódi egyháza: Nekem csak egy Egyházam van. De ez az egy Egyház végig vonul 
az összes jelenleg ismert egyházakon. Az Én Egyházamnak ismertető jele az, hogy ugyanaz a 
Lélek élteti, Aki Engem, mivel létazonosságban van Velem. Vagyis az evangéliumokban 
megtalálható tanításom ennek az Egyháznak az alapja. 


Tehát mindaz, aki a Szentírás többi részét ennek a tanításomnak fényében magyarázza, és 
nem fordítva, mindaz tudatosan élő tagja Egyházamnak. Éppen ezért a keresztény felekezetek 

közötti egységet nem megteremteni kell, hanem megtalálni. Azok mind EGYEK egymással is, 
akik arra a Jézusra mondanak IGEN-t, aki az evangéliumok alapján, mint Út, felismerhető. 
Minden más egyházias elképzelést ehhez kell igazítani. Ilyen értelemben állandó folyamat kell 
legyen minden egyházban a reform. 


11Senkinek semmiféle egyházhoz nem kell ragaszkodnia. Hozzám kell ragaszkodni. Aki 
Hozzám ragaszkodik, abban élni tudok azzal a szeretetemmel, mely képes minden áldozatot és 
szenvedést vállalni azért, hogy szebb legyen a Föld, hogy tisztultabbá váljék a jó szándékú 
emberekben az az önismeret, amely feltétele annak, hogy Engem jobban megismerjen valaki. 


Amikor emberként jártam a Földön, akkor sem volt azonos a választott nép azokkal, akik a 
választott néphez tartoztak. Így van ez most is. Egyházam és az egyháziak nem árulnak egy 
gyékényen. 


Egyházamnak természetesen van külső rendje is. De ez csak olyan, mint egy kép kerete. Nem 
a keret a lényeg, hanem a kép, mely azonos Velem, akit az evangéliumaimból megismerhettél. 
Ne foglalkozz képkeret cserével. Más keret sem méltóbb Hozzám, mint a katolikus keret. 
Kétségtelen, hogy az Én IGEN-em és NEM-em nagyon sok hordalékot szedett magára a 
teremtés óta. De tudnod kell, hogy minden életindulás új lehetőség a zavar- és sallangmentes 
egyértelműséghez való felzárkózáshoz. 


Azt semmiképpen sem szabad vállalnod, hogy a keret hatására elhomályosuljon benned a kép, 
a tartalom, vagyis a Velem való személyes kapcsolat. Ott, ahol a templomba járás, mint keret, 
akadályozza kapcsolatunk elmélyítését, ott feltétlenül csökkenteni kell a templomba járást. Aki 
nem akar Tőlem tanulni, annak valóban ópium a vallásossága, s ezek tudnak a 
legszeretetlenebbek lenni. 


Attól még senki nem lett keresztény, hogy megkeresztelkedett. Keresztény mindenki csak a 
Mellettem hozott döntése következtében lehet. Az jó, ha e döntését lepecsételi valaki egy 
szertartással, de maga a szertartás, a pecsételés önmagában nem hordoz értéket, ha a semmit 
pecsételi, ha látszatot pecsétel. Fontos az, hogy állapotszerűen akarjon tanítványom lenni az, aki 
elfogadott Engem urának, megszabadítójának. E téren sokkal fontosabb a tanulás, mint az 
imádság. 

Mikor azt mondtam: "Tanuljatok Tőlem, mert szelíd vagyok és alázatos szívű.", akkor a 
hangsúly számotokra mégis csak azon volt, hogy tanuljatok Tőlem. 


Sajnos, országotokban is van olyan katolikus templom, ahol kifejezetten bántják enyéimet, 
akár azok, akik templomba járók, akár azok, akik ott lelkipásztornak nevezik magukat. Ilyen 
helyre kár elmenni, mert csak botránkoztatásnak teszitek ki magatokat. 


12A templomba járás akkor érték, ha nagyobb béke és szeretet a következménye. Ha nem 
ez, akkor kár elmenni templomba. A templom arra való, hogy ott jobbá váljanak azok, akik 
odamennek. Ha nem ez történik velük, akkor mehetnek bárhová. Sőt! Még jobb is, ha máshol 
mennek lelkileg tönkre, és nem a templomban. 


13Ebben az egyházamban nem arra tettétek a hangsúlyt, hogy nyitottnak kell lenni, hanem 
arra, hogy engedelmesnek kell lennetek. Nem arra tettétek a hangsúlyt, hogy állapotszerű feladat 
a gondolkodás átalakítása, hanem arra, hogy vannak megmerevült örökérvényű dogmák, 
melyeket éppen a papok és írástudók tudnak helyesen őrizni, s a ti híveiteknek nincs más dolguk, 
minthogy ebben segítsenek titeket. 


Ők ezt vállalták. Ezért ti jutalmul szemet hunytatok szinte minden olyan vallási eltorzulás előtt, 
melyről azt láttátok, hogy nem veszélyezteti hatalmatokat, uralmatokat. 


14Jézushoz tartozni, nem az egyházhoz, ez csak részben elfogadható. Sem egyházak nélkül, 
sem egyházak által nem lehet Hozzám tartozni. Nem lehet egyházak nélkül, mert Én az Atyával 

és Lelkemmel szükségszerűen közösség vagyunk. Ahol ketten-hárman az Én nevemben jönnek 
össze, ott valóban jelen vagyok. Ennek pedig rendszeres megismétlése szükségszerűen 
intézményesülést hoz létre. Nem megy másképpen, mivel rendnek lenni kell. De az is igaz, hogy 
nem az egyházak által lehet Hozzám tartozni, mert a Hozzám tartozás egyéni döntés 
következménye. Így tehát mindkét állítás igaz. 


15Hívők és az egyház torz viszonya: Sok embernél az a helyzet, hogy túlságosan 
megkötözöttek egyházuk olyan eszközeivel, amelyek csupán eszközök, és nem tartoznak a 
lényeghez. Ők olyanok, mint akiknek testükhöz nőtt a ruhájuk. Amint a test nőni kezd, a ruha 
akkor már nem előny, hanem akadály lesz. Fájdalmas szorításával akadályozni igyekszik a 
növekedést. 


Az Egyház nem bezárt doboz, hanem körülhatárolt kert. A fa, mely gyökerét a kert földjébe 
ereszti, s onnan szedi a táplálékához szükséges anyagokat, nem lehet tekintettel a kert 
kerítésére, mert nem oldalt, hanem fölfelé nő, a Nap felé! 


Sem szentségek, sem imák, sem templomba járások, sem papok, sem főpapok nem lényegek! 
A Lényeg Én vagyok! Az előbb említettek mind, mind eszközök! Ne feledd el, Engem is az 
akkori egyházam, egyházam főpapjai és legvallásosabb hívei vittek a keresztre. 


16A lelkiismeret szava: Hogy Jézusnak is, és a katolikus egyház vezetőinek is kedvébe 
járjatok, az nem fog menni. Nem lehet két úrnak szolgálni. Nem arról van szó, hogy nem szabad, 
hanem arról, hogy nem lehet. Az egyházak vezetőinek kívánságait csak annyiban szabad és kell 
is teljesítenetek, amennyiben alá tudják azokat támasztani számotokra az Én kijelentéseimmel. 
Van olyan, hogy ez lehetséges. Ez különben minden egyházzal kapcsolatban így van. De mindig 
igaz marad: Inkább kell Istenre hallgatnismint az emberekre. Tehát főleg Istenre kell 
hallgatnod, Aki benned is él! Ez a lelkiismeret szava, melyre a legjobban kell figyelned. 


A fontos az, hogy halld meg lelkiismereted hangját, amely nem más, mint a Szentlélektől átjárt 
józan ész, és ezt igyekezz evangéliumaimhoz igazítaniINGÉLIUMAIMHOZ IGAZÍTANI 


Mindenkinek van lelkiismerete, és az Isten szól mindenkinek lelkiismeretén keresztül, akár van 
füle a hallásra, akár nincs! Isten mindenkit ellát megfelelő benső fülekkel a hallásra. Ez azokra is 
áll, akik életük folyamán süketté tették magukat! E fülek kiélesítésére meg kell tanulnotok 
elcsendesedni. Isten nem erőszakos! Csak ott szólal meg, ahol engedik! A néma Isten maga a 
kárhozat! 


17Isten mindenkihez szól. Minden olyan magatartás, amely nem egyezik meg Isten 
akaratával, természetellenes. Azt pedig, hogy melyik magatartás egyezik meg Isten 
elgondolásával rólad és minden emberről, azt mindenkinek a lelkiismerete megmondja. Óriási 
tévedésben van az, aki úgy gondolja, hogy hozzá nem szól az Isten! Aki meg akarja hallani 
lelkiismerete szavát, az a benne élő, boldogító módon benne élő Isten szavát feltétlenül 
meghallja. Aki menekül a lelkiismerete hangja elől, aki mindig meg akarja magyarázni 
lelkiismeretének, hogy nincs igaza, az előbb-utóbb teljesen el tudja hallgattatni lelkiismeretét, 
vagyis, sajnos képes az ember arra, hogy letörje azokat az antennákat lelkében, amelyek nélkül 
Isten csak néma Isten tud lenni számára. De az, aki lelkiismeretét ápolja, gondozza, fejleszti, az 
nagyon tisztán és józanul rá tud hangolódni arra az Istenre, aki bennetek él azért, hogy Rá 
hallgatva boldogok legyetek! 


t8Tényleg olyan fontos a mise? Válaszom ez: Nekem mérhetetlenül fontos volt. Én ezáltal 
tudtam megvalósítani és bemutatni legegyértelműbben azt a mindent odaadást, mely mindig is 
jellemezte magatartásomat. Számotokra csak annyiban lehet fontos, amennyiben felismertek 
benne Engem, mint utat. E nélkül egyáltalán nem fontos. Meg kell mondjam, mivel egyre kevésbé 
lehet Engem a szentmiséken útként felismerni, ezért nem is tartom fontosnak számotokra. De azt 
feltétlenül nagyon fontosnak tartom, hogy keressetek Engem, mint utat. Ha pedig valakinek 
megvilágosodik az, hogy a szentmisék által nőlhet benne a szeretet, az erő, akkor belülről érez 
majd késztetést arra, hogy szentáldozáshoz járuljon, tehát szentmisén részt vegyen. 

19Ha valahol olyan pap tartja a szentmisét, amely szentmise inkább bosszantja a híveket, mint 
emeli, ott jobban teszi az, aki inkább otthon marad. Az Isten imádása nincs helyhez kötve. A 
vasárnapot meg lehet szentelni szentmise nélkül is: ,De elérkezik az óra, s már itt is van, amikor 
igazi imádói lélekben és igazságban imádják az Atyát. Mert az Atya ilyen imádókat akar. Az Isten 
lélek, ezért akik imádják, azoknak lélekben és igazságban kell imádniuk." (Jn 4./23-24.) 


Tehát csak azoknak tudom ajánlani feltétlenül a vasárnapi szentmisét, akiket a miséző pap 
vagy egyéb külső hatás nem botránkoztat meg, s ők sem botránkoztatják meg a többieket. 
Rendteremtés szándékával, rendteremtés céljából semmiképpen se menj szentmisére! 


20Jobb-e a katolikus Egyház, mint a többi? Válaszom egyértelműen: NEM! De ezt 
mondhatnám bármelyik egyházra. Nem azért kell valamelyik egyházhoz tartozni, mert az jobb, 
mint a többi, hanem azért, hogy abban az egyházban, melyhez tartozol, keresd és találd meg 
azokat az eszközöket, melyek által Engem útként elfogadhatsz. 


Ennek kikerülésén fáradoznak mindenütt az egyházi vezetők. Ne menj utánuk! Utánam gyere! 
Tudnod kell, bármelyik egyházhoz tartozol, mindegyikben egyformán nehéz, mert mindegyikben 
vannak olyanok, akik uralkodni akarnak Rajtam is, rajtad is. 


Velem járni nem lehet úgy, hogy valaki nem tartozik egy egyházhoz sem. Amit kétezer évvel 
ezelőtt mondottam, az ma is áll. Nem lehet különb a tanítvány sorsa, mint amilyen az Enyém volt. 
Ha Engem üldöztek, titeket is üldözni fognak. Éppen az egyházi vezetők részéről fogsz legtöbb 
értetlenséggel találkozni, mivel ők hivatalból nem Engem, hanem egy intézményt kívánnak 
képviselni, melyet Velem kívánnak azonosítani. 


21Jó szeretetközösség: Meg kell mondjam, hogy jó szeretetközösség, mely után ti vágytok, 
az csak a mennyben van. A Földön csak gyarló, esendő emberekből álló közösségeket találsz 
még a legjobb esetben is. Meg kell tanulnotok, hogy ne erényeitek miatt akarjátok szeretni 
egymást, hanem hibáitokkal együtt fogadjátok el embertársaítokat. Én sem vagyok 
személyválogató, ti se legyetek nagyon azok. Saját értékeidet is csak akkor fogod elfogulatlanul 
felismerni, ha próbának veted alá azokat. Merni kell vállalni olyan kockázatokat, melyek esetleg 
nem a legkedvezőbb színben tüntetnek fel benneteket saját magatok előtt. Az önismeret és az 
Isten-ismeret egy gyékényen árulnak. 


2Z2ZEgyházatok az Én tanításomhoz ugyan sok mindent hozzátett, amit nem kellett volna, de 
tanításomból úgy el nem vett semmit, hogy azt lényegesen csonkította volna. A katolikus egyház 
és a többi egyházak között az egyik különbség éppen az, hogy a katolikusok hozzátettek, 
fölhígították, a többiek pedig valamit elvettek tanításomból. Ha már most van bátorságotok 
használni józan eszeteket, akkor könnyen rájöttök arra, hogy ott, ahol úgy torzították el 
tanításomat, hogy hozzátettek, fölhígították, ott nagyobb esély van a teljesség rátalálására, mint 
ott, ahol abból valami hiányzik. Meg kell tehát látnotok, hogy mi az a mag, mely kétezer éve 
meglelhető abban az egyházban, melyet ma katolikusnak neveztek. Rá fogtok jönni arra, hogy a 
négy evangéliumom gondosan őrzi azokat a szavaimat, melyek által szabaddá tehet 
benneteket az igazság. 


23A négy evangéliumban leírt tanításomnál hitelesebb tanításom nincs a világon! Minden 
más tanítás, mely forrásként Rám hivatkozik, csak annyiban fogadható el, amennyiben az 
evangéliumaimban Tőlem elhangzó tanítással összeegyeztethető. Egyedül evangéliumaim 
időtállóak! 


24A főpapokról: Az intézményes egyházak megszűnnek szolgálni Engem, ha azok, akik az 
intézményt képviselik, uralkodni akarnak az emberen. Azt kell tehát mondanom, hogy sok 
szenvedéstől kímélhetitek meg magatokat, ha nem veszitek őket komolyabban, mint Engem. 
Megvilágítom egy hasonlattal azoknak az egyházi vezetőknek szerepét, akik bár biztosan jót 
akartak, de nagyon rosszul csinálják. 

Amint a szép zenében nagyon fontos a szünet, mert különben elviselhetetlen lenne, úgy ezek 
az emberek az Én szeretetem muzsikájában a szünetek. A szünetre nem szabad hangsúlyt tenni, 
mert aki ezt teszi, az a semmire teszi a zenében a hangsúlyt. A dallam Én vagyok! A szünetek a 
legtöbb egyházi vezető. Nem szabad őket a dallamot elnyomó módon komolyan venni. 


25Jehova tanúíról: A Jehova Tanúiról röviden szólok. Félelmetesen beszűkült emberek, akik 
éppen e beszűkült látással felszabadított energiák sokaságát használják fel arra, hogy ne kelljen 
gondolkodniuk. Igen, ez egy olyan ördögi kör, melyből csak súlyos lelki sebek árán van kiút. Még 
jó, hogy a hozzájuk csatlakozottak közül tízből hat idejében visszalép, s így sok kellemetlenségtől 
menekülnek meg ők maguk is, és mindazok, akikkel életüket összekapcsolták. 


Ne túlozzátok el azt a magatartásukat, hogy nem mennek el katonának! Katonának nyilván Én 
sem mentem volna el soha. De ettől még nem lesz senki azzá, amivé szeretném, hogy legyen. 
Ez részben túl látványos, részben túl kevés ahhoz, hogy Hozzám tartozzon bárki is. 


A Jehova Tanúinak számot kell adniuk minden évben, hogy hányszor próbálták eladni 
portékájukat, s bizony, egyik sem akar lemaradni a másiktól! A buzgalmuk dícséretre méltó! Én a 
hamis sáfárt is megdícsértem okosságáért (Lukács 16./8.)! Ezeket buzgalmukért dícsérem meg! 
Azok, akik jó szándékúak közöttük, csak korlátoltak, tehát hiányzik belőlük a megfelelő nyitottság, 
nagyon közel állnak szívemhez! Igen, mert a földi, múlandó értékek gyarapítása helyett valami 
mást, valami olyan szellemi kincseket keresnek, amely kincsek nem vezetnek háborúkhoz! Bár 
vezetőik óriási vagyonnal rendelkeznek Amerikában. De ez a ti egyházatok vezetőiről is 
elmondható! Ők valóban komolyan veszik a Ne ölj! parancsot! És ez javukra tudódik be! Bár e 
téren is torzítanak az embervérrel kapcsolatban. Haragudnotok semmiképpen nem szabad rájuk! 


26Valóban bálványimádók ezek az emberek, mert a Bibliát összekeverik az Istennel. 
(Közöttetek is rengeteg e téren a bálványimádó!) Meg sem értik, hogy a betű öl (2Kor 3./6.), és 
azokat a szavaimat is kimagyarázzák, hogy ne járjatok házról házra (Lukács 10./7.) De legalább 
szívvel-lélekkel teszik, amit jónak látnak! 


Minden gyermekemnek csak azt mondhatom sajnos, hogy ne menjetek közéjük. Azért sajnos, 
mert általában ők jobban szeretik az általuk elgondolt istenképet, mint Engem, és azért nem 
ajánlom, mert nincs igazuk! 


27Napjaitokban van egy olyan felekezet, amely éppen a világvég emlegetésére koncentrálva 
annyira istentelen és embertelen módon kötözi meg, használja fel a hiszékeny emberek és a 
különböző felekezetek gyarlóságát, hogy arra nincs is példa az emberiség eddigi történetében. 


Azok, akik arról beszélnek, hogy hamarosan tragikus események fogják megrázni a világot, ha 
nem jön be jóslatuk, akkor ezért nem hálát szoktak adni, hanem még bosszankodnak is emiatt. 
Nem annak örülnek tehát, hogy nem történt tragédia, hanem amiatt bánkódnak, hogy nem jött be 
a jóslatuk. Mindezek után sem szoktak bűnbánatot tartani, sem azt, hogy bevallanák, átrázta őket 
az ősellenség, hanem a legképtelenebb magyarázatokkal - pl. lelkileg megtörtént, csak fizikálisan 
nem - próbálják magyarázni bizonyítványukat, s ezzel egyértelműen elárulják, hogy őket nem a 
szeretet vezérli, hanem valami rejtett, eddig elnyomott, ezért általuk is helytelennek gondolt vágy. 


6. PAPOK 


1Ne féljetek a papoktól! Az egy más téma, hogy amire belülről rátették életüket, az egyre 
inkább úgy mutatkozik meg kívülről, hogy bizony a kettő nem fedi egymást. 


Kétségtelen, hogy sok pap nem akarja tudomásul venni, hogy álma és a valóság nagyon 
különböző, és ezért felülről, hatalmi, főtisztelendői szavakkal erőlteti másokra azt, amit belül már 
maga sem él, hogy tudniillik a szertartások - és most főleg a szentségek kiszolgáltatására 
gondolok - önmagukban magatartást formáló erők lennének. Legtöbb pap úgy teszi önmaga 

számára elviselhetővé a főtisztelendő életet, hogy mindent, amit csak lehet - s végső soron 
mindent lehet - misztériumba burkol. 


Ne azonosítsátok Egyházamat az egyháziakkal. Egyházamat, akár katolikus, akár más jelzővel 
ellátott, soha se szidjátok, de az egyháziak hibáit szeretetből, a javítás szándékával ki kell tudni 
mondani, mert ilyen értelemben feleltek egymásért, vagy inkább így mondom: feleltek magatokért. 
Vigyáznotok kell, nehogy bűnrészesek legyetek hallgatásotok által. 


Sokszor és sok mindenben nem könnyű világosan látni. Ez főleg papoknak nehéz. 
Neveltetésük nem erre készítette fel őket. Ti ne várjátok el mindenkitől, hogy gyorsan és 
örömmel lásson úgy Engem, mint ti láttok. Nagyon kevés embernek adatott olyan lehetőség, mint 
nektek e téren. Főleg papoknak nem adatott. Nekem is főleg papok és főpapok voltak elítélőim, s 
közülük legtöbb valóban nem tudta, hogy mit tesz. 


Újra mondom: A szeretetet nem lehet intézményesíteni. Az Én közösségeimben nem lehet egy 
karmester, aki pálcájával dirigál. Ilyesmit a Szentlélek elvisel ugyan, de nem szentel meg. Vagyis 
az Én békémet nem továbbíthatja, bármennyire is szeretné. 


Egyházam a szabadon szeretők - szeretni másképpen nem is lehet - szolgálatának műhelye 
kell hogy legyen ! 


2ZLegtöbb jó szándékú pap nem tud mit kezdeni valójában papságával. Ezek, mint sok opera- 
drámában a főhős, aki még szíven szúrva is hosszan trillázik, ezek is minden lehetséges és 
lehetetlen érvet megpróbálnak összeszedni a tekintélyelv megvédésére. 


Akiknek nincsenek érveik, azok általában csupán csak minősítenek. De nemcsak. Igyekeznek 
valami hatalom mögé húzódva olyan védekező állást kialakítani (holott őket senki sem támadja), 
mely védekező állásban győzködik egymást annak elhitetésével, amit érvekkel bizonyítani nem 
tudnak, mert nem is lehet. Gyengeségükkel akarják egymást erősíteni. E gyengeségük a 
tekintélyelvre építés. 


3Úgy ferdítették el tanításomat az idők folyamán, hogy azzal szinte lehetetlenné tették 
Lelkem működését a Katolikus Egyházban. 


Bizony a Katolikus Egyház vezetőinek nagyon el kellene gondolkodniuk azon, hogy miért nincs 
papi hivatás. Illetve, mi az oka annak, hogy szinte csak az megy papnak, aki vagy beteg, vagy 
karrierista, vagy naív. 


4Soha ne hagyjátok el vallásotokat! De ne a formák oldaláról akarjátok birtokolni a tartalmat, 
ne a szertartásoktól várjátok azt a magatartást, amely ez Én életem megnyilvánulása lehet 
bennetek, ha Engem, mint Utat vállaltok (ez a soha nem ártás, a mindenkinek megbocsátás, 
lehetőségek szerinti segítés)! 


Drága Gyermekem! Ti még nagyon meg vagytok kötözve egyházi személyekkel, 
szertartásokkal. Amíg ezektől el nem oldjátok magatokat, addig nem tudok szabadon működni 
bennetek. Ne papoktól várd lelked békéjét, hanem Tőlem! Én egyáltalán nem vagyok papokhoz 
kötve. Közülük azok, akik Hozzám vannak kötve, boldogok! Akik nincsenek Hozzám kötve, azok 
nem boldogok. De ez nemcsak a papokra áll! 


5A mai papok nemhogy titeket, de Engem sem tudnak magukba fogadni úgy, hogy boldogítani 
tudnám őket! A 2. Korintusi levél 3./17-ben (,Ahol az Úr Lelke, ott a szabadság." LP) olvasható 
igazságot nem bírják magukévá tenni. A papok az egyik legsajnálatra méltóbb társaság most a 
Földön, mivel legkevésbé alkalmasak arra, hogy Lelkem szabadságának légkörében éljenek. Ök 
úgy élik meg az Egyházamat, mint valami ládát, melynek ugyan nagyon nagyok a méretei, de 
mégis csak lehatárolt minden oldala, s ők, a papok ismerik e láda oldalainak határait. Ez nem így 
van. Kert az Én Egyházam, s fölfelé határa a csillagos égbolt, tehát nincs határa. 

Aki annak fogadja el az Én Egyházamat, aminek Én gondoltam, amire Én alapítottam, az 
éppen a papok és a vallásos hívek miatt nem kerülheti el sorsomat. Bizony nem lehet különb a 
tanítvány sorsa, mint amilyen mesterének sorsa volt. Ahogyan Engem nem bírtak elviselni, úgy 
títeket, az Enyéimet sem bírják elviselni sokáig. 


Sem személyek, sem szertartások Engem nem helyettesíthetnek, Engem nem biztosíthatnak, 
és Engem le nem korlátozhatnak. A lényeg nem a szertartás, még kevésbé az, aki ezt végzi, 
hanem a magatartás!!! 


6Az egyházi hatalmasságok kétségtelenül nagyon veszedelmesek, de idejük már nagyon 
lehanyatlóban van. Legyetek okosak és óvatosak. Nekem sem volt más fegyverem velük 
szemben, nektek sincs. De e két fegyvert nagyon meg kell tanulnotok használni. Az okosság 
nem megalkuvás, s az óvatosság nem gyávaság. Akkor vagy okos, ha csak ártatlanul 
bánthatnak, és akkor vagy óvatos, ha nem mész bele provokációikba. 


7De vannak olyan papok, akik csak idő kérdése, és hozzátok fognak csatlakozni. Rájönnek, 
hogy nem szabad kijátszani a szertartást a magatartás ellen, és nem szabad negligálni a 
szertartást magatartásra hivatkozva. Itt most a szertartás alatt olyan ima-keretet értek, mely 
valóban imának kerete, és nem keret ima nélkül. Egyetlen szertartás, egyetlen imaforma sem 
hordoz önmagában értéket. Engem különböző mozdulatokkal, testhelyzetekkel sem 
lekenyerezni, sem elbűvölni nem lehet annak érdekében, hogy valakinek megígérhetném a célba 
jutást úgy, hogy megspórolhatná a célba éréshez vezető utat. 


8Papok: A pápa irányítása alatt álló katonáknak tudhatják magukat a papok, de van ezek 
között is, aki inkább figyel Rám, mint bárki másra. Ezekkel szokott meggyűlni a bajuk az egyházi 
elöljáróknak. Alig találsz egyházatok nagyjai között olyat, akit ki ne akartak volna közösíteni, félre 
ne akartak volna állítani az egyházi hatalmasok. Sőt! Volt olyan is, hogy ezt meg is tették! 


9A hajdani magyarországi békepapságról: Semmi szükséged arra, hogy amit szívedben 
helyesnek tartasz, de a papok nagy része nem tartja helyesnek, arról a gyónásodban beszélj. 


A pártállam idején sok pap jónak tartotta, hogy békegyűlésekre járjon. Eszükbe sem jut, hogy 
ezt meggyónják ma, amikor ennek ellenkezőjét gondolják! Főleg a püspökök és a főpapok között 
nem találsz ezek miatt bűnbánót! 


Pedig mérhetetlenül nagyobb gonoszság volt békegyűlésekre járni, mint az akármilyen sötét 
okkult dologgal való foglalkozás! A pártállammal való együttműködés az egész egyházat lejáratta 
az emberek előtt, s azok, akik akkor esetleg jó szándékkal, de gyengeségből, félelemből ennek 
behódoltak, pontosan akkor tennének jó szándékukról tanúságot, ha most bűnbánatot tartanának. 
De nem! Ezek pontosan azoktól követelnek bűnbánatot, akik akkor helytálltak, üldözést 
szenvedtek, azoktól, akiket az akkori pártállam félreállított, megkínzott. Ez bizony Szentlélek 
elleni bűn! Erre nincs bocsánat! 


10A papság véleményformáló felelősségéről: "E szavak nem jöhetnek Jézustól, mert szinte 
senki - papok, orvosok, pszichológusok, betegek -, senki nem ért vele egyet - mondhatjátok. (A 
Hang Jézusáról van szó ! LP) Ellenem már kétezer évvel ezelőtt ezt hozták föl érvként, és ezért 
juttattak keresztre: Ez a Jézus nem jöhet Istentől, mert az összes főpap, írástudó és a nép 
egységesen nem ismerik el őt Istentől jövőnek. 


Azon a kultúrkörön belül, melyben éltek, Én nem hívok senkit papnak. Ha valaki mégis papnak 
megy, annak nem kegyelmi, hanem pszichikai okai vannak. Ez így van már vagy huszonöt éve. 
Más országban, más földrészen más a helyzet. Nálatok nem papokra, hanem egészséges lelkű, 
Engem valóban kereső és szerető emberekre van szükség. 


11Papi hivatásra azért nem hívok senkit országotokban, mert ma sem teszik lehetővé a 


prófétai szót azoknak, akik e pályát választják maguknak. Pedig erre lenne legnagyobb szüksége 
ma országotokban Egyházamnak. 

12Az Én országomban nincsenek papok és nem-papok. Itt olyan ember-lelkek vannak, akik 
vállalták azt, hogy egymásnak testvérei legyenek. Ezáltal vagyok Én is nekik testvérük. Mint 
tudhatod, Én magam sem tartoztam papi nemzetséghez. Ti csináltatok Belőlem papot, sőt 
főpapot. En az akkori Kaifás helyébe Kéfást tettem, de nem azért, hogy valami papi funkciót 
alakítson ki magának, hanem azért, hogy sziklaként legyen Velem együtt alapja annak a szeretet- 
országnak, mely Velem és Általam elérkezett hozzátok. 


Sajnos az ősellenség számotokra éppen az iskolákban, a tanárokban törekszik legnagyobb 
erőt kifejteni Ellenem. Nem annyira direkt, inkább indirekt módon. Bizony az iskolák gyakran 
olyan ördög-műhelyek, melyekben a leghatalmasabb főigazgató, a legerősebb tanerő e világ 
Fejedelme, és nem az a szándék érvényesülése, hogy Velem egyre szorosabb kapcsolatba 
kerüljenek a diákok. 


Ahol pedig, különböző egyházi iskolákban, látszatra Engem és Rólam tanítanak, ott is az a 
fontos, hogy megtanulják, megtanítsák, milyen módon lehetne összefogni, együttműködni evilág 
fenntartásának, kényelmessé tételének érdekében evilág fejedelmeivel, Fejedelmével. 


13Először is a keresztény felekezetek éppen azért járattak le Engem, mert a papnak 
jelentkezők nem szándékom szerint, nem Általam hívott egyének voltak. Nem igaz az, amit a 
katolikus Egyház létéről tréfásan állítani szoktak, miszerint isteni eredete azzal is igazolható, 
hogy még papjai sem tudták tönkretenni. Igenis tönkre tudták tenni! Mutatja ezt a cölibátus 
kötelezettsége, a szentségek csak papok által kiszolgáltatható szükségszerűségének hirdetése 
az üdvösség elérésére, a fegyverek mindkét oldalon való megáldása, a harcoló katonák egymás 
elleni uszítása, az ellenség szeretésének tudomásul nem vétele, a sok-sok cím és rangkórság 
vágyainak felszítása, és még hosszan folytathatnám. Ma már nem hívok senkit papnak, sem 
szerzetesnek. Ma mindenkit olyan szeretetre hívok, mely nem ismerheti az engedelmeskedtetés 
korlátait. Csak ezt ismerheti: "Szeress, és tégy, amit akarsz!" Ezt az elvet ma már egyetlen 
felekezet urai sem tudják elfogadni alattvalóikra vonatkoztatva. 


14MEGRÁZÓ ÜZENET A PAPOKNAK HAMVAZÓSZERDA KAPCSÁN: lIsten-érvnek 
szoktátok mondani Egyházam isteni eredetének igazolására azt, hogy még a papok sem tudták 
tönkretenni. Ez bizony nem így van. Tönkre tudtátok tenni, mint ahogy tönkre tudtak tenni Engem 
is földi életemben, és teszitek ezt ma is. Beiszaposodtak azok a források, melyek eddig éltettek 
benneteket. 


Az imádkozást, főleg a magánimát, fölösleges időtöltésnek tartjátok, a Breviáriumról ne is 
beszéljek. De a szentmisék, és általában a szentség-kiszolgáltatások sem szolgálják azt a célt, 
hogy emberi kapcsolataitok Bennem elmélyültebbek legyenek. Van-e egyáltalán használatban 
olyan eszköz nálatok, mely e célt szolgálná? 


És hogy álltok a közösségeitekkel? Bizony vannak országotokban olyan közösségek, melyek 
jobban működnek nélkületek, mint általatok. Még mindig fensőbbrendűségeteknek a tudata 
határozza meg legtöbbször életviteleteket. Ti magatok fogalmaztátok azt meg, hogy akinek 
közületek nincs családja, annak általában nincs felelősségteljes munkaviszonya sem. Viszont 
minden mása megvan. Főleg pénze! Pedig az tényleg az ördög trágyája. Ettől bűzlik sok papi 
lélek. 


Akit igazán szeretünk, azzal törekszünk együtt érezni. Erre bőséges példát adtam annak idején. 
Az egész nagyböjti időszak arra szólít fel benneteket, hogy próbáljatok együtt érezni Velem. 
Egyházatokban csak két szigorú böjti nap van évente. Az egyik éppen hamvazószerda. Ennek 
olyannak kellene lennie, mint egy mű nyitányának. Benne kellene dobognia szívetek minden jó 
szándékú elhatározásának afelé, hogy most aztán igazán együtt akartok Velem érezni. 


Itt most nem csupán azokról a kétezer évvel ezelőtt történt eseményekről van szó, melyek 
Engem emberileg valóban tönkretettek a Földön, hanem a mai fájó jelenlétem helyzetéről 
köztetek. Köztetek, akik bátorkodtok kijelenteni, hogy szolgálni akartok Engem. 

Valljátok meg önmagatoknak őszintén: hányszor és hogyan beszéltétek meg velem idő- és 
szeretet-elszámolásaitokat az elmúlt év hamvazószerdája óta, ha egyáltalán voltak ilyenek? A 
lelkigyakorlataitokon tett elhatározásaitokról nem is beszélve. 


Nagyon szeretlek benneteket. Ez nem kétséges. De ettől ti még sem jobbak, sem boldogabbak 
nem lesztek. Pedig erre teremtettem minden embert, tehát benneteket is. Ezért vállaltátok 
nyomorult földi életetek sorsát. Nálam nincs kivételezés. Nem kívánhatok papjaimtól semmivel 
sem kevesebbet, mint egy többgyermekes családapától. 


Legalább odáig jussatok el nagyböjt folyamán lelkileg, ameddig valamelyik nagycsaládos jó 
barátotok. Legalább akkora felelősséget érezzetek önmagatok iránt, ha már más iránt nem érez- 
tek. Sorsom köztetek tőletek függ!!! 


15Főpapokról: Arra kérlek, ne keveredjetek bele olyan lényeget nem érintő vitákba, melyek a 
farizeusokat és az akkori és mostani főpapokat jellemezték! Ezek még engem is bitófára juttattak, 
s ezt teszik most is Velem. Ne azonosuljatok velük! Ebben ne! 


Papok és főpapok ítéltek halálra akkor is, ha erre a végső szót az akkori római államhatalom 
helyi főembere mondta ki. 


16Valamikor azt mondottam, hogyha a ti igazságotok nem múlja felül az írástudókét, és 
természetesen a papokét is, nem mehettek be a mennyek országába (Máté 5./20.) E 
kijelentésem ma is érvényes. 


17Isten szolgái-e a papok? A papok nem Isten szolgái! Szó sincs arról, hogy e téren 
általánosítani lehetne! Vannak közöttük olyanok is, akik Engem, Jézust, szolgálnak, de ezek 
nagyon kevesen vannak. A nem papok között aránytalanul többen vannak olyanok, akik Isten 
szolgáinak tarthatnák magukat, de ezt nem mondják magukról. Kétségtelen, hogy vannak a 
papok birtokában olyan eszközök, amelyek a szerepük, feladatuk felvállalására, hogy Isten 
szolgái lehessenek, szükségesek, de ettől egyáltalán nem különbek, mint bárki emberfia. 


Jó, ha tudod: Én, Jézus, nem voltam papi nemzetségből való, és soha nem mondtam 
magamról azt, hogy pap vagyok. A Zsidó levél, amely papnak mutat be Engem, egészen más 
értelemben használja e szót, mint ahogy azt ti jelenleg használjátok, hogy olyasvalaki lennék, aki 
elrendezi dolgaitokat Isten előtt. 


Ne feledd! Engem, Jézust, is papok, főpapok ítéltek kereszthalálra! Hidd el, akaratom ellenére 
tették ezt! 


18Isten mindenkinek lehetővé teszi a Neki tetsző életet vallási hovatartozásától 
függetlenül: A Velem való kapcsolatban soha nem Nekem, hanem nektek kell megváltoznotok, 
ha boldogok akartok lenni. Én, Jézus, az Atyával és a Szentlélekkel mindenkor árasztom rátok 
szeretetemet, amint ahogy a Nap és az eső jókra, rosszakra hullatja sugarát, harmatát. Az 
Istennek tetszés lényegében nem Istenen, hanem rajtatok múlik, s erre mindig mindenkinek 
lehetőséget ad az Isten. Más kérdés az, hogy valaki akar vagy nem akar e lehetőséggel élni! 


19A fekete mágiáról: A fekete mágia valóban meg tudja nehezíteni az enyéim életét, de ez a 
megnehezítés az örökkévalóságban jó gyümölcsök formájában jelenik meg. Igen, mert az Istent 
szeretőnek, te pedig valóban az vagy, a leglehetetlenebb helyzet, állapot is csodálatosan a javára 
válik! 


Kétségtelen, hogy nem könnyű a jövővel vigasztalódni, de mégis igaz az, hogy csak a 
reményből élő lehet Istent szerető! 

Bármennyire is képtelenségnek tűnik számodra, a fekete mágia fájdalmas hatásáért is meg 
kell tanulnod hálát adni, mert ha csak azért adtok hálát, amit jónak tapasztaltok meg, akkor még 
nem éltek abból a hitből, amit Én, Jézus, elvárok tőletek. 


7. A SZERZETESI FOGADALOMRÓL 


1Ha valaki szerzetes, legyen akár a legjobb és a legtökéletesebb, egy ponton lezárja azt a 
lehetőséget, hogy használni, irányítani tudjam. Igen, a fogadalmai által teszi ezt. 


Aki Nekem fogadalmat tesz, csak akkor jár el helyesen, ha a rossz ellen tesz fogadalmat, és 
nem akkor, ha a jó mellett. 


Miért? Mert ami rossz, az nem tehető soha szándékom szerint. De ami jó, annál lehet jobb is. 
Pl. a szüzességnél legtöbbször sokkal jobb a házasság. Az engedelmesség pedig nagyon nem 
az Én elgondolásom. Legtöbb gazemberséget ezen az alapon követik el az emberek, gondolván, 
hogy így ki tudnak bújni a felelősség vállalása alól. 


Sokkal jobban megfelelne szándékomnak az, ha valaki arra tenne fogadalmat, hogy soha 
embernek fogadalmat nem tesz. E téren ugyanazt mondom, mint az esküvel kapcsolatban 
mondtam. 


Ismétlem: fogadalomnak csak a rossz elleni irányban van létjogosultsága. Pl. ha valaki 
megfogadja, hogy soha többé nem fog dohányozni. Ezen rajta van áldásom. 


A szerzetesi intézmények éppen fogadalmaik által üresednek ki, és vesztik el Lelkem 
lendületét. Nyilván, mert ahol a Lélek, ott a szabadság. 


Nem igaz, hogy a fogadalom szabaddá tesz akkor is, ha nem rossz ellen irányul, hanem 
csupán a jó mellett. Figyeld meg az egyházi, a szerzetesi elöljárókat. Olyan fogadalmat nem 
tesznek, hogy rendszeresen nélkülözni fognak azért, nehogy meggazdagodjanak, mivel a 
gazdagság valóban nem jó. 


A szegénységi fogadalom könnyen kijátszható. Sőt! Szegénységi fogadalomban jól élni, az 
egyenesen állapotszerű istenkáromlás. 


A szüzességi fogadalom sem juttat mindenkit oda, hogy általa több család gondozója legyen. 


Egészen más azoknak a társulásoknak a helyzete, melyekhez csak bizonyos feltételekkel lehet 
tartozni. Feltételekkel, melyek nem fogadalmak. 


Ilyen társulásokban, ha irántam való szeretet hozza őket össze, akkor nagyon tud Lelkem 
működni. De nem szabad, hogy a feltételek tiltó feltételek legyenek. 


2A szerzetesi regulákról: Kétezer év alatt egyházatokban olyan közösségek is alakultak már, 
melyek regulák keretei között szinte az egész napjukat az imádságnak szentelik, pedig tudják, 
hogy Én nem ezért jöttem. Én azért jöttem, hogy felhívjam figyelmeteket annak fontosságára: 
Változtassátok meg gondolkodásotokat! 


Ne ti akarjatok Engem fölhasználni, hanem engedjétek, hogy Én használjalak föl benneteket. 


Bár elhinnétek, hogy így jártok a legjobban. Igaz, ez rövid távon nem látványos, mivel nem kihívni 
akarlak benneteket a világból, hanem megszabadítani a gonosztól. En nem a világot akarom 

bevinni a templomba, hanem a templomot akarom kivinni a világba. Ti élő templomok vagytok. 
Nem profanizálni akarom azt, ami szent, hanem szakralizálni azt, ami profán. 


3Ne féltsétek magatokat! Ami Istentől van, az feltétlenül megmarad! Aminek pedig a szerepe 
befejeződött, annak távoznia kell a színpadról! Ez a gyakorlatban azt jelenti, hogy mindig készen 
kell lennetek a megújulásra. 


A különböző szerzetesrendeknél lehet legegyértelműbben látni, hogy milyen értelmetlen a 
létük, amikor alapítójuk által elindított feladatuk felett már eljárt az idő, s nem tudnak megújulni! 


Egyetlen csoportosulásnál sem jó az, amikor már csak az önfenntartás ösztöne tartja össze a 
társaságot, és nem a szeretet kiáradásának mindig megújulni kész formája! 


4A cőölibátusról: A cölebsz állapot nem az Én találmányom (Saul-Pálé, I. Kor. 7./2-9.; LP). 
Isten olyan közösségre teremtette az embert, amilyen Ő maga. Ha egyszer világossá válik 
számotokra az, hogy Istenre teremtett lények vagytok, akkor maga a cölibátus olyan fehér holló 
lesz köreitekben, melyet nagyon erős égi jelekkel kell tudni alátámasztania annak, aki Rám akar 
e téren hivatkozni. 


A ti egyházaitok csak annyiban az Én Egyházam is, amennyiben semmiképpen sem kerül 
főszerephez az, amit Én csak úgy mellékesen jegyeztem meg, vagyis a cölibátus vállalása. 


Mondtam már neked, hogy Én nem hívok senkit ma olyan értelemben papnak, amint ti 
gondoljátok. Aki ma vállalja azt, hogy pappá szenteljék, az vagy törtető, vagy beteg, vagy naív. 
Senkit sem hívok olyan intézménybe, ahol olyasmire kötelezik a belépőt, amelynél van jobb is. 
Márpedig a cölibátusnál van jobb e kategóriában. 


A cölebsz életnek bizony lényegéhez tartozik a szexualitás. Éppen ezért nem kötelezhető erre 
senki. Csak annak szabadna vállalni, aki belülről lát rá arra, hogy Istennek szándéka benne ezt a 
szexualitást perifériára helyezni. Ember erre csak akkor képes, ha mély benső meggyőződés 
vezeti, növeszti lelkének szárnyait olyan régiók felé, ahonnan nem bűn hozza le az illetőt a Földre, 
hanem egy áldozattá válni akaró szeretetvágy, mely képes irgalmasságot bemutatni abban a 
világotokban, ahol az igazság rendjét, ha nem is építik, de hirdetik a bűn miatt földi életet vállalt 
emberek. 


A kötelező cölibátus eltorzult személyiségeket alakít, mivel nem erre teremtett benneteket a 
Teremtő. Eltorzult személyiségek pedig csak tekintélyelv alapján, csak parancsuralmi 
rendszerben képesek egzisztálni. Önértékük helyett nélkülözhetetlen számukra egy háttér 
értékrend, mely személyes kapcsolatok helyett hivatali kapcsolatok értékét hangoztatja. 


5Akit ma Én, Jézus, papnak vagy szerzetesnek hívok, annak egyértelműen tudtára adom ezt. 
Akinek nem adom tudtára, az lényegében bárhogyan dönt, ha őszinte szeretet él benne Irántam, 
akkor mindig számíthat Rám, Jézusára! 


Sem a házasélet, sem a cölibátus nem önmagáért van. Mindegyiknek az a feladata, hogy 
Hozzám, Jézushoz kerüljetek közelebb. 


Egyértelműség nélkül ne vállaljátok a papi, a szerzetesi életet! Ne áltassátok magatokat! 
Számotokra a házasélet a természetes életforma. Akinek nem ezt kell választania, annak külön 
füleket adok a hallásra (Máté 19./12.). 


6A hittantanításról. Azt mindenki tudja Rólam, hogy Én tanítottam templomban, imaházakban, 
utakon, tereken, folyó és tó partján, de iskolában soha. Engem hatékonyan tanítani csak 
házaknál, családoknál, baráti beszélgetések kapcsán és olyan csoportok összejövetelein lehet, 
ahol Lelkem teret kap arra, hogy korlátozások nélkül érvényesüljön. 

Lehet Belőlem tantárgyat csinálni, de lelkileg nem kifizetődő. E kijelentés nincs ellentétben 
azzal, hogy mindenki azért van a világon, hogy Engem megismerjen. 


Abban az esetben, ha a hittanórák tartalma az lenne, hogy a többi óra anyagát Velem hogyan 
lehet kapcsolatba hozni, akkor értelme lenne annak, hogy van iskolában hittanóra. De ilyen 
hittanórákba nem mennének bele a többi tantárgy tanárai. Nem, mert nem mondhatnák 
világnézetileg semlegesnek az ilyen iskolát. 


Valójában nincs is világnézetileg semleges iskola, mivel nincs világnézetileg semleges tanár 
sem. A katolikus iskoláknak pedig azért kell ellene mondanom, mert az ilyen iskolákban sem 
engedélyezik az Engem tanítást, csupán a Rólam szóló katolikus tanítást. E kettő pedig 
nagyon nem fedik egymást. Kétezer év távlatából ez eléggé egyértelmű. Ezt persze más 
felekezetről is éppen így el lehet mondani, csak még nem lehet kétezer évről beszélni. 


8. A SZEXUALITÁSRÓL ÉS A HALÁLRÓL 


1Az emberalatti állat világa jól mutatja, hogy az élet folytonosságát biztosító erő mire képes. 
Egyik legnagyobb kitüntető gesztusom felétek éppen az, hogy a fajfenntartási ösztönt nem 
foglaltam le Magamnak bennetek, hanem rátok bíztam, hogy használjátok belátásotok szerint 
felelősséggel. Átadtam e téren nektek a kormányzást, mely egyben felelősséget is jelent. Miért? 
Mert a Földön az emberi élet nem automatika. Mert szeretetetek önző vagy önzetlen volta talán 
semmiben sem nyilvánul meg jobban, mint ebben. 


A szexualitásnak előnye, hogy könyörtelenül levizsgáztat benneteket önfegyelemből. 
Veszedelme pedig az, hogy aki megölni akarja magában ezt a vágyat, az beteggé teszi magát, 
mert eleve megtorpedózza a kovász-só szerepvállalását. De az is megbetegedést jelent, ha 
valaki nem vállalja azt, hogy emberközelben éljen, ha valaki csak akkor érzi magát biztonságban, 
ha olyan körülményt alakít ki magának, amilyen körülményt Én nem szántam embernek. 
Boldogok a tiszta szívűek, mert látják Istent! Az ehhez vezető útnak neve pedig: önfegyelem. 


2A házasságkötés előtti aktív nemi életről. Az ember életében az érzékiségnek természetes 
kiélése olyan, mint mikor egy folyó folyik a medrében. A meder a házasság! Amíg valaki nem él 
házasságban, addig a kiélés medre hiányzik, tehát természetes nem lehet. Minél szellemibb 
valaki, annál egyértelműbb ez számára. Minél testibb, annál több kiskaput keres arra, hogy ne 
kelljen vállalnia a házas emberek áldozatos életét, de a testi élvezetek korlátait tágíthassa. 
Bizony senkit nem segít Hozzám közelebb az, ha házasság előtt nemi életet él. 


3A nemiségről.: A fajfenntartás ösztöne minden egészséges emberben működik. Aki nem 
eszköznek, hanem célnak állítja maga elé ennek az ösztönnek kiélését, az maga is tudja, hogy 
árt önmagának. 


Semmiféle helytelen cselekedetnek nem adhat létjogosultságot az, hogy sokan csinálják. A 
szex elbírálása nem szavazás kérdése, és nem nézőpont kérdése. Az önigazolás magas iskoláját 
mutatja be ma e téren a világ. Kétségtelen, hogy az önfegyelemnek, az önuralomnak talán az 
egyik legnehezebb vizsgáját itt kell kiállnia. Amíg valaki nem azt tartja természetesnek, hogy 
elbukik, hanem azt, hogy újra és újra talpra áll, addig nincs komoly baj. De csak az elbukásról 
szabad lemondani. A talpraállásról soha! 


Kétségtelen, hogy házasságban e téren sokkal nagyobb tétről van szó. Aki házasságban él, és 
megcsalja házastársát, nemcsak elbukik, de árulóvá is válik. 


4AMinél jobban eluralkodik valakin a faj- és önfenntartás ösztöne, annál inkább elállatiasodik az 
ember. Minél jobban kézben tudja tartani valaki ösztöneit, annál emberibb ember. 

Minden ember felelős önmagáért. Ha neked választanod kell Isten és egy ember között, s te 
azt az embert választod, aki nem tudja felelős módon ösztöneit kezelni, akkor megérdemled 
sorsodat. 


A szexuális élet csak akkor megengedett, ha az érdekeltek felelős módon vállalni tudják 
egymást Isten és az emberek előtt. Különben paráznaság. 


5Üzenet azoknak, akiken eluralkodtak az állati ösztönök: Nem vagytok állatok, hanem 
olyan szellemi lények vagytok, akik örökké éltek, de nem mindegy, hogy hogyan. 


Az állat ösztönvilága valóban mindenre úgy reagál, hogy lehetőségeihez képest minél jobban 
érezze magát. Az ember, aki Isten gyermeke, akinek igazi és örök otthona az a mennyek országa, 
amelyet már itt és most minden ember képes magában hordani, semmit nem tehet meg senkinek, 
ami ezt a benne lévő Isten országát veszélyeztetné. Aki mégis megtesz ilyet, az rosszabb, sokkal 
rosszabb, mint az állat. Igen, mert meggyalázza önmagában a benne boldogító módon jelenlévő 
Istent! 


6A nemi kicsapongások kapcsán: A test kívánsága a szemek kívánsága, az élet kevélysége, 
tehát a kéjvágy, bírvágy, uralomvágy, ezek olyan sátáni erőket hordoznak magukban, amely 
erők boldogság helyett a bódultságot ajánlják fel nektek. Ez egyértelmű és világos minden 
normális, saját lelke üdvösségére valamit is adó ember előtt. 


7A szexuális élet ösztönzője a fajfenntartás ösztöne. Ez biztosítja a Földön azt a lehetőséget, 
hogy beteg emberek egészségessé válásra, rosszak pedig megjavulásra szülessenek. 


Ez az ösztön a földi szellemi lényeknél, tehát az embernél nem Istentől irányított, mint az 
emberalatti világ élőlényeinél, hanem mindenki saját értelmének és akaratának van kiszolgáltatva. 
Ennek az ösztönnek működése három fontos szempontról tudósít mindenkit: 


Az egyik szempont az, hogy e területen mérheti fel legegyszerűbben magát minden földi 
halandó az önfegyelem mérlegén. 


A másik szempont az, hogy a házasság kemény kötelékének felvállalását felelősséggel élje 
meg mindenki, aki emberséges embernek gondolja önmagát. 


A harmadik szempont pedig az, hogy a közvetlen Isten iránti szereteteteket, amelyet csak 
negatív módon tudtok megmutatni, tehát úgy, hogy Isten kedvéért lemondotok valamiről, e téren 
be tudjátok mutatni. Ennek alapja az, hogy Isten nem bábuknak teremtett benneteket, hanem 
olyan szabad lényeknek, akik szabadságukat az ösztönvilág feletti uralmuk által tudják 
különösképpen igazolni. 


Az a szexuális légkör, amely körülvesz benneteket, sajnos szinte lehetetlenné teszi 
számotokra, hogy ne tegyetek természetellenes dolgokat. 


Ennek az ösztönnek erejét csökkenti az, ha valaki ki tudja fárasztani magát, s kerülni törekszik 
az ösztön erejét növelő körülményeket. 


8A női nem felelőssége: A világ az anyák és a nők magatartása miatt jut pusztulásra. Éppen 
úgy, mint az első bűn elkövetésekor is Éva miatt nyílt ki a Földön a pokol kapuja, a végítéletkor is 
a nők magatartása fogja igazolni legjobban azt, hogy a világ megérett a pusztulásra. A nők 
azáltal, hogy eldobták maguktól azt a természetükbe oltott méltóságot, amely miatt 
évszázadokon, évezredeken át tisztelet övezte őket, bizony a legnagyobb nyomorúság vár reájuk 
a világ összeomlásakor. 


9gÖnmagatokat kell megváltoztatni, éspedig segítségemmel. Nem rajtatok kívüli dolgok 
biztosítják számotokra a Hozzám igazodás lehetőségét. E lehetőség mindig megvan bennetek, 
és nem körülmények függvénye ez. Kívül-belül merülhetnek fel nehézségek, de a külső 

körülményekre áll a mondás: Az Istent szeretőknek minden javukra válik. Számukra Én a 
körülményeknek is az Istene vagyok. 


10Halálunk órája - Isten a jelen idő Istene: Minden nap ki- és felhívás. Most döntöd el, hogy 
halálod órája milyen lesz. Azt, hogy mikor lesz, abba nincs sok beleszólásod. Azt, hogy milyen 
lesz, abba nincs sok beleszólásom. A halálnak Ura, az életnek Szolgálója vagyok. A halál 
pillanatában mindenki látni fogja, hogy olyan, amilyenné döntései tették. 


Amint a tér nem önálló létező, hanem az anyag tulajdonsága, úgy a múlt és a jövő sem önálló 
létező, hanem mindkettő a jelen tulajdonsága. Mindkettő annyiban és úgy létezik, amennyiben és 
ahogy a jelenben létezik. Csak jelent tartok létben. Emlékeitek és ábrándjaitok csak nektek 
vannak. Jelenetek döntéseitek megnyilvánulása (és következménye). 


Isten Országa nem ismer jövőt. Csak jelent ismer. Isten Országában csak jelen van. Múlt nincs. 
Miért is lenne? Az emlékezések szintje nem az élet szintje. A ,nincs"-csel foglalkozás nem más, 
mint a jelen elárulása, nem más, mint menekülés. A narkotikum azáltal törekszik megédesíteni a 
jelent, hogy elmenekít a valóság elől. De ez egy nagy-nagy hazugság-állapot! 


11Amit ti földi értelemben halálnak neveztek, az nem más, mint átmenet ,oda", ahol nem a 
,hol", hanem a ,hogyan" a lényeg. Van tehát egy olyan állapot számotokra, amelyben sokkal 
közelebb tudtok kerülni egymáshoz, mint kerülhettek akkor, amikor a Földön életetek együtt. Aki 
átlép ebbe az állapotba, az függően attól, hogy mire kap engedélyt a Földön maradottakkal 
kapcsolatban, feltétlenül kommunikálhat veletek. Az ő részükről ebben nincs semmi különleges. 
Amikor ti azt mondjátok róluk, hogy ,eltávoztak", akkor ez semmiképpen sem helyváltoztatást 
jelent részükről, hanem gondolati , eltávolodást" eddigi gondolataiktól, de nem tőletek! Igen, mert 
mindent másképpen látnak! A szeretet világa a boldogító megtapasztalások világa a Földön is, a 
másvilágon is! 


Az idő tengelyén a valós életben csak jelen van! Sem múlt, sem jövő nem létezik! Azt sem 
tudod, holnap élsz-e még! 


9. FONTOS TÉMÁK TISZTÁZÁSA I. 


1VILÁGVÉGE: Amint kétezer évvel ezelőtt, úgy most is mondom: nem tudjátok sem a napot, 
sem az órát. Kétezer évvel ezelőtt, mivel az idők jeleit nem figyelték, így nehezebben, sőt sehogy 
sem ismertek fel Engem. Az idők jelei ma azok, melyeket már nem lehet észre nem venni. Az 
ózonlyuktól kezdve a víz- levegő- élelemszennyeződés, az idegzetet messze megterhelő romboló 
élmények gazdasági, politikai, közbiztonsági területeken. Igen, ezek katasztrófa-jelző tények. De 
ne mondj időpontot! Az időpont tudása nem segítené elő senkinél a szeretet növekedését, 
csupán önző célokra fordítanák az emberek. 


A Föld nem megsemmisülésre, hanem megújulásra teremtetett, s meg is fog újulni. Angyalaim 
már most dolgoznak ezen, s már válogatják azokat, akikkel mint munkatársakkal tudnak majd 
dolgozni akkor, amikor már a földi ember belefáradt abba, hogy legfőbb ténykedése a gonoszság 
legyen. Meg kell mondanom, hogy ez az idő már nincs messze! Nem múlik el ez a nemzedék, és 
meg fogjátok látni angyalaimat, amint veletek és értetek dolgoznak majd, hogy amit a gonoszság 
tönkretett, az, mint tavasszal a megújult természet, abban a szépségben és jóságban 
mutatkozzék meg újra, ami az Én elgondolásom, és a Tőlem kapott szerep elfogadását mutassák 
meg nektek. 


Az utolsó időket élitek, s váratlanul fog eljönni a rostálás pillanata. Legyetek készek, mert 
amikor nem is gondoljátok, akkor fog megtörténni mindez. Az a katasztrófa minden fényt el fog 
oltani. Kivéve annak a szeretetnek a fényét, amelyről ezt mondottam: , Tüzet jöttem hozni a földre, 
s mi mást akarnék, minthogy fellobbanjon!" (Lukács 12./49.) Legyetek ébren! Szavaim ne a 

félelmet, hanem a buzgóságot erősítsék bennetek! A szeretet kioltja a félelmet, és mozgásba 
hozza bennetek boldogító irgalmasságomat! 


2Utolsó idők, végkifejlet. Angyalaim nagy munkát fognak végezni azokban a napokban a 
Terra bolygón. Nem ijesztgetésről van itt szó, hanem radikális megoldásról. Arról van szó, hogy 
nem az egymáshoz tartozáson múlik egy ember örök sorsa, hanem azon, hogy Hozzám tartozik- 
e vagy sem. Mert akik egy ágyban fekszenek, akik egy malomban együtt őrölnek, akik egy 
szántóföldön együtt dolgoznak, azok látszatra egymáshoz tartozónak tűnhetnek. 


A végkifejlet ugyan gyorsan fog történni, de az oda vezető út, az nagyon előkészített lesz. Már 
most, a ti életetekben is lehet észlelni, hogy mennyire ketté válik a jó és a rossz. Mivel most már 
nagyobb a fény, ezért jobban látszik mindkettő. De még lehet színészkedni. De nem sokáig, és 
főleg nem állandóan. Ne halogassátok az időt! Itt és most mondjatok Nekem IGENT! 


Bárhogyan magyarázzátok a végkifejletet, az kikerülhetetlen, és úgy lesz, ahogyan mondtam. 
De olyan nem lesz, hogy csak úgy eltűnnek emberek, s azok, akik itt maradnak, azok azt sem 
tudják majd, hogy hová lettek. Nem. Ilyen nem lesz. Akiket itt hagytak, azok tudni fogják, hogy 
betelt a mérték. Tudni fogják, hogy lejárt számukra az érdemszerzés ideje. Tudni fogják, hogy 
életüket nem arra használták, amire kapták. Az a külső sötétség pedig, ami reájuk vár, az szintén 
kegyelem lesz számukra. De boldogok azok, akik nem fognak rászorulni erre a kegyelemre, mert 
nincs annál nagyobb szenvedés, mint mikor a lélek szenved, és pedig tudatosan, önként, 
igazságosan. Ezt számítsd évezredekig tartó állapotnak. 


Olyan elragadtatás nem lesz tehát, amilyet különböző szektákban tevékenykedő gyermekeim 
írnak különböző könyvekben az ezeréves uralomról és az elragadtatásról. Ne akarjátok semmivel 
se behelyettesíteni, se kiegészíteni az evangéliumaimban elmondott gondolataimat. 


Amit most leírattam médiumommal (Dombi Ferenc testvér; LP), az akkor is igaz, ha ennek 
következtében e médium nem lesz népszerű. Akkor is igaz, ha a katolikus egyházam évezredes 
tanítására lehet ebben ráismerni. Akkor is igaz, ha senki sem hiszi el. Majd meglátjátok! Jusson 
eszetekbe! Előre megmondtam nektek. Radikális megoldás fogja jellemezni a végkifejletet. 
Mindenki előtt megvilágosodik e mondásom realitása: "Senki sem szolgálhat két úrnak!" De az 
oda vezető út úgy jön el, mint a tolvaj. Szinte észrevétlenül. De akiknek van szemük a látásra, 
azok az idők jeleiből fel fogják ismerni közeledését. Bizony, már itt van, az ajtóban! 


3A világvégéről annyit, hogy az már kétezer évvel ezelőtt elkezdődött! Így fejeztem ezt akkor 
ki: ,Betelt az idő..." (Márk 1./15.). Tudom, sokan arra az időre gondolnak, amikor fölrobbantjátok a 
Földet. Hát valóban közel van az is, de még mindig inkább lehetőség, mint bizonyosság! Még 
mindig van némi menekülési esély, ha az imádság és a böjt széles körben elterjed! 


Azt az időt óriási katasztrófák előzik meg, amikor eljövök az ég felhőiben teljes hatalommal és 
dicsőséggel. Az új égnek és az új Földnek ideje még nem érkezett el! De a pusztító utálatosság 
egyre látványosabban mutatja magát! Legyetek hát éberek és imádkozzatok, mert bár úgy jön a 
vég, mint a tolvaj, de amikor lecsap, akkor nagyon hirtelen, nagyon váratlan és nagyon kegyetlen 
lesz. 


Nem akarlak ijesztgetni benneteket! Nincs is okom rá, mert az Istent szeretőknek boldog 
pillanat lesz az! Föl fogjátok emelni fejeteket, örülni fogtok, mert elérkezett megváltásotok! 


4Tudnotok kell, hogy második eljövetelemet megelőzően nagy nehézségeket fognak átélni a 
Föld lakói. De sem ezekhez a nehézségekhez, sem ennek az időnek jeleket és csodákat tevő 
hamis krisztusaihoz az Istennek nincs köze. Mint ahogy nem volt az Én földi meggyilkolásomhoz 
sem. Csak ahhoz lesz az Istennek köze, hogy ez az utolsó, embert leleplező időszak 
megrövidüljön (Márk 13./20.). 


Elég, ha az özönvizet megelőző időről tudjátok, hogy akkor az emberek között többen olyan 
képességekkel és erőkkel rendelkeztek, melyeknek létében az emberek többsége ma már nem 

hisz. De mivel Isten nem személyválogató, ezért ezek az erők elvben ma is mindenkinek a 
rendelkezésére állnak. 


Tudnotok kell, hogy a Föld akkori lakói erejüket, lehetőségeiket nagyon rosszul használták fel. 
Sőt, ha ezekhez hozzá veszitek azt a tényt, hogy a Föld lakói tudatosan kerestek kapcsolatot az 
ártó szándékú szellemi lényekkel is, akkor beláthatjátok, hogy a Szeretet Istenének nincs olyan 
értelemben köze a pusztító özönvízhez, mint azt eddig gondoltátok. 


5Mária jelenései — Veszélyben a Föld. Anyám mindent elkövet, amit egy égi édesanya csak 
megtehet, hogy segítséget kérjen tőletek ahhoz a misszióhoz, amelyet ő vállalt azzal, hogy 
rendre megjelenik a Föld különböző pontjain. 


Óriási veszélyben van a Föld! Ami Jugoszláviában történt, az csak halvány előjele annak, 
ami vár rátok, ha nem hallgattok Anyámra! 


Úgy segíthettek Máriának, ahogy Ő segít Nekem! Küldetést vállal! Küldetésének tartalma 
pontosan az, amit Én az evangéliumokban elmondtam nektek! Pontosan az, ami a Hang- 
irodalom tartalma! 


Szó sincs ijesztgetésről! Egyszerűen arról van szó, hogy a világtörténelem nagy egészét 
egységben a Földről nem lehet átlátni. Innen viszont igen. Mária ezért, a nagy egészet 
egységben látva látja annak a bűnáradatnak a következményeit is, amit ti a legjobb szándék 
mellett sem láthattok. Arra hívja fel tehát a figyelmeteket, hogy higgyétek el, amit lát, azt jobban 
látja, mint ti, s ezért sürgeti a megtérést, amíg erre lehetőségetek van a Földön! 


6Bármit tesztek, a Föld és az ember alatti világ ígyis, úgyis elpusztul! 


7Hogyan jön el Jézus? Amikor az az eljövetelem fog megtörténni, ami iránt te most 
érdeklődsz, akkor külsőleg is tapasztalati valóság leszek mindenki számára. Ez csak azok 
számára lesz hallatlanul megdöbbentő, akik nem tették lehetővé Nekem azt, hogy boldogító 
módon már előbb bennük legyek. 


Neked most belülről vagyok örömforrás. Akkor pedig kívül- belül az leszek. Hallani fogod te is: 
"Emeljétek fel fejeteket, mert elérkezett a ti megváltásotok" (Lukács 21./28.)! 


Jelenlétem sokkal fontosabb, mint eljövetelem! Eljövetelemkor semmivel sem leszek jobban jelen, 
mint vagyok most! Csupán ruhaváltás történik akkor. Akinek igazán Én kellek, aki igazán szeret 
Engem, annak nem lehet lényegesen más, akár ilyen, akár olyan ruhában vagyok jelen számára. 
Aki igazán szeret, az tudja, hogy Én mindig olyan ruhában vagyok jelen számára, ami az ő 
lelkének fejlődését legjobban segíti elő! 


Számodra a legszívmelengetőbb annak felismerése kell legyen, hogy kegyelmi módon benned 
élek (János 14./23.) Így vagyok benned boldogító módon! E jelenlétemmel tudom feloldani 
stressz-állapotodat. E jelenlétem az Én békém benned! 


8Kicsoda Jézus? Én az Út, Igazság és Élet vagyok. Aki az Út vállalása nélkül akarja az 
Igazságot és az Életet, tehát Engem, az ezt nem gondolhatja komolyan. Az maga is tudja, hogy 
hazudik önmagának. Az Igazság és az Élet éppen az Útnak következménye. Bárhová 
szándékozik is valaki menni, ha nem vállalja az odautazást, az nem szándékolhatja komolyan a 
célba érkezést. 


Gondoljátok át: mekkora árat kellett fizetnem azért, hogy megváltsam számotokra a jegyet az 
utazásra, az útra! Bizony, aki nem vállalja a nem-bántás-megbocsátás-segítés utazást, azt En 
sem tudom vállalni. Aki így nem vall meg Engem az emberek előtt, azt Én sem vallhatom meg 
Isten és az Ég angyalai előtt. 

Bennem a Logosz jelent meg a Földön, ez pedig értelmes szó. Ez az Ige kell hogy megigézzen. 
Benned sem lehetek más, mint Logosz, értelmes szó, gondolat. A gondolat nagyon fontos! 
Minden abból van. Gondolataid lelked építő kövei. E köveket az imádság konstruálja benned 
templommá. Benned élek. Mind a két szón igen nagy hangsúly van. 


9gJézus valóságos ember: Én köztetek is, amikor valóságos ember voltam, akkor valóságos 
ember voltam. Igaz, megtehettem azt is, hogy valóságos Isten legyek, de ilyenkor valóságos 
Isten voltam. Nagyon is valóságos ember voltam akkor, mikor elmondtam, hogy kérhetnék az 
Atyától tizenkét ezred angyalt segítségül, és nem voltam ugyanakkor Isten is. 


Valóságos Isten akkor voltam, mikor emberségemet teljesen elrejtettem előletek. Igen, az 
EUCHARISZTIA alapításakor. De abban a pillanatban valóságos Isten voltam, s nem voltam 
valóságos ember. Amikor példát adtam nektek, olyankor mindig valóságos ember voltam. Mikor 
Lelkem újjászülő Erejére volt szükségetek, akkor már nem ember, hanem valóságos Isten voltam. 
Ezért mondhattam, hogy jobb nektek, ha elmegyek. Belőlem élni csak azért tudtok, mert 
valóságos ember voltam. De akkor nem voltam Isten. Általam élni csak úgy és csak azáltal tudtok, 
hogy Isten vagyok, és nem ember. 


10Ilsten szava-e a Biblia? Az ne zavarjon senkit se, ha valami nincs benne a Bibliában. Sok 
olyan tény van, ami nincs benne a Bibliában. 


Akiknek a Biblia az istenük, azok bálványimádók akkor is, ha ezt képtelenségnek tartják 
magukra nézve. Azért bálványimádók, mert nem a Biblia azonos Velem, hanem az Én Szent 
Lelkem! Aki tehát a Bibliát Velem azonosítja, az bálványimádó! 


A Szentlélek akár írásban, akár szóban, olyan gondolatokat közöl veletek, amelyeket éppen 
azért, mert ti fogalmaztok meg önmagatok szintjén, nem azonosak a Szentlélek lényéval. Tehát a 
Bibliában található szavak nem Isten szavai, hanem azoknak szavai, akik azokat leírták. 
Vagyis a legjobb szándék mellett is kénytelenek voltak önmagukat is belevinni abba, amit leírtak 
vagy mondtak. Ezért olyan fontos rangsorolni a Bibliában, és az Én szavaimat szabad csak egy 
az egyben Isten szavainak mondani. 


De még az Én szavaimról is ki kell jelentenem, hogy ember szavai. Igaz azonban, hogy olyan 
ember szavai, aki a legtisztultabban, a legzavarmentesebben tudta közölni veletek Isten 
gondolatait. 


Ezért jogos kérésem az, hogy Hozzám mérjétek a Bibliában található gondolatokat, mert akkor 
ki tudjátok szűrni azt, amit az író, mint sajátját írt le. Így nagyobb lehetőségetek lesz arra, hogy 
felismerjétek Isten országának titkait. Ha e titkok megfejtését nem Nálam, hanem Pálnál vagy 
Izaiásnál, vagy bármelyik szent írónál keresitek, bizony tévedést tévedésre fogtok halmozni, s 
nem fog megadatni nektek, hogy megismerjétek Isten országának titkait. 


Az egész Bibliában csak azok a tanítások hitelesek, amelyek nem mondanak ellene a Tíz 
parancsnak, a Hegyi Beszédnek és az Általam elétek tárt új parancsnak (Jn 13./34.)! Tartózkodj a 
különböző hitvitáktól! Inkább vállald fel az univerzális hitet és az alapalázatot, mert ezeknek 
természetes következménye az Égi Béke a Földön, amelyről már az angyalok énekeltek 
születésemkor (Lk 2./14.). 


Mindebből láthatjátok, hogy nagyon sok jó szándékú bálványimádó él közöttetek, akik 
személyes sértésnek vennék, ha szemükbe mondanátok ezt. 


11Az igazság Én vagyok! Engem pedig legtisztábban nem a Biblián keresztül, hanem az 
evangéliumokon és az őskeresztény hagyományon keresztül lehet megismerni! Én nem vagyok a 
Biblia! Én az evangélium vagyok! Az az Ige lett testté, mely az evangéliumokban olvasható. A 
Biblia többi része arra íródott, hogy ezt a testté lett Igét felismerjétek! Aki a Bibliára hivatkozik és 
nem az evangéliumokra, az sajnos nem erre törekszik! 

12A Biblia, a szent szövegek meghamisításáról: Nem a Biblia a forrás, hanem a Szentlélek! 
Nincs a világon olyan írás, amely idővel meg ne hamisíttatna! Ennek egyszerű oka az, hogy 
minden fordítás ferdítés is, és minden élő nyelv - csak ilyenen lehet értelmes mondatokat írni - 
fejlődő, tehát változó kerete, ruhája olyan gondolatoknak, amelyek ugyancsak fejlődő értelemmel 
rendelkező emberekben fogalmazódtak meg. Az nem volt véletlen, hogy Én egyetlen leírt 
mondatot sem hagytam rátok! 


Éppen ezért ne az legyen a fontos, hogy mit és hogyan írtak, hanem az, hogy mit eredményez, 
milyen gyümölcsöket hoz számotokra a Biblia olvasása. Van olyan, akiben gyűlöletet ébreszt, van, 
akiben szeretetet. Van, akiben széthúzást, van, akiben összetartást hoz létre. Van, aki saját 
igazát olvassa ki belőle, és van, aki mások tévedéseit. Van, aki ítéletet, és van, aki bocsánatot. A 
Sátán Engem is a Bibliára hivatkozva kísértett! 


13A Bibliában minden olyan kijelentés, amely nem hozható összhangba az evangéliumokban 
található kijelentéseimmel, nem Istentől valók. Egyedül Én voltam az, aki elmondhattam, hogy 
mindent átadtam nektek, ami az igémet illeti (János 17./14.). Igaz, volt még sok mondanivalóm, 
amelyeket nem mondtam el akkor, mert nem bírtátok volna elviselni (János 16./12.). De ezek a 
mondanivalók magjában ott voltak tanításomban, csak akkor miattatok, gyengeségetek miatt nem 
fejthettem ki ezeket. Ma már nagy részét ki tudom fejteni. De csak annak, aki használja a józan 
eszét is. 


A megváltás teológiája 


14A megváltás teológiája téves: Egész jelenleg legelterjedtebb teológiátok legnagyobb 
tévedése éppen az, hogy úgy gondoljátok, helyettetek megtettem valamit. Nem szeretnélek 
benneteket helyesen, ha így tettem volna. És ti sem szerettek helyesen, ha így tesztek mások 
látszatérdekében. Ugyanakkor van a megváltásnak egy valóban létező válfaja! E megváltásnak 
éppen az a lényege, hogy megteszem helyettetek az állandó jelenben azt, amit ti gyarlóságaitok 
révén már képtelenek vagytok megtenni, bár szeretnétek. 


15Pál és a megváltáselmélet: Pál is korának gyermeke volt, és amint prófétáim, ő is 
kénytelen volt belevinni a Lelkem által sugallt gondolatba önmagát, pl. az akkor is és ma is 
minden jó szándékú ember által elfogadott megváltáselméletet, amelyhez a valóságnak alig van 
köze. 


16ISoha nem mondtam, hogy van egy olyan haragvó Isten, akit majd Én fogok 
kiengesztelni.! 


17A teologia paulina elvetendő: Nem vagytok adósai az örök SZERETETNEK! Hagyjátok 
már abba ezt a nyakatekert gondolkodást! Én nem üzletet kötni jöttem közétek! Nincs páli 
adóslevél, amelyet a kereszten széttéptem! Hát akkor mi van? Vagyok Én, aki élni akarok 
bennetek! Fogadjatok be magatokba! Soha ne árts senkinek, mindig bocsáss meg mindenkinek, 
és segíts ott, ahol rászorulóval találkozol. Mindezt okosan tedd! Ne légy birka, de igenis légy 
bárány! Úgy küldelek titeket is a farkasok közé, ahogy En mentem! Légy okos és óvatos! De 
szeress!!! 


18Nem azért jöttem, hogy kiengeszteljem az Atyát! Olyan Mennyei Atya nincs, aki 
iszonyatos haraggal tekintett rátok mindaddig, amíg Engem meg nem öltetek! Olyan Atya nincs, 
aki csak akkor tudott végre megnyugodni, amikor már az utolsót vonaglottam a kereszten! Aki azt 
mondja nektek, hogy ezt követelte Isten igazságossága, akkor annak Én, Jézus, azt mondom, 
hogy a világ legnagyobb igazságtalansága történt akkor, amikor Engem ártatlanul elítéltek és 
megöltek. Bizony káromkodik az, aki a világ legnagyobb . igazságtalanságát Isten 
igazságosságával azonosnak mondja. 

A Szeretet soha nem örül semmiféle szenvedésnek. A Szeretet nem kiengesztelődni akar, 
hanem megbocsátva szeretni! "Irgalmasságot akarok, és nem áldozatot" (Máté 12./7.) A 
Szeretet együtt szenved a szenvedővel! Sőt, egy a szenvedővel! Ezért nem azt mondottam, hogy 
nagyon sajnálom azokat, akik éheznek, szomjúhoznak, nélkülöznek és üldöztetést szenvednek, 
hanem azt mondottam, hogy amit az ilyenekkel tesztek, azt Velem teszitek (Máté 25./40.)! 


19Pál üzenete az örökkévalóságból:. "Én, Pál, szeretettel kérlek benneteket, ne dobjatok rám 
követ! Próbáljatok megérteni! Engem nagyon bántott, hogy a zsidók nem vállalják azt a 
szerepüket, amelyet Isten szeretetétől kaptak! Nagyon bántott, hogy még én is üldöztem Jézust, 
s ezt vetítettem ki magamból olyankor, amikor túlbuzgón szemük elé akartam állítani, hogy 
mennyire más az ő szemléletük, mint amit Jézus kíván tőlünk. 


Azt akartam érzékeltetni, hogy Jézus a minden, és ők a senkik! Magamra vetítve is ezt 
akartam megélni! Azt akartam érzékeltetni, hogy ők lehetnének az első minden, tehát nekik 
adatott meg, hogy félretegyék hagyományaik béklyóit, mert olyan szabadságra kaptak meghívást, 
ami kegyelem, amít nem kiérdemelni, hanem elfogadni kell Jézustól, a Szabadítótól! 


Az általam hangoztatott hitet olyan hűségnek gondoltam, amely által szabadon élhet 
mindenkiben Jézus úgy, ahogy akar! 


Nagyon sajnálom, hogy teológiai felkészültségem szinte képtelenné tett arra, hogy tanulni 
tudjak Jézus apostolaitól. Tudták ezt ők is, és nem vonhaíták ki magukat az alól, hogy inkább 
tőlem tanultak, mint tanítottak volna engem. Még Jézusom erkölcstanát sem fogták fel tisztán, hát 
hogyan fogták volna fel azt, amiben ember az idők végezetéig csak tükör által homályban láthat! 


Isten Szent Szelleme gondoskodott arról, hogy az evangéliumok megírása által azok, akik 
valóban szabadok akarnak lenni, tehát azok, akik nem különböző hatalmak uszályában érzik 
magukat biztonságban, hanem tudomásul veszik azt, hogy csak az állapotszerű vértanúság 
azonos az Élet megnyerésével, ezek az emberek lesznek az idők végezetéig a vílág világossága, 
a hegyre épült város, a tartóra tett égő gyertya, s így vonul végig az ember földi történelmén 
Jézus öröme, sorsa, szenvedése és békéje. 


Szeretettel kérlek benneteket, értsétek meg, én sem voltam különb, mint a Jézus előtti idők 
prófétái. Nekem sem lehetett olyan rend a fejemben, mint Jézusnak volt, s nem voltak az 
apostolok sem alkalmasak arra, hogy nekem jézusi rendet felkínáljanak, mivel ez nekik sem volt 
akkor még a fejükben. 


Ma már ti is látjátok, hogy a gondolkodás-átalakítás nem megy máról holnapra. Kétségtelen, 
hogy ennek nem gyorsítását mozdítottam elő. Erre nem is voltam alkalmas. De Isten Szent 
Szelleme ma is segít nektek abban, ha megfelelő nyitottság és tanulékonyság van bennetek, 
hogy az általam hirdetett teológia a helyére kerüljön, és az evangéliumokban fellelhető jézusi 
tanítás fénye megvilágítsa azokat a sötét foltokat, amelyek az én tanításomban gyakran 
fellelhetők. 


Kérem értetek az Atyát, aki ugyanaz tegnap, ma és mindörökké!" 


20lsten saját Fiának vérére lett volna szomjas?!: Nincs olyan Isten, akinek embervér kell! A 
kereszthalált teljesen félremagyarázzák azok, akik úgy gondolják, hogy Atyám nagypéntek után 
más lett, mint amilyen nagypéntek előtt volt. 


Ha abból indulsz ki, hogy Istenben nincs változás, még árnyéka sincs a változandóságnak, 
akkor megérted, hogy a végtelen szeretet, Akinek lényegéhez tartozik az, hogy mindig mindent 
odaad, és az a minden nem kevesebb, mint Önmaga, akkor megérted azt is, hogy abban az 
önző világban, ahol a hatalmasok mindig mindent elvesznek azoktól, akiktől elvehetnek, akkor 
nyilvánvaló, hogyha a mindent adó a mindent elvevővel találkozik, akkor a mindent adó mindent 
odaad, a mindent elvevő pedig mindent elvesz attól, aki mindent odaad. 

Atyám és Én, mi örültünk volna a legjobban, ha földi életem végén ágyban és párnák között 
halhattam volna meg! De a gyűlölettel átitatott Föld nem bírja elviselni a kikezdhetetlen szeretetet! 
Ezért mondhatta, hogy nemcsak Én, de ti sem tudjátok megúszni a keresztre feszítésnek 
valamilyen formáját, ha Engem vállaltok, követtek, mint utat, tehát ha az Általam elgondolt 
komolysággal vállaljátok a szeretet megélését. Vagyis azt az új parancsot, hogy úgy szeressétek 
egymást, ahogy En szerettelek titeket. 


A keresztáldozat ma közismert teológiája nem Tőlem származik! Istennek nem embervér kell, 
hanem az, hogy Engem elfogadjatok! Azt viszont nem rejthetem véka alá, hogy aki Engem 
elfogad, az azt fogja megtapasztalni, hogy a világ Fejedelme, tehát a Sátán, embervért kíván az 
Engem elfogadótól. Tehát nem az Isten, hanem a Sátán kívánja ezt, aki gyilkos volt kezdetek óta! 


21Jézus Isten Egyszülötte: Az Isten benső világa a szeretet világa. A ti szavaitokkal csak azt 
lehet erről mondani, hogy közösség! E közösség egyike emberként teremtményesült. Őt, tehát 
Engem, Jézust hívjátok így, hogy egyszülött. Ez nem csupán azt jelenti, hogy nincs Belőlem több 
- belőletek sincs több -, hanem azt is, hogy Nekem nem részesülnöm kellett az Isten 
természetében, mint nektek, hanem örök hordozója vagyok ennek a természetnek. Ezt ti úgy 
fejezitek ki, hogy egylényegű vagyok az Atyával. Egyenlően és közösen hordozzuk Isten 
természetét Atyám akaratából a Szentlélek által, aki nem nevezhető egyszülöttnek! Ő egységünk 
közös Lelke. Befelé közös ajándék, kifelé közösen megnyilvánuló erő és élet! 


22Túlvilág: Amikor majd átlép valaki ebből az életből abba a világba, melyre teremtődött, 
akkor az első mindig az, hogy Velem találkozik. Sajnos, itt azok, akik a földi életükben könnyedén 
mondtak másokról elmarasztaló ítéletet, azok itt, mivel másokról ezt már tenni nem tudják, hát 
maguk fölött ítélkeznek. Ezek olyan júdás-sorsú emberek. 


23A kárhozatról: Bizony, a kárhozat, az szabad döntés következménye. Ez a döntés itt 
történik, és nem a Földön. Akkor, amikor valaki itt Velem találkozik, akkor csak egy oka van a 
kétségbeesésének. Ez pedig az, hogy számára szinte hihetetlen az, amit lát. Vagyis többre 
értékeli önismeretét, mint az Én irgalmas szeretetemet. Igazságos akar lenni. Mivel másokkal 
szemben irgalmas már nem lehet, hát föladja az irgalomnak még azt az utolsó szálát is, melyet 
magával szemben még megragadhatna. Az ilyen lélek nem akar segíteni magán. Én csupán 
rábólintok döntésére, melyet önmaga felett hozott. Nem tehetek mást. 


Az elkárhozás egy olyan kegyetlen állapotot jelent az örök életben, amely állapot részben 
kimondhatatlan szenvedést jelent, részben pedig egy új lehetőséget arra, hogy az, aki ilyen 
helyzetbe hozta magát, megtérjen. E megtérés egyáltalán nem szükségszerű! Mindenki dönthet 
szabadon! E szabadság valódi a választási szabadságot illetően. 


Én hirdettem, hogy van örök kárhozat, de nincs örök kárhozott, mert ha van olyan szabadság, 
amelynek következtében örökké lehet igent-t mondani, akkor elvileg kell hogy legyen olyan is, 
hogy örökké nem-et is lehessen mondani. De azt állítani, hogy valaki örökké nem-et akarjon 
mondani arra, amiről tudja, hogy a természete ellen van, tehát arra, hogy boldogtalan maradjon, 
mindenkor iszonyatos kínok kínját szenvedő legyen olyasmiért, amit ,tükör által homályban látva" 
egy rövid ideig elkövetett, ez szöges ellentétben van még a legelvetemültebb emberi morállal is! 


Ilyet csak bizonyos intézményeket mindenáron fenntartó, hatalmat gyakorolni akaró, tehát 
félelmet keltő és fenntartó urak találhattak ki. Ezekhez Nekem e téren semmi közöm nincs! Csak 
,időszakos" lehet tehát a szenvedést vállalni kényszerülők sorsa (Máté 18./34-35.)! 


24 Tisztítóhely, pokol: Nemcsak a Földön, a földöntúli életben is van tisztítóhely, mint ahogy 
nemcsak a Földön, de a földöntúli életben is van pokol. 


A pokol soha nem ürül ki, amint a teremtés is állandó folyamat. Mindig lesznek olyanok, akik 


megteremtésük után önző módon elfordulnak teremtő Istenüktől. De ez számukra soha nem lesz 
, végleges"! Pokol tehát mindig lesz, de annak lakói cserélődnek. 

25Pontosan azért, mert az Én, a te Jézusod szeretete mindenki iránt örök, ezért nem lehet 
egyetlen szellemi lénynek sem örökké tartó a szenvedése. Még elgondolni is képtelenség, hogy 
Én, a végtelen szeretet, örökkön örökké boldog lehetnék úgy, hogy akiket szeretek, örökkön 
örökké a kínok kínját szenvedjék! (Arról nem is beszélve, hogy Én tartanám létben őket ebben az 
örök szenvedésben!) Ha ez megtörténhetne, akkor az Isten tudathasadásos lenne! 


Az Én szeretetem senkit nem hagy soha magára! Mindig mindenki lehetőséget kap arra az 
újjászületésre, amely feltétlen feltétele a véget nem érő boldog életnek 


26NINCS VISSZAÜTÉS. Tehát még ez sincs! Támadás semmiképpen. Az Isten Országáért 
vívott erkölcsi csatában a támadó a biztos vesztes. A támadást elviselő, de a harcról le nem 
mondó, a győztes. Győztes akkor is - főleg akkor -, ha keresztre szegezik. Gyanús az a tűz, 
melyről harsogni kell, hogy ég, melegít, világít. 


27Szabad akarat. Az éremnek egyik oldala ez: szabadok vagytok. A másik oldala: 
korlátozhatjátok döntéseim megvalósulását. 


Gondold csak el: ha csak Rajtam állna, hogy ki mit csináljon, akkor nem emberek, hanem 
automaták lennétek vagy valami ember alatti lények. Akkor nem is volna szükségetek egymásra. 
Akkor nem is lehetne igazi szeretetkapcsolat a világon. 


28Megszentelt helyekről és a gonosz jelenlétéről világunkban: Ebben a gonoszság 
birodalmában kell úgy világítanotok, mint sötét éjben a csillagoknak. Mert itt a gonoszság világa 
van, ezért nincs maradandó városotok itt a földön. Ezért a ti hazátok a mennyben van. De amíg 
szükségetek lesz arra, hogy legyen helye a tisztulásnak olyan formában, ahogy az csak a földön 
lehetséges, mindaddig lennie kell ennek a helynek. 


Bizonyos megszentelt helyek is csak ideig-óráig mentesek a gonosz befolyásától. Ezért 
elsősorban nem arra kell törekednetek, hogy a helyeket tisztítsátok meg az ártó erőktől, hanem 
arra, hogy szíveteket tisztítsátok. Boldogok a tiszta szívűek, mert ők tisztátalan helyeken 
is látják Istent! Itt is áll az, hogy nem kívülről befelé, hanem belülről kifelé kell tökéletesedni, 
tisztulni! 


Gyónás 


29A szentgyónás nem tartozik a lényeghez, mivel az jogi keretekbe szorítja a bűnbocsánatot. 
Isten országában nincs jog! Isten minden bűnbánónak megbocsát! Irgalmasságot akarok és nem 
áldozatbemutatásokat! Én, aki arra szólítottalak föl benneteket, hogy nem hétszer, hanem 
hetvenhétszer hétszer, tehát mindenkor készen kell lennetek a megbocsátásra. 


Én az Atyával és a Szentlélekkel hogy is tehetném meg, hogy ne teremtsek annak szívében 
békét, aki megbánta bűneit?! 


Hidd el, hogy Nekem nincs szükségem jogi felhatalmazásra annak érdekében, hogy 
helyreállítsam egy lélekben a bűn által felbomlott harmóniát, ha az illető bűnbánatot tart! A 
bűnbánat másik neve: gondolkodás-átalakítás. Aki ezt szándékom szerint vállalja, annak lelkében 
Én élő, boldogító valóság vagyok. 


30A gyónás mai formája: A te egyházadban a gyónásnak mai formáját nem tudom ajánlani. 
Szinte már kész szentnek kell lennie annak, aki vállalja, hogy bemegy egy olyan nagy dobozba, 
melyet ti gyóntatószéknek mondotok, de ez a gyónó számára semmiképpen sem szék, s ott 
leborulni egy nem hétköznapi, természetes emberi ruhába öltözött istenség előtt, aki bűneidre 
gyakran vagy kemény, indulatos kioktatásokat ad minden részvét nélkül, vagy azt hiszi, hogy neki 
most kell téged megtéríteni, hiszen te most kiszolgáltattad magadat neki, vagy véget nem érő 
intelmekkel untat a kifáradásig, főleg, ha közben térdelned kell. Hát bizony ezt nem tudom 
ajánlani. De találhatsz olyan papot, aki iránt bizalmasan kitárhatod szívedet. S ha ez nem sikerül, 

akkor van még sok más lehetőség arra, hogy Velem kapcsolatba kerülj. Például a párbeszéd-ima, 
az evangéliumok olvasása. 


31Meg kell mondanom, hogy azok a rutin gyónások, amelyek ma annyira szokványosak, nem 
felelnek meg az Általam elgondolt követelményeknek. 


A szentáldozásnak nincs semmi kapcsolata a gyónással. Olyan ez, mint a mosakodás és az 
étkezés. Mint a takarítás és a vendégfogadás. A vendégfogadás csak akkor igényel feltétlenül 
előkészületet, ha romokban van a ház. Ha valaki súlyos, halálos sebeket adott önmagának bűnei 
által, annak fel kell támadnia, s ehhez minden felekezet kialakított valamilyen szertartást, s csak 
ennek vállalása tudja kinyitni szívetek ajtaját Előttem. 


Abban az egyházban, amelyben a gyónás és áldozás közismert, elég, ha valaki minden 
esztendőben legalább egyszer vállalja, hogy szentgyónáshoz járuljon. Áldozni nyugodtan 
áldozhat akár minden nap is bárki, ha nem döntötte össze benső templomát. Elég, ha csupán 
csendes bűnbánattal, tehát gyónás nélkül, fogad be magába Engem! 


32A gyónás és a szentáldozás két egészen különböző esemény! A ti egyházatokban (római 
katolikus; LP) van olyan egyházi törvény, hogy bűneidet minden esztendőben egyszer 
meggyónjad, és az Oltáriszentséget legalább húsvét táján magadhoz vegyed. Egymástól 
függetlenül bármelyiket lehet bármikor elvégezni! Föl szoktátok osztani ugyan bűneiteket súlyos 
és kevésbé súlyos bűnökre, s ezek között a határeset annyira szubjektív, hogy nincs sok értelme 
ezen rágódni. 


33Nem teljesen elég, ha valaki csak Nekem vagy Atyámnak gyón meg, ha mindenáron gyónni 
akar. Meg kell találnod embertársaidban azt, akihez bizalommal tudsz fordulni, s ki tudod tárni 
előtte lelkedet. Az ősellenség nagyon ki- és felhasználja azokat az embereket, akik úgy akarnak 
Velem közvetlen kapcsolatot kiépíteni, hogy nem teszik lehetővé embertestvéreik közül senkinek 
sem azt, hogy kontrollálja őket. 


A katolikus egyház előírása szerint annak, aki ehhez az egyházhoz tartozik, évente legalább 
egyszer el kell végeznie szentgyónását egy felszentelt papnál. Más egyházakban más előírások 
vannak, amelyek a bűnök megbocsátását érintik. De ne kössétek össze a szentgyónást a 
szentáldozással! A kettő között még nagyobb különbség van, mint a mosakodás és az étkezés 
között. A különbség olyan, mint a fürdés és az étkezés között. Nyilván nem kell mindig 
megfürödnie annak, aki étkezni akar! Gyónásra tehát csak akkor van szükség feltétlenül, amikor 
valaki azt éli meg, hogy egyedül képtelen megtisztítani magát. 


34A bűnbevallás nem Isten miatt fontos, hisz Isten e nélkül is tudja bűneidet, hanem amiatt, 
mivel minden bűn olyan szeretetlenség, önzés, amely erkölcsileg fertőzi az egész világot. Mivel 
az egész világtól senki nem kérhet bocsánatot, ezért egy kijelölt személy vállalja a többiek 
nevében azt, hogy kinyilvánítja a megbocsátást. Sajnos ennek a szerepnek hiteles képviseletére 
csak kevesen alkalmasak a papok közül. 


Jelenleg országotokban (Magyarország; LP) gyakran több lelki fájdalommal jár a szentgyónás, 
mint örömmel bizonyos személyi és egyéb okok, értetlen, szeretetlen papok, lehetetlen 
körülmények, időhiány és kapkodás miatt, ezért legyetek okosak és óvatosak, körültekintők, ha a 
szentgyónás által mélyülni akartok hitetekben. 


35Áldozás gyónás nélkül-T. Minden további nélkül áldozhattok, sőt áldozzatok is gyónás 
nélkül. Meg kell tanulnotok, hogy nem a ti tökéletességetek kettőnk kapcsolatában a lényeg, 
hanem az Én írgalmam. Ezt csak úgy tudjátok megtanulni, ha elhiszitek Nekem, hogy Én nem 
törődöm bűneitekkel. Én a ti boldogságotokkal törődöm, s ti akkor teszitek Nekem és magatoknak 
is a legnagyobb örömet, ha Nekem örültök, és magatok miatt nem bánkódtok. Értsétek meg, nem 
az a lényeg, hogy milyenek vagytok, hanem az, hogy az Enyémek vagytok! Áldozzatok minél 
gyakrabban, és gyónjatok minél ritkábban. Ez gyógyulásotok útja. 

36Áldozás gyónás nélkül-2: Sajnos, sokan nem az írgalmamra akarnak építeni, hanem a 
maguk tökéletességére. Mindaddig, míg bűnök után vadásztok magatokban, nem tudok veletek 
mit kezdeni, mert Én csak azzal tudok együtt gondolkodni, szólni és cselekedni, aki nem bűneivel 
foglalkozik, hanem Velem. 


Nagyon sajnálom, hogy nem tudom veletek megértetni, hogy nem az a lényeg, hogy milyenek 
vagytok, hanem az, hogy az Enyémek vagytok. Egyetlen olyan eset van, mely Tőlem el tud titeket 
szakítani. Nem, nem a bűn! Ami Tőlem képes titeket elszakítani, az az, ha kimondjátok, hogy 
nem akartok az Enyémek lenni. 


Ti ostoba emberek! Engem nem lehet megbántani úgy, hogy megsértődjek! Pokol lenne az 
életem, ha így megbánthatnátok! Fájdalmat ugyan tudtok okozni Nekem. Olyankor történik ez 
meg, amikor nem akarjátok magatokat elfogadni Irántam való szeretetből olyannak, amilyenek 
vagytok. Az Én fájdalmam olyan, mint amikor egy szülő szenved, mert látja, hogy gyermeke üti 
saját magát. 


37Újra a gyónásról: Én az irgalmasság szószólója vagyok. Hogyan is mondhattam volna azt, 
amit Máté 9./13-ban vagy 18./22-ben olvasol, ha Én nem lennék állandóan kész a 
megbocsátásra?! Semmiféle gyónási formula megtiltása (pl. elvált katolikusok esetén; LP) Engem 
meg nem akadályozhat abban, hogy megbocsássak annak, aki bocsánatot kér Tőlem! 
Részetekről a fontos az, hogy tegyetek meg mindent, amit megtehettek annak érdekében, hogy 
őszinte megjavulni kész szándékotokat kinyilvánítsátok. 


De azt mindenkinek tudnia kell, hogy bánat nélkül nincs bocsánat, s ha valakinek bánata van, 
annak ezt valamiképpen ki kell nyilvánítania. Ha másképpen nem, akkor egy buzgó imádságban, 
egy Velem folytatott őszinte párbeszédben. Ha viszont valakiben nincs bánat bűnei miatt, az 
hiába gyón, hiába próbálja megjátszani magát, az nem találja meg szíve nyugalmát. 


Régi bűneitekre már régen nem emlékezem! Azt ajánlom, hogy amint egy normális ember nem 
hordja állandóan emlékezetében azokat a betegségeit, amelyekből kigyógyult, úgy ti se 
hordozzátok magatokban régi botlásaitok emlékét. Ha egy ruhát fehérre mostak, akkor kár azon 
keseregni, hogy milyen piszkos volt valamikor. Örülni kell annak, hogy most már tiszta. Így 
vagytok ti is a lelketekkel. Aki soha sem vétkezett, és aki bármennyit vétkezett, de megmosdott a 
Bárány vérében, tehát Elém jött bűnbánó szívvel, teljesen egyformán tiszta mindkettő. Nincs 
különbség közöttük!!! Örüljetek ennek! Nekem örülsz, ha annak örülsz, hogy megbocsátottam 
bűneidet! 


Nem szükséges a nagyon részletes gyónás. Ami nagyon szükséges, az az, hogy hidd el, Isten 
már régen megbocsátotta neked minden botlásodat, amit valaha is elkövettél! Ezt elhinni nagyon 
szükséges! Isten nem annak örül, ha gyermekei állandóan szomorkodnak bűneik miatt, hanem 
annak, ha egyre jobban örülnek Isten jóságának! 


3eTeljesen ostoba dolog gyónni menni, ha azt tapasztalod, hogy az nem boldogít! Teljesen 
ostoba dolog azt hinni, hogy tőled függ, hogy Isten megfelelően szerethessen téged! Tőled az 
függ, hogy te szerethesd megfelelően Istent. Ezt pedig nem félelemmel, nem szorongással, nem 
önsanyargatással, nem ostoba kicsinyeskedéssel éred el, hanem azzal a gyermeki bizalommal, 
amelyben sokkal több az öröm Isten jósága miatt, mint a szorongás saját ostobaságaid miatt. 


39A gyónás mai formája: Azt is el kell mondanom, hogy a szentgyónásnak az a formája, 
amely még ma is sok helyen gyakorlat, hogy a pap ül fenséges trónján, s a szegény gyónó pedig 
ott térdel lábai előtt, és szánja-bánja vétkeit, az a ti egyházatokban egy szomorú hatalmi őrület 
következménye. A hatalom nem bírja elviselni azt, hogy neki szolgálnia kellene, és nem 
uralkodnia! 


Azt tanácsolom, hogy egyházad előírásaiból azokra ügyelj, amelyek egyértelműen 


megegyeznek az Én, Jézus, kívánságaimmal. Mert van ilyen is. Valójában minden szentségben 
Velem találkozol. De ha a hatalmi egyház ezt embertelen formákhoz köti, akkor inkább mondj le 

arról, hogy ilyen formában találkozz Velem, semmint békétlenséget, felháborodást hordozz 
magadban. 


Én békét jöttem hozni a Földre, és nem uralkodást ember és ember között. Ti mindannyian 
egymásnak testvérei vagytok. A papok kizárólag szolgálatra kaptak Tőlem felszólítást, és 
nem arra, hogy lelkiismereti szorongásokat idézzenek elő bennetek! Kerüljétek az olyan papokat, 
akik ilyesmit tesznek veletek! 


Ne menj tehát gyónni azért, mert a papok azt mondják, hogy menj! Csak akkor és ahhoz menj 
gyónni, amikor és akihez Én irányítalak. Amíg ez nem egyértelmű benned, addig örülj annak, 
hogy az Enyém vagy akkor is, ha nem jársz gyónni! 


40Vegyétek tudomásul, nem tudok segíteni rajtatok akkor sem, ha minden nap, minden órában 
szentgyónást végeztek, és akár óránként áldoztok is. Ezek komolytalan dolgok nálatok, ha nem 
hisztek irgalmamban. 


A41Az Oltáriszentségről: Én vagyok az élet kenyere. Eledelnek maradtam közöttetek. Minden 
eledel arra való, hogy energiát közvetítsen, hogy fejlődést mozdítson elő. 


Én azért maradtam közöttetek a kenyér színében, hogy végtelen szeretet-energiámat tudjátok 
átvenni, tudjatok ti is falat kenyérré válni azok számára, akik éppen azért esznek, rágnak, 
bántanak benneteket, mert nagyon kevés szeretet-energiával rendelkeznek. Ha szentáldozáshoz 
járultok, akkor képeseknek kell lennetek arra, hogy az Én szeretet-energiám a ti 
megbocsátásotok által feltöltse azoknak szeretetét, akik titeket eddig bántottak. A farkasoknak 
egyetlen esélyük van arra, hogy bárányokká váljanak: ha a bárányok vállalják, hogy fölfalják őket 
a farkasok. Ez azért van így, mert a báránylét magasabb, mint a farkaslét. A világrendben 
pedig a magasabb létsík az, ami képes magába asszimilálni az alacsonyabb létezőt. Így épül az 
ásvány a növénybe, a növény az állatba, az állat az emberbe, az ember az Istenbe, táplálkozás 
útján. E lehetőségnek megteremtése a szentmise. 


Mindenki attól lesz bárány, hogy Engem, az Isten Bárányát követi, és attól lesz farkas, hogy 
nem követi! 


42A szentáldozás jelentősége: Én nem azok kedvéért maradtam itt, akik igazaknak élik meg 
magukat, hanem azok kedvéért, akik jóra törekvő emberek. A törekvő embert mindig jellemzi a 
bukdácsolás. Csak azok számára van nyitva irgalmas szívem, akik bűnösnek tudják magukat, ha 
magukra néznek. Akik pontosan azért, mert van némi önismeretük, tudják, hogy Nálam nélkül 
semmit sem tehetnek, s éppen ezért vágyakoznak Velem táplálkozni. 


A kannibalizmus emberevés. Itt inkább Isten-evésről van szó, amikor szentáldozáshoz járultok. 
Csak istenségem által lehetek lényegileg abban a falat kenyérben, ostyában, amit magatokhoz 
vesztek. Ez nem ellenkezik azzal, hogy emberségem is jelen van, mint ahogy ti is beleviszitek 
isteni természeteteket, a megszentelő kegyelem állapotát minden olyan szeretettől áthatott 
cselekedetbe, amit emberként végeztek. Így Én is beleviszem emberségemet mindabba, amit 
Istenként végzek, élek. 


Semmi szükség arra, hogy vadássz a bűneidre, s próbáld átélni, hogy mennyire méltatlan vagy 
a Velem való találkozásra. Sokkal fontosabb lenne, ha azzal foglalkoznál, hogy Én mennyire jó és 
írgalmas vagyok, s mennyire szükséges számodra, hogy minél többször találkozz Velem, Aki 
nélkül semmit sem tehetsz olyat, ami erkölcsileg értékes lehetne. 


Ne félj Tőlem! Tőlem kell legkevésbé félned. Te nem tudsz olyan lenni, hogy Én ne szeretnélek 
téged! Bár sóhajtott volna hozzám mindkét lator a kereszten! Bár mindkettőt szívemre ölelhettem 
volna! Nem jóságotok dönti el, hogy Én mennyire vágyódjam utánatok, hanem az Én szerető 
szívem! S Én valóban nem vagyok személyválogató! 

43Soha ne JER szentáldozáshoz emberi szempontok miatt! Ha valaki ezért bánkódik, az az ő 
baja. Aki nem az Én kedvemért vesz Engem magához a szentmisén, az feltétlenül árt magának! 
Soha ne engedj külső erőszaknak, amikor belül ennek nem látod értelmét! 


Valamikor beszéltem bárányokról, akiknek pásztora Én vagyok. De nem beszéltem soha 
birkanyájról, amelybe bele kellene tagozódnotok! Nekem nincs birkanyájam! Csak báránykáim 
vannak, akik nagyon szeretnek Engem, és akiket Én nagyon szeretek. Ha elkóborol valamelyik, 
nem a nyájtól, hanem Tőlem, akkor utána megyek, megkeresem, és amikor megtaláltam, akkor 
vállamra veszem, és visszaviszem oda, ahol közelemben tudhatja magát! 


44Szentáldozás és úrvacsora: A szentáldozás és az úrvacsora között az a különbség, hogy a 
katolikus tanítás szerint Én, Jézus, mindaddig jelen vagyok a szentostyában, amíg annak külleme 
ostyát mutat. A protestánsok úrvacsoráján pedig az úrvacsorázó hitétől függően vagyok jelen. 


Meg kell mondjam neked, hogy magára az áldozóra, az úrvacsorázóra nézve nincs különbség. 
Az, aki hitetlenül veszi magához az Oltáriszentséget, éppen úgy terméketlenül találkozott Velem, 
mint az, aki hitetlenül úrvacsorázott. Csak Nekem, Jézusnak nem mindegy! Sokkal súlyosabban 
vét az a katolikus, aki hitetlenül áldozik, mint az, aki hitetlenül úrvacsorázik. Igen, mert Én, Jézus, 
valóban jelen vagyok szentségi módon, titokzatos, de valós módon a szentostyában mindaddig, 
amíg az ostya. Az Én jelenlétemnek ez a formája csak akkor szűnik meg, ha az ostya, tehát a 
színek felbomlanak. 


Úrvacsora után a megmaradt kenyeret nyugodtan el lehet fogyasztani, szét lehet osztani. A 
szentmise után a megmaradt szentostyát őrizni kell. Aki hitetlenül áldozik, az szentségtörést 
követ el. Aki hitetlenül úrvacsorázik, az nem követ el szentségtörést. 


Nyugodtan áldozhatsz tehát, ha tudod, hogy a szentostyában az Én, a te Jézusod jelenléte 
állandó, míg az úrvacsorázáskor használt kenyérben nem állandó a szentségi jelenlétem. De 
afelől nyugodt lehet mindenki, hogy Én, Jézus, nagyon komolyan veszem azt, aki Engem 
komolyan vesz, tehát annak, aki komolyan hiszi jelenlétemet az úrvacsora vételekor, annak 
számára nem okozok csalódást! 


Az is nagyon természetes, sőt kívánatos, hogy ne menj olyan templomba, ahol nem vagy 
szívesen látott vendég! 


45Jótanács azoknak, akiknek az egyház szemellenzősségből nem hajlandó 
kiszolgáltatni a szentségeket: A szentáldozás nem más, mint egy meghatározott runámban 
történt találkozás Velem. De van Nekem más ruhám is, a ti szívetek. Igenis, kegyelmi módon 
szívetekben élek mindaddig, amíg ápoljátok magatokban Irántam és embertársaitok iránt a 
szeretetet! Nem szükséges tehát ragaszkodni ahhoz a ruhámhoz, amit szentostyának mondotok! 


Ha utánam vágyódtok, akkor feltétlenül együtt élünk szentáldozás nélkül is. Mérhetetlenül sok 
azoknak a száma, akik szentáldozás nélkül is megelőzik azokat a mennyek országában, akik 
napi áldozók voltak! Velem együtt nem azok élnek, akik sokszor áldoznak, hanem azok, akik a 
megbocsátó és szolgáló szeretet útját járják. Persze a kettő, tehát a szentáldozás és a szeretet 
megélése nem ellenkeznek egymással, de nem is tartoznak szükségszerűen egymáshoz. Aki 
nem eszi az Én testemet és nem issza az Én véremet, abban nem lesz élet! (János 6./53.), ez 
csak bizonyos feltételek mellett érvényes. A lényeg az, amit János 6./63-ban mondottam. A Lélek 
éltet! 


46A szentáldozásról - Egy keresztény fundamentalista tévedés tisztázása: 
Szentáldozáshoz mindenképpen járulhattok, ha szívetekben megbántátok szeretetlenségeiteket. 
Képtelenség arra gondolnotok, hogy bizonyos bürokrata adminisztrátor akadálya lehetne az ilyen 
találkozásunknak. Arra viszont ügyelnetek kell, hogy ne botránkoztassatok meg senkit! 


Tudnotok kell, hogy nem annak vannak megbocsátva bűnei, aki feloldozást kapott, hanem 
annak, aki megbánta bűneit. Arra a kijelentésemre hivatkozni, hogy Én ezt mondtam: , Akinek 

megbocsátjátok bűneit, az bocsánatot nyer, s akinek megtartjátok, az bűnben marad." (Jn 
20./23.), az enyhén szólva szélhámosság, ha valaki azt gondolja, hogy lehet önkényeskedni az 
Én bűnbocsátó, irgalmas szeretetemmel! 


47A szentmiséről. Mára a szentmise babonává degradálódott. Olyan erőt tulajdonítotok a 
szentmisének, amilyen erőt annak Isten nem adott! Nem a szentmise bemutatása, nem a 
szentmisén való részvétel teszi Istennek tetszővé azt, aki Istennek tetsző akar lenni! Kizárólag a 
szeretet az, ami növeli Isten előtt a lélek értékét! A szentmise nagyon alkalmas eszköz erre. De 
csak eszköz! A szentmise arra való, hogy megismerjétek és átéljétek az Utolsó vacsorán és a 
Golgotán átélt Isten iránti szeretetemet értetek! Sajnos, ma már annyi e téren a zavaró körülmény, 
hogy ugyancsak nagy hit és tisztult istenismeret kell ahhoz, hogy ebből kiszűrje valaki a lényeget! 


48A szentmise mérhetetlenül nagyobb érték, semmint meg lehetne fogalmazni emberi 
szavakkal, s megfelelően értékelni lehetne teremtményi keretben. Sem égen, sem Földön ki nem 
meríthető Isten szeretetének az a megjelenülése, amely a szentmise szertartásában történik. 
Minden szentmisében az Isten szeretetének olyan kiáradása valósul meg, amilyenhez hasonló a 
világ teremtése óta soha nem volt és nem is múlható felül soha. Az a falat kenyér és az a csöpp 
bor magát a világot teremtő, megváltó és megszentelő Istent hordozza és kínálja eledelül nektek, 
hogy Isten erejének és boldogságának hordozói legyetek! Az, ami a szentmisén történik, az 
egész szellemi világ előtt érthetetlen, felfoghatatlan és lenyűgöző valóság. Istennek embert 
tápláló szeretetével soha és sehol másutt így találkozni nem lehet! 


De vigyázz! A szeretet világa nem ismer automatikát! Sajnos, sokan azért nem értékelik 
kellőképpen a szentmisét, mert automatikát várnak tőle. A szentmisében semmi automatika nincs! 
A jelenlévők annyit merítenek belőle, amennyire ráhangolják magukat Isten és embertársaik 
szolgálatára! Ezt Isten senki helyett meg nem teheti! Itt is áll az, hogy a kegyelem csak annyiban 
tud hatni rátok, amennyiben ráhangoltak, felkészültek, nyitottak vagytok rá! 


49Az isteni kegyelemről: A kegyelmeket nem lehet kiérdemelni. Én szerepeket kiosztó Isten 
vagyok, s mindenkinek megadom a szerepéhez szükséges kegyelmeket. Mindenkinek olyan 
szerepet adok, amilyet jónak látok. Az Én oldalamról nézve nincs fő- és mellékszerep, csak jól és 
rosszul megvalósított szerep van. Örülnék, ha mindenki jól valósítaná meg szerepét. Nem különb 
hát szereped másokénál, csak más. Mint ahogy te sem vagy különb, csak más. De ezt mindenki 
elmondhatja magáról. Éppen, mert nem vagyok személyválogató, ezért aki úgy gondolja, hogy 
sokat kapott, annak gyakran jusson eszébe, hogy tőle sokat is fognak követelni. Ilyenformán 
egyenlőség van köztetek. 


5OBÖJT: Tegyetek nagyobb hangsúlyt a lelkiismeretvizsgálatra! Legalább naponta kétszer, de 
inkább többször. Ennek pedig tartalma az legyen, hogy Hozzám méritek eddigi gondolataitokat, 
szavaitokat és cselekedeteiteket. De főleg gondolataitokat! Vegyétek tudomásul, hogy minden 
gondolatból van. Az igazi fegyelem nem a külső cselekedeteket regulázza elsősorban. Azok a 
hivatalosan előírt önmegtagadások, melyek böjtölésre szólítanak fel, nem hiábavalóak, csupán 
nem elegendőek, és nem is érintik általában a lényeget. Bár bizonyos erkölcsi tőkét ezekből is 
lehet kovácsolni, vagyis ezekre hivatkozva lehet némi lelkiismeret-megnyugtatást produkálni, de 
csak olyankor, ha nagyon következetes ebben valaki. 


Azt viszont feltétlenül tudnotok kell, hogy az ilyen hivatalosan előírt böjtök, önmegtagadások, 
sohasem helyettesíthetik a napi problémák által felkínált szükséges önfegyelmezéseket. 


Nincs Általam helyeselt misztika aszkétika nélkül, és az Általam sugallt aszkétika mindig 
misztikus élményekre nyitja lelketeket. 


51Beszéd-bőjt. Ha többet és jobban gyakorolod a beszéd-böjtöt, vagyis ráneveled magadat 
arra, hogy jobban meggondold, kinek, mikor és mit mondj, akkor lelkedben megjelenik majd az a 
CSEND, mely minden lelki, szellemi élet fejlődésének alapja. Légy képes ezt a csendet 
megjeleníteni magadban, de csak aszkézis, szó-aszkézis által. 

5zTöbbféle böjt. A böjt fontos. Az emberi testben is működő faj- és önfenntartási ösztönök 
kordában tartása nélkülözhetetlenné teszik a különféle böjtöket. 


Nemcsak ételböjt van. Van szóböjt, amikor valaki azt vállalja, hogy csak akkor beszél, ha 
kérdezik. Van hallgatásböjt, amikor valaki elhatározza, hogy nem válaszol vissza provokáló 
kijelentésekre. Van szemböjt, amikor csak meghatározott tévéműsorok vagy egyéb látható képek 
nézését vállalja föl valaki. Van fülböjt, amikor a rádió, magnó, hanglemezek irányában korlátozza 
valaki önmagát azért, hogy jobban halljon Engem. 


Böjtölnie kell annak, aki rendet akar teremteni önmagában, s aki fejlődni akar az 
önfegyelemben. 


53A böjtről. A böjttel kapcsolatban tudnod kell, hogy van kétféle étkezési böjt. Az egyik az, 
amelyet különböző felekezetek saját tagjaik számára előírnak, részben azért, hogy a testi vágyak 
fékezésével szellemi energiákat tudjanak erősíteni, részben pedig azért, hogy vezekeljenek, s így 
Velem jobban kapcsolatba kerüljenek. 


A másik böjt pedig az, amikor Lelkem késztet valakit arra, hogy böjtöt tartson. Aki erre 
késztetést érez, az legyen óvatos! Beszélje meg egy okos és józan gondolkodású lelkésszel! 
Igen, mert a Gonosz, ha nem tud valakit rosszra vinni, akkor igyekszik annyira túlzásba vinni jó 
irányban az illetőt, hogy az valójában már nem jó! 


Minden böjtnek célja a lelki felerősödés. Ez legtöbbször testi bajok megszűnését is magával 
hozza. 


Ha csak önként, saját jó szántadból vállalsz böjtöt, akkor légy óvatos és ne légy feltűnő! 


Az Én negyven napos böjtöm egy határozott, egyértelmű elkötelezettség volt a szellem uralma 
mellett, ugyanekkor teljesen lefoglalt nyilvános működésem szinte legapróbb részlete is. Ezek 
egyike az volt, hogy válság-helyzetben azonnal imádkoznom kellett! 


54Jézus és az ember viszonya: Én tudom, hogy mi van az emberben, de ti nem tudjátok, 
hogy mi van Bennem, pedig tudhatnátok. 


Az a négy kinyilatkoztatás, melyből hármat már most birtokoltok - teremtés, sugalmazás, 
megtestesülés (a színről színre látás még hátra van) -, ezek elégséges információt adnak Rólam 
azoknak, akiket érdekel, hogy Bennem mi van. 


Aki igazán közeledik Hozzám, az egyre jobban kell, hogy sugározzon Engem. Aki közeledik a 
fényhez, az egyre jobban megvilágítódik, s egyre ragyogóbb lesz. 


Ti általában mindannyian hordjátok magatokban azt a káini vonást, hogy képesek vagytok 
testvéreteket, ha nem is baltával, de szavakkal agyonütni. 


Pontosan ezt a vonást képes megszüntetni elsődlegesen az a fény, mely Belőlem áradva 
átjárja azt, aki Hozzám szívével közeledik. Ez azért van így, mert irgalom a nevem. Aki 
szeretetet mond, az elsősorban irgalmat mond. Igen. Irgalmasságot akarok, nem 
áldozatbemutatást! A Mennyországba mindenki csak irgalomból jut be. Ez részemről nem kegy. 
Ez a természetem! Nemcsak tudom, de élem is, hogy csak az irgalmasok boldogok. 


55Jézus békéje: Ti e szó alatt, béke, gyakran egészen mást értetek, mint Én. Az a béke, mely 
után ti vágytok, az valóban Nálam van. De köreitekben ez a béke nem közismert. Az Én békémet 
harc által lehet megszerezni, és harc által lehet megőrizni. De ebbe a harcba nem hal bele senki 
és semmi, csupán azok az egoista vágyak, melyek vagy mások legyőzését, vagy önnön 
lustaságuk kényelmét igyekeznek érvényre juttatni. 

56Azt hiszitek, hogy akkor választjátok a szenvedést, ha Engem választotok. Igaz, Velem is 
kell szenvednetek, de a Földön a szenvedést csak bódulattal, narkotikumokkal lehet elodázni, 
megszüntetni azonban nem lehet. Ezért jobb vállalni Engem a velejáró szenvedéssel, mert ez 
sokkal kevesebb fájdalommal jár, mint bármi más választás következménye. 


Örömötöket pedig soha senki sem veheti el tőletek, ha az az öröm azonos azzal, ami az Én 
szívemet is átjárja. Azért jöttem a Földre, hogy fájdalmaitokat csökkentsem, és hogy örömötök 
teljes legyen. Nem vagyok szűkmarkú! 


57Isten nem földi időbeosztásban gondolkodik: Nem vagyok és voltam tekintettel a ti 
időbeosztásotokra. Amikor azt mondtam, hogy egy kis idő, és nem láttok Engem, és ismét egy kis 
idő, és viszontláttok Engem, akkor is az örökkévalóság szemüvegén át néztem a múlandó világot. 
Tudom, hogy ti nem így nézitek, s ezért meglep benneteket az Én szemléletem. Pedig nektek is 
így kellene látnotok mindent. ,Rövid idő s már nem láttok, ismét rövid idő, s viszontláttok." (János 
16./16.)". ,Mi ez az örökkévalósághoz képest?" 


Ti úgy gondoljátok, hogy száz év több, mit öt év. A valóság az, hogy teljesen mindegy, ki 
mennyi évet él a múlandóságban, ha egyszer az örökkévalóság gyermeke! Vajon mikor fogjátok 
ezt megérteni? 


Mindaddig, amíg ez nem világos és egyértelmű előttetek, ki vagytok téve a Megtévesztő 
támadásainak, aki azt akarja elhitetni veletek, hogy vállaljátok eltakarni a múlandósággal az örök 
értékeket. E kijelentése: , Csak egyszer élünk!", azt hangoztatja, hogy ne vállaljátok az örök élet 
perspektíváját. Ne akarjatok azzal a látással rendelkezni, amely Jézusod látása benned! Pedig ez 
a látás az egyedül igazi és üdvre segítő látás! Messzire nézzen az, aki élni akar! 


58Miért nehezebb a gazdagnak bejutni a mennyek országába? Van, akinek könnyebb, van, 
akinek nehezebb, de mindenkinek meg kell tanulnia, hogy az örökkévalóság szemüvegén át 
nézze a múlandó világot is! Ez gyakran könnyebben megy annak, akinek földi élete nehéznek 
látszik, és nehezebb annak, akinél úgy tűnik, hogy minden jól működik. 


59A Törvénykönyv nem arra való, hogy a szeretetet korlátozza, hanem arra, hogy a rosszat 
ne engedje kibontakozni. Fontos ezt tudni, mert csak így érthető meg, hogy amikor törvény- 
beteljesítésről beszélek, ez azoknak, akik nem az enyéim (a zsidó papság; LP), azoknak inkább 
pedagógia, mint valóság-kifejezés. Igazuk van. Mert ők nem értenek mást a törvény 
beteljesítésén, mint azt, amit e szavak a felszínen kifejezésre juttatnak. Vagyis: a törvény 
megtartását. 


Csak annak érthető az Általam megfogalmazott törvénybeteljesítés, aki tudja, hogy egyetlen 
erkölcsi törvény létezik. Ez pedig az, hogy szeretnetek kell egymást, függetlenül attól, 
hogy az a másik ember milyen. Ez az egyetlen magatartás, melynek birtokában van az a fény, 
mely által minden más törvény megkapja az Általam valódinak tartott sajátos színét. Aki szeret, 
az bár mérlegelő ember, de nem paragrafus-ember. 


60A törvény betöltése, tízparancsolat: Már a Mózes által KŐTÁBLÁRA vésett tíz-parancs is 
azt a célt szolgálta, hogy korlát legyen azon a szakadékokkal fölszabdalt úton, amit földi életnek 
neveztek. E parancsokat Én nem megsemmisíteni, hanem betölteni jöttem. Örök érvényűek ezek, 
s nem arra valók, hogy kimagyarázzátok, hanem arra, hogy ezekhez rendeljétek életeteket. 


Végy csak elő egy imakönyvet, s nézd meg a tíz parancs tükrében, hogy hol tartasz. 
Tudnod kell, hogy Én mérhetetlenül szeretlek, de ez nem téged, hanem Engem boldogít. 
Téged ez csak akkor fog boldogítani, ha viszont szeretsz Engem, ha te is betöltöd, és nem 


betöröd a törvényt. 


Tudnod kell még azt is, hogy a rosszba nem lehet belesodródni! Bele lehet sodródni 
eseményekbe, de ezekben az eseményekben a magatartásodért nem felelhet más helyetted. 

Gondolj az első emberpár bűnbeesésének történetére. Ott mindegyik a másikat vádolta, holott 
mindegyik felelős volt azért, amit tett. Kellett is viselniük tetteik következményét. 


61A kőtáblára vésett törvény csupán "másolat! Szívetekbe írt törvények "másolatát" 
olvashatjátok le a kőtáblákról! 


eZÍtélet. Senki nem kerülheti ki a lemérettetést. Mindenki magában hordja azt a bírói fórumot, 
amely elé előbb-utóbb tudatosan odaállítja önszántából önmagát, mert az állandó menekülés 
önnönmaga elől bárki számára zsákutcába torkoll, s értelemmel bíró lény nem úszhatja meg azt 
a szembesülést önmagával, melyre tüneti kezeléssel nem lehet véglegesen pontot tenni. 


63Jaj annak a gyümölcsnek, mely ha egyszer öntudattal bír, megfeledkezik fájának 
gyökereiről, melyek nemcsak tartották a fát, de biztosították is a fán keresztül a gyümölcs 
érlelését. 


Mindenkinek mondom: Ne feledd el, honnan hoztalak ki! Ne feledd múltadat! Ne feledd 
múltadban végzett kegyelmi munkámat! Ne feledd, amit Nekem köszönhetsz eddigi életed 
folyamán! Ha nem feleded, akkor a jövőben is remélheted meglátni azt, ami Tőlem van, tehát ami 
nem a te erőlködéseidtől, hanem az Én szeretetemtől tett téged és másokat is szebbé, jobbá, 
boldogítóbbá! 


64Abban kell elsőnek lennetek, amiben a világ fiai szívesen átadják az elsőséget. Tehát nem 
más emberekkel kell küzdenetek, hanem magatokkal. Oly ár ellen kell erőt kifejtenetek, mely 
bennetek viharzik. Abban legyél első, amibe környezetedben mindenki szívesen beleegyezik. Sőt, 
besegít neked. Az üresen hagyott, a legutolsó helyet akard elfoglalni. Ez sohasem foglalt. Ez 
törvényszerű! Az első helyért mindig nagy a tülekedés, és e tülekedésben könnyen elvérzik a 
becsület, a tisztesség, és főleg a szív tisztasága és békéje. Óriási hordereje van hajdani 
kijelentésemnek: "Ne álljatok ellen a gonosznak! 


Törvényszerű az, hogy erőszakot szenved az Isten-országa! A bennetek lévő Isten-országa. E 
törvényszerűség ellen nem küzdeni kell, hanem elfogadni azt. Ezért kell küzdeni! E! kell tudnotok 
fogadni azt, hogy ami a világ fiai szemében természetellenes, az számotokra a természetes, és 
ami a világ fiai szemében magától értetődő, az számotokra természetellenes, erkölcsi szinten! Az 
nem baj, ha ellensége van valakinek. Akkor sem baj, ha ez az ellenség a háza népe az illetőnek. 
Ez törvényszerű. De csak itt a Földön. 


65Az Istent-szeretőknek minden javukra válik. Senkivel szemben nem alkalmazok 
erőszakot. Ez azt jelenti, hogy senkivel szemben sem tudom megtenni, hogy ha rosszat akar, az 
számára jó legyen. A boldogságba bele kell nőni. Nem lehet belecsöppenni. Úton kell maradni 
hozzá. Advent is ÚT. Valójában nem karácsony ünnepléséhez, hanem ÚT Felém! 


A bűn 


66Bűn az, ha tudva és akarva teszed az ellenkezőjét annak, amit Én jónak látok. De tudnod 
kell, hogy azok, akik tudatlanul tesznek Ellenemre, azok is ártanak önmaguknak, mert a rossz 
közvetlenül soha sem Ellenem irányul, hanem az ellen, aki azt elköveti. 


67A bűn tudatos döntés a lelkiismeret szava ellen. Annyiban vagy bűnös, amennyiben ezt 
tetted. De ne feledd: az Isten irgalma végtelen! Nincs meg nem bocsátható, megbánt bűn! 


68A lélek betegsége a bűn. Addig nem élheti meg a Mennyország állapotát senki, amíg 
bűneitől meg nem szabadult. A betegség és a Mennyország együtt olyan képtelenség, mint 
amilyen képtelenség a pokol és a Mennyország egysége! 


69A bűn mindig olyan szabad döntés bennetek és általatok, amely ellentéte Isten akaratának. 
Az Én Lelkem a hűség, az állhatatosság és a kapcsolatok lelke. Ennek a hűségnek Felém kell 
egyértelműnek és állhatatosnak maradnia akkor is, ha a másik fél nem erre törekszik. Azok, akik 

Hozzám, Jézushoz, hűségesek, gyakran megtapasztalhatják, hogy magukra maradnak. Az 
ilyenek, ha olyan lélekkel találkoznak, aki szintén hű akar lenni Hozzám, Jézushoz, akkor az ilyen 
kapcsolat semmiképpen sem nevezhető bűnös kapcsolatnak. 


70A bűn csak tudatos lehet. Véletlenül elkövetett bűnök nincsenek! Csak olyan bűn van, ami 
tudatos! A bűn nem más, mint tudva és akarva tenni azt, amiről tudod, hogy önzés, 
szeretetlenség, tehát Isten akarata ellen van! Éppen ezért bűnt csak szellemi lény tud elkövetni 
olyankor, amikor értelmének és akaratának birtokában van. 


Sem véletlenül, sem álomban, sem eszméletvesztés állapotában nem lehet bűnt elkövetni. 
Olyankor sem lehet bűnt elkövetni, amikor valaki erejét meghaladó hatás alatt cselekszik. Például 
kínzás, különböző mérgek szervezetbe vitele az illető akarata ellenére. 


71lsten mindenütt jelen van? Nincs mindenütt jelen. Van egy ördögi pont, ahol nincs jelen az 
Isten. Ez a bűn. Ez az Isten és az ember akaratának metszéspontja. Ez a bűn, és ez a kereszt. 
Amikor az Én égbe törő akaratomat metszi a ti földön kígyó módjára kúszó akaratotok, akkor 
követtek el bűnt, és akkor születik meg a Földre a szenvedés, a kereszt. Minden bűnnek 
következménye: szenvedés. Nincs bűnhődés nélküli bűn. Csak büntetéssel járó bűn van. 
Valaki, sőt mindenki kénytelen kivenni részét mindenkinek bűnéből, mivel nincs ember, aki külön 
sziget lenne e földi lét-tengerben. 


72Az eredeti bűn az önzés, az irígység és a felelősségáthárítás összefonódása. 


Mindannyian az önzésnek és a felelőtlenség terhének súlyával jöttetek a Földre. Ez az eredeti 
bűnötök. Ez, ha a körülmények elősegítik, sok gyermeknél megmutatkozik. A földi életet éppen 
azért vállaltátok, hogy ezt leoldjátok magatokról. Minél előbb és minél alaposabban, annál jobb. 


73A bűnrészességről: Nem szabad erőszakkal megpróbálni rendet teremteni. De azt is 
nyilvánosságra kell hoznod, hogy nem akarsz senkivel bűnrészességet vállalni! Te arra, amit 
rossznak tartasz, nem mondhatod senki kedvéért, hogy az jó! Arra kell törekedned, hogy ne azért 
kelljen szenvedned, mert gyengébb vagy másoknál, hanem azért, mert nem vállalod, hogy rád 
kényszerítsenek olyasmit, amit rossznak tartasz. 


Amiben hibásnak tartod magadat, csak abban vagy hibás. Ne engedd, hogy a bűntudat 
eluralkodjék rajtad! Ha hibáztál, jöjj Hozzám, s Én mindig megbocsátok. Ennek örülj, és ne azon 
keseregj, hogy hibáztál! 


74A bűn és a bűnbánat testi vonatkozása: Mivel az ember nem csupán lélek, hanem 
megtestesült lélek, ezért minden bűnnek testi, idegzeti vonzata is van. Ezért egy bűnbánat után 
gyakran még sok időnek, éspedig Velem eggyé váltan eltöltött időnek kell eltelnie ahhoz, hogy az 
egykor Ellenem lázadt és így önmagának lelki sebet okozott embernek a testében, az 
idegzetében is helyre tudjam állítani azt a harmóniát, amely már nincs kapcsolatban az egykor 
elkövetett lázadással. E téren a Földön végleges, megváltozhatatlanul állapotszerű megoldás 
nincs! A Föld nem is erre való! Erre a Mennyország, a boldog színről színre látás való! 


75Mentő körülmény a bűn alól. Az van a kegyelem állapotában, aki tudatállapotának 
megfelelően szeret. A butaság, a tudatlanság sok embert fölment az erkölcsi felelősség alól, de 
akiben rosszindulat van, az kizár Engem a lelkéből! 


Ha valaki a jogi igazság rendjéhez ragaszkodik, és fontosnak tartja büntetni a bűnöst akkor is, 
ha az már megbánta tettét, az ilyen embert nem Lelkem irányítja. De, mint mondottam, a 
tudatlansága mentheti őt. 


Isten nem büntet senkit! Mindenki, ha rosszat tesz, ezzel már önmagát bünteti. Minden bűn 
büntetést hordoz magában! Ha valaki megbánta tettét, akkor bűnének büntető jellegű 
következménye óriásit veszít súlyából! Ha nem bánta meg, akkor Isten nem tudja könnyíteni 
bűne rossz következményének súlyát! 


bó 


76Még azok a döntések is, amelyekről mielőtt döntöttél, tudtad, hogy rosszak, azok is javadra 
válnak, ha megbántad őket, mivel ezek bűnök voltak. Bűneitek is, ha bűnbánat követi, javatokra 
válnak! Ezért mondhattam a farizeusoknak, főpapoknak, hogy az utcanők és a vámosok 
megelőzik őket Isten országában. Mert ezek bűnbánatuk által szentek lettek! 


77A SZENTLÉLEK ELLENI BŰN: A Szentlélek elleni vétek az nem egy esemény, hanem a 
hatalmon lévők állapota. A Szentlélek elleni bűnnek másik neve: megátalkodottság. Ezért nincs 
rá bocsánat. Érted?! Maga a megátalkodott teszi lehetetlenné a megbocsátást, mivel 
megbocsátani csak annak lehet, aki meg akar térni. A hatalmon lévők általában nem megtérni 
akarnak, hanem megtéríteni, önmagukhoz téríteni másokat. Akik hatalmon vannak, azok 
általában nem azt akarják, hogy Enyém légy, hanem azt, hogy az övék légy. Akik ellenállnak, 
azokat megpróbálják likvidálni, megsemmisíteni vagy legalább megfélemlíteni. 


Félelmetes ember az a hatalom szemében, aki nem fél tőlük. Ezek az Enyéim, ezek az Én 
prófétáim. És bár ezeknek földi sorsa prófétai sors, az Én sorsom, mégis ezek a boldog, bátor 
emberek, akik előbbre viszik bátorságukkal, áldozattá válásukkal a világot. A jövő nemzedék 
ezeknek nevét foglalja imába, míg azok, akik ezeket bántották, kínozták, ijesztgették, 
ezek teljesen elvesznek a feledés homályában. Igen. Ez utóbbiak nevei nincsenek beírva az Élet 
Könyvébe, ezért kitörlődnek az élők emlékezetéből is. Értsd meg: az Enyéim hordozzák az 
Életet! Enyéim pedig azok, akik szellemét jellemzi a tanulás, a gondolkodás-átalakítás és a 
bátorság, a bátor tanúskodás. 


78A Szentlélek elleni bűn egy gyakori fajtája: Vagy mondjátok ki, hogy nem hiszitek el, 
honnan jöttem, ki vagyok, vagy higgyétek el, amit mondok. De azt, hogy elhiszitek, hogy Én égi 
lény vagyok, de nem hiszitek el, amit mondok, ezt káromlásnak nevezem. Mégpedig a Szentlélek 
elleni káromlásnak. Erre mondtam, hogy erre nincs bocsánat sem ezen, sem a másvilágon (Mt 
12.731.) 


Első kijelentésem, amelyet nyilvánosság előtt tettem, ez volt: "Alakítsátok át 
gondolkodásotokat!" (Mk 1./15.). Ti így fordítjátok: "Térjetek meg!" Már maga ez a fordítás is 
nehezíti szavaim megértését! 


79A Szentlélek elleni bűn nem más, mint a végső megátalkodottság. Erre nincs bocsánat 
sem itt a Földön, sem más dimenziókban. A Szentlélek elleni bűn tehát nem lokalizálható 
bizonyos cselekedetekre, mivel ez a léleknek egy olyan állapota, amelyről az illető tudja, hogy 
rossz, s mégsem akar szabadulni ettől az állapottól. Ebben a bűnben általában azok a 
hatalmasok leledzenek, akik bár tudják, hogy rossz, de mégis uralkodni akarnak másokon. 
Onnan tudják, hogy rossz, mert ők sem szeretnék, ha rajtuk mások uralkodnának. 


80A Szentlélek ellen véteni nem lehet egyes cselekedettel! A Szentlélek elleni vétek egy olyan 
konok megátalkodottság, amely csak a maga igazát szajkózza, s nem vállalja azt, hogy 
tanításom mérlegére tegye önmagát. 


81!!I: Azokkal, akik a földi életükben bűnteleneknek gondolják magukat, azokkal azért nem 
tudok mit kezdeni, mert azok meg vannak elégedve önmagukkal, és egész életük abban merül ki, 
hogy mások is legyenek velük megelégedve. S ha azt tapasztalják, hogy ez nem megy, akkor 
szerintük mindenki rossz, csak éppen ők nem. Ezek vannak abban a Szentlélek elleni bűnben, 
melyre nincs bocsánat sem a Földön, sem a másvilágon, s mivel igényük sincs az 
újjászületésre, hát ezért nem tudok velük mit kezdeni. Hiába szeretem őket, ez számukra nem 
boldogító, mert önzésük vakságában nem látnak rá arra, hogy hogyan tudnának másokat 
szolgálni. 


B8ZBűnbánat, bűntudat: A bűnbánat jó. A bűntudat nem jó! A bűnbánat azért jó, mert jó az, ha 
valakinek fáj a rossz. Jó az, ha valaki nem érzi magát egészségesnek, ha beteg. De nem jó a 
bűntudat. A bűntudat nem Istentől van! Nem jó, ha valaki már nem beteg, s még mindig azon 
kesereg, hogy beteg volt! Ez kísértés arra, hogy ne örülj Nekem! 

Tudnod kell, hogy Isten megbocsátó ereje teremtő erő! Olyan életet teremt beléd, aminek 
semmi köze az előző állapotodhoz. Legföljebb annyi, hogy alkalomadtán emlékeztet arra, milyen 
fontos kerülni a bűnre vezető alkalmakat! De semmiképpen sem szabad bűntudatban élned. Nem 
is lehet! Aki hitével nem oldja fel bűntudatát, az vagy tönkremegy idegileg, vagy narkotikumokhoz 
menekül, s úgy megy tönkre. 


Nem a bűntudat segíti lelketek fejlődését, hanem a bűnbánat! Minden bűnbánat lényegéhez 
tartozik az, hogy az illető fájlalja a múltat, és örül a jövőnek. E második nélkül a bűnbánat 
bűntudattá, kétségbeeséssé degradálódik, s ez az életállapot istentelen is, embertelen is. 


Aki bármilyen rossz miatt bűnbánatot tart, az rájön arra, hogy még az a rossz is, amit vétett, 
javára válik. A Földön szinte minden embert nem az erényei, hanem a bűnei megbánása juttatja 
el Hozzám. 


83Nagyon nem jó a sűrű bűnbánat. Én nem azért jöttem közétek, hogy bűneitekkel 
foglalkozzatok, hanem azért, hogy Velem foglalkozzatok. Aki sokat foglalkozik bűneivel, az sokat 
foglalkozik önmagával és sokat foglalkozik az ősellenséggel. Így ahelyett, hogy saját örömévé 
engedné tenni azt, hogy neve be van írva a mennybe, nem ezt teszi, hanem ennek éppen 
ellenkezőjét. 


84A valódi bűnbánat ismérvei: Isten mindig megbocsát a bűnbánó bűnösnek. Nem is azzal 
van a probléma, hogy Isten megbocsát vagy sem, hanem azzal, hogy aki azt mondja, megbánta 
bűneit, egyáltalán nem biztos, hogy ez igaz, hogy ezt komolyan veszi. Igazi bűnbánata csak 
annak van, aki ezután másképpen kezd gondolkodni, mint eddig tette. 


Mindaddig, amíg a Földön akarjátok megtalálni boldogságotokat, tehát szívetek békéjét, 
mindaddig nem bántátok meg valójában bűneiteket. Nem, mert szándékvilágotok iránya nem 
változott meg. Márpedig ez a lényeg! Én, Jézus, csak annak tudom megadni azt a szívbékét, 
amely a boldogság másik neve, aki ezt Nálam akarja megtalálni, és nem a földi élet csalóka 
útvesztőin. 


85A tévesen értelmezett bűntudatról: Régi bűneid fájdalmának oka az alázat és a bizalom 
hiánya. Alázathiány, mert olyan nagynak képzeled magadat, aki tud akkora bűnt elkövetni, 
amekkorát már Isten sem tud teljesen eltörölni, és bizalomhiány, s ez szintén az alázathiányból 
nő ki, lekicsinyled Isten jóságát! 


86Jézus Lelke a lelkiismereten keresztül szól hozzánk: Aki Engem lát, az látja az Atyát is! 
Mindkettőnket ugyanaz a Lélek éltet, Aki a te lelkedet is élteti! 


A probléma soha nem az, hogy Én hallom-e azt, amit te gondolsz vagy mondasz, hanem az, 
hogy te hallod-e azt, amit naponta mondok neked! 


Mindennap szólok hozzád a lelkiismereteden keresztül. Az Én szavaim nem feltétlenül 
beszédformában jelennek meg! Sőt, legtöbbször inkább olyan érzésekben, amelyek nem 
engedik lelkiismereteteket nyugodni mindaddig, amíg rá nem figyeltek. Legtöbb ember saját 
lelkiismeretének nyugtalanságát különböző pótcselekedetekkel próbálja csitítani. Sajnos, egy 
egész földi életet el lehet úgy tölteni, hogy valaki menekülésben maradjon benső nyugtalansága 
miatt. Csak az jár jó úton, aki vállalja azt, hogy Velem szembesüljön. Aki Engem egy sorba állít 
különböző nagytekintélyű emberekkel, az magára veheti e kijelentésemet: "Aki nincs Velem, az 
Ellenem van! Aki nem Velem gyűjt, az szétszór!" 


SZÖRDÖGŰZÉS: Ördögűzést kell végeznie önmagán annak, aki azt veszi észre, hogy valami 
gonosz sugallat hatása alá került. Ennek egyszerű módja az, hogy az Én nevemben, tehát Jézus 
nevében rá kell parancsolnod az ártani akaró erőre, hogy távozzék! Ha ennek nincs megfelelő 
hatása, akkor kérned kell az angyalok segítségét, hogy erősítsék erődet, s így győzelemre tudnak 
segíteni. Természetesen nagyon fontos, hogy ne keresd, hanem inkább kerüld a rosszra vezető 

alkalmakat, mert aki keresi a bajt, az meg is találja azt, aki játszik a tűzzel, az számíthat rá, hogy 
összeégeti magát! Elég a józan ész, hogy valaki eldöntse, mi válik hasznára, mi válik kárára. 


Csak azt lehet megszabadítani megkötözöttségeitől, aki elismeri, hogy megkötözött, és szabad 
akar lenni. Minden más, tehát kívülről jövő egyéni próbálkozás kudarcra van ítélve. Nincs olyan 
ima sem, nincs olyan Isten sem, aki bárkit akarata ellenére szabaddá tudna tenni. Az ember nem 
bábfigura, az élet nem bábszínház, ahol különböző szellemek madzagon rángathatnák a 
szereplőket úgy, ahogy nekik tetszik. 


A föld tele van szellemi lényekkel! Az ördögűzés néha jó, de nem kell ebből sportot űzni! 


A szúnyogok ellen kétféleképpen lehet védekezni. Az egyik az, hogy szúnyogírtóval 
lepermetezitek azt a környéket, ahol nagyon elterjedtek. A másik pedig az, amikor bekenitek 
magatokat olyan anyaggal, amire nem szállnak rá ezek a vérszívók. Van még egy harmadik 
lehetőség is. Nem mész olyan helyre, ahol szúnyogok vannak. 


Az ártó szellemekkel nem egészen így áll a dolog. Nem, mert nem lehet úgy lepermetezni őket, 
hogy elpusztuljanak, mivel ők halhatatlan szellemek. De a második módszert lehet alkalmaznotok, 
sőt kell is, ha azt akarjátok, hogy zavartalan legyen lelketek fejlődése. 


Kérnetek kell az angyalokat, hogy jöjjenek, járjanak át benneteket, és segítsenek nektek abban, 
hogy Lelkem irányításával, tehát Velem legyetek elfoglalva, és ne az ártó erőkkel. Tehát egyrészt 
az angyalokkal kell foglalkoznotok, és nem az ördögökkel! 


Az egészen biztos, hogy nem jó, ha sokat foglalkozik valaki a szellemvilággal, hacsak nem az 
angyalokkal! A szemtelen szellemek nagyon be tudnak zavarni ott, ahol sokat foglalkoznak velük. 
Velem, Jézussal, a Mennyei Atyával, a Szentlélekkel, az angyalokkal, égi Édesanyátokkal, 
Máriával és a többi földet már elhagyott szentekkel kell foglalkoznotok, és azzal, hogy mi a 
teendőtök, amelyet Irántam való szeretetből naponta el kell végeznetek. Aki ezt teszi, azzal az 
ördögök nem tudnak mit kezdeni! Aki Hozzám tartozik, annak nem kell félnie az ördögöktől! Nekik 
kell félniük az Enyéimtől! 


BSBÖrdögűzés: Én e hatalmamat nem közösségek kezébe adtam, hanem azoknak a lelkeknek, 
akik teljes odaadottsággal Velem és Értem élnek. 


Tanítványaim előtt is nyilvánvalóvá tettem, hogy a gonosz rendre átjárja az anyagvilágot, és 
befolyással tud lenni gondolkodásukban és döntéseikben, ahányszor figyelmen kívül hagyják 
tanításomat. Az evangéliumokból kiolvashatjátok, hogy én, Jézus, soha nem kerestem -— csak 
nagyon ritka esetben — a meggyógyítandó embereket, illetve azokat, akiket meggyógyítottam, 
megkértem, hogy ne híreszteljék. Hasonlóképpen nem kerestem az alkalmat az ördögűzésre 
sem. Ennek oka, hogy aki megtisztulás után nem fogad be engem, Jézust a szívébe, az még 
rosszabb helyzetbe fog kerülni, mert a gonosz hetedmagával tér vissza. 


egMindenképpen tudtok segíteni azzal, hogy imádkoztok a megszállottért, és kéritek 
angyalaimat az ő megsegítésére. Ne becsüljétek alá az ima erejét! A megszállott hozzátartozói 
pedig ugyanígy, imával és böjttel tudnak ez ellen tenni. Ha folyton Velem van elfoglalva, ha 
folyton azon jár az esze, hogy miért is adhat hálát Nekem jelen életében, akkor ezzel az ördög 
nem fog tudni mit kezdeni. 


JOGYÁSZRÓL, HALÁLRÓL: Üzenet egy gyászoló anyának: Gyermeked meg akart halni! 
Hidd el! Mindenki csak akkor hal meg, ha akar. Amíg nem akar, addig nem. A halál nem rossz. 
Nem az erkölcsi kategóriába tartozik. Ha rossz volna, nem engedném meg. Nem engedem meg a 
rosszat. Rossz a bűn. Nem engedem meg a bűnt. Ti engeditek meg. Én nem. A bűn lehetőségét 
megengedem, hogy tudjatok szeretni. A bűn azért rossz, mert Ellenem van, s ti nem is tudjátok, 
hogy mennyire ellenetek is. A bűn szeretetlenség. A halál, vagyis a földi élet nyomorúságának 
megszűnése, az nem rossz. Nem Ellenem van. Csak és kizárólag csak tudatlanságotok miatt 
mondjátok rossznak. 

A gyermek rossznak tartja, ha elveszik tőle játékát, hogy valami mással, bár őáltala be nem 
látható, fontosabb dologgal foglalkozzék. Kezetekben minden, amit megszerettek, játékszerré 
válik: gyermek is, házastárs is, testvér is. Az élet nem játék! Az élet Én vagyok! Erre akar 
ráébreszteni a halál. 


91Én halállal nem foglalkozom. Én az ÉLET vagyok, és aki Bennem hisz, halált nem lát 
sohasem. Mások láthatják az ilyen embert egykor halottként, de ő magát sohasem láthatja 
halottnak. Aki engedi, hogy benne éljek, az Bennem az ÉLET tengerét találja meg akkor, mikor a 
földi élet múlandósága megszűnik számára. 


92Szellemidézés: Katolikus egyházamban minden szentmisében az átváltoztatás előtt 
megidézitek a szellemvilág legkiválóbb tagjait, hogy lépjenek veletek kapcsolatba. De 
mindannyiszor, ahányszor a szentekhez, angyalokhoz fordultok, ilyenkor szellemidézést végeztek, 
s ezt ebben az egyházamban senki sem mondaná szellemi fertőzést előidéző veszélynek. Bár 
tisztátalan szándékaitok gyakran teszik az ilyen találkozásokat lelkileg veszélyessé. Gondolok 
most az e téren elburjánzó babonákra. Szomorúan meg kell állapítanom, hogy sajnos 
szertartásaitokkal, melyek általában szintén szellemidézési formák, nagyon lejárattátok azt a 
tényt, hogy a szellemvilág állapotszerűen rendelkezésetekre áll. Ez így, ahogy mondtam, a 
katolikus egyházamra áll. De vannak egyházak, melyek sajnos még tovább mentek e téren, és 
kifejezetten bűnösnek ítélik meg, ha valaki a szellemvilággal kapcsolatot akar felvenni. 


Ne a szellemektől féljetek! Önmagatokkal szemben legyetek óvatosak, mert szándékotok 
döntő abban, hogy a rátok hatni akaró szellemek munkája milyen következményekkel jár életetek 
további alakításában. 


93Van mindenkinek őrangyala. Bőven elég, ha valaki a szellemvilágból ezzel az áldott lélekkel 
veszi fel a kapcsolatot. Aki nem ezt teszi, hanem inkább más szellemekkel kíván társalogni, az 
okosabb akar lenni annál az Istennél, aki őrangyalt állított mellétek azért, hogy ez az angyal 
(küldött!) tegye meg azt teremtményi szinten, amit a Teremtő a Földön élők számára 
segítségnyújtás címén felkínál. 


A kontrollálatlan szellemidézés nem azért nem jó, mert tiltják, hanem azért, mert nem jó! 
Szabad utat enged démoni lényeknek a megnyilatkozásra. Csapda! Csak rövid távon nyújt némi 
megnyugvást. Hosszú távon zűrzavart okoz. 


94A magánkinyilatkoztatásokról; Tévedésben vannak azok a gyermekeim, akik úgy 
gondolják, hogy a magán-kinyilatkoztatások, a magán-sugallatok ideje lejárt. Ez sohasem fog 
megtörténni. Állandóan közlöm Magamat közvetlenül is és szellemi teremtményeim által is. 
Ennek valóságát magad (Dombi Ferenc) is tapasztalhatod mindannyiszor, ahányszor Hozzám 
fordulsz valami kérdéssel. És Én vagy egy Általam jónak ítélt szellem szól hozzád. Nem vagyok 
személyválogató. Bár hinnétek jobban, hogy egy csodálatosan gazdag szellemvilág áll 
rendelkezésetekrel! 


95Magán-kinyilatkoztatások jöhetnek jó és rossz szellemektől egyaránt. Azért nagyon fontos a 
szellemek megkülönböztetésének adománya, mert e nélkül nincs helyes megkülönböztetés! 
Ezért az adományért imádkozni kell, tehát kérni kell Istentől, és minden magán-kinyilatkoztatást 
alá kell vetni megfelelő vizsgálatnak. Csak hiteles vizsgálók mondhatnak e téren érdemben 
véleményt. E téren nem a szent a hiteles, hanem a tudós, a hozzáértő, tehát az, akinek e téren 
rend van a fejében! 


A Lélekkeresztség 
96A Lélekkeresztség egy olyan Isten-élmény, mennyország-élmény, tehát örömforrás 
fölszakadása az emberi lélekben, amely az újjászületést, mint realitást eredményezi annak 


számára, akiben ez az élmény feltört, akit ez az élmény átjárt. Ez a Szentlélekből való 
újjászületés. E nélkül nincs üdvösség senki számára. 

Akiknél a tudatlanság nem teszi lehetővé ennek az élménynek kibontakozását - mivel a 
kegyelem csak abban az irányban tud hatni, amely irányban az értelem nyitott -, annál a halál 
pillanata az, amikor ez vele megtörténik. De ennek meg kell történnie, mielőtt valaki véglegesül 
az örök boldogság állapotában. 


A Lélekkeresztség a Szentlélek műve, akit az Én Atyám boldog örömmel ad mindazoknak, akik 
vágyakoznak erre (Lk 11./13.). Az ember oldaláról tehát feltétlen feltétel, hogy vágyakozzon 
utána az, aki már hallott erről. Kérje, könyörögjön érte, és bízzon abban, hogy Isten hűséges 
ígéretei teljesítésében. 


97A Lélekkeresztség egy olyan istenélmény, amelynek lényegéhez tartozik az, hogy 
érzelemmel átitatott megtapasztalás! 


Amint a szerelem érzése sem fejezhető ki szavakkal, úgy a Lélekkeresztségben átélt 
istenélmény sem. Ahány ember, annyiféle. De mind megegyezik abban, hogy Isten szeretetét 
tapasztalati, tehát érzelmi szinten is átélték. 


98Lélekkeresztségben az részesül, akit olyan tapasztalati istenélménnyel ajándékoz meg a 
Szentlélek, mely világossá teszi az illető előtt az Isten Lelkétől kapott szerepét! 


99Az újjászületés feltétlen feltétele annak, hogy valaki üdvözüljön. A Lélekkeresztség nem. A 
Velem együtt felfeszített egyik lator a keresztjén született újjá, de Lélekkeresztségre már nem volt 
szüksége, mivel a Lélekkeresztség egy jövőre mutató szerepet pecsétel le, amint az Velem is 
megtörtént a Jordánban. Lélekkeresztségben tehát Nekem is részesülnöm kellett (Lukács 4./22. 
és 4./18-19.), míg újjá nem kellett születnem! 


100A lélekkeresztségre való várakozásról: Az emberek zöme nem újjászületett lény olyan 
értelemben, amilyen értelemben tanítványaim újjászülettek pünkösd napján, mikor Lelkemben 
belemerítkeztek. A ti istenélményeitek arra valók, hogy akkor se adjátok föl a keresést, a 
vágyakozást, amikor már úgy érzitek, hogy mindenből kiábrándultatok. 


Abban biztosak lehettek, hogy amikor újjászületik valaki, akkor az Én Lelkem által kap olyan 
beavatást, amely által más színben látja a világot. Ennek bekövetkezte részben függ tőletek is. 
Ezt a részt így fogalmazhatom: gyermeki Rám hagyatkozás mindabban, ami nem napi munkátok 
elvégzését érinti. Tehát úgy kell tudnotok várni az újjászületéseteket, mint aki mindig kész azt 
elfogadni, de ennek érdekében nem rendkívüliségek által teszitek magatokat alkalmassá Felém, 
hanem a mindennapi élet apró bajainak elviselésében úgy hagyatkoztok Rám, hogy semmit nem 
vártok Tőlem, bár tudjátok, hogy mindent Tőlem kaptatok eddig is, és kaptok ezután is, akkor, 
amikor Én azt majd jónak látom. 


Ne személyeket, ne tárgyakat, hanem magadat add át Nekem. Az újjászületés tehát a 
te oldaladról nézve ebből áll. Magát az újjászületést Lelkem végzi. Ha te megtetted azt, ami a te 
részed ebben, akkor hidd el, hogy a Szentlélek nem fog mulasztással vétkezni! Egészen biztos, 
hogy elvégzi benned az újjászületés csodáját. 


Természetesen érzelemvilágotokat is át fogja ez járni. De azt, hogy mikor, nem ti határozzátok 
meg, hanem a Szentlélek, aki az újjászületéstől kezdve különös módon vezeti az újszülöttet. 


Ebben az állapotban megmaradni nemcsak nehéz, de nem is lehet saját erőtökből. Aki így 
akarja ezt az állapotot, az máris kiesett belőle! Ebben az állapotban minden kegyelem! 
Természetesen az első kegyelem az a természetes erő, amely az újjászületés által a helyére 
került, és amelyet az újszülött állandóan táplál abból a forrásból, amelyet ugyancsak megígértem 
János 7./38-ban. 


101A Lélekkeresztség feltételei. Három feltétele van annak, hogy valaki újjászülessen saját 
testében. a.) Hinnie kell, hogy van ilyen (János 3./11.). b.) Könyörögni kell ezért a kegyelemért, 
amelyet csak Isten adhat meg az Őt kérőknek (Lukács 11./13.). c.) Ellene kell mondania minden 

rossznak, amit eddigi életében önmagában felismert, és vágyódnia kell Isten megszabadító 
kegyelme után! Tehát nyitottnak kell lenni a komoly, őszinte bűnbánatra. 


Az újjászületést általában megelőzi egy olyan megrendítő bűntudatot, önismeretet adó 
kegyelem, amely egyértelművé teszi azt, hogy minden kegyelem, s az ember csak akadályozója 
lehet ennek, de előidézője nem. 


Ha valaki állhatatos, akkor feltétlenül átéli az újjászületés csodáját, tehát azt, hogy Isten 
önmagát ajándékozó ajándék! 


E pillanattól kezdve a megajándékozott földi ember már nem földi, hanem égi gyermek, aki 
mindent másképpen lát a Földön, mint addig látott, és a hontalanság érzése mellett égi honvágy 
gyötri! 


Azok, akik újjászülettek, teljesen megélhetik Isten örömét és Isten fájdalmát. Aki még nem 
született újjá, annál csak az Isten élheti meg az illető fájdalmát, esetleg örömét, de saját örömét 
nem adhatja át, mert a Szentlélek csak annyiban adhatja Magát, amennyiben valaki ezt engedi. 
Ez a szellemi lények csodálatos szabadságának velejárója. 


Ha valaki már egyszer újjászületett saját testében, annak nem kell újra leszületnie a Földre. De 
amíg valaki nem született újjá saját testében, addig nem képes megmaradni abban a 
dimenzióban, amely boldogságotokat hordozza (János 3./3.)! 


102Tégy különbséget a Lélekkeresztség és az újjászületés között! Azért tartom ezt 
fontosnak, mert a kettő nem mindig esik egybe. Csak ott szokott egybeesni, ahol felnőttként tér 
meg valaki. Ilyenkor az őszinte bűnbánattal együtt járó  újjászületéskor gyakran 
Lélekkeresztségben is részesül a megtért. Arra a kérdésre, hogy mi a lényeges különbség a kettő 
között, egy példával világítok rá. 


Nekem nem kellett újjászületnem, mivel Engem anyám a Szentlélektől fogant. De 
Lélekkeresztségben Nekem is részesülnöm kellett, mert emberként csak így vállalhattam 
tanúságtevő szerepemet. Ezt Lukács 4./18-19-ig olvashatod a Bibliában. 


Aki őszinte bűnbánatban átadja magát Nekem, azt Lelkem abban a pillanatban újjászüli! Ha 
érzi ezt az illető, ha nem! A Lélekkeresztség azonban nem lehet érzelemmentes! A 
Lélekkeresztségkor megtapasztalás van! Ez nem hit dolga! Amit megtapasztalsz, azt nem kell 
hinned! A nem személyválogató, de szerepeket kiosztó Isten a Lélekkeresztségben olyan 
szerepet ad annak, aki ebben részesül, amely szerep bizonyos karizmák működése által 
tanúságtevésre készteti azt, aki ebben az Isten-megtapasztalásban részesült. 


103Nem egyéni érdemen múlik a Lélekkeresztség: Soha ne legyen szempont számodra az, 
hogy méltó vagy méltatlan vagy-e valamire! Mindkettő nevetséges önértékelés. Én nem aszerint 
adok nektek szerepeket, hogy mennyire vagytok méltók vagy nem méltók Hozzám! Nálam nélkül 
úgysem ér senki semmit. Velem pedig mindenki mindenhatóvá válik a szeretet körén belül! Tedd 
hát végleg félre az olyan mérlegelést, hogy mire vagy méltó és mire nem vagy méltó! Ezt bízd 
Rám! Bízd Rám, hogy Én kit és mire tartok méltónak! 


104Annál nagyobb méltóság nem létezik sem égen, sem Földön, hogy valaki Isten gyermeke 
lehet. E méltóság nem saját erőtök következménye, hanem az Isten szeretetének 
megnyilvánulása! Ennek örülni kell, és nem álszerénykedően szerénykedni! E téren csak 
álszerénykedő szerénykedés van! Kérd hát nyugodtam a SZENTLÉLEKBEN . történő 
keresztséget (Lukács 11./13.)! 


105Vallási . intézményrendszeretekben bizonyos feltételek mellett, bizonyos időpontokban 
papjaitok, püspökeitek Lélekkeresztségben részesítenek vallásos embereket. Meg kell 
mondanom, hogy a Keresztelő János által beígért Lélekkeresztségemet csupán csak 
szertartások által nem lehet megkapni. A csak szertartás által megkapott Lélekkeresztség egy 

olyan forma, amely nincs kitöltve tartalommal. Olyan kehely, amelybe nem került bor. A tartalom 
az Én Lelkem, amely ha megfelelő lelkületre talál bennetek, akkor kitölti a formát, és kérésetekre 
megadja azt a karizmát, amely bizonyos képességet felerősít, megtisztít bennetek mások javára, 
akkor, amikor azt jónak látja. 


Nem feltétlenül szükséges, hogy ezt érzelemmel is azonnal átéljétek, de hittel feltétlenül el kell 
fogadnia annak, aki ezt őszintén kéri! 


106Az a tény, hogy ti, miután nem tudtátok kiiktatni tanításomból azt a kijelentésemet, hogy 
újjá kell születnetek, ha a Mennyországba akartok jutni (János 3./3.), úgy gondoltátok, és úgy is 
tettetek, hogy a keresztelés szertartása által Isten meg fogja valósítani ezt az újjászületést. 
Tettétek ezt annak ellenére, hogy egyértelműen és világosan élő hithez kötöttem ezt a 
szertartást (Márk 16./16.). Tehát egy olyan magatartás lepecsételésére szántam, amely 
részetekről mindent megtett saját újjászületése érdekében. 


Előttetek áll e gyakorlatotok következménye, tehát a megkeresztelt jézustalanok népes tábora. 


107A Szentlélek a kapcsolatok Lelke! A Szentlélek nem ismer elválást. A Szentlélek mindig 
és mindenkiben a szeretet egységén dolgozik! Amíg a Szentlélek működik benned, addig nem 
ismerhetsz elválást. Más az, ha téged elhagy valaki lélekben. Akkor Lelkem tovább él és működik, 
mégpedig boldogítóan működik benned, az elhagyottban. 


108A lelki halottakról és az újjászületettekről. Van a szellemnek is ,halála", amely nem 
azonos a megsemmisüléssel, de azonos a boldogtalansággal. Amikor egy szellemi lény nem 
akar úgy lenni, létezni, ahogy azt Isten elgondolta róla. Nem akarja azt, amire teremtődött. A 
szellemi lényeknél ez az állapot nem a testben-éléssel kezdődik. A testben folytatódik! Vannak 
tehát Földön élő halottak! Ez nem ellentmondás, mert más értelemben élnek, és más értelemben 
halottak. 


Van újjászületés a Földön (János 3./3.). Akiben ez megtörtént, és így él, az nem hal meg 
sohasem, bár a teste előbb-utóbb szétesik. De ő megtalálta helyét az Isten által elgondolt erkölcsi 
rendben. Ezért örökkön örökké boldog! 


Tulajdonképpen minden szellemi lény boldogtalanságának az oka a helyre nem találtság! Az 
újjászületéssel ez szűnik meg, és átjárja az újjászületettet a hazataláltság öröme. 


109A személyes megtapasztalás fontossága: Csak a tapasztalati változás a hiteles változás 
mindenkiben. Ez azt jelenti, hogy aki nem tapasztalja meg, hogy megtért, az nem tért meg! Aki 
nem tapasztalja, hogy képes áldozattá válni, az nem képes áldozattá válni! Aki nem tapasztalja 
meg azt, hogy környezete megtapasztalja szeretetének kiáradását, annak nem árad ki a 
szeretete! Hogy is hihetnéd el azt a pozitív változást magadban, aminek nincsenek áldásos 
gyümölcsei!? A Lélek gyümölcsei: szeretet, öröm, béke, türelem, kedvesség, jóság, hűség, 
szerénység, szelídség, önmegtartóztatás és tisztaság! Ahol csak egy is hiányzik ezekből, ott a 
Lélek már nem érezheti magát otthon! 


110Jakob Lorberről, a würzburgi prófétanőről és általában a keresztény médiumokról. A 
fent említett személyek tehát olyasmiket kaptak sugallatokban, amelyek simogatóan szépek, s 
ahol nem történetet olvasol, ott nagyon okos gondolatokat találsz, melyek igaznak tűnnek. De 
akár simogató, akár igaznak tűnő bármelyik, nem szabad rájuk alapozni. Rám kell alapozni, s 
amennyiben lehet a Rám-alapozottságot értelmesen alátámasztani, annyiban jó mindkettőt 
felhasználni. De csak annyiban. 


Maga a Sátán is Belőlem merített, mikor megkísértett a pusztában. Lelkem által ihletett 
szövegekkel akart rávenni olyasmire, ami az ő malmára hajtotta volna a vizet. 

Belőlem merítettek tehát az általad megkérdezettek, de objektíve csak úgy, mint a Sátán. 
Szubjekíve nem úgy. Nektek viszont most nem az a lényeg, hogy milyen lélekkel tették, amit 
tettek, hanem az, hogy milyen lélek tette azt, ami általuk megíródott. 


Bizony lehet szent lélekkel nem Szentlélek szándéka szerint szólni és írni. Ennek oka részben 
a különböző felekezeteim, egyházam bűnei, részben pedig az a jó szándékú tenni akarás, mely 
nem maradhat tétlen akkor sem, ha tudatlansága miatt melléfog. Gondolj csak arra, még azokról 
is, akik egy akarattal keresztre feszítettek, azt mondtam: "Mózes székében ülnek. Amit mondanak, 
tegyétek, de tetteiket ne kövessétek! Bizony, egészen különlegesen kifinomult és teljesen Nekem 
adott szándék kell ahhoz, hogy valaki ilyen különbséget megfelelően tudjon kezelni. 


Az említett személyek tehát építő szándékkal mondták és írták, amit mondtak és írtak. De 
csupán ennyi bennük a pozitívum. Nekik nem volt akkora lehetőségük eredeti tanításom 
mérlegére tenni a kapott sugallatokat, mint nektek (Dombi Ferenc és közössége; LP) van. 


111A mesterséges megtermékenyítésről: Bármilyen formában teszitek lehetővé, hogy 
megszülessék valaki, ez meg fog történni. Sokkal többen akarnak leszületni Földetekre, . mint 
ahánynak lehetőséget adtok. Azoknál, akik szeretnének gyermeket, de nem születik számukra, 
ez azért van, mert nem elég, hogy valaki szeretne gyermeket. Vannak, akik nem tudják 
megteremteni ennek lehetőségét. Most nem magyarázom, hogy ez miért van. Ahol viszont a 
lehetőség megvan, ott Részemről mindig engedélyezett a megszületés. Így vagytok teremtve. 


112Helyesen élni: Egyik gyermekemtől egyszer valaki megkérdezte: Hogyan lehet könnyen 
és gyorsan megtanulni helyesen élni? A válasz ez volt: Sehogyan. Helyesen élni csak nehezen 
és lassan lehet megtanulni. Ezt válasszátok! 


113A helyes életszemlélet Jézus segítségével: Nem jó a sok jó tanács. Hidd el, igaz az a 
mondás, hogy a tett halála az okoskodás. Ha valaki több megoldás közül választhat, annak az a 
veszélye, hogy amit választott, arról hamarosan úgy gondolja, hogy nem a legjobb, akkor egy 
másikkal próbálkozik. Persze erről is hamarosan ilyen lesújtó véleménye lesz, s tele lesz félbe 
maradt próbálkozásokkal. 


Ha azt az egyet kipróbálod pár évig, hogy hálával töltöd meg a lelked, akkor feltétlenül 
eredményt fogsz felmutatni. Tudomásul kell venned, hogy a benső békét megszerezni, az nem 
"sültgalamb-ügy", mely a szátokba repül, hanem kemény önfegyelmező, önlegyőző munka 
eredménye. Igaz, hogy Nálam nélkül semmit sem tehettek, de az is igaz, hogy így vagyok En is 
veletek. Nélkületek nem tudom létrehozni szívetekben az Én békémet. Velem ti és Én veletek 
igenis mindenkor képesek vagyunk erre. 


114Gyógyítás, gyógyulás: A legtöbb gyógyulás nem azért nem történik meg, mert a 
gyógyítóval van baj, hanem azért, mert a legtöbb betegnek annyira helytelen Rólam a felfogása, 
hogy inkább ártana hosszú távon, mint használna, ha meggyógyulna az illető. Sokszor neki is, 
másoknak is több kára származna abból, ha testi egészsége helyreállna. 


Tudom, ezt nem könnyű elfogadni. Nem véletlenül törekedtem annak idején arra, hogy 
hangsúlytalanná tegyem gyógyító erőm eredményes működését. 


Az a legnagyobb gond e téren, hogy ha valaki beteg lélekkel és egészséges testtel rendelkezik, 
az olyan, mint mikor valami nagyszerű eszköz kerül egy hozzá nem értő kezébe. Nemcsak 
másnak okoz vele bajt, de az eszközt is előbb-utóbb tönkreteszi. Tehát a testi gyógyulása után 
újra megbetegszik, s ez az állapota rosszabb lesz, mint előző gyógyulása előtt volt. 


115Kereszthordozás Jézussal: Hidd el, kereszted nagyobbik fele az Én vállamon van 
mindaddig, míg el nem hagysz! 


116Szeretet: Ne azzal az istenképpel foglalkozz, mely benned él, hanem örülj annak, hogy te 
Istenben élsz! 

A szeretetet nem kell törekedni kiélni, másokkal megosztani. Nem kell, és nem is lehet. A 
szeretetnek olyan a természete, hogy nem kell csinálni Vele semmit. Ne akard őt dirigálni! Ha 
benned élhetek, akkor úgyis kiáradok mások felé. Passzív élet, ez ellentmondás. Olyan, mintha 
azt mondanád, hogy van kialudt láng. Ha már kiaiudt, akkor nem láng. 


117A vegetáriánus étrendről.: Már kétezer évvel ezelőtt elmondtam, hogy tisztátalanná az 
embert az teszi, ami kijön a száján, és nem az, ami bemegy rajta. Akkor is megbotránkoztak ki- 
jelentésemen. 


A táplálkozás mindenki számára eszköz. Aki azt tapasztalja, hogy jobb neki, ha nem eszik 
húst, az legyen vegetáriánus. Aki nem érez erre indítást, az ne legyen az. Az indítás vagy nem 
indítás az mindenkinek teljes lényét átfogó, átjáró szférájából jön vagy nem jön. Erre lehet 
rábeszélni és lehet erről lebeszélni is másokat. Erkölcsi értéke mindegyiknek semmi önmagában. 
Én erre is, arra is áldásom adom. Fontos a szívbéke. 


118Nem igaz a mondás - Ép testben ép lélek: Hidd el, senki sem lesz sem jobb, sem 
rosszabb attól, hogy mit eszik. Természetes, hogy ami árt, azt kerülni kell, amennyire csak lehet. 
Nem az a lényeg, ki mit eszik, iszik, ha evése és ivása nincs a gyakorlati szeretet rovására. 


Sajnos azt kell mondanom, hogy bár testileg kétségtelenül egészségesebb a húsnélküli ételek 
fogyasztása, mint a húsételeké, de ez az egészség kizárólag csak a testi állapotra vonatkozik. 
Vannak beteg testű szentek és vannak egészséges testű ördögök a Földön. 


Sokkal egészségesebb a vegetáriánus étkezés, mint a húsfogyasztóké. Bár egyik sem tudhatja, 
hogy a holnapot megéli-e. Az Engem megértés lényegében nem gyomor-kérdés. Én, az 
Istenember sokszor ettem húst, és bizony egyáltalán nem csináltam ebből soha gondot. Gondot 
ebből mindig a farizeusok csináltak. Benne élek a húsevőben, ha szeret, és nem élek a nem 
húsevőben, ha nem szeret. 


1190Okosan teszitek, ha nem esztek húst, ha körülményeiteket így alakítottátok. De tudnotok 
kell, hogy nem az szennyezi be az embert, ami a száján bemegy, hanem az, ami az ember 
száján kijön. Az a sok gyűlöletet szító, rágalmazó, ítélkező, elmarasztaló kijelentés, mely úgy 
árad a szennyezett szívű ember száján kifelé, mint valami fertőző bacilusfelhő, ezek azok, 
melyek ártani képesek szívetek békéjének. Akik nem esznek húst, azok semmivel sem különbek 
azoknál, akik mindent megesznek, ami éppen rendelkezésükre áll. Én bizony húst is ettem, bort 
is ittam, és mégis, Nálam tökéletesebb ember nem volt még a Földön, és nem is lesz. Az étel, ital, 
ruházkodás, ezek mind csupán eszközök. 


120Gyülekezetekről.: Annyit mondhatok, hogy jelenleg egyetlen gyülekezet sem képvisel 
engem a világon. Hozzám nem gyülekezetek, hanem személyek tartoznak. Mindenkinek 
tudatállapota szerint kell élnie ahhoz, hogy boldog legyen. Tennie kell, amit jónak lát. Bár ettől 
még nem lesz magatartása azonos az Enyémmel, de szívében mégis békét élhet meg, éspedig 
az Én békémet, mert senkitől sem kérhetem számon azt, amiről nem tehet. 


Legtöbb gyülekezet tele van jó szándékú emberekkel, bár Engem csak nagyon kevesen 
ismernek jól. De mivel nem tehetnek róla, hát bennük van örömöm és békém. 


1214 lelki vezetőkről és a szabad akaratról: Az legyen lelki vezetőd, akihez olyan vagy 
legalább megközelítőleg olyan őszinte tudsz lenni, mint Hozzám. Csak olyan lelki vezetőt válassz 
magadnak, aki nem kíván engedelmességet. Igazi lelki vezetőd úgyis Én kell hogy legyek. 
Csupán segítséget kérhetsz erre egy földi lelki vezetőtől. Engem nem helyettesíthet senki, és e 
téren a te felelősségedet sem veheti át tőled senki. Döntened neked kell! Ezt még Én sem 
tehetem meg helyetted. 


122Mikor hiteles egy mennyei üzenet? Ha valaki kijelenti, hogy Én beszélek belőle, ezt ne. 


vedd készpénznek. De ha - nem Pál, nem valaki más szent író (!), hanem - az En ajkamra adott 
mondatokkal harmóniában van az illető kijelentése, akkor bizony Én beszélek belőle. 

Tehát bárki hivatkozik Rám, csak akkor fogadd el szavait, ha azok az evangéliumaimban 
föllelhető gondolataimat tolmácsolják. 


A Hang hitelességét is az adja meg, hogy szinkronban van az evangéliumokban föllelhető 
tanításommal. Pál és a többi szent író, akik írásait a Biblia tartalmazza, szintén csak annyiban 
hitelesek, amennyiben összhangban vannak az evangéliumokban elmondott gondolataimmal. 
Sajnos nem mindig van ez így. Rangsorolj hát a Bibliában! A TISZTA BÚZA az 
evangéliumokban található meg. 


123Csak az evangéliumokat olvassátok!: Ma országotokban és külföldön egyaránt sok 
szellemi irányzat tűzte zászlajára nevemet. De csak a Nevemet. Tanításom és életem 
harmonikus egybecsengését alig ismerik. A Biblia különböző szent íróival, főleg Pállal akarnak 
magyarázni, értelmezni Engem. Ennek következménye a sok szekta, a nagy összevisszaság, 
mely a kereszténységen belül mutatkozik. Ha rászánsz pár hónapot arra, hogy csak az 
evangéliumaim alapján próbálsz értelmezni, megérteni Engem, akkor kívülről és belülről egyaránt 
olyan fénnyel fogsz átjáródni, mely nemcsak megvilágosítja előtted életed útját, de erőt is áraszt 
beléd. 


124Spiritizmusról, médiumi létről: Nem a félelem lelkét kaptátok, hanem a fogadott fiúság 
Lelkét. Rátok nézve szomorú dolog az, hogy míg különböző felekezetek vezetői nem látnak 
abban semmi kivetni valót, hogy materialista tanokkal fertőződjenek, addig a spiritiszta 
összejövetelektől óva intenek benneteket, nehogy lecserélhetőkké váljanak azok a vezetőitek, 
akik hatalmukat éppen azáltal tudják fenntartani köztetek, hogy nélkülözhetetlennek mutatkoznak 
éppen az olyan ismeretszerzés dolgában, mint a szellemek világa. 


Valójában egyetlen dologra kell ügyelnetek. Ez pedig az, hogy amit galileai vándortanítóként 
mondtam el nektek, az érvényes az idők végezetéig. "Ég és föld elmúlnak, de az Én igéim el nem 
múlnak." 


A médiumképzéssel kapcsolatban legyen elvetek az, hogy csak olyan személy jelentkezésére 
mondjatok igen-t, aki ismeri az evangéliumokban leírt tanításomat. Igen, mert aki a 
szellemvilággal kapcsolatba akar kerülni, annak tudnia kell, hogy új kinyilatkoztatásban részesül. 
De ez az új nem szabad, hogy szőlőtőről lemetszett vessző legyen. Új hajtás, de nem új gyökér! 
Fontosabb tehát az erkölcsi hozzáállás, mint a technika. Vagyis az a jó szándék, amely olyan, 
mint a jó gazda, aki kincseiből régit és újat egyaránt hozhat elő. Csak az lehet jó médium, aki 
legbelül nem minden áron és feltétel nélkül akar médium lenni, hanem elsősorban Nekem tetsző 
lélek. 


Nem az a hiteles médium, aki annak mondja magát, hanem az, aki mondanivalóját alá tudja 
támasztani az evangéliumaimban található szavaimmal. A Hang-médiumom is csak ezért 
mondható hitelesnek! 

125Üzenet speciális feladatra kiszemelt személyeknek: Akarj médium lenni! Ez ne jelentse 
azt, hogy Rám hivatkozva beszélsz, hanem jelentse azt, hogy amit beszélsz, arról ismerjenek 
Rám azok, akik hallgatnak téged! 

Akarj médium lenni! Ne arra törekedj, hogy elfogadjanak, hanem arra, hogy bíráljanak! 


Akarj médium lenni! Legyen számodra mindig a forrás a lényeg, és ne az eredmény, ne a 
következmény! 


Akarj médium lenni! Mert ha nem akarsz, akkor azt akarod, hogy ne használjalak fel úgy, 
ahogy jónak látom. 


Akarj médium lenni! Higgy jobban abban, hogy nemcsak élek benned, nemcsak boldogítóan 
élek benned, hanem tevékenyen, másokra hatni akarással élek benned! 

126Jelen és múlt. A megtörtént dolgokat nem lehet meg nem történtekké tenni. A jelenből kell 
kiindulnotok. Amíg valamit jóvá akartok tenni, addig nem vagytok képesek szabaddá válni 
múltatoknak azon részeitől, melyek éppen azáltal marják szíveteket, mert megkötözöttek vagytok 
velük. Nem jóvá, hanem jót kell tennetek! 


Hinnetek kell, hogy a szívetekben vagyok! Itt nem a ti méltóságotok vagy méltatlanságotok 
számít, hanem az Én jóságom. Higgyétek el, nem foghattok mellé. Nem lényeg, hogy milyenek 
vagytok. A lényeg az, hogy kié vagytok. Mindaddig az Enyém vagytok, míg elhiszitek, hogy Én a 
tiétek vagyok. Adjatok gyakran hálát azért, hogy egymáshoz tartozunk! Nem a múltatok, hanem a 
jelenetek a fontos. A jelenetek hordozza jövőtök értékeinek csíráját. 


127A hamis próféták. Mondtam nektek, hogy eljön az az idő, amikor majd azt fogják mondani: 
Itt a Krisztus, ott a Krisztus. De azt is mondtam, hogy ezt ne higgyétek el, mert jönnek hamis 
krisztusok és hamis szellemek, s ha lehet, még a választottakat is megtévesztik. 


Éppen az a legkellemetlenebb ebben, hogy jó szándékú emberek válnak becsapottá bizonyos 
hamis szellemektől. 


Világosan megmondtam, hogy gyümölcseiről meg lehet ismerni őket. Gyümölcseik nem 
csupán a tetteik, melyeket látványosan végeznek, hanem baráti körük, erkölcsi hozzáállásuk 
keresztemhez, barátaimhoz és mindahhoz, amit az elmúlt kétezer év alatt szent-nek ismertetek 
meg. Nem a bódulat, hanem a hódolat jellemzi enyéimet. Hódolat a múlt tiszta forrásai iránt, a 
szentek és vértanúk seregei iránt, hódolat azok előtt a bilincsek előtt, melyeket enyéim Értem 
viseltek. Ezek azok a gyümölcsök, melyek leleplezik a jelen prófétáit. Igenis, meg lehet tudni, 
hogy kit küldtem Én, és ki jött közétek Ellenemre. 


128Ma nagyon sok álpróféta és hamis jézus jár közöttetek. Sok a látó, halló, gyógyító, 
prófétáló ember. Nem könnyű megkülönböztetni a világosság angyalának képében 
megnyilvánuló megtévesztőt azoktól a jó szellemektől, akik segíteni akarnak benneteket. Ezért jó 
az óvatosság! Nagyon kell ismernetek tanításomat, amely megtalálható az evangéliumaimban, 
ha nem akartok a megtévesztő áldozataivá válni! A hit és a hiszékenység nem azonos fogalmak! 


129Jézus a jó orvos: Nem, nem úgy van, hogy előbb gyógyítsalak meg, aztán majd átadod 
Nekem életedet. Nem, nem így van. Éppen fordítva. Először add át életedet, úgy add magadat 
oda Nekem, amilyen vagy, aztán bízd rám a többit. Onnan tudod, hogy meg vagyok elégedve 
élet-átadásoddal, onnan tudod, hogy igaznak tartom, ha már át tudod élni azt, hogy számodra 
nem a gyógyulás a fontos, hanem AZ, akinek a kezébe tetted az életedet. 


Sajnos legtöbben, miután elárasztottam őket Lelkemmel, megrekednek annál a szintnél, 
melyben most vannak. Ez olyan, mint mikor egy beteg megreked ott, megelégszik azzal, hogy jó 
orvosra talált, s már nem is fárasztja magát azzal, hogy rábízza magát orvosára. Főleg, ha 
észreveszi, hogy orvosa nem elégszik meg a tüneti kezeléssel. Pedig orvosa éppen ezáltal 
nevezhető jó orvosnak. 


130Testi egészség, lelki egészség: Szinte nem találtok olyan esetet, ahol a gyógyulás bárkit 
is közelebb hozott volna Hozzám. 


Azt mondom tehát: lelkedet naponta öltöztesd ünneplőbe, s így várj Rám. Én az ajtódnál állok 
és kopogtatok. Kopogtatásaim a külső körülményeid lehetőségei. Ezeket vedd észre, s ezáltal 
nyiss Nekem ajtót! Betérek hozzád, és veled fogok lakomázni. 


131Jézus és a Mennyei Atya egysége: Azt mindannyian tudjátok, hogy Én tudtam, honnan 
jöttem közétek, és azt is tudtam, hogy hová megyek vissza. Amint a napsugár, mely bemegy 
szobátokba, de kapcsolata nem szűnik meg a Nappal, úgy lettem Én ember, bár nem szűntem 
meg EGY LENNI AZ ATYÁVAL. Amint a Nap sugarát füsttel, porral szennyezni, elhomályosítani 
lehet, de akkor sem szűnik meg kapcsolata a Nappal, így az Én lényem sem szűnt meg egy lenni 
az Atyával akkor sem, mikor emberré lettem. 

A visszatérés Bennem nem távolsági, nem térbeli ügy volt, hanem olyan dimenzionális, melyet 
egyszerűen nem lehet tér-idő dimenzióban érzékeltetni. Nem fér bele. Egészen más. 


Én tehát sohasem hagytam el az Atyát, mint ahogy a napsugár sohasem hagyja el, nem is 
hagyhatja el a Napot. Amikor azt mondtam: "stenem. Istenem, miért hagytál el engem!?, akkor 
olyasmi történt - az előbbi hasonlattal élve -, mintha a napsugár azt mondaná, miután füstöt, port 
fújtak rá: Nap-atyám, miért hagytál el engem? 


Nyilván a Nap nem hagyhatja el sugarát, és a sugár sem hagyhatja el a Napot. De igenis, a 
napsugarat el lehet ködösíteni. Volt, amikor az Én emberségem ezt tette Velem, Velem, aki akkor 
is az Atyánál voltam, mikor nem úgy tűnt azoknak, akik csak a füsttel, porral szennyezett sugarat, 
emberségemet szemlélhették. 


Tehát mindig az Atyánál voltam, de volt olyan emberi állapotom, mely ezt számomra sem 
tehette láthatóvá. Emberi állapotom nem láttathatta meg egész lényemet semmikor másokkal. De 
számomra a színről színre látás többször is átélhetővé vált annyiban, amennyiben a test 
elviselhető képessége ezt lehetővé tette, mikor küldetésem maradéktalan teljesítéséhez erre 
szükségem volt. Nemcsak Én, de sok misztikus lélek is részesült ilyen élményben már itt a 
Földön. Ti csak egy Tábor-hegyi jelenetről tudtok. De ez nem jelenti azt, hogy nem volt több. 


132Egy téveszme eloszlatása: Az a szubjektív tudat, hogy csupán külső hatások biztosítása 
által válhat valaki belsőleg éretté. Most külső hatás alatt értem az imát, a böjtöket és mindenféle 
"léleképítő" gyakorlatokat is, akár önmaga, akár mások érdekében fejti ki valaki. Ez tehát annyit 
jelent, hogy téved az, aki azáltal akar jó lenni, hogy majd saját vagy mások jócselekedetei azzá 
teszik. Az gondolkodik helyesen, aki, mert belülről a jó mellett döntött, ezért ennek következtében 
imádkozik, böjtöl, meditál úgy és akkor, amikor Az, Aki mellett döntött szívében, erre felkéri őt. 
Tehát semmiképpen sem lehet semmiféle módon kívülről megjavulni. 


Amikor tehát valaki azért meditál a szeretetről, hogy azt elérje, megszerezze, akkor ez nem fog 
neki sikerülni. De ha valaki azért meditál a szeretetről, hogy abban növekedjen, akkor csodákat 
élhet meg. Ha valaki azért kapálja kertjét, hogy abból kinőjön olyan virág, melyet bele sem ültetett, 
akkor hiába kapálja. De ha már bele vetette a magot, és azért kapálja, hogy kinőjön virága, akkor 
nagyon helyesen cselekszik. 


133A napkeleti bölcsek köztudottan asztrológusok voltak, és van fehér mágia is. 


134A magány és az egyedüllét nemcsak szavakban különböznek egymástól. Mindenkinek 
törekednie kell arra, hogy az egyedüllétében se legyen soha magányos! Vagy még helyesebben, 
magányában se legyen soha egyedül. 


A börtönökben gyakran előfordult, hogy a magánzárka lakója nem szenvedett a magánytól, 
mert szíve-lelke tele volt Velem és az egész Mennyországgal. És vannak nagy társadalmi életet 
élők, akiket szinte az öngyilkosságba tud hajtani a magány érzése. 


135Kétségtelen, hogy nem jó az embernek egyedül lennie normális körülmények között. De 
hol vannak itt normális körülmények? Amikor a Bibliában e mondat elhangzott, akkor a Földön 
paradicsomi állapot uralkodott! Hol vagytok már ettől! ? Hány író, költő, intuitív lélek fogalmazott 
már így: "A pokol nem más, mint a másik ember! És ebben nagyon sok igazság van! 


136Átok: Semmiféle átok nem ül rajtad, ha visszavonod azokat az átkokat, melyeket valaha 
másokra mondtál. Csak olyan emberen van átok, aki gonosz lelkeket hív segítségül tervei 
megvalósításához. Átok csak addig van rajtad tehát, míg valakit megátkoztál, s azt nem vontad 
vissza. Tehát csak az átkozódó emberen van átok. E téren tehát könnyű magadon segíteni. 


137KERESZTSÉG, áteredő bűn: Azt tanultad, hogy Belém oltódik az, akit 
megkeresztelnek. Van tehát egy szertartás, melynek következtében elindul itt a Földön egy jézusi 

élet. Hát ez a felfogás már szinte születésekor halálra volt ítélve. Ennek egyszerű magyarázata 
az, hogy gondolkodni és uralkodni egyaránt akartatok, éspedig egyszerre. 


Hogy ennek nyomatékot adjatok, meg kellett fogalmaznotok az áteredő bűn fogalmát, mely 
mindenkit képtelenné tesz az örök boldogságra. Ezzel aztán már be is következett az a szomorú 
gondolatváltás, mely a keresztséget legfőképpen nem a Belém-oltás szertartásának kezdte 
hirdetni, hanem egy olyan bűn eltörlésének, melyet el se követtetek. 


Ti is tudtátok mindig, hogy az Én csíraszerű életem csak együttműködésetek révén tud 
kibontakozni bennetek. Kezdetben ezt az együttműködést halálosan komolyan igényeltétek, 
mielőtt valakit megkereszteltetek. Mi lett ennek a következménye? Az, hogy nem szívesen akart 
megkeresztelkedni senki. Egyszerűen azért, mert nem akarták vállalni az Én jézusi életemet itt a 
Földön. Úgy gondoltátok, hogy majd odaát! Na persze, azoknak a bűnöknek eltörlését is ide 
vettétek, melyeket személyes bűnöknek neveztetek el. De mindenképpen elsősorban a 
bűnbocsánat feltételének kezdtétek tekinteni a keresztséget. 


Részben Egyházam emberi irányítói ezt nemcsak nem akarják, hanem kifejezetten félnek. 
Minden uralkodói réteg fél attól, hogyha alattvalóik gondolkodni kezdenek az uralkodók kontrollja 
nélkül. Egy élő közösségnek pedig lényegéhez tartozik, hogy ott mindenki külön-külön saját eszét 
használja a többiek lelki-szellemi épülésére. A gondolkodókat pedig nehéz engedelmességre 
szorítani. Ezért ódzkodnak az uralkodni vágyók az ilyen élő közösségektől. Nemcsak katolikus 
egyházamban van ez így, de itt a legkirívóbb. 


Így aztán sem a nép, sem a nép vezetői nem tartják szívügyüknek, hogy a keresztség, mint 
Velem való élő találkozás, olyan élő közösségbe oltsa be a megkereszteltet, ahol a tagok 
értelmükkel és szívükkel egyaránt Belőlem táplálkoznak, illetve Lelkemből. 


Az a szűk kapu és keskeny út, melyet az életre jutás útjának mondottam, nem szertartás 
következménye, és főleg nem maga a szertartás. Aki viszont megtalálja ezt az utat és vállalja, 
az természetesen egy szertartással is lepecsételi ezt a döntését. Ez szükséges a földi élet emberi 
berendezkedése miatt. 


Úgy tűnik nektek, hogy a tartalom nélküli forma még mindig jobb, mintha se tartalom, se forma 
nem lenne. Még akkor is igénylítek a formát, ha elutasítjátok a hozzá tartozó lényeget, tartalmat. 
Biztos, hogy ez nem válik lelketek javára. 


Te magad, és minden pap e téren valóban két rossz között kénytelen választani. Ha bárkit 
megkeresztelsz, megnyugtatod a téves lelkiismeretűeket, s megnehezíted megtérésüket. Ha nem 
kereszteled meg azt, akit felfogásod szerint nem szabad megkeresztelni, akkor 
megbotránkoztatod a kicsinyeket. 


138A keresztség szentségéről. Bizony, a vízzel való keresztelés: magvetés! Magvetés és 
semmi más! Tehát nem földművelés! A földműveléshez, tehát a lélek befogadóképességének 
megdolgozásához, a földtulajdonosnak személyi hozzájárulása kell! A Szentlélek tehát a 
keresztség szentségében sem válik automatikává! Csínján kell tehát bánni azzal a szentség- 
meghatározással, amely szerint a szentség olyan Általam rendelt külső jel, amely meg ís valósítja 
azt, amit jelez! Ez csak bizonyos megszorítások mellett igaz! 


139Sajnos, a gyermekkeresztelés olyan történelmi képződmény, ami által könnyen ki lehet 
játszani a jelet a tartalom ellen. A gyermekkeresztségnek nincs semmi értelme, ha nem követi azt 
érettebb korban tudatos döntés Mellettem. 


140A keresztségről és általában a szentségek valódi szerepéről. Nincs a Földön 
keresztény ország! Csak megkereszteltek országa van! Aki megkeresztelt, az semmiképpen sem 
lesz a megkereszteltsége által keresztény! Nem különböző szertartások bűvészmutatványai által, 
hanem gondolkodásotok, és ennek következtében magatartásotok megváltoztatása által lehettek 
csak keresztények. 

Minden szertartásnak elsősorban lepecsételő, és nem valamit megvalósító jellege van! 
Minden megkeresztelt csak akkor lesz keresztény, ha igent mond az Én életemre! E nélkül ezer 
római pápa keresztelése sem tesz kereszténnyé senkit, csak megkereszteltté! Ez még a 
gyermek-keresztelésnél is így van! Az ex opere operátó szentségi hatékonyság, vagyis az a 
felfogás, hogy a szentségi jel meg is valósítja azt, amit jelez, semmiképpen sem magyarázható 
valami földöntúli automatikának! Szentségekre nem az Istennek van szüksége, hanem nektek, 
földi embereknek! Isten bármiféle szentség nélkül is azt tehet, amit akar. De ti, ha erőforrásnak 
használjátok a szentségeket, akkor nagyszerű találkozásokat biztosítanak ezek Velem! De ha 
lelketlen automatikában gondolkodtok a szentségekkel kapcsolatban, akkor nagyon tévedtek! 


141Bűnöket csak Isten bocsáthat meg. Az Istentől kapott megbocsátás feltétele az, hogy a 
bocsánatot kérőben őszinte bűnbánat legyen. Az őszinte vagy nem őszinte bűnbánat megítélését 
bíztam Én, Jézus, apostolaimra. Nyilvánvaló, hogy ezt annak érdekében tettem, hogy a 
bocsánatkérőben ne maradjon semmi kétség, tehát külsőleg is jelét kapja annak, hogy Isten 
megbocsátott neki. 


Abban az esetben, ha egy apostol, illetve ma egy pap, nincs szinkronban Isten szeretetével, az 
Isten részéről a megbocsátás akkor is megtörténik, ha az Isten iránti szeretetet nélkülöző pap 
nem ad feloldozást. 


A szentségek, így a bűnbánat szentsége is, nem Istenért van, hogy tudjon valamit csinálni. 
Isten kezét nem kötik a szentségek sem! Minden szentség az emberekért van, mert minden 
ember nemcsak benső, hanem külső kapcsolatok által is éli földi életét. A Szentlélek, aki a rend 
lelke, megköveteli, hogy mindaddig, amíg különböző jogi akadályok nem teszik lehetetlenné, ne 
csak belsőleg, de külsőleg is megjelenítse Isten szeretetét. 


142Hogyan áldozzunk? A kézben áldoztatás sokkal emberibb, mint a szájban áldoztatás. Az 
embereknek sokkal mocskosabb a szájuk, mint a kezük! Nem is beszélve arról, hogy felnőtt 
embereket nem illik úgy etetni, mint egy kisbabát! Az emberek nyelve erkölcsileg sokkal 
piszkosabb, mint a kezük! 


A fölszentelt kéz pedig nem igaz! Nincs fölszentelt fül, fölszentelt orr, fölszentelt láb, fölszentelt 
szem, fölszentelt kéz. Csak fölszentelt ember van, s ennek lehet jelét adni akár a kézen, a 
homlokon, a fejen is. De ettől nem lesz egy homlok, egy fej vagy kéz szent! Te magad is 
megdöbbennél, ha látnád, tudnád, hogy hány olyan kézzel öltek már embert, amelyet előtte 
fölkentek. 


Használjátok az eszeteket, mert különben roskadozni fogtok a különböző babonák súlya alatt! 
Csak nem képzeled, hogy az utolsó vacsorán Én, Jézus, a tanítványok szájába adogattam 
kenyérbe-lényegült testemet?! A történelem folyamán kifejlődött szájba-áldoztatásnak nagyon 
szomorú és lehangoló egyházpolitikai, hatalmi ambíciók nyitottak teret. Az Én szentségi 
jelenlétemnek kézbe adása sokkal emberibb, mint a szájba adása. 


143Az utolsó kenetről. Kétségtelen, hogy segítséget jelenthet egy haldokló számára a 
szentkenet felvétele. De nem ez dönti el örök sorsát. Ha szívében Hozzám akart tartozni, akkor 
szentkenet nélkül is képes vagyok e vágyát teljesítni, s ha nem ez volt a szándéka, akkor a 
szentkenet által sem tudok segíteni neki. De ameddig feltételezhető, hogy vágya volt a 
haldoklónak e szentségben részesülni, és ezt nem tették neki lehetővé, akkor azok, akik ezt nem 
tették lehetővé, bár megtehették volna, bizony, vétkeztek mulasztással. 


144A METANOIÁRÓL, A MEGTÉRÉSRŐL: A szemléletváltozás két dolgot feltételez. Egy 
világos megfogalmazását olyan benső elégedetlenségnek, melynek megszüntetésére tudatos 
döntéssel vállalkozik az imádkozó. Tehát megszüntetésére, és nem szőnyeg alá söprésére. 

De feltételez mást is. Azt, hogy e döntésének végrehajtása Velem feltétlenül lehetséges. 


A földbe hullott mag képes fává nőni, gyümölcsöt teremni Általam. Ti ne tudnátok?! 

Nem titok, hogy mit kell tennetek. A befelé figyelő lélek rálát elégedetlenségeire és 
szükségszerűen, radikálisan dönteni fog az ÚT vállalása érdekében. Természetes, hogy Én is 
szükségszerűen döntök mellette, s minden segítséget megadok, amire szüksége van. Ez 
lényegem! 


145A helyes megbocsátásról. A megbocsátás nem egyenlő az elfelejtéssel. Aki elfelejtésre 
törekszik, az menekül, és elfojtani igyekszik valós vagy vélt sebeit. A megbocsátás MAGJA a 
megértés. Meg kell tudni érteni azt, aki megbántott. Nem helyeselni tettét, de megérteni. Tudnod 
kell, hogy mindig mindenkinek mindenben bizonyos értelemben igaza van. Tehát még a Sátánt is 
meg lehet érteni. Természetesen senkinek sem szabad igazat adni, semmi olyat nem szabad 
helyeselni, ami helytelen. Megbocsátás megértés nélkül: fából vaskarika. Ez egyénekre, 
közösségekre egyaránt áll. 


146A lelki mozgássérültekről. A testi mozgássérültség közel sem olyan hátrány, mint 
amilyennek látszik. Sokkal nagyobb problémát jelentenek a lelki mozgássérültek. A lemerevedett 
lelkek igen gyakran olyan ártó szellemek hatása alatt állnak, melyekkel barátságot kötöttek. Ezek 
az ártó erők, melyek nagy részük csak imádság és böjt által űzhetők el, nagyon alattomosak, és 
úgy tudják álcázni magukat, hogy csak nagy lélek-koncentrálással vehetők észre. Egyénre, 
társadalomra nézve ezek szinte a legveszedelmesebbek, mert életek, generációk múlhatnak el 
anélkül, hogy elűznék őket. 


Az ilyen lélek egyszerűen hazugságban él, s még föl is ül a benne lévő ártó szellem 
hazugságainak. E hazugságok lényege szinte mindig az, hogy nem a lélekben, hanem a 
körülményekben van a baj. 


147A hármas aranyszabály: 1. Rangsorolás a Szentírásban 2. A józan ész szabad használata 
3. A bennünk munkálkodó Szentlélek, melynek ismerete és alkalmazása által szinte 
függetleníteni tudjátok magatokat minden dogma kényszerítő erejétől. 


148Rangsorolás fontossága a Szentírásban: Engem nem a Szentírásból, hanem az 
evangéliumokból lehet megismerni legegyszerűbben. Nyilván az evangéliumok is Szentírás, de 
minősítve az. Sajnos nagyon sok jó szándékú gyermekem, éppen azért, mert nem rangsorol a 
Szentírásban, hanem a Szentírást a Szentírásból akarja magyarázni, nagyon elmegy Mellettem. 
Igen, mert kénytelenek kihagyni életük első kegyelmét, a józan észt. Pedig Lelkem éppen azért 
akarja felhasználni józan eszeteket, hogy Engem annak ismerjetek meg, aki valójában vagyok, 
útnak a boldogság, a belső béke felé! Nem is mondhattam volna nyilvános működésem kezdetén, 
hogy alakítsátok át gondolkodásotokat, ha nem éppen a gondolkodásotok használatát kívántam 
volna. 


10. A LEGNEHEZEBBEN BETARTHATÓ TANÍTÁS 


1Nem egyeseknek, hanem mindenkinek szólt az a kijelentésem, hogy ÉN VAGYOK AZ ÚT, AZ 
IGAZSÁG ÉS AZ ÉLET. SENKI SEM JUT EL AZ ATYÁHOZ MÁS ÚTON, CSAK AZON, AMELY 
VELEM AZONOS. Ez pedig nem más, mint a kivételt nem ismerő irgalmas szeretet útja. 


Igen. A vissza nem ütéssel kezdődik az az ÚT, mely azonos Velem. Szó sincs itt 
megalkuvásról! Nem azt kell megpróbálni kikerülni, hogy űtés ne legyen. Nem arra kell törekedni, 
nem azt kell megcélozni, hogy jaj csak a keresztényeket ne bántsa senki! 


Tanúságot éppen arról kell tennetek, hogy ellenére annak, hogy bántanak titeket, ti nem 


vállaljátok az igazság rendjének bemutatását. Számotokra nincs igazság rendje. Csak Igazság 
van, s ez Én vagyok. Részetekről csak irgalom rendje van. 

2 Az Én tanításom nem különleges. Ne akard másnak azt, amiről tudod, hogyha neked 
tennék, azt nem tartanád jónak. Tedd másnak azt, amiről tudod, hogy halálod óráján is örülni 
fogsz annak. 


Ehhez nem kell más, mint az, hogy tudj ellene mondani mindannak, amit nem tudsz Velem 
összhangba hozni, s mondj igent arra, amit úgy ítélsz meg, hogy az Nekem kedves. Ellene 
mondani tehát annak, amit valaki nem tud azonosítani az Én tanításommal, és dönteni az Én 
tanításom mellett. 


3A gonosz szeretete: Aki úgy gondolja, hogy a gonoszt nem kell szeretni, az tévedésben van. 
Én nem azért szeretlek benneteket, mert ti jók vagytok, hanem azért, mert Én vagyok a jó. 
Nektek sem azért kell szeretni bárkit is, mert jó, hanem azért, mert ezzel tesztek tanúságot arról, 
hogy ti jók akartok lenni. 


4Csak az ellenségszeretet képes diadalt aratni a pokol felett. Semmi más! Lehet undorodni 
bizonyos viselkedéssel szemben. De bármennyire is utálhatja valaki a bűnt, a bűnöst szeretni kell, 
vagyis, jót kell neki akarni. Mégpedig azt a jót, amit Én, Jézus, akarok neki. Ez pedig nem 
kevesebb, mint az, hogy ne tegyen többé rosszat, és térjen meg! A szeretet lényegéhez nem 
tartozik az érzelem. A szeretet nem más, mint jót akarás, még ellenségeidnek is. 


5A helyes ellenségszetetet: Az ellenséget azzal szeretitek helyesen, ha bántása, károkozása 
ellenére sem álltok rajta bosszút. Dédelgetni azonban nem kell! 


6Ha fölmerül bennetek a kérdés, hogy miért szenvednek az ártatlanok, akkor meg kellene 
látnotok, hogy az "inkább szeressétek ellenségeiteket"-tel együtt járó szenvedés által igazolódik 
mindenki ártatlansága! Tehát nem az ártatlansága miatt szenved, hanem a szenvedése által 
igazolódik ártatlansága! Az Én, a te Jézusod szenvedése nem a szenvedésem okára, hanem 
következményére mutat rá: "Nem ezeket kellett elszenvednie a Szabadítónak, hogy bemehessen 
dicsőségébe?" (Lk 24./26.). Tehát szenvedésem által igazoltam ártatlanságomat, s biztosítottam 
ennek velejáróját, az üdvösségemet! Nálatok is ennek keli megtörténnie! 


7AMIT NEM AKARSZ, HOGY NEKED TEGYENEK, AZT NE TEDD MÁSNAK. AMIT AKARSZ, 
HOGY VELED TEGYENEK, AZT TEDD MÁSSAL. Ezt nem elég tudni. Erre törekedni kell. Ez 
nem pótolható semmiféle áldozat-bemutatással, s ez képes pótolni minden mást. 


8Saját felelősség Jézus útmutatásával: Ha ismernétek tanításom lényegét, akkor tudnátok, 
hogy aki Hozzám akar tartozni, annak kettő fegyvert nagyon ügyesen kell forgatni. Az egyik így 
szól: LEGYETEK OKOSAK, MINT A KÍGYÓ! A másik: ÓVAKODJATOK AZ EMBEREKTŐL! 


Tehát okosság és óvatosság. Valójában nincs is más fegyveretek. Minden más visszájára 
sülhet el. 


Eddigi tetteitek következményeit nem változtathatom meg. Bizony felelősséget kell 
vállalnotok lépéseitekért. 


Ami viszont feltétlenül fontos számotokra, az az, hogy hinnetek kell abban, Én senkit sem 
engedek erején felüli nehézségekbe. Nem, mert benne élek enyéimben. Így leszek Én a ti cirenei 
Simonotok. Sokkal jobban szeretlek benneteket, semmint magatokra hagynálak titeket! 


Erőforrás vagyok számodra, de megsemmisítője nem lehetek olyan nehézségeiteknek, melybe 
nem az Én kifejezett kérésemre mentetek bele. Tehát nem megoldást adok. A megoldás a dolgok 
természetes következménye lesz. Nem dolgozhatom helyetted, de veled IGEN. 


Anyagi jólétet igazán nem lehet biztosítani azoknak, akik azután vágyódnak. Anyagi jólétük 
csak azoknak van, akik Utánam vágyódnak. Ezeknek még akkor is jólétük van, ha egy vasuk 
sincs. Az anyagi javak olyanok, hogy azokból ki van vonva az a tápszer, mely kielégíthetne bárkit 
is lelkileg. 

A vágyak beteljesülése anyagi téren csak a fantázia világában ad megnyugvást. A valóságban 
soha! Véletlenül sem igaz, hogy a leggazdagabb országokban van a legtöbb boldog ember. Igaz, 
hogy anyagi megalapozottság kell. De nem erre épül a boldogság. 


11. REINKARNÁCIÓ-ÚJRATESTETÖLTÉS 


1Ebben a gonoszság birodalmában kell úgy világítanotok, mint sötét éjben a csillagoknak. Mert 
itt a gonoszság világa van, ezért nincs maradandó városotok itt a földön. Ezért a ti hazátok a 
mennyben van. De amíg szükségetek lesz arra, hogy legyen helye a tisztulásnak olyan formában, 
ahogy az csak a földön lehetséges, mindaddig lennie kell ennek a helynek. 


2Amikor valaki leszületik a Földre, ezt azért teszi - hacsak kifejezetten nem azért jött, hogy 
megszentelje e világot -, mert a választott karmikus sorsvonalán olyan lehetőségeket kap, 
amelyek által jobbá válhat. De ha ezeket a lehetőségeket nem használja fel, akkor mint az, aki a 
tálentumát elásta, rosszabb sorsra számíthat következő életében, mint amit itt hagyott. 


3Mielőtt megszülettek a Földön, nagyon komoly lehetőségek közül kell választanotok, hogy 
előző életetek adósságait mielőbb törleszteni tudjátok. 


Kétségtelen, hogy vannak közöttetek olyanok, akik kissé túllőnek a célon, és olyasmíre is 
vállalkoznak, amit nem ajánlottak itt nekik. De ők túlbuzgalmukban, mivel tisztán látják, hogy 
milyen jó az, ha valaki már minden adósságát törlesztette, olyan természetet, olyan 
körülményeket is választanak, melynek töretlen vállalásába aztán beletörik a bicskájuk. De ez 
nem szükségszerű! 


Mindenki, aki természetét, sorsát vállalta, megkapja ehhez a megfelelő segítséget tőlünk 
ahhoz, hogy születése előtt vállalt sorsvonalán, tehát vállalt karmáján keresztül, képes legyen - 
természetesen Általam, Velem és Bennem - leoldani magáról minden természetellenes vonást. 


4Azoknak, akik ellentmondást feltételeznek a feltámadás és az utolsó ítélet, valamint a 
reinkarnáció között. Egy másik dimenzióban történt eseményt akarsz tér-idő dimenzióban 
egységre hozni. Nem lehet! Olyan ez, mintha egy csak síkban látó élőlénynek akarnád 
megmagyarázni, hogy mi az a fönt és mi az a lent. Egyszerűen nincsenek meg azok a szellemi 
szervei, melyek segítségével ezt meg tudná érteni! Csupán odáig juthat el, hogy elfogadja: van 
fönt és van lent. De abban az állapotban, amelyben van, nem tud ezekkel mit kezdeni. Így van 
ezzel sok keresztény. Van föltámadás, van utolsó ítélet, de nem tudsz vele mit kezdeni ott, ahol 
azt tapasztalod, hogy van születés és van sorsvonal. 


50Olyan dogma nincs, amely tagadná a reinkarnációt! Ha lenne, akkor a római pápa soha 
nem vállalt volna közös imádkozást a dalai lámával, akinek léte egyértelműen a reinkarnáció 
következménye, és ezt tudja a római pápa is. Ha e sarkalatos igazságot tudja, és mégsem akarta 
volna korrigálni, nem akarta volna valamiképpen tudomására hozni az illetőnek, akkor 
bűnrészességgel lehet vádolni őt. De nem vádolható! 


6Létezik reinkarnáció: Azt mondom tehát: van reinkarnáció, de vágyaitokban azt kell 
megélnetek, hogy bár ne lenne. Éppen úgy, mint van pokol, de bár ne lenne. A reinkarnáció nem 
könnyítést jelent. Olyan az, mint mikor valaki súlyos betegsége miatt nagy szenvedésekkel járó 
kezelésre kényszerül egy kórházban. De van olyan is, mikor egy-egy nagy lélek engedélyt kap, 
hogy közétek menjen azzal a küldetéssel, amivel Én mentem közétek. Ilyen volt Illés Keresztelő 
Jánosban. 


Illés nem átalakított tudattal ragadtatott el. Neki is volt karmikus adóssága. Baál sok-sok papját 
(1Kir 18./40.) gyilkoltatta meg, így neki is Jánosban úgy kellett meghalnia, ahogy megölték őt. 
Karmikus adósságát így törlesztette le. Illésnek, az Én előfutáromnak előző életében tehát 
igazolnia kellett Istenhez való hűségét. Isten nem mehetett bizonytalanra, amikor Rólam volt szó! 

Isten nem személyválogató, hanem szerepeket kiosztó. Olyan lehetett tehát az Én előfutárom, aki 
előzőleg már igazolta, hogy számára Isten mindennél fontosabb. 


A reinkarnációval kapcsolatban nagyon óvatosan kell fogalmaznom, mert legtöbb ember e 
téren nagy tévedésben van. Sokan úgy gondolják, hogyha van reinkarnáció, akkor nem kell a 
mostani életüket halálosan komolyan venni. 


Aki tehát újraszületik, az nagyobb szenvedésre születik, mint amit megélt előző életében. A 
különbség csupán annyi, hogy a nagyobb szenvedést mások kényszerítik rá. Mindenki a jelenlegi 
életében szenvedéseket okoz magának rossz döntései következtében. A jelenben mások által 
okozott szenvedéseid előző életed rossz döntéseinek következményei. 


7Mi a karma? Megmondom, mit jelent Nekem e szó: A karma egy olyan élethelyzetekből 
összefont életsors, amely élethelyzetek kikerülhetetlenek, de az egyén életét erkölcsi szinten se 
meg nem határozzák, se nem befolyásolhatják oly mértékben, hogy karmájára lehetne tolni 
boldogságáért vagy boldogtalanságáért, békéjéért vagy békétlenségéért a felelősséget. 


A karma egy olyan sorsvonal, amelyet minden Földre leszületett azért vállalt, hogy e 
sorsvonalon megszentelődjék, vagyis hogy olyanná finomítsa sorsvonalát, amelyről elmondhatja, 
hogy ezzel megalapozta örök boldogságát. 


Eszerint mindenkinek, aki a Földre születik, van karmája, amelyet jobbá vagy rosszabbá 
minősíthet földi életében. 


Azok a kikerülhetetlen helyzetek, melyek összessége jelenti valakinek a karmáját, arra 
szolgálnak, hogy sorozatos kihívásokkal döntésre kényszerítsék hordozóját. E döntések 
következtében válik aztán valaki boldoggá vagy boldogtalanná, attól függően, hogy szándékom 
szerint döntött-e avagy sem. Még pontosabban így mondhatnám: Az általa jónak látott irányt 
benső meggyőződéssel tette-e vagy csak elnagyoltan. 


Karmája által tehát senki sem lehet sem rosszabb, sem jobb erkölcsi értelemben. Hogy valaki 
jó vagy rossz, az attól függ, hogy a karmája által felkínált lehetőségeket hogyan használta fel. 


8Minden olyan karmikus gubanc, tehát minden olyan kereszt, amelynek forrása nem található 
meg jelen életedben, előző életedből ered. Azt tudnod kell, hogy ezeknek feloldásához, 
elviseléséhez, törlesztéséhez az erőt mindenki megkapja Tőlem, Jézustól, aki állhatatosan és 
áhítatosan kéri! 


9sSenki nem jön jóként a Földre, hogy aztán itt elromoljon, hanem rosszként jöttetek, hogy 
megjavuljatok. Ezt senki senki helyett meg nem teheti. Isten sem! 


10Üzenet egy nőnek: Te előző életedben is sötét erőkkel praktizáltál, tehát sokszor 
munkálkodtatok együtt, és ők ebben az életedben is igényt tartanak rád, pedig te éppen azért 
vállaltad újra a földi életet, hogy ezek helyett a Szentlélek erejét fogadd be magadba! 


11Nem véletlenül titok számotokra előző életeitek. Akik nagyon meg akarják tudni azt, hogy 
milyen volt előző életük, s különböző csatornákon - látók, hallók - megtudhatják, szinte soha nem 
válik e tudás a javukra. Szinte mindig a fantázia szárnyain - s ezt az ősellenség nagyon tudja 
manipulálni - olyan irányba indulnak el, amelyek inkább nehezítik, mint könnyítik hitük 
elmélyülését és szeretetük kibontakozását. 


12Kiknek kell újra születniük? Azoknak kell újra leszületniük a földre, akik karmikus 
lehetőségeiket nem terheltségeik feloldására használták fel. Azoknak kell újra születniük, akik 
még nem születtek újjá saját testükben, olyan értelemben, ahogyan János evangéliumában a 
3./5-ben olvasható. 

13Jézus földi élete is belesiímult egy sorsvonalba: Amit mondok most neked, az alig hihető. 
Magam is szenvedem és szenvedtem mindig, hogy azt a sorsomat, mely bizony karmikus 
valóság Számomra is, mely nem más, mint beleölelkezni egy olyan Akarat megnyilvánulásába, 
melynek megértése túlnő a földi élet határain, ezt a sorsomat kell megosztanom azokkal, akik 
vállalják, hogy vállaljam őket. Valamikor ezt így fejeztem ki: Mindazt, aki megvall Engem az 
emberek előtt, Én is megvallom mennyei Atyám előtt." 


Ez az életelvesztés nem bűnök következménye, hanem a szeretet jelenlétének természetes 
következménye. 


Tudom, hiszed az örökkévalóságot, de ez inkább elhívés, mint életrátevés. Hiszed a 
reinkarnációt. De ez is csupán elhívés, és nem életrátevés. 


14Karmikus betegségek: Nem minden betegség gyógyítható. Vannak olyan sorsként vállalt 
betegségek, melyek éppen e szerepüknél fogva nem szüntethetők meg. 


Még valamit kell tudnod a betegségekkel kapcsolatban. Ellentétben a közhiedelemmel, előnye, 
hátránya egyaránt van a betegségnek és az egészségnek is. Nagyon kevesen gondolnak arra, 
hogy az egészség óriási felelősséget hordoz. Nem kevés azoknak az úgynevezett 
egészségeseknek a száma, akik haláluk után új földi életet vállalva komoly betegségeket 
építenek be jövendő sorsukba, melyeknek éppen az a szerepük, hogy csiszolják lelkükben a 
Rám hagyatkozás, a Velem való kapcsolat elmélyítésének fontosságát. 


15Van reinkarnáció. Éppen úgy van, mint ahogy van megváltás. De amint Én annak idején 
nem neveztem magamat Megváltónak, mert e szó alatt egészen mást értettek hallgatóim, mint 
Én, így e szó alatt is: reinkarnáció, nem azt értik az emberek, amit az valójában jelent. Ti sem azt 
értitek. Számotokra is okosabb lenne nem ezzel foglalkozni, hanem azzal, ami a teendőtök 
külön-külön és együttesen. Ezt azért mondom, mert a reinkarnációnak ténye egyáltalán nem 
érinti földi életetek lényegét, tartalmát. Legalábbis, ami a ti tevékenységi körötöket, a mindennapi 
életben vállalandó felelősségeteket illeti. 


A reinkarnációval kapcsolatban senki sem jár jól azzal, ha tud róla, hanem azzal jár jól, ha nem 
sokat törődik vele. Azzal jár jól mindenki, ha azzal törődik, hogy Én hogyan és mint szeretném őt 
partneremként kezelni. Ez a legfontosabb. Ennek érdekében sem Nekem, sem nektek, nem 
hosszú imákra van szükségünk, hanem nektek tanulásra, Nekem pedig arra, hogy ennek 
érdekében ESZKÖZÖKET biztosítsak számotokra. 


Van reinkarnáció. De ez nem a ti dolgotok, hanem az Enyém. Ezzel nem kell foglalkoznotok. 
Nektek azzal kell foglalkoznotok, hogy hogyan tudjátok egyénileg és közösségileg elviselhetőbbé 
tenni mások életét azáltal, hogy nem magatokra akarjátok irányítani egymás szeretetét, hanem 
külön-külön és együtt saját szereteteteket igyekeztek másokra irányítani. 


16Nem jó, ha a reinkarnációval foglalkoztok. Azok, akik hangsúlyt tesznek arra, hogy a 
reinkarnációval foglalkozzanak, általában azt szeretnék tudni, hogy ők kik voltak előző életeikben. 
Ez nagyon el tud vinni benneteket a jelen megszentelésétől. Viszályok, szakadások, bárgyú 
beletörődések, nagyfokú önfelértékelések, és még sorolhatnám, hogy mi minden szokott 
következni abból, ha valaki hangsúlyt tesz a reinkarnációra. Én, Jézus, soha nem tagadtam a 
reinkarnációt, és párszor tettem rá némi utalást. Ha elolvasod figyelemmel az evangéliumokat, 
akkor efelől nem lesz kétséged. Más dolog az, hogy egyes felekezetek tanítják vagy sem. 


17Van-e szó a Bibliában a reinkarnációról? 1.Három helyet adok meg a Bibliában: Jób 
1./21., Jeremiás 21./5. és Máté 11./14. Mindehhez viszont szükséges tudomásul venni azt, amit 
Máté 11./15-ben olvasol! 


Ha valakinek nincs füle ezekhez, az nem baj! Annak azért nincs, mert nem kell ezzel 
foglalkoznia. Hozzám nem az visz közelebb bárkit is, hogy elfogadja vagy nem fogadja el a 
reinkarnációt, hanem az, ha növekszik a gyakorlati szeretet megvalósításában. 

18Mielőtt a Földre lejöttem, és azokon a földrészeken, ahol még ma sem ismernek Engem, 
Jézust, az embereket rákényszerítette józan eszük arra, hogy a gyakori újraszületés tényét 
elfogadva helyére tudják tenni, megfelelő értelmet tudjanak adni jelen szenvedéseiknek. 


19Te a Győztes oldalán állsz! Bízzál! Én legyőztem a világot. Körülményeidnek is az Istene 
vagyok. Én valóban mindenható vagyok, de csak a szeretet körén belül. A szeretet körén kívül 
tehetetlen vagyok. Ezért olyan óriási a felelősségetek a tekintetben, hogy e körön kívül vagy belül 
akartok élni. Aki e körön belül van, annak kinyilatkoztatom Magamat. Aki a szeretet körén kívül 
van, azért nagyon fáj a szívem, de erővel nem tudom Magamhoz édesgetni. Ki kell várnom, hogy 
keserves megtapasztalások árán válasszon végre Engem élete Útjául. De ez bizony 
egyeseknél sok-sok földi élet keserves szenvedésein keresztül valósulhat csak meg. 


2ZOLeszületés a Földre és más bolygókra: A Föld bolygóra nem önszántukból születnek 
általában a szellemi lények. Nem, mert azt, amit itt rontottak el, azt a Földön tudják csak jóvá 
tenni. Más bolygón csupán , finomításokról" lehet szó. 


Én, Jézus, nem születtem le másutt, csak a Föld bolygón. Az eddigi HANG-könyvek alapján 
tudhatod, hogy lényegében megtérni csak a születés előtt lehet. Csak ott lehet abban a 
vágykeresztségben részesülni, amelynek következménye az a gondolkodás-átalakítás, amelyet a 
Föld bolygón kell elvégeznie annak, aki itt megszületik. 


A Föld bolygónál pokolibb pokol nem létezik más bolygón! Azok, akik megtérni, illetve 
pályamódosítást végezni jöttek le a Föld bolygóra, sok esetben ennek finomítását más 
bolygón kénytelenek végleg megvalósítani. 


Más bolygón, ahol van megfelelő körülmény szellemi lények befogadására, mindenki tud 
Rólam! Mindenki tudja azt, hogy Én, Jézus, mit éltem át, mit vállaltam értetek a Föld bolygón. Így 
hát más bolygókat - legalábbis a még általatok nem ismerteket - úgy is felfoghatjátok, mint tőletek 
különböző dimenziókat, amelyek azonban valójában nem azok, csupán erkölcsi szinten vannak 
felette a tiéteknek. Kétségtelen, hogy oda is próbálnak behatolni meg nem tért ártó szellemek, de 
ott eleve kudarcra vannak kárhoztatva. 


Te elégedj meg azzal, hogy életed megoldását itt a Föld bolygón kell egyenesbe hoznod. 
Elégedj meg azzal, hogy te a megtérés szándékával jöttél a Föld bolygóra, és itt lehetőséged van 
arra, hogy újjászüless, és így ne kelljen többé e földi pokolra, a pokoli Földre alászállanod! 


21A Földre mindenki halálos ítélettel születik. A földi élet egyik legfontosabb feladata éppen az, 
hogy a halál angyalát ne ellenségként fogadjátok, hanem oly küldöttemnek, aki a Földön az Én 
szeretetemnek, ha nem is a legnagyobb, bár sokszor az is, de legutolsó megjelenülése. Aki 
otthagyja a földi életét, bárhogyan is történik ez az otthagyás, az újra választás elé kerül. 


Miután kénytelen átlátni, hogy az általa vállalt akadályokat hogyan vette, dönthet a hogyan 
tovább tekintetében. Földre jötte előtt is lehetősége volt választani, de lényegesen kevesebb 
tapasztalattal rendelkezett, mint a Földet elhagyása után. Ezért most, több tapasztalat birtokában, 
újra döntésre kell szánnia magát: vagy a Földre születik, vagy más bolygón próbál szerencsét 
szeretetének kibontása érdekében. Meg kell mondanom, hogy nagyon kevesen születnek vissza 
a Földre. Kétféle szellem vállalja általában újra a földi életet. Az egyikhez azok tartoznak, akik 
előző életükben magas rangokat viseltek. Ha jó szándékkal tették ezt, akkor az újraszületés által 
szintén ilyen sorsot akarnak maguknak. Ha nem jó szándék vezette őket, akkor alacsonyabb 
szinten akarják jóvá tenni előző életük ostobaságait. A másik társaságot azok képezik, akik 
annyira elrontották földi életükben a szeretetüket, hogy képtelenek önmaguk dönteni saját 
jövőjüket illetően. Ezek számára az itteni jó szellemek vállalják helyettük az újraszületés 
döntésének hogyanját. Ezek általában nincsenek megelégedve földi életükben e döntéssel, és 
mivel képtelenek helyesen látni, csak maguk körül forognak, s bizony sok keserű tapasztalatnak 
teszik ki magukat mindaddig, míg meg nem térnek. 


TI 


Itt említem meg, hogy ti, akik a Földön éltek, és hisztek a reinkarnációban, általában el tudjátok 
dönteni, hogy kinek kell újra megszületnie, és milyen körülmények között. 


Nagyon fontosnak tartom tudatni veletek, hogy a fentiek nem vonatkoznak azokra, akik nem 
megszentelődni, hanem másokat megszentelni jönnek a Földre. 


22Vannak olyan szeretetlenségek, melyek csak a földi életben korrigálhatók. Ezért van 
reinkarnáció. 


Valóban nem sokat beszéltem nektek földi életem során a reinkarnációról, de már az is 
elegendő kell legyen, hogy nem beszéltem ellene, pedig sokszor meg kellett volna tennem, ha 
nem lenne ez. De azért beszéltem róla. Nemcsak Illés és János esetében, hanem mikor arról 
beszéltem, hogy addig vettetik börtönbe az adós, míg ki nem fizeti tartozását. 


Igaz, hogy minden rossz egy elrontott jó. Amint lehetetlenség, hogy valaki mindig minden jót 
elrontson, éppen úgy lehetetlenség, hogy valaki mindíg minden jót jól csináljon. Mindig mindent 
jól csinálni csak Én tudok, mert egy vagyok az Atyával. Ezért mondhattam, hogy Nálam nélkül 
semmit sem tehettek, de Velem természetesen tehetitek mindig a jót. Ennek örökkön örökké csak 
elvben lehet ellene mondani. Gyakorlatban azért nem, mert nemcsak örök életre vagytok 
teremtve, hanem örök boldogságra is. És ez a döntő. Igazán keresni örökké a boldogságot, s azt 
soha meg nem találni, ez olyan ellentmondás, mintha azt mondaná valaki, hogy olyasmire van 
teremtve, ami nincs is. 


Fontosabbnak tartottam, hogy az örök kárhozat elvi lehetőségét állítsam elétek. Van tehát 
örök kárhozat, de nincs örök kárhozott. Vagyis, egyszer kiürül a pokol, gyakorlatban lesz olyan, 
hogy mindenki boldog lesz. Csak olyan nem lesz soha, hogy valaki anélkül lehetne boldog, hogy 
ne tette volna rá életét a szeretetre. Tehát senki sem kerül könnyebben a mennyországba a 
reinkarnáció ténye alapján, mint ahogy e nélkül gondoltátok. Ezért nem a reinkarnáció ténye az 
érdekes számotokra, hanem a szeretetben való növekedés. Ez az, amit ha tetszik, ha nem, 
mindenkinek meg kell valósítania, s mielőbb teszitek, annál kevesebb szenvedés vár rátok. 
Félelemből különben sem lehet mennyországba jutni, csak szeretetből. 


23Egyszer mindenki visszatér Teremtőjéhez. Ha nem így lenne, akkor Én, Jézus, nem 
mondhattam volna, hogy legyőztem a világot. Miféle győzelem lenne az, ha lennének, akik soha 
ennek a győzelemnek, ennek a boldogító szeretetnek a fenségét, örömét át nem élhetnék, 
bármennyire is szeretnék? Egyszer mindenki visszatér Teremtőjéhez! 


Arra kellene törekednie mindenkinek, hogy ez minél kevesebb fölösleges szenvedés árán 
történjen! 


A Teremtő tudja, hogy előbb-utóbb minden szellemi lény belátja, elfogadja, hogy boldog csak 
úgy lehet, ahogy azt a Teremtő megálmodta róla. Minden szellemi teremtmény csak addig és oly 
mértékben vergődik, ameddig és amilyen mértékben másképpen akar boldog lenni, mint azt a 
Teremtő róla megálmodta. 


24A szellemvilággal kapcsolatban már elmondtam, hogy részetekről ők sérthetetlenek voltak, 
vannak és lesznek. Mindenki csak önmagát tudja megsérteni, fölsebezni. Amit ti karmikus, tehát 
sorsszerű adottságnak gondoltok, az szintén olyan valami, ami sokkal inkább motorja 
szeretetetek kibontakoztatásának, mint akadálya annak. A lényeget érintve teljesen mindegy, 
hogy valaki tudatában legyen annak, hogy mi életében karmikus adottság és mi csupán járuléka 
életének, mivel mindenképpen és mindenkinek legfőbb feladata az, hogy erejéhez mérten 
törekedjen senkinek sem ártani, mindenkinek megbocsátani és segíteni ott, ahol ezt szíve 
fontosnak ítéli. 


25Ti, akik megszülettetek itt a Földön, azért vállaltátok ezt, mert még születésetek előtt nem 
úgy akartatok isteniek lenni, ahogy Ő elgondolta rólatok, s emiatt lehetővé tette számotokra azt, 
hogy legalább emberiek legyetek! Aki ezt sem akarja, az az elkárhozottak szenvedésének 

kegyetlen gyötrődése által, amelyet fel kell vállalnia, fogja belátni, hogy aki embernek született, 
az ne akarjon embertelen lenni. Tehát be kell látnia, hogy jobb szeretni az ellenséget, mint 
ellenségévé válni bárkinek is. Ha ezt megtanulja, akkor újjászületik, és így istenivé válik, tehát 
már nem kell újraszületnie. Előbb-utóbb minden szellemi lény eljut erre a felismerésre! 


26A földre születőknek két csoportja van: Vannak a megszentelők és a megszentelendők. 
Az előbbiek azok a jó szellemek, akár kunyhóban, akár palotában születnek, hamarosan 
keresztutat járnak, és valamilyen formában keresztre feszíti őket a földi világ. Ezeknek minden 
javukra válik! 


A megszentelendők kétfélék. Vannak az újraszületettek egy más testben, és vannak az 
újjászületettek ugyanabban a testben. Amíg nem születik valaki újjá ugyanabban a testben, 
mindaddig újra le kell születnie a Földre egy másik testben. A megszentelendők számára tehát a 
cél az, hogy átéljék az újjászületés csodálatos élményét, s így többé már ne kényszerüljenek újra 
lejönni a Földre. Az az újjászületés, amely saját testben megy vége, s amit Lélekkeresztségnek is 
szoktatok nevezni. Vannak ugyan ezek között is olyanok, akik földi haláluk után lejönnek, de 
akkor már mint megszentelők jönnek. Ez nagyon ritka. 


Életetek mindig csak egy volt, s ennek az egynek addig kellett újra leszületnie a Földre 
különböző testekben, amíg ugyanabban a testedben, tehát a mostaniban, nem ér véget egy 
újjászületéssel e sorozat. Erről az újjászületésről beszéltem Nikodémusnak, aki akkor még 
előtte állt ennek. 


27A reinkarnáció semmiféle egyházban nem tagadható Rám hivatkozva! A katolikus egyház 
nem foglalkozott eddig érdemben a reinkarnációval. Ezért nem lehet azt mondani, hogy a 
katolikus egyház elítéli a reinkarnációt. Csak azt lehet mondani, hogy a katolikus egyházban 
vannak olyanok, akik hirdetik, és vannak olyanok, akik nem fogadják el a reinkarnációt. 


28A reinkarnáció nem egyházellenes. Nagyon sok bibliai hely igazolja a reinkarnációt. Csak 
kettőt említek. Egyet születésem előttről: Jób könyve: 1./21., a másikat születésem utánról: Máté 
17./12. vagy ugyanez Márk 9./13. - Példabeszédeimben is csak a kárhozatot, mint helyet, még 
inkább, mint örök lehetőség állapotát, mondtam öröknek, de azt nem mondtam soha, hogy akik 
oda kerülnek, azok örökre ott is maradnak! Ilyet sehol nem találsz evangéliumaimban! 


Egyházi emberek között vannak, akik részben azért mondják a reinkarnációt egyházellenesnek, 
mert nem néztek ennek utána, részben pedig azért, mert hatalmukat féltik, s úgy gondolják, 
hogyha nem tudják örök elkárhozással fenyegetni alattvalóikat, akkor nem tudnak feltétlen 
engedelmességet kicsikarni tőlük. Ebben nem is tévednek! 


29Nincs állatokon és növényeken keresztül vándorló lélekvándorlás. Amint a sziklaszirtek 
nem tudnak sem boldogok, sem boldogtalanok lenni, úgy egyetlen állat sem képes egyikre sem. 
Nem, mert nem tud örök értékben gondolkodni. Nem gondolatai irányítják ösztönét, hanem az 
ösztöne irányítja gondolatát, emlékezetét. 


Ember semmiképpen sem inkarnálódik sem növényben, sem állatban úgy, hogy elveszíthetné 
szellemiségét. Az természetes, hogy minden embernek testi része alkalmul szolgál növénynek, 
állatnak egyaránt arra, hogy táplálékként általa építse növényi, állati életét. De ezt nem lehet 
inkarnációnak nevezni! Inkarnáció az, amikor valaki halála után egy másik emberi testben 
születik újra a Földre. Ember növénnyé, állattá fizikai értelemben nem válhat. 


30Az állatoknak nincs örök életük! Az állatokat Isten a faj- és önfenntartás ösztönével látta el, 
de boldogság utáni vágy nem él bennük, mert a boldogság az mérhetetlenül több, mint a faj- és 
önfenntartás ösztönének működése. A boldogság erkölcsösség. Az állatnak nincs erkölcsi érzéke, 
csak ösztöne! 

Állat soha és semmilyen körülmények között sem lesz ember! És az ember sem lesz soha 
állattá. Még azok az ördögök sem, akik megszállták a sertéseket Gerázában, ők sem lettek 
sertések! 


31Jézus elítéli a regressziós hipnózist. Előző életed iránti érdeklődésed helyett az Én 
életem iránt érdeklődj inkább. Így jobban jársz. Hidd el, szeretlek annyira, hogy előző életeddel 
kapcsolatban mindig mindent tudomásodra hozok alkalmas időben. 


32Káoszból Kozmosz: A szellemvilágban "valamikor" egy őrületes káoszt, zűrzavart 
csináltatok! Ebből a káoszból hoztam létre azt a kozmoszt, azt a gondolati sűrítményt, amelyet ti 
anyagi testnek neveztek. E test ad lehetőséget nektek arra, hogy helyes önismeretre jussatok, és 
ezáltal tudjon szárnyakat bontani bennetek egy helyes honvágy igazi hazátok után, ahol majd 
éppen az anyagi korlátok megtapasztalása révén helyesen tudtok élni azzal a szabadságotokkal, 
amely nélkül igazán szeretni nem lehet. 


A Földre csak azok születnek tömegesen, akik önfegyelem híjával nem tudtak önmagukra 
találni a szellemvilágban. Fegyelmet csak korlátok között lehet tanulni. A szellemvilágban nincs 
erre lehetőségetek! Ott nincsenek ütközési lehetőségek. E nélkül pedig nem ismerhető fel az 
írgalmas szeretet rendje, amely a mennyek országa! 


Ne tartsd hát rossznak a testet akkor sem, ha sok negatív vonással rendelkezik! Használd fel 
földi életedet arra, hogy tested képességei által, legyenek azok akár pozitív, akár negatív 
képességek, olyan önismeretre juss, amely segít abban, hogy helyes istenismeretre tégy szert! 
Így a testben-élésed olyan ugródeszka, amely segítségével be tudsz lendülni abba a világba, 
ahol a hit látássá, a remény birtoklássá, a szeretet pedig az örök boldogságod forrásává válik! 


33Miért ment feledésbe nyugaton a reinkarnáció valósága? Az emberiség nagyobb része 
mindig tudatában volt a reinkarnációnak. A kereszténységen belül két ok miatt ment feledésbe. 
Az egyik ok, amit Istennek-tetszőnek is lehet mondani, az, hogy nem tartozik a lényeghez. A 
lényeghez mindig a jelen megszentelése tartozik. A másik ok már nagyon nem Istennek-tetsző. A 
vallási hatalmasságok úgy vélik, hogy nagyon fontos félelemben tartaniuk alattvalóikat. Az örök 
pokollal történő iszonyatos rettegtetés olyan, hogy ma már szinte senki nem veszi komolyan! Így 
aztán a vallási hatalmasságok kezében ez a fegyver már-már teljesen használhatatlanná vált! 


34A reinkarnáció valósága bizonyítéka Isten szeretetének: Beszéltem arról is, hogy senki 
sem juthat az Atyához, csak Rajtam keresztül (János 14./6.). A tapasztalat viszont azt mutatja, 
hogy e felismerésre az emberek túlnyomó többsége nem jut el egy emberi élethossz alatt (Máté 
7./13.). Tehát e felismerésre - az idő távlatában - lehetőséget kell biztosítani számukra. A 
reinkarnáció ténye nélkül ezt az állításomat: "És én, ha felemelnek e földről, mindeneket 
magamhoz vonzok." (János 12./32.) komolytalan kijelentésnek kellene vennünk. 


A reinkarnációra utaló tényként beszéltem arról is, hogy az emberi lélek már leszületése előtt 
szabad akarattal rendelkezik, és dönt arról, hogy Isten akaratát képviselve, vagy annak ellenében 
kíván a Földön élni. 


Mindent összevetve, a reinkarnáció kegyelmi rendje nélkül nem gondolhatnánk Istenre úgy, 
mint gyermekeit végtelenül szerető személyre. A reinkarnáció nélkül Isten meghasonlott szellemi 
lény, aki egyik kezével teremt, a másikkal pusztít. A reinkarnáció tudatában Isten tökéletes 
bölcseségű, végtelenül szerető Atya. 


35Van-e ellentmondás a reinkarnáció valósága és a feltámadás között? Csak hasonlattal 
tudom megközelíteni e témát. Mint tudod, a sötétség nem más, mint a fény hiánya. De mégsem 
mondhatjuk, hogy nincs sötétség, mert van, mert a fényhez szokott teremtmény, ha sötétbe kerül, 
akkor botladozik. Van hát sötétség, pedig a sötét a fény hiánya. Van hát valami, ami azért van, 
mert valami nincs, valami hiányzik. Sötét olyan értelemben nincs, mintha közvetlenül csinálni 
lehetne. Sötétet önmagában való létezőként csinálni nem lehet. Van fény, melyet ha 

megszüntetsz, sötétség lesz. Valaminek, a fény elpusztításának következményét nevezitek tehát 
sötétnek. 


Az anyag csakúgy van, mint a sötétség. Tudósaitok, akik az anyagot vizsgálják, arra kezdenek 
rájönni, hogy anyag nincs is, csak gondolat van, s e gondolatnak, e fénynek bizonyos 
besűrűsödését nevezitek ti anyagnak. 


Ezután mondhatom a következőket: Csak szellem van, amelynek létezik olyan lelkes 
megnyilvánulási módja, amit ti anyagnak, földnek, pornak, sónak, vasnak, mésznek, tehát 
emberi testnek neveztek. 


Feltámadás van, nem is egy. Mindannyiszor, ahányszor valaki meghal, egyben fel is támad. 
Lesz majd egy végleges, végső feltámadás, amikor is elérkezettnek látom az időt arra, hogy új ég 
és új Föld legyen. Akkor majd megjelenek az ég felhőiben teljes hatalommal és dicsőségben, s 
akkor hallani fogjátok, hogy most már valóban elérkezett hozzátok a ti megváltásotok. (Lk 21;28). 
De míg ez meg nem történik, addig van lehetőségük az itteni szellemeknek, tehát a Földön már 
egyszer megholtaknak is arra, hogy újra legyen egy olyan összesűrített gondolat, melyben 
megjelenhetnek a Földön azért, hogy szeretetük tisztuljon vagy tisztítson. Nincs tehát ebben 
semmi ellentmondás a föltámadással kapcsolatban. 


Végül részlet Barcza Barna "Érvek és szempontok a reinkarnáció szükségessége mellett" 
című tanulmányából. Ez a lényegre összpontosító írás kiállja minden hiteles, jézusi alapú tanítás 
próbáját. Dombi Ferenc is kiegészítette vele a Hang-könyvek reinkarnációról szóló anyagát. 


"A keresztények világán belül egyenesen visszatetszőnek tűnik ez a felfogás, hiszen 1500 
éven keresztül csupán egyetlen földi életünkről tanultunk, hallottunk. A túlvilágra csak a 
jutalmazás-büntetés maradt. Ott is két állapot véglegesülten, egy pedig átmeneti jelleggel. 


Eszünkbe se jut, hogy ezen fordul meg, ha nem is az Isten léte, de mindenképpen az Isten 
szeretet-volta. Már amilyennek Jézus bemutatta Atyánkat. Akik nem hisznek a reinkarnációban, 
azok nem tudnak választ adni egy sereg olyan kérdésre, amelyek pedig kikezdik Isten szeretet- 
természetét. Sok Istentől elforduló ember az ilyen megválaszolatlan kérdéseken megbotránkozva 
lett hitetlenné. 


A reinkarnációk tényét elfogadók hisznek az ember préegzisztens létezésében, vagyis abban, 
hogy az ember szelleme már a fogantatása előtt létezett a szellemi létmódban. Ott bukott el, 
vagyis fordult el Istentől, és ezáltal személyisége dezorganizálódott. Közben a szeretet-törvény 
valósítását megszüntetve életében, egyre mélyebben öltözött bele az át nem látszó sűrű anyagba. 
Az Istentől elfordultság, tehát a kárhozottság állapotából Isten a bukottakat is kimenteni akarja, 
hiszen az Isten szeretet-természete soha nem szűnhet meg. Még azokat a teremtményeit is 
szereti, akik Tőle elfordultak. Isten eredetileg teremtett szellemvilágát a bukottak által 
létrehozott anyagi káoszból úgy menti ki, hogy előbb egy újabb teremtő aktussal a káoszt 
Kozmosszá rendezte, s a Kozmoszon belül létrehozta azokat az embertesteket, amelyekbe a 
bukott szellemeket belehelyezhette, hogy az ilyen megtestesített, vagyis inkarnálódott bukott 
szellemek az egyes életek során, tehát haláluk után megismételt testetöltések útján, bár lassan, 
de egyre inkább visszakapaszkodhassanak bukásuk előtti létszintjükre, majd onnan - már 
inkarnáció nélkül - egyre tovább a saját tökéletesedésük maximumáig, az Isten Országába való 
betagozódásukiíg. 


Ezek után soroljunk fel most néhányat a megbotránkoztató kérdésekből. 


Ha nem volna préegzisztencia és reinkarnáció, akkor nagyon megbotránkoznánk azon, hogy a 
Szeretet-isten: 


1. Miért szünteti be szeretetét a Tőle eltávolodottakkal szemben? Miért létesített örök 
kárhozatot? 

2. Miért teremt lelket nyomorék testekbe? Miért teremt lelket egy megerőszakolt nő magzatába? 
Hiszen ezekkel a ténykedéseivel a megszületett gyermek sorsa, starthelyzete rendkívül 
egyenlőtlen. Ő pedig jogosan lenne nevezhető szeszélyesnek,  személyválogatónak, 
igazságtalannak. Nem Szeretet-Isten lenne, hanem kifejezetten igazságtalan Isten. 


3. Miért ad az egyes embereknek nagyon-nagyon különböző kifutási területeket egyenlőtlen 
esélyekkel? 


4. Miért szenvednek a jók, miért élvezhetik az anyagi javakat a jólétet, a gazdagságot a 
különböző mértékben gonoszok? 


5. Ha az ember is szeretetre van teremtve, akkor miért van a Földön többségben a 
szeretetellenes élet: a bűn, a gonoszság? 


6. Igazságos-e, hogy a jó korán hal meg és szenvedve, a gonosz meg sokáig él kevés 
szenvedéssel? 


Folytathatnánk. Hitetlenek vagy hitetlenné váltak gyakran támadnak ránk ilyen kérdésekkel. 
Hagyományos, reinkarnáció nélküli teológiánkkal igazán nem tudjuk nekik megmutatni az Isten 
"becsületét". 


Amíg a teremtett szellemek rajta maradnak az Isten kijelölt törvénypályáján, addig a szellemek 
világa átlátszó és áthatolható volt. A gondolatátvétel a szellemtestvérektől erőlködés nélkül 
történhetett. A kapcsolatba lépés és közösségalkotás érzelmi vonzalmak alapján jöhetett létre. Az 
adás kölcsönössége annyira egyetemes volt, hogy az ebből adódó szimmetria az egész 
teremtett mindenséget egyensúlyban tartotta és átlátszóvá tette. Tehát bárki bárkivel közösségi 
kapcsolatba léphetett, nem volt közöttünk fedés, takarás. Mindenki megosztotta a másikkal 
tudását, élményanyagát, kapcsolattapasztalatát, teremtő kreativitását anélkül, hogy egyéniségét 
föl kellett volna ezért áldoznia. 


Ez az egyetemes állapot csak addig tartott, amíg meg nem indult a kezdeményező és 
elcsábító szellemek bukása, vagyis az Isten törvénypályájáról való letérés. Egyszerűsítve így is 
fogalmazhatnánk: megszüntették az adás szimmetriáját. Azok, akik beszüntették az adást, akik 
csak elfogadtak vagy elvettek, azok saját léttartományukat kezdték besűríteni, egyre 
áthatolhatatlanabbá tenni. Mivel mindezt csupán mérhetetlen önérvényesítő szándékkal, 
önzéssel és nagyravágyással tették, de átfogó koncepció és szolgáló alázat nélkül, ezért ez a 
létsűrűsödés kaotikus tendenciája létrehozta a káoszt, az össze nem rendezett, sűrű anyagot. 


A Szeretet-Ilsten a bukottakat sem szűnt meg szeretni. 


A szabadsággal lehet élni és visszaélni. A Teremtő szeretete azonban alkalmat ad minden 
változat kipróbálására. Mi nyomban haragszunk a másként gondolkodókra és másként 
cselekvőkre. Isten azonban soha nem szünetelő szeretet-sugárzásával azokat is körülöleti, akik 
éppen az általunk helytelenített változatot próbálják ki. Hiszen a kipróbálás előtt legfeljebb 
hallottak a  törvénypálya elhagyásának  rosszaságáról, boldogságot hosszú távon 
megtorpedózásáról, de tapasztalatok híján ez merő teória volt számukra. 


A szabadság a szellemek bukásakor úgy értelmezhető, hogy a teremtő Isten lehetővé teszi az 
általa nem boldogítónak tartott lehetőségek kipróbálását is. 


Isten pedig épp azon gondolkodik meg nem szűnő és sértődésmentes szeretetében, hogyan is 
szabadíthatja ki a bukottakat már felismert rossz helyzetükből, miközben továbbra se sérti 
szabadságukat. 


A második teremtés a bukottak által létrehozott létsűrűsödés káoszát Kozmosszá rendezte. 

Isten csak a saját képmására teremtett, tehát szellemi létsíkon teremtett. Eszében nem 
volt sűrű anyagot teremteni. Ha azonban a bukottak mégis "egyártották" azt az anyagot, melyben 
tehetetlenkedve "fuldokoltak", akkor most olyan módon kell segíteni rajtuk, hogy ezt a maguk 
teremtette káoszt használható, tehát funkcionáló közeggé kell rendezni, melyben már valamilyen 
- bár alacsonyszintű - életfunkciók a szellemek számára is létrejönnek. 


Ezzel a feladattal bízta meg valamelyik igen hatalmas szellemét, aki az Atya törvényútján járva 
rengeteg energiát gyűjtött össze. Létrehozta a maga hatalmas energia-napját. A nevét nem 
ismerjük. Pál szeretné ezt a feladatot Jézusra ruházni. Jobb, ha mi csak a káoszt Kozmosszá 
rendező Szellemről beszélünk. 


Ez az átrendezés, ez a Kozmosz-teremtés, ez az úgynevezett második teremtés. Mélyebb 
átgondolások nélkül is be tudjuk látni, hogy a végrehajtó Szellemnek mennyi korláttal kellett 
megküzdenie. Hiszen egy összekuszált léttartományt kellett "kisimítania" és viszonylagosan 
funkcionálóvá tennie. Ez azonban az anyag bűnös keletkezése miatt csak nagyon töredékesen 
sikerülhetett. Ezt az új léttartományt, a bukottak által létrehozott sűrű anyagot már nem 
jellemezhette az egyetemes léttörvény, az adás, hanem erre már a vevés erőszakos ismérvei a 
jellemzőek. 


Mielőtt a bukott szellemek belehelyezhetők lettek volna a biológiai szinten egyre komplexebb 
anyagstruktúrákba, már akkor és ott tapasztalhatók egy nem Istentől indított magatartás 
megnyilvánulásai. Alacsonyabb rendű létezők esetében is saját létük fenntartásához mások 
elpusztítása szükséges. Hasonlattal élve: Míg a hajón minden utas megkapta a maga 
élelmiszeradagját, addig a hajótörés után az óceán egy elhagyott szigetén már csak egymást 
felfalva lehettek túlélők. 


Az anyag nemcsak létében, de funkcionális mivoltában is eleve eltér Isten adás-törvényétől, a 
szeretettől. 


Ha valaki tudományos alapossággal föltérképezné az élőlények önfenntartását mások élete 
árán, hamar rájöhetne, hogy ez az anyagvilág nem Isten eredeti szándékából jött létre. 


Sem Isten, sem a második teremtést végző Kozmoszt teremtő Szellem nem vádolható az 
anyagvilág rosszaságáért. Hiszen ez a bűn, illetve bűnök következménye. A káosz Kozmosszá 
rendezése éppen azt teszi lehetővé, hogy a bukott szellemek visszakapaszkodása ezen erősen 
megrongálódott, de feljavított léttartományban elkezdődjék és folytatódjék. Már az is látható, hogy 
az itteni nehéz áttekinthetőség miatt a bukottak tökéletességre jutása nagyon nehezen történhet. 
Ezért is van szükség annyi újra-testetöltésre." 


36A reinkarnáció közvetett bizonyítékai az evangéliumokból: 


1. Amikor Jézus Fülöp Cezáreájának vidékére érkezett, megkérdezve tanítványait ezt mondta: 
Kinek mondják (tartják) az emberek az Emberfiát ? 


Azok pedig ezt mondták: Egyesek Bemerítő Jánosnak, mások Illésnek, mások pedig 
Jeremiásnak vagy egynek a próféták közül, ezt mondta nekik: Ti pedig kinek mondotok engem, ki 
vagyok ?" (Máté 16./13-15.) t (Lukács 9./18-20.) 


Mikor a tanítványok arról beszélnek, hogy az emberek valamelyik korábban élt próféta új 
testben való megjelenülésének tartják Jézust, akkor ezzel azt is kifejezték, hogy Jézus korában a 
reinkarnáció ténye közismert volt. Jézus tudomásul veszi szavaikat, majd az ő véleményüket is 
megkérdezi. 

2. Jézus nem javítja ki tanítványait akkor sem, amikor azok - a reinkarnáció tudatában - egy 
vakon született férfi születés előtti vétkéről kérdezik Őt. Márpedig, ha nem létezne reinkarnáció, 
Jézus biztos nem engedte volna meg, hogy tanítványai tévedésben maradjanak. 


,Mester, ki vétkezett, ez vagy a szülei, hogy vakon született? Ezt válaszolta Jézus: ,Sem ez 
nem vétkezett, sem ennek szülei, hanem, hogy nyilvánvalóvá legyenek az Isten 
tettei őbenne." (János 9./2-3.) 


A meggyógyított későbbi magatartása - párbeszéde a zsidókkal - azt mutatja, hogy ez a férfi 
nem csak azt vállalta önként, hogy leszületve vakon él addig, míg Jézus őt meg nem gyógyítja, 
hanem kiállása, értelmes válaszai arra engednek következtetni, hogy komolyan készült szerepére. 
Vagyis az a tény, hogy ő vakon fog megszületni, nemcsak ismert volt előtte testet öltése előtt, 
hanem tudatosan vállalta is azt." (Bucholcz Ferenc) 


12. ÁLTALÁNOS ÉRVÉNYŰ JÓTANÁCSOK, BÖLCSESÉGEK 


1Engedj be magadba, hogy mindenkit szerethessek általad. Aki ezt Számomra nem teszi 
lehetővé, abban nem tudok élni akkor sem, ha római pápa, akkor sem, ha gyermekorvos. 


2A félig elvégzett, a csak belekezdett és úgy hagyott munkák biztos jelei annak, hogy nem a 
külső renddel van baj. Akinél az elképzelés és a megvalósítás határai elmosódnak, az általában 
szenved a tényektől, fárasztja a jelen, s kicsit mindig menekülőben van. 


3Belülről kifelé: Nem kívülről kell elindulni befelé, hanem belülről kifelé. Nem a külső rend 
tesz belsőleg reálissá, hanem a belső, a valós jelen benső állapotod következménye lesz az, 
hogy renddé formálódik körülötted a félbe nem hagyott, a befejezett munkád miatt átélt örömöd. 
Föl kell számolnod félben maradt munkáidat. 


Az élet szekerét nem sasok húzzák. Ahol nem lépésről lépésre történnek a dolgok, ott csak 
álmodozás folyik, és nem valós élet. 


Kívülről ne várjatok soha pozitív hatást, megoldást életetekre! Még Én sem tudtam jól hatni 
kívülről! Ezért mondottam tanítványaimnak, hogy jobb nekik, ha Én elmegyek! Igen, mert az a 
Szentlélek, akit Én elküldtem, az belülről fog hatni rátok! 


4Életetek mindig belülről oldódik meg! Bennetek van az a Szentlélek, aki képes értelmet 
megnyugtató választ adni olyankor, amikor már úgy gondoljátok, hogy saját bölcseségetek 
csődöt mondott. Nagy igazságot közöl veletek Jakab apostol, amikor levelében arra szólít fel 
benneteket, hogy bátran és élő hittel kérjétek a BÖLCSESÉG LELKÉT (Jakab levél 1./5.)! 


5Jézus követése nem diadalút. Te ne árts soha senkinek! De neked előbb-utóbb feltétlenül 
ártani fognak az Engem be nem fogadók, ha te befogadtál Engem. Ismétlem: Te ne bánts senkit, 
de ha téged sohase bántanak, akkor tudd, nem élek megfelelő módon benned. Ez így igaz az 
idők végezetéig. Saját háza népe lesz ellensége annak, aki Engem befogad. 


6A nyíltság fontossága: Mert nem vagytok őszinték Hozzám, ezért nem vagytok őszinték 
önmagatokhoz sem. Márpedig aki nem őszinte Hozzám és önmagához, annak lelkében 
elképzelhetetlen bármiféle gyógyulás, bármiféle fejlődés. 


7Ne vedd magadat annyira komolyan! Engem kell komolyan venned! Én nemcsak a háborgó 
tengert tudtam lecsendesíteni. Le tudom háborgó szívedet is. 


BÉn jobban rendezem az emberek sorsát, mint ők maguk tennék, ha tehetnék. Minden olyan 
esemény, mely nem bűneid következménye, csak javára van az Engem szeretőknek. Ha nem így 

lenne, akkor messze gonoszabb lennék egy átlagembernél is. Pedig egyedül Én vagyok az, akit 
úgy lehet JÓnak nevezni, mint senki mást. 


9gJótanács: Bajaitok gyökere az, hogy a múlandó világban akartok jó helyet biztosítani 
magatoknak, s úgy gondoljátok, hogy ez akkor sikerül, ha egyre jobban megismeritek és 
meghódítjátok a múlandóságot. A világrekordok megközelítéséért és felülmúlásáért mennyi 
erkölcsi ronccsá lett emberi élet tesz tanúságot arról, hogy mindez csak hiúság és hiúságok 
hiúsága! 


10Jótanács: Legyen otthonodban egy sarok, egy szék, egy hely, ahol azt éled át, hogy most 
Velem töltesz el egy kis időt azért, hogy átvedd Tőlem erőmet. Legyen az a te töltőállomásod. 
Tapasztalni fogod, hogy ott mindig várlak, ha már elfáradtál, és nagyon nyomasztanak a napi 
problémák. 


11Magányosnak érzed magad? Ez addig igaz, míg nem tanulsz meg befelé nézni. Én nem 
kívüled vagyok, hanem benned. Bár ha magadban felismersz, felfedezel, akkor azt is megta- 
pasztalod, hogy körülményeidnek is Istene vagyok. 


12Jótanács: Szertartásaid csak pillanatnyi nyugalmat tudnak biztosítani lelkednek. 
Kétségtelen, hogy minden ministrálás, minden szentmise, minden szertartás kapcsolatban van 
Velem, de ezek mind eszköz-jellegűek. A cél az, hogy ráébredj: BENNED ÉLEK. 


13Jótanács: Ne add át magadat olyan vágyaknak, melyek bármily szépek és bármily vonzóak 
is, de nincsenek elérhető távolságban. Délibábok azok. Ha közelükbe kerülnél, látnád, hogy 
mennyire azok. Nézd meg azokat, akikről úgy gondolod, hogy elérték vágyaikat. Látni fogod, 
hogy gondjaik nem kisebbek a tiédnél. 


14Jótanács: A kényelmi szempontok nagyon jól meg tudják találni azokat az ideológiai 
kibúvókat, melyek képesek éveken keresztül önbecsapásban tartani a lelket. Ennek mindenki ki 
van téve. De nem szükségszerű, hogy áldozattá is váljék az, akit a kísértésnek ez a fajtája 
behálóz. 


Én nem kész téglákat adok életed épületéhez, hanem feladatot, melyhez természetesen az 
erőt is megadom. Az önismeret nem statikus állapot, hanem ÚT. Az van az önismeret birtokában, 
annak van önismerete, aki a szükséges, hasznos, kellemes hármasság sorrendjét 
figyelemmel kíséri életében. 


15Az emberek véleménye nem mérvadó: Lelki harmóniádat akkor tudod megőrizni, ha 
véreddé tudod tenni ezt az igazságot: se jobb, se rosszabb nem lesz senki attól, hogy róla 
mások hogyan vélekednek. Pozitív fogalmazásban: mindenkinek boldogsága vagy 
boldogtalansága attól függ, hogy önmaga, belül, lelkében, tudatosan akarta a jót, vagy tudatosan 
rosszat akart. 


16A tévedésről. Ne féljetek a tévedéstől! A félelem rosszabb, mint a tévedés. Aki téved, azt ki 
tudom javítani, ha jó szándékú. De aki fél, azzal nem tudok mit kezdeni. Ha valaki elesik, azt fel 
tudom segíteni, de aki fél elindulni, nehogy elessen, azt nem tudom célba juttatni. 


17A félelem, a benső elbizonytalanodás részben természetes, mivel a Földön tükör által 
homályban láttok, s így mindig ki vagytok téve tévedéseknek, bukdácsolásoknak. De ez nem baj! 
Aki belátja tévedését, azt meg tudom világosítani, aki elismeri esendőségét, azt fel tudom 
segíteni. Csak azzal nem tudok mit kezdeni, aki nem akar semmi kockázatot vállalni. Az ilyen 
langyos emberek képtelenné teszik magukat arra, hogy működni tudjak bennük. 


18A győztes oldalt nem a fegyverletétel jellemzi. Éppen ellenkezőleg! A győztes oldalon 
minden fegyver üzemel. Nincs pihenés. De még elfáradás, belefáradás sincsen. Nem lenne 
győztes oldal, és nem is az, ahol nem dolgoznak a fegyverek: a fegyelem és a figyelem. 


85 


19Négy útmutatás: 1. Az a világ, melyet magatokban hordotok, az sokkal fontosabb, mint az, 
amely körülvesz benneteket. 


2. Az Istent szeretőknek minden a javukra válik. Még ha az egész pokol össze is fogna 
ellenetek, akkor is ti vagytok a győztes oldalán, mert Én nemcsak veletek vagyok, hanem értetek 
vagyok bennetek. 


3. Minden nap, főleg este, gondoljatok vissza az elmúlt napra úgy, hogy felismerjétek, azon a 
napon mit tettem értetek. Ha nem látjátok ezt, akkor baj van a hitetekkel, akkor hiába imádkoztok, 
mert Engem nem az ima szavai érnek el, hanem a HIT-ből jövő szavak. Én mindennap küldök 
erőt, bíztatást, bátorítást nektek, csak ezt észre kell vennetek. Ezt Én nem tudom megtenni 
helyettetek. 


4. Gyakran adjatok hálát azért, hogy minden nyomorúságotok ellenére, az ellenség minden 
mesterkedése ellenére az Enyéim vagytok. Köszönjétek meg, hogy nem a földi életre, hanem a 
boldog örök életre teremtettelek benneteket. A földi életre csak állatoknak és növényeknek adtam 
életet. Titeket saját életemre, boldogságomra teremtettelek. A Föld nekem sem volt 
mennyország. Nektek sem lehet az. Nekem is pokol volt. Nektek sem lehet más. A Föld a 
pokol bugyra, de innen még lehetséges a visszatérés a fénybe. Ne féljetek! Erőtöket meghaladó 
keresztet nem engedek rátok. De amit hordanotok kell, azt vállalnotok is kell Irántam való 
szeretetből, ahogy Én is vállaltam keresztemet irántatok és Atyám iránt való szeretetből. 


20A betegségről. A földi életre mindenki betegen születik, kivéve azokat a különleges 
küldötteimet, akik szerepébe nem fér bele ez, vagyis a betegen születés. Kivétel nélkül mindenki 
előbb-utóbb kezdi is megtapasztalni önmagán ezt a született terheltséget, vagyis hogy beteg. 


Beteg az, aki testén fájdalmasan valami rendellenességet tapasztal. Legtöbb beteg úgy 
gondolja, hogyha megszűnik e fájdalmas rendellenesség, akkor ő egészséges. Nem így van! Ha 
egy úgynevezett testi betegséget a testen megszüntetnek, akkor e betegség előbb-utóbb más 
formában fog majd megjelenni. Minden betegségnek sokkal nagyobb mondanivalója van, mint azt 
általában az emberek gondolják! 


Minden testi betegség egy olyan tálentum, olyan lehetőség, amely valami nagyon fontos 
dologra akarja ráirányítani a beteg figyelmét. 


21Ha valakiben megszűnik a zúgolódás betegsége ellen, tehát olyan lelki szintre jut, amelyen 
megvilágosodik előtte az az igazság, hogy a betegség erkölcsileg, tehát a boldogságot illetően 
nem rosszabb az egészségnél, és mivel az egészség mérhetetlenül több felelősséget hordoz, 
mint a betegség, ezért erkölcsileg nem jobb a betegségnél, annak betegsége is gyakran 
megszűnik, mivel minden testi betegség valami lelki sérülésnek külső tünete. S ha megszűnik a 
lelki sérülés, akkor értelmét veszti a testi betegség, mert nincs mit jeleznie! 


22Minden betegség három szempontra hívja föl figyelmeteket. Az egyik szempont az 
önismeret, amely nemcsak a betegnek ad radikális lehetőséget, hogy lelepleződjék, de a 
környezetének is. 


Minden ember hajlamos arra, hogy egészséges állapotban torz képet alakítson ki önmagáról. 
A betegség úgy kérdez meg benneteket, hogy arra nem lehet válaszolni mellébeszéléssel! A 
betegség képes felébreszteni olyan bódulatból is benneteket, amelyből másképpen nem is lehet 
felébredni. Egy betegség óriási értékeknek lehet hordozója! Kegyelem akkor is, ha kegyetlen 
kegyelem! 


A másik szempont az előbbivel rokon. Valamilyen lelki sebre hívja fel a fi igyelmet, mivel szinte 


minden testi betegség valami lelki bajnak a testen történő kivetítődése. Így kényszeríti rá a 
beteget arra, hogy saját lelkével alaposabban foglalkozzék! 

A harmadik szempont pedig a különböző terápiák mellett egy benső kényszer arra, hogy 
tanuljatok meg együtt élni betegségeitekkel. E harmadik szempontot, ha valaki komolyan veszi, 
akkor lehet legnagyobb reménye arra, hogy leggyorsabban meggyógyul! 


23Eddig még senki sem üdvözült azáltal, hogy meggyógyult. Mindenkinek boldogsága attól 
függ, hogy mennyire szeret! 


24Az Általam elgondolt egészség, gyógyulás, mindenki számára csak belülről indulhat el. A 
földi élet valójában erre való: elindulni a gyógyulás útján. Ez egyben a boldogulás útja is, vagy 
inkább így mondom: a boldogság útja is. 


25Az átokról. Minden rossz, minden átok megpróbál nehézséget okozni, de ezek valójában 
annak ártanak, aki átkoz, és nem annak, akit megátkoztak. 


26A múlandóságot múlandóságra felhasználni, ez az ember alatti világ ösztönjátéka. Élni, 
hogy meghaljunk. Az ember szintjén ez abszurdum. Növény, állat ezt teszi, mert egy magasabb 
elv szolgálatában állnak. Erre teremtődtek. De te?! 


27Nem vagyok személyválogató. Még szerepeket kiosztó is csak bizonyos értelemben vagyok. 
Szerepeket is ti adtok egymásnak. Emiatt sokszor van irígység köztetek. Szerepek alatt itt a 
közéleti szerepekre gondolok, ahol a Tőlem mindenkinek felkínált szerep a szolgálat-szerep. 


28Azt, hogy miből élsz meg, ne keverd össze azzal, hogy segítened kell a rászorulókon, ha 
egyszer benned élek. Isten Országát és annak igazságát keresni, amihez minden hozzáadatik, 
azt jelenti, hogy az Engem keresés, a Velem foglalkozás kiszorítja a miből élés, a gondban levés 
lehetőségét. 


29A tálentumok mindig lehetőségek és nem képességek! 


30Egyetlen képesség sem érték önmagában. Minden képességet a cél minősíti, amire 
használják, és a szándék, amivel átitatják. SZÁNDÉK ÉS CÉL! Ez dönti el azt is, hogy mennyire 
építő valakinek a kritikai érzéke. Az lényegében nem érdekes, hogy MIT csinál valaki. Hogy 
MIÉRT ÉS HOGYAN csinálja. Ez a döntő. Aki nem erre teszi a hangsúlyt, az lelkiismeretét 
megnyugtatni próbáló pótcselekvéseknek adja át magát. Ne játszadozzatok Velem! Vegyétek 
magatokat komolyabban! 


31Szeretni nem jelenti azt, hogy föl kell adnotok azt, amit jónak láttok, hanem azt jelenti, hogy 
mások, ha jó szándékúak, akkor le tudják olvasni rólatok életem, szeretetem boldogító hatását. 


32Úgy van, hogy azért kell élned, amit tanultál. Az abból élés ferde útra visz. Még a pokolban 
is Belőlem élnek, de nem Értem! Az Értem-élés éppen azt jelenti, hogy ha nem tudod, mit kell 
tenned, akkor ne tegyél semmit. Van termékeny semmittevés. Tolsztoj Háború és béke c. 
könyvében az a tábornok nyerte meg a háborút, aki a legkevesebbet cselekedett, de legtöbbet 
imádkozott, és ezt tudatosan csinálta. 


33Az élet nemcsak bonyolult. Egyszerű is. Ez azt jelenti, hogy csak elvben kell szeretni 
mindenkit. Gyakorlatban csak azt, akivel éppen kapcsolatban vagy. 


34Nagyon leleményesek vagytok abban, hogy az igen és a nem ne legyen egészen sem igen, 
se nem. Ez a politikusok stílusa. Vajon mikor fogjátok belátni, hogy az emberi lelket nem szabad 
politikai tárggyá silányítani?! 


35A te békéd, boldogságod nem függhet mások cselekedeteitől. Egyedül a te hozzáállásodtól. 
Hogy ezt te hogyan dolgozod fel magadban. 

36A kényelemszeretet az önzésnek egy nagyon veszedelmes ága, és képes az emberből 
kiirtani minden együttérzést. Ennek másik neve részben lustaság. Azért részben, mert lusta 
kétféleképpen lehet valaki. 


Az egyik, hogy nem csinál semmit. Ez teljesen belesimul az önzésbe. A másik, hogy nem azt 
csinálja, amit csinálnia kellene. E második azért veszedelmesebb, mert így képes valaki egy 
egész életen át önámításban élni, míg a semmit sem csinálást, tehát a lustaságnak ezt a formáját 
nem bírja soká az ember természete. 


Sajnos az imádság is lehet ilyen pótcselekvés. Ez a lelki lustaság megnyilvánulása. Mikor 
valaki imaszövegeket mond, saját lelkének megnyugtatására és nem tovább-fejlődésére, nem 
akaratom megláttatására, megtételére. Az ilyen imádkozóban nincs módomban szóhoz jutni, 
mivel lelkében nincs is Velem. Én mindig szívemből beszélek. Nem ismerem e szó tartalmát: 
felületesség. Minden mondanivalómmal Magamat közlöm. 


37A Mennyek Országába hívom, és Atyám áldottainak mondom azokat, akik másokon 
segítenek, de Magamat azokkal azonosítom, akiken segíteni kell. 


Amennyire szegényíted magad kedvemért, úgy és annyira vagyok veled egy. Az Atyám 
áldottainak, tehát a segítőknek ezt mondom: "Éheztem és ennem adtatok." Tehát a szegényekkel 
azonosítom Magamat. 


38Csak passzivitással Hozzám jutni nem lehet. Földi életetek lényegéhez tartozik az, hogy 
feladatot kell teljesítenetek. 


s9Szeretetem lényegéhez tartozik az, hogy saját akaratomat akarjam a teremtményeim 
számára is. Egyszerűen azért, mert számukra minden más káros. 


Hogy segíthetnék bárkinek abban, ami az illetőnek kárára van?! Hogyan dolgozhatnék Magam 
ellen?! Ezt ti teszitek önmagatokkal, és akkor még Engem vontok felelősségre azért, hogy nem 
vagytok boldogok. 


Szegény, szerencsétlen gyermekeim! Nem engeditek, hogy segítsek, s utána szidtok, hogy 
nem úgy alakul életetek, ahogy elgondoltátok. 


40A szeretetről: A szeretet a Földön nem élvezet, hanem áldozat. Sem embert, sem Istent 
nem boldogíthatja az a szeretet, amit kap, csak az, amit magában hord, tehát az, amit ad! 


a1Tudom, ti mindig olyanok akartok lenni, mint Én, az Isten. Én is azt akarom, hogy olyanok 
legyetek, de ne azok. Amint Én a magam szintjén, úgy ti a magatok szintjén legyetek tökéletesek. 
Olyan Teremtő Isten, mint Én, nem lehet több. Tökéletességemnek ellene mondana, ha kettő 
lehetne Belőlem. 


AZNehézségeidben jó, ha többször eszedbe jut: Mi ez az örökkévalósághoz képest?! 
43Ne feledd el: Isten plusz egy fő, az mindig abszolút többség. 
44Az önérzet még nem gőg. Az önlebecsülés még nem alázat. 


45Az alázatos ember: Az alázatos ember és az önmagát becsmérlő ember közé nem lehet 
egyenlőségjelet tenni. Az alázatos ember szükségszerűen öntudatos ember, mert nincs félteni 
valója. Nem érdekli, hogy mit mondanak róla mások. Csak az érdekli, hogy hogyan tud hűséges 
maradni a Tőlem hallott, az életemből kiolvasott jóhoz. Az alázatos ember az a szenvedő ember, 
aki szívében az Én békémet elfogadta, s ezt másokkal is érezteti, másoknak is felkínálja 
elfogadásra. A Földön csak az ilyen ember lehet boldog. Igen, mert nem következményektől várja 
benső békéjét, hanem forrásként ezt képes másoknak felajánlani. 

4A6Milyen egy igazán alázatos ember? Alázatosnak lenni nem nehéz akkor, ha tudod, hogy 
mi az alázat! Az alázat nem önmagatok leköpködése. Az alázat nem engedelmesség, tehát nem 
a kaszárnyák világa. Az alázat két összetevőből áll, és a két összetevőt eggyé olvasztó erőből. 
Az egyik összetevő az az elszántság, amely vállal minden szenvedést, megpróbáltatást a 
meglátott jóért. A másik összetevő pedig az a nyitottság, amely mindig képes leváltani a 
meglátott jót, ha jobbat, tehát Rám hivatkozva jobbat mutatnak neki. Az eggyé olvasztó erő pedig 
az öntudat! Valamit képviselni csak öntudattal lehet! Az alázatos ember a legnagyobbat, az Istent 
képviseli, tehát a legnagyobb öntudattal kel! rendelkeznie, s nem lehet a világon sem egyházi, 
sem állami hatalom, ami előtt meghajolna olyan értelemben, hogy emberi tekintély irányíthatná! A 
valóban alázatos embertől minden hatalom nagyon fél! Az alázatos embernek nincs 
vesztenivalója, mert azzal az öntudattal hordozza Istent, hogy Isten hordozza őt! 


Az, aki vállalja azt, hogy nem minősít, hanem érvel, az birtokolja az alapalázatot. Az ilyen 
emberre lehet azt mondani, hogy nyitott és fejlődőképes! 


47Az alázatról pedig azt kell tudnotok, hogy csak akkor igazi, ha öntudatos! Igen, mert csak 
ekkor képvisel valamit. Az alázatnak nincs kapcsolata az engedelmességgel. A félelemnek van 
kapcsolata az engedelmességgel. Az az alázatos, aki úgy tud képviselni öntudatosan valamit, 
hogy azzal nem a jogi igazság rendjét képviseli, hanem az irgalomnak azt a rendjét, amely akkor 
is létezik, ha a bűnös nem kér bocsánatot attól, akit szeretetlenül megbántott. És az alázatos 
ember pontosan azért vállal bármiféle gyalázatot, mert öntudatosan képvisel valamit, ugyanakkor 
nyitott a jobb felé, tehát hajlandó az öntudattal képviselt eddigi nézetét jobbal felcserélni, és nem 
zavarja őt az sem, ha ezért elvtelennek mondják, mert lépését értelmesen meg tudja okolni azok 
előtt, akik meg akarják őt érteni. 


48Az nem baj, ha valaki feje felett kárognak a madarak, csak azt ne engedjétek, hogy 
fejeteken fészket rakjanak. 


4gÉletetek nem rajtatok kívül, hanem bennetek dől el. 


50Te úgy jössz Hozzám, ahogyan akarsz. Én pedig úgy fogadlak, ahogyan Én akarom. Ahol 
az Én szabadságom véget ér, ott kezdődik a tiéd. Ahol a te szabadságod véget ér, ott kezdődik 
veled szemben az Enyém. 


51A leggonoszabb cselekedet sem képes szeretetem jelenlétének tényét megszüntetni. A 
leggonoszabb cselekedetben e SZERETET azáltal van jelen érzékelhetően, hogy a 
leggonoszabb szándékot is megengedi, s nem alkalmaz ezzel szemben sem erőszakot. Annak 
életében pedig, aki ellen valamilyen gonosz szándék irányul, szeretetem úgy nyilatkozik meg, 
hogy az illető kimondhatja: "Az Istent szeretőknek minden javára válik" . 


52Nem jó az, ha valaki messzebb akar látni, mint képes. 


53Nem az tesz jót, aki sokat markol, hanem az, aki amit markolt, azt meg is emészti, s nem 
markol addig, míg ez meg nem történt. 


54Ne avassatok senkit szentté. Ezt bízzátok Rám, és ti magatok akarjatok szentek lenni. 


55Én ugyan utána megyek enyéimnek, de senki után és senki elől nem futok. Csak a Rám 
várókat szoktam utolérni. 


56Akik büntetnek, azok nem mindig gonoszok. Legtöbb esetben gyávák, néha pedig 
tudatlanok. Az eredmény ugyanaz. Számukra elviselhetetlen az, aki ellentmond nekik. 


57Nincs megoldás, de segíteni kell. A földi élet a maga egészében olyan, mely csupa meg 
nem oldható szeletekből áll. Ti ezt úgy fejezitek ki, hogy a munkát nem lehet befejezni, csak 
abbahagyni. "De hát mégis csak végére kell járni a dolgoknak!" - mondjátok. Ez igaz. 

58Bizony, mindenki csak irgalomból kerülhet a Mennyországba. Nem azért, mert neki 
irgalmaztak, hanem azért, mert ő volt irgalmas. Nagyon kell hangsúlyoznotok, hogy nem Tőlem 
kell félnetek, hanem elrontott önmagatoktól! Éppen az irgalom az, ami erre a legjobban rámutat. 


Amit ti igazság rendjének mondotok, az valójában az irgalmatlanság rendje. Elmondtam és 
bemutattam, hogy egyetlen igazságot ismerek: szeressétek egymást, ahogy En szeretlek titeket. 
Nem kisebb feladatot kívánok tőletek, mint azt, hogy itt a Földön tegyétek elviselhetővé az emberi 
élet számára a poklot. A pokolnak ez a nótája: kiharcoltam az igazamat. 


Akik köreitekben hatalomra jutnak, azok mind ezt fújják. Annak idején Pilátus volt annyira 
római, hogy lássa: ártatlan férfi áll előtte ítéletre, de volt annyira uralkodó, hogy csak igazságtalan 
tudjon lenni. Ez ma is így van. 


59A helyesen értelmezett bizalomról; A bizalom nem lehet, nem szabad hogy 
alapmagatartás legyen. Alapmagatartás a bizalmatlanság. Csak aki bizonyította, hogy érdemes 
benne bízni, abban szabad bízni. A vakon bízás ostobaság. Mindenkiben annyira szabad tehát 
bízni, amennyire rászolgált. Még Magam számára sem igényeltem soha olyan bizalmat, melynek 
jogosságát előzőleg meg ne alapoztam volna. Aki azt mondja, hogy ő teljesen, vakon bízik 
Istenben, az nem mond igazat. Nem, mert csak azért bízik, mert már megtapasztalta, hogy 
érdemes bízni Benne. 


60Ki az alázatos? Az az alázatos, akit nem lehet rávenni sem arra, hogy megalkudjon, sem 
arra, hogy uralkodjon. 


61A szabad akaratról: A ti szellemi erőfeszítésetek helyett nem tudok erőfeszítést tenni. Tiltja 
a szeretetem és az irántatok érzett tisztelet. Ti nem azáltal lesztek tiszteletre méltók Előttem, mert 
Én azzá teszlek titeket, hanem azáltal vagytok tiszteletre méltóak, hogy olyanok vagytok, 
amilyenek vagytok. Én nem másnak szeretlek benneteket, mint vagytok, hanem valójában 
benneteket szeretlek. 


62A helyes példamutatásról: Különbséget kell tudnotok tenni a bárány- és a birka-természet 
között. Báránynak és nem birkának akarlak benneteket, s ezután vágyódik az a világ is, melyben 
éltek. Csak akkor lesztek a világ világossága és kovásza, ha mások azt látják, hogy érdemes 
követni benneteket. Ha nem azt látják, hogy szerencsések vagytok, hanem azt, hogy szilárd talaj 
van lábatok alatt, hogy sziklán álltok. 


13. A HIT 


1Valamit elhinni, az csupán a felszín. Valamiben hinni, az feloldódás. Ez az a hit, amely ha 
csak mustármagnyi is, már hegyeket képes mozgatni. Ez az a hit, melynek növekedése nem az 
Én hatalmamban van. Ezért dorgálhattam joggal tanítványaimat kishitűségük miatt. Ez az a hit, 
amelyet csak kemény gyakorlás által, életed, szíved, ha kell, darabonkénti odaadása által tudsz 
növelni. Ez az a hit, melynek másik neve: életelvesztés itt a Földön. Csak az nyeri meg az életet, 
aki életét így el tudja veszíteni. 


2Nem a csoda következménye a hit, hanem a hit következménye a csoda. 


3Többet kell foglalkoznod azzal, hogy ne keverd össze a szerepeket. Te istenképű vagy, de az 
Isten Én vagyok. Én, aki érted akar élni közvetlenül is, és az embereken keresztül is. Erre csak 
annyiban vagyok képes, amennyiben te Értem élsz közvetlenül is (hálaadó imával) és embereken 
keresztül is (szolgálatban). 


4A hit jelentőségéről: A hit az egyik választó vonal az ember és az ember alatti lények között. 
Tudja ezt az ősellenség is nagyon jól! Tudja, hogy boldogságotok áll, bukik azon, hogy milyen 

bennetek a hit. Ezért vagy gyengíteni, vagy hiszékenységgé akarja torzítani. Sajnos, mindkettőt 
sikerrel végzi. 


Gyengíti azáltal, hogy körülrak benneteket más, hiendő dolgokkal, s így fölhígítja azt a hitet, 
amelynek csak Felém kellene irányulnia. Arra törekszik, hogy bennetek olyasmi alakuljon ki, 
mintha a Nekem hívés, a Bennem hívés egy lenne a sok másnak, másban hívés közül, s ezzel 
már közömbösítette is hatását. E kijelentések: "Mindegy, hogy ki miben hisz, mindegy, hogy ki, 
milyen felekezethez tartozik, mindegy, hogy ..." Ezek a mindegy-ek relativizálják a lényeget, és 
szinte elszívják az erőt az egyértelműség vállalásától, s az így legyengített, felhígított hit már 
képtelen életalakító erőt kifejteni. Magadra vonatkoztatva soha nem lehet mindegy, hogy kinek és 
miben hiszel! 


5Háromféle hit. Van generális, speciális és univerzális hit. 


A generális hit azt jelenti, hogy mindenki hisz valamiben. Az, aki nem hisz semmiben, az 
abban hisz, hogy nem hisz semmiben. 


A speciális hit hordozói a különböző felekezetek, vallások, szellemi irányzatok képviselői. 
Speciális hitnek tehát azt nevezitek, amit különböző hitvallásokba foglalnak és követelnek meg 
hordozóik azoktól, akik hozzájuk akarnak tartozni. Minden keresztény jellegű speciális hit a 
Bibliára épül, mert a Bibliában "minden" benne van, és mindennek az ellenkezője is. 


Az univerzális hit pedig azt jelenti, hogy mindenki hisz abban, hogy ő ember, és joga van 
ahhoz, hogy őt mások is embernek nézzék! 


Én, Jézus, ez utóbbi hitet jöttem föléleszteni, erősíteni bennetek! Igen! Azért jöttem közétek, 
hogy megértessem veletek: az Isten emberarcú! Ezt nem bírták elviselni a speciális hit képviselői! 


Az univerzális hit, amelyet Én, Jézus, képviseltem, nem rögzíthető hangzatos hitvallásban. 
Nem, mert az univerzális hít nem más, mint az, hogy minden embernek jogában áll hinni abban, 
hogy ő ember, és minden embernek joga van ahhoz, hogy őt más is embernek tekintse! Én, 
Jézus, ezt a hitet képviseltem, és erre a hitre szólítottalak fel benneteket! 


6A tükör által homályban látás elsősorban nem új kinyilatkoztatást, hanem egészségesebb 
kontrollt kíván. Ebbe a hibába még maga Pál is beleesett, nem is kis mértékben, és nem kis 
kárára Jézus Egyházának. 


7"Szeresd felebarátodat, mint önmagadat? Amennyire sikerül ezt erősíteni magatokban, 
annyira lesztek képesek arra, hogy erőltetés nélkül le tudjatok mondani minden ítélkezésről. 
Sajnos van bennetek egy furcsa félelem. Ez abból áll, hogy azért nem meritek megérteni 
egymást, mert úgy gondoljátok, hogy akkor helyeselnetek is kell azt, amit a másik mond vagy 
tesz. 


Nyilvánvaló, hogy egészen más megérteni valakit, és egészen más helyeselni valakinek 
magatartását. A megértésre mindig törekedni kell. A megértés képes kihúzni szívetekből a 
gyűlölet méregfogát. A megértés lehet csak egyedüli alapja minden együttélésnek. Csak az 
mondhatja, hogy minden ember az ő felebarátja, aki képes mindenkit megérteni. Aki nem képes 
erre, az nem képes felebarátként sem kezelni mindenkit. De továbbmegyek. Meg kell tanulnotok, 
hogy meg tudjátok érteni önmagatokat is. Itt sem szabad azonosságot látni a megértés és a 
helyeslés között. Gyökerében csak az képes igazi megtérésre, aki az önmaga által sem helyeselt 
magatartását meg tudja érteni. 


8Amint a kályha sem tudja megfelelően melegíteni azt, aki hőszigetelővel veszi körül magát, 
úgy az Én szeretetem melegét is csak az tudja érzékelni, aki olyankor is hálát tud adni nekem, 
amikor más, külső szemlélő e hálálkodást értelmetlennek ítéli. Csak azt tudom bensőleg 
átmelegíteni, aki hisz szeretetem jelenvalóságában. Az, aki erre nem képes, az valójában nem 
is hisz Bennem, akkor sem, ha sokat imádkozik, s naponta templomba jár. 

gJézus megjelenési formái: ,E könyvben még nem soroltad fel (Dombi Ferenc; LP) azokat a 
megjelenési formáimat, melyeket már elmondtam neked. Sorold hát most fel!" 


Igen, Uram! Hat módot mondtál nekem. 
1. EMBERI MÓDON. Ez történt megtestesülésed által, ahogy most az Atya jobbján vagy. 
2. SUGALMAZOTT MÓDON. Így vagy jelen a Szentírásban, mivel az Ige lett testté. 


3. SZENTSÉGI MÓDON. Mivel egy szentség felvétele nem más, mint találkozás Jézussal egy 
speciális cél érdekében. 


4. KEGYELMI MÓDON. Te, Uram, azt mondottad, hogy aki Téged szeret, azt Te is szereted, 
hozzá mész Atyáddal együtt, és lakóhelyet veszel nála. 


5. TITOKZATOS MÓDON. Valójában ez Egyházad jelenléte. Te ezt így fejezted ki: Ahol 
ketten-hárman összejönnek az Én nevemben, ott vagyok közöttük." 


6. RÁSZORULÓ MÓDON. Ezt így fejezted ki: "Amit egynek tettetek a legkisebbeknek, azt 
Nekem tettétek." 


14. SZÜLŐ-GYERMEK KAPCSOLAT, CSALÁDI ÉLET 


1Sajnos legtöbb édesanya nem kapott megfelelő felvilágosítást arról, hogy gyermeke nem az 
övé, hanem az Enyém! Az édesanyák csak kölcsönbe kapnak Tőlem gyermeket, s azon 
sopánkodnak, hogy azt, ami nem az övék, és nem is volt soha az övék, hanem mindenkor az 
Enyém volt, visszakövetelem Magamnak. Hidd el, az ő megpróbáltatásai főleg amiatt voltak 
megpróbáltatások, mert nem vállalta azt a szabadságot, amire teremtettem. 


Az édesanya az a fa, mely nem érti meg, hogy miért esik le a gyümölcs róla éppen akkor, 
mikor úgy érzi, hogy igazán mindent megtett érte. 


2Intés anyák számára: Vigyázz! Már az alapbeállítás hamis, ha azt gondolod, hogy van 
gyermeked! Van olyan, akit a világra hoztál az Én gyermekeim közül, és ez a gyermek azért 
vállalt téged, hogy gondját viseld addig, amíg nem lesz nagykorú. Ha ezután is saját 
gyermekednek tartod őt, akkor nem szereted őt helyesen. Nem, mert könnyen bűnrészessé tehet 
téged. Könnyen olyasmit kívánhat, amely kívánság teljesítése vagy bűnöket takar, vagy további 
bűnöket segít elő. 


Minden szülőnek - ebben a saját Édesanyám sem volt kivétel - meg kell tanulnia, hogy 
szabaddá váljon gyermekétől, hogy megszüntesse azt a megkötözöttséget szellemileg, lelkileg, 
erkölcsileg, anyagilag, amelyet a Földre születésnél a köldökzsinór elvágása szimbolizál. 


3A megkötözöttségek egyik legfájóbb köteléke a szülő-gyermek kapcsolat. Anyámnak sem 
volt könnyű szabaddá válnia Tőlem. De ő hitt Nekem, és ezért képes volt erre (Mk 3./33.). Aki 
meg van kötözve gyermekeivel, az előbb-utóbb bűnrészese is lesz gyermekei bűnének. Ennek 
pedíg csak nyomorúság lehet a következménye. 


4A megkötözöttség mindig lehetőséget hord magában arra, hogy visszaéljenek vele. 


SA helyes gyermeknevelésről: Egy gyermeket nemcsak nevelni, de idomítani is kell. Segíteni 
kell őket arra, hogy mielőbb kiépüljenek bennük azok az egészséges gátlások, melyek által 

felismerhetik tevékenységük lehetőségeinek határait. Nagyon helytelen pedagógiai elv az, hogy 
nem szabad a gyermeket bántani. Aki ezt képviseli, az kikapcsolja értelmes eszét a 
szeretetéből. Az a szeretet, mely szabadjára engedi az éretlen gyermek felelőtlen viselkedését, 
az nagyon rosszul szereti gyermekét. Nem is volna szabad az ilyen magatartást szeretésnek 
nevezni, mert nem is az. 


Az idomítás fájdalmát ha nem szenvedi el a gyermek, akkor majd el fogja szenvedni felnőtt 
korában, de sokkal keservesebben. Úgy van ezzel is, mint a különböző betegségekkel. Egy 
gyermek könnyebben átvészeli a legtöbb betegséget, mint egy felnőtt. Buta beszéd, hogy óvjuk a 
gyermeket a fájdalmaktól. Igenis csak fájdalom-átéléssel nevelhető rá kivétel nélkül minden 
gyermek arra, hogy felismerje, hol van szabadságának határa, és hol kezdődik a másik ember 
szabadsága. Korotokban éppen azok a gyermekek válnak randalírozó huligánokká tömegesen, 
akiknek gyermekkorukban minden meg volt engedve, akik nem tanulták meg, hogy hol ér véget 
szabadságuk határa. Ezek a gyermekek a neveletlenek. Jaj annak a társadalomnak, ahol olyanok 
kerülnek túlsúlyba, akiket gyermekkorukban óvtak a fenyítéstől! És jaj azoknak az öregeknek, 
akiknek hátán csattan az ilyen fiatalok helytelen nevelésének következménye. 


A gyermeknevelésben a legfontosabb alapkövetelmény a felelősségre való nevelés! Akár 
beteg, akár egészséges egy gyermek, meg kell tanulnia azt, hogy amit szabad döntése alapján 
tesz, azért vállalnia kell a felelősséget. 


6lgenis helyén van időnként a testi fenyítés is ott, ahol a szép szó nem használ. Az a gyermek, 
akiben van némi jó szándék, később hálás lesz azért, mert kellő időben és kellő módon 
megfenyítették. Általában nem születnek a gyermekek eleve jónak! Ezért idomításra szorulnak. 
Sokszor a szülőnek jobban fáj a fenyítés, mint a gyermeknek. De vállalni kell! Nem jó nevelő az, 
aki már eleve minden testi fenyítést kizár a nevelésből. Természetesen az sem jó, ha valaki 
csupán a testi fenyítést tartja mindenkor célravezetőnek. 


Egy gyermeket rá kell nevelni saját szabadsága határainak felismerésére. Olyan nincs, hogy 
erős akaratú gyerek. Van hisztis gyerek, van makacs gyerek, van akaratos gyerek, de nincs erős 
akaratú gyerek. Ne csapjátok be magatokat! Az ilyen önbecsapásnak később a gyermek látja a 
kárát. Az erős akarathoz nagyon komoly szellemi érettség szükséges, mely gyermekkorban még 
nem lehetséges. A gyermeknek azt is meg kell tanulnia, hogy hol kezdődik a felnőtt emberek 
szabadsága, melyet büntetlenül nem léphet át. Aki azt az ostoba felfogást képviseli a gyermekkel 
szemben, hogy jaj, ne okozzunk a gyermeknek fájdalmat, az keserűen fogja majd tapasztalni 
később, hogy éppen emiatt, mennyi fájdalmat képes okozni egy gyermek az ostoba felfogást 
képviselő szüleinek. Egy gyermeket idomítani is kell! 


7Az bizony nagy szégyen, hogy egy szülő ne tudjon parancsolni kiskorú gyermekének. Egy 
gyerekkel nem szabad kompromisszumot kötni. Vagy te uralkodsz rajta, vagy ő uralkodik rajtad! 
Neked el kell tudnod döntened, hogy melyiket választod. Mindkettőnek megjönnek a 
következményei. Már születésem előtt, tehát az Ószövetségben feljegyezték a Bölcseség 
Könyvében, hogy ,a gyereket és a hajót hátulról kormányozzák? A gyermek nem kis felnőtt, 
hanem gyermek, tehát idomítandó! Ez nem szeretetlenség, hanem éppen az ellenkezője. A 
helyes szeretet hatékony eszköze az idomítás! 


8Egy nagykorú gyermek feltétlenül felelős személy kell hogy legyen. E felelősség csak akkor 
érzékelhető számára, ha azt tapasztalja, hogy következményei vannak viselkedésének. 


Nemcsak el kell küldened, ha az általad megfogalmazott feltételeknek nem tesz eleget, de 
kifejezetten bűnrészes is leszel e téren, ha engeded, hogy ő felelőtlenkedjen a te megalkuvó 
gyengeséged miatt. Felelőtlenségre nevelődik az a gyermek, aki felelőtlenül átlépheti 
szabadságkörét szülőjével szemben. 


Leányodat nem akkor szereted, ha hozzá igazodsz, hanem akkor, ha rádöbbented arra, hogy 


neked ő nem az Istened, akihez alkalmazkodnod kell, hanem te vagy számára annak az Istennek 
közvetítője, aki kőtáblára vésette a negyedik parancsolatot! 

9A jól irányzott testi fenyítésről. Aki nem tudja gyermekét fenyíteni, az szeretni sem tudja őt. 
Amint ha valaki nem tud NEM-et mondani, annak az IGEN-jét sem lehet komolyan venni! A 
gyermek nem egy kis felnőtt, akivel el lehet okosan beszélni, hanem egy olyan erkölcsi lény, aki 
tudattalanjában hordja azt, hogy ne ismerjen kompromisszumot. Vagy ő uralkodik rajtad, vagy te 
uralkodsz rajta. Harmadik lehetőség nincs! Amint egy elhangolt zongorán a legjobb művész is 
csak hamisan tud játszani, s ahhoz, hogy ez megszűnjék, különböző feszítő, csavaró és egyéb 
szerszámokkal kell azt behangolni, úgy egy gyermek fizikális valóságát, tehát testét, a 
pszichéjének burkát, csak fegyelmező eszközökkel lehet alkalmassá tenni arra, hogy saját lelke, 
szelleme által helyesen irányíthatóvá váljék. 


10A gyermeknevelés legtöbb esetben bálványimádás. Nagyon könnyen meg lehet számolni 
azokat a szülőket, akik gyermeknevelés címén ne távolodtak volna el Tőlem! A gyermekimádat 
nem más, mint rejtett önimádat! Soha nem kértelek benneteket arra, hogy gyermekeiteket 
neveljétek! Mindig azt kértem tőletek, hogy magatokat neveljétek! Ez csak a felszínen tűnik 
önzésnek. Valójában ez a legnagyobb áldás minden ember számára! Világotok nem a jó 
gyerekneveléstől lesz elviselhetőbb, hanem a felnőttek jó önnevelésétől. 


Az ateizmusban, tehát a sátáni világban még kicsit sem volt szabad fenyíteni a gyermeket! A 
gyermekek pátyolgatása az istentelenek világa! Látszatra könnyebb gyermekekkel eltölteni 
időtöket, mint önmagatokat megnevelni fegyelemre, gerincességre, hűségre, becsületre, tehát 
arra, hogy ne hazudjatok gátlástalanul, hogy tartsátok meg ígéreteiteket tisztességesen, hogy ne 
megszólással, rágalmazással, pletykálkodással töltsétek időtöket. 


11Egy olyan anya, aki meg van kötözve gyermekével, az sohasem lesz megbékélve 
önmagával. Nem is lehet. Senki sem találja meg szíve békéjét, aki mások megváltoztatásától 
vagy megváltozásától várja azt. A szív békéje következmény. Következménye egy megjárt útnak. 
Ennek az útnak a másik neve: szabadságra törekvés. 


12Amint növekszik egy gyermek szabadságköre, úgy növekszik felelőssége is 
önmagáért, és úgy csökken egy szülő beleszólási joga gyermeke életébe. Sajnos, ezt a 
legtöbb anya vagy nehezen, vagy sehogy sem érti meg. Így jön létre aztán az az áldatlan állapot, 
hogy az az anya, aki által a gyermek világra jött azért, hogy boldog legyen, éppen az anyja miatt 
szenved a legtöbbet lelkileg. 


Bizony sok gyermeknek komoly szabadságharcot kell vállalnia szüleivel szemben azért, hogy 
felnőtté tudjon válni. E szabadságharcban pedig szinte kikerülhetetlen, hogy sebeket ne adjanak, 
ne kapjanak. 


Akkor lesztek boldogok, tehát a benső békének, az Én békémnek birtokában csak akkor 
lesztek, ha szívvel-lélekkel tudomásul veszitek, hogy gyermekeiteknek, ha istenszeretők, akkor 
minden a javukra válik, ha pedig nem istenszeretők, akkor az Isten sem tud mit kezdeni velük! 


13Nagy tévedésben van az a szülő, aki azt hiszi, hogy birtokolhat gyermeket, mint egy tárgyat, 
mert az övé. Nem az övé! Minden gyermek az enyém! Csupán kölcsönben van a szülőknél, 
akiket akkor választott, mikor még tudta, hogy mi a teendője. Ti csak Máriáról tudjátok és hiszitek 
el, hogy nem ő választotta gyermekét, hanem gyermeke választotta őt. 


14A szülő-gyermek kötelék valójában rablánc. Amint a köldökzsínór elvágása nélkül 
elpusztul az új élet, úgy e rablánc elvágása nélkül két élet képes elpusztulni: a régi és az új. 
Szülő, gyermek boldogsága egyaránt belepusztul. Nekem is, anyámnak is keményen tudomásul 
kellett ezt vennünk annak idején. 


15Elsősorban nem a szülőnek kell ragaszkodnia a gyermekhez, hanem a gyermeknek a 
szülőhöz mindaddig, amíg a gyermek a szülei kenyerét eszi. Boldog az a szülő, aki időben el 
tudja engedni gyermekét, és boldog az a gyermek, aki időben el tudja engedni szüleit, hogy 
házastársához ragaszkodjék! Mert sem gyermeket, sem szülőt nem szabad a házastárs elé 
helyezni! Mint ahogy sem gyermeket, sem szülőt, sem házastársat nem szabad Elém helyezni! 

Tanuljatok a madaraktól! Egyetlen madár sem rak fészket fiókái számára! Egyetlen madár sem 
engedi meg, hogy fiókái, ha már nem fiókák, hanem fejlett madarak, a fióka-fészekre 
támaszkodva építsék tovább életüket. 


16Szülő és gyermek csak akkor tudnak közös nevezőre jutni az élet különböző kérdéseiben, 
ha időt adnak egymásnak arra, hogy megértsék egymást akkor is, ha nem fogadják el egymás 
nézetét. Aki meg tudja magában fogalmazni, hogy a másik miért gondolkodik úgy, ahogy 
gondolkodik, az, ha nem is helyesli, de megérti a másikat, függetlenül kortól, iskolázottságtól és 
minden egyébtől. A szeretet ilyen. Helyeselni csak azt helyesli, amit magára nézve is jónak tart. 
De megérti azt, ha valaki nem úgy lát, mint ő. Ezt a magatartást tanulni kell. 


17Sajnos, amikor a szülők boldoggá akarják nevelni gyermeküket, többet ártanak vele, mint 
használnak. Így van mindenki egyénileg is. Aki úgy gondolja, hogy ő boldoggá tehet mást, illetve 
más boldoggá teheti őt, az a szívére hallgat, s szinte törvényszerű a csalódás bekövetkezése! 


18Az, akit te saját gyermekednek mondottál, nem a tiéd, de te az övé vagy. Igen, mert nem te 
választottad őt, hanem ő választott téged. Anyámnak is meg kellett tanulnia, hogy Én nem 
vagyok az övé, de ő az Enyém! 


19Az, akit rosszul nevelnek, nem attól lesz rossz, mert olyannak nevelték, és az, akit jól 
neveltek, nem attól lesz jó, hogy jól nevelték. Mindenkinek van lelkiismerete. Ezt mindenki 
magával hozza már a születésekor. A lelkiismeret egy olyan mikrofon, amelyen keresztül 
mindenkinek megmondja a benne lakó Szentlélek, mert a Szentlélek mindenkiben benne van, 
hogy mi a jó és mi a nem jó. 


Azt, hogy valaki jó illetve rossz szándékú-e, nem attól függ, hogy milyennek nevelték. Senkit 
nem lehet sem jó szándékúvá, sem rossz szándékúvá nevelni. Ilyen értelemben nincs erkölcsi 
nevelés, csak erkölcsi önnevelés van. Tömören: Te csak magadért felelsz. Mindenki csak 
önmagáért felel! 


20Szüleiddel kapcsolatban sincs más feladatotok, mint bárkivel kapcsolatban, aki a Földön él. 
Ők, miután már felnőttetek, nem élhetnek úgy értetek, mint akkor, amikor még gyermekek 
voltatok. Ti pedig, miután saját lábatokon álltok, nem vállalhatjátok fel azt, hogy visszafizessetek 
valamit abból, amit tőlük kaptatok, mert a szülő és gyermek között nem üzleti kapcsolat áll fenn, 
hanem szeretet-kapcsolat. Ez pedig azt jelenti, hogy mindaz, amit ők adtak nektek, nem 
visszaadnotok kell, hanem továbbadnotok másoknak. A szeretet végtelenre van nyitva, és nem 
befolyásolhatják üzleti szempontok. 


21Neked nem azért kell szeretned gyermekeidet, hogy ők visszaszeressenek téged, hanem 
azért, mert te jó vagy! Isten sem azért szeret téged, mert megérdemled, hanem azért, mert Isten 
jó! 


Szabaddá kell válnod gyermekeidtől, hogy helyesen tudd szeretni őket! Ez ezt jelenti a 
gyakorlatban, hogy ne azért szeresd őket, hogy visszaszeressenek, hanem azért, mert 
szükségük van arra, amit te úgy ítélsz, hogy adnod, szolgálnod kell érdekükben. Ezt nem értük 
kell tenned, hanem Értem, a te Jézusodért! 


22Jótanács szülőknek: Hogyan segítsek rajtad, ha nem hiszed el, hogy mindaddig, míg nem 
hiszed el, hogy szabaddá kell válnod gyerektől, unokától egyaránt, mindaddig saját magadat 
tartod rabságban!? 


23Jótanács családapáknak: Még családodtól is szabaddá kell válnod. Vagyis nem lehetsz 
megkötözve e téren sem. Akkor vagy szabad e téren, ha nem akarod vezetni családod tagjait, 
csupán arra irányul figyelmed, hogy leolvashassák rólad az Én vezetésem boldogító, békét 
biztosító erejét. Tehát le kell mondanod arról, hogy bárkit, bármikor ís meg akarjál javítani. De 
soha nem mondhatsz le arról, hogy magadat javítsd. Tehát rendszeres lelkiismeret-vizsgálatban 
gyakran kell pályamódosításokat végezned. 

24Egy elhunyt apa üzenete leányának Jézus által: Hidd el, leányom, a mulasztással 
elkövetett hibák, a föl nem használt tálentumok égetnek itt bennünket. De ez a szenvedés nem 
olyan, amiről bármelyikünk is lemondana. Ó nem! Ez már az Isten fájdalma bennünk! Ez már 
olyan, mint mikor a földet kapálják, hogy szép legyen a virágoskert. Ha a föld érezhetné, 
bizonyára azt mondaná, hogy bár fáj a kapavágás, de abba ne hagyd, mert ez a feltétele az én 
virágba borulásomnak. Igen, ez a tudat hallatlanul boldogít. Erkölcsi bizonyosságom van afelől, 
hogy Aki teremtett, önmagára teremtett. Amit Ő tesz, abban semmi kivetni való nincs soha. 
Önmagának farag engem. Ennél boldogítóbb érzést itt el sem tudnék viselni. 


Itt minden szeretetből van, minden a szeretetért van. Minden szeretet által elindított gondolat 
innen van és ide tér vissza. 


A házasságról 


25Hogyan házasodjunk? A házasságot nem szabad erőltetni! Csak akkor tudod nyugodt 
lelkiismerettel vállalni, ha belesodródsz! Ha kényszeríteni kell magadat erre, akkor soha nem 
leszel lélekben nyugodt, mert azt fogod megélni, hogy te ácsoltál magadnak keresztet, s nem 
Tőlem vetted át azt! 


Bizonyos értelemben ez áll a szerzetesi életre is! Vannak olyanok, akiket kiválasztok erre, de 
azok ezt úgy élik meg, hogy szinte belesodródtak! 


26A házasságról: A házasságok nem az égben köttetnek, bár Isten az, aki köti azokat. 
Keresztény ember számára ez a templomban történik. A házasság nem boldogításra való, 
hanem a szeretetben való növekedésre, levizsgázásra, tehát áldozattá válásra való. Aki nem 
ezért köt házasságot, az feltétlenül pórul jár. Csak ott van remény arra, hogy egy házasságkötés 
hűségben megmarad, ahol mindkét fél így köt házasságot. A házasságkötés nemcsak nem 
boldogít, de arra sem való, hogy az egyik megjavítsa a másikat. Csak az önnevelés célját 
szolgálhatja. Bizony van olyan boldog ember, aki boldogtalan házasságban él! Igen, mert En 
mindenkit képes vagyok boldogítani, akár házasságban él, akár nem, csak Engem tartson 
életében abszolút ELSŐNEK. Tehát bízza rám, hogy életében ki a második, illetve ki az, aki a 
teremtmények közül itt és most neki a legfontosabb kell, hogy legyen. Egyáltalán nem biztos, 
hogy a házastársa lesz az! Aki ezt nem érti meg, az boldogtalan lesz, bármilyen is a házastársa. 
Aki ezt megérti, az átveheti Tőlem az Én békémet, bármennyire is pokollá teszi házasságát az 
Engem megérteni nem akaró társa. 


27Ti azt szoktátok mondani: "Kettőn áll a vásár. Hát a vásár lehet hogy kettőn áll, de a 
házasság nem vásár. A házasságban nem vásárol meg senki semmit. Még csak el sem ad. A 
házasságban mindkét fél odaad. Odaadja önmagát a másik félnek azért, hogy egyre jobban 
kinyilvánuljon . mindkettőjük életében a mindent odaadó lIsten jelenléte. A szétesett 
házasságokban nem elválás történik, hanem elhagyás. Ezt pedig nyilván nem mindketten követik 
el, hanem csak az, aki belül a szívében otthagyta a másikat. Ez már akkor megtörténik, mikor 
még tovább is együtt élnek. Csak ekkor még nem lehet kívülről látni az egyik fél hűtlenségét. 


28A házasságban a szakítás nem kezdődhet, nem indulhat el attól, aki Engem igazán szeret. 
De ha a másik már elhagyta, akkor ne érezzen az elhagyott lelkiismeret-furdalást. Egy köteléket 
elég az egyiknek elszakítani. Akkor az el van szakítva. Igaz, hogy amit Isten egybekötött, azt 
ember el ne szakítsa, de van még sok más tilalom is, melyeket ha valaki nem tart meg, akkor 
Isten hiába mondja, hogy nem szabad. A tények tények a tilalom ellenére is. 


A szakításhoz nem szükséges a fizikai eltávolodás. Elég, ha valaki lelke mélyén nem vállalja 
tovább azt, hogy a másikért éljen. Aki e téren ezt elkezdi, az ezt rosszul teszi. Aki tudomásul 
veszi ezt a másik fél részéről, az éppen azáltal mutatja ki, hogy okos, mert szabadnak mondhatja 
magát. 


29Tanács társkeresőknek: Igazi társadat csak olyanok között találod meg, akik Engem, 
Jézust, elfogadnak Uruknak, Megszabadítójuknak. Ha máshol keresed, akkor csak olyan 

személyt fogsz találni, aki nem áldást, hanem inkább nehézséget fog jelenteni további életedben. 
Tehát először neked meg kell találnod Engem, Jézust, vagyis az evangéliumok által elmondott és 
bemutatott életemet, aztán meg kell találnod azt a baráti kört, amelyben valóban Velem, a te 
Jézusoddal foglalkoznak, és az ilyen társaságban lesz módod rátalálni arra, aki nem akadályozni, 
hanem segíteni fog téged azon az úton, amellyel Én, Jézus, azonosítottam Magamat (Jn 14./5.). 


30A házasság egy kemény és küzdelmes élet, amelyben nem is olyan könnyű hűségesnek 
maradni Hozzám! 


Bármennyire szereti valaki társát, amikor házasságra lép, később arra jön rá, hogy mást 
jobban tudott volna szeretni. De ez kísértés. Mindenkinek azt a legnehezebb szeretni, akivel 
együtt él, mivel annak az árnyéka vetődik reá. 


31A házastárs tükör. A házastársi kapcsolat egy olyan lehetőség, amely leplezetlenül 
önismeretre akar mindenkit juttatni. A házastárs a leghitelesebb tükör! E tükör egyszerűen nem 
tud torzítani! Mindenki megismerheti valódi énjét a házasságban. Ha valaki elhagyja házastársát, 
az úgy gondolja, hogy ha tükröt cserél, akkor más kép fog visszanézni rá. Nem így van! Más 
dolog az, ha a tükör távozik el! Ebben az esetben jogos lehet egy új tükör "beszerzése"! De tükör 
nélküli házastárs nem létezik! 


Az elválásoknak az az oka, hogy a házastársak egyike inkább összetöri a tükröt, semmint 
megváltozzék. A haláleset más. Ilyenkor a tükör magától törik össze. 


Egy házastársnak soha nem szabad vállalnia a háttérben maradást! Egy házasságban nincs 
előtér és nincs háttér! Ott együttlét van! 


32A házasság valódi szerepéről és céljáról. Sem születésetek, sem halálotok a Földön nem 
földi döntésetek, így nem is tartozik felelősségetek körébe. De a házasságra lépés, az igen! 


A házasélet vágyaitokban megkönnyíti, a valóságban pedig megnehezíti napjaitokat. E 
megnehezítés abból áll, hogy állapotszerű tükröt tart elétek a másik élete, s Így szinte 
kikerülhetetlen bizonyos önismeretre jutás még akkor is, ha valaki nem megjavulni akar 
házasságában, hanem a másikat megjavítani, s így rendre a tükör elhomályosítására, esetleg 
összetörésére állítja be életét. Az ilyen emberek a hitetlen emberek, akik maguk is tudják, hogy 
menekülésben vannak, és a boldogság helyett a bódultságot választják. Éppen ezért mondom a 
következőket: 


Boldogtalan házasságban is lehet valaki boldog. Igen, mert boldog házasságnak csak az 
mondható, ahol mindkét fél nem egymásban, hanem Istenben akarja kibontani önmagát. Ahol ezt 
csak az egyik teszi, az békét tud szívében hordani akkor is, ha szenvedéseibe belehal. 


Az készül föl jól a házasságra, aki jól készül fel a halálra. Nem azért, mert e kettő ugyanaz, 
hanem azért, mert Isten mindenkit Önmagára teremtett, s így a házasság nagyszerű eszköz az 
önismeret, az önfeláldozás oltárán arra, hogy újjá akarjatok születni, és tanúságot tudjatok tenni 
arról, hogy a mennyek országa bennetek, és nem rajtatok kívül van! 


33Csak tragédiában vergődő házasság létezik a Földön. Csak ott nem élik meg ezt, ahol nem 
gondolják végig életük döntéseit. Előbb-utóbb kénytelenek ezt elfogadni mindenütt. Nincs égben 
köttetett házasság! Csak az van, hogy vagy azért köttetnek a Földön, hogy Hozzám közelebb 
kerüljenek azok, akik házasságra léptek, vagy az van, hogy elkezdődött egy tragédia-folyamat. 
Harmadik lehetőség nincs!!! 


Szavaim végső gyökere az, hogy nem egymásra teremtettelek benneteket, hanem 
Önmagamra. Nektek az volna a jó, sőt, az volna életetek megoldása, ha erre rájönnétek, és 
Hozzám segítenétek egymást. Általában, sajnos, ennek éppen az ellenkezője történik. 
Legtöbbször akadályozzátok egymást abban, hogy bárki közületek Hozzám közelebb kerüljön! 

A házasság, akár nagyon, akár kicsit szereted társadat, elsősorban arra való, hogy helyes 
önismeretre jussatok, és ezáltal segítsétek egymást egyre közelebb jutni Hozzám! Isten nem 
egymásra teremtett benneteket, hanem Önmagára! Ezzel tette nektek a legnagyobb jót! 


34Jótanácsok válás esetén: Nem te hagytad el társadat, hanem ő hagyott el téged. Miután te 
ezt tudomásul vetted, akkor már nincs értelme, hogy olyasmit beszélj be magadnak, ami nem 
valóság. Tehát te szabad lettél attól, aki téged még hivatalos elválásotok előtt már lélekben 
elhagyott. 


E kijelentésem: "Amit Isten egybekötött, azt ember szét ne válassza!" (Márk 10./9.) sajnos 
éppen úgy megsérthető, mint az, hogy ne káromoljátok Istent, ne lopjatok, stb. 


Ha ő törekedett volna arra, hogy tegyen meg mindent érted, és te ennek ellenére elfordulsz 
tőle, akkor te lennél házasságtörő, és nem ő. De így te nem vagy ezzel vádolható. 


Amikor tehát te lelkedben valóban átélted, hogy házastársad megszegte ígéretét, vagyis azt, 
hogy érted éljen annyira, amennyire te ezt lehetővé teszed számára, akkor te már nem voltál 
házastársa. 


Azt nem helyeslem, hogy ő elhagyott téged, de azt igen, hogy te már szabadnak tudod 
magadat tőle. Azt nem helyeslem, ha egy olyan emberrel lépsz szerelmi kapcsolatba, aki 
elhagyta házastársát, de helyesnek tudom tartani, ha olyannal, akit elhagyott házastársa. 


35Egyáltalán nem fontos a házassághoz a szerelem. Sőt! Ritka az a házasság, amelyben 
helyes szeretet fejlődik ki akkor, ha szerelemre épült. A szerelemnél nagyobb forradalmi erő és 
labilisabb, ingoványosabb talaj nehezen képzelhető el! 


A szerelem nem más legtöbbször, mint Istenre teremtettségetek irányt tévesztett formája a 
Földön. Azért mondom, hogy legtöbbször, mert van a Földön olyan is, hogy ez az Istenre 
teremtettség nem téveszt irányt, és Istenben helyére tud találni. De ez ritka, nagyon ritka. 


Aki jó házasságban akar élni, annak semmiképpen sem szabad a szerelemre építenie 
házasságát. Rám kell építenie! 


36Szeretetről, szerelemről. Az igazi szeretet egy olyan akarati aktus, mely az Irántam való 
szeretetben gyökeredzik. Tehát Értem vállait vállalkozás, amely nem a következményekre van 
tekintettel, hanem a forrásra. Tehát nem azt mérlegeli, hogy ki jár jól, hanem arra figyel, hogy 
Tőlem jöjjön az elhatározás, az akarati döntés. 


Bizony a helyes szeretés az nagyon komoly életállapot, mely az önlegyőzés által tisztul, és 
érlelődik véget nem érő boldogsággá. 


37A szerelem, amennyiben külső teremtmény iránt gyulladt ki valakiben, inkább elnyomja a 
szeretetet, semmint segítené azt. Boldog ember az, aki a Tőlem kapott szeretet által úrrá tud 
lenni a szívében kigyulladt szerelem felett. De jaj annak, aki a benne kigyulladt szerelem 
áldozatává válik. Sem Isten, sem ember rajta segíteni nem tud. Családi tragédiák számtalan 
tömege tanúsítja ezt. 


A szerelmeseknek mondom: Ne egymástól várják saját boldogságukat, hanem Tőlem várja 
mindegyik, akkor meg fogják találni egymásban azt. De ha egymástól várják, akkor pokollá teszik 
egymás életét. 


38A szerelemről. A szerelem és a csalódás úgy együvé tartoznak a Földön, mint a születés 
és a halál. Tudom, hogy mikor egy gyermek megszületik, illetlen dolog ott halálról beszélni. 
Éppen így egy szerelmesnek illetlen dolog szeme elé állítani azt a nagy valóságot, hogy csalódni 
fog. Aki megszületik, az élni akar. Aki szerelmes, az boldog akar lenni. De aki megszületik, az ha 
akarja, ha nem, végül is nem élni fog, hanem meg fog halni. Aki szerelmes, az ha akarja, ha nem, 

végül is nem boldog lesz szerelmével, hanem csalódni fog benne, mert nem őérette van teremtve, 
hanem Istenért. 


A Földet pokollá elsősorban az emberi szívekben felébredő torz szerelem teszi! Ez hiteti el a 
legtöbb emberrel azt, hogy a legnagyobb rabságot választva a szabadság helyett, lesznek 
boldogok. Mert nincs nagyobb rabság annál, mint amikor valaki bálványimádóvá válik, vagyis 
embert istenít úgy, mint saját boldogságának forrását. Az ilyen álom-mennyországból feltétlenül 
csak valós pokolra lehet felébredni. 


39Bűn-e házasságon belül a nemi élet? Semmiképpen sem bűn a nemi élet a házasságban! 
Óriási tartóereje van a nemi életnek az együvé tartozás, a szeretetben való hűség terén! Aki 
házasságot köt, az ezzel lemond testéről a másik javára! Tehát nemhogy nem bűn, hanem 
kifejezetten kötelesség a nemi élet a házasságban! Természetesen a józan ész határán belül! 
Azért mondom ezt, mert lehetnek olyan körülmények, amelyek ezt joggal akadályozzák. De a 
,természet" rendje a házasságban megköveteli a nemi élet normális felvállalását. 


40Helyes magatartás családon belül-T: Vannak olyan szülők, akik, főleg idősebb korban, 
semmivel sincsenek megelégedve. Ennek egyszerű oka az, hogy életében ahelyett, hogy 
önmagát fegyelmezte volna, mindig másokat akart nevelni. Te ne essél bele ebbe a hibába! 


Az, amit gyakran önzésnek neveztek, az valójában nem önzés, csupán nem hagyod magadat 
kihasználni. De itt is felhívom valamire a figyelmedet. Arra lehetőséget kell adnod tieidnek, hogy 
felhasználjanak, de arra nem, hogy kihasználjanak. Tehát van olyan, hogy fel kell kínálnod 
szolgálatodat. Csak azt nem szabad engedned, hogy állapotszerű cselédsorsot várjanak el tőled. 


41Helyes magatartás családon belül-2: Legyetek okosak, mint a kígyó, és óvakodjatok az 
emberektől. Sajnos, hogy e két kérésemet nem szoktátok szeretteitekre alkalmazni, pedig ez 
még saját magatokra is vonatkozik, tehát feltétlenül gyermekeitekre, rokonaitokra is! 


Gyermekeitekkel kapcsolatban okosnak és óvatosnak kell lennetek! Én annak idején nagyon 
okos és nagyon óvatos voltam Júdással szemben. Ennek lett következménye az, hogy nem 
háríthatta senkire a felelősséget! 


Egészen más a megbocsátás, és egészen más az egyértelműség, akkor is, ha rövid távon az 
egész úgy látszik, hogy segíti gyermekedet lefelé a lejtőn. Júdásnak Én is besegítettem, amikor 
ezt mondtam neki: "Amit akarsz, azt tedd mielőbb!" (János 14./27.) 


A bizalmatlanságnak mindig helye van akár magatokkal szemben, akár a család tagjaival 
szemben mindaddig, amíg nem szolgál rá valaki ennek ellenkezőjére! Bízni csak abban szabad, 
aki megbízható! A bizalmat ki kell érdemelnie mindenkinek. Még Nekem is, Istennek is ki kellett 
érdemelnünk, hogy gyermekeim bízzanak Bennünk! 


Szokjatok már le arról, hogy magatokat vagy másokat hibáztassatok, ha valaki elindul az 
erkölcsi lejtőn! Szó sincs róla, hogy az első emberpár egyik gyermeküket jól (Ábel), a másik 
gyermeküket rosszul (Káin) nevelte volna. Legyen végre elég az önmagatok köpködéséből! 


Nem az alkalom szüli a tolvajt! A tolvaj nem lop, ha figyelik, de azért tolvaj. Aki nem tolvaj, az 
akkor sem lop, ha nem figyelik! Minden belülről indul el! Azért szólítottalak fel benneteket arra, 
hogy ne ítéljetek, mert ti csak a felszínt látjátok! Tehát nem a gyermekeitek miatt kell okosnak 
és óvatosnak lennetek, hanem önmagatok miatt! 


42Férfi és nő: Előttem nincs férfi és nő olyan értelemben, hogy különbséget tennék közöttük. 
De az Én lelkem a rend Lelke, s mivel szerepeket kiosztó vagyok, ezért egy házaspár esetében 
minden fontos történésnek a férfi döntésén kell múlnia, ha erkölcsileg arra érdemesnek bizonyuló 
személyről van szó, és teljében van döntésképességének. 

43A családi körülmények elviselhetősége is lényegében azon múlik, hogy le tud-e valaki 
mondani arról, hogy uralja a másikat vagy sem. A családokban is a "fejmosás" helyett a 
"lábmosás" a célravezető! 


Valójában szinte soha nem lehet a családi konfliktusokat megoldani! Nem is a megoldást kelt 
megcélozni, hanem azt, hogy kezelni tudjátok az ilyen konfliktusokat. Aki ezt vállalja fel, az a 
maga számára már meg is oldotta azt a lehetőségekhez képest. Azért mondom, hogy a 
lehetőségekhez képest, mert a gondok rendre visszatérnek, és a lehetőségek változnak. 


44A gyermekek felelőssége: Ha egy gyermek felnőttként akar szabad lenni, akkor neki kell 
vállalnia szabadságának felelős terhét is, s nem szabad ezt átvállalni tőle. Bűnrészes az a szülő, 
aki szeretet címen magára veszi gyermeke helytelen viselkedésének következményeit. Az ilyen 
szülő nem szereti helyesen gyermekét! 


45A válásról. Én valóban nem ismerem az elválást, az elhagyást. Engem bárki elhagyhat, de 
Én soha senkit el nem hagyok. Ez lényem lényege. Ez természetem természete. Amikor 
házastársak elválnak, olyankor az van nehezebb helyzetben, aki elhagyta a másikat, és nem az, 
akit elhagytak. Akit elhagytak, azzal még szorosabban vagyok egységben, mint az elválás előtt. 
De aki elhagyta a másikat, az nagyon nehezen tud Hozzám kapcsolódni, mert Én nem az elválás, 
hanem a kapcsolatok Lelke vagyok. 


46Senkinek sincs szüksége arra, hogy emberektől szeretetet kapjon. Erre Én bőségesen elég 
vagyok, hogy teljesítsem, sőt túlteljesítsem bárki szeretetigényét. Viszont mindenkinek nagyon 
nagy szüksége van arra, hogy ő szeressen másokat. Aki igazán szeret, az nem ér rá foglalkozni 
azzal, hogy őt ki és hogyan szereti. 


15. KÜLÖNBÖZŐ TANÍTÁSOK I. 


1A kereső ember útja: Problémamentesen csak az él, aki nem gondolkodik. Te is tudod, hogy 
a legtöbb ember éppen azért fordul narkotikumokhoz, hogy ne kelljen gondolkodnia. De a nem- 
gondolkodás csak nagyon vérszegény tüneti kezelést tud adni. A gyökeres orvoslás akkor 
kezdődik, mikor valaki vállalja azt, hogy szembesül a problémákkal. Csak a kereső ember jár 
emberséges úton. A Földön ez a természetes. Ez a lelki fejlődés útja. 


2Az Isten a Földön a gonosszal szemben kiszolgáltatott! A Szeretet az ilyen! Nektek, akik azt 
tanultátok, hogy Isten vigyáz rátok, nektek meg kell tanulnotok, hogy nektek kell Istenre vigyázni, 
különben elvesztitek Őt. Aki nem vigyáz a Szeretetre, az szeretét nélkülivé válik. 


3Isten jelenléte: Én, mint Isten mindenütt jelen vagyok, még a pokolban is, de csupán 
létbentartó módon, és nem erkölcsileg. 


4A Jézusba vetett hit értelme: Önmagamra teremtettelek, s te bármit csinálsz, nyugtalan 
leszel mindaddig, míg meg nem adod magad Nekem. Én vagyok a te sorsod. Szeretetem 
érzékelhető jelenlétét azért nem adom általad vágyott bőkezűséggel, mert rá akarlak nevelni arra, 
hogy nagyobbra értékeld az Adományozót, mint adományait. 


Tehát nem elhinni kell Engem, hanem hinni kell Bennem. Vagyis, bizony el kell veszítened 
múlandó életedet, hogy átvehesd Tőlem a boldog örök-életet. Már itt a Földön! 


Egyedül soha nem vagy. Soha sem fogsz olyan férfit/nőt találni, aki boldogíthat. Senkit sem 


teremtettem boldogításra. Mindenkit boldogságra teremtettem. A boldogító egyedül Én vagyok! 
De ehhez hinni kell Bennem, ahogy már elmondtam. 

5Az igazi szeretet a vissza-nem-bántásban mutatkozik meg. Ez az, aminek nem tudok 
ellenállni. Ez az, ami mindig megindítja Szívemet. 


6Az ember képtelen testi érzékeível befogadni a transzcendens létezőket. Engem nem 
láthat földi halandó. Azok a látomások, melyekben Engem vélnek látni, valóban nem Engem 
láttatnak, bár Tőlem vannak. Így van ez Máriával és minden égi lénnyel. 


A ti földi életetek egyszerűen alkalmatlan arra, számotokra elviselhetetlen lenne, belehalnátok, 
ha átjárna benneteket ennek a dimenziónak teljes valósága. Amint egy villám erejét képtelen 
lenne elviselni egy kis kézi elemlámpa, úgy ti sem bírnátok elviselni látomásban ennek a 
dimenziónak fényét, szépségét. Csak amennyit el tudtok viselni, annyit mutatunk magunkból. De 
ez Tőlünk van! 


Imádkozzatok gyakran a bölcseség adományáért, mert minden rossz egy elrontott jó, így 
minden Tőlem jövő sugallat, látomás elrontható. 


7Ha tanulmányozni kezded az evangéliumokat, akkor tele leszel problémákkal. De nem 
nyugodhatsz bele, hogy problémáidra értelmileg megnyugtató választ ne találj. Én nem 
misztériumokat tártam elétek, hanem azt mondtam: ,Nektek adatott tudni az Isten országa 
titkait." 


Meg kell találnod azokat az ember-testvéreidet, akik rangsorolva a Szentírásban, az 
evangéliumok alapján úgy akarnak megismerni Engem, hogy Lelkem által átjárt józan eszüket 
valóban használják. 


BAzt nem tehetem saját érdeketekben, hogy a ti fáradságotok megtakarításával megoldásra 
jussatok. Nem tehetem, mert éppen szellemi-lelki munkátok gyümölcseként tudom adni nektek 
azt, amire szükségetek van. Nincs fáradság nélküli probléma-megoldás. Senki sem takaríthatja 
meg magának azt a szellemi, lelki fáradságot, mely szükséges ahhoz, hogy gondjai 
segítségemmel megoldódjanak. 


9Az Ősellenség legfőbb fegyverei az elbizonytalanítás és a félelemkeltés. Ezért gyakran 
mondd el magadban: Jézusom, bízom benned! E bizalom nagyon fontos. Ennek jelenléte tőled 


függ. 


10Lelki pokol: Szörnyű világ az, melyben éltek, melyben élünk. Veletek vagyok. Rettentő 
sokat szenvedek. Ki sem tudom fejezni, hogy mennyit. Szó sincs arról, hogy a Szeretet a 
Mennyországban. nem szenved. Ti mindig összekeveritek a boldogságot azzal, ami nem- 
szenvedés. A boldogság bizony nyugtalan állapot. A szeretet jelenléte annak tudatában, hogy 
van szeretetlenség. 


Ti még a frontokon is a halottakat, a sebesülteket sajnáljátok. Természetesen sajnálom a 
sebesülteket Én is, de ami igazán számomra a fájdalmat jelenti, az azoknak a viselkedése, akik 
mindezt előidézik. 


Annak a pokolnak, melyet ti földi életnek neveztek, feltétlenül előnye az, hogy nem láttok bele 
egymás lelkébe. Akkor tényleg elviselhetetlen lenne a földi élet számotokra. Van pokol ideát is. 
Ennek éppen az a legpokolibb része, hogy nincs titok, hogy itt mindenki mindenkibe belelát. 
Kimondhatatlan lelki fájdalmat jelent a sok elszalasztott lehetőség, az elásott talentum. Tehát 
minden olyan magatartás, melyet nem Irántam való szeretet sugallt. 


11Bízzál! Én legyőztem a világot. Azt a világot, amit magadban hordasz. És mindaddig, míg 
Hozzám akarsz tartozni, addig elhiheted azt a mondatomat is, hogy az enyéimet igenis jellemezni 
fogja mindig is az, hogy még ha valami önmagában halálosat, mérgezettet esznek, isznak is, 
nem fog ártani nekik. 


101 


12Jézus segítsége bennünk: Aki Értem teszi, amit tesz, az lehet ugyan nyugtalan azért, hogy 
nem jól teszi, amit tesz, de ennek sok értelme nincs, mert aki Értem él, az az Enyém. Úgy, 
amilyen. És ez a lényeg. Magatokon nem ti dolgoztok, hanem Én. Ezért az, hogy milyen vagy, az 
az Én gondom. Hogy kié vagy, az a te gondod. Ha ezt átéled, minden olyan nyugtalanságod 
megszűnik, mely árnyékot vethet kedélyedre e téren. Kié vagy? Akiért élsz! 


Amíg szerethetlek, addig problémamentessé nem tehetlek. Éppen problémáiddal való 
birkózásaid által leszel olyan, hogy megfelelő önismeretre jutsz, és bizonyos értelemben olyan 
ismeretre, mely Engem tesz előtted egyre ismertebbé. Egyre jobban így láthatod meg, hogy az 
Én Erőm a te Erőd. 


Amíg menekülsz problémáid elől, addig ennek ellenkezőjét tapasztalod. Vagyis azt, hogy a te 
gyengeséged az Én gyengeségem is. Menekülőkkel nem tudok lépést tartani. Csak küszködőkkel 
tudok együtt küzdeni. 


13Halál-közelben megváltozik mindenkinek a gondolkodása. Ott olyan értelemben 
reálisabban gondolkodik mindenki, hogy csak önmagára gondol. Ez nem önzés, hanem 
életfontosságú tett! Ha eddig nem is gondolt volna rá, vagy nem fogadta volna el, akkor is 
kénytelen tudomásul venni, hogy az Istent szeretőknek minden javukra válik, míg az Istent nem 
szeretőknek semmi sem válik javukra. 


Mindenki csak önmagáért felel. Ha nem így lenne, akkor Én felelnék mindenkiért, holott 
Értem felelős mindenki. 


14Csak magadért felelsz: Értsétek már meg: Nem lehet másokért felelni! Mint ahogy nem 
mutogathat senki vádlón másokra azért, mert nem talált Rám. Mindenkinek szívébe írtam 
Magamat. Legyetek elnézőbbek egymással. Ne féltsetek se Engem, se egyházamat. Magatokat 
féltsétek! Kevés, nagyon kevés az idő! Mit mondjak még? Az a harminc év, melyről nem ír a 
Biblia, nem volt életemben jézustalan időszak. Jézus csak jézusi tud lenni. 


15János evangélista mindannyiszor, ahányszor önmagáról beszél az evangéliumban, mindig 
hozzáteszi: ,A tanítvány, akit Jézus szeretett." Nincs igaza olyan értelemben, hogy őt jobban 
szerettem volna, mint bármelyiküket, mert nem vagyok személyválogató. De igaza van olyan 
értelemben, hogy ő volt tanítványaim között az, aki legjobban észrevette szeretetemet. 


16Félelem önmagunktól: Amikor elmondtam, hogy ne féljetek azoktól, akik megölik a testet, 
de igenis féljetek attól, aki a testet és a lelket is kárhozatba képes taszítani, akkor nem az 
ördögre gondoltam. Attól nem kell félnetek. Ha Hozzám tartoztok, akkor ő fél tőletek. 
Önmagatoktól kell félnetek! 


Ne legyetek olyan nagyon biztosak saját igazatokban. Abban legyetek biztosak, hogy nem 
egymásra, hanem Önmagamra teremtettelek benneteket, s bizony az ágostoni kijelentés az Én 
kijelentésem: Mindaddig nyugtalan marad szívetek, míg Bennem meg nem nyugszik. 


17 A földi élet és a halál jelentéktelenségéről. A földi életet nem szabad csúcsértéknek 
tekinteni. Amikor ezt mondtam: ,Aki Bennem hisz, az halált nem lát sohasem", akkor próbáltam 
érzékeltetni veletek, hogy nem járhat rosszul az, aki kénytelen a földi életet maga mögött hagyni, 
ha hisz Bennem. Aki viszont nem hisz Bennem, az nem járhat jól sem a földi, sem a földön túli 
életében. 


Közel sem olyan tragédia egy földi ember halála, mint ti gondoljátok. Valójában az a tragédia, 
mikor valaki tudatosan rosszakarattal cselekszik. Ez valóban tragédia. 


Mivel minden ember sorsként vállalja születésekor a meghalást, ezért inkább örülnie kéne a 
halálnak érkezésekor, és nem keseregni miatta. A halállal senkinek sem lehet rosszabb a sorsa, 
mint előtte volt. Csak jobb lehet. Jobb még akkor is, ha elkárhozik. Igen, mert akkor legalább 
önismeretre jut, mivel előbb-utóbb megunja, hogy meneküljön önmaga elől. 

18Aki teremtmény, az soha sem érheti el az Abszolútumot. Csak közelíthet Hozzá. Ezért 
hangoztattam már gyakran, hogy a lényeg az ÚT ÉS AZ IRÁNY. 


19Látszat és valóság: Hogyan lehet megkülönböztetni a látszat-jót az igazi jótól, hát erre nem 
lehet oly könnyen válaszolni, mint legtöbben gondoljátok. A pokol tüze és a Szentlélek tüze - 
mondottam egyszer egy gyermekemnek - a felületen meg nem különböztethető. De ez nem baj, 
ha tudod, hogy aki Engem szeret, annak minden, még a pokol tüze is javára válik. 


Hosszabb távon persze megkülönböztethető. A Gonosz nem képes sokáig a világosság 
angyalának ábrázatát magára ölteni. 


Önmagad számára nem lehet kétséges, hogy erkölcsileg rosszat véletlenül tenni nem lehet. 
Csak készakarva. Mindenkinél a szándék a döntő. 


Ostoba kijelentés az, hogy a pokol útja jó szándékkal van kikövezve. Az ilyen kijelentés 
tényleg ördögi. Jó szándékkal nem lehet elkárhozni, csak üdvözülni, még akkor is, ha valaki jó 
szándékkal valami nagyon nagy ostobaságot csinál. Bár van bűnös tudatlanság is. Ha valaki 
tudatosan hanyagolta el, hogy elsajátítson bizonyos ismereteket, melyek további életében majd 
fontos szerepet kaphatnak, hát annak bizony terhet fog jelenteni a bűnösen elmulasztott 
ismeretek hiányából származó rossz következmény. 


20Kevés az idő: Lelkem ereje úgy tud működni világotokban, amely már ott áll a végső 
pusztulás határán, menteni tudja azt, ami még menthető. Higgyétek már el, nincs sok időtök. 
Máriának és a többi választottaimnak imái teszik lehetővé számotokra azt, hogy 
meghosszabbodott megtérésetek érdekében a nektek szánt idő. Itt nem arról van szó, hogy ők 
jobban szeretnek benneteket, mint Én, hanem arról, hogy általuk nőtt szeretetetek olyanná, ami 
mások számára további időlehetőséget biztosít arra, hogy többen hozzám térjenek. 


Ez a Föld már nagyon megérett a pusztulásra. Kit érdekel a vezetők közül, hogy mi lesz a 
világ sorsa? Senkit! Mindegyiket egyéni pillanatnyi sorsa érdekli csupán. 


A római pápa sem tud mit kezdeni azzal az ismeretanyaggal, mely birtokában van. Nem, mert 
teológiai ismereteit megfelelőnek gondolja. Így ezek bezárják, s lehetetlenné teszik számára, 
hogy szabadon tudjon működni benne a Lélek. 


21Sors: Minden ember általában azonos vágy és ösztönvilággal felszerelve indul útnak. 
Viszont már születése előtt mindenki nagy vonalakban kipontozott sorstervre mondott igent, 
melyről le nem térhet. Ez nem predestináció és nem is fatalizmus. Sorstervének 
megvalósításában mindenki szabadon eldöntheti, hogy boldog lesz benne vagy sem. 


22Mi a boldogság? A jó birtoklása az elvesztés félelme nélkül. Így is mondhatom: A Tőlem 
elfogadott benső béke. Efelé itt a Földön csak haladni lehet, de teljesen meg nem valósítható. A 
múlandóság képtelen rögzíteni az örökkévalóságot. Erre csak az örökkévalóság képes, mely más 
dimenzió. Döntő tehát az a látás, az a szemlélet, ahogy nézed a rajtad kívül lévő világot. 
Boldogságodat illetően az nem objektív valóság. Döntően tőled, látásodtól függ, hogy múlandó 
események boldogítanak vagy elkeserítenek. 


23Mi által lesz valaki kereszténnyé? Kereszténnyé senki nem válik szertartások által, csak 
olyan magatartás melletti döntés által, melyben Én nem egy leszek életében a sok között, 
hanem abszolút Első. Vagyis Én mondom meg, hogy ki vagy mi a második. Bennem csalódni 
nem lehet. De csak Bennem nem lehet csalódni! 


Vágyakozz nagyon arra a Lélekkeresztségre, melyet megígértem enyéimnek, s melynek 
lényege az, hogy a vágyakozó ezt éli meg: Szerelmes belém az Isten! 


24 A jézusi ember. Csak az mondható jézusi embernek, aki kilépve az igazság rendjéből, 
vállalja az írgalom rendjét, de nemcsak passzív módon, hanem aktív módon is. Vagyis: nemcsak 

éli, de hirdeti is. Nemcsak azok felé, akik ezért őt nem bántják, hanem azok felé is, akik őt ezért 
bántják. 


A jézusi ember mindenféle hatalom számára - egy bizonyos szint után - elviselhetetlen. Ezért 
mondhattam ki egyértelműen azt, hogy aki Velem azonosul, az szükségszerűen sorsomban is 
osztozik. 


Tágabb értelemben viszont jézusi embernek mondható mindaz, aki ha tudná, hogy ennek 
érdekében állapotszerűen vértanúnak kell lennie, akkor ezt szívesen vállalná. 


25Politikusokról: Higgyétek el, egy politikus sem képes sokáig itt maradni színem előtt. 
Ameddig pedig kénytelen, addig bizony itt pokol az élete. Ne avassátok szentté a hatalmon 
levőket. Ha szentek lennének az Én szememben, akkor nem lennének hatalmon. Persze itt is áll, 
hogy a tudatlanság enyhítő körülmény, de fölmentő csak egészen kivételes esetekben. 


26Az agykontrollal foglalkozni megfelelő mértékkel, az nagyon bölcs dolog. Tudnotok kell, 
hogy sok olyan képesség rejlik bennetek, melyeket még nem aknáztatok ki. E képességek 
megfelelő használata nagyon tudna segíteni benneteket abban, hogy lelketek harmóniáját, 
békéjét jobban elmélyítsétek. Sajnos, e képességekre is áll az a mondásom, hogy a világ fiai 
okosabbak a maguk nemében a világosság fiainál, s így e képességeket ők nemcsak fölfedezik 
magukban, hanem használják is, és nem éppen a lelkek épülésére, hanem arra, hogy anyagilag, 
szellemileg a világosság fiai elé kerüljenek. 


A jóga is adományaim közé tartozik. Ne feledd: az első kegyelem a természet, a natúra. A 
jóga természetes eszközökkel akarja benső elmélyedésre késztetni a jógázót. Ezektől nem félni 
kell, hanem okosan felhasználni annak a bennetek szunnyadó végtelen szeretetenergiának 
mozgósítására, mely által ki tudtok nyílni az örök értékek befogadására. 


16. NÉHÁNY FONTOS FOGALOM TISZTÁZÁSA 


1SZERÉNYSÉG: Az mondható szerénynek, aki belül már szabaddá vált minden szereplési 
vágytól. De aki szerény, az nagyobb hitelességgel tudja képviselni az Én munkámat életében, 
mikor tanúskodik Rólam. 


Z2ALÁZATOSSÁG: A Hozzám tartozásnak és az Általam megkívánt lelki fejlődésnek az alapja. 
Két összetevője van. Az alázatos, aki: 


1. a felismert igazságért minden gyalázatot, bántást vállal, 2. aki mindig nyitott afelé, hogy a 
felismert igazságnál lehet igazabb felismerésre is jutni. - 


Alázatos tehát az, aki mindent vállalva pillanatnyi meggyőződéséért nyitott Felém a Tőlem fel- 
kínált esetleges jobb elfogadására. Az az alázatos ember, aki meggyőződését még élete 
feláldozása árán is egyedül Általam engedi formálni. 


3HITTŐL ÁTJÁRT JÓZAN ÉSZ: Mint már többször említettem, az első kegyelem, vagyis 
Tőlem származó adomány, maga az emberi természet. Ezt Én sohasem szándékolom lerombolni 
az emberben. Sőt éppen erre akarok építeni. 


Mivel mindenkiben ott vagyok létbentartó módon - ez még akkor is igaz, ha nem közvetlenül 
Tőlem történik a teremtés -, ezért minden embernek lehetősége van arra, hogy szándékolja 
Lelkem irányítása alá helyezni értelmi képességét. Aki ezt megteszi, azt a HITTŐL ÁTJÁRT 
JÓZAN ÉSZ irányítani tudja. 

4ÖNZÉS: Ellentéte az ÖNSZERETETNEK. Az ÖNSZERETET AZ CSÚCSÉRTÉK! "Szeresd 
felebarátodat, mint önmagadat! Az ÖNZÉS nem más, mint elrontott ÖNSZERETET. Az az önző 
ember, aki az örök értékek birtokba szerzése helyett múlandó értékek fölhalmozásán fáradozik. 
Ezek lehetnek anyagi /pénz/, szellemi /tudományoskodó/ és lelki öndíicsőítő törekvések, pl. a 
sport és művészet körében lévő múlandó értékek. 


5ÖNFEGYELEM:. Nem más, mint erőszak, mely nem mások ellen, hanem a test kívánsága, a 
szemek kívánsága és az élet kevélysége ellen irányul magában abban az emberben, akiben e 
vágyak felébrednek az önzés irányában. 


GÜDVÖSSÉG: Üdvözül-e mindenki, aki meggyőződése szerint cselekszik? Válaszom ez: Csak 
az üdvözül! 


Meggyőződés nélkül nincs üdvösség. Meggyőződés ellenére sincs üdvösség. Nem is lehet! 
Nem lehetséges, hogy valakit az juttasson boldogságra, amiről meggyőződése, hogy rossz! 
Boldoggá mindenkit csak az tehet, ha a meggyőződése szerinti jót teszi. 


Fontosnak tartom tudatni veled, hogy az üdvösség, tehát a boldogság, nem a halál után 
nyerhető el. A halál képes véglegesíteni a lélek fejlődési irányát, de nem tud irányváltoztatást 
produkálni. 


A gondolkodás-átalakításra itt a Földön van alkalom. A halál képtelen gondolkodás- 
átalakítást előidézni. 


17. JÉZUS SZERETETE II. 


1Jézus szeretetének egyénreszabottsága: Nemcsak veled vagyok, hanem érted vagyok 
veled. Csak ne add át magad még Nekem se önkontroll nélkül. Sokkal jobban tisztelem és 
szeretem benned személyiségedet, semhogy ember alatti szintű, tudattalan eszköznek akarnálak 
felhasználni. Neked is hallanod kell Tőlem: Senkit sem szeretek úgy, mint téged! Egyetlenem 
vagy! Ha még valakit úgy szeretnék, mint téged, akkor kettő lenne belőled. De Én nem akarom, 
hogy kettő legyen belőled. Teéretted akarok élni, az egyetlenért. 


2Ki az igazság? Ha számodra nem csupán Személyem az igazság, tehát nem csupán az 
irgalom rendjében akarsz tájékozódni, akkor a földi élet jogrendjében úgy kell eligazodnod, ahogy 
azt a jogi szabályok előírják. Ekkor nem leszel igazságtalan, s nem kell más helyett neked 
megrövidülnöd. Akiben nagyon erős az igazságérzet a Földön, az előbb-utóbb önmagával 
szemben is igazságos akar majd lenni, s ez bizony kiábrándítóan zsákutcát jelent majd. 


Ne feledd: Júdást az igazságérzete juttatta akasztófára. Mert képtelen volt az irgalom rendjét 
értéknek felismerni. 


3 Az ember morálisan szabad lény: Sem a múltban, sem a jelenben, sem a jövőben soha 
nem fogom teremtényeimet arra kérni, hogy bábok legyenek. Nekem természetemhez tartozik az, 
hogy felhasználom, és nem lerombolom azt, amit teremtettem. Sohasem mondtam, hogy 
szüntessétek meg, hanem azt mondtam, hogy alakítsátok át gondolkodásotokat. 


4Mit jelent az, hogy aki Jézushoz tartozik, rendeződik élete? - Azt semmiképpen, hogy 
megszüntetem számára a földi élet siralomvölgy jellegét! Aki önmagán kívülinek gondolja a 
mennyek országát, az feltétlenül ott keresi élete megoldását, ahol soha senki még meg nem 
találta. 


5Azok, akik csak dicsőségemben akarnak osztozni, de szenvedésemben nem, hát azok 
biztosan nem szeretnek Engem igazán. 

6Jézus szerető jelenléte bennünk: Ember! Benned élek! Sokkal közelebb vagyok hozzád, 
mint te önmagadhoz. Hogyan lehetséges ez? Hát úgy, hogy Én tartalak létben. Te azáltal létezel, 
hogy Én minden pillanatban szeretettel gondolok rád. Ha csak egy pillanatra is nem gondolnék 
rád, te megszűnnél létezni. Ettől nyilván nem kell tartanod, mivel Én öröktől fogva és örökkön 
örökké boldognak akarlak. 


A földi élet elsősorban arra való, hogy te éreztesd Velem, hogy szeretsz. A mennynek országa, 
a Velem történő végleges találkozás lesz az az állapot, amelyben Én, Jézus, örökkön örökké 
éreztetni tudom veled azt, hogy mit is jelent az Én szeretetem. A Földön ennek morzsáját sem 
bírnátok ki! Persze, a mennyek országában sem csupán az Én szeretetem áradása jelenti a 
mennyországot. A te és a többi embertestvérednek, az ég angyalainak közös öröme szintén 
ennek a boldogító szeretetnek soha véget nem érő fejlődését éli tovább. 


7A földi ember boldogságának feltételei és Isten segítő hozzáállása: Tévedésben az van, 
aki neveltetése és körülményei miatt nem tudhatja, hogy senki sem felel másokért, csak 
önmagáért! Csak azt kell tennie mindennap, ami szíve békéjét biztosítja, és ez teljesen független 
mások cselekedeteitől. Ha ez nem így lenne, akkor Isten lenne a világon a legnagyobb gonosz, 
mivel olyan boldogságra teremtette szellemi teremtményeit, amelynek megvalósításához nem 
adta meg nekik a megfelelő feltételeket, eszközöket. 


De nemcsak gonosz lenne az Isten, hanem boldogtalan is, mivel saját boldogságát is másoktól 
kellene várnia, hisz Önmagára teremtett minden szellemi lényt, s a tőlük várva várt boldogság így 
nyilván nem valósulna meg soha! Abban a világban, amelyben Engem, a Földre szállt Istent is 
keresztre feszítettek, mi keresnivalóm lett volna? Ha tudtam volna, hogy nem lehetek boldog, 
akkor miért jöttem volna le, s hogyan beszélhettem volna nektek a boldogságról? Én, Jézus, nem 
világcsalónak, hanem boldogító Istennek jöttem közétek. Azért jöttem közétek, hogy befogadjatok 
Engem a szívetekbe, és alakítsátok át nem a környezeteteket, hanem a gondolkodásotokat 
aszerint, ahogy azt Én, Jézus, elmondtam és megmutattam nektek! E nélkül sem magatokkal, 
sem Velem nem tudtok mit kezdeni, de Én sem tudok veletek mit kezdeni! 


BHelyes szeretet: Ti sajnos képesek vagytok arra, hogy becsapjátok önmagatokat. A tényeket 
nem lehet letagadni. Cselekedeteid tükrében tudod megismerni, hogy milyen is vagy valójában. 
Ha vállalod önmagad megismerésének ezt az útját, akkor látni fogod, hogy hol tartasz jelenleg a 
szeretetben. A szeretetnek mindig a másért végzett szolgálat mutatja meg valódiságát. 


A szeretés nem az álmok világa, hanem a gyakorlati áldozatvállalásé. Ebben lehet Velem 
találkozni. Így várlak téged. 


9A helyes önszeretet: Az szereti helyesen önmagát, aki azokat a körülményeket, melyeket 
nem ő választott, önismeretének elmélyítésére használja fel. Ilyen volt az a lator, aki a kereszten 
ismerte fel igazi énjét. Ha valaki így áll ehhez a keresztjéhez, akkor az már hallhatja: Még ma 
Velem leszel a Paradicsomban. Körülményeidet tehát ne zúgolódásra, hanem önismeret- 
szerzésre használd fel! 


Az Isten iránti helyes szeretetnek a következménye a helyes önszeretet, s ennek 
következménye a mások iránti helyes szeretet. En, Jézus, nagyon szeretlek téged! Hogyne 
szeretnéd tehát te is nagyon magadat?! 


Itt csupán arra hívom fel figyelmeteket, hogy nem elég elviselni keresztjeiteket. Vállalni kell 
azokat! Hozzám nem lehet csupán passzív magatartással kapcsolódni. 


Csupán beletörődni a szenvedésekbe, ez a magatartás méltatlan ahhoz az emberhez, aki 
Hozzám akar tartozni. Aki vállalja keresztjét, az ezzel Engem is vállal. 


10A reménytelenségről: A lélek AIDS-betegsége a reménytelenség. Annyira tönkre tudja 
tenni a lélek immunrendszerét, hogy a legkisebb kudarc is halálos bajba képes azt sodorni. Aki 
még nem tört le minden olyan antennát lelkéről, mely fogni képes az Én jelenlétem valóságát, 

annak reménykedni még akkor sem nehéz, ha teljes sötétség veszi is körül. Igen, mert aki hisz 
Bennem, az a NAP-nak gyermeke. 


18. PILÁTUS ELŐTT - HÁROM KERESZT A GOLGOTÁN 


1Pilátus mondott egy olyan kijelentést, mely nem tőle eredt, illetve ő nem is tudta, hogy 
mennyire igazat mondott. E kijelentés így hangzott: Íme az ember!" - Ezt ő Rám mutatva mondta. 
Bizony senkire sem mondhatta volna ezt ott Rajtam kívül. Akkor csupa embertelen emberekkel 
voltam körülvéve. 


Fontos tudnotok: Embernek mindenki azért születik a Földre, hogy emberré váljék. Ez azt 
jelenti, hogy nem elég emberi apától-anyától születni. Szentlélekből kell megszületnie annak, aki 
Isten szemében embernek akarja tudni magát. 


Én ott Pilátus előtt nagyon tudtam, hogy ott csak egy ember van jelen, az Emberfia. Pilátus ott 
és akkor szinte mindannyitokat megszemélyesített, mikor ítéletet mondott Fölöttem. Igen, mert 
Fölöttem ítélkezni annyit jelent, mint zúgolódni mindazon körülmények ellen, melyeknek sem 
okozói, sem megoldói ti nem lehettek. Aki olyan világ ellen zúgolódik, ahol vesztesre állhat az, aki 
Hozzám tartozik, az Engem ítél el. Ez akkor is igaz, ha valaki tudatlanságból teszi ezt. A 
boldogtalan emberek mind embertelen emberek. És istentelenek is. Még akkor is, ha minden nap 
sok-sok imát mondanak el. 


Igaz, hogy Engem Pilátus ítélt halálra, de ő csupán végrehajtója volt vallásom vezetői 
szándékának. 


2Más az igazság, és más az, mikor az igazad keresed. Az igazadat ne Nálam keresd! Azt az 
ördögnél találod meg. Ott mindenki azt hangoztatja: mégis nekem lett igazam. Az igazság rendje 
helyett vállald inkább az irgalom rendjét. 


3Nem vagyok elválasztható a kereszítől. Szenvedés nélküli szeretet jelenleg még a 
Mennyországban sincs. Nincs, mert a szenvedés nem ellentéte a boldogságnak, viszont 
velejárója az együttérzésnek. Aki szereti a szenvedőket, az szenved is velük. Atyám is 
szenvedett Velem a kereszten. Én is szenvedek veletek a ti keresztjeiteken, és mindazok, akik 
szeretnek benneteket, azok így vannak, akár a Földön, akár az égben. 


Szeretet nélküli szenvedés sajnos van. Nagyon is van. Ez a pokol. Az igazságnak az a rendje, 
ahol "kisül Isten igazsága , ahogy ti mondjátok. 


A Velem szenvedés nemhogy ellentéte a boldogságnak, hanem velejárója. Van ilyen, hogy 
"boldogok, akik sírnak". 


4A Jézus-követés velejárói; Tudnod kell, hogy Engem, Jézust, semmiféle hatalmi 
intézményben nem találsz meg, még akkor sem, ha ezt magas rangú emberek állítják. Amikor 
földi életem utolsó napján töviskoronát tettek a fejemre, nemcsak az vált mindenki számára 
nyilvánvalóvá - amit Én egyébként is tudtam -, hogy a világi hatalomhoz semmi közöm nincsen, 
hanem az is egyértelmű lett mindenki számára, hogy a gyalázat elhordozásában is az első 
helyen állok. Aki követni akar Engem, nem kerülheti el sorsomat sem. Az ügyeletes hatalom 
részéről a megvetettség koronája kerül az ő fejére is, ennek következtében mellőzött, kitaszított 
és leértékelt lesz, vállalva Értem a szegénységet, a kicsiséget és a kiszolgáltatottságot. 


5Három kereszt áll a Golgotán. A bal lator keresztje: Amikor valaki saját szenvedését 
kivetítve másoknak okoz szenvedéseket. A jobb lator keresztje: Amikor valaki úgy vállalja 
keresztjét, hogy az önismeretre juttatja. A harmadik az Én keresztem. Mikor azért vállalom a 
szenvedést, hogy békességteremtő erő sugározzék abból a keresztből, melyet ártatlanul 
vállaltam. 

Szívemet arra az ördögi pontra teszem, a keresztnek arra a metszéspontjára, amely Isten és 
ember akaratának metszését szimbolizálja. E pillanattól már a bűnben is megtalálható az Isten! 
Az érted, miattad, de nem helyetted szenvedő Isten. Ne feledd ember: a te keresztednek a 
függőleges szára a természeted, a vízszintes szára pedig a körülményeid. Keresztedről 
tehát a Földön le nem szállhatsz! E kereszted által kell megszentelődnöd! 


6 Aki még nem tette teljesen tönkre benső világát, az ha máshol nem, hát a bűnben, a 
bűnbánatban megtalálhat engem. Csak a bűntelenekkel nem tudok mit kezdeni. 


Az Én országomban nincs engedelmeskedtetés, mert nincs parancsolgatás. Kérés, kívánság 
van, és Rám hallgatás úgy, ahogy ez értelemmel bíró személyek között lenni szokott. 


19. A ZSIDÓSÁG SZEREPE JELEN VILÁGUNKBAN 


1Van egy olyan törvényszerűség, melynek a másik neve kegyelem. Ezzel nektek nem is kell 
foglalkoznotok. Nem, mert amit most kegyelem alatt értek, az nem más, mint az Én benső 
munkám teremtményeimben. Ilyen kegyelem az a kiválasztottság, melyet a zsidók magukban 
hordanak. De a kegyelem nem jelent igazságtalanságot olyan értelemben, hogy bárkivel is 
kivételeznék ezáltal. Ha valaki a Tőlem kegyelemként kapott kiválasztottságot arra használja, 
hogy múlandó, hatalmi érdekek szolgálatába állítja magát - gondolj az egyházi vezetők különböző 
rang- és címkórságára -, akkor önmagának feltétlenül árt, de hát ezt sem ti, sem én 
megváltoztatni nem tudom. A rosszat nem tudom olyan címkével ellátni, mely azt Általam 
kívánatosnak hirdethetné. 


A hatalom, mint uralom emberek, társadalmak felett, rossz! Ezért szólítottalak fel benneteket 
arra, hogy aki első akar lenni, az legyen az utolsó, önuralma által legyen szolga! 


A zsidóság a vezető szerepek lefoglalása által nem tesz mást, mint negatív módon tesz 
tanúságot arról a kegyelemről, mely kiválasztottságuk által az Én munkám bennük. Nekik nem jó. 
Időnként ez a nem jó annyira fölgyülemlik, hogy a történelem ezeket a korokat zsidóüldözések 
korának nevezi. A zsidóság elleni ellenszenv jelensége gyakran nem más, mint a bennük 
működő kegyelmem elrontásának következménye kárukra. Kárukra, és nem a ti károtokra. 


2Isten nem néppel kötött szövetséget: Amikor Isten szövetséget kötött Ábrahámmal, akkor 
nem azon volt a hangsúly, hogy egy néppel kötötte ezt, hanem azon, hogy emberrel kötött 
szövetséget. Az természetes, hogy az ember mindig valamilyen nációhoz tartozik, de ez 
egyáltalán nem tartozik a lényeghez. A magyarok között és minden nép között vannak kegyetlen 
istengyilkosok, és a zsidók között és minden nép között vannak Istennek odaadott emberek. 


3A választottak árulása: Atyámnak szándéka sem valósult meg, s az Enyém sem valósult 
meg. Atyám szándéka az volt, hogy az a nép, amelyet kiválasztott, legyen boldogító kovásza a 
föld összes népeinek. Az Én szándékom az volt, hogy tanítványaim tegyenek tanítvánnyá minden 
népet. Nem valósult meg egyik sem. Éppen azok lettek akadályozói szándékainknak, akiknek elő 
kellett volna mozdítani azokat. 


4A Sátán annak atyja, aki őbelőle él. 


5Speciális kiválasztottsági szerep, az isteni kegyelemmel való visszaélés: Nincs Istennek 
kiválasztott népe a zsidón kívül olyan értelemben, hogy valami különleges szerepet kellene 
betöltenie! "Természetesen minden népnek van szerepe, és ezt minden nép a maga 
szempontjából különlegesnek mondhatja, de Isten oldaláról csak egyetlen különleges szereppel 
megbízott nép létezik. Az, amelynek az Én eljövetelemben, földi életemben, halálomban, 
feltámadásomban, a Szentlélek eljövetelében , speciális" szerepe volt. 

6A zsidóságnak mint népnek, génjeibe írta Isten a küldetéstudatot. Bennem, Jézusban már 
nem egy bizonyos néphez kötött, hanem egy egyetemes küldetéstudat jelent meg, öltött testet a 
földön. Ez a nép, mint nép, ha akarná, a legjobban tudna megérteni Engem, Jézust. Mivel az 
erkölcsi rendben minden rossz egy elrontott jó, ezért ennek a küldetéstudat kegyelmének 
,elrontása" a múltban csakúgy, mint a jelenben, istengyilkosságba torkollott, az ezzel járó, az erre 
a népre zúduló szenvedéssel együtt. 


Miután ennek a népnek a küldetéstudata, mellyel visszaéltek, Bennem, Jézusban hibátlanul 
testet öltött, ettől kezdve már nem nép, hanem az egyes emberek azok, akik Engem befogadva e 
küldetéstudatot tovább viszik az emberi történelem végezetéig. 


Nincs tehát többé választott nép, és nem is lesz soha többé egyetlen nép sem választott 
nép! Nincs, mert mióta bennetek élhetek, értelmét vesztette a történelemformálás, mint az 
erkölcsi értékek továbbadásának eszköze. 


Erkölcsi nevelésről, csak mint erkölcsi önnevelésről beszélhettek, mióta Én, Jézus, 
megjelentem közöttetek. A lényeget tekintve előtte sem volt ez másképpen, de Előttem a 
legyőzhetetlen tudatlanság mentette azokat, akik jó szándékúak voltak. Ma már, pontosan 
Miattam, legyőzhetetlen tudatlanságra nem lehet oly könnyen hivatkozni! 


7lsten szövetséget kötött az emberrel, s ez Bennem, megtestesülésemmel nyerte el 
teljességét. 


Most azt mondom el, amit a zsidóságnak tennie kellett volna! A zsidóságnak az lett volna a 
feladata, hogy már születésem előtt Értem éljen, és születésem után Belőlem éljen. 


Születésem előtt és után - mivel minden rossz egy elrontott jó - a szenvedések tengere zúdult 
e népre mindenkor, amikor feladatát önző módon elhanyagolta. Igen, mert feladata az Isten 
áldásának hordozása volt, s ennek elmulasztása nem járhatott mással, és nem járhat ma sem 
mással, mint azzal, hogy az átok hordozójává lehet. 


Áldás vagy átok! Minden zsidónak naponta választania kell e kettő között! Áldás, ha Isten 
becsületét hirdeti, átok, ha a múlandó értékek becsületét védi. 


Születésem előtt, elsősorban mint nép élte át az Istennel kötött szövetség következményett. 
Ma, mint a világban szétszórtan élők, külön-külön válnak áldássá vagy átokká. 


8Ne gondolja senki, hogy Isten Izraellel kötött szövetsége kivételes helyzetbe hozta e népet! 
Nem. Aki sokat kap, attól sokat is követelnek! Gondolj csak arra, hogy az, aki tudja, hogy Isten 
kiválasztott népéhez tartozik, és megtagadja Istenét, aki szövetséget kötött vele, milyen sorsot 
készít elő önmagának!?! 


Csak büszkélkedni azzal, hogy valaki Isten kiválasztott népéhez tartozik, s az ezzel járó, 
kiemelkedő emberi adottságokat (józanság, családcentrikusság, együvé tartozás érzésének 
ápolása, s még sorolhatnék párat) nem arra használni, hogy vállalja valaki e földi pokolban az 
Általam, Jézus által, elétek élt isteni-emberi sorsot, sokkal kegyetlenebb következményekkel jár, 
mintha ugyanezt a sorsot nem vállalja az, aki nem született bele, nem tartozik a választott nép 
véráramába. 


20. A SÁTÁN 


1A Sátán az Isten majma. Istent utánozza meglehetősen jó szerepjátszással. Évezredes 
tapasztalatai kifinomították működési stílusát. Csak az alázatos ember eszén nem tud túljárni. Az 


109 


alázatnak pedig lényeges része a nyitottság Felém, tehát az a tanulékonyság, mely az önzetlen 
szeretetről nem tervezget, hanem azt a jelenben jó szándékkal meg is valósítja. 


2Szektás szeánszok látványos történéseiről: A nyelveken szólás és az eldőlés olyan 
események, amelyeknek előidézője lehet Lelkem is, és lehetnek ártó erők is. Jó, ha tudod, hogy 
az ördög az Isten majma! Istent akarja utánozni, s ezt főleg olyan területeken tudja megtenni, 
amely területek nehezen ellenőrizhetők a józan ész alapján. Ezek tehát jöhetnek Isten Lelkétől, 
és jöhetnek megtévesztő lelkektől is. Csak hosszabb távon ismerhető fel csalhatatlanul, hogy ki 
van a háttérben. Gyümölcseikről ismerhetők fel. De így van ez a jövendölésekkel, 
ördögűzésekkel és egyéb csodákkal is (Máté 7./22-23.)! 


3Ki az ősellenség? Az ősellenség az, aki már az ember első földi megjelenésekor mindent 
elkövetett, hogy boldogtalanná tegye őt. Tehát mindent elkövetett azért, hogy az ember ne a 
szeretés, ne az adás útján induljon el, hanem az önzés, a kapás, a vevés útján. Az ősellenség 
a Sátán, és azok, akik engedelmeskednek neki! 


4 Akit, amit ti Sátánnak neveztek, az elsősorban nem személy, hanem hivatal! Olyan ez, mint a 
pápa. A pápa mindenkor pápa, de nem mindig ugyanaz a személy. A sátán mindenkor sátán, de 
nem mindig ugyanaz a személy. E hivatali soha nem fog kiürülni, mert mindig lesznek olyanok, 
akik inkább akarnak uralkodni, mint szolgálni. 


5A sátán nem lópatákkal és kecskeszarvakkal közeledik hozzátok. Ennél sokkal csiszoltabb és 
ravaszabb ő! 


6A gonosz abban utánozza Istent, hogy kéri: add át magad. De ez a bódulatnak, a rövid 
élvezetnek történt odaadás kitárja a szív kapuját a rablás démonának. Mindent elrabol, 
lecsupaszít, ijesztő, zörgő, lelki-szellemi csontvázzá rágja szét szerencsétlen áldozatát. 


Ez a bódultság szöges ellentéte annak az extázisnak, melyben percek alatt többet tudhat meg 
a lélek Istenről, szépségről, harmóniáról, csendről és boldog békéről, mint az, aki a világ összes 
irodalmát elolvasta ezekről. 


A boldogság és a bódultság teljesen más kategória! Ha bódult akarsz lenni, akkor azt teszed, 
amit akarsz. Ha boldog akarsz lenni, akkor azt kell tenned, amit az Isten akar. 


7Küzdelem a kísértővet: A lelki életben nincs nyaralás a Földön. A földi életnek pontosan az 
az értelme, hogy az Én győzelmemnek meg kell nyilvánulnia azoknak életében, akik átadták 
magukat Nekem. A földi élet erre való! Engem is csak egy időre hagyott el a Sátán, miután a 
pusztában kudarcot vallott (Lukács 4./13.). Ez így van mindenkivel. De ez nem baj! Nem 
hagytalak árván benneteket! Lelkem benned él! Végtelenül nagyobb az, aki benned van, mint az 
a kísértő, aki kívüled van (tJános 4./4.). Bár ő belülről kísért, mégsincs benned! Nem tud 
érdemben hatni rád, mint a szúnyogok is csak dönghetnek akörül, aki szúnyogírtóval kente be 
magát. 


eTéved az, aki úgy gondolja, e világ irányítása az Én kezemben lenne. De nem így van. E világ 
fejedelme a Sátán, és aki e világ irányításába bele akar avatkozni, az vele beszélje meg a dolgot. 
Én csak azon tudok segíteni, aki nem a világot, hanem önmagát akarja megváltoztatni. 
Amennyire igaz, hogy a szeretet körén belül mindenható vagyok, annyira igaz, hogy a szeretet 


körén kívül tehetetlen vagyok. Sőt! Ott nem is vagyok. 


9A megátalkodott és a bűnbánó lelkekről: Azokat a szellemi lényeket, akik nem bánták meg 
Isten boldogságát visszautasító tettüket, ördögöknek hívjátok. Ezek kihasználva Isten 
megnyilvánuló jóságát a teremtésben, szintén megjelentek a Földön. Megtehették, mert 
szabadságuknak azt az oldalát, amelyet választási lehetőségnek hívtok, erkölcsi szinten már 
eljátszották, de rossz szándékkal sok mindent tehetnek. Az, amit soha nem tehetnek, két fontos 
dolog. Soha nem tehetnek olyat a Földön, ami az Istent szeretőknek árthatna, és soha nem 

tehetnek olyat, ami önmaguknak használhatna. Vagyis képtelenek arra, hogy a Földön 
megtérjenek, újjászülessenek, vagyis arra, hogy lejövetelük szándékát a Földön megváltoztassák. 


Azok az emberek, akikről azt mondjátok, hogy a Földön megtértek, vagyis vállalták a 
gondolkodásuk. átalakítását, azok valójában már Földre jöttük előtt vállalták ezt. Csupán 
megfelelő ,körülményre" vártak, hogy a már eldöntött szándékuk megfelelő lehetőséggel 
találkozzon. A jó mag önmagában nem elég! Jó föld is kell ahhoz, hogy a mag szárba szökjön, 
és gyümölcsöt teremjen. Ilyen értelemben felelősek vagytok egymásért. Tehát nem a mag 
minősége, hanem annak gyümölcstermése kollektív munka eredménye. Ezért nagyon fontos a 
lehetőségekkel, mint talentumokkal, jól gazdálkodnotok mindannyitok érdekében. 


10Engem, Jézust, is csak egy időre hagyott el a Sátán. A múlandóság az ő birodalma. Azt 
biztosítani tudom számodra, hogy erődön fölül nem engedem őt uralkodni rajtad. De jelenlétének 
megszüntetése a földi életben képtelenség! Nem is fontos. Győzelmetek pontosan azt jelenti, 
hogy a Gonosz ellenére is tudtok jót tenni, tudtok szeretni! Ezek az ártó erők erejüket a 
múlandóságra tudják csak koncentrálni, míg ti - az örökkévalóság gyermekei - olyan remény 
birtokában vagytok, amelyet soha senki nem képes elvenni tőletek! 


11Démoni jelenlét elhárítása házszenteléssel: Nem elégedhetsz meg tüneti kezeléssel. Az 
imák, a keresztvetések, a szenteltvíz használata, a házszentelések, ezek mind-mind csupán 
tüneti kezelések. Jók ezek, de nem szabad ezekre tenni a hangsúlyt. Lakásotokat ti is 
megszentelhetitek! Nem kell mást tennetek, mint szenteltvízzel meghinteni a négy égtáj 
felé szobátokat az Atya, a Fiú és a Szentlélek nevében! Szenteltvízhez könnyű hozzájutni. 


Gyermekeim! A szellemvilág keresztül-kasul jár benneteket állandóan. Éjjel-nappal benne éltek 
a szellemvilág birodalmában, mint hal a vízben. Akárcsak fizikailag a rádió hullámainak 
tengerében. 


A rossz szellemektől nem kell félnetek, ha Hozzám tartoztok. Inkább ők félnek tőletek, mert ti a 
Győztes oldalán álltok! Hozzám könnyű tartozni. Csak annyit kell mondanotok: 
Jézusom, elfogadlak Téged Uramnak, Szabadítómnak. 


12Semmiképpen sem jár jó úton az, aki a világ megmentésére érez küldetést! Az a világ, 
amely körülöttetek van, az nem az Én világom. Ennek a világnak fejedelme a Sátán, aki hazug 
és gyilkos volt kezdet óta! Az a világ, amely bennetek van, ha beengedtek Engem magatokba, 
akkor az Én világom, az Én országom! És annak, aki beenged Engem magába, annak a 
körülményeit is tudom úgy rendezni, hogy minden az ő javát szolgálja! 


13Ki az erkölcstelen? Aki erkölcstelen, az tudja ezt magáról. Még dicsekedni is szokott vele. 
Erkölcstelen csak józan ember lehet. Csak ilyen ember képes tudva és akarva úgy tenni a 
rosszat, hogy azt esze ágában sincs megbánni. Az ilyen ember az erkölcstelen. 


21. A PÉNZ 


1A legfontosabb, amire most az utolsó időkben figyelnetek kell, az az, hogy a pénz miatt el ne 
vesszetek! Én Jézus, Isten Fia mondom ezt nektek, hogy óvjalak benneteket és 
figyelmeztesselek mindazokra a kísértésekre, melyek a pénzben testet öltenek. 


A pénz a Sátán leghatalmasabb, Földön anyagi formát öltő fegyvere. Sőt, azt is mondhatnám, 
ő ellentestvérem - mert valódi emberként testet ölteni képtelen - a pénz által testesült meg 
közöttetek a legteljesebb mértékben. 


A pénz már nem az a valamikori eszköz, mely által régen - születése kezdetén - az értékek 
cseréje valósulhatott meg, s így volt akkor a csere viszonylag ártalmatlan eszköze. 


TT 


Mára már - megfigyelhetitek - a hatalom, a mások kizsigerelésének megvalósítója lett. Ölni és 
gyilkolni lehet érte és vele. A Sátán ruházta fel a leggonoszabb szellemmel, mely az ember lelki 
fejlődésének legrafináltabb ellensége, kerékkötője lett. 


A pénzbálvány Isten legmegfékezhetetlenebb ellenfele. Ti, emberek benne magatok számára 
újabb bálványt emeltetek azáltal, hogy engeditek, ő vezessen pórázon benneteket. Ez a bálvány 
a Sátán maga, s ma már Halál a másik neve. Nem fenyegetni akarlak ezzel benneteket. De meg 
kell értenetek, aki ennek a bálványnak - sóvárgásával, szerzési vágyával - naponta újabb 
áldozatot mutat be, az hozzá tapad, az az övé lesz. 


A pénzbálvány kolosszális méretűvé növekedett. Csápjai milliónyi polipkarként fognak közre 
benneteket. S oszlik csak újra és újra ez a szörny még többféle kígyószövedékre. S ez is egy 
háló - így szőtt halált hozó hálót a Sátán körétek. 


Ellene küzdeni - mi tudjuk jól - ma a legnehezebb feladatot jelenti az embernek. Mert hisz pénz 
híján nem tudjátok fenntartani életeteket. El tudjátok képzelni, micsoda borzalom ez? Életetek 
fenntartó eleme a halálhordozó pénz lett. Már nem tudtok életben maradni nélküle, mert 
létszükségleteiteket csak általa fedezhetitek. 


2A nincstelenség veszélyei: Akinek annyira nincs, hogy az éhség mardossa testét szüntelen, 
azt a legkönnyebb rávenni arra, hogy a másét megkívánja, egy falat kenyérért ölni legyen képes. 
Így nyomorít meg a pénzhiány a Földön hatalmas tömegeket. S ezek a hatalmas tömegek azok, 
akik mindig nagy fenyegetettséget jelentettek a többiekre nézve. Mert a korgó gyomrúak, 
nélkülözők, betegségekben szenvedők százezrei olyan indulattömeget hordoznak magukban 
felgyülemlő rossz késztetésekben, mely folytonos robbanásveszélyt jelent azokra nézve, akik 
jóllakottan élnek. 


3A mértékletesség boldogsága: Ha jóllaktatok naponta, s ha tető van a fejetek felett, s ha 
ruha fedi a testeteket, szellemi táplálékkal pedig mi látunk el benneteket, mi az, ami - ennél a 
legszükségesebbnél - számotokra még szükséges lehet? S ezt, hogy a legfontosabb 
feltételeiteket Atyám és Én mindig megteremtjük nektek, ne értékeljétek le! Ez az a legtöbb, ami 
benneteket igazán szabaddá tehet! S ezt ÉN megígérem nektek, ha követitek intelmeimet, ilyen 
téren nélkülöznötök sohasem kell. 


á4Törekvés az egyszerűségre: A világnak Világossága vagyok, és nem ködösítése. Meg kell 
tanulnotok tiszta fogalmakkal, egyszerű, világos, átlátható megfogalmazásokkal dolgozni. Ezt 
annak idején így fejeztem ki: Legyen szavatok IGEN-IGEN, NEM-NEM. A többi az ördögtől van." 
Az a vágyam, hogy ÉLJETEK, és nem az, hogy éldegéljetek. Anyagilag, erkölcsileg egyaránt 
BELŐLETEK kell tudnia élni másoknak. Csak így nevezhetlek benneteket Atyám áldottainak, akik, 
mikor éheztem, akkor Nekem enni adtatok, amikor szomjaztam, inni adtatok, mikor ruhátlan 
voltam, fölruháztatok. 


Igen. Ti ne mondjátok, hogy éppen ti voltatok az éhezők, szomjazók, ruhátlanok. Nem, mert ha 
ezeket valóban el akarjátok mondani magatokról, akkor menjetek el a harmadik világba, éljetek 
ott a rászorulókkal. De ne áltassátok magatokat azzal, hogy jelen országotokban ezt magatokra 
érvényesnek tudhatjátok. Bizony nem. 


Aki itt éhező, szomjazó, ruhátlan akar lenni, ahelyett hogy segíteni akarna a harmadik világ 
rászorulóin, az önbecsapásban él, és a butáságán kívül semmi meg nem mentheti a kárhozattól. 
Ez akkor is igaz, ha éjjel-nappal imádkozik és böjtöl valaki. A fi országotokban nem az imára és 
a böjtre kell tenni a hangsúlyt, hanem az alamizsnára. De nem úgy, hogy egymást 
támogatjátok, hanem úgy, hogy közösen valóban azokat a csontváz embereket, akik felé nem 
lehet csökkenteni a felelősségeteket azzal, hogy azoknak karmikus sorsuk az, ami a sorsuk. 
Éppen itt van a reinkarnációval való foglalkozásnak a veszélye. Nem arra szoktátok használni, 
amire való, hanem arra, hogy megnyugtassátok lelkiismereteteket, hogy fölmentsétek magatokat 
olyan felelősség alól, ami alól fölmenthetők nem vagytok. 

Ne egymást segítsétek, hanem közösen mást, másokat, akik nem azért vannak nálatok 
nehezebb helyzetben, mert ezt ideologizálták meg maguknak, hanem azért, mert egyszerűen 
valóban nincs mit enniük, nincs fedél a fejük fölött, pedig minden lehetőséget felhasználnának 
ennek megszüntetésére. Ezekre legyen gondotok! Ne a reinkarnációra. Ne egymásért éljetek, 
hanem közösen másért! 


5SBárki törekedhet többre, kicsit jobb körülményekre, ez egy bizonyos határig nem vétség, sőt 
hajtóerő lehet. Mert tudnotok kell: a becsületes munka, mellyel az ember értéket hoz létre mások 
hasznára és örömére, meg kell hogy adja számára is a lehetőséget, hogy annak ellenértékéhez - 
a tisztes megélhetéshez - jusson el. Igazságtalanság tehát azt hirdetni, hogy a nagyon 
szegényeket - a karma törvénye ítélte egytől-egyig arra -, hogy nyomorogniuk kelljen. A nagy 
szegénység a Földön mindig annak a következménye, hogy a kevesek halmozzák fel a felesleget. 


6A milliárdos, akinek már semmi sem elég, csak a "még több" szelleme vezérli újabb 
szerzésre naponta, ő az, akinek a lelkét a pokol már jócskán birtokába vette. Látása 
elhomályosult, önzése elféktelenedett. Az ilyen ember már csaknem halott. Megszűnt közössége 
az emberiséggel, mert trónjáról, mely a milliókra épült fel - már nem lát le másokra, mert életéből 
a részvétet kiirtotta, a pénzbálvány által magából is bálványt emelt. Azt pedig már magyaráztam 
nektek, hogy a bálvány élettelen, halált jelent. Az ilyen ember tehát folytonos halmozásával a 
halálba, a megsemmisülésbe menetel. S így lesz ő maga is, még földi halála bekövetkezése előtt 
halott tömeg. Az ilyen lénynek már nem ember a neve. Ő már nem más, mint a halál másokat 
kísértő kísértete. 


7Ne gondoljátok, hogy a ti hatalmasságaitok, politikusok, gazdaságirányítók - a ma élők - a 
korábbiaktól különbek, pusztán azért, mert látszatra nem mutatkoznak olyan vérengzőnek, mint a 
korábbiak. Sőt, ellenkezőleg, mézes szavakkal próbálnak békét, fejlődést hirdetve becsapni 
benneteket. A régi zsarnokok ma ismét itt élnek Földeteken. Egyikük-másikuk most szelídebbnek 
álcázott leplet visel. De harácsoló, másokat kizsigerelő, pusztító vágyaik nem szűntek meg. 
Figyeljétek csak a napi politikai híreket! A sok mosolygó arc, álarc, ne tévesszen meg benneteket! 
A kormányok emberei, a bankárok, a gazdasági vezérek mind megannyi báránybőrbe bújt farkas. 
Hiszen ténykedésük eredménye az, hogy tömegek élnek méltatlan körülmények közepette, 
miközben ők dőzsölnek. 


élntés józanságra: Nektek nem muszáj az aszkézist erőltetnetek. Ahogy erőltetni semmit sem 
szabad és nem lehet. Mert az erő, amit ilyenkor magatok ellenére magatoktól megvonni akartok, 
más formában rajtatok erőt vehet. Elerőtleníthet. Tudjátok a falatot megvonni magatoktól, tudjatok 
lemondani a feleslegről mások érdekében, de tudjátok elfogadni azt is, amit felkínálnak nektek. 
Jól értsétek meg intelmeimet! Szabad a pénztől csak akkor lehetsz, ha magadban 
elértékteleníted. Azaz sem fel, sem túlzottan le nem értékeled. Mert jóhoz az sem vezet, ha 
szükségtelenül legyűröd minden vágyadat, amire tested késztet, ám közben a sok sóvárgás a 
felszín alatt felgyülemlik benned. Ez ismét csak lelki-szellemi erőidet emésztheti fel. Felesleges 
küzdelem! Nem sanyargatni kell a testet, de nem is dédelgetni! Mert ha sanyargatod, előbb- 
utóbb a gonosz úgy ragad magával ösztöneidben, hogy azt észre sem veszed. Vagy éppen ez 
lesz meghasonlásod oka. S ha az ember egysége megbomlik, s magával meghasonlott lesz, az 
az út ismét csak zavartsághoz s őrülethez vezet. 


A társadalomból nem kiszakadnotok és tőle nem félrevonulnotok kell, hanem éppen benne 
élve, folytonosan ellenállva a kísértésnek kell másként élnetek, mint azoknak, akik még 
tévelyegnek. Példák ma ti csak így lehettek. Mert ha a magad tökéletesítése végett elvonulsz az 
erdőbe remetének, jóllehet megmented saját lelkedet, de a többiekért ezzel nem teszel eleget. 
Ráadásul, ha hajlamod van az aszkézisre, s mindezt könnyedén teszed, áldozatod nem valódi, 
nincs különösebb értéke és értelme. Mert sosem azzal győzöl magad és hibáid felett, ha olyasmit 
teszel, amit megtenned nem okoz különösebb nehézséget neked, hanem, ha arról mondasz le, 
ami számodra a legnehezebb. 


Ne higgyétek, hogy mert ti szolgáltok, több anyagi érték jár ezért nektek cserébe! S ne 
higgyétek el, ha valaki ezzel akar kecsegtetni benneteket! Sose váltsátok pénzre a lelki értékeket, 
mert ebből a Földön a legnagyobb bűn ered! Kiváltságosok ti ne legyetek! Ám, ha közös ügyünk 

megvalósításának részleteihez mégis jól látható, hogy sok pénz kell, nem kell tiltakoznotok, 
fogadjátok el, ha ezzel kell élnetek. S fordítsátok azt akkor arra, amire kell, ne a magatok 
örömére! 


9A pénzzel kapcsolatban: Soha se szégyelld azt, ami téged megillet. Amiatt a pénz miatt, 
amit kapsz vagy kapnod kell, ne szégyelld magad. De amiatt lehet szégyenkezés benned, hogy 
mire adod ki pénzedet. Ne halottaidra költsd. Őket nem lehet pénz által szeretni, csak erények 
által, tehát a nem látványos jócselekedetek által. 


10Könyvet kell írnotok, alkotásokba kell öntenetek mindazt, amit csak lehet, s tanításaimat 
más formákban is el kell juttatnotok minél több emberhez. Ez pedig ma már pénz nélkül nem 
lehetséges. Aki tehát ebben támogatni akar benneteket, azt ne utasítsátok el! Igaz, még ilyenkor 
is vigyáznotok kell! Nem mindegy, hogy a pénz, amivel támogatni akarnak benneteket, honnan 
ered! S nem mindegy, hogy a felajánló milyen hátsó szándékot melenget szívében! Mert 
vakságában hiheti azt, hogy pénzén lelki értékeket vagy megváltottságot nyerhet. Ez nem 
lehetséges. Vagy adja tiszta szándékkal, vagy ti nem fogadhatjátok el! Ha dönteni nem tudtok, 
kérjetek tanácsot Tőlem! Mert mint többször tapasztalhattátok, Én a ti dolgaitokat, még az 
anyagiakat is jól ismerem. Ne engedjétek, hogy a tiszta eszmék és értékek hamis formában az 
emberek előtt testet öltsenek! Mert az csak az ügy kárára mehet! 


11Az anyagi feleslegről: Osszátok szét mindig a feleslegeteket! Ti ne halmozzatok semmiből 
se többet, mint ami a szükségletetek! Gondoljatok mindig arra, amire nektek már semmi 
szükségetek, de azt mégis elveszítek, hány embernek az elemi szükségletére telhetne belőle. 
Gondoljatok arra - s ez az igazság, bármily kegyetlennek tűnik is előttetek -, a 
felesleghalmozással ti magatok is, annak ellenére, hogy nem vagytok gazdag emberek, többet 
vesztek el a közös kosárból, mint a megengedett, s a milliók emiatt is éheznek. 


12A takarékosságról: Tanuljatok meg takarékoskodni a pénzzel! Nem fukarkodni, csak 
beosztani. Ezzel még nem tisztelítek jobban, mint amennyire kell. S ha egyszer úgy mentek el 
vásárolni egy üzletbe, hogy ezt a szemléletet követitek, rá fogtok döbbenni, mennyire pazarlóan 
éltek. Ám a túlzásoktól mindenképpen óvakodjatok! 


13A fokozatosság elve. Ne fogadjátok meg esküvel, hogy most mindjárt, holnaptól mindenről 
lemondotok, ami szemnek-szájnak ingere! Mert az ilyen váratlan elhatározásokat és hirtelen tett 
esküket úgysem lesztek képesek teljesíteni, s a kudarc csak lehangol benneteket. Fokozatosan 
tanuljátok meg, mi az, amire testeteknek szüksége van! 


Nem szabad rongyokban, elhanyagoltan járnia annak, akinek nyilvánosság előtt kell beszélnie, 
megjelennie! Mert az emberek ma már nem nagyon hallgatják meg azt, aki legalább 
valamennyire nem ad külsejére. Ilyen kompromisszumokat muszáj kötnötök. Akinek olyan a 
munkája, hogy sokat kell utaznia, közlekednie, nem luxus az, ha autója van. Az már más kérdés, 
hogy milyen autót vegyen. De nem szeretnék most belebocsátkozni ilyen csip-csup kérdésekbe. 
Az adódó élethelyzetekben úgyis nektek kell a saját belátásotok szerint mérlegelnetek. Néha 
azonban az, ami nektek csip-csup dolognak tűnik, lényeges lehet. 


22. KÜLÖNBÖZŐ TANÍTÁSOK II. 


1A földi életnek nem felületes járuléka, hanem lényege a múlandóság, az eszköz-szerep 
elfogadása. Ennek valósága annyira súlyos, hogy egészségesen nem is akartok rágondolni. 
Csak ha beteg van a családban, csak ha betegek vagytok, akkor mertek szóba állni e 
kikerülhetetlen ténnyel: ami múlandó, az nem lényeg. 


2Az önismeret útja: Keresd a Hozzám vezető utat! Ez az Út nem rajtad kívül található meg. 
Befelé kell elindulnod. Szánj rá időt, hogy naponta megvizsgáld, mit tettél, és hogyan tetted azt, 
amit tettél. Ezt hívják bizonyos körök idő- és szeretetelszámolásnak. Előre haladni másképpen 


114 


nem lehet. Csak aki lát, az tudja, hogy hogyan kell lépnie. Gondolataid, szavaid és tetteid 
tükrében, vizsgálatában tanulsz meg helyesen látni. 


3Jézus jelenléte: Én nem vagyok megtalálható a temetőkben. Benne vagyok a szegény 
rászoruló embertársaidban, megtalálható vagyok templomokban, megtalálható vagyok ott, ahol 
ketten-hárman összejönnek nevemben, megtalálható vagyok főleg az evangéliumokban, 
megtalálható vagyok minden szentségben, megtalálható vagyok szívedben, de máshol nem 
vagyok megtalálható a Földön. Sem szobrokban, sem képekben, sem vagyonban, és semmiféle 
Földön értéknek tartott kincsekben. 


4A helyes szeretet. Különbséget kell tenned az önzés és az önszeretet között. Az önzés nem 
az Én világom. Önző az, aki arra teszi a hangsúlyt, hogy szeressék. Helyesen az szereti önmagát, 
aki mindig szolgálni akar másokat Irántam való szeretetből, tehát úgy, hogy nem engedi 
megkötöztetni magát azokkal, akiket szolgál. Az önszeretet tehát az igazi szeretet. Az szereti 
helyesen önmagát, aki meg tud feledkezni kedvemért önmagáról, viszont mindenhol és 
mindenkiben meglátja azt, hogy minden és mindenki által Én mennyire szeretem őt. 


5A férfi-lét és ember-lét kérdéséről : A férfi ott kezdődik, mikor tud magának parancsolni, 
tehát mikor ura önmagának, ösztöneinek, beidegzettségeinek, hangulatainak, éretlen vágyainak. 
Férfivá nem születik senki. Azzá csak kemény önfegyelmező munka árán lehet eljutni. Aki ezt ki 
akarja kerülni, azt nem hogy férfinak, de még embernek sem lehet igazán nevezni. Ne feledd: 
Embernek lenni olyan nehéz, hogy eddig még igazán csak az Istennek sikerült. Igen. 
Nekem sikerült. De ehhez Nekem is vérrel kellett verejtékeznem, hogy sikerüljön. Velem neked is 
és mindenkinek sikerülhet. De csak Velem! És soha nem Nélkülem. 


6Földi világunk természete: Csak múlandó kapcsolatok léteznek a Földön. Ez az a világ, 
melyben a jót nem lehet véglegesíteni, és a rosszat nem lehet végleg kiirtani. Én olyan világra 
teremtettelek benneteket, melyben csak a jó képes véglegesülni, és minden rosszat ki lehet és ki 
is kell irtani. Ez nem jelenti azt, hogy ne akarj jó és tartós kapcsolatokat itt a Földön. De igenis 
jelenti azt, hogy nem szabad kizárólagosan földi kapcsolatokra építeni senkinek az életét. 


7Elátkozott helyek: Van-e elátkozott hely? Van. Többé-kevésbé az egész Föld ilyen. Amint 
igaz, hogy egy helynek van géniusza, úgy igaz ennek negatív tartalmú jelentése is. De fontos 
tudnod, hogy ezt meg lehet szüntetni, illetve lehet ellensúlyozni. Amint a gonosz gondolatok és 
szavak mögötti sötét erők tudnak bántó sugárzást produkálni, úgy az imádság, az áldás szavai 
képesek az ártó sugárzásokat megszüntetni. Minden áldást tartalmazó gondolatnak ez az 
értelme. Ha tehát megbocsátó szeretettel áldást mondasz, akkor megszentelődik általa az előbb 
még megátkozott hely. Hidd el: Nagyobb Az, Aki benned van, mint aki kívüled. Ha tehát 
használod erőmet, akkor minden ártó erőnek meg kell szűnnie, mely körül akar venni, és hatni 
akar rád, rátok. Tehát nem csupán van ördögűző hatalom, hanem van ördögűző hatalmad! 


gJézus és az Atya egysége: Mi annyira egyek vagyunk, hogy arra igazán nem is lehet földi 
hasonlatot mondani. Talán még a nap és annak sugara közelíti meg ezt az egységet. Ha Velem 
beszélsz, akkor az Atyához is beszélsz. Ha az Atyával beszélsz, akkor Velem is beszélsz. A 
különbség köztünk nem miattatok van, hanem miattunk. Benső életünk ilyen. 


9Három templom: Három templom van, melyekben az Én Atyám él és tevékenykedik. Az 
egyik maga a világmindenség. Ez tanúságot tesz Isten jelenlétéről azoknak, akik Lélekben és 
igazságban keresik és imádják Őt. A másik templom az élő ember. Ti mindannyian a Szentlélek 
templomai vagytok. Létben tartó módon bennetek él az Isten, és boldogító módon, ha szeretitek 
Őt. A harmadik az a kövekből épült hajlék, melyben az Én szentségi jelenlétemet őrzitek. 


Sajnos mindhárom templom súlyos rombolásoknak van kitéve. Ti magatok a legjobban. Pedig 
nagyon szeretnék úgy élni bennetek, hogy ne csak higgyétek, de tapasztaljátok is jelenlétem 
áldásos létét magatokban. A természet templomában és a kőből épült templomokban eszköz- 
jellegűen vagyok jelen. Vagyis azért, hogy bennetek boldogító módon jelen lehessek. 

10Csak az evangéliumok: Olvassátok gyakran a négy evangéliumot! Nem az egész Bibliát 
mondtam. Azt nem is ajánlom. Nem. A négy evangélium az, melyben úgy ismerhetsz meg 
Engem, amilyen valójában vagyok. 


11Gyógyító erőről, pénzen vett beavatásról: A test az örök értékek szempontjából annyira 
eszköz jellegű, hogy gyakran éppen azáltal válik jó eszközzé, hogy nem egészséges. Akármilyen 
furcsának tűnik előtted, de igaz, hogy legtöbb embert hozzám testi és lelki betegségeik hozzák, 
és tartják meg őket Nálam. Nagyon könnyen meg tudod számolni azokat az embereket, akik testi 
betegségeikből meggyógyulva közelebb kerültek hozzám, mint akkor voltak, mikor még nem 
gyógyultak meg. A gyógyító segítés tehát nem a betegek érdekét szolgálja, hanem annak érdeke, 
aki gyógyít. Igen, mert ha egyszer megvan ez a képessége, akkor élnie is kell vele. 


Csak az Általam megáldott eszközök alkalmazása használ azoknak, akik ezeket az eszközöket 
alkalmazzák. Márpedig minden, még a legalkalmasabb eszköz is elveszti áldásomat, ha pénzért 
vásárolják. Ez a simóniának egy gusztustalan formája. Aki pénzért kerülhet beavatásra, az az 
ördög beavatottja lesz még akkor is, ha ezt tudatlanul tette. A tudatlanság legföljebb annyi 
pozitívumot jelent, hogy annak, aki így jutott beavatáshoz, annak lelkileg nem árt. De használata 
felett az Ősellenség uralkodik. 


Két úrnak nem lehet szolgálni. Nem arról van szó, hogy nem szabad, hanem arról, hogy nem 
lehet. Képtelenség! 


Ma a pénz legtöbbször az Ősellenség ruhája. Azért mondom, hogy legtöbbször, mert ez nem 
szükségszerű. Elfogadni pl. lehet pénzt gyógyításért, de azért fizetni, hogy valaki ilyen erő 
birtokába kerüljön, ez kifejezetten merénylet Ellenem. 


12Eltávolódás az emberektől Jézusért. Bizony vállalni kell a mindenkitől való eltávolodást - 
elvben mindenképpen -, hogy azt a mindenkit arra késztesd, hogy ők közeledjenek hozzád. Ne 
félj! Nem maradsz egyedül. Egyedül azok maradnak, akik Tőlem távolodnak el. Aki Értem 
távolodik el az emberektől, az egy olyan vákuumot hagy maga után, melynek lelkeket szívó 
hatása van. 


13A számotokra fontos élettartalmak: Nem-bántás, megbocsátás és segítés szent 
hármassága. 


14A szenteltvízről: A szenteltvizet sem szükség felszentelt papnak létrehozni. Én minden 
gyermekem imáját meghallgatom, ha olyat kér, ami hasznára válik a lelkeknek. 


15Jézus az út és a kiút. Senkit sem engedek erején felüli nehézségekbe bonyolódni. A 
Bibliában olvashatod, hogy egyszer ezt mondtam: "Én vagyok az AJTÓ." Ez azt is jelenti, hogy 
nemcsak ÚT, hanem KIUT is vagyok. 


Én sohasem vagyok jelen senki életében ERŐM nélkül. Ahol erőm nem működhet, ott nem is 
vagyok jelen. 


16A Jézus-követés egyik velejárója: Megmondtam, eleve számolnotok kell azzal, hogy 
ellensége lesz saját háza népe annak, aki Engem követ. Én pontosan fogalmaztam. Nem azt 
mondtam, hogy ellensége lesz háza népének ő, hanem fordítva. Őneki lesznek ellenségei azok, 
akik nem bírják elviselni az ő másságát, tehát Velem nincsenek élő kapcsolatban. 


Velem nem az ima vagy egyéb ájtatosság kapcsol benneteket össze, hanem a szeretet, mely 
gyakorlatban legtöbbször éppen abban nyilvánul meg, hogy nem akarja saját igazát erővel a 
másikra ráhúzni. 

17Közös kereszthordozás Jézussal: Örülj annak, és vedd kitüntetésnek, hogy veled is úgy 
bánnak, mint Velem bántak. Akivel megoszthatom szenvedő sorsomat, azzal feltétlenül meg 
fogom osztani megdicsőült sorsomat is. Hidd el, nem mérhető a jelen szenvedésed ahhoz az 

örömhöz és boldogsághoz, mely reád vár, csak légy kitartó abban az Irántam való szeretetben, 
mely embertársaid szenvedéseinek megkönnyítésén keresztül nyilvánul meg benned és általad. 


18Keresztedet cipelni segítek, de súlyát nem csökkenthetem. Erőmet megosztom veled 
mindaddig, míg engeded magadban érvényesülni irgalmas jóságomat. 


19Az őstudattalan és az álmok: Bizonyára hallottál már az őstudattalanról. Ez azt jelenti, 
hogy van egy olyan időtlen világ bennetek, amellyel kapcsolatban van minden időtlen létező. 
Nem arról van szó, hogy mindez hat is mindenkire ebben a dimenzióban, hanem arról, hogy jelen 
van. Tehát minden angyal és nem angyal benned van Velem együtt. De benned van előző életeid 
minden történése, eseménye. Benned van mások életének minden történése és eseménye is, 
ha azoknak erkölcsi vonzata van. 


Az alvás nemcsak pihentető funkciót lát el, hanem információt is közöl szimbolikus nyelven 
ebből az időtlen világból. 


20Az előre megálmodott történések: A ti szellemetek alvás-állapotban olyan dimenziókat 
képes átölelni, mely dimenziókból információkat kaphat az időbeli jövőre nézve bizonyos 
eseményekről. E bizonyos események viszont nem olyan esetek, melyek tudatosan 
megváltoztathatók, hanem olyanok, melyek az ébrenlét jelenében csupán végkifejlettségükben 
mutatkoznak meg. Gyökerük tehát már régebbre nyúlik vissza Vagyis olyankor, amikor 
megvalósulnak, akkor már nem szabad döntés következtében valósulnak meg, csupán egy 
folyamat végét jelzik. Ezt ti úgy szoktátok kifejezni, hogy előre megálmodtátok az eseményt. 
Valójában egy már előbb megtörtént döntést álmodtatok meg, mely döntésnek automatikusan 
lesz következménye az időbeli beteljesedés. 


21A céltudatosság, mint az ember értékmérője: Az ember alatti, állati világba olyan 
ösztönrendszert építettem bele, hogy ott az állatok csak céltudatosan tudnak élni az őket 
megillető állati szinten. Amelyik állat ösztönrendszerében e téren hiba keletkezik, az az állat 
nemcsak magára marad a többiekkel szemben, de idő előtt el is pusztul. És pusztuljon is, mert 
közveszélyessé válik így abban az állatseregletben, amelyhez tartozik. 


Ha egy ember nem törekszik céltudatos életet élni, az szükségszerűen állati szint alá süllyed, 
mivel ösztönrendszerébe nincs ez a céltudatosság beépítve. Ezt minden embernek önmagának 
kell kialakítania életében, mert ha ezt nem teszi meg, akkor többet árt embertársainak 
rendezetlen életével, mint az állatok árthatnának. 


Az emberi léleknek természetes törekvése a céltudatosság. Egy gyermeknél éppen 
céltudatossági szintje alapján állapítható meg, hogy még mennyire gyermek, illetve 
infantilizáltságát  kezdi-e már felszámolni. Amennyire céltudatos valaki, annyira válik 
kiszámíthatóvá, olyan értelemben, hogy építeni lehet rá. 


22A halál birodalma: Amit ti halálnak mondotok, az valójában inkább kilépés a halálból, 
mert a földi élet múlandósága joggal és jobban megérdemli a halál elnevezést, mint az örök élet. 
Hosszú távon csak akkor tartható értelmesnek az életed, ha a földi jelent úgy tudod felhasználni, 
hogy baráti kapcsolatot alakítasz ki a halál gondolatával. 


23Az igazi társ: Igazi társadat ne a Földön keresd, mert ott csak legfeljebb társutasra lelsz. 
Égi lények várják boldog izgalommal, hogy reájuk találj. Ők azok, kik téged már rég megtaláltak, s 
ők, mint tiszta, makulátlan tükrök, optimális fokon végzik Isten szerelmének tükrözését Felé és 
feléd. Ha Engem keresel társutas társaid körében, akkor biztosan megtalálod azt, aki e 
munkádban segít kifehéríteni lelkedet. De csak ha Engem keresel, találhatsz boldogító gyöngyöt 
társutas társaid között. 


24Valódi otthonunk: A világ nem segítségre szorul, hanem megsemmisítésre való. Egyik 


legnagyobb hibátok éppen az, hogy otthonotoknak, hazátoknak gondoljátok azt világot, mely e 
felfogásotokat rendre cáfolja. Öltök, gyilkoltok, háborúztok, tülekedtek, marjátok egymást, 

ahelyett hogy Velem törődnétek, Velem, aki köztetek vagyok a szenvedőkben, és bennetek 
vagyok a jó szándékotokban. Ti inkább a világgal törődtök, mint Velem. Pedig a ti hazátok, 
otthonotok Nálam van. Nálam, és sehol máshol. 


25Szebb legyen a föld? Nem azért jöttem, hogy szebb legyen a föld. Azért jöttem, hogy 
jobban, és tisztultabban tudjatok örülni akkor ís, ha csúnyábbá válik a föld. Megértelek 
benneteket. Nekem is kemény küzdelembe került legyőzni azt a kísértést, melynek lényege 
éppen az volt, hogy tegyem szebbé a földi életet. De nektek is látnotok kell azt, amit akkor Én 
láttam. Látnotok kell, hogy a Föld szebbé tételén a politikusok, a katonák, és a sport, művészet, 
tudomány emberei dolgoznak, akik ennek éppen az ellenkezőjét érték el eddig munkájukkal az 
emberiség történetében. 


Csak az örökélet igézetében lehet jól navigálni azt a rozoga, törékeny csónakot, melyet fi a 
Földön emberi életnek neveztek. 


26Az Istent szeretők és Isten ellenségei: "Szem nem látta, fül nem hallotta, emberi értelem 
föl nem foghatja, hogy Isten mit készített az Övéinek7 Én azért nem beszéltem erről, mert a 
legszebb szavak is csak silány nyomorúságok ilyenkor. Akikről halljátok, hogy onnan visszajöttek, 
s elmondják élményeiket, azok is csak gyenge ízelítőt tudnak adni, mert ők maguk is csak annyit 
kaphattak. Itt a legkisebb öröm is szétfeszíti a Földön lehetséges legnagyobb öröm korlátait is. 


Ez áll a külső sötétségre kerültekre is, csak negatív előjellel. Borzalmas szenvedéseket 
készítenek elő maguknak azok a nyomorultak, akik nemcsak hallgatni nem akarnak Rám, de 
hallani sem akarnak Rólam. Imádkozzatok, hogy minél kevesebb ilyen szerencsétlennel 
kerüljetek kapcsolatba. Ezek félelmetes bacilusgazdák, akik csak fertőzni, roncsolni tudnak 
minden kapcsolatot. 


27Lemondás jelenlegi életünkről. Már kétezer évvel ezelőtt is megmondtam, hogy életet 
csak az nyer, ki életet veszni hagy. Érdemes. Mert a megnyert élet örök, s amit veszni vállalsz, az 
akkor is elvész, ha nem vállalod. Nem kockázatot vállal, aki Engem választ, hanem a biztos 
Győztest. 


28Tudomásul kell venned, hogy Én nem lelkiismeret-furdalást előidéző, hanem lelkiismeret- 
furdalást megszüntető szeretet vagyok. Ezt úgy éred el legegyszerűbben, ha elfogadod ezt az 
igazságot: nem azért szeretlek, mert te jó vagy, hanem azért, mert Én jó vagyok. 


29Annak az élete biztosan jó úton halad, aki gondolatait, szavait és cselekedeteit minden nap 
rendre hozzáméri az Én gondolataimhoz, szavaimhoz és cselekedeteimhez. 


30Óvás a túlzásoktól: Mindaddig elégedett vagyok veled, amíg te elégedetlen vagy 
önmagaddal. Csak ezt az elégedetlenséget nem szabad túlzásba vinni. Egy elégedetlenség 
addig jó, amíg motor a továbbhaladáshoz, amíg nem párosul elkeseredéssel. 


31Ki Jézus prófétája? Azok tehát, akik az Én prófétámnak tudják magukat, azok éppen azért 
az Enyémek, mert tudják, hogy mindig tanulniuk kell. Akik önmagukkal elteltek, azokkal nem 
tudok együtt dolgozni. Márpedig Nekem olyanokra van szükségem, akik éppen azáltal lesznek 
szócsöveim, hogy mindig tanulni akarnak Tőlem. 


32A józan ész fontossága: A Tőlem kapott józan ész sokkal nagyobb fontosságot érdemel, 
mint amit ma ti ennek tulajdonítotok. Ez amiatt történt így, mert azok, akiket ti tanult embereknek 
mondotok, nem Tőlem tanultak, hanem olyan forrásokból merítettek, melyek inkább voltak 
mérgezett kutak, mint üdítő források. 


Miután csupa okos ember olyan vezetői pozícióba került, ahonnan szítani lehet a gyűlöletet, 
hát az elmúlt évezredek borzalmasnál borzalmasabb háborúi nem a gyűlöletből ábrándították ki 
az emberek nagy részét, hanem az értelem használatából, s átvette az uralmat felettetek részben 
az uralkodási vágy, azok részéről, akik értelmüket rosszra használják, s részben a félelem, azok 

részéről, akik lemondtak eszük józan használatáról. E két sátáni erő aztán megtette a magáét. 
Kiszorította tudatotokból az örökkévalósággal való foglalkozást, és olyan zsákutcába kerültetek, 
melyet ez a magatartás jellemez: amiről nem gondolkodom, az nincs is. 


Amennyiben tehát használtátok eszeteket, ezt rosszra használtátok, s amennyiben szerepet 
engedtetek a szívnek, ezt félelemmel töltöttétek meg. 


Az Én kívánságom és elgondolásom mindig is az volt, hogy ne mondjatok le sem az értelem, 
sem a szív használatáról. Mi a teendő? 1. Alakítsátok át gondolkodásotokat! 2. Legyetek bátrak! 


33/ntés türelemre: A bölcseségnek van egy nyilvánvaló jele: A várni tudás! Az ősellenség 
úgy akarja megrontani az érettebb lelkeket, hogy sietteti a meglátott jó megvalósítását. Legyetek 
türelmesek! Nálam csak az jut célba, aki nem siet! 


34Jézus küldetésének lényege: Földre jöttömnek szinte kizárólagosan egyetlen tartalma volt: 
megértetni veletek annak fontosságát, hogy más szemléletre kell jutnotok. Sajnos a mai napig 
alig van ember, aki ezt elfogadná. A pótcselekvések mérhetetlen sora igazolja, hogy értelmeteket 
minden másra jobban és szívesebben használjátok, sőt, még képesek vagytok le is mondani 
értelmetek használatáról, csak ne kelljen más szemléletre,  gondolkodás-átalakításra 
vállalkoznotok. 


Aki lemond értelme használatáról, vagy nem arra használja, amire való, az Hozzám el nem 
juthat. 


35Jézus Mária Egyszülötte: Még egy átlag földi gondolkodású asszonynál is fel lehet 
tételezni olyan szeretetet férje iránt, hogy semmilyen körülmények között sem vállal férjén kívül 
mástól gyermeket, még akkor sem, ha már férje meghalt. Hát tételezzétek már föl Máriáról, hogy 
ha egyszer a Szentlélektől fogant, akkor nem vállalta volna, hogy mástól is foganjon. Nem is kell 
ehhez különösebb szeretet és hűség, csak éppen akkora, hogy az, amire eszeteket teremtette az 
Isten, vagyis annyi józan gondolkodás, hogy szeretetben Hozzám akarjatok közelebb kerülni. 
Máriának minden gondolata ez volt. 


36A keleti vallásokról és módszerekről (pl. jóga): Azok a gyermekeim, akiket ti keletieknek 
neveztek, most, hogy a szellemi fejlődésetek lehetővé tette a földi távolságok áthidalását, át 
tudják adni nektek azokat a módszereket, lelki, szellemi gyakorlatokat, melyek segíthetnek 
benneteket abban, hogy Velem szoros, személyes kapcsolatot alakítsatok ki. Én 
rendelkezésetekre állok, s számomra öröm, ha segítségemet kérik enyéim. 


37A jócselekedetekben megbújó önzés: Az önzés éppen azáltal tud meghúzódni a 
jócselekedetek ruhái mögött, hogy jutalomra számít már itt a Földön. Most ne csak anyagi 
jutalmazásra gondolj. Az elismertség vágya is önzéstől szennyezett. Minden olyan szemlélet, 
mely nagyobb hangsúlyt tesz a cselekedetek következményeire, mint annak forrására, valójában 
áruba bocsátja szíve szeretetét. Örök életre teremtett értéket kínál föl talmi, múlandó 
megbecsülés hiú káprázatáért. Csak az segít igazán önmagán, ki másoktól nem vár jutalmat, 
megbecsülést, ha szíve szeretetének sugallatára másoknak rendelkezésére áll. Jobban értékeld 
önmagadat! Isten, a te Urad az, akinél vár, akitől jár szeretetedre viszontszeretet, mivel az Ó 
szeretetét viszonoztad te akkor, amikor szerettél másokat. 


38Szeretni tudás bántások idején: A kemény hűség a meglátott igazsághoz nem 
szeretetlenség. Sőt! Éppen ez hitelesíti igazi szeretetedet. 


Ne feledd! Szeretni csak azt tudod, akit megértesz. Mindig, mindenkinek, mindenben bizonyos 


értelemben igaza van. Ezt a bizonyos értelemben-t kell meglátnod, hogy szíved 
szeretete töretlen maradjon akkor is, ha bántanak. 

39Mások manipulálásáról: Minden olyan esetben, amikor más ember sorsába akar bárki is 
belenyúlni, a hangom elnémul. Isten soha nem segít abban, hogy bárki bárkit is manipuláljon, 
mert a szeretet körén kívül nemcsak tehetetlen, de nincs is jelen. Ebben az ördög a főatyamester. 


Arról van szó tehát, hogy amikor valaki észrevétlenül akar hatni a másik emberre, tehát 
manipulálni akarja anélkül, hogy az illetővel ezt megbeszélné, e szándékát előtte föltárná, akkor 
valójában a saját maga által jónak látott elképzelését akarja a másikkal elfogadtatni úgy, hogy 
uralkodjék az illetőn. 


Ezt a pszichikai folyamatot nagyon szépen fel lehet ismerni bizonyos szekták életében. Ezek 
szinte mind, kivétel nélkül, becsapott, manipulált emberek, akik csak úgy képesek e 
becsapottságukkal együtt élni, hogy igyekeznek másokat szintén manipulálni, becsapni. Persze, 
ez nem tudatos szinten történik náluk. Tudatosan nem lehet becsapódni. 


Ezeket az embereket tehát nem az IGAZSÁG szabadította fel, hanem a manipulálásnak egyik 
formája kötötte gúzsba őket. 


40Kemény szavak az öregségről: Az élet nem arra való, amire legtöbben használják. 
Legtöbben arra használják, hogy különféle praktikák által múlandó előnyt szerezzenek maguknak. 
E praktikák egyike az, hogy nem önismeretre akartok jutni múlandó életetekben, hanem 
elismerésre. Amíg valakit el nem ér az öregkor, addig be tudja csapni önmagát, és esetleg 
másokat is azzal, hogy saját hibáit nem kell megszüntetnie, elég, ha eltakarja azokat az emberek 
elől. 


Bizony az öregkornak kemény, leleplező ereje van. Ekkor lehet valójában meglátni mindenki 
életében, hogy mire használta fel eddigi életét. Az, aki életében úgy akart boldog lenni, ahogy Én 
kívántam, az boldog lesz öregkorában is, többek között azért is, mert örülni fognak neki azok, 
akikkel együtt él. Az, aki nem Rám hallgatott életében, hanem önmagára vagy valaki másra, az 
boldogtalan lesz öreg korában, s ezt nyilván azokra vetíti ki, akikkel együtt él. 


Azért van olyan sok boldogtalan öregember, mert hazug életet éltek korábban, s most 
megtérés helyett másokat okolnak önzésük következményei miatt. Újra mondom: Ne sajnáljátok 
a boldogtalan öregeket! Csak azt kell megenniük, amit főztek. Ti ne hagyjátok magatokat szekálni, 
kihasználni általuk. 


Nem szabad túlságosan sajnálni a boldogtalan öregeket. Aki öregkorban boldogtalan, az 
nagyon is megérdemli ezt az állapotot. A vele való bánásmód nem lehet szívügy. Aki öreg 
korában meg akarja keseríteni mások életét, azt magára kell hagyni. 


Nem szabad ilyenkor csupán szívetekre hallgatni. Sok embert tönkretett már az, hogy szívére 
hallgatott józan esze helyett. Én még anyámat is megtagadtam, mikor rá akarták venni önzésre. 
Pedig anyámnál áldottabb teremtés nem volt soha a Földön. 


Aki öreg, az ha akarja, ha nem, azt aratja le, amit vetett. Nincs pórul járt öreg. 


41Az öregkor nem érdem! Senki nem érdemel tiszteletet azért, mert öreg. Mindenki csak azért 
érdemel tiszteletet, amiben tiszteletre méltó. Az öregkor leleplez. Szüleiteket is, és majdan 
mindnyájatokat! Ha valaki életében nem arra törekedett, hogy átitatódjék az Általam elmondott és 
bemutatott szeretettel, akkor szinte kibírhatatlanná válik azok előtt, akik őt komolyan veszik. Azért 
mondtam, hogy ne vedd komolyan az öregembereket azért, mert öregek. Azok az öregek, akik 
nem tanultak meg életükben önmagukon uralkodni, azok öregkorukban szinte kivétel nélkül 
másokon akarnak uralkodni különböző érzelmi zsarolás által. Az ilyenekkel nem szabad 
komolyan törődni. Csak amiben szerinted rászorulnak, abban kell segítenetek őket. 


42A Bulányi György piarista testvér által alapított BOKOR bázisközösségről. A Bokor- 
bázisközösség, mely országotokban ismert, de nem elismert az egyházi hatalmasságok részéről, 
csírájában magában hordja mindazt, amiért lejöttem a Földre. A legtisztább és a legnehezebb 

utat választja az, aki ezt választja. De már előre kijelentem, hogy jövője csak ennek van! Minden 
más próbálkozás ki fog hullani az idő rostáján. De tudnotok kell, hogy ebbe a közösségbe nem 
lehet csak úgy belépni. Nem lehet csak úgy bejelentkezni. Bár voltak és vannak, akik ezt tették, 
de ezek vagy otthagyták, vagy még ma is inkább lehúzzák a Bokor szekerét, mintsem segítenék. 
A Bokor-bázisközösséget fölvállalni kell. Ennél kevesebb nem elég. Aki jobban szereti atyját, 
anyját, házastársát, gyermekeit, és bárkit, mint a Bokrot, az nem méltó hozzá! A Bokor- 
bázisközösség nem kisközösségesdis játék, hanem vértanúképző iskola. A Bokor-tagok csak 
akkor és annyiban méltók a bokortagság névre, amennyiben vállalják, hogy bárányokként élnek a 
farkasok között. A Bokor-bázisközösség élete nem más, mint az Én sorsom köztetek a ti 
korotokban. Tehát Velem, mint Úttal azonos. Csak az közeledjék e közösség felé, aki nem 
elégszik meg ennél kevesebbel az életében. 


Most valami nagyon nagy kijelentést teszek: A  Bokor-bázisközösségből nincs 
visszaszületés a földre megszentelődés végett, csak legfeljebb megszentelés végett. 
Természetesen azokról a Bokor-tagokról mondtam az előbbi kijelentést, akik főlvállalták 
életükben a Bokrot. 


23. FONTOS TÉMÁK TISZTÁZÁSA II. 


1Megszentelt tárgyakról, ereklyékről. Szólnom kell még tárgyakról, melyek képesek 
kegyelmeket közvetíteni. Mint tudod, minden tárgy egy összesűrűsödött gondolat. Isten 
mindenben létbentartó módon jelen van. A kő azért kő, mert az Isten kőnek szereti azt. Ha tehát 
valaki imával, áldással egy tárgyat arra szentel, hogy Velem jobban kapcsolatba hozza őt, akkor 
ez a tárgy olyan külső kegyelemmé válik, mely jobban segítheti őt Felém. Persze ezt is, mint 
mindent, el lehet rontani. Válhat ilyen tárgy olyan pótcselekvések rugójává, melyek nem növelik, 
hanem késlelteik a szeretet kibontakozását. De egy tárgy fölött végzett ima, áldás nem erre való, 
hanem arra, hogy jobban szeressétek egymást, Irántam való szeretetből. Erre valók az ereklyék 
is. 


2Az egyházi házasságról, válásról: Az egyházi házassággal kapcsolatban nem tudok 
tanácsot adni, mert nem tartom helyesnek azt a gyakorlatot, mely jelenleg érvényben van. Azt 
fájlalom leginkább, hogy kellő felkészültség nélkül történt esketés után azt is bünteti a jelen 
gyakorlat, aki elváláskor vétlen. 


3A szentek tiszteletéről, angyalokkal való kapcsolatokról: Azok, akik ellenzik a szentek 
tiszteletét, általában ezt nem merik így kijelenteni. Azt szokták mondani, hogy fölösleges, ha 
egyszer Én is rendelkezésükre állok. Nincs igazuk. Nincs, mert a szeretet köre korántsem olyan 
egysíkú, mint gondoljátok. Számotokra külön boldogság lesz az, hogy nemcsak Engem, nemcsak 
Atyámat, de az ég angyalait és szentjeit is látni és tapasztalni fogjátok. Egy családban a 
gyermekek nemcsak szüleiknek örülnek, hanem egymásnak is, nemcsak szüleikkel vannak 
segítés-rászorultság kapcsolatban, hanem egymással is. Azt mondom tehát, ne idegenkedjetek 
társalogni az angyalvilág boldog lakóival. Lelki fejlődésetek nagyot lendülhet általuk. Értsétek 
meg: Nekem nincs nagyobb erőm az égben, mint a Földön, most sem. És ha a Földön most 
egymásra is rászorultok, miért akarnátok kizárni, hogy igénybe vegyétek azok segítségét, akik 
már színről színre látják az Istent?! 


4A vallási hittételek tévedhetetlenségéről és a szerető Istenről: A különböző vallási 
felekezetek által megfogalmazott hitvallások hittételei, dogmái mind olyan IGAZSÁGOT 
fogalmaznak meg, melyeket megfellebbezhetetlennek tartva égettek el máglyán embereket, öltek 
halomra más felekezethez tartozókat, sőt hirdetitek, hogy nemcsak ti gyilkoljátok ezeket, de En is, 
mert pokolra valónak mondom azokat, akik nem úgy látnak teológiai igazságokat, mint ti. 


Az eddigi legnagyobb teológusotoknak, aguinói Tamásnak egy alkalommal bepillantást 
engedtem az örök igazságok birodalmába. Eredménye az lett, hogy ez az általatok 
legnagyobbnak tartott teológus ettől kezdve nem vett tollat kezébe, nem volt hajlandó egyetlen 

örök és megváltoztathatatlan igazságot sem leírni, sőt amit eddig írt, azt mind értéktelen holminak 
tekintette. 


Bizony béke csak akkor lesz majd a különböző felekezetek között, ha alázattal bevalljátok, 
hogy éppen azért, mert "tükör által, homályban" láttok, állandóan ki vagytok téve tévedéseknek. 
Csak akkor lesz béke, ha elfogadjátok, hogy Magamra mutatva nem dogmatikai igazságot 
mondtam, mikor Magamat igazságnak neveztem, hanem erkölcsi igazságot. Vagyis azt, hogy 
egyetlen IGAZSÁGOT hirdetek. SZERETNETEK KELL EGYMÁST! 


A tékozló fiú apjában azt akartam tudomásotokra juttatni, hogy nincs büntető Isten. Csak 
szerető Isten van, akinek mérhetetlenül fáj az, ha egy gyermeke azza! bünteti önmagát, hogy 
rosszat tesz. 


5Büntető Isten nem létezik! Csak igazságot szolgáltató Isten van. Az ítéletvégrehajtó mindig az 
ember! 


6A betegségről: Mindenki halálos betegséggel születik erre a Földre. Bárkivel beszélhetsz, 
mindenki csak azt mondhatja, hogy vagy beteg, vagy pillanatnyilag, átmenetileg jól van. 


Mint tudod, Én nem azért jöttem a Földre, hogy megszüntessem a betegségeket, hanem azért, 
hogy elmondjak nektek valamit, amit Én Jó Hírnek neveztem, amit ha magatokévá tesztek, akkor 
feltétlenül kikerül életetek gyújtópontjából testi betegségetek lehúzó ereje, mert nem magatokkal 
lesztek elfoglalva, hanem azzal, hogy hogyan tudnátok szebbé tenni azoknak életét, akikkel egy 
kocsiban utaztok az örök haza felé. 


Ha beteg vagy, nem kell akarnod meggyógyulni. Ezt bízd Rám! Amit akarnod kell, az a 
következő: Adj sokszor, naponta, hálát az Istennek, hogy embernek teremtett, tehát Önmagára, 
örök boldogságra. Adj hálát sokszor, naponta, hogy Én, Jézus, benned élek, öröklakást vettem 
nálad! Adj hálát sokszor, naponta, hogy Lelkem temploma vagy, tehát azért, hogy az Enyém vagy! 
Ne azon töprengj, hogy mi lenne most neked jó! Hidd el, azt Én jobban tudom, mint te. Te azt 
kutasd, keresd és valósítsd, hogy mi lenne Nekem jó! Csak annyiban tudok kedvedben járni, 
amennyiben te az Én kedvemben jársz. Imákra Nekem nincs szükségem. Neked van szükséged 
ezekre azért, hogy szíved békéjét fölismerd Nálam, aki jobban szeretlek téged, mint bárki is 
szerethetne e világon, sőt a másvilágon sincs olyan, aki szeretésben Velem felvehetné a 
versenyt. 


Én nem kívülről akarlak téged vígasztalni, hanem belülről. Szívedben lakom, és oda várlak, 
hogy meghallgassalak, de azért is, és főleg azért, hogy te meghallgass Engem. Hidd el, hogy 
minden olyan gondolat, mely épít, buzdít, vígasztal, az Tőlem jön tudatodba. Engedd feltörni 
magadból az ilyen gondolataimat! A te érdekedben kérlek erre. Ez az, ami téged igazán 
meggyógyít úgy, hogy nem sajnálatra, hanem irigylésre méltónak fognak mondani azok, akik 
veled találkoznak. 


7A vallásosságról: Az üdvözülés és a vallásosság nem összefüggő fogalmak. Mindenki 
üdvözül, ha azt teszi, amit a legjobbnak lát. Mindenkit arra teremtettem, hogy a szeretetben élést 
tartsa legjobbnak maga és mások számára is. Aki ez ellen cselekszik, az természetellenesen 
cselekszik. Ha tudatosan teszi ezt, akkor tudja, hogy nem azt teszi, amit a legjobbnak lát. Ha nem 
tudatosan teszi, akkor beteg, tehát nem számítható be neki e viselkedése. 


A vallásosság alatt általában azt értitek, hogy a különböző felekezetek törvényeinek 
megtartása által tegyetek tanúságot arról, hogy Velem kapcsolatban vagytok. 


Engem bizony vallásos emberek ítéltek halálra, és legfőbb bűnömül azt rótták fel, hogy nem 
vagyok vallásos. 


Nincs tehát jó vagy legjobb vallás. Vannak szeretetben élni akaró emberek, és vannak nem 
szeretetben élni akaró emberek. Ha ez utóbbiak tudatosan ilyenek, akkor üdvösségük ellen 

cselekszenek. A különböző felekezeteknek az lenne a feladata, hogy a szeretésben élés 
fontosságát, mindenek-felettiségét hirdessék, és tegyék hitvallásuk alapjává. Ha ezt tennék, 
akkor azonos lenne az üdvösség biztosítása a vallásossággal. De ilyen felekezet nincs. 


Egyetlen keresztény felekezet sem Engem, hanem önmagát tartja a legfontosabbnak. Szinte 
mindegyik önmagához akar torzítani Engem, s azt hirdeti, hogy amit ő képvisel hivatalból, az 
mindig azonos Velem, az En elképzelésemmel, még akkor is, ha ennek ellenkezőjét 
egyértelműen hirdettem, evangéliumaimban leírattam annak idején. Gondolj csak arra, hogy 
milyen világosan kértelek benneteket: - Semmire ne esküdjetek. - Szeressétek inkább 
ellenségeiteket. - Egymás szolgái legyetek - stb. Sorolhatnám még azokat a kijelentéseimet, 
melyeknek éppen az ellenkezőjét tapasztalhatjátok felekezeteitek vezetői részéről. Én 
mindenesetre nagyon örülnék, ha a vallásosság és a szeretésben élés egy gyékényen árulna, de 
nem így van. 


8Jézus jelenléte: Velem sokkal többször találkozol életedben, semmint gondolnád. Minden 
olyan rászorulóban jelen vagyok, akik segítséget várnak tőled, hogy emberi méltóságuk tudatára 
ébredve életük problémáira a megoldást Nálam keressék. De jelen vagyok a Bibliában, a 
Hangban. Megtalálhatsz templomok csendjében éppúgy, mint a kórházi ágyakon szenvedőkben. 
Jelen vagyok a csillagok káprázatában csakúgy, mint a tengerek, folyamok morajlásában. A 
hegyek hófödte csúcsain éppen úgy meg lehet Engem találni, mint a lankás dombok virágzó 
rétjein. De legboldogítóbban önmagadban találhatsz meg Engem, mikor hálát tudsz adni azokért 
a keserű percekért, órákét, napokért, melyek a múlandóság igézetéből igyekeznek kiábrándítani. 
Ha van szemed a látásra, akkor észreveheted, hogy lépten-nyomon Belém botlasz. 


Ha pedig hallani akarsz Engem, hát figyelj lelkiismereted szavára. Én szólok hozzád e benső 
mikrofonodon keresztül. Velem csak az nem találkozik, aki nem akar találkozni, csak az nem hall, 
aki nem akar hallani Engem. 


9gEgy elhunyt ember üzenete Jézusról. Betért vagyok. Nem megtért. Itt már az is nagy dolog, 
ha valaki betért lehet. Sokan vagyunk betértek. Átmeneti az állapotunk. Türelmesen várom, hogy 
mikor szólítanak tovább. Itt nem percekkel mérik az időt. Itt ezer év annyi, mint nálatok egy nap. 
De ez is csak hasonlat. 


Nektek nem engem kell megértenetek, hanem Jézust. Ő ezért ment a Földre. Nem 
megváltásra. Megértésre. Nem üzletkötő, hanem szabadító. Ő nem megváltó, de Váltó! Jó 
irányban beállított Váltó. Őt át lehet váltani, s akkor történnek kisiklások. Sokan átváltották már Őt 
a Földön. Én is átváltottam Őt többször is. Ő mindig visszaváltja önmagát. Őt nem szabadna 
átváltanotok, de föl kellene váltanotok. Ha újra a Földre mennék, akkor csak azért mennék, hogy 
fölváltsam őt, hogy beváltsam az itt kiérlelődött elhatározásomat, s megvalósítsam elvárásait. 


10Mágiáról, karizmákról: Van egy bennetek lévő csodálatos erő, és van a hit, melyet ha 
mozgósít valaki, akkor csodák történnek általa. Azért írattam le kiemelten e szót, csodák, mert 
csak bizonyos nézőpont szerint nevezhetők annak. 


Mágusoknak általában azokat az embereket szoktátok nevezni, akik már mielőtt a Földre 
jöttek, olyan szerepet vállaltak magukra, melyhez elkerülhetetlen két tényező. Az egyik, hogy 
valaki különleges képességeket fedez fel magában, s ezeknek fejlesztésére nagy gondot fordít. A 
másik tényező pedig az, hogy életét olyan hittel rendelkezők közé helyezi, akik a benne lévő 
rendkívüli képességeket nemcsak tudomásul veszik, de még föl is transzformálják hitük által. 


Ha az ilyen mágusok még boldogtalan szellemekkel is szövetkeznek, akkor fekete mágiáról 
van szó. Ha jó szellemekkel, tehát angyalokkal lépnek kapcsolatba, akkor fehér mágiáról van szó. 


Még meg kell említenem a karizmatikusokat. A karizma az egy olyan átlag-képesség, melyet 
az Én Lelkem azért erősít fel valakiben rendkívüli szintre, hogy szeretetemet tisztultabban tudja 
mások felé közvetíteni. E téren tehát sem mágiáról, sem mágusokról nincsen szó. 

1tlsten ,mindenhatóságáról": Meg kell hogy mondjam: tévedésben vagytok. Isten nem 
mindenható. E szó nagyon nem szerencsés. Ha Isten mindenható lenne, akkor ti nem lehetnétek 
szabadok, tehát nem tudnátok sem Engem, sem egymást szeretni. Szeretni csak az tud, aki tud 
nem szeretni is. A valóság az, hogy Én, a ti Istenetek, a szeretet körén kívül tehetetlen vagyok. 
Csak a szeretet körén belül vagyok mindenható olyan értelemben, hogy aki Engem szeret, annak 
még a leglehetetlenebb körülményeket is javára tudom fordítani, illetve ő maga az, aki erre képes 
az Én erőmmel. 


12Az öngyilkosságról; Nem lehet problémákat kikerülni. Azokat meg kell oldani. Semmi 
módon nem kerülheti meg földi halandó, hogy a földi életben eléje kerülő problémákat, melyeket 
neki kell megoldania, megússza. Minden öngyilkosnak meg kell születnie újra, és semmiképpen 
sem kerül könnyebb helyzetbe, mint amiből öngyilkosságba menekült. Az öngyilkosság az egyike 
azoknak a cselekedeteknek, melyek az illetőt kirepítik gondviselő szeretetem köréből. 


A halál mindenkinek nyereség! Egyetlen kivétel van. Ez pedig az, amikor valaki tudatosan vet 
véget földi életének! Ez azért kivétel, mert erőszakkal, saját maga vette saját kezébe további 
sorsát. Mintegy kiragadta azt a szerető Isten kezéből. Tehát olyan területen helyezte magát Isten 
helyébe, amely területen soha nem lehet Isten! 


Az önfenntartás ösztöne oly erős bennetek, hogy normális ítélőképességgel szinte lehetetlen 
öngyilkosnak lenni. Van olyan, hogy az észtvesztő fájdalom vagy valami más bódulat rá tud venni 
valakit erre. De azért van olyan is, hogy az, aki már teljesen tönkretette kapcsolatát Velem, képes 
az öngyilkosságra. Legjobb, ha senki fölött sem mondotok bírói ítéletet! 


13Angyali beavatkozás: Bizony vannak ártó erők, amelyek életellenes lépésekre próbálják 
rávenni azokat, akiket csak lehet. De vannak jó angyalok, akik feladatuknak érzik azt, hogy 
segítsék azokat, akik - értelmük és akaratuk hiányában - látszatra úgy tűnnek, hogy 
kiszolgáltatottá váltak az ártó erőknek. Ezek az angyalok jól látják, hogy mikor kell segíteniük, és 
meg is teszik ezt. 


Nem mindig van szükség arra, hogy a jó angyalok akadályozzák a földi élet elmúlását. Csak 
olyankor kell ezt tenniük, amikor látják, hogy valakinek még feladata van a Földön, és az ártó 
szellemek éppen azt akarják megakadályozni, hogy e feladatát elvégezhesse. 


14A Biblia helyes olvasása: Amire fel kell hívnom figyelmeteket, az az, hogy a Bibliában nem 
szabad minden szót Nekem tulajdonítani. Amit Pál mond, azt Pál mondja, amit Péter vagy Jakab 
mond, azt Péter vagy Jakab mondja. Amit Jeremiás mond, azt Jeremiás mondja, stb. Amit Én, 
Jézus, mondok - ezt főleg az evangéliumokban és az Apostolok cselekedeteinek elején találhatod 
-, azt Én, Jézus, mondom akkor is, ha nem Én írtam le azokat. 


Ha szavaim mérlegén méred le a Biblia többi kijelentéseit, akkor sohasem fogsz tévútra jutni. 
Sajnos, nagyon sok gyermekem e téren nem hallgat Rám, s így éppen azért, mert Isten szavának 
tulajdonít minden szót a Bibliában, sokkal inkább bálványimádóvá válik, mint Istent imádóvá. 


Tudnod kell, hogy nem a Biblia a forrás, hanem a Szentlélek és az a józan eszed, amelyet 
azért kaptál, hogy ezzel felfogd tanításomat. A Biblia egy nagyon komoly szent könyv, de csak 
akkor használható helyesen, ha az evangéliumok fényében tanulmányozza azt valaki. E nélkül a 
Biblia által is képes a Megtévesztő tévútra vinni benneteket. 


A Bibliával tehát óvatosan kell bánni, mert nem a Biblia a forrás. A forrás a benned és minden 
jó szándékú emberben működő Szentlélek, aki azért adott nektek értelmet, hogy ti azt átadva 
Lelkemnek, együtt munkálkodjatok Velem. 


15A Föld sorsáról: Nem kell féltenetek bolygótokat. Csak akkor pusztul el, ha helyette jobb, 
szebb keletkezhet. Szép ez a Föld. Pokollá nem a természete által válik. Pokollá azok teszik, akik 
nem a Földön, hanem az embereken akarnak uralkodni. A Föld arra való, hogy uraljátok. Az 

emberek pedig azért vannak e Földön, hogy önmagukban kialakítsák a szolgáló szeretet világát. 
Az új ég és új Föld ezekkel az emberekkel lesz összhangban. 


16A Mennyek Országának lakói. Én mindenkiben benne vagyok rászoruló módon. Ott segíts 
másokon és másoknak, ahol éppen lehetőséged van erre! Az ilyeneket nemcsak meggyógyítom, 
nemcsak megbocsátom bűneiket. Ettől nem lennének jobbak. Az ilyeneket újjá teremtem! És ez 
a lényeg! Az Én országomban nem olyanok vannak, akik bűnösök ugyan, csupán az Én jó 
szívem miatt megbocsáttattak bűneik. Nem. Az Én országomban új teremtmények vannak. Újjá 
születettek! 


17Az állatokról: Az állat tökéletesebb a maga nemében, mint az ember, mivel a 
beleprogramozott ösztönrendszer automatikusan működik. Ezért lehet az állatoktól tanulni, és 
lehet őket pótcselekvésként alkalmazni. Állat képes helyettesíteni Istent, embert egyaránt, ha 
valaki erre alkalmazza valamelyiket. De állat sohasem volt ember, és nem is lesz soha. Az 
állatnak nincs örök élete. Amikor ösztönvilága felbomlik, akkor léte tovább értelmét veszti. Az 
állat önmagában értéket nem hordoz. Ha hasznos az ember számára, vagyis ha Hozzám 
közelebb tud általa kerülni valaki, akkor gondoznia kell, és alkalmazni, ha káros, akkor el kell 
pusztítani. Ne keverjétek össze az eszközöket a céllal. 


18Jézus a világ világossága: Én vagyok a világ VILÁGOSSÁGA! Ti pedig olyanok vagytok, 
hogy Engem, e világosságot képesek vagytok kiiktatni életetekből. Ilyenkor ott sötét van. 
Szeretetről csak addig lehet beszélni, míg elvben megvan a lehetősége a nem-szeretésnek is. A 
szeretés Én vagyok. A nem-szeretés az Én hiányom, mely abból ered, hogy nem fogadtok be 
Engem. Eppen szeretésem miatt lehettek ilyenek. Éppen szeretésem miatt nem lehetek rátok 
erőltetett Lény. Éppen a szeretésem miatt lehettek ti olyanok, akik nem szerettek Engem vissza. 
Éppen azért lehettek boldogtalanok, mert lehetnétek boldogok is. Aki ezt nem érti meg, annak 
nem az eszével van baj. Azért nem érti, mert nem akarja érteni. Aki nem akar megérteni Engem, 
annak hiába magyarázol. Aki Engem bolondnak néz, az téged is annak fog nézni, ha Hozzám 
akarsz tartozni. 


19Helyes-e a megváltásról alkotott egyházi hivatalos (RE vélekedés? Olyan megváltás, 
amilyen a ti tudatotokban él, olyan a valóságban nem létezik. Én senki helyett nem csináltam 
meg semmit. Főleg nem csináltam olyat, hogy megváltoztattam volna az Isten szeretetét az 
emberek felé. Isten Földre jöttöm előtt sem szerette kevésbé, sem jobban az embereket, mint 
Földre jöttöm után. Azt talán mondanom sem kell, hisz minden nap tapasztalhatjátok, hogy az 
emberek szeretetét Istenhez és egymáshoz szintén nem sikerült megváltoztatnom. Sajnos nem 
lettetek jobbak azóta, hogy eljöttem közétek. Legalábbis attól nem, hogy közétek jöttem. Furcsa 
módon olyan emberek vitték gyakran előbbre elgondolásaimat a világban, akiknek eszük ágában 
sem volt, hogy Engem tűzzenek zászlajukra. Azok pedig, akik hivatalból emlegették nevemet, 
inkább lejárattak Engem, mint segítettek volna Bennem, Velem és Általam szebbé tenni a Földet. 


20Üzenet a templombajárásról: Egy parancs értelmetlen végrehajtása a kaszárnyák stílusa. 
Neked azt kell eldöntened, hogy kívánja-e Isten tőled azt, hogy templomba járj vagy sem. Isten 
azt kívánja mindenkitől, hogy növekedjék a szeretetben. Ennek biztosítására eszközök állnak 
rendelkezésetekre. Ilyen eszköz a templom is. Én ott jelen vagyok szentségi módon. Várom 
azokat, akik ilyen módon találkozni akarnak Velem. Velem lehet más módokon is találkozni, s 
azok számára, akiknek különböző okok miatt egyházi intézmények vezetői nem engedik meg a 
Velem való találkozásnak ilyen formáját, különösen fontos, hogy más formákban akarjanak 
találkozni Velem. Ilyen a rászorulókon való segítés, mivel minden rászorulóban jelen vagyok, 
hogy szeressetek általuk. 


Templomba tehát csak akkor járj, ha olyan meggyőződésre jutsz, hogy ezáltal növekedsz a 
szeretetben. Azt tudnod kell, hogy intézményes egyházad iránti szeretet viszont kötelez a 
templomba járásra. Viszont az nem kötelező, hogy egy intézményt szeress. A te egyházad 
intézménye is csak annyiban szeretetre méltó, amennyiben Hozzám segít közelebb jutni téged. 


21Jézussal vagy Nélküle: Az Én utaim nem a ti utaitok, az Én gondolataim nem a ti 
gondolataitok. Két tragédia malomköve között őrlődtök. Az egyik az, amit leírtam. Egészen 

másképpen látom Én az életet, a ti életeteket, mint ti. A másik malomkő pedig az, hogy hiába 
akarom, hogy az Én látásomat átvegyétek, ti mindent el akartok követni azért, hogy Én vegyem át 
a ti látásotokat. Valójában ebben őrlődtök fel. 


22A föld a döntés helye: Nagyon természetes, hogy a Földön, ahol el kell dőlnie annak, hogy 
ki dönt Mellettem és ki dönt Ellenem, az ősellenség pontosan olyankor lendül támadásba, amikor 
a legjobban veszélyben látja pozícióit. A földi élet valójában nem más, mint egy állapotszerű 
kampányháború, harc a voksokért. Külső világotokban, a sportban, művészetben és a 
tudományban, a politikában, az üzleti életben és a szórakoztató iparban nagyon csekély 
lehetősége van angyalaimnak arra, hogy hatást gyakoroljanak rátok. 


Benső világotokban már jobb a helyzet, bár a test kívánsága, a szemek kívánsága és az élet 
kevélysége érzékenyen gyenge pontjai mindannyitoknak. E téren mégis az, aki imádkozni, Velem 
spirituális szinten találkozni akar, az fel tud töltekezni jó energiákkal, és megnyerheti a harcot. 


Aki Mellém állt, az a Győztes mellé állt. Ez nem jelenti azt, hogy nem éri támadás. Ez azt 
jelenti, hogy a hűség próbája mutatja meg, valóban Mellém állt-e, vagy csak a felszínen, tehát 
látszatra, tehát különösebb harc nélkül várta Tőlem erőm győzelmét önmagában. 


23Lehet-e mennyország a föld? Egyikőtek sem szent. Nem is lehettek azok a Földön. A Föld 
nem a boldogság földje, hanem a siralom völgye. A Föld sokkal jobban pokol, mint mennyország! 
Nagyon sajnálom, hogy ezt évezredek tapasztalata alapján sem hiszitek el. Nektek sem az Én 
sorsom, mely istálló és kereszt között feszült, sem a ti sorsotok, mely annyira terhelt különböző 
szenvedésektől, nem tudta eléggé tudomásotokra hozni azt, amit Én annyira hangoztattam: 
,Keressétek az Isten országát, és annak igazságát! Ezen áll vagy bukik egész további sorsotok. 


Azt tudom tehát mondani, hogy aki a Földre születik, az olyan vándorlásba kezd, amely 
vándorlásnak a Földön megnyugtató vége sohasem lehet. Nem, mert a múlandóság világa az 
örökkévalóságra teremtett gyermekeimnek nem lehet más, mint lefelé haladó mozgólépcső. Aki 
nem akar fölfelé törekedni, aki megáll rajta, az automatikusan távolodik Tőlem. 


24Jézus irántunk való szeretete: Drága Gyermekem! Hidd el, amikor te Hozzám beszélsz, 
Én csupa fül vagyok. Egész lényemmel figyelek arra, amit mondasz. Sőt! Elárulom neked, hogy 
még ki sem formáltad a szavaidat, még csak szívedben van, mint magocska, Én már akkor 
hallom azokat. Hidd el, a földi életben nem bírnád elviselni, ha százszor úgy éreznéd 
szeretetemet, mint most érzed, pedig az igazihoz viszonyítva még az is csak töredéke lenne 
annak, amit megélek feléd. 


25Félelem helyett szeretet: A félelemnek mondjatok ellene! Tőlem senkinek sem kell félnie. 
Valóban Irgalom a nevem, s ez a tulajdonságom azonos teremtő erőmmel. 


Vannak sötét erők, amelyek értelmükkel tudják, hogy Én legyőztem őket, de magatartásukkal 
ezt nem akarják elfogadni, s meddő lázongásuk ostorcsapásai azok a bukdácsolások, amelyekbe 
titeket is bizony gyakran belerángatnak. Ne féljetek hát Tőlem. Szeressetek! Erre teremtettelek 
titeket! 


26Van-e a földön boldogság? Nincs földi boldogság. Ha úgy gondoljátok, hogy valaha is földi 
boldogságban élhettek, akkor tévedésben vagytok. Legfeljebb bódultság van a Földön, ami 
sajnos feledtetni képes azt a boldogságot, amire teremtve vagytok. 


27Aki úgy gondolja, hogy van egy földi boldogság és van egy égi boldogság, annak nincs 
fogalma arról, hogy mi a boldogság, mivel összekeveri a boldogságot a bódultsággal! 


28Jézussal vagy Jézus ellen: Megrontani csak azt, csak azokat lehet, akik maguk is akarják 
ezt. Aki átadta magát Nekem, azt a pokol összes ördöge sem tudja megrontani. Minden 
megrontás ellen biztos védekezés az az elhatározás, hogy ha valaki kijelenti, hogy ő soha 

senkinek nem akar ártani, hogy ő mindig mindenkinek meg akar bocsátani, és mindig segíteni, 
szolgálni akar ott, ahol erre lehetősége van. Aki így gondolkodik, az Bennem él, és Én őbenne! 


Az ördög mindannyiotoknál okosabb, mégis ördög. Az embert értékessé Előttem nem az teszi, 
amit tud, hanem az, ahogy szeret! 


29A Szeretetláng-fohászról: A Szeretetláng-fohász és a hozzákapcsolt szövegek azért nem 
szerencsések, mert olyan képet festenek Istenről, amely kép nem felel meg a valóságnak. Csak 
szerető Isten van! Büntető Isten nem létezik! Aki gonoszat tett, az már ezzel büntette is önmagát. 
Csak idő kérdése, és ez beigazolódik. 


A világ, ha elpusztul, azért pusztul el, mert a gonoszok elpusztítják. A világ, ha megmenekül, 
azért menekül meg, mert a jók megmentik! Az természetes, hogy Én a jókkal vagyok. Sőt! 
Pontosabban így mondhatom: a jók éppen azért jók, mert Mellettem döntöttek. 


301A jószándékú ember: Az a jó szándékú, akinek van elég alázata arra, hogy beismerje a 
menet közben történt tévedéseit. Ezekre gondoltam, amikor azt mondtam, hogy aki magát 
megalázza, az fölmagasztaltatik. Sajnos, sok a hiú, öntelt ember, akik sem tanulni, sem kritikát 
elfogadni nem akarnak, de akarják Lelkem adományait használni, mint a katona a fegyverét, 
anélkül, hogy a megfelelő kiképzés gyötrelmeit magukra vállalnák. 


31Helyes bánásmód a halálfélelemmel: Az emberalatti világnak ösztönpárja, a faj- és 
önfenntartási ösztönpár. Ezek bennetek is ugyanúgy megvannak, mint az állatokban. Bármelyik 
veszélybe kerül, szorongás fog el benneteket. Ez önmagában még nem volna baj. Nekem is volt 
halálfélelmem! A baj akkor keletkezik, ha ez a félelem állapotszerűvé válik. Az állatoknál ilyen 
nincs. Az embernél, sajnos, mint háttér, mindig ott lehet a tudattalanodban, és szinte mindent 
sötétre tud színezni, Ennek megszüntetése az egyik legfőbb feladata minden földi embernek! 


Az ember nem más, mint anyagban élő szellemlény. Feladata az, hogy az anyagot 
szellemiesítse. Olyan örök értékű gondolatokkal itassa át, amelyek képesek teljesen 
semlegesíteni az anyagtól meghatározott önfenntartás ösztönét. Ennek útja, tartalma a szeretés. 
Míg az anyagba ágyazott önfenntartás ösztönét a vevés élteti, addig a boldogságra, örök életre 
teremtett ember éltető eleme a szeretés, vagyis az adás. Ennek vagyok Én megtestesült formája. 
Amilyen mértékben engedi valaki, hogy benne éljek, olyan mértékben szűnik meg benne az 
állapotszerű háttér-félelem. És bár az önfenntartás ösztöne, mint megijedés lehetősége, 
megmarad, de mint félelem megszűnik benne létezni. 


3ZFöldönkívüliekről: Az ufók helyett jobb angyalokat mondani, tehát küldötteket. Tudom, 
hogy ez sem precíz megnevezés, mert nemcsak olyanok mennek hozzátok, akik ebből a 
lényegesen más dimenzióból indulnak el, hanem olyanok is, akik már régen anyagba ágyazott 
szellemek, mint ti, csak fejlettebb intelligenciával rendelkeznek, s így képesek anyagi 
részüket úgy átlényegíteni, hogy aztán szándékuknak megfelelően bárhol újra materializált 
módon kapcsolatba kerülhetnek veletek. Ennek világosabb megértésére akkor fogtok 
jutni, amikor már angyalaim segítségével és a ti szeretetetek révén átalakulhat a Föld új Földdé. 


Szó se lehet arról, hogy olyan ufók hassanak rátok, amelyek nem az Én jóságomnak hordozói. 
Vannak ilyenek, de ezek egy benső kényszertől hajtva csak a magukhoz hasonlóak között 
képesek létezni. Ezek úgy kerülnek benneteket, akik az Enyéim vagytok, mint a fuldokló a vízbe 
merülést. Ne féljetek tőlük! Ők félnek tőletek, és messze elkerülik azt a helyet, személyt, ahol a 
legparányibb is van az Én tiszteletemből, szeretésemből. 


33A templomi esküvőről: A templomi esküvők egyáltalán nem tartoznak a lényeghez. Ezek 
hozzátartoznak bizonyos egyházi intézmények fennállásának és fenntartásának lényegéhez, de 
lényegében nem tartoznak Hozzám, mint célhoz. Templomi esküvővel is lehet nagyon távolra 
kerülni Tőlem, és templomi esküvő nélkül is lehet nagyon közel kerülni Hozzám! 

Az kétségtelen, hogy botrányt okozna, ha a ti vallásotokban lévők azt látnák, hogy valaki 
anélkül járulna szentáldozáshoz, hogy nem kötött templomban házasságot, de ennek a 
botránynak nem az lenne az oka, hogy ezt Én helytelenítem, hanem az, hogy egyházatok vezetői 
és tagjai jelenleg olyan tudati szinten vannak, amilyenen vannak. Erre valóban áll: AZ Én 
gondolataim nem a ti gondolataitok, az Én útjaim nem a ti útjaitok. 


A templomi esküvő, ha egyházadban ennek nincs jogi akadálya, akkor semmiképpen sem 
korlátozza, hanem mindenképpen elősegíti, lehetővé teszi a Velem, Jézusoddal való élő 
kapcsolat kialakítását, elmélyítését! 


34A vakhit helytelenségéről. Szabadságra vagy teremtve! Csak a szabadságban lehet 
Engem torzítástól mentesen megtalálni. Nem azért kaptátok értelmeteket, hogy mások 
gondolkodjanak helyettetek! Természetesen azért sem, hogy ti gondolkodjatok mások helyett. 
Higgyétek el, a tekintélyelv a legsilányabb elv az értelmes ember életében, ha lelki békéjét meg 
akarja találni. Még az Én szavaimat is csak akkor fogadjátok el, ha annak értelmét belátjátok. 
Különben csupán ruha lesz rajtatok, álarc, amely többet rejt el az igazságból, mint leleplez. 


35A teljességhez tartozik, hogy Én most nem a HIT ellen ágálok az ész érdekében, hanem az 
ellen, hogy értelmileg megalapozatlan hittel akarjatok játszani lelketek húrjain, illetve hogy 
másoknak erre felelőtlenül engedélyt adjatok. 


36A földi élet jelentéktelensége: Földi életetek nagyon rövid. Kár olyasmire vesztegetni az 
időt, ami a halál óráján nem nyugtatja meg szívedet. Légy nyugodt! Ne emberektől várj 
visszaigazolást szeretetedre, hanem higgy abban, hogy amit szeretetből tettél, azért nem szoktak 
a Földön jutalmazni. 


A földi élet nem más, mint egy kis hidacska, egy rövid kis útszakasz, amire nem érdemes nagy 
hangsúlyt tenni. A te hazád is a mennyben van. Ha ezt lelked legmélyén átéled, akkor már itt a 
Földön ís örömet, békét fogsz hordani magadban, akkor is, ha mindenki igazságtalan lesz veled 
szemben. 


37A házasságon belüli nemi életről. A házasélet lényegéhez tartozik a nemi élet, mely nem 
akadálya, hanem elősegítője annak, hogy Velem harmonikus kapcsolatban járjátok a földi élet 
útját. 


38intés óvatosságra a szellemvilággal való kapcsolatfelvétel terén. Vigyázzatok! Legyetek 
óvatosak! Jelen korotokban, amikor a szellemi fejlődés már elérte azt a szintet, amely jót, rosszat 
egyaránt képes felszabadítani, akkor nagyobb hangsúlyt kell tennetek az óvatosságra, mint 
előzőleg. Szellemi téren is úgy van, mint a fizikális társadalmi életben. A szabadság 
növekedésével nem erősödött, hanem gyengült a közbiztonság, és nagy városaitokban jól teszi 
az, aki óvatos olyankor, ha leszáll az est. Így van ez a szellemekkel is. Ma fokozottabb 
szemtelenséggel jár a sötétség fejedelme és csatlósserege a világosság angyalának képében, 
mint ezelőtt. Ezért mondom: legyetek óvatosak, amikor ebből a szellemvilágból információt 
kaptok. Legyetek óvatosak! 


39A vallásosság ördöge: Ne imádkozz azért a személyért, aki hűtlenül elhagyott! Az imáddal 
csak ártasz magadnak is, neki is. Bőven elég, ha egyetlen alkalommal, gondolatban Rám bízod 
őt, és a többi már nem a te dolgod. A te ősellenséged akar kínozni azzal is, hogy imádkoztat. 
Csak akkor tudok segítségedre lenni, ha nem mész lépre ennek a cselnek, és a vallásosság 
ördögének támadására nem adod meg magadat. A vallásosság ördöge az egyik legördögibb 
ördög. 


A vallási mezbe öltöztetett emberi kapcsolatok tudnak lenni a legkegyetlenebb, legördögibb, 


legrabszolgatartóbb, legmegkötözöttebb kapcsolatok. Ezek vannak legtávolabb Tőlem, Atyámtól, 
az Isten országától, tehát attól a szabadságtól, amely Lelkem természetes tartózkodási helye. 

40A jelenre összpontosítani: A földi élet csupa köd és homály ahhoz viszonyítva, ahonnan 
jöttél, és ahová tartasz. Itt valóban az cselekszik legjobban, aki a pillanat lehetőségeire figyel, és 
ezt törekszik megtölteni jó erkölcsi tartalommal. 


41Üzenet egy lélekben újjászületett, megtérő bűnösnek: Tehát te is nem az vagy már, aki 
voltál. Emlékeidben ugyan az vagy, de az emlék az emlék, és nem valós jelen. Ne emlékeidből élj, 
hanem Belőlem! 


Ha te tudnád, ha te átélhetnéd, hogy itt a mennyben mekkora örömöt okoztál nekünk 
megtéréseddel, akkor kimondhatatlanul örülnél velünk együtt! Én ezt is kérem tőled. 


Te vagy nekünk a megtalált bárány, akit vállaimon hordok szívemhez szorítva, s akiből, míg 
hordom, a megtalálás örömében sem feledkezem meg arról, hogy finoman kiszedjem belőled 
azokat a tüskéket, melyeket azalatt, míg elcsatangoltál, fölszedtél magadra, s mindent el akarok 
követni, hogy gyógyítsam e tüskék által okozott sebeket. Te vagy az az elgurult drachma, 
amelyért a háziasszony mindent fölkutatott, míg végül megtalált, s most örvendezve mutogat 
szomszédainak: megtaláltam az elveszett dycachmámat! Örüljetek velem! (Lk 1559) 


Hidd el, semmi különbség nincs aközött a lélek között, aki soha sem volt szennyes, és aközött, 
aki szennyes volt, de megmosdott a Bárány vérében! Hidd el, hogy egyformán tündöklő 
mindkettő. A különbség csupán annyi lehet a kettő között, hogy aki a Bárány vérében lett tiszta, 
az jobban örülhet, és annak jobban örülhetnek a mennyben. 


42A házastársi együvétartozásról: Én nagyon komolyan gondoltam, mikor azt mondtam, 
hogy a házasságban a kettő: EGY! Nemcsak testi kapcsolatról van e kijelentésemben szó, 
hanem abban a sorsban, amely kell hogy egy legyen, ha egyszer házastársak vagytok. 


43A gondolkodás fontosságáról: Egész életedet az dönti el, hogy akarsz gondolkodni vagy 
sem. Sajnos sokan vannak, akik inkább menekülnek a gondolkodás elől, mert úgy hiszik 
boldogítóbb a nem-gondolkodás, mint a gondolkodás. Mondanom se kell, rosszul hiszik. Hiába 
menekül valaki különböző narkotikumokba, előbb-utóbb rá kell jönnie, hogy senki sem született a 
Földre menekülésre. Mielőtt megszületik egy ember, nagyon jól látja, hogy nem menekülésre való 
a földi élet, hanem szembesülésre. 


44A természetgyógyászokról: Az ember nem csupán test, sőt, főleg nem test! Éppen a teste 
az az embernek, amely kopik, használódik, ég egy bizonyos hőfokon, s végül tejesen felbomlik, 
bármit is tesznek vele. 


Nagyon fontos, hogy a természetgyógyászok képviseljék azt a felfogást, miszerint az ember 
igazi élete a testi állapot mögött húzódik meg, és az teszi az embert igazán emberré. 


Lelkem szikrája lobog minden emberben, és csak hordozójától függ, hogyan táplálja saját 
odaadottságával e tüzet, vagy lecseréli azzal a pokol tüzével, amelyet gyűlöletnek, önzésnek, 
hitetlenségnek, tehát hiszékenységnek lehet nevezni. 


Minden természetgyógyásznak át kell élnie, hogy elsősorban olyan apostolom Nékem, aki nem 
vallási szertartások vagy különböző tantételek hangoztatása által, hanem az Általunk teremtett 
világ erői által akarja Hozzám irányítani az embereket, mert benső békéjük, amit boldogságnak is 
lehet nevezni, csak akkor igazi, ha az Én békém tartja azt létben. 


Minden természetgyógyásznak tudnia kell, hogy Én gyökeres orvoslást adok mindenkinek, aki 
Hozzám jön. Senki, igazán senki a világon nem megy el Tőlem úgy, hogy ne gazdagodna, ne 
egészségesedne Általam. 


A természetgyógyászokat is, csakúgy, mint a vallási vezetőket, megkísérti az anyagiasság 
ördöge. Ennek kivédése komoly feladat. Nem arról van szó, hogy ne lenne méltó a munkás a 
maga bérére, de igenis szó van arról, hogy ezen nem lehet a hangsúly. 


129 


Az anyagias természetgyógyászok és az anyagias papok egy gyékényen árulnak. A lélek 
sebeire nem tudnak megfelelő gyógyírt ajánlani. Hiába adnak jó tanácsokat, ha nincs e 
tanácsokban az Én erőm, akkor lehet, hogy történik külső gyógyulás, de belül romlani fog tovább 
a lélek, egészen a teljes kiábrándulásig. Aki fel lett ruházva a gyógyítás adományával, az 
szolgálataiért nem követelhet anyagi juttatást. Az más, ha valaki ezt neki fölajánlja, akkor 
elfogadhatja ajándékként, a hála megnyilvánulásaként. Itt is érvényes evangéliumi Igém: , Ingyen 
kaptátok, ingyen is adjátok!" 


Én azért jöttem közétek, hogy bennetek tudjak élni, és általatok tudjam bizonyítani a világnak, 
hogy érdemes szeretetből áldozattá válni, érdemes a múlandóságot olyan eszköznek tekinteni, 
amellyel örök értékek birtokába tudtok jutni. Sőt! Csak az ilyen életre lehet azt mondani, hogy 
megérte végigélni. 


45Mennyország és szenvedés? A mennyországban valóban van jelenleg szenvedés, mivel 
az, aki szeret, nagyon meg tudja szenvedni azok sorsát, akiket szeret. Természetesen egyszer 
eljön az az idő, amikor már nem lesz kiért fájjon a szíve a mennybélieknek, mert már mindenki 
meggyógyult. E kijelentésem a földi, tehát a tér-idő dimenzióban felfoghatatlan. 


46A kétségbeesett ember előtt álló három út. Aki nem tudja, hogyan tovább, az előtt három 
út áll: Az első az öngyilkosság. Ez a leggyávább, legbutább, legéretlenebb és legértelmetlenebb 
megoldás. Ettől semmi sem oldódik meg, mivel ennek következménye egy sokkal 
nyomorúságosabb élet, amelyről most még fantáziászerűen sem lehet senkinek elképzelése. 
Csak annyit mondok: Én vagyok az ÉLET. Aki saját életét elveti, az pontosan ellentétemet 
választja. Én azért jöttem, hogy életetek legyen (Jn 10510). 


A másik út. menekülés a narkotikumokba. Ez nagyon rövid távon némi elbódulással ámítja 
azt, aki ezt választja. Ez is az a széles út és tágas kapu, amely az előzőhöz hasonlóan a 
kárhozatba visz, és sokan mennek be rajta (Mt 7;13). A harmadik út pedig a gondolkodás- 
átalakításnak útja, amit ti megtérésnek szoktatok nevezni. 


Valójában ez az egyetlen, ami megoldást ad, mivel Engem választ maga mellé partnernek az 
illető arra, hogy boldog legyen. Ígéretemhez hűen ezeknek tudom adni az Én békémet ( Jn 14527). 


Hozzám nem az tér, aki külső cselekedetekre próbálja rávenni magát, hanem az, aki szívét 
kinyitja Felém úgy, hogy Lelkemmel be tudjam őt tölteni, át tudjam járni, és olyan szemléletre 
tudjam juttatni, amelyben világossá válik előtte, hogy semmit nem használ senkinek, ha akár az 
egész világot is megnyeri, de lelkének kárát vallja (Mt 16;26). Ez természetesen külső 
cselekedetekben is megnyilvánul. 


47Jézus viszonyulása hozzánk és az Atyához: Én soha nem jöttem volna a Földre, ha csak 
leghalványabb gondolatomba is beengedtem volna az elbizonytalanítás szikráját, vagyis azt, 
hogy boldogságom nem Tőlem, hanem tőletek függ. 


Belém hatolt ugyan ebből valami akkor, amikor a kereszten teljesen magatehetetlenül függtem, 
de akkor sem felétek, hanem az Atyám felé történt ez az elbizonytalanodás. És ez természetes, 
bizonyos fájdalom hatására, bizonyos ideig. 


De azt sohasem gondoltam, hogy tőletek függhet boldogságom. Mindig tudtam, hogy 
Atyámmal való kapcsolatom a döntő e téren. De abban a szituációban is tudtam, hogy 
boldogságom Tőlem függ, vagyis hogy Én ne hagyjam el az Atyámat még akkor sem, ha úgy 
érzem, hogy Ő elhagyott. Ezért kiáltottam akkor is e szót: ATYÁMI, s ezzel kifejeztem, hogy 
Enyémnek tudom őt akkor is! 


48Külső és belső világ: Az, amiben ma éltek, csupán előjátéka annak az eljövendőnek, 
amely már az ajtóban áll és kopogtat. Csak meg kell hallani, észre kell venni az idők jeleit, s 
bátorítást kaptok arra, hogy érdemes bízni, kitartani Mellettem. Ne féljetek hát! A győztes oldalán 
álltok! 

De ne keverjétek össze a két egymástól különálló életet: amít magatokban hordoztok, és ami 
körülöttetek forrong. Még azt sem mondhatom, hogy a körülöttetek lévő élet a bennetek lévő 
életért van. Nem. A benső életért ti magatok vagytok. A rajtatok kívüli világ romlásra ítéltetett. 
Szavaim súlyát, értelmét majd akkor fogjátok megérteni, amikor már tapasztalni fogjátok az új 
eget és az új Földet. 


49Én, Jézus, soha nem engedem meg, hogy azok, akik bíznak Bennem, nagyobb 
szenvedésbe kerüljenek, mint amit el tudnak viselni. Vagy elhiszed, hogy Én legyőztem a világot, 
tehát te a győztes oldalán állsz, ha az Én oldalamon állsz, vagy nem hiszed el, és akkor nem 
tudok segíteni. Nem, mert míg a hívőnek minden lehetséges, addig aki nem hisz Bennem, az 
olyan erőknek válik játékszerévé, amely erők kívül vannak az Én hatáskörömön. 


24. EGYHÁZ II. 


1A ti évszázadotok (XX. sz.; LP) annyi üzenetet kapott Márián keresztül, mint egyetlen század 
sem ezelőtt. Az ő anyai szíve, ha a mennyben ez lehetséges volna, már sokszor megszakadt 
volna. 


Teljesen érthetetlen, hogy mennyire süket fülekre talál az ÉG üzenete nálatok. Már lemondtunk 
arról, hogy egyházakon keresztül hitelesen figyelmeztetéseket adjunk. Csak a tiszta szívű látók, 
hallók, szeretetből és szeretetért élő egyszerű gyermekeim azok, akikben még van némi 
reményünk. 


Anyám gyermekeket, fiatalokat választott ki arra, hogy rajtuk keresztül hallassa szavát. Én 
inkább egy-két lelkipásztort láttam erre alkalmasnak a Magam számára az utóbbi időben, és 
olyan férfit és nőt, akik bár szeretik, nagyon szeretik egyházamat, de szabaddá tudtak válni 
azoktól a megkötözöttségektől, amelyeket egyházi hatalmasságok próbáltak rájuk kényszeríteni. 
Sorsuk nyilván nem lehet más, mint az Enyém volt, de vérük azok fejére hull, akik igyekeznek 
elhallgattatni őket. 


2Egyre több ember nyílik ki a szellemvilág felé. Sajnos, ezt anélkül teszik, hogy megfelelő 
védettséget biztosítottak volna maguknak. Ez sajnos, ma nagyon érthető. Azért érthető, mert 
azok az intézmények - s most a különböző egyházakra gondolok - az Én nevemben önmagukat 
képviselik elsősorban, s ez nagyon ki tudja ábrándítani a gondolkodó embereket, s tévútra tudja 
juttatni a jó szándékú lelkeket. 


3Én nem vagyok intézményekhez kötve. Sem katolikus, sem református, sem más felekezet, 
mint intézmény, nem tud Velem lényegileg mit kezdeni. De hozzá vagyok kötve minden egyes 
ember sorsához. 


4Akik intézményeket, szervezeteket állítanak fel, azok olyanokon is segíteni akarnak, akik ezt 
nem kérik. Ez az oka annak, hogy minden intézmény és szervezet előbb-utóbb embertelenné, 
tehát természetellenessé, Lelkem munkáját korlátozó törvény-labirintussá válik. Ezért olyan 
fontos megkülönböztetni tudni egy organizmus, tehát egy élőlény, és egy organizált szervezet 
között. 


5Elvált emberek és a gyónás: A különböző vallási keretekben kiformálódott szertartások 
sohasem foghatók fel úgy, ahogy egyes teológusok gondolják, vagyis hogy eszközszerűen 
szükségesek az üdvösségre. Csak parancsszerűen szükségesek azok számára, akik a 
szentségekkel kapcsolatos parancsokat képesek teljesíteni. 


A ti egyházatokban az elváltak csak akkor képesek teljesíteni a gyónásra felszólító parancsot, 
ha nem élnek állapotszerűen senkivel élettársi kapcsolatban. De még ha úgy élnek is, és nem 
gyónhatnak, mert egy bizonyos rend érdekében előírások megkötik a feloldozást adni akaró pap 

kezét, akkor sem szabad oly könnyen elkárhozásról, kárhozatról beszélni. Földi ember nem láthat 
bele senki lelkébe úgy, mint Én. 


6Az egyház szőlőlugasa, a cölibátus és a vallás szerepe: Én vagyok a szőlőtő, ti a 
szőlővesszők (János 15; 1-5)! Mivel a Földön is rendnek kell lenni, ezért éppen úgy, mint egy 
családban, a szőlőlugassá növekedett szőlővesszők között is, az egyházban is rendnek kell lenni! 
Minden betegség rendellenesség. Amint egy anyának fáj, ha beteg valaki a családban, úgy a 
szőlőtőkének is fáj, ha betegség éri a vesszőket. 


Az egyház nem azonos az egyháziakkal, mint a szőlőlugas sem azonos egyes fürtökkel, 
vesszőkkel! A lugason vannak szép és rothadt fürtök, elszáradt vesszők. Van olyan, hogy legtöbb 
fürt rothadt, s legtöbb vessző terméketlen. De ez nem a Tőke hibája! Ez a gonosztól van. Attól a 
gonosztól, aki az Én ellenlábasom, s aki közöttetek él és bennetek is, ha beengeditek magatokba! 


Abban a szőlőlugasban, abban az egyházban, amely mindenütt ott van, ahol ketten-hárman 
összejönnek az Én nevemben, nem ostobaság sem a cölibátus, sem a vallás! Csak ott ostobaság, 
ahol nem az Én nevemben jönnek össze, és nem Engem képviselnek! 


Van olyan, hogy valaki az Isten országáért vállalja a cölibátust (Máté 19512)! A vallás pedig 
egyenesen küldetés annak igazolására, hogy bennetek élek (Lukács 24; 47-48)! Örök igazság 
az, hogy egy fát nem az árnyékáról lehet helyesen felismerni, hanem a gyümölcseiről. Annak a 
fának pedig, amelyet ti egyháznak neveztek, gyümölcsei a szentek és a jó szándékú nem 
szentek, a Dombi atyák, akik nélkül, hidd el, szegényebb és sötétebb lenne az élet a Földön! 


Ne öntsétek hát ki a fürdővízzel együtt a gyermeket is! Keresztelő Jánostól Pálon keresztül a 
mai napig sokan éltek cölibátusban, és jól tették, hogy úgy éltek. Azt helytelenítem azonban, ha 
a cölibátust kötelezően összekapcsolják a papszenteléssel. Minden olyan fogadalmat 
helytelenítek, amelyet valaki nem a rossz ellen tett, hanem valami jóra. A jónál mindig lehet jobb, 
ezért jóra nem szabadna fogadalmat tenni senkinek. És bár a vallásosság ördöge a legördögibb 


ördögök közé tartozik, de ez nem jelenti azt, hogy a vallás ostobaság. 


Vallás nélkül ember nem lehet ember! Vagy inkább így mondom: csak embertelen ember lehet. 
Az elmúlt pár évtized hazátokban ugyancsak igazolta, hogy hová, milyen embertelen 
körülményekbe vezet a vallástalanság! 


Szeretettel kérlek, ne légy hát egyoldalúan elítélő mindazzal, ami az Egyházammal, az 
Egyházamban történik. Sem Velem, sem médiumommal, akinek e sorokat diktálom, nem 
találkozhattál volna nélküle! 


7A nagy fának nagy árnyéka van. De a fát ne az árnyékáról akard megismerni, hanem a 
gyümölcseiről. A katolikus egyház nagyon nagy, kétezer éves fa. Óriási hát az árnyéka. De 
gyümölcsei, a múlt és jelen szentjei arról tanúskodnak, hogy ebben az egyházban is lehet Velem, 
Jézussal találkozni annak, akinek ennél fontosabb nincs az életében. 


8BA helyesen mondott ima ereje: Bizony az a Miatyánk, amire Én tanítottalak benneteket, az 
az Üdvözlégy, melyet Gábor főangyal intézett Máriához, az a "Szívem első gondolatja" reggeli 
ima és az az "Ó édes Istenem" esti ima, a maga sablon szövegeivel sok lelket formált már 
szentté, s tett áldássá a ti számotokra, és ezek még senkit sem vittek tévútra, míg ezek nélkül 
már nagyon sokan tévútra jutottak, sőt el is kárhoztak! Általuk soha! Nélkülük gyakran! 


Egy tönkrement élet nem az imádságok szövegei miatt ment tönkre. Lehet, hogy valaki sokat 
imádkozik, és mégsem tér meg. De nem a sok ima miatt, hanem annak ellenére! Mindenkinek 
olyan az élete, mint az imája! 


9Újra a szerzetesi fogadalomrót. Nincs negatív véleményem a szerzetesi állapotról! Pozitív 
sincs! Egyszerűen kijelentem, hogy nem azonos az Engem követéssel. Ez józan ésszel nagyon 
könnyen belátható! Aki nem Engem akar követni, hanem valamilyen benső indításra olyan utat 

választ, amely szívét megnyugtatja, azt Én nem helytelenítem. Csak azt helytelenítem, ha valaki 
az Engem követésnek mond olyan utat, amilyen utat Én soha nem azonosítottam Önmagammal. 
Az Én utam: senkinek nem ártás, a mindenkinek megbocsátás és a lehetőségek szerinti 
segítés, a másért élés útja. Ez és semmi más. Az Én utam nem ismer olyan fogadalmakat, 
amilyen fogadalmakkal a szerzetesek kötik magukat döntéseikhez. 


A szegénységnél ugyan nincs jobb, de a szegénység meghatározásával sokszor nem értek 
egyet. Nem ismerem el szegénységnek azt, amikor a személynek még annyi vagyona sincs, 
hogy abból bárkinek adni tudna, de a RENDNEK, amelynek tagja, mindene megvan. Egyenesen 
helytelenítem a tisztasági fogadalomnak azt az értelmezését, amely általános. Legtöbb esetben a 
házasélet kedvesebb számomra, mint a szüzesség! Tehát nagyon helytelenítem, amikor valaki 
olyan jóra tesz fogadalmat, aminél az ő életében is lehet még jobb! Az pedig kifejezetten 
Ellenemre van, amikor valaki engedelmességet fogad! Igen, mert az ilyen fogadalom egyszerűen 
lehetetlenné teszi Számomra, hogy közvetlenül szólhassak hozzá. Szó sincs tehát negatív 
hozzáállásról! Csupán arról van szó, hogy nevén nevezzük a dolgokat! 


10Péter Jézus földi helytartója? Helytartója annak van, aki nincs jelen ott, ahol időnként 
szükség volna jelenlétére. Mivel Én Lelkem által mindenütt jelen vagyok, ezért nagyon csínján 
kellene bánnotok e kijelentéssel: "Jézus földi helytartója". Annyi magyarázatot kellene tenni 
hozzá, hogy jobb e kijelentést nem használni. Ezzel is úgy vagytok, mint a pápai 
tévedhetetlenséggel. Ahhoz, hogy ne lehessen félreérteni, szinte külön tanulmányt kell mellékelni 
hozzá magyarázatként. 


E szavak "helytartó", "tévedhetetlen", jól jönnek egy olyan hatalmi struktúrában, ahol valaki 
egyeduralomra törekszik. A lényegen nem változtat az, hogy ezt valaki csúnyán vagy szépen 
teszi. E szavak nehezen találnak kapcsolatot azzal a szolgáló szeretet-állapottal, amelyet Én 
Egyházamtól elvárok. Én Pétert is bárányként küldtem a farkasok közé (Máté 10;16), és neki is 
szólt az, hogy ti mindannyian egymásnak testvérei vagytok (Máté 23;8-11), tehát ne legyen úgy, 
mint a világi jogrendben, amely alá-fölérendelésen alapul. Köztetek ne így legyen (Lukács 
22./26.)! 


Amikor Pétert arra kértem, hogy legeltesse juhaimat, akkor arra kértem, hogy legyen ő a 
"főkolompos" a juhok között. Pásztornak egyedül magamat mondottam (János 10;14-16.)! Pétert 
pedig azonnal lesátánoztam, amikor nem úgy gondolkodott, ahogyan Én (Márk 8./33.). Ma sincs 
ez másképpen. Egyházamba a hatalmi struktúrával maga a sátán épült be! Én a 
szeretetszolgálat rendjét tudom csak Magaménak vallani az Egyházban! Az egy akol és egy 
pásztor nem annyit jelent, hogy egykor mindenkinek a pápa lesz a pásztora, és egyháza az lesz, 
akit ő elfogad bárányának. Akkor lesz egy akol és egy pásztor, ha Én leszek az egyetlen pásztora 
mindazoknak, akik különböző formákban, de Engem tekintenek az egyetlen Pásztoruknak (János 
10./16.). Ehhez a pápáknak fel kell adniuk minden hatalmi rangkórságukat, s a szolgáló szeretet 
szellemében azt kell vállalniuk, hogy éppen a mindenkire kiterjedő szolgáló szeretet alapján ők 
legyenek olyan egységesítő elv, melyet minden részegyházam képes elfogadni. De ez csak 
akkor következhet be, ha minden részegyház meggyőződhet arról, hogy senki nem akar 
uralkodni rajtuk, Rajtam! 


11A papok bűnfeloldozási "hatalmáról". Az úgynevezett joghatóság szintjén korlátozott 
feloldozások nem érintik a lényeget! A lényeg e téren csak olyan tisztánlátásból eredhet, amely 
egyedül Istennek sajátja, s földi embernek soha át nem adhatja a földi ember korlátoltsága miatt. 
Isten senkit sem tehet bábuvá! Ha pedig embertől függene, hogy akit feloldoz, annak Isten 
megbocsát, akit nem, annak pedig Isten sem tud megbocsátani, akkor a feloldozás szentsége 
nem az emberért lenne, hanem az Istenért. Nem embernek, hanem Istennek adna lehetőséget az 
irgalomra! Aki így gondolkodik, az káromkodik! 


12Beteges jelenségek a klérus gondolkodásában: Azt mondtam, hogy ti emberek 
egymásnak testvérei vagytok! Az a rangkórság, amely minden hivatalos, intézményesült 
egyházat jellemez, bizony nem Tőlem van. Ha hiszitek, ha nem, ha tetszik nektek, ha nem, ezzel 
bizony maga a Sátán épült be az egyházakba! 

Hierarchia azt jelenti: szent uralom. Ez fából vaskarika, mert a szentség ott kezdődik, mikor 
valaki nem uralkodni akar, hanem szolgálni! Éppen tanítványaim lábát mostam, amikor ezt 
mondtam: "Példát adtam nektek!" (János 13./15.) 


Üdvösségre nem az egyházak vezetnek benneteket, hanem Én! 


Jól tudom, hogy a Földön is rendnek kell lennie! intézményre tehát szükség van. De ha egy 
intézményt az uralkodás jellemez, és nem a szolgáló szeretet, akkor attól Én elhatárolom 
magamat! 


Ma például nem papokra van szüksége a világnak, hanem szerető szívű emberekre! Az 
egyházak urai a mindenkori háborúkban igyekeztek az erősek oldalán menetelni, és szó sem 
lehetett arról, hogy hirdessék tanításom lényegéhez tartozó kijelentésemet, amely így hangzik: 
"Inkább szeressétek ellenségeiteket" (Lukács 6./35.)! A történelemben a vallásháborúk voltak, és 
jelenleg is azok a legborzalmasabb háborúk. 


A vallásosság ördöge a legördögibb ördög! Az első testvérgyilkosság is  oltárvita 
következménye volt! Káin ezért ölte meg Ábelt! Légy hát óvatos, ha védőbeszédet akarsz tartani 
az egyházakban maguknak kis kockázattal nagy jólétet és tekintélyt biztosító főtisztelendők 
mellett! 


13A Katolikus Egyházban csodálatos eszközök állnak rendelkezésére annak, aki valóban 
találkozni akar Velem! Sajnos természetes az is, hogy ez az egyház is, mint minden más egyház, 
olyan terheket, negatív hatású terheket cipel magán, amelyek árnyékot vetnek a benne található 
értékekre. De ezek a nyomorúságok nem lehetnek, legalább is nem szabadna, hogy akadályai 
legyenek annak, hogy azokat az értékeket (szentségek, szentek tisztelete, a pápaságnak, mint 
egységesítő elvnek elfogadása), amelyek ebben az egyházban kétségtelenül felismerhetők a 
tárgyilagos kereső számára, felvállaljátok! 


t4Jézus egyháza sosem szűnik meg: Én, Jézus, az idők végezetéig élek a Földön. Tehát 
egyházam, amely nem más, mint az egyik megjelenési formám nem szűnhet meg! Ahol ketten- 
hárman összejöttök az Én nevemben, ott vagyok közöttetek. A formája változhat, és kell is hogy 
változzék! Kell, mert formája két irányból formálódik. Az egyik: belülről kifelé, tehát a Szentlélek 
formálja. A másik: kívülről befelé, tehát emberi okoskodás formálja. Minél nagyobb hangsúly van 
a szolgálaton, és azon, hogy az igazi templomok maguk a Földön élő emberek, annál inkább 
mutatkozik meg a Szentlélek jelenléte benne. Minél inkább az uralkodáson, címeken, a kőből 
épült templomokon, szertartásokon van a hangsúly, annál inkább különböző korok különböző 
lelkű embereinek vonásai mutatkoznak meg rajta. 


Az Én valódi jelenlétem szolgálatban, áldozatvállalásban, önátadásban ismerhető fel, és nem 
templomba járásban, szertartásokban, és főleg nem úgynevezett szent uralkodásban, azaz 
hierarchiában! Ez utóbbiak időszakosak, változékonyak, tehát nem örökérvényűek! 


15Nem a pápa, nem a püspökök, nem a papok éltetik az egyházat, hanem a pápát is, a 
püspököket is, a papokat is a Szentlélek élteti, amennyiben ők nem vetnek akadályt ennek. 


Félni tehát sem az egyháztól, sem az egyház uraitól nem kell. Nem, mert azok az emberek, 
akik egyházamban uralkodói és nem szolgálói magatartást tanúsítanak, soha nem fogják tudni 
megszüntetni Egyházamban jelenlétemet! Ahol pedig Én, Jézus, jelen vagyok, ott nincs mitől 
félni! Nincs, mert Én, Jézus, legyőztem a félelem világát! 


16A dogmákról: Olyan dogma nem létezik a katolikus Egyházban, amely tévedést 
tartalmazna! Csupán arról van szó, hogy egyes dogmák magyarázata lehet téves. A katolikus 
egyház nem azzal ferdíti el tanításomat, hogy elvesz belőle valamit, hanem azzal, hogy 
hozzátesz! Nemcsak azért, mert van dogmafejlődés, hanem azért is, mert vannak, és nem 

kevesen vannak, akik egyéni hatalmi törekvéseik hatására, alátámasztására ferdítik el a 
Szentlélek által sugallt, kinyilvánított, kinyilatkoztatott hitigazságot. 


17A Hit Gyülekezete kapcsán: Nekem soha nem volt olyan kívánságom, hogy bárki, 
bármilyen gyülekezetbe járjon! Nekem, Jézusnak, mindig az volt a kívánságom, hogy bárhová 
jársz, Velem, Jézussal járd életednek azt az útját, amellyel Magamat azonosítottam, amikor azt 
mondtam, hogy Én vagyok az Út. 


Soha és sehol nem szabad aláírnod olyan nyilatkozatot, amely bármi jóra kötelezhetne téged. 
Nem, mert minden jónál van jobb, és az Én Lelkem a Szabadság Lelke! Csak a rossz ellen 
szabad mindenkinek ígéretet tennie! Saját lelki fejlődését akadályozza az, aki ezt nem fogadja el, 
mert nem ad szabad utat önmagában a Szentléleknek! 


Kivétel nélkül minden gyülekezetben, minden felekezetben vannak jó és nem jó elgondolások. 
Ha neked Én vagyok, a te Jézusod a legfontosabb, akkor bármely gyülekezetben meg fog gyűlni 
a bajod azzal a vezető réteggel, amely egyik gyülekezetben sem ismeri el azt, hogy Engem, 
Jézust egyetlen gyülekezet sem képes megjeleníteni. Itt is csak Rólam beszélnek, de nem 
Engem képviselnek. 


Minden gyülekezetben ott vagyok azokban, akik Engem, Jézust elfogadtak Uruknak és 
Megszabadítójuknak. Egyetlen gyülekezet vezetője sem képes Engem így elfogadni! Nem, mert 
akkor magára kellene vállalnia azt a magatartási formámat, amelyből egy jottányit sem 
engedhetek: a soha senkinek nem ártást, a mindig mindenkinek megbocsátást, és a lábmosó, 
szolgáló szeretet megélését. 


Nincs a világon olyan felekezet, amely ezt magáévá tudná tenni! Ilyen csak személy lehet! Az 
a valaki, aki valóban Engem, Jézust szeret! 


Az intézményekben a legjobb esetben is csak szeretgetnek Engem az aláírásokkal, ígéretek 
kikényszerítésével a gyülekezetüket építők, de megjeleníteni képtelenek Engem. 


18Fejmosás főpapoknak: Akik a legjobban ellene dolgoznak az Én Egyházamban 
szándékomnak, azok a hatalmukat mindenek felett féltő főpapok, püspökök, tehát az egész 
hierarchia! Ők legkevésbé segítik Egyházam lelki fejlődését! Természetesen élükön a magát 
egyedül és kizárólag, ,hivatalból" a csalhatatlanság karizmájával ellátott földi helytartómnak tudva, 
mondva, a római pápával! 


Amint megszűnne a katonaság, ha csak katonatisztekből állna a hadsereg, úgy megszűnne a 
hierarchia is, ha az Egyház csak főpapokból állna. A hierarchiának tehát létérdeke, hogy 
legyenek olyanok, akik úgy gondolják, hozzájuk nem, csak főnökeikhez szólhat az ő érdekükben 
is a jó Isten! Hozzájuk csak akkor szólhat a Jóisten, ha előbb engedélyt kér és kap a hierarchiától. 
Újra mondom: Az uralkodással a sátán épült be egyházamba! 


Mindaz uralkodni akar Rajtam, aki azt mondja, hogy úgy szolgál Engem, hogy csak rajta 
keresztül nyilvánulhatok meg csalhatatlanul. Az kifejezetten egy ördögi trükk, hogy pontosan 
ezáltal szolgál Engem. Engem csak az szolgál, aki minden körülmény között lemond az 
uralkodásról, tehát nem ő szab feltételt a szolgálat vonalán Nekem, hanem engedi, hogy ezt 
Lelkem végezze el mindenkiben! 


Az Én lábmosó istenképem szöges ellentétben áll a hierarchia által képviselt fejmosó, 
minősítgető, kiközösítéseket alkalmazó, önmagát mindig az első helyre föltoló viselkedési 
formával! Gondoljátok meg, miképpen osztogatják e hatalmasok egymásnak a különböző 
rangokat, címeket, s a kényelmes földi életet biztosító, kevés munkával nagy gazdagságot 
felkínált plébániákat, állásokat! Gondoljátok meg, hogyan erőltetik rátok saját embereik tiszteletét 
a különböző tisztelendő és főtisztelendő, stb. megszólításokkal! 

Ó, drága gyermekeim! Vak vezetőitek olyan világtalan világba vezettek benneteket, melyben a 
sötétséget kell fénynek nevezni, az értelem fényét el kell oltani, ahol a becsület és a tisztesség a 
protekciónak a függvénye! 


De bízzatok! Igaz, hogy nem lehet sorsotok különb az Én sorsomnál, de nem a földi életé az 
utolsó szó! A versenyzőknek nem a fogadók osztják ki az érmeket. Ha pedig a fogadók teret 
adnak a megtévesztés szellemének, akkor biztos, hogy legtöbben közülük vesztesként hagyják el 
a pályát! Ez történik az Én Egyházam küzdőterén is! A díjkiosztó Én vagyok, s a nagy tömeg 
pedig, ha nem vállalja az Általam megkívánt gondolkodás-átalakítást, akkor a megtévesztés 
szellemére hallgatva voksát azokra teszi, akik a földi életben az első helyek megszerzésén 
fáradoztak, s akik a díjkiosztáskor még csak dobogó-közelbe sem kerülhetnek! 


19Kongó templomok: Ez egy természetes folyamat, és csak akkor fordul meg, ha egyházatok 
képes lesz megújulni, vagyis nem tekintélyelv alapján büntetni és jutalmazni, hanem minden 
embert szeretve szolgálni. Az a kiábrándító tendencia, hogy egy nyugdíjas vagy ahhoz közelítő 
korú papnak van tízegynéhány faluja, annak teljes adminisztrációjával, a szentmisére pedig 
alkalmanként beül öt-hat idős ember, ez önmagáért beszél. Az érdeklődés a templom iránt 
csupán akkor fokozódik rövid időre, amikor keresztelés, bérmálás, temetés vagy esküvő van 
kilátásban, hogy érvényes pecsétet szerezzenek a hívek iránytalan életükre. Tudomásul kellene 
venni azt a tényt, hogy nem lehet nyájat gyűjteni kinevezéssel, csak olyan hiteles élettel, ahol a 
tanítás és annak megélése nem válaszható el egymástól! Egy hierarchikus rendszerben ez csak 
nagyon keveseknek, a szentjeimnek sikerül, akiknek a gyermekeim szolgálata fontosabb minden 
előírásnál. 


20A helyes egyház-felfogás: Az a megjelenési formám, amely szerint ott vagyok, ahol 
nevemben összejöttök, szent és igaz! 


Ezt szoktátok egyháznak nevezni. Sajnos, e megjelenési formámat bizonyos hatalmi körök 
kisajátították maguknak, s bevezették az Általam soha nem hangoztatott engedelmesség 
fogalmát. Ennek alapján vannak közöttetek olyanok, akik parancsolnak, és vannak olyanok, 
akiknek nem gondolkodniuk, hanem engedelmeskedniük kell. Pedig az ilyen életforma a 
kaszárnyák, az embert gyilkolni tanítás világa, amelytől Én, Jézus, teljesen elhatároltam, és 
mindenkor el is fogom határolni magamat! 


Számotokra Én, mint Egyház, Egyház, mint Én, ott vagyok, ahol azért jöttök össze az Én 
nevemben, mert Lelkem irányítása alatt az Általam elmondott és bemutatott tanítást és életformát 
akarjátok tanulni. Vagyis abban az általános hitben akartok egyre jobban elmélyülni, amely 
abban erősít benneteket, hogy olyan emberek vagytok, akiknek joguk van másoktól elvárni, hogy 
embernek nézzenek benneteket, és kötelességetek, hogy másokat, függetlenül attól, hogy kik és 
milyenek, embernek kell néznetek. Szeretetben pedig arra kell tennetek a hangsúlyt, hogy soha 
ne akarjatok ártani senkinek, mindig törekedjetek megbocsátani mindenkinek, és akarjatok 
segíteni minden rászorulón, lehetőségeitek szerint. Vagyis, akarjatok Engem, mint utat, vállalni! 


Én, Jézus, az Én Titokzatos Testem felépítésére szólítlak fel benneteket, s ennek nem 
szervezeti, hanem erkölcsi alapja van. A hit és szeretet olyan benső szabadságot biztosít, amely 
által bármikor, bárki élő kapcsolatba lehet, sőt kell is hogy legyen Velem. 


214 szentté válás feltételei: Szent annyit jelent, hogy Istenhez tartozó. Komolyan Istenhez 
tartozni pedig csak közösségben lehet. Szeretet-közösségben! Ezt a szerepet próbálja betölteni 
Egyházam immár kétezer éve, több-kevesebb sikerrel. E kétezer év alatt nagyon sok gyermekem 
mutatta be az életében azt - erejét szinte meghaladó erőfeszítések közepette, sok esetben a 
saját Egyházam üldöztetése mellett -, hogy Én, Jézus, az ő Istene vagyok. E magatartásból 
született az az igazság, mely így szól: Az engedelmesek tartják állva az Egyházamat, az 
engedetlenek pedig viszik előre! 


Aki Értem él és Értem hal, abból biztos hogy szent lesz, aki pedig nem Értem él és nem Értem 
hal, abból a legjobb esetben is csak mártír. A kettő között óriási a különbség! A múlandó 

dolgokért élni és meghalni balgaság, az örökkévalóságért élni és meghalni szentség. Ez utóbbi a 
Velem való örök egység feltétele! Az biztos, hogy szentnek nem születik senki! Szentté csak válni 
lehet! Az ára nem kevesebb, mint mindenkinek a saját élete. Ezt kérem mindenkitől, de 
semmilyen rendkívüliséget nem kérek senkitől! A szentté válás, vagyis a Hozzám tartozás 
egyetlen útja: szeresd az Istent az embereken keresztül! Így is mondhatnám: oszd szét az 
életedet a rászorulók között úgy, hogy ne légy bűnpártoló, és szent leszel! Élj másokért, és tiéd 
az örök élet koronája! 


22Ma az egész világon azért tud annyira elhatalmasodni a szenvedés, mert figyelmeztetéseim 
nem azt eredményezik lelketekben, hogy hálát adjatok érte, hanem jobban szeretnétek lelketek 
mélyén, ha nem kapnátok Tőlem kemény figyelmeztetéseket. Édesanyám csodát csodára 
halmoz, mégsem hisz Neki a világ. Gondolj Medjugorjere! 

A nagy egyházak belegabalyodtak a túlélés révületébe. Ez számukra a legfontosabb, és nem 
az, hogy vezetőik Értem el akarnák veszíteni életüket. Pedig ennek lenne következménye az, 
hogy ők is, ti is olyan életet nyerhetnétek, amely méltóbb lenne hozzátok is, Hozzám is. 


25. A HANG 


1A sugalmazásról. A Bibliában sok a sugalmazott könyv. De a sugalmazottság nem szóról 
szóra történő diktálást jelent, hanem a sugalmazott személy adottságaival úgy működik együtt a 
Sugalmazó, hogy a leírt szöveget a sugalmazott is teljesen magáénak mondhatja. 


Isten valóságot közöl, amikor sugalmaz, és nem mondatokat. A belül megélt, meghallott 
valóságot a sugalmazott saját tudatában mondatokká tördeli. Így kerül aztán az Istentől 
sugalmazott valóság az olvasó elé. 


Azért fontos rangsorolni a Bibliában, mert az Isten által kapott valóságot az Én tudatom tudta a 
legtökéletesebben mondatokba foglalni, de még ez is gyarió mása annak, amit majd a színről 
színre történő találkozásban át fogtok élni! 


A Szentírásnak tehát minden része alkalmas arra, hogy építsen, buzdítson és vígasztaljon 
benneteket, ha megfelelő hozzáállással olvassátok. 


2Nem lehet semmit sem kierőszakolni Istentől: A Tőlem, Lelkemtől jövő sugalmazás nem 
emberi erőlködés következménye! Isten nem személyválogató, de szerepeket kiosztó. 


Nagyon téved az, aki úgy gondolja, hogy különböző aszketikus gyakorlatokkal vagy egyéb lelki 
dresszúrával el lehetne érni azt, hogy a Szentlélek olyan sugallatának legyen alanya, aki mások 
számára is Rám, Jézusra, hivatkozva mondhat akármit! Nem! A Szentlélek ott fú, ahol akar! Ne 
irigyeljétek senkinek a szerepét, mert nem a kapott szerep tesz bárkit is szentté! 


Egy sugallt ember egyáltalán nem jobb, mint az, aki nem ezt a feladatot kapta a Lélektől. Aki 
sokat kap, attól sokat is követelnek! Sokkal nagyobb a felelőssége annak, aki olyan sugallatokat 
kap, mint a HANG-médiumom, mint az, aki nem kap ilyen szerepet. Bár kétségtelen, hogy mielőtt 
valaki a Földre született, vállalta azt, hogy ne csak megszentelődni, de másokat megszentelni is 
jöjjön a Földre. De ezt a vágyát nem pillanatnyi lelkesedése alapozta meg, hanem előző életeinek 
egész sorozata. 


3Mi a karizma? "A Hang nem más, mint lelkiismeretemnek Isten által megtisztított és 
felerősített hangja, tehát karizma. A karizma nem más, mint egy olyan hétköznapi emberi 
tulajdonság, képesség, amelyet a Szentlélek megtisztít, felerősít a közösség javára." (Dombi 
Ferenc) 


4Én, Jézus, mindent átadtam nektek! Az a kijelentésem, mely szerint még sok mondanivalóm 
lett volna, de akkor nem voltatok rá érettek, nem azt jelenti, hogy nem adtam át mindent. Csak 

annyit jelent, hogy nem adtam át mindent kibontva! Amit nem adtam át kibontva, azt magjában 
átadtam, és a Szentlélek ki tudja bontani az időben azokban, akiket erre a szerepre kiválasztott. 
Ilyen a Hang-médiumom is! 


5Hol tart ma a világ és benne a vallás: Ég és Föld elmúlnak, de az evangéliumokban és a 
Hang-könyvekben leírt igéim soha el nem múlnak. Ezeken nem fog az idő. Időtlen szeretetem 
fogalmazódik meg ezekben igazságban, és időtlen igazságom szeretetben. 


Sajnos a valóság az, hogy az elmúlt két évezredben a tanításom és életem igazi értelme nem 
vált helyes módon ismertté előttetek. Elmondom ennek okát. 


Én, Jézus, attól az Atyától jöttem a Szentlélek által, aki a szellemi teremtményeit nem bábunak 
teremtette, hanem isteni partnereknek. 


Minden, ami él, belülről építi önmagát. A Földön az a megszokott, hogy már induláskor, tehát 
születése pillanatától kezdve, minden szellemi lény kívülről kénytelen elviselni azt, hogy vele 
foglalkozzanak. Ha ezt nem tennék vele, el is pusztulna. Később viszont, éppen abban sérül, 
abban rándul görcsbe lelkileg, hogy a neki járó szabadságban is kívülről igyekeznek őt formálni. 


Sajnos, isteni természetetek abban kezd megnyilvánulni, hogy saját képetekre és 
hasonlatosságotokra akarjátok formálni azokat, akik ennek vagy képtelenek, vagy bizonyos önző 
érdek hatására, nem is akarnak ellenállni. Hatalmi szintérré, vallási harctérré válik a világ! 


E színtéren azok az erők vonulnak fel, amelyek saját igazukat igazságnak, saját érdeküket 
közérdeknek, akár erőszakkal is, próbálják feltüntetni. Ennek legkisarkítottabb formája az, amikor 
ezt Isten nevében, vagy akár az Én nevemben teszik. 


E hatalmi érdekek minden rendelkezésükre álló eszközt felhasználtak és felhasználnak arra, 
hogy személyemet tanításomtól leválasszák, s valami egészen mást, életemmel és 
tanításommal ellentétes tartalmat hirdessenek meg az Én nevemben. 


Meg kell mondjam, hogy ezzel szemben Én, Jézus, tehetetlen vagyok! Aki így akar tenni, az 
erre képes is! Igen, mert Én csak nem-ártást, csak megbocsátást, csak szolgáló szeretést 
ismerek. 


Bizony,  bárányokként kell élnetek a farkasok között, s e farkasok között a 
legveszedelmesebbek éppen a báránybőrbe bújt farkasok, tehát a különböző vallások urai és 
parancsolói, akik szolgálatnak mondják uralmi vágyaik kiélését, s bizony volt idő, amikor olyan 
máglyák világították be az égboltot, amelyeken embereket égettek el az Isten nevében! 


Tehát az, ami képessé tett benneteket arra, hogy leválasszátok Rólam tanításomat, az 
önzésnek az a formája, amely az önuralom helyett a másik emberen történő uralkodást tűzte 
zászlajára, és a másikra próbálva áthárítani a felelősséget igyekezett megnyugtatni saját 
lelkiismeretét. Biztos lehetsz abban, hogy az evangéliumaim alapján megfogalmazott HANG- 
könyvek felett soha nem száll el az idő! 


6 Jézus sugalmazása élő valóság: Én, Jézus, senkivel sem beszélgetek automatikus 
írásban. Ti nem vagytok bábuk, hanem olyan élő személyek, akik mindenkor meghallják 
hangomat a lelkiismeretükön keresztül. Aki többet akar hallani Rólam annál, mint amit a 
lelkiismeretén keresztül mondok, az tanulmányozza az evangéliumaimat, és tökéletesen meg fog 
ismerni Engem, Jézust, mint UTAT! Így kell elfogadnod Engem! 


7Jézus a Hang-irodalomról. Ha tudnátok értékelni a HANG-könyveimet, akkor nem lehetne 
belőlük eleget nyomtatni. E könyvekben az örök Bibliának számotokra nyelveteken 
megnyilatkozó gyakorlati eligazítója vagyok, sugalmazott szent könyv, melyet bárhol felüttök, 
eligazítást kaptok életetek legbonyolultabb tévelygései közepette is! E könyvek bármelyikét 
bárhol felnyitod, személyre szóló üzenetet találsz benne magad számára, sőt mások számára is. 

(Sűrített és a lényegre összpontosító formában a Hang evangéliumában könnyűszerrel bárki 
számára hozzáférhetőek ezen üzenetek. LP) A HANG-könyvek annyira az Én szavaimat 
tolmácsolják, hogy méltán nevezhetők szentírásnak! Bárhol felütöd, mindig találsz benne 
olyan gondolatot, amely pontosan neked szól. Én mestere vagyok annak, hogy amikor egy 
embernek szólok, azt mindenkinek mondom. Ebben Én utolérhetetlen vagyok. 


A Hang valóban az Én szeretetemet akarja közvetíteni igazságban, és az Én igazságomat 
szeretetben mindenki felé! 


E könyveket nemcsak azért írattam, hogy egy-egy kérdésre választ adjak, hanem azért, hogy 
úgy átitatódjék gondolkodásotok az Én gondolataimmal, hogy önállóan tudjátok vállalni jelen 
gondolkodásotok átalakítását! 


8A Hang-könyvek mondatai mindaddig jézusi mondatok, amíg építenek, buzdítanak, 
vígasztalnak, s emellett szinkronban vannak az evangéliumokból kiolvasható gondolataimmal. A 
Bibliában is csak azok a gondolatok jézusi gondolatok, amelyeket harmóniába lehet hozni az 
evangéliumaimban mondott kijelentéseimmel. Ennek egyszerű magyarázata az, hogy Én nem 
beszélek összevissza. Aki nem rangsorol a Bibliában, az ebből a szent könyvből mindent ki tud 
olvasni, meg az ellenkezőjét is. Biztosan észrevetted már, hogy kivétel nélkül minden keresztény 
felekezet a Bibliára hivatkozva képviseli vérre menően saját igazát. A Bibliára, és nem az 
evangéliumokra! Hát nem nevetséges ez? Vagy inkább szomorú? 


9A Hang terjesztése: Azok, akik vállalkoznak erre a munkára, haláluk óráján nagy 
békével fogják átlépni az örökkévalóság kapuját, mert gyümölcstermő földi életről 
számolhatnak be. Nagyon szeretném, ha minden emberhez el tudnám juttatni építő, 
vígasztaló, buzdító szavaimat a Hang-irodalmon keresztül. Mindenkire különleges áldásomat 
adom, aki bekapcsolódik ebbe a munkába! E különleges áldást feltétlenül meg fogják tapasztalni 
az érdekeltek. Főleg most, mikor már kevés idő van hátra ahhoz, hogy megrendüljön a föld. 


10A Hang-irodalom egyedülálló jelentősége: Nem volt még katolikus pap a világon, akin 
keresztül úgy közvetítettem volna gondolataimat, mint ő (Dombi Ferenc; LP) általa. Éppen ezért 
mindenki szeretetem áldását hordozza, aki e könyveket felvállalja. De azt is meg kell mondanom, 
hogy botránykővé válik az, aki Engem így fölvállal! Sajnos, lesznek olyanok, akik ezért vagy föl se 
vállalják, vagy elbizonytalanodva abbahagyják e könyvek terjesztését, és engedik, hogy kihűljön 
bennük a kezdeti lelkesedés. Fontosnak tartom, hogy e könyvek olvasása révén induljon el 
országotokban egy olyan gondolkodás-átalakítási folyamat, amely mint kovász, képes az egész 
világot átjárni! Misszióra, küldetésre hívlak tehát benneteket, e könyvek által. 


11A Hang Jézusa az evangéliumok Jézusa: Ne csodálkozzatok afölött, ha nem érzitek 
fedésben a Hang Jézusát azzal a Jézussal, akit ti eddig magatokban kialakítottatok. Nem is 
vagyok fedésben vele. Ha komolyan áttanulmányozzátok az evangéliumokat, akkor látni fogjátok, 
hogy a Hang Jézusa és az evangéliumok Jézusa teljesen fedésben vannak egymással. Ez 
természetes, mivel ugyanaz a Jézus szól hozzátok mindkettőn keresztül. Én nem vagyok 
fedésben Pál Jézusával sem, és egyetlen ószövetségi próféta Jézusával sem. Ők Rólam 
beszélnek, de nem Engem hirdetnek! Engem egyedül az evangéliumok mondanak! Ha bárki a 
prófétákra hivatkozva ellene mond szavaimnak, akkor a Hang-médium azt mondja, hogy az elég 
baj a prófétákra nézve! S eszébe sincs, hogy korrigálja szavaimat. 


12A Hang evangéliuma isteni kovász: A ti jelen korotokban a Hang-könyvek az a kovász, 
mely szeretné átjárni az emberiség tésztáját. 


Ma sok könyv jelenik meg, melyek Tőlem küldött információkat közölnek veletek. De mindegyik 
csak annyiban hiteles, amennyiben a Hang könyvek mérlegén hitelesnek bizonyul! 


A Hang-könyvek pedig annyiban hitelesek, amennyiben evangéliumaim mérlegén bizonyulnak 
annak! Az evangéliumaim és a Hang-könyvek között kettő lényeges különbség van. Az egyik az, 
hogy az evangéliumokban fellelhető sok magocska a Hang-kötetekben kibontva mutatkozik meg. 

A másik az, hogy az evangéliumokban sokkal több olyan magocska van, amelyet a Hang-kötetek 
nem érintenek. 


13"Én veletek vagyok minden napon a világ végezetéig." (Máté 28./20.) Vagy úgy 
gondoljátok, hogy némán élek közöttetek, és már semmit nem mondhatok nektek? Az 
édesanya is szól a gyermekéhez, ha látja, hogy az kárt akar tenni magában. Ti az Én 
gyermekeim vagytok, mert az Atya nekem adott benneteket, embereket, és ti folyamatosan 
akartok kárt tenni magatokban. Ennek eredménye az, hogy a lelketek szenved kárt. 


Mindez abból az alapállásból ered, hogy Engem nem megismerni akartok, mint Utat, mint 
Igazságot és mint Életet, hanem hozzáigazítani ahhoz az elképzeléshez, ami Rólam bennetek él. 


Meg kell mondanom nektek, hogy a Földön, köztetek való működésemkor az Én egyházam, a 
zsidó egyház volt az, amelyik minden eszközzel el akart téríteni attól a tevékenységtől, amit az 
Atya Rám bízott. Végül is az Én egyházam volt az, amelyik keresztre juttatott. Mert nem ismertek 
fel, ahogy ti sem! 


Kétezer évvel ezelőtt ugyanazzal a váddal illettek a farizeusok és a főpapok, amivel ti 
vádoljátok ,Ferenc atyát". Azzal vádoljátok őt, hogy a HANG-ban leírtak nem találhatók az 
evangéliumaimban. Ez egyrészt nem igaz azok számára, akiknek van fülük a hallásra, másrészt 
pedig a gondolkodás nem takarítható meg azok számára, akik Rám és Nekem akarják szentelni 
magukat. Annak idején szinte minden szavam ostorcsapásként hatott a főpapok, a farizeusok és 
a hatalmasságok lelkére. Nem is hitték el, hogy Én vagyok a várva várt küldött. Olyanokat 
mondtam nekik szinte minden szavammal, amelyek nem voltak benne az ősi szent iratokban. 
Pedig azt is megmondtam, hogy nem eltörölni jöttem a törvényt, hanem betölteni (Mt. 5./17.). 


Én nem egy befejezett tartalom vagyok a megismerni vágyók számára. Én kimeríthetetlen 
vagyok! Ez a kimeríthetetlen szeretetem indít arra, hogy értetek, emberekért mindent megtegyek, 
amit megtehetek. Ezért szólalok meg minden időben azok lelkében a lelkiismeret szavaként, 
akik erre a kapott karizmájuk révén alkalmasak. A jövőben is meg fogok szólalni mindazokon 
keresztül, akiken keresztül csak tudok. 


Szeretném, ha elhinnétek, hogy nemcsak veletek vagyok, hanem arról is gondoskodom, hogy 
szavaimat eljuttassam hozzátok. Csak rajtatok múlik, hogy meghalljátok. ,Akinek füle van a 
hallásra, hallja meg!" (Márk. 4./9.)! 


14Jézus Hangja és a felekezetek: Azon ne csodálkozz, hogy Hangom nem tetszik 
olyanoknak, akik valójában nem Nekem, hanem egy felekezetnek köteleződtek el. Ez nagyon 
természetes! Engem nem ateisták, hanem buzgó, felekezetnek elkötelezett emberek 
feszíttettek keresztre. Te sem úszhatod meg, ha Engem akarsz képviselni, hogy ne bántsanak 
azok, akik bármelyik vallásnak elkötelezettjei. De ez nem baj. Az nem baj, ha téged bántanak. A 
baj az lenne, ha te bántanál másokat. Az nem baj, ha a Hangom ellen beszélnek. A baj az lenne, 
ha Hangom lázítana bárki ellen is. 


Tudatlanságuk felmenti őket, mint azokat, akikért a kereszten imádkoztam, amikor ezt 
mondtam: , Atyám, bocsáss meg nekik, mert nem tudják, mint cselekszenek!" (Lk. 23./34.). 


15Addig, amíg valaki lelkiismeretén kívüli tekintélyre épít, tehát amíg csak másokra hárított 
felelősséggel tud élni, a Hang-könyvek annak nem jelentenek kincsesbányát. 


Pontosan úgy vagytok ezekkel a könyvekkel, mint a Bibliával. Akik a Bibliában nem 
rangsorolnak, mert nincs erre sem antennájuk, sem késztetésük, azok arra szorulnak, hogy 
mások magyarázzák meg nekik, hogy hogyan kell értelmezniük a Bibliát. 

Ezek az emberek szinte észre sem veszik, hogy akiknek ilyen értelemben mások magyarázzák 


a Bibliát, s nem fogadják el, hogy az Én szavaim, tehát az evangéliumaiban foglaltak az 

irányadók, azok pontosan a Bibliára hivatkozva egymást marják, s forgácsolódnak szét 
különböző felekezetekre. 


16A Hangban kétkedőknek: Az mindenképpen fáj szívemnek, ha képtelennek tartanak 
Engem arra, hogy lelkiismeretetek hangjától függetlenül is szólhatok hozzátok. Azért bánt ez 
Engem, mert ezáltal akadályozva vagyok abban, hogy jobban át tudjam éreztetni veletek élő 
jelenlétemet. 


Az Általam, Jézus által, sugallt Hang-könyvek elfogadása senkire nézve sem kötelező. Egy 
magán-kinyilatkoztatás csak arra nézve kötelező, aki kapja. Mások számára ezt az elvet kell 
követni: Vizsgáljatok meg mindent! Ami nem ellenkezik az evangéliumaimban foglaltakkal, azt 
fogadjátok el akkor is, ha az evangéliumaimban csak magjában található. Én, Jézus, mindent 
átadtam nektek, de nem mindent fejtettem ki. Még sok mondanivalóm lett volna, de akkoriban 
még nem tudtátok volna mindazt feldolgozni magatokban. Ezért mondottam, hogy jobb nektek, 
ha elmegyek. A Szentlélek, akit küldök az Atyától (János 15./7.), majd kibontja az idő tengelyén 
az Általam elmondott magocskákat. Senki se vegye hát zokon, ha a Hang-könyvekkel nem arat 
általános tetszést! 


17Bizonyára egy nagy világnyelven, például angolul sokkal nagyobb számú olvasót érhetnék el. 
Kétségtelen, hogy abban a sokat szenvedett kis országban, amelyben jelenleg a Hang- 
médiumom él, és csak az általa jól ismert nyelven tudja megjelentetni a Hang-könyveket, kisebb 
lendületet kap e könyvek terjedése, mint kaphatna egy nagy világnyelv segítségével. De vannak 
ennek előnyei is! Még így is sok támadás éri őt az egyházi hatóságok részéről. 


26. KÜLÖNBÖZŐ TANÍTÁSOK III. 


1Jézus elismerése a jóban növekedni igyekvőkkel szemben: Nagy örömmel és mély 
tisztelettel köszönöm meg mindazoknak azt, hogy már el-eljutottak egy Általam megkívánt szintig. 
Azoknak, akik kezdik sejteni, hogy nincsenek véletlenek! 


Az Engem, a te Jézusodat szerető szellemvilág csodálatos munkát fejt ki bennetek és 
közöttetek, hogy jószándékotok földjén érlelődő isteni magocskák szárba szökjenek és 
gyümölcsöt teremjenek. Lehet, hogy ez nem látványos annak számára, aki közvetlenül érdekelt, 
de Isten országában nem hiába készül minden és mindenki az aratásra. 


Az Általam megkívánt hitből élők tábora a legvalószerűbb látással rendelkezik a Földön. Igen, 
mert amint a madár, amely a fészkét a földben gyökerező fára helyezi, de életét a földtől 
független magasságokban éli, úgy azok, akik elfogadnak Engem, Jézust Uruknak, 
Megszabadítójuknak, a földi élet ugródeszkáját nem keverik össze azzal a ,légtérrel", amely 
valamiképpen független a Földtől, mivel örök! 


2Ne ölj! Az állat, az emberalatti világ az emberért van. Az ember pedig az Istenért van. Aki 
állatot öl, az jót cselekszik akkor, ha jó célból teszi. Rosszat, ha rossz célból teszi. Az ilyen 
esetben tehát a cselekedet célja dönti el, hogy erkölcsileg hogyan kell minősíteni az illető tettét. 
Aki embert öl, az mindenképpen erkölcstelen cselekedetet hajt végre, még akkor is, ha e tette 
által saját földi életét próbálja meghosszabbítani. A Ne ölj-parancs nem ismer kivételt. A kivétel a 
ti találmányotok, és nem az Én gondolatom. 


Keresni nem szabad a halált, de ha előtted áll, nem szabad elmenekülnöd előle más ember 
meggyilkolása által. Neked nem az tesz rosszat, aki megöl téged, hanem az, ha te megölsz mást, 
tehát ha vétkezel a Ne ölj-parancs ellen. Aki megöl téged, az önmagának tesz rosszat. Aki téged 
megüöl, az azt teszi veled, amit úgysem kerülhetsz ki, tehát átsegít a másvilágra. 


3Az álmokról: Az álomképek csak akkor érdemelnek komoly figyelmet, ha ismétlődő álmokról 
van szó. Ezeket az álmokat lehet szó szerint is értelmezni, ha valami balesetet jelenítenek meg. 

Különben csak olyan szimbólumok, amelyeket maga az álmodó és akivel álmát meg akarja fejteni, 
együttesen tudnak értelmezni. 


Az álmoknál sokkal fontosabb az ébrenlét. Ébrenlétben válik minden ember morális, tehát 
erkölcsi lénnyé. Van egy közmondás, mely így hangzik: "Aki alszik, az nem vétkezik." De így is 
lehetne mondani: "Aki alszik, az nem tud érdemszerző jót cselekedni álmában." Ezért nagyon 
fontos, hogy ne az álom, hanem az ébrenlét foglalkoztasson benneteket. 


Aki éber állapotban tud megbocsátani, tud magának parancsolni, tud vigyázni a nyelvére, tud 
elnéző lenni, tud határozottan a jó mellett dönteni, az nyugodtan gázolhat vérben álmában, 
gyilkolhat és kínozhat százakat és ezreket, rabolhat és paráználkodhat, tehát tehet bármit, szíve 
szeretete csorbát nem szenvedhet. Boldogsága meg nem inoghat, tehát a benső békéje azonos 
az Én békémmel. Persze, angyalaim éjszaka is veletek vannak, és a ti tudattalan világotok éjjel 
jobban átlendülhet a szellemek birodalmába, kaphattok információkat is álmotokban, de azt ne 
tegyétek meg, hogy elhanyagoljátok az éber állapotban felétek nyújtott lehetőségeket. Ezek elha- 
nyagolása szinte pótolhatatlan. 


A nappal fiai vagytok, és nem az éjszakáé! Nappal vagytok azok, akiknek lennetek kell. Csak 
másodrangú és -rendű lehet az éjszaka. 


Az álom világa azonban nagyon is valós világ, a maga nemében. Álomban olyan rétegek 
nyílnak ki bennetek, amelyeket ébrenlétben meg sem tudtok közelíteni. Álmában kaphat bárki 
olyan információkat, amelyeket ébrenlétben be sem tudna fogadni. 


4Megfontolandó anyák számára: Kissé szomorkásan . mondom, hogy ti a 
megkötözöttségeitekből erényt próbáltok kovácsolni. Ez sokszorosan áll az édesanyákra. Nagy 
kísértés egy anya számára a gyermek! Ha egy anya nem vette még át Tőlem saját szabadságát, 
akkor nagyon megkötözött tud lenni gyermekével, s ez hosszú távon rettentő sok fölösleges 
szenvedés forrásává válik mind a gyermek, mind az anya számára. 


Legtöbb esetben éppen a gyermek miatt nem lehetek az anyák boldogítója, mivel legtöbb 
esetben éppen a gyermek miatt nem lehetek életükben abszolút első. Márpedig ahol Én nem 
lehetek abszolút első, ott nem is vagyok jelen, nem is lehetek jelen boldogító módon. Ahol egy 
anyának a gyermeke a boldogsága, ott az Istennek nincs keresnivalója! Az embert nem arra 
teremtettem, hogy boldogítója legyen a másik embernek. Isten tud csak egyedül valóban 
boldoggá tenni benneteket! 


5A Törvény étkezési előírásairól: Mielőtt a Földre jöttem, akkor a mosakodási, étkezési 
szokásoknak és böjtöknek fontos és általános érvényű szabályait meg kellett fogalmazni számo- 
tokra, mert így menekülhettetek meg olyan betegségektől, amelyektől ma már a fertőtlenítési és 
hűtési lehetőségek sokoldalúvá válásával másképpen is meg lehet menekülni. Csak az 
érdekesség kedvéért mondom, hogy Engem annak idején falánk és borissza embernek neveztek 
(Lukács 7./34.), s ez természetesen túlzás volt ellenségeim részéről, de volt némi alapja, mivel 
sokszor megjelentem lakodalmakon, és egyáltalán nem lógtam ki a sorból. Ettem és ittam azt, 
amit a többiek. 


6Hiteles-e az evangéliumokban Jézus tanítása? Afelől nyugodtak lehettek, hogy az Én 
tanításom az evangéliumokban nincs meghamisítva. Bizony szinte káromlásnak hangzik, amikor 
olyasmit gondol valaki, hogy bármi lényegeset is kihagyhattak volna tanításomból azok, akikre azt 
rábíztam! A jelenleg közkézen forgó evangéliumaim mindent, de igazán mindent tartalmaznak 
abból, ami boldogságotok biztosításához szükséges. 


7Ne higgyétek, hogy Én azért működtem ott, ahol működtem, mert máshol nem lettem volna 
hatékonyabb. 


, BJézus követése: Boldogságra teremtett benneteket Isten, és ennek a boldogságnak vagyok 
Én a záloga. Higgyetek Bennem! Higgyetek jelenlétem valóságában, erejében! Higgyetek Lelkem 

mindent megszépítő munkájában. Nem Magamért éltem akkor sem, amikor emberalakban jártam 
a Földön, és nem Magamért élek most sem. 


Bízzatok Bennem! Nevemben űzzetek ördögöt, gyógyítsatok betegeket, erősítsétek a 
csüggedőket, bátorítsátok a félénk lelkeket, öleljétek magatokhoz az elfáradtakat, vezessétek 
Hozzám a tévelygőket, ébresszétek föl az álmodozókat, hirdessétek, hogy elérkezett hozzátok az 
Isten Országa. Fogadjátok el, amit adnak nektek, de ne követeljetek semmit! Ingyen kaptátok, 
ingyen is adjátok! 


Meditációitokban, amikor jó szándékkal Velem akartok találkozni, akkor Velem is találkoztok. 
Ha pedig közénk akar férkőzni a világosság angyalának képében a megtévesztő, akkor le fog 
lepleződni, mert Én senkit sem engedek erején felüli kísértésbe esni, aki eszével, szívével 
egyaránt Engem kíván. 


9gJézus minden tudás forrása: Minden tudás Tőlem van. A kérdés, hogy ki mire használja a 
Tőlem kapott tudását. A Sátán tudása is forrásában Tőlem van, csak a felhasználásában van 
Ellenemre. Azt megítélni, hogy egy ismerethalmaz mögött ki áll, csak a gyümölcsök ismerete 
alapján lehet. 


10A haldoklásról.: A haldoklás nem olyan értelemben jár fájdalommal, ahogy általában 
gondoljátok. A haldoklás állapotában mindenki kiszolgáltatottnak és magára hagyottnak érzi 
magát. Ilyenkor döbben rá, hogy életében is magára volt hagyatva, csak akkor a körülmények ezt 
tudták álcázni előtte. Amikor a halál valakit megkérdez, akkor az illető már nem képes hazudni, 
mellébeszélni. Nem, mert éli azt az igazságot, hogy mérlegre került. 


A fizikai fájdalom ilyenkor szinte enyhülést jelent ahhoz képest, amikor a lélek FÁJ! Ezért 
boldog ember az, aki nyugodt lelkiismerettel várja a halált. Boldog, akinek az élete nem 
menekülés volt, hanem készület volt a halál pillanatára. 


A haldokló közelében nem szabad kétségbeesni! A haldoklón az segít, aki érezteti vele, hogy 
boldog világ várja, ha hisz az Én szeretetem kimeríthetetlen irgalmában, és szerettei követni 
fogják őt. 


11Jézus rá van utalva közreműködésünkre: Szeretnélek vígasztalni! De csak annyiban 
tudlak, amennyiben te próbálsz vígasztalni Engem. Szeretnék otthonra találni benned. De csak 
annyiban tudok, amennyiben te megtalálod az otthonodat Bennem. Szeretnék érted élni, de csak 
annyiban tudok, amennyiben te Értem élsz. Szeretném a békémet átadni neked. De csak 
annyiban tudom, amennyiben te átadod nekem békétlenségedet. 


12Jézust nem kötik gúzsba a szertartások: Ti, akik anyagban ágyazottan látjátok a világot, 
általában szükségét érzitek bizonyos szertartásoknak, amelyek szintén az anyagi világból vett 
eszközökkel akarják tudtotokra adni, hogy ti mindannyian Isten gyermekei vagytok. Kellenek ezek 
a szertartások, de ne hidd, hogy Én nem vagyok szabad ezektől. Ne hidd, hogy ezek nélkül nem 
tehetem meg ugyanazt, amit ezek által teszek. Ha úgy lenne, akkor a szertartások nem értetek 
lennének csupán, sőt, főleg nem értetek lennének, hanem Értem, ami képtelenség. 


13A jelen kis tettei: Nem a nagy tettek teszik kedvessé Előttem gyermekeim életét, hanem az 
a kedves ragaszkodás, amelyet a hétköznapi élet apró-cseprő bajaiban, örömeiben együtt tudnak 
tölteni velem. 


A jelen megszentelésénél nagyobb tett nem létezik senki életében. A jelen megszentelése nem 
rendkívüliségek véghezviteléből áll, hanem abból, hogy az örökkévalóság mérlegén kell azt 
megélni. Ezt valamikor Isten jelenlétében való járásnak neveztétek. Most így mondjátok: "A Lélek 
vezetése alatt kell élni!" 

14A fáradékonyság nem bűn: A fáradékonyságnak különböző okai lehetnek, amelyek ellen 
hiába is küzdenétek, mert olyan, mint a búvópatak. Egyik helyen megszünteted, a másik helyen 
újra feltör. 


Ha megvilágosodik előttetek az, hogy a Földre senki nem született le azért, hogy jól érezze 
magát, hanem azért, hogy feladatot teljesítsen, éspedig nem is akármilyen feladatot, hanem 
Tőlem felvállalt feladatot, vagyis, hogy Engem megjelenítsen, akkor nem lesz már komoly 
gondotok a fáradékonyság, mert hisz Én is fáradékony voltam, s bizony még a viharzó tavon is 
emiatt mélyen elnyomott az álom. 


Amikor valaki úgy gondolja, hogy számára nem megengedett a fáradékonyság, akkor e mögött 
legtöbbször az van, hogy erején felüli teljesítményt akar produkálni, mert nem tudja elviselni 
alázatosan, hogy nem ott vannak képességeinek határai, ahol ő szeretné. 


15A Jézus-ember kapcsolat alapja a bizalom: A teljes Rám-hagyatkozás alapja: kettőnk 
kapcsolata. Én vagyok a szőlőtő, te a szőlővessző. Én vagyok a Nap, te a napsugár. Én vagyok a 
Forrás, te a kis patak. Én vagyok az Út, te ennek az útnak vándora. Elég tehát annyit elhinned, 
hogy Számonra többet érsz a verebeknél! 


Ha minden reggel azzal a tudattal indulsz el életutadon, hogy még hajad szálait is számon 
tartom, akkor fejlődésnek indult a bizalmad. Igen, mert a bizalom sem egy statikus állapot, hanem 
egy olyan fejlődő élet, amelynek táptalaja te vagy, Én pedig az az Erő vagyok, aki küldi a Nap 
melegét, s biztosítom az esőt permetező felhőket. Mindegyik nélkülözhetetlen. Kell a táptalaj, és 
kell a Nap melege és a jótékony eső is. Tehát a bizalom egy olyan fejlődő élet, amely részben 
mindig teljes, részben pedig mindig növekszik. Gondolj egy olyan pohárra, amely mindig tele van 
éltető nektárral, s közben folyton növekszik. 


16A gátlásos és a gátlástalan emberről. A gátlásos ember többre teremtődött, mint amit 
megél. A gátlástalan ember kevesebbre hangolta be magát, mint ami az emberi élethez 
szükséges. Éppen ezért nem rövidtávú csalódásoknak teszi ki magát, hanem magában az élet 
egészében csalódik. A gátlástalan emberek halála iszonyatos! Míg a gátlásos emberek éppen a 
földi élet végén jönnek rá, hogy mennyire jól jártak! 


Látszatra a gátlásos emberek nehezen boldogulnak magukkal, másokkal egyaránt. Valójában 
azonban pontosan attól a veszélytől menekülnek meg, amelyben szinte szükségszerűen 
tönkremennek lelkileg azok, akik nem gátlásosak. 


17Nélkülem az élet nem érdemli meg az élet nevet! Ezt jegyezd meg jól! Egy örökkévalóságon 
át hálás leszel Nekem ezért, ha ehhez tartod magad! 


18Én elsősorban nem bámulandó, csodálandó, még csak nem is imádandó vagyok, hanem 
követendő! 


19Jézus a szereteten keresztül van közel hozzánk: Akkor értesz meg, ha elhiszed, hogy Én 
elérhető közelségben vagyok. Akkor értesz meg, ha nemcsak tudsz Rólam, de barátkozol is 
Velem. Hidd el, hogy Én, aki a szeretet állandó osztogatója vagyok, Én vagyok a világon a 
legnagyobb koldulója is a szeretetnek! És valami csodálatosan nagy adomány árad 
mindannyiszor a világra, ahányszor valaki igazán szeretni kezd Engem. Vagyis, ha bár tehetné, 
de nem bánt senkit, bár igazságtalanul bántották, mégis megbocsát, és bár maga is szegény, de 
észreveszi a magánál szegényebbeket, és segít ott és úgy, ahol és ahogy tud. Ha ezt látom, 
akkor "madarat lehet velem fogatni!" Ahol ezt látom, ott mindenre képes vagyok annak érdekében, 
aki szeret! Ez jelenti azt, hogy a hívőnek minden lehetséges, mert abban mindenhatóvá, teremtő 
szeretetté válok. 


Szeretni valóban nehéz a Földön, mert itt ez idegenül cseng. Igen, mert ti magatok is idegenek 
vagytok, csak ezt nem akarjátok tapasztalati valóságnak elfogadni. Pedig nincs maradandó 
lakásotok a Földön. Én, aki vándortársatok vagyok, egyben otthonotok is vagyok. 

20Hogyan válhat valaki Jézus valódi tanítványává: Akkor kezdesz tanítványom lenni, ha az 
kezd érdekelni, hogy Én mit tanítottam. Ha tanulsz Engem, akkor megtapasztalásaid is lesznek. 
Újra és újra mondom: Én tanítani jöttem közétek, mert boldogtalanságotok forrása vétkes vagy 
vétlen  tudatlanságotok. Abban mindkettő megegyezik, hogy pótolni kell egy hiányt. 
Megváltásotok nem más, mint fölkínálása Részemről annak a világosságnak, amely el tudja 
oszlatni értelmetek egéről a butaság sötét felhőit. Az a megváltott, aki ezt a megvilágosítást, 
megvilágosodást elfogadja. Semmit nem megy előre életetek, ha erőmet használjátok, de 
világszemléletemet nem ismeritek. Semmit nem használ sem az egészség, sem a gazdagság, 
sem a hatalom, ha nem láttok az Én szememmel, ha nem gondolkodtok az Én eszemmel, ha 
nem égtek az Én Lelkem által. Az az égi tűz, amelyet a Földre hoztam, csak akkor tudja kioltani 
életetekből a pokol tüzének lángját, szívemmel csak akkor tudtok lángolóan szeretni, ha 
eszemmel akartok gondolkodni. Ez nagyon is lehetséges! 


21Vagy-vagy: Ma ateisták tanítanak iskoláitokban. Ateisták kormányoznak hivatalaitokban, 
ateisták irányítják gazdasági életeteket, s készítik fegyvereikkel romba dönteni a világot. Minek 
kell még eljönni, hogy megértsétek: vagy az Én tanítványaimmá lesztek, s ezzel az ÉLETET 
választjátok, vagy az ördög tanít benneteket saját praktikáira, s akkor a halálnak lesztek 
gyászhuszárai. Mikor értitek meg, hogy nem lehet kiszállni ebből a választási szorítóból? 


22A scientológiáról: A scientológia alapítója által közzétett dianetika gyakorlati alkalmazása 
nem valósítható meg. Elmélet marad, s mint minden elmélet, ez is le fog csengeni, túllép rajta az 
idő. Ismeretek gyarapítására kétségtelenül alkalmasak az ilyen és ehhez hasonló elméletek, s 
még reményt is nyújtanak arra, hogy nagyobb önmegvalósulást élj meg, de olyan idő- és 
önuralomigényesek, olyan körülmények biztosítását kívánják, hogy menet közben belefáradnak 
gyakorlóik. 


Többet érsz el azzal, ha evangéliumaimat tanulmányozod. Nagyobb önismeretre fogsz jutni, és 
ami még ennél is fontosabb, jobban fogsz Engem ismerni, s természetesen szeretni is. 


23Jézus áldását adta a Miatyánk egy új szövegváltozatára: ,Mi Atyánk, Te, aki a 
mennyben vagy, szent a Te neved minörökkön örökké. 


A Te országod a mi országunk, amelyben akaratod, igazságod és szereteted van jelen. A Te 
Szent Szellemed irányítson bennünket, és bocsásd meg botlásainkat! 


Adj nekünk erőt, hogy ellenálljunk a gonosz kísértéseknek, és hogy meg tudjunk bocsátani 
felebarátainknak szeretettel! 


Mennyei Atyánk, légy velünk és segíts bennünket, hogy a Te akaratod szerint éljünk, 
cselekedjünk és dicsőítsünk Téged a Fiú és a Szent Szellem által mindörökké." 


24A harmadik szem képességéről. A harmadik szemre még azt sem lehet mondani, hogy jó. 
Amekkora értéket hordoz, annyi felelősséggel is jár, és akiknek e szemük megnyílt, sokkal jobban 
ki vannak téve a megtévesztő szellem támadásainak. Én nem ajánlanám senkinek, hogy a 
harmadik szem megnyílására törekedjen. Akinek szerepéhez erre szükség van, annak úgyis 
megnyílik e szem. Akinek pedig nincs erre szüksége, annak ez csak teher, sőt nagyon sok 
tévedés forrásává válik. 


25Jézus Lelke mindent átvilágít. Én annak a világnak vagyok világossága, amelyben 
mindent átvilágítok, szembesítek, leleplezek, nyilvánosságra hozok. Abban a világban 
könyörtelenül kitudódik, hogy ki valósította meg hivatását, tehát a szeretni tanítást földi életében, 
ki hallotta meg szívével is szavaimat, amelyek így hangzottak: , Keressétek az Isten országát és 
az ő igazságát" (Máté 6./33.), és ki engedte el ezeket füle mellett azáltal, hogy különböző 
pótcselekedetekkel megpróbálta megnyugtatni lelkiismeretét. 


Z26Test, lélek, szellem: A testtel nem lehet kompromisszumot kötni. Vagy uralkodsz rajta, vagy 
ő uralkodik rajtad. Nem a tested által vagy ember, hanem a tested ellenére is azzá kell lenned. A 

Földre azért születtél testben, hogy újjászüless egykor lélekben. Aki nem születik újjá lélekben, 
az nem mehet be országomba! (János 3./3.). Lelki, szellemi emberré kell válnod! 


Megkötözöttségeidnek megszüntetése a testi vágyak megzabolázásával kezdődik. Ezt átlépni 
nem lehet. Egy madárnak hiába van életerős szárnya, ha földhöz van kötözve a lába. 


27A lelki fejlődés feladata: Amikor arra kértelek benneteket, hogy legyetek tökéletesek, mint 
mennyei Atyátok tökéletes, akkor azt kértem tőletek, hogy a naponta felkínált tökéletességi 
szintet akarjátok elérni. Ez a szint a fejlődő lények számára természetesen napról napra - ha nem 
is látványos módon, miként a fű növekedése mutatja -, de változik. Tehát nem egy valamikori 
vagy semmikori cél elérésére szólítottalak föl benneteket e mondatomban, hanem egy minden 
napra elérendő feladatot kívánok tőletek. Nem azt kértem, hogy legyetek mennyei atyák, hanem 
legyetek olyan tökéletesek, mint a Mennyei Atya, vagyis mindenki a maga szintjén legyen 
tökéletes. Nyilván nem kívánhatnék ilyet, ha nem kapná meg mindenki ehhez a megfelelő 
lehetőséget. 


28Világunk jelen állapota: A múlthoz viszonyítva ma semmivel sem lett rosszabb vagy jobb a 
világotok, csupán az történt, hogy ma nagyobb a fény, és így jobban látható a jó és a rossz 
egyaránt. 


29A lelki sérültség három csoportja: Hármas tagozódása van e lelki sérültségnek. Az egyik 
az átlag. Ilyen a legtöbb ember. Csak a csordaszellemet nem tartják lelkileg sérültnek, tehát 
önmagukat. 


A másik csoportba azok tartoznak, akik az elembertelenedés irányában lógnak ki a sorból. 
Ezek a kedély- és szenvedélybetegek, az ideg- és elmeosztály rendszeres lakói, akiket 
különböző orvosságok segítségével próbálnak elviselhető állapotban tartani. 


A harmadik csoportba azok tartoznak, akik Általam akarnak egyre emberibb emberekké válni. 
A Földön Rajtam kívül senki, még anyám sem érte el azt az emberi teljességszintet, amelyet Én. 
A szó legszűkebb értelmében tehát egyedül Én voltam minden lelki sérüléstől mentes. Tágabb 
értelemben pedig egyedül az édesanyám, Mária. 


30Mindig azt a legnehezebb szeretni, akit éppen szeretni kell! Ezért nem mennyország a földi 
élet! A földi életben pontosan azzal lehet az önzést önszeretetté (ami csúcsérték: Máté 22./39.) 
finomítani, ha arra törekedtek, hogy természetes legyen számotokra ez az igazság: a szeretet 
elsősorban nem élvezet, hanem áldozat. 


31Függetlenítsd magadat az emberek véleményétől!: Amikor arra kértelek benneteket, 
hogy alakítsátok át gondolkodásotokat, amit ti úgy fordítottatok le, hogy meg kell térnetek, akkor 
először is arra gondoltam, hogy számotokra első és sokadik szempont is az legyen, hogy Én mit 
gondolok rólatok, és csak utána jöjjön az, hogy figyelembe vegyétek azt, hogy mit gondolnak 
rólatok az emberek. Akkor jutsz előbbre lelkileg, ha nem foglalkozol mások viselkedésével. Elég, 
ha magadat neveled! 


32Jézus diadala: Amikor fennhangon hirdettem, hogy bízzatok, mert Én legyőztem a világot 
(János 16./33.), akkor is igazat mondtam. Igen. A körülöttem lévő világ felett arattam diadalt 
azáltal, hogy elmondtam és megmutattam, nem a körülmények függvénye az emberi szív békéje, 
hanem az Istennel való élő kapcsolat hűséges ápolása tehet bárkit és bárhol boldoggá. A világ 
afelett arat győzelmet, aki úgy hiszi, hogy a körülményektől függ boldogsága. Ezért a világ 
győzelme csupa veszteség, háborúság, tülekedés, zsarnokság, hazudozás, gyilkosság, 
erkölcstelenség. Tehát az önzés legkülönbözőbb megnyilvánulásai. Aki az Én oldalamra áll, az 
tudja, hogy a világ feletti győztes oldalán áll akkor is, ha kivégző osztag fegyverei irányulnak reá. 


33A testi ösztönök és a sorsvonal kölcsönhatásáról: Minden ember, aki a Földre születik, 
két, gyakran nem könnyen összeegyeztethető batyuval jelenik meg. Az egyik maga a test, annak 
minden előnyével és hátrányával. Tehát a faj- és önfenntartási ösztönök követeléseivel. Ezek 

normális körülmények között szinte automatikusan követelik a magukét, s ez nem baj, hanem 
éppen a testi egészség jele. Ebbe tartozik egyértelműen az anyai ösztön, amely az emberalatti 
világ élőlényeinél is világosan felismerhető. Az emberalatti világban soha nem jelenthet 
problémát, mivel nem boldogságra teremtett lények, s így, ha ez az ösztönpár felbomlik, nincs 
értelme tovább e lények életének. Az embernél nem így van. 


Az ember nemcsak ösztön-batyut hoz magával, hanem egy sorsvonalat is, melyet karmának 
neveztek, s amely fontosabb az ösztönök működésénél. E sorsvonalon feloldani a nehézségeket, 
illetve könnyíteni a haladást, az ösztönök hol segítik, hol akadályozzák ezt. Gyakran nehezítik a 
földi életet. 


34Nincs ingyensegítség: Úgy gondoljátok, hogy amikor Én belépek életetekbe, akkor már 
minden munkátokat Rám bízhatjátok. Nem így van! Magatokat rám bízhatjátok, de munkátokat 
nem! Nem elég az, hogy Én segítek nektek. Legalább olyan fontos, hogy ti segítsetek Nekem! 
Ezért vagyunk társak, és ezért nem vagytok bábuk! A földi emberek élete nem egy bábszínház, 
melyben minden a rendezőn múlik, hanem olyan közös szeretetszövetség, amely mindkét felet 
egyaránt kötelezi bizonyos vállalt feladatok elvégzésére. Én hiába végzem el tökéletesen 
munkámat, ha ti nem végziítek el erőtökhöz mérten a tiéteket. 


35Örök boldogság a földön? Minden szellemi létezőt jellemez az, hogy olyan boldog akar 
lenni, amilyen csak lehet. Ez pedig nemcsak teljes odaadottságot kíván, hanem teljes 
kielégültséget is. Éppen ezért egyedül Isten képes úgy betölteni az emberi szívet, hogy az ezt a 
teljességet megélje, megtapasztalja. Ez az állapot itt a Földön csak szándék és törekvés. Az 
időtlen dimenzióban tapasztalható ennek kibontakoztatott valósága. 


36Nincs halál! Minden félelem végső gyökere a halálfélelem. Aki Bennem hisz, az halált nem 
lát sohasem! (János 11./26.) Nincs tehát halál. Van rosszullét, vannak kellemetlen lelkiállapotok, 
van a testnek állapotszerű elmúlása - mint tudod, sejtjeid állandóan cserélődnek -, de azt, aki 
valójában te vagy, csak ijesztgetni lehet a halállal, mint a kisgyermeket a mumussal, de te, aki 
már nem vagy gyerek, tudod, hogy sem mumus nincs, aki elviszi a rossz gyerekeket, sem halál 
nincs, aki elviszi az embereket. Van egy átmenet egyik dimenzióból a másikba, de ezzel 
mindenki csak jól jár. 


E kijelentésem mellé kell egy kis megszorítást tennem. Azokra, akik Ellenem voltak földi 
életükben, tehát a szeretet helyett az önzés uralta őket, haláluk után mérhetetlenül nagyobb 
fájdalmak várnak, mint amit a Földön egyáltalán el tudtak volna képzelni. De még nekik is javukra 
válik a halál annyiban, hogy elindulnak az önismeret útján. Haláluk után egyre kevésbé tudnak 
hazugságban élni. De szenvedésük elképzelhetetlenül nagyobb, mint amit önző földi életükben 
átélniük kellett. 


Azokra viszont, akik hittek Bennem, olyan elképzelhetetlenül nagy öröm, boldogság, béke, 
harmónia vár, melynek még törtrészét sem bírnátok elviselni földi testetekben. Még azokat a 
látnokaimat is, akik valamit megláthattak az itteni boldogságból, külön erővel kellett megtartanunk 
földi testükben, hogy bele ne haljanak annak a boldogságnak a megsejtésébe, ami rájuk vár. 


Amit ti halálnak neveztek, az valójában egy nagy felébredés. És amint az álomból felébredve 
folytatni kell életetek útját, éppen így, a nagy felébredés után is ez fog történni. Majd akkor látni 
fogod, hogy nincs is abban semmi különös. Jelenleg a fantáziátok hatása alatt vagytok, és a 
fantáziátokra tud hatni a Gonosz. Ezt Nekem is meg kellett szenvednem. 


A halálfélelemnek tehát három csodás orvossága van. Az egyik, mint mondtam, az, hogy nincs 
halál, a másik pedig hogy a végtelen Szeretet hív téged randevúra, amikor eljön érted a (halál), 
az Isten angyala. Olyan végtelen szeretet fog akkor eltölteni téged, amelynek parányi részét is 
alig bírjátok elviselni a test börtönében. S e kettő között van az a helyes önértékelés, mely szerint 
többet értek a verebeknél! 


37A szeretet elsősorban nem érzelem, hanem akarat, jóakarat! 

38Lelketek kegyelmi állapota nem a felvállalt szereptől függ, hanem attól, hogy milyen 
odaadottsággal élitek meg azt. Ha egy utcaseprő jól seper, akkor sokkal magasabb szintű lélek, 
mint akármelyik főpap, guru, fakír vagy próféta, akik szerepükben önmaguknak tetszelegnek. 


39Feladatokban gondolkodni: Meg kell tanulnotok feladatokban gondolkodni! A földi ember 
általában személyekben gondolkodik. Tehát személyválogató. Ez a szemlélet Tőlem idegen. 
Éppen ezért tudtam a legnagyobb és legtisztább szeretetet megélni irányotokban, mert 
feladatokban gondolkodtam. Vagyis úgy, hogy Számomra mindig az volt a fontos, hogy itt és 
most mit akar Tőlem az Én mennyei Atyám ezzel és ezzel az emberrel, eseménnyel 
kapcsolatban. Ezt a hozzáállást kell nektek is gyakorolnotok, hogy szívetek békéje ne homokra 
épült ház legyen, amelyet csak a balga ember gondol szilárdnak, hanem sziklán álljon (Máté 
7./24-27.). A vihar nem kerülhető el! A különböző viharok megvalósítják . azokat a 
megmérettetéseket, amelyek leleplezik az emberek benső világát. 


40Jótanács: Legyetek nagyon óvatosak az emberekkel! Az okosság azt diktálja, hogy csak 
olyanoknak segítsetek, akiknél meg tudtok győződni arról, hogy Nekem segítetek, ha neki 
segítetek. Ez pedig csak akkor igaz, ha valóban rászorulóval álltok szemben. Újra mondom: 
legyetek nagyon óvatosak, s ne legyetek hiszékenyek! 


41tNálam nélkül semmi vagy. De Velem minden! 


4ZGyógyír az idegbetegségre: Az idegbetegségből a Belém vetett hit által lehet kilábalni. A 
szentek között nem találsz idegbetegeket. Nem, mert a szentek nem magukkal voltak elfoglalva. 
Nem értek rá önmagukra! Én mindennél fontosabb voltam számukra. Aki ezt az utat választja, az 
megszabadul minden idegbajától! 


43A testi, lelki bajoknak az a feladatuk, hogy elősegítsék azt a megtérést, amelynek áldásos 
hatását nemcsak a lélek, a szellem tapasztalja, hanem az egész ember. 


44Ne feledd Ágoston szavait: ,Aki rosszul szeret, az gyűlöl, és aki jól ,gyűlöl", az szeret!" 


45Tanulás és munka: A jelenlegi kultúrkörötökben szellemi emberré nem válhattok tanulás 
nélkül. Tanulni persze iskolába járás nélkül is lehet. De ami a növénynek az asszimilálás, ami az 
állatnak a vadászás, az embernek az a megélhetéséhez szükséges MUNKA! Ez pedig sokkal 
problematikusabb iskolai végzettség nélkül, mint iskolai végzettséggel. 


46A Szentháromság egyszerű magyarázata: Istenben más az egy és más a három. A 
természete EGY, a benső élete HÁROM. Gyenge hasonlattal: A Napnak van Fénye és van 
Melege. Egyik sem lehet meg a másik kettő nélkül. Neked is van értelmed, akaratod és érzelmed, 
de azért te EGY vagy! Isten olyan szükségszerű KÖZÖSSÉG, aki a Szentlélek által EGY! A 
Szentlélek tehát a szeretet által egységre törekvés Lelke, Megvalósítója! 


47Jézus kereszthalálának valódi tartalma: Halálomnak semmi köze a bűneitekhez. Én azért 
haltam meg, mert megöltek, és nem azért, hogy megbocsáthassak! Ti pedig azért vétkeztek, mert 
önzők vagytok. Ostoba és kegyetlen Isten-képe van annak, aki azt hiszi, hogy Isten képtelen volt 
addig megbocsátani az embereknek, amíg Engem meg nem kínoztak, föl nem feszítettek! En 
értetek haltam meg, de nem helyettetek! 


48Bukdácsolás az egész földi életetek. Sokszor ez el is veszi kedveteket attól, hogy újra és 
újra próbálkozzatok. Pedig próbálkoznotok kell. Ha a keréken a porszem öntudatra ébredne, 
bizonyára fájlalná, hogy állandóan ingajáratban van. Hol fönn, hol lenn. Így vagytok ti is. De hát 
ezáltal megy a kocsi előre. Nem lehet annyiszor elesnetek, hogy föl ne lehetne újra kelnetek. Ne 
engedjétek, hogy reménytelen eset legyetek önmagatok számára. 


4a9gSzenvedés-szeretet-boldogság: Szenvedés nélküli szeretet nincs. Nincs, mert a 
szenvedés nem ellentéte a boldogságnak, viszont velejárója az együttérzésnek. Aki szereti a 


szenvedőket, az szenved is velük. Szeretet nélküli szenvedés sajnos van. Nagyon is van. Ez a 

pokol. Az igazságnak az a rendje, ahol ,kisül Isten igazsága!, ahogy ti mondjátok. A Velem 
szenvedés nemhogy ellentéte a boldogságnak, hanem velejárója. Van ilyen, hogy ,boldogok, akik 
sírnak." De jó és fontos azt is elfogadni, hogy végső kifejlettségében örök egyes-egyedül az a 
szeretet, mely már leoldott magáról minden szenvedést. 


50Ne ítélkezzünk felelőtlenül: A világtörténelemben egyedül Én voltam az, aki elítélően 
nyilatkozhattam egyes emberről, mivel fel tudtam ismerni, hogy ki él Szentlélek elleni bűnben, 
vagyis megátalkodottságban. Ti ezt sohasem ismerhetitek fel egyértelmű bizonyossággal. Más 
hibáiról csak akkor beszélhettek nyugodt lélekkel, ha segítő szándékkal teszitek ezt. 


51Mindig azt a legnehezebb szeretni, akivel együtt kell élnetek. Igen, mert annak árnyéka 
vetítődik rá a másikra. Az árnyék pedig akkor is árnyék, ha a legízletesebb gyümölcsöt termő 
fának az árnyéka. Ti pedig fényre vagytok teremtve, tehát minden árnyék leárnyékolja 
boldogságotokat! 


52Azt azonban tudnotok kell, hogy amikor valaki újra megszületik, akkor mindaz, amit a 
szellemvilágban világosan látott, kitörlődik tudatából, hogy a reá váró életben pártatlan tudjon 
lenni döntéseit illetően. 


53Sok hiba van bennetek. De nem az a lényeg, hogy milyenek vagytok, hanem az, hogy 
milyenek akartok lenni! A jóra való törekvést soha nem szabad feladni! Előbbre jut az, aki hibái 
kiirtása helyett pozitív tulajdonságai kibontakozására teszi a hangsúlyt. 


54lsten és a vallások: Isten semmiféle vallást nem alapított! A mennyek országában 
nincsenek vallások. Ott olyan emberek, szellemek vannak, akik a szeretetre tették életüket. 


Bár Isten nem alapított vallást, mint ahogyan nem alapított nemzeteket sem, de amint 
mindenkinek hozzá kell tartoznia egy nemzethez, ha a Földön élni akar, úgy hozzá kell tartoznia 
egy valláshoz is, ha képviselni akarja közösségileg is a SZERETET ISTENÉT! De amint evilági 
országokhoz sem lehet úgy tartozni, hogy ne tenné ki magát bárki bizonyos hatalmi 
üldöztetésnek, így van ez a vallásokban is. Bármelyikhez tartozol, ha Engem képviselsz, és eléje 
helyezel vallási vezetőid elképzeléseinek, akkor nem kerülheted ki, hogy ne osztozz sorsomban 
(János 15520)! 


55Isten egyszerűsége: A bonyolultság, a komplikáció nem az Én világom. Isten: abszolút 
szimplex! Csak a ti világotok bonyolult, mert ti és az ősellenség azzá teszitek. Az Én világom 
nagyon átlátszó, tiszta, örömteli, boldogító, logikus és békét sugárzó! 


56A földi élet eszközei arra valók, hogy az örökélet tartalmát - a nem ártást, a megbocsátást, 
a lehetőségek szerinti segítést, másért élést - megszerezzétek. 


57A bennünk szenvedő Isten: Én is nehezen tudom elviselni mások szenvedését. Hidd el, 
emiatt Édesanyám szíve már sokszor meghasadt volna, ha ez itt egyáltalán lehetséges lenne. 
Hidd el, Engem naponta keresztre feszítenek a szenvedőkben, s Én vállalom ezt, mert tudom, 
hogy ez mindenkinek javára válik. 


Bizony a legnagyobb szenvedő az Atyaisten, az Ő egyszülött Fia és kettőjük közös Lelke! E 
szenvedéseiteknek pedig éppen azért lehet isteni szenvedés nevet adni, mert bennetek élünk, 
veletek szenvedünk. E szenvedésünkhöz erőt számunkra is annak megtapasztalása ad, hogy 
vannak, akik szeretnek, vannak, akik értünk vállalják, hogy szenvedjünk bennük, vannak, akik a 
szenvedésük által kerülnek közelebb ahhoz a megbocsátó irgalomhoz, amelynek egyik 
legtisztább megnyilatkozása az egyik lator bocsánatkérő fohásza volt a kereszten, s aki 
megélhette halála pillanatában, hogy ezért a pillanatért érdemes volt megszületnie. Megélhette, 
hogy bár bitófán vívta haláltusáját, de találkozott az Irgalommal! 


58/sten együttérez velünk, együtt örül és szenved: A személyes tulajdonságokat a teremtett 
szellemek nem tudják átadni egymásnak. Bármennyire is fáj gyermeked foga, te próbálhatsz 

együttérezni vele, de az ő fájdalma soha nem lesz a te fájdalmad. Pontosan így van az 
örömökkel is. 


Isten és a szellemi teremtményei között azonban nem így van. Amint a Szentlélek úgy ki tudja 
nyitni az Atya és a Fiú személyét, hogy ezáltal lesznek ők EGY! Tehát az Atya fájdalmát a 
Szentlélek által a Fiú fájjal, a Fiú örömét az Atya a Szentlélek által örüli, pontosan úgy a 
Szentlélek képes nemcsak az isteni személyeket kinyitni így, hanem az emberi, a szellemi 
személyeket is Önmaga számára. Ez azt jelenti, hogy pontosan az az érzés képes átjárni az 
Istent, mint amit te érzel, és te is képes vagy pontosan azt a fájdalmat vagy örömet átélni, ami az 
Isten fájdalma, öröme, ha teljesen kinyíltál Feléje! Ez a Szentlélek műve! Tehát nem csupán 
létegységben lehet veletek az Isten, hanem létazonosságban! 


59Az istenfélelem helyes értelmezése: Az istenfélelemről is szólok. Azért jelent meg 
közöttetek kisgyermek alakjában az Isten, hogy rádöbbenjetek: félteni kell az Istent! Az 
istenfélelemnek ma ez a pontosabb megfogalmazása. Első lépésben nem az Isten vigyáz rátok, 
hanem nektek kell Istenre vigyázni! Ha nem vigyáztok rá, el fogjátok Őt veszíteni, s Vele a 
boldogságotokat is. Ha vigyáztok Rá, akkor tud benneteket boldogítani! Olyan ez, mint egy 
gyermek a családban. Nem a gyermek vigyáz a szülőkre, de mégis a gyermek jelenti számukra a 
boldogítást! Tehát nem félni kell Istentől, hanem félteni kell Őt! A szeretet ilyen! 


6GOMegkötözöttség és az igazi szabadság: Minden csak akkor válik sajátotokká, ha 
szabaddá váltatok tőle. Semmiféle megkötözöttség nem jó. A megkötözöttség nem teszi lehetővé 
azt, hogy Én boldogítani tudjak valakit. Csak a szabad emberek lehetnek bensőleg békés, boldog 
emberek. Ennek útja pedig az, hogy meg kell elégedned Velem. Akinek Én nem vagyok elég, az 
sohasem lesz megelégedett. Ez HIT kérdése! 


61Kik valójában a nyolc boldogság lelki szegényei? Boldogok, akik lelkiismeretükre 
hallgatva szegényítik magukat! A ,lelki szegénység" jelentésének ez a pontos tartalma! Tehát 
lelkileg gazdagodni kell! Ez úgy történik, hogy a lelkiismeretre hallgatva, anyagilag szegényíti 
magát valaki, a nála szegényebbek érdekében! 


EzÖnszeretet.: A boldogságról egyszerűen nem lehet lemondani! Ez jelenti azt, hogy senki 
sem szerethet senkit jobban önmagánál! Vagyis, senki sem akarhat senki kedvéért örökké tartó 
rosszat magának. Ideiglenes rosszat természetesen nemcsak akarhat, de akarnia is kell 
mindenkinek, vagyis kell vállalnia áldozatot, de csak annak reményében teheti ezt normális 
ember, hogy ezáltal végül ő jár jól! Csak az képes elveszíteni életét, aki előtt egyértelművé vált, 
hogy ezáltal nyeri azt meg (Lukács 9./24.). Senki sem élhet abban a tudatban, hogy végleg 
vesztesen hagyja el földi életét. 


6ZElrontott erények: Az isteni erényeket, tehát a hitet, a reményt és a szeretetet nem lehet 
túlzásba vinni. Elrontani lehet mindegyiket. Az elrontott hit - babona. Az elrontott remény - 
vakmerőség. Az elrontott szeretet - önzés. /Nem önszeretet, mert az önszeretet, az csúcsérték 
(Máté 22./39.)!/ 


64Mi a döntő? Nálam nem a szertartások, hanem a magatartások a döntőek. Hetvenhétszer 
keresztelkedhet az, aki nem szeret, mégsem ismerem el Magaménak, és ha valaki soha meg 
nem keresztelkedik, de szeretetben él, azt a szívemre ölelem. 


Ha egy szertartás nem szándékom szerinti lepecsételése egy elhatározásnak, akkor csupán 
pótcselekvés. Egy szándék viszont lepecsételés nélkül is lehet igazi, kedvemre való. 


65Boldogság, boldogtalanság: Isten nem képes boldogtalannak szeretni szellemi lényt! 
Isten nem tud rosszat akarni. Nem tud rosszul szeretni. Csak szellemi teremtmény képes ártani 
önmagának, s ezzel fájdalmat okozni Istenének. Isten sokkal jobb, mint gondoljátok, s a Földön 
élő szellemi lények általában sokkal ostobábbak, mint ezt magukról gondolnák! A boldogtalanság 
sokkal nagyobb érték lemondását követeli, mint azok lemondása, akik boldogok. Igen, mert aki 
boldogtalan, az Istenről mondott le, lemondott a boldogságáról. 

66A zene kétélű kard: A zene olyan kifejezési eszköz, amely isteni, ördögi egyaránt lehet. A 
zene hatása megmutatja, hogy ki áll mögötte! 


67A kevesebb több: Az emberi szív nyugtalanságának egyik forrása az, hogy többet akar 
tenni, mint amire a lehetőségei alkalmat kínálnak. Válaszolj magadnak reggelenként e három 
kérdésre: mitől kell távolodnom, mivel kell szembeszállnom, miben kell elmélyülnöm? 


68Beavatás: Ha valaki teljes szívvel, teljes lélekkel hisz Bennem, annak nincs szüksége 
semmiféle beavatásra, mivel ezt Én közvetlenül végzem el benne. 


69A magyarországi Hit Gyülekezete jellegéről: A Hit Gyülekezete és más különböző 
gyülekezetek, bár hirdetik, hogy bármilyen valláshoz tartozó előtt nyitva van ajtajuk, de a 
gyakorlat nem ez. Ha csatlakozol egy ilyen társasághoz, előbb-utóbb rákényszerítenek, hogy 
hagyd el előző vallásodat. 


Vannak katolikus karizmatikusok is! Ez egészen más, mint a Hit Gyülekezet karizmatikusai. 


7OFontos, hogy megtanuljátok: Nincs magasabb fórum, mint mindegyikteknek a saját 
lelkiismerete. Rá hallgassatok! 


71Óvás az okkult praktikáktól; Engem megtalálsz a Bibliában, megtalálsz a HANG- 
kötetekben, és megtalálsz saját szívedben is, de semmiképpen nem találsz meg, sőt elveszítesz 
minden ködös, okkult machinációban, praktikákban, mint a kártyavetés és ezekhez hasonló sötét 
erők felébresztésében. 


A szellemidézés azok számára, akik nem jártasak a szellemvilágban, nagyon veszélyes! Sőt! 
Kifejezetten ártalmas! Nagyon komoly szakértelem és valódi, élő kapcsolat kell a Szentlélekkel 
ahhoz, hogy valakit ne vigyenek tévútra a szemtelen szellemek. Csak akkor és ott szabad ezzel 
foglalkozni, amikor és ahol van valaki, aki birtokában van a szellemek megkülönböztetése 
adományának. 


72Jótanács depressziósoknak: Két gondolatot egyben így fogalmazhatok meg: Mi ez az 
örökkévalósághoz képest?! Ha ezt gyakran fölteszed magadnak, akkor a következő két gondolat 
fog megvilágosodni benned: a./ Az életem amúgy is rövid, s még rövidebb benne annak a 
problémának léte, amely most elkeseríthet. b./ A boldog örökkévalóság gyermeke vagyok! 


Ha ezzel a gondolattal foglalkozol, akkor hited mértéke és fejlődése egyre csökkenteni fogja és 
végül meg is fogja szüntetni benned a depressziót, mert létrehozza és erősíti azt a pszichikai 
immunrendszert, amit reményből élésnek lehet nevezni. Csak remény által lehet élni! Bennem 
nem lehet csalódni! 


A depresszió a lelki immunrendszert, vagyis a reményt támadja meg. A remény a hitnek egy 
olyan sajátságos megnyilvánulása, amely által fölébe lehet emelkedni azoknak a félelmeknek, 
bezárkózásoknak, amelyek azt akarják elhitetni veled, hogy a földi életnek nincs igazán értelme. 


Amíg elhiszed azt, hogy Én, Jézus, érted élek benned, addig nem kell tartanod attól, hogy 
depressziód visszatérjen. 


73Szentmisefelajánlás halottainkért. Ha már mondattál egyszer szentmisét halottaidért, 
akkor nem kell hogy mondass másodszor is. Elég, ha te részt veszel egy szentmisén - bárkiért is 
mutatja be azt a miséző pap -, és azt magadban felajánlod értük. 


74Az állatokról röviden: Az állat nem szeretet tárgya! Az ember élete arra való, hogy 
szeresse Istent és embertársát. A szeretet lényege a szolgálat! Aki állatot szolgál ember létére, 
az meggyalázza Isten tervét! Meggyalázza magát az Istent! Az állatnak a feladata az, hogy 
szolgálja az embert. Az állatnak kell az emberért élnie, és nem az embernek az állatért! 

Mentsen meg Isten minden embert attól, hogy állatok szolgálatára aljasodjon le! Az állatnak 
nincs lelke! Állatnak nincs örök élete! A mennyek országa nem az állatok világa! Az állatok, a 
férgek világa a kárhozat, a pokol! 


Az ember alatti élő világ nem az erkölcsi lények világa. Tehát nincs személyiségük, tehát nincs 
boldog és boldogtalan állat! Az állatvilágban az ösztönök, a faj- és önfenntartási ösztön az 
egyetlen mozgató erő. 


75Sok bölcseség és nagy körültekintés kell ahhoz, hogy a Földön a jó előbbre haladjon. A 
Földön csak a gaz nő magától! 


76Elgazság rendje, irgalom rendje: A benső béke azáltal teremtődik meg valakiben, hogy az 
igazság rendjét felcseréli az irgalom rendjével. 


A pokol rendje annak az igazságnak a rendje, amelyben mindenki azt igényli, azt fogadja el, 
amiről azt tudja, hogy neki az jár, és dühös, ha látja, hogy más azt kapja, ami annak a másiknak 
szerinte nem jár. A tisztulás rendje az irgalom rendje. Tehát annak átélése, hogy nemcsak 
másnak, de magatoknak is kötelező megbocsátanotok. 


Az igazság rendje: Mindenkinek megadni azt, ami neki jár, ez a pokol! 


Az irgalom rendje: Az együttélés Istennel a Földön. Ez akkor valóság, ha így beszélsz: ,Meg 
tudom bocsátani Istennek, hogy nem vagyok olyan, mint szeretném. Meg tudom bocsátani 
magamnak, hogy olyan vagyok, amilyen nem szeretnék lenni. És meg tudom bocsátani 
másoknak, hogy ők olyanok, amilyenek! Ez a TISZTÍTÓHELY!" 


A szeretet rendje: Nem más, mint bölcs jóakarat! Ez azoknak az új teremtményeknek 
életformája, akik úgy el tudtak feledkezni magukról, hogy teljesen kinyíltak Isten felé! Ez pedig a 
Mennyek Országa! 


77Földi pokol: Az Én kereszthalálomat is, akik látták, a legnagyobb rossznak gondolták, s a 
legnagyobb jó származik ebből számotokra. 


Adjatok hálát Istennek, hogy Ő nem úgy gondolkodik, mint ti! Ti nagyon röviden és nagyon 
keveset láttok abból, amit földi életnek neveztek. A Föld nem a boldogság országa. A földi 
életnek másik neve inkább: pokol! Eljön az idő, amikor igazat adtok majd Nekem! 


78Mantrázás, rózsafüzér. A Katolikus Egyházban a mantrázást rózsafüzérezésnek szokták 
nevezni. Ennek sokféle formája van. Feltétlenül tisztító eszköz. Ha józan eszedre hallgatva, nem 
menekülésnek használod a megtérés elől, az áldozatvállalás elől, hanem eszköznek ezek 
megvalósulására, elérésére, akkor minden mantrázás nagyon jó. 


791sten nem BÍRÓ, hanem ATYA! 


80A Föld nem a mennyek országa. A mennyek országa Velem jelent meg közöttetek (Márk 
1./15.). Ti emberek soha nem jutnátok helyes önismeretre, ha nem lenne szenvedés a Földön. 
Önismeret nélkül pedig Engem sem tudtok felismerni. Pontosan a szenvedések teszik 
bizonyossá a Hozzám tartozást (János 17./14.) Szenvedésemben tehát osztoznod kell, ha 
dicsőségemben is osztozni akarsz. A földi szenvedésem és az örök dicsőségem 
elválaszthatatlanok egymástól. Csak együtt lehet vállalni a kettőt (Lukács 24./26.)! 


81Jézus a magány kereszíjéről. Földi életem legnagyobb keresztje Nekem is a magányom 
volt. Szinte senkivel nem találtam meg a megfelelő hangot! Pedig előttem még világosabb volt, 
mint előttetek, hogy van Atyám, hogy Isten szeretet, hogy az Ő édes gyermeke vagyok, hogy Ő 
gondviselőm. Mégis! Én úgy igyekeztem ezt feloldani, hogy nem személyekben, hanem 
feladatokban törekedtem gondolkodni. Sarkallt az a meggyőződésem, hogy vándorlásom egyszer 

véget ér. Szinte kizárólag csak a hűségre koncentráltam. Így tudtam aztán Atyám kezébe 
ajánlani lelkemet. Nem tévedésből hívom fel figyelmeteket Lukács 24./26-ra! 


82Az ember tükröt tart a másik ember elé: Maga a tükör nem változik meg soha attól, hogy 
valaki hogyan néz bele! Azért vagytok egymásnak tükrei, hogy saját magatokat jól meg tudjátok 
ismerni a másik ember reagálása folytán. Azt, hogy mennyire vagy türelmes, rugalmas, elnéző, 
állhatatos, a jó mellett kitartó, stb., mindezeket csak akkor tudod felmérni magadban, ha figyeled, 
hogy a másik reagálását hogyan tudod elviselni, arra hogyan tudsz te reagálni. 


83Amikor elfogynak az érvek: Általában azok, akiknek nincsenek megfelelő érveik, azok 
minősíteni szoktak, hogyha már értelmes kritikát nem tudnak mondani, akkor legalább pszichikai 
érvekkel védik magukat. Ezek az emberek párbeszédképtelenek, akiknek fontosabb a saját 
igazuk, mint az az Igazság, amely azonos Velem. 


84Az emberi lélek benső szobája és a szemtelen lelkek: A Földre mindenki azért jön, hogy 
az Általam elmondott és bemutatott tökéletes ember irányába alakítsa életét. Ez már akkor is így 
volt, amikor Én még meg sem születtem! 


A Földre születettek nagy része azonban csak e vágy színlelésével jön a Földre, és ezt még 
azok sem tudják egészen biztosan, akik itt, ebben a dimenzióban lehetőséget adnak nekik a 
Földre születésre. 


Ez azt jelenti, hogy minden szellemi lénynek van egy olyan benső szobája, ahová Istenen 
kívül senki be nem léphet. Így aztán a szemtelen szellemek nagy része képes arra, hogy eleve 
hazugsággal jöjjön a Földre. A javulás szándékát hazudják, de a Földre születve már nem a 
javulás szándéka vezeti őket. 


Ez azért lehetséges számukra, mert nemcsak a Földön nincs, de itt sincs bábszínház! Itt is 
megvan a formális szabadsága mindenkinek, tehát dönthet, s döntését nem szükségszerű 
másoknak kinyilvánítania. Én pedig nagyon diszkrét vagyok. Ha valaki nem leplezi le önmagát, 
azt Én sem leplezem le mások előtt. Az igazi szeretet, a szabadságot tisztelő szeretet 


ilyen! Ezért nem leplezhettem le Júdást sem társai előtt! És ezért születhetnek a Földre olyanok, 
akik már eleve nehézzé akarják tenni mások életét. 


Azok, akik így jönnek a Földre, azok élnek a Szentlélek elleni bűnben, és ezek azok, akik 
számára nincs bocsánat sem a Földön, sem a másvilágon. Ezek senki által és soha meg nem 
téríthetők. Isten sem tud velük mit kezdeni. Illetve csak azt tudja velük tenni, hogy magatartásukat 
javára tudja fordítani azoknak, akik tiszta, igaz szándékkal, a megjavulás szándékával jöttek le a 
Földre. 


85Magányos életmód: Egyedül is lehet boldog, harmonikus életet élni. Sőt! Hacsak nem 
sodródik bele valaki társkapcsolatba, tehát olyan kapcsolatba, melyről remélheti, hogy Hozzám 
viszi közelebb, akkor sokkal jobban és nagyobb benső békével tudja leélni földi életét egyedül, 
mint bármilyen erőltetett társkapcsolatban. Arról viszont légy meggyőződve, hogy a magány nem 
lehet azonos az egyedülléttel. Nemcsak Velem kell együtt lenned, de törekedned kell arra, hogy 
olyan baráti kört találj, vagy csinálj magadnak, amelyben Én is otthon érezhetem magamat. Ilyen 
értelemben igaz az, hogy az Isten szükségszerűen közösség! 


A magány tehát nem magadra maradottság, hanem olyan társkapcsolat nélküli élet, amely 
felszabadít arra, hogy többet tudj foglalkozni másokkal, hatékonyabban tudj segíteni ott, ahol 
rászorulnak szolgálatodra. 


é86Szeretni annyit jelent, mint jót akarni, és akár siralomvögynek, akár pokolnak nevezed a 


Földet, e Földre egyedül csak a szeretet juttat valamit abból a mennyországból, ahová 
vágyódnotok kell, ha emberek vagytok, ha emberré akartok válni! 

87Jézus a harcművészetekről:. Sajnos, sokan lejárattak Engem, s így a ti korotokban már 
egyre kevesebb embernek van bizalma Bennem. Egyre többen fordulnak vissza évezredekkel 
ezelőtt még jogos és indokolt gyakorlatokhoz, amikor még az Engem nem ismerő jó szándékú 
emberek bizonyos fegyelmező technikák által kicsit megközelíthették Nélkülem is azt az 
embereszményt, amelyet Én elmondtam és elétek éltem. 


Teljesen képtelen dolog harcművészetet tanulnia annak, aki azt akarja, hogy benne éljek! 


Adtam Én két fegyvert a kezetekbe: 1. Legyetek okosak, mint a kígyó! 2. Óvakodjatok az 
emberektől! 


A kérdés így tevődik fel: Hozzám akarsz-e tartozni, aki undorodom minden erőszaktól és 
minden viszont-erőszaktól, minden harc-művészettől és minden harc-nem-művészettől, mert 
tudom, hogy Isten mindannyitokat szeretetre, tehát nemártásra, megbocsátásra és segítésre 
teremtett? Önmagára teremtett, és nem arra, hogy védekezni, támadni, mást legyőzni, feláldozni 
tudjatok vagy akarjatok. 


88Egy könyv megjelenésének mindig akkor van itt az ideje, amikor a lehetőségek összeállnak. 
Nem szabad erőltetni a dolgot. 


89Ne mondd magad kicsinek, nem vagy te olyan nagy! 


goszabaddá kell válnod mindentől, mindenkitől. Legalább szándékod ez kell hogy legyen! 
Isten helyét foglalja le lelkedben az - akár gyermek, akár más -, akivel megkötözött vagy. 


91A buddhizmusról: Ha Én bármit is ajánlanék Magam helyett, akkor azt ismerném el, hogy 
van Nálam különb irányzat, mely ha nem is a maga teljességében, de bizonyos részletében 
felülmúl Engem. Ilyen irányzat nincs, és nem is lesz soha. Minden irányzatból, így a 
buddhizmusból is ki lehet mazsolázni olyan gondolatokat, gyakorlatokat, amelyek, mint eszközök, 
alkalmasak arra, hogy közelebb kerüljetek Hozzám, de az csak azért lehetséges, mert ezeknek 
magjai Nálam ís megtalálhatóak, sőt, Tőlem származnak! 


Nem képtelenség, hogy Tőlem származzon valami, még mielőtt a Földre születtem volna, mert 
az Én Földre születésemmel az a tökéletes ember jelent meg közöttetek, akinek eljövetelét, 
többé-kevésbé minden, ami és aki emberi, előre jelezte. 


Én nem rendkívüli embernek születtem, hanem rendes embernek! És minél emberibb ember 
valaki, tehát minél rendesebben, minél normálisabban ember, annál inkább Én vagyok ő! 
Amennyiben tehát a buddhizmus által emberségedet, önzetlen szeretetben élő emberségedet 
tisztítod és erősíted, annyiban Velem találkozol! 


92Mindenki beavatott: Mindenkinek van el nem mondható beavatottsága. Ez azt jelenti, hogy 
mindenki a nagy egésznek lényeges része, s ilyen értelemben senki nem tudja átfogni a maga 
teljességében saját szerepét. De ez nem is feladata senkinek! Ez az Isten feladata bennetek. Ez 
a beavatottság azonos Isten teremtő aktusával bennetek! 


93Az öngyilkosságról: Aki tudatosan megszünteti földi életét, az okosabb akar lenni Istennél, 
és gyávább, mint egy nyúl. Természetes, hogy iszonyatos sors vár reá! 


Mivel egy tudatosan előkészített és végrehajtott öngyilkosság azt igazolja, hogy az illető 
megszegte azt az ígéretét és elhatározását, amelyet még születése előtt Előttem tett, ezért csak 
rosszabbul járhat e tette által! Önmagamnak mondanék ellent, ha nem így lenne. Az ilyen 
öngyilkos gyáván menekül attól, hogy gondjait Velem és Általam megoldja. Nemcsak gyáva, de 
gonosz is, mivel Tőlem menekül! 


Más eset az, amikor valaki bizonyos körülmények következtében nem felel tetteiért, és így lesz 
öngyilkos. (Volt, aki kínzói elől kiugrott az emeleti ablakon, és így lett öngyilkos.) 

Amit világosan tudnod kell, az az, hogy Én, aki az ÉLET vagyok, meggyalázottá válok abban, 
aki tudatosan megöli magát. 


Mivel minden rossz egy elrontott jó, ezért amikor a legnagyobb jó, tehát Én romlok e! valakiben, 
hát ez bizony a poklok pokla! 


94Az öngyilkosok nem amiatt kerülnek a szenvedések helyére, mert öngyilkosok lettek, hanem 
amiatt az út miatt, amit megtettek e lépésük végrehajtásáig. Ezért az útért pedig kizárólag csak 
önmaguk felelnek! 


95Csak Nekem van jogom arra, hogy azt kérjem, adjatok mindent Nekem! Mert csak nálam 
igaz az, hogy a mindent-adás következménye a mindent-birtoklás! Aki nem Nálam keresi 
önmagát, az úgy veszít el mindent, hogy születhet majd újra, de akkor még keservesebb élet 
gondjai fognak nyakába zuhanni. 


96Igazság és szeretet viszonya: A valódi szeretet csak igazságban, a valódi igazság csak 
szeretetben tud helyesen megnyilvánulni. 


97Az Isten mindent tudása nem azt jelenti, hogy csak az lehet, amit tud, hanem azt, hogy azt 
tudja, ami lehet! 


g9g8Jézus is fejlődésen esett át emberként. Amikor egy szellem leszületik a Földre, az olyan, 
mint amikor egy művésznek odaadnak egy be nem hangolt zongorát. Ennek behangolása az agy 
és az egész test fejlődésével történik. 


Mert valóságos ember voltam, ezért Nekem is időre volt szükségem, hogy behangolódjék e 
zongorám. Tehát mindenkor tudati szintemnek megfelelő információkat tudtam Atyámtól átvenni 
és közölni. 


Soha nem használtam fel saját előnyömre istenségemet! Ha csak egyszer is ilyet tettem volna, 
akkor az evangéliumot írók ezt azonnal kiszínezték volna! Ők is olyanok voltak, mint ti, a mostani 
írók! Minden rendkívülit szenzációként kezeltek és adtak tovább. Engem nem azért nem tudtak 
megkövezni, mert volt erőm megvédeni magamat, hanem azért, mert volt körülöttem tíz-tizenöt 
olyan legény, akiknek gyűrűjében át tudtam menni a megkövezni akarók között! 


99Minden erkölcsi rossz szeretethiány! Ennek lehetősége szükségszerű a Földön, mert itt 
szeretni csak azért lehet, mert lehet nem szeretni is. A mennyek országában azért nem lehet 
nem szeretni, mert a tisztánlátás, a megtapasztalás erkölcsileg lehetetlenné teszi a választást. 
Ott tehát már nincs választási lehetőség! Csak szeretni fogunk! 


100A férfiak eszmében gondolkodnak, a nők személyben. Ezért vannak többen a nők olyankor 
is, amikor az Én eszmém elhomályosult a köztudatban! Jobb volna, ha a nők is eszmében 
gondolkodnának, mert akkor kevesebb lenne a vallásos pótcselekvés, és több a tevékeny 
szeretet! 


101Cselekvő szeretet imaóra helyett: Az engesztelő imaóráknál mérhetetlenül többet jelent 
számomra az, ha egy pohár vizet adtok a szomjazónak, ha etetitek az éhezőket, ha felruházzátok 
a ruhátlanokat, ha vígasztaljátok a szomorúakat, ha látogatjátok a betegeket! 


Nekem arra van szükségem, hogy meghallgassátok, mit kell nektek tennetek, hogy Én élni 
tudjak bennetek és másokban is. A szeretni tanításnál nincs fontosabb a világon! Ezért jöttetek le 
a Földre. Ezért jöttem le Én is! Hidd el, nagy gondban vagyok Én a ti engeszteléseitekkel! Engem 
nem engesztelni kell, hanem megélni! 


102Az engesztelés nem szerencsés szó! E szó, ha Istenre vonatkozik, akkor olyasmit sugall, 
mintha Istent nektek kellene megváltoztatnotok. Márpedig ez nem így van. Nektek kell 
megváltoznotok! Azok az imák, szentmisék, virrasztások, böjtök, amelyek hatására nem 

növekszik bennetek a szeretet, az irgalom, a gyakorlati szolgáló odaadottság embertársaitok felé, 
nem érnek semmit! 


Sajnos sok templomban folynak olyan ájtatosságok, amelyek inkább nevezhetők babonának, 
mint a szeretetben való növekedésnek. A babona az, amikor valaminek valaki olyan erőt 
tulajdonít, amilyen erőt annak Isten nem adott! 


Az engesztel tehát jól, aki úgy engesztel, hogy ennek hatására növekszik - Isten kedvéért - az 
emberek iránti szolgáló szeretetben. 


103istent nem lehet beállítani a múlandó anyagi érdekek biztosításának szolgálatára! 


104A misztikusok azért a világ legnagyobbjai a földi élet szellem-birodalmában, mert 
belülről, a fényből indulnak el. "Kezdetben volt a világosság!" Bennem ez jelent meg köztetek! 


105Ha megváltói tett alatt azt érted, hogy valaki életáldozata révén új, jobb felismerésre 
jutottál, akkor ez az áldozattá vált szeretet következménye benned! Ha azt érted megváltói tetten, 
hogy valaki életáldozatával helyetted valamit megtett, akkor tévedésben vagy. Ilyen megváltói tett 
nincs! 


Én értetek és miattatok áldoztam fel életemet, hogy jobb, szebb, boldogítóbb belátásra 
jussatok, s ennek következtében Tőlem erőt nyerve, azt az új látást életté tudjátok váltani. De 
helyettetek semmit nem tettem meg! Nem vagytok bábuk a kezemben, hanem élő, érző társakat 
keresek a szeretet országának elfogadására, megélésére, felajánlására mások számára. 


Értetek és veletek mindent, de helyettetek semmit! 


106Ha elképzeléseidhez akarod igazítani magatartásodat, akkor mindig elégedetlen leszel. Ha 
cselekedeteid tükrében törekszel megismerni magadat, akkor alázatos és megelégedett leszel 
akkor is, ha mások nincsenek megelégedve veled. Ez nem jelenti azt, hogy légy mindig 
megelégedve magaddal! De igenis jelénti azt, hogy csak akkor fog vádolni lelkiismereted, amikor 
e vád jogos lesz! Tehát nem bénul le jóra való törekvésed, csak helyes mederbe kerül. 


107Önszeretet, önzetlenség, önzés: Tégy különbséget az önszeretet és az önzés között! Az 
önszeretet csúcsérték! az önzés ennek gyilkosa! Az önszeretet útja az, amikor valaki Értem teszi 
azt, amit tesz. Az önzés az, amikor valaki nem Értem teszi azt, amit tesz! Aki házastársáért él, aki 
családjáért él, az nem Értem él. Az él Értem, aki az Értem élés szándékát felindítja magában, és 
így él másokért! Az ilyen ember önszerető, önzetlen ember. Aki úgy fogalmaz, hogy másokért él 
önzetlenül, de Engem kihagy ebből, az nem gondolta át komolyan szavait. Önzetlenül, tehát 
helyes önszeretetben csak Velem lehet élni! 


Én azért szeretlek benneteket önzetlenül, mert Atyám miatt szeretlek benneteket! Ezt azért jó 
tudnotok, mert ez azt jelenti, hogy akkor is szeretlek benneteket, ha nem érdemlitek meg! Tehát 
irántatok megélt szeretetem nem függ a ti jóságotoktól! Persze ehhez azt is tudnotok kell, hogy 
nem is attól lesztek boldogok, hogy szeretlek benneteket, hanem attól, ha ti szeretitek egymást 
Értem! 


108A megvilágosodás mint az újjászületés előfeltétele: Mindenki azért jött a Földre, hogy 
megvilágosodjék, mert ez az újjászületés nélkülözhetetlen velejárója! Már az megvilágosodás, 
hogy vágyódol megvilágosodásra! Benne állsz annak a megvilágosodásnak folyamatában, amely 
lehetővé teszi számodra, hogy ne kelljen majd újra lejönnöd a Földre! 


Jó tehát, ha tudod, hogy a megvilágosodás nemcsak állapot, hanem folyamat is! Mint a fény, 
mely statikus is, dinamikus is! 

109A Biblia is, csak akkor ad biztos ismeretet boldogságotok, tehát erkölcsi magatartásotok 
dolgában, ha szinkronban van az evangéliumaimban leírt tanításommal. Nagy kár, hogy sokan 
egy értékszintre hozták az evangéliumaimban megtalálható tanításommal a hagyományokat. 
Emiatt nagyon eltorzult a tanításom! Sőt, oda jutottatok ezáltal, hogy szinte hivatalosan 
tagadjátok tanításom gyakorlati megvalósíthatóságát. 


Éppen különböző könyvek és hagyományok hatására mindarról, amire kértelek benneteket, 
hogy valósítsátok meg a Földön, ti úgy gondolkodtok, hogy majd az égben lesz erre 
lehetőségetek! Okos eszetekkel már nem juttok el odáig, hogy akkor miért kértelek benneteket 
erre a Földön? 


Én nemcsak elmentem, de itt is maradtam közöttetek különböző módon azért, hogy a Földön 
már megélhessétek Általam az Én békémet, mely nem fegyverszünet, nem csupán a rend 
nyugalma, hanem a szeretetem hatalma, melyet csak önként vállalhattok magatokra. A szeretés 
sem át nem ruházható, sem mások által ki nem kényszeríthető lelkiállapot, erkölcsi magatartás! 


110A karácsony lényege: A karácsony lényege az a kiszolgáltatottság, amelyet gyermekként 
bemutattam nektek, és amelyet tőletek is elvárok! A karácsony lényege az, hogy eljöttem 
közétek, hogy belétek tudjak költözni! A karácsony lényege az ittmaradásom valósága azok 
számára, akik hisznek Bennem! 


111Hogy vágyaid és lehetőségeid összhangba kerüljenek. Ennek elvi alapja a következő: 
1. Csak azt kell megvalósítanod, amit Isten elvár tőled. 


2. Isten soha nem vár el tőled olyasmit, ami elszakíthatná idegzeted húrjait, tehát 
boldogtalanná tenne. 


3. Ha belül a lelkedben azt érzed, hogy erődön felül kell dolgoznod, akkor azt is érezned kell, 
hogy Isten megadja ehhez a szükséges erőt, mivel Ő mindig biztosít mindent ahhoz, hogy az Ő 
akaratát teljesítsd! 


4. Az emberi elvárások általában a hiúság virágai, termékei. Amíg valakit emberi elvárások 
hajtanak, s ebben az emberiben ő maga is benne van, tehát Tőlem függetlenül kényszeríti, hajtja 
bele magát valaki bizonyos feladatok felvállalásába, addig kiteszi magát annak, hogy a sötétség 
erői a világosság angyalainak ruhájában tönkretegyék őt. 


112Csak imával és böjttel lehet stabilizálni az érzelmeket! 


113A földi poklot ugyanolyan nehéz másokkal együtt járni, mint egyedül. Ez azért van így, mert 
a nehézségi fokot a vállalt kereszt és a kapott erő aránya jelzi, ez pedig mindig kiegyenlített 
annak számára, akiben Én élek! Így sohasem a vállalt kereszt az érdekes, hanem a feladat, 
amelyet Tőlem kell átvennetek, és Velem együtt kell vállalnotok. Tömören így mondhatom: 
Engem kell vállalnotok! Ez a boldogság! 


114Feltétlenül felül kell bírálnod mások igazságát saját mérleged alapján. Nem szabad 
szankcionált ítéletet mondanod éppen azért, mert csak az egésznek kicsiny részét látod. 


Ha nem tudsz erkölcsi ítéletet mondani másról, akkor magadról sem tudsz. Ha ezt képviseled, 
akkor nem is lehet valóság számodra sem a jó, sem a rossz. Ez pedig borzasztóan ingoványos 
talajra juttatja azt, aki ezt képviseli! Tehát ítéletet kell tudnod mondani, de nem szabad elítélned, 
büntetned senkit! 


115Vígasz azoknak, akiket eltiltott az egyház a szentségekhez való járulástól. A gyónás, 


áldozás valóban nagy kegyelmi források a katolikus egyházban, de e kegyelmi forrásokat 
általában nem szokták megfelelően használni azok, akik jogilag élhetnek ezekkel. 


19 


Azt semmiképpen sem szabad gondolnod, hogy el vagy zárva Tőlem, mivel e források nem 
állnak rendelkezésedre! Hidd el, hogy imáidban annyira közel kerülsz Hozzám, hogy akkor sem 
kerülnél közelebb, ha gyónhatnál, áldozhatnál! Mindig a szív tiszta szándéka a döntő, és nem a 
szertartás! 


116Szegény gazdagok: Egy teher nemcsak akkor válik elviselhetőbbé, ha elvesznek belőle, 
de akkor is, ha növelik azt az erőt, amelynek a terhet hordoznia kell. Én erre vagyok képes! 
Annyira képes vagyok erre, hogy még azokat is boldogítani tudom, akik a világ 
legszegényebbjeinek tudhatják magukat! Amikor ezt mondtam: "Boldogok vagytok ti szegények" 
(Lukács 6./20.), akkor ezekre gondoltam. Ezt igazolja a 24. vers, mely így hangzik: "Jaj, nektek, 
gazdagok!" 


117Nemcsak a szem a lélek tükre, de a lélek tükre az egész test! Sőt, egész környezeted is! 
Tested az a felszín, amelyen megmutatkoznak azok a tünetek, amelyek gyökereit a lélek hordja. 


A test olyan, mint egy repülőgép műszerfala. Ha a repülésben valami rendellenesség van, 
akkor az kijelződik a műszerfalon. 


118Rajtam kívül még az úgynevezett legnagyobbak is, tehát a Mózes szintű próféták is, nem 
csupán segíteni jöttek le a Földre, hanem azért is, hogy megszentelődjenek. Megszentelni és 
megszentelődni! Ez mindenkinek tisztje, aki a Földre születik. Bizonyos értelemben a tapasztalat 
szintjén még Nekem is volt megszentelődni valóm! Ne hasítsátok szét tehát a segítést és a 
segítségre szorulást! Feladatotok mind a kettő! De nemcsak feladatotok, hanem sorsotok is! 


Tőletek függ, hogy vissza kell-e még jönnötök, illetve kell-e még földi sorsot vállalnod 
valamelyik bolygón! Annak nem kell újraszületnie, aki saját testében újjászületett (János 3./3.). Az 
születik újjá saját testében, aki nem valaminek a megvalósítására, hanem az Engem befogadásra 
mondott igent. Az mond igent az Engem befogadásra, aki vállalja, hogy rendszeres reggeli 
imában találkozik Velem, és felajánlja Nekem, hogy szabad utat ad az elinduló napon Számomra 
arra, hogy tegyem általa azt, amit jónak látok. Az ajánlja fel magát így Nekem, aki a nap folyamán 
többször is figyel befelé, és igyekszik ráérezni arra, hogy meg vagyok-e elégedve, otthon érzem- 
e Magamat nála!? 


119Küzdelem a külső és a belső gonosz ellen: Semmiféle gonosznak nem jó ellenállni. A 
külső gonosznak azért nem jó, mert megerősödik, ha küzdesz ellene, a benső gonoszt pedig 
vagy megszelídíted, vagy narkotikumokba menekülsz előle, de legyőzni nem tudod, mert ő a te 
árnyék-éned! Csak a Napnak nincs árnyéka, mert belülről és állandóan ég! 


Ha engeded, hogy Én legyek benned életed Napja, akkor a benned lévő gonosz megszelídül, 
mert elfogadtad magadat olyannak, amilyen vagy, tehát az alázat őszinte fénye átvilágítja árnyék- 
énedet, s nem küzdelemre, hanem az Általam felkínált feladatra serkent. Igen, mert elfordít 
magadtól, és mindenben igyekszik átadni a helyet Nekem! 


120A szeretés és a megismerés: A szeretés teremtő erőt hordoz. A megismerés pedig a 
szépség ideáját! E kettő teremtetlen valósága maga az Isten! E kettő: actus purus, belülről 
megvalósító, véget nem érő, tehát örök teremtés! E kettő befelé azért három, mert az erőnek és 
az ideának a folyamata is Valaki! 


Nem kell tehát tartatnod attól, hogy más dimenziókban az unalom, a lustaság vár rátok! 
Ellenkezőleg! Az unalom, a lustaság csak a kívülről szemlélőnek lehet osztályrésze, és kell is 
hogy az legyen! Mivel ez idő kérdése, ezért van újraszületés! Misztikussá kell válnotok ahhoz, 
hogy belülről a szépséget, a harmóniát véget nem érő gazdagodásban kibontó Teremtő Erővel 
kapcsolódjatok össze! Ez a folyamat a Szentlélek által történik! 


121Ki az úr? Bizony, nem kisebb feladat előtt álltok, mint az előtt, hogy eldöntsétek: Én 
tudom-e jobban, hogy mi jó nektek, vagy ti tudjátok azt jobban? Nekem kell rátok hallgatnom, 
vagy nektek kell Rám hallgatnotok? EI kell döntenetek, hogy Én vagyok-e az Úr, akiben bíznotok 

kell, vagy ti vagytok az úr, akiben Nekem kell bíznom! E kérdések eldöntése látszatra könnyű, de 
a valóságban egy egész életet igényel. 


Csak az lehet boldog, aki tudja, hogy olyan jót kell birtokolnia, amit soha el nem vehet tőle 
senki, még a halál sem, és el sem veszítheti soha! Tehát csak az lehet boldog, aki engedi, hogy 
ÉN benne éljek! A pásztor is csak azt az elveszett báránykát tudja megtalálni, amelyik béget! Ha 
valaki azt veszi észre magán, hogy elvesztett Engem, és így kiált Hozzám, azt meg tudom találni, 
és tudom benne élni boldogító életemet! De aki Rólam lemond, azzal nem tudok mit kezdeni! 


122Engesztelés vagy megtérés? Gondolj csak arra, hogy hányan tartanak engesztelő 
imaórákat, de arra képtelenek, hogy soha senkinek ne ártsanak, hogy mindig mindenkinek 
megbocsássanak, és segítsenek az éhezőkön, ruhátlanokon és mindazokon, akik erre várnak. 


Gondolj csak arra, mondtam-e valaha, hogy engeszteljétek az Istent? Mondtam-e valaha, hogy 
engeszteljetek Engem? Nemde azt mondtam állandóan, hogy fogadjatok el Engem, mint Utat! 
Tehát, hogy a nem-bántás, a megbocsátás, a másért (nem a gyerekért, unokáért, hisz azok 
önmagatok kitágítása) élést vállaljátok! 


Tudod-e, miért nem vállaljátok ezt? Tudod-e, miért vállaltok inkább akárhány éjszakai imát is, 
csak ne kelljen vállalnotok az Én életemet útként? Megmondom! Azért, mert sem engesztelő, 
sem nem engesztelő imádságok által nem szükséges megtérni! Azért, mert a megtérésnek ára 
van! Azért, mert a megtérésnek az az ára, hogy félreállítanak, kicsi, szegény és kiszolgáltatott 
leszel! És ezt kellene vállalnotok boldogan! Tehát nem keseregve, hanem úgy, hogy irigyeljenek 
benneteket ezért az emberek. 


Mikor értitek meg végre, hogy nem Nekem kell megváltoznom, hanem nektek?! Mikor értitek 
meg, hogy másokat sem kell megváltoztatnotok, csak magatokat?! Én sem tudok más helyett 
megtérni! Ezért tanítottalak benneteket arra, hogy ne álljatok ellen a gonosznak! Én úgy szeretlek 
benneteket, amilyenek vagytok, de ti nem szerettek Engem olyannak, amilyen vagyok, ezért 
akartok imáitokkal és különböző ájtatossági gyakorlataitokkal magatokhoz formálni Engem. Soha 
senkinek nem fog ez sikerülni. Bálványt imádtok, és azt Velem akarjátok azonosnak tudni. 


Én nem az vagyok, aki engesztelést várok tőletek! Én az vagyok, aki azt várom, hogy inkább 
szeressétek ellenségeiteket! Azt várom, hogy ne álljatok ellen a gonosznak, hanem, ha valaki 
megüti egyik arcotokat, akkor tartsátok oda a másikat is! Azt várom, hogy ha valaki kér tőletek, 
annak adjatok, és amit adtatok, azt ne követeljétek vissza! Én azt hirdetem ma is, hogy aki 
jobban szereti a családját, mint Engem, az nem méltó hozzám. 


123Jézus helyteleníti a katonai szolgálatot, a gyilkolásra való felesküdést. Sajnos, 
annyira eltorzult köztetek az elmúlt évezredekben az Én szeretetparancsom, hogy nemcsak nem 
képviselitek, de kifejezetten ünnepet szoktatok rendezni, és kitüntetésnek veszitek, ha 
gyermeketek, unokátok megesküszik arra, hogy nem tartja meg e parancsomat. Pedig Nekem ez 
az egyetlen egy parancsom az, ami értelmet ad a többinek! Igen! Ha ez nincs, akkor a többi 
értelmetlenné válik! 


Nagyon szomorú dolog, hogy az Én Hegyi Beszédem elé, sőt helyébe állítottátok a Büntető 
törvénykönyvet, vagyis csak azt tartjátok rossznak, amiért bezárnak benneteket, ha elfognak, s 
azt, hogy inkább ti haljatok meg (ami előbb-utóbb úgyis meg fog történni), mint mást öljetek meg, 
ez ma már meg sem fordul a fejetekben! 


Annak érdekében, hogy ne kelljen vállalnotok Engem, kitaláltátok, hogy Nekem azért kellett 
meghalnom, hogy megváltoztassam Isten szándékát veletek szemben, és nem azért, hogy példát 
adjak nektek! Pedig Isten szándéka mindig a felétek áradó szeretet volt, és Én életem minden 
mozzanatában példát adtam nektek, hogy hogyan szeressetek, és mindig tiltottam, hogy 
gyilkoljatok (Máté 26;52). Az a kard, amit valaki kiránt, hogy embertársát megölje, az pontosan 
azt juttatja a kárhozatba, aki a kardot kirántotta. Ezt jelenti az, hogy elvész a kirántott kard által a 

kardot rántó! Azt pedig remélem, nem kell magyaráznom, hogy a kard minden gyilokszerszámot 
szimbolizál! 


124Miért ölték meg Jézust? Féligazság pl. az, hogy Engem azért öltek meg, mert akartam 
ezt. Azért féligazság, mert Én az életem odaadását akartam, amint ez a Szentháromság 
világában természetes. Én örültem volna legjobban, ha az Én életem odaadásának az lett volna a 
következménye, hogy mindenki, követve példámat, odaadja az életét embertársának szolgálatára! 
Számomra tudott, de nem akart volt az, hogy a vevés világában a mindent odaadó mindent 
odaad, a mindent elvevő pedig mindent elvesz. 


125Isten nem személyválogató, de szerepeket kiosztó. 


126Jótanács egy édesanyának: Tudnod kell, hogy nem te választottad gyermekeidet, hanem 
gyermekeid választottak téged. Ők tudták, miért! Te csak magadért felelsz! Sem férjed, sem 
gyermekeid nem hivatkozhatnak senkire, csak magukra, ha boldogtalanok. Így van ez veled is! 
Tebelőled is csak azért van egy, mert úgy szeretlek téged, mint senkit a világon! 


127Betegség, karmikus betegség: A földi ember számára a test egy olyan műszerfal, amely 
jelzi azt, hogy a lélek hol és hogyan sérült meg. A test annyira múlékony jószág, hogy nem is 
képes betegségeket hordozni. Csupán arról van szó, hogy a lélek sérülései nyilvánulhatnak meg 
rajta. 


Amikor azt látjátok, hogy egy jó embernek valami testi baja van, akkor nem arról van szó, hogy 
ő ártott valakinek, hanem arról, hogy őt bántották vagy bántják, és ezt nem tudja lelkileg 
feldolgozni. Amikor pedig baleset vagy valami olyan esemény miatt érzi magát valaki testileg 
betegnek, amiről maga nem tehet, s nem is bántotta senki, ő sem bántott senkit, akkor a 
betegség karmikus eredetű, vagyis olyan, amit ő tudatosan vállalt magára még születése előtt, 
mivel előző élete során elrontott valamit, amit csak így képes rendezni, a nagy egészet tekintve! 


128Halálról, egészségről, betegségről: A földi élet olyan vezeklési hely, amelyben 
lelketekben kell megtalálnotok életetek értelmét. A halál, a test pusztulása nem tragédia annak, 
akiben jelen lehet az Én örök szeretetem! Az semmiképpen nem jó, ha valaki a múlandóságot 
akarja hosszabbítani! Sajnos a legtöbb gyógyító ezt akarja. A léleknek kell meggyógyulnia, azt 
kell gyógyítani. Az egészség nem jobb, mint a betegség! Aki egészséges, az súlyosabb 
felelősséget hordoz! Aki nem tud járni, attól nem fogják megkérdezni, hogy merre jártál. De aki 
járni tud, annak be kell majd számolnia minden lépéséről. 


Jól jegyezd meg! Egyáltalán nem biztos, hogy a halála óráján az lesz a boldogabb, aki életét 
egészségben töltötte. Sőt! Szívbéke csak annak lelkét tölti be, aki meg tudott békülni betegséggel, 
halállal egyaránt. És ez a lényeg! A többi: mellébeszéd! 


129Az igazi Jézus-követés: Én, Jézus, nem térdeplő tanítványaimnak nyújtottam Magamat 
kenyérbe és borba öltözötten! Mióta egyházam hatalmi egyház lett szolgáló egyház helyett, 
egyenesen szégyellem Magam helyettetek is, hogy mit csináltatok Belőlem! Odáig süllyedtetek, 
hogy az oltáriszentségi jelenlétemet többre becsülitek a szívetekben lévő jelenlétemnél, holott az 
oltáriszentségi jelenlétem csupán eszköz arra, hogy bennetek éljek (János 14./23.). Ti 
összekeveritek az eszközt a céllal! Ha az lenne helyes, amit te gondolsz, akkor mindenkinek, 
akiben élek, térden csúszva kellene közlekednie az utcán! Drága Gyermekeim! Jaj, de 
elidegenítettetek Engem magatoktól! Beleburkoltatok Engem különböző szertartásokba, 
testhelyzetekbe, csakhogy ne kelljen komolyan vennetek azt a magatartást, amire példát adtam, 
ne kelljen komolyan vennetek felszólításomat: alakítsátok át gondolkodásotokat (Márk 1./15.)! 
Nem az tisztel Engem, aki leborul Előttem, hanem az, aki engedi, hogy benne éljek! 


Milliószor millió szentmise sem ér semmit, ha meg nem tértek és nem alakítjátok át 
gondolkodásotokat!!! 

130A legnagyobb rossz áldások forrássává lett: Minden, még a legnagyobb rossz is, javára 
válik annak, aki szeret Engem. A ti világotokban a legnagyobb rossz az volt, hogy Engem 
keresztre feszítettek! És lám, mennyi jó származik ebből a ti számotokra! Így kaptatok nemcsak 
példát az adás hatalmáról és boldogító voltáról, hanem erőt is arra, hogy erre ti is képesek 
legyetek. 


131A hitre jutás és a hitben való növekedés nem ugyanaz! Elindulni egy úton és úton is 
maradni, az nem ugyanaz. 


132A lelkiismeret hangja: Akard az Én hangomat hallani! Lelkiismereteden keresztül Én 
akarok szólni hozzád! Lelkem akar irányítani a benső hang, a lelkiismeret hangján keresztül. Ezt 
finomítsa, erre figyelj! 


133A Jézuskövetés hármas feltétele. A nemártás, megbocsátás, segítés szavakkal 
fémjelzett út akkor azonos Velem, ha mindhárom szó alatt azt értitek, amit Én értek alattuk. 
Pontosítom hát e szavakat. 


A/ A nemártás nem azonos a fájdalmat nem okozással. Bizony, gyakran kell fájdalmat is 
okoznunk azoknak, akiket szeretünk. A kificamodott testrészek helyrehozása nem megy fájdalom 
nélkül! Pontosan akkor ártanál embertársaidnak, ha ki akarnád kerültetni velük a kificamodott 
részek helyrehozásának a fájdalmát! Persze, bizonyos fájdalomcsillapító lehetséges. Lehetséges, 
sőt szükséges is, hogy az igazság szeretetben csomagolt legyen. De igazságnak kell maradnia! 
Csak az igazság tesz szabaddá titeket boldogtalanságaitok gyökereitől! Szeretet igazságban, 
igazság szeretetben! Ez legyen tartalma életeteknek! 


B/ A megbocsátás nem azonos a visszafogadással, a befogadással! Mindenkinek mindig 
meg kell tudnotok bocsátani, hogy jól tudjatok aludni. De visszafogadni, újra a régi kapcsolatot 
átélni csak akkor lehet, ha az, aki bántott, ezt szívből és őszintén megbánta, és jelei vannak 
annak, hogy szeretni akar úgy, ahogy Én szeretek! A visszafogadásnak tehát feltételei vannak! A 
megbocsátásnak nincsenek feltételei! 


C/ A segítés pedig ne legyen felszínes! Vagyis segítés címen nem szabad, hogy bűnrészesek 
legyetek. E téren nagyon fontos az okosság és az óvatosság! 


134A szeretet másik neve: türelem! A türelmetlenségnek mindig elvárás a forrása. Meg kell 
tanulnod elvárások helyett várakozásra berendezkedned! Ennek fölvállalása naponta kell hogy 
megismétlődjék! 


, 135A legmagasabb tudati szintet az éri el, aki megérti azt, hogy csak az nyeri meg az 
ÉLETET, aki képes elveszíteni életét! 


136A csakra-tanról: Az egész csakrákról szóló tanítás olyan keleti tanok elképzeléseit közli 
veletek, amely tanok alapján az emberek önmagukból, tehát belülről elindulva, a 
világmindenséggel való egységre törekedve, majd kívülről befelé ható energiákkal egyesülve úgy 
gondolják, hogy ehhez a test különböző pontjai szükségesek! 


Ennek az irányzatnak előnye és hátránya egyaránt van. Előnye az, hogy segít rögzíteni 
figyelmeteket bizonyos pontokra, melyeket csakráknak neveztek, s így intenzívebbé tudtok válni 
a nyitottságra, tanulékonyságra, amely feltétlenül szükséges ahhoz, hogy valaki bensőleg 
gazdagodjék. Hátránya viszont egy olyan egyoldalúság, amely Tőlem függetlenül is jól 
működőnek gondolja magát! 


137Takarodjatok tőlem, ti gonosztevők!: Bennetek óriási energiák rejlenek, s ezek az 
energiák "robbanó szerkezetek! Nem mindegy, hogy egy robbanó szerkezetet mire használ 
valaki! Nem kevesen lesznek olyanok, akik majd arra hivatkoznak, hogy az Én nevemben tettek 
csodákat, és Én azt fogom mondani nekik az ítéletkor, hogy soha nem ismertem őket (Máté 
7.122-23.)! 


161 


138Kötelesség a tévedésekre fölhívni egy közösség figyelmét. Csak olyan közösségbe 
érdemes járni, ahol érdemes figyelmeztetni azokat, akik valamiben tévednek. Ha ezt nem teszed, 
akkor bűnrészessé válsz! Minden normális közösségre áll e nagy igazság: "Bűnösök között 
cinkos, aki néma!" 


Én azért jöttem tanítónak, hogy korrigáljam tévedéseiteket. Ezt csak akkor tudom megtenni, ha 
szólhatok bennetek olyankor, amikor azt veszitek észre, hogy jóhiszemű tévedők között vagytok. 
Ha úgy gondolod, hogy a sokaság miatt nem érdemes szólnod, akkor nemcsak azt kell 
átgondolnod, hogy egy igazság vagy tévedés soha nem függött attól, hogy hányan képviselik, 
hanem azt is, hogy nem volna-e jobb, ha nem mennél olyan közösségbe, melyről előre tudhatod, 
hogy csak zavart fogsz kelteni, ha tévedéseikre felhívod figyelmüket?! Ilyen helyre nem menni, 
ezt meg lehet indokolnod szívedben. De elmenni ilyen helyre, és hallgatni, ez már nem 
magyarázható ki oly egyszerűen. 


139Az öregkor leleplező ereje: Az öregek, ha nem találják meg szívük nyugalmát, azt nem 
azért nem találják meg, mert környezetük a jelenben nem viselkedik megfelelően, hanem azért, 
mert elmúlt életükben nem arra használták fel az időt, amire kellett volna. Az öregkornak 
kegyetlenül erős leleplező ereje van! 


Ha te öreg korodban nem akarsz hasonló sorsra jutni, akkor még ma láss hozzá, és igyekezz 
szeretni mindenkit. Aki ezt teszi, az öregkorában nem keseredik el akkor sem, ha szociális 
otthonba kerül, akkor sem, ha máshová kerül. 


140Kétféle szenvedés: A földi ember szenvedéseinek két forrása van. Az egyik kitüntetés, a 
másik vezeklés. 


Kitüntetés akkor a szenvedés, ha valaki együtt tud szenvedni Velem! Vezeklés akkor a 
szenvedés, ha valaki azért jött le a Földre, mert előző életeiben annyira elrontott valamit, hogy 
csak a földi életben képes jóvá tenni önzését. Mert az a valami, amit elrontottatok, s amiért le 
kellett jönnötök a Földre, az mindig a szeretet volt. 


141Drága Gyermek! Éppen, mert nagyon szeretlek, nem tehetem meg azt, hogy akaratodhoz 
igazítsam Magamat. Éppen mert nagyon szeretlek, meg kell várnom, hogy akaratomhoz igazítsd 
magadat, tehát kezdjél el másképpen gondolkodni, tehát alakítsd át gondolkodásodat, mert 
Velem hozzád is elérkezett az Isten országa! (Márk 1./15.) 


142A betegségek szerepe életünkben: Valóban nincs olyan betegség, amelyet Én meg ne 
tudnék gyógyítani. Vagy inkább így mondom: nincs olyan beteg, aki ha Velem kapcsolatba kerül, 
ne történne benne pozitív változás. 


Minden testi betegség olyan tünet, amelynek elsősorban nem megszüntetésére kell 
törekednetek, hanem figyelmeztetését kell tudomásul vennetek. Ha ez megtörténik, akkor maga a 
tünet, tehát az, amit ti betegségnek neveztek, teljesen érdektelenné válik, akár annyira, hogy meg 
is szűnik. 


Amint egy repülőgép műszerfalán villogni kezd egy hibát jelző lámpa, ha a hibát már 
kijavították, akkor már nem tartozik a lényeghez, hogy maga a lámpa mit csinál, így vagytok a 
betegségekkel is. A földi embernél a teste az a műszerfal, melyen megjelenik a hibát jelző lámpa 
villogása, vagyis a betegség. 


Minden betegség két irányú figyelmeztetést ad. Az egyik az, hogy valamitől óvni akarja a 
beteget, a másik, hogy valamire rá akarja venni a beteget. 


143Jónak lenni jó, de nehéz. Rossznak lenni rossz, de könnyű. Sokan inkább a bódultságot 
vállalják a boldogság helyett! Ezek a rövidlátó emberek. Hosszú távon a jóság a nyerő! 

144Aki a jót erőszakosan akarja, az nem jót akar. Jót csak jól lehet akarni, tehát úgy, hogy a 
másik ember szabadságát nem szabad figyelmen kívül hagyni! 


145A halál pontosan azt közli a Földön maradottakkal, hogy hazátok a mennyben van. 


146Mire képes Jézus értünk, és mire nem? Mindenre képes vagyok azok számára, akik 
hisznek Bennem! Tehát nemcsak Nekem, hanem Bennem hisznek. Az hisz Nekem, aki igaznak 
fogadja el azt, amit tanítottam. Az hisz Bennem, aki ráteszi életét az Én tanításomra, vagyis 
befogad Engem önmagába. Ez jelenti azt, amit János 14./23-ban olvasol. 


Amire nem vagyok képes, az a következő. Nem vagyok képes jóra fordítani az elkövető 
számára azt a rosszat, amit nem bánt meg az elkövető. Nem vagyok képes senki helyett 
megtenni azt, amit az illetőnek kell megtennie. Csak mással és másért, de sohasem más helyett! 


147Minden körülmény tükör! E tükörben kell meglátnia mindenkinek azt, hogy miképpen 
változtassa meg gondolkodását. Gondolkodását, és nem a körülményeit! Az önismeret erre való! 


148A drogfogyasztásról: A drogok használata a hazugság Atyjának malmára hajtja a vizet! 
Igen, mert az ámításnak, az önbecsapásnak hathatós eszköze! Dobbantani csak valós talajról 
lehet, ha valaki lendülni akar fölfelé! 


Ti most a hazugság világát oly tömény módon élitek meg, hogy szinte kiveszőfélben van 
köreitekben az értelmes emberi élet. Pedig ami él, az fejlődni akar, s ez csak a valóság talaján 
lehetséges! 


Az igazság és a valóság ugyanannak az éremnek két oldala. A hazugsággal és a 
valótlansággal ugyanez a helyzet. Ne keverd össze a magasabb szellemi régiók 
megtapasztalását a bódulattal! 


Élvezetek által soha nem juthat senki előbbre a szellemi élet fejlődésének útján. Csak kemény 
munka, szenvedés árán, mint a hegymászók, akik a csúcsra törekszenek, lehet elérni a szellemi 
világ birodalmába. A drogok ennek karikatúráját idézik elő, s mérhetetlen nagy számlát nyújtanak 
be annak, aki a szellemi érettség birtoklása helyett ennek karikatúráját választotta. 


Az egyik nagy ára az ilyen döntésnek éppen az, hogy képtelenné teszi a drog használóját a 
szellemi értékek iránti fogékonyságra! Az erkölcsi lerothadásról most nem is beszélek! 


A drogok nemcsak megkötözöttséget, hanem jellemtorzulást is okoznak. Tehát nemcsak 
bódítanak, hanem gyilkolnak is! A legkisebb mértékben sem megengedettek! Aki játszik ezekkel 
a drogokkal, azt a butaságán kívül semmi nem menti! A legkisebb mértékű fogyasztása is az 
erkölcstelenség útján indítja el a fogyasztót. Tegyetek meg mindent, hogy távol maradjatok a 
drogok minden fajtájától! Ezek mind, a kábításuk révén, a poklot nyitják meg élvezőik előtt. 


149Mások hibáira való figyelmeztetés: Nem helytelen az, ha mást hibáira figyelmeztettek. 
Csak az a helytelen, ha a másikat meg akarjátok javítani. Ha szereted embertársadat, akkor 
figyelmeztetned kell, ha hibát vét. De csak egyszer! Miután már figyelmeztetted, s ő nem hallgat 
rád, az már az ő felelőssége! 


150Boldogság-bódultság: Sokan összekeverik a boldogságot a bódultsággal. A Boldogság, 
tehát a Velem való élő kapcsolat, mindig értelmes dolog. A bódultság éppen az értelmet ködösíti 
el! 


151Az őszinteségről: Az emberek azért nem őszinték egymáshoz, mert nem találkoznak igazi, 


őszinte szeretettel. Az igazi emberi kapcsolatok akkor állnak az őszinteség talaján, ha nem 
elvárásokra épülnek, hanem várakozásokra. 

Csak akkor lesznek őszinték hozzád az emberek, ha megtapasztalják, hogy te úgy szereted 
őket, amilyenek, tehát hibáikkal együtt. 


Mivel Isten felkelti Napját jókra, gonoszokra, esőt ad igazaknak, hamisaknak egyaránt, ezért 
Istenhez mindenki bátran őszinte lehet! 


152Jézus üzenete a saját hazájuk szerepét eltúlzó embereknek: Gondban vagytok tieitek 
miatt, mert szeretet van a szívetekben. Én is gondban vagyok hazátok és az egész világ sorsa 
miatt. Aki ízelítőt akar kapni az Én szenvedésemből, az látogasson el Sükösdre, ahol tanúja lehet 
szenvedésemnek abban a választottamban, aki elfogadta ezt a szerepet Tőlem. 


Medjugorjében az egész világ felé hangzik Anyámon keresztül a felszólítás: Térjetek meg! A 
HANG-könyvek személyre szólóan igyekeznek eligazítást adni arra, hogy hogyan kell 
megtérnetek. Sükösdön élőben mutatom meg, hogy mennyit szenvedek értetek, veletek, 
bennetek, miattatok (, de nem helyettetek!)! Mondjátok, mit kellene még tennem? 


A ti országotok az egyik legkáromkodósabb ország! Vesztetekbe rohantok, ha meg nem tértek! 
Nincs az a szent István, nincs az a Szűzanya, aki meg tudna menteni benneteket, ha ti nem 
vagytok hajlandók felhasználni, elfogadni azokat a kegyelmeket, amelyeket Sükösdről, 
Medjugorjéből, a Hang köteteiből árasztok a világra! Mondd, mit tegyek még, amit nem tettem 
meg értetek? 


Drága Gyermekeim! Ne álmodozzatok szent Magyarországról! A ti feladatotok az, hogy ott, 
ahol vagytok, szeressetek mindenkit, és könyörögjetek mindenkinek, hogy engedjenek Engem 
élni magukban! Megbocsátást, békét, örömöt, harmóniát akarok adni nektek! De a dühös, ökölbe 
szorított kéz, az önző, csak maga felé forduló kar nem tud ölelni, nem tud átvenni Tőlem semmit! 


153A sükösdi eseményekről: A sükösdi események nagyon is hitelesek! Én szenvedek 
kiválasztottamban! Nem azt a szenvedést mutatom be benne, amit kétezer évvel ezelőtt, 
hanem annál sokkal nagyobbat! Azt, amit ma szenvedek bennetek, általatok, miattatok! Ez akkor 
is így van, ha ő ezt nem tudja! Külön isteni erőre van szüksége választottamnak ahhoz, hogy bele 
ne haljon azokba a fájdalmakba, amelyeket szenvedek olyankor benne, amikor ennek eljön az 
ideje! 


Az, aki Sükösdön az Én szenvedésemet van hivatva megjeleníteni, nem kapott küldetést 
tanításra, ezért tanításába az ördög rengeteg konkolyt vet. Tanításának hitele a szenvedés 
vállalásában van, mindenféle ideológiák nélkül. A golgotai utam önmagáért beszél! Aki ebből nem 
érti meg, hogy mit tett Velem ez a világ, az vak és süket, és az ilyen ember hiába kap bármilyen 
tanítást! Sükösdi leányom hitelessége tehát nem tanításában, hanem fájdalmas, szenvedő 
szerepében van! Én sem a tanításra tettem a hangsúlyt kivégzésem alatt, mégis tudta minden jó 
szándékú ember, hogy a kereszten ártatlan vér folyik megkínzott testemen. Ez maga a tanítás 
annak, aki bele mer nézni a fájdalomtól meggyötört, és mégis értetek imádkozó szemembe! 


154Lelki áldozás: Van lelki áldozás! Sőt, csak akkor igazi minden áldozás, ha lelki. Ha nem 
lelki, akkor akár lapáttal tömheti magába bárki az oltáriszentségi jelenlétemet, inkább árt vele 
magának, mint használ! Az emberiség négyötöde csak lelki áldozásban részesülhet. És részesül 
is! Csak nem képzeled Rólam, hogy van jó szándékú ember, akitől elfordulok, amikor egy akar 
lenni Velem, csak mert éppen fizikálisan nem veheti magához az Oltáriszentséget!?! 


155Júdás árulása: Ha valaki szakadékba ugrik, az nem azért töri össze magát, mert te tudod, 
hogy össze fogja magát törni, hanem azért tudod, mert aki szakadékba ugrik, az össze szokta 
törni magát. A próféták nem azért jövendölték Júdás árulását, hogy ő ezt megtegye, hanem azért, 
mert előre látták, hogy meg fogja tenni! 


156A megváltás lényege: Meg kell látnotok, be kell látnotok, hogy bármi történik veletek, az 


csak javatokra válhat, ha bennetek élhetek! Ez a megváltás lényege! Hogy ez Júdással vagy 
Júdás nélkül történt, kereszthalállal vagy kereszthalál nélkül, az teljesen mindegy! A megváltás 

nem az, amit Velem csináltak, hanem az, amit Én csináltam Magammal, vagyis az, hogy teljesen 
odaadtam Magamat nektek. Így teljesen azé vagyok, aki befogad Engem. Aki szeret Engem, azt 
Atyám is szeretni fogja, ahhoz elmegyünk, és lakást veszünk nála! Ettől kezdve őt baj nem érheti, 
mert bármi éri, az számára csak jót eredményezhet! 


157Jézus jelenlétének megtapasztalása alapföltétel: Az a világ, amelyben élsz, olyan 
emberekkel van tele, akiknek a legritkább esetben van élő hitük. Az élő hit nem csupán hit, 
hanem olyan megtapasztalás, amely alapján tanításom megvalósítására törekszik az, akiben ez 
az élő hit valóság, és nem csak szövegelés! Tanúskodni csak arról lehet, amit megtapasztaltatok. 
Az En jelenlétem a ti életetekben csak akkor válik élővé, ha megtapasztalás is áll mögötte. 


158A hamis krisztusok ismertetőjelei: A hamis krisztusok, akik az Én nevemben jönnek, 
felismerhetők arról, hogy lehangoló ijesztgetésükkel és magabiztos ítéleteikkel rá akarják erőltetni 
elgondolásaikat azokra, akik erre nekik lehetőséget adnak. A hamis krisztusok nem építenek, 
nem buzdítanak és nem vígasztalnak, hanem kijelentenek, ítélnek, fenyegetnek, magukhoz 
láncolni akarásuk érdekében másokat ijesztgetnek, és mindenképpen manipulálni akarnak 
benneteket. 


159Jézus hűsége hozzánk - Már kevés a hátralévő idő: Az emberi gonoszság égbekiáltó 
bűneit nagyon is hallom, s már készül az a pillanat, amely véget fog vetni ennek. De még egy 
kicsit bírjátok ki, gyermekeim! Igazságot fogok szolgáltatni nektek! Hamarosan igazságot fogok 
szolgáltatni! 


Amíg nem jön el ennek ideje, addig odaajánlom nektek erőmet! Fogadjátok magatokba! 
Kérjétek az Erőt, a türelmet! Hamarosan eljövök, és akkor meglátjátok, hogy megérte kitartónak 
lenni! Erőtök határán vagytok, tudom! Én szenvedek bennetek, értetek, veletek! De már nem kell 
sokáig várnotok! 


Szeretetem erejét adom nektek! Bízzatok Bennem! Nem hagylak el, és nem hagytalak el eddig 
sem titeket! 


160A boldogság tudatállapot. A boldogság tudatállapot. Tehát nincs külön földi és égi 
boldogság, mivel nincs külön égi és földi tudatállapot. A pokolból (földi életből) be lehet jutni a 
Mennyországba. Ez történik a halál után. De a poklot nem lehet bevinni a Mennyországba! 
Mennyországba csak Mennyországot lehet vinni, tehát a boldogság tudatállapotát, vagyis annak 
elfogadását és belátását, hogy csak jó származhat mindenből az Istent szeretőknek! 


A boldogság tudatállapotának alapja kétségtelenül a hit. El kell hinned azt, hogy van Isten, és 
ez az Isten szeret téged. Te akkor hiszed el ezt igazán, ha tudod, hogy téged csak jó érhet. Ha 
tehát bármi ér, akkor ezt a kérdést teszed fel magadnak: "miért jó ez nekem?" 


t61Barátkozás a halállal. A halál angyalával azért jó barátságot kötni, mert aki ezt megteszi, 
az nemcsak elhiszi, hanem idegileg is rendeződve tudja azt, hogy halált nem lát sohasem! Aki 
barátságot tud kötni a halállal, az minden félelem, minden szorongás alól kihúzza a talajt. 


162Minden ember halálra ítélt ember olyan értelemben, amilyen értelemben minden találkozás 
az elválás kezdete, és minden elválás egy olyan halál, ami csak időhosszban szokott különbözni 
attól a haláltól, amit temetéssel szoktatok lepecsételni. 


163A fejlődést nem lehet megúszni: Minden élő számára megváltozhatatlan törvény az, 
hogy fejlődnie kell! Ha nem vállalja önként, akkor rákényszerül szenvedések árán. A szellemi 
lények számára a fejlődés másik neve tanulás! Sokan éppen abba halnak bele, hogy nem 
vállalják az élet iskolájában azt a tanulást, ami gondolkodás-átalakítást kíván, mivel tudják, hogy 
ez együtt járna különböző érzelmi kötődések eloldásával. 


164A Jézushoz tartozók , szabadsága": Aki Hozzám tartozik, annak mindent szabad, de 
nem minden használ. Szabad aggályoskodni is, de ez egészen biztosan nem használ. Ennek 

legyőzése csak azáltal lehetséges, ha nem a maga tökéletességeivel vagy tökéletlenségeivel 
foglalkozik valaki, hanem örül annak, hogy Én végtelenül irgalmas vagyok, és igyekszik állandóan 
hálát adni mindazért, amit eddig Tőlem kapott! 


165Különbség Jézus és a többi vallás tanításai között. Van egy nagyon lényeges 
különbség az Én tanításom és a többi tanítás között! Ez pedig az, hogy amit Én tanítottam nektek, 
azt nem tükör által homályban tanultam meg, hanem színről színre láttam és hallottam, tehát 
tapasztaltam mindazt az Atyánál, amit elmondtam nektek. Akik előttem jöttek és utánam jönnek, 
még akkor is, ha a legjobb szándék vezeti is őket, de nem azt tanítják, amit Én, ezek Hozzám 
képest tolvajok és rablók! Senki nem jut az Atyához, csak Énáltalam! (János 14./6.) 


Én vagyok az egyedüli a világon, akinek soha nem kellett megtérnie! És akihez mindenkinek 
meg kell térnie, ha üdvözülni akar! Újjászületni csak Általam, Velem és Bennem lehet. E nélkül 
nincs üdvösség! (János 3./3.) 


166A megbocsátásról; A megbocsátás nem azt jelenti, hogy nem fáj a megbántás! A 
megbocsátás azt jelenti, hogy az, aki megbocsátott, átlépett a jogi igazság rendjéből az irgalmas 
szeretet rendjébe! Megbocsátani azt jelenti, hogy embertársaiddal kapcsolatban igyekszel olyan 
elnéző lenni, amilyen elnéző volt veled eddig az Isten! Megbocsátani annyit jelent, mint lehetővé 
tenni magad számára azt, hogy nyugodtan aludj, hogy idegileg önmagadra találj! 


Aki nem tud megbocsátani, az feltétlenül hazugságban él, mivel nem tudhatja, hogy aki őt 
bántotta, az mit örökölt, milyen hatások érték eddigi életében, és azt sem, hogy a kegyelem és 
annak akarata, aki őt bántotta, eddig hogyan dolgozott együtt! 


Az természetes, hogy mindenkinek fáj a szeretetlenség. De ha tudod, hogy ez az Én fájdalmam 
benned, akkor ezt is kitüntetésnek foghatod fel. Igen! Akár örömöm, akár fájdalmam osztom meg 
veletek, az mindig azt jelenti, hogy együvé tartozunk! 


167Isten örökkévalóságban gondolkodik: Isten még azt is megengedi, hogy gyermekei 
elkárhozzanak! Még azt is megengedte, hogy Engem, a Fiát keresztre feszítsék! Isten 
örökkévalóságban gondolkodik, és elvárja gyermekeitől is azt, hogy így gondolkodjanak! Nem az 
a boldog, akinek kívánságát emberek teljesíteni igyekszenek, hanem az, aki Isten akaratát keresi, 
és azt törekszik magáévá tenni! 


168Miért érdemes szeretni: Az teszi legjobban, aki nem azért szereti embertársait, hogy azok 
visszaszeressék, hanem azért, mert minden rászorulóban Én várom a segítséget. 


A szeretet nem más, mint észrevenni a rászorulót, és segíteni. Aki ezt teszi, az Engem szeret. 
Aki azt várja, hogy szeressék, az sok csalódáson keresztül tanulja meg, hogy nem érdemes erre 
várni! De azt is meg fogja tapasztalni, hogy talán onnan kap szeretetet, ahonnan nem is várta! 
Igen, mert Én mindig gondoskodom az Enyéimről úgy, hogy közvetlenül is megkapják azt a 
szeretetet, amire szükségük van, hogy lelkileg fejlődni tudjanak. 


A szeretni tanítás olyan művészet, amit nem lehet elkapkodni. Először azt kell megtapasztalnia 
a környezetednek, hogy te szabad vagy tőlük! Csak akkor, ha ezt a szabadságot kivívtad 
magadnak, remélheted azt, hogy súlya lesz a szavaidnak. 


169Az értelmes és értékes tevékenységre mindig van mód: Ha valaki nem tudja fizikai 
munkával elfoglalni magát, akkor még ott van az értelem! Imádkozni, elmélkedni, Velem 
társalogni mindig lehet! Gondolatban érdekes problémákat felvetni, megoldani próbálni, mindig 
lehet! A múlt hibáit föltárni, ezekért bocsánatot kérni, mindig lehet! Az eddigi életed kegyelmeit 
számba venni, azokért Engem dicsőíteni, mindig lehet. Másokért imádkozni, mindig lehet! És 
még sorolhatnám, hogy mi mindent lehet tenni annak, aki nem akar tétlenkedni. 


Azzal viszont, hogy veled ki és mit csinált, elfoglalhatod ugyan magadat, de nem ajánlatos! 
Csak ártasz vele magadnak! 

170A jó gondolatok és az alázat. Minden jó gondolatnak forrása az Isten! Alázat az, ha valaki 
nem önmagának tulajdonítja jó gondolatait, hanem Nekem! Aki azt gondolja, hogy méltatlan arra, 
hogy Én beszéljek belőle, az nem alázatos, hanem hitetlen! Igen, mert akkor azt sem hiszi el, 
hogy benne élek! 


171Minden ember benső érettsége, fegyelme azon mérhető le, hogy mennyire ura szavainak! 


172Az elméleti teológia és a szeretet útja: A teológiákon Istenről próbálnak ismereteket adni 
a tanárok, de Istent megismerni csak a szeretet útján lehet. Egy áldozatos szeretetben megélt 
élet jobban ismerheti Istent, mint akárhány teológiai tanár, akik könyvtárakat írtak tele Istenről! 


173A jelen megszentelése: Házat csak olyan alapra érdemes építeni, amely képes minden 
viharnak ellenállni. Tehát sziklára! E szikla nem más, mint a jelen pillanat megszentelése. 
Lehetnek szép álmaid a jövődről, de az alap, amire építened kell, az mindig a jelen! 


Neked ma kell jónak lenned, ma kell jól imádkoznod, ma kell jól tanulnod, ma kell 
segítőkésznek lenned, ma kell vigyáznod arra, hogy valakinek fölöslegesen bánatot ne okozzál, 
tehát ma kell szeretetben élned! A többi az Én dolgom veled! 


174Külső és belső csönd: Meg kell tanulnod elcsendesedni! Amennyire lehetséges, külső 
csendre is szükségetek van ahhoz, hogy meghalljátok a lelkiismereteteken keresztül megszólaló 
szellemi segítőtök hangját. De a legfontosabb a befelé koncentráltság! Tehát olyan benső csend 
megteremtése, amelyben a fantázia nem viszi el mellékvágányra gondolataidat! 


175A nyelveken szólás karizmájáról: A nyelveken szólást imává a szándék teszi. Mindenki 
bármely képességét felajánlhatja az Istennek! A Szentlélek a felajánlott képességet elfogadja és 
használja. Ha valaki a nyelvkészségét ajánlja fel, vagyis úgy ad ki hangot, hogy mozgatja a száját 
és forgatja a nyelvét, akkor a Szentlélek végzi a többit. 


A nyelvima nem közösségi ima. Aki nyelveken imádkozik, az önmagát építi, mivel olyan benső 
nyitottságot él át, amely alkalmassá teszi őt különböző benső szorongások, helytelen gátlások 
feloldására. 


Jól teszed hát, ha naponta imádkozol nyelveken, mert ezek az imák nagyon ki tudják 
szellőztetni lelked szobátit, és így idegileg erősítenek téged. 


Mások előtt csak akkor használd ezt a karizmát, ha van, aki meg is tudja magyarázni 
nyelvimádat. A nyelvima nem feltűnéskedésre való! 


A nyelvima bár a legszerényebb adományok közé számít, de mivel a Szentszellem 
adománya, ezért nagyon értékeld és használd! 


176Két forrás: Az igazi forrás mindig a Szentlélek és a józan ész! A józan ész pedig azt 
javallja, hogy mindenki legyen óvatos! És ilyen esetben a kontroll szempontjából egy tudós ember 
többet ér, mint egy szent! 


Okosság és óvatosság! Csak ezen a sínpáron tud életed vonata azon az úton haladni, amely 
azonos Velem, amely biztos és örök révbe juttathat téged Isten országában! 


177Bármennyire szeretlek, helyetted nem tudok üdvözülni! 


178Az eltúlzott bűntudat nem helyes: Jó az, ha bántanak mulasztásaid, de nem jó, ha 
ezeket, miután már megbántad, még tovább ragozod magadban. Te nem a másik embernek, 
csak magadnak ártottál, amikor nem tetted azt, amit tenned kellett volna. Ő attól sem jobb, sem 
rosszabb, sem boldogabb, sem boldogtalanabb nem lett. Mindenki saját szívében hordja 
boldogságának forrását, és nem mások magatartásán dől az el! 

Miután már megbántad bűneidet, örülj, hogy Isten előtt tiszta vagy! Örülj, hogy Isten benned él, 
és érted él benned! Örülj, hogy a Mennyországnak vagy hordozója, mert a mennyei Atyának vagy 
édes gyermeke! Ezt az örömödet, békédet senki nem veheti el tőled, mert Tőlem kaptad! Akkor 
vagy ezért hálás, ha felejtve mulasztásaidat, ennek tudsz örülni! Én már régen elfelejtettem 
botlásaidat! Hagyj föl vele te is! 


179A házi oltár nem bálványimádás: A házi oltár, a szentképek, a szobrok és hasonló 
tárgyak, amelyek arra hívják fel figyelmeteket, hogy együvé tartozunk, nemhogy nem ártanak, 
hanem kifejezetten kegyelmi eszközök, mivel közelebb kerülhettek ezek által Hozzám. A helyes 
ima, tehát lelkednek felemelése Hozzám, gyakran könnyebben lehetséges ilyen szentképek, 
szobrok, Rám emlékeztető tárgyak által, mint nélkülük. Ezeknek semmi köze a 
bálványimádáshoz. Aki bálványimádónak mondja azt, aki édesanyja fényképét megcsókolja, az 
lélekben még nagyon lekorlátozott, összekötözött ember. Azok a felekezetek, amelyek tiltják az 
ilyen képek, szobrok előtti imákat, azért tiltják, mert irányítói olyan szomorú tapasztalatokat 
szereztek e téren, hogy így látják jónak. Valóban vannak olyanok, akik pótcselekvésnek 
használják a szentek, szentképek, szobrok tiszteletét, s nem eszköznek a szeretet növelésére. 


Ne feledd! Minden rossz egy elrontott jó! Aki jól használja e képeket, szobrokat, az nem 
bálványimádó, hanem bölcs ember, aki megfelelő eszközök által el akar jutni ahhoz a célhoz, 
amely azonos Velem! 


180Az éjjeli álomról. Az álmoknak általában és elsősorban kiegyenlítő szerepe van. Az 
ébrenlétben megterhelt idegzet álomban akar regenerálódni, és a lelki egyensúly érdekében az 
alvás állapota nagyon alkalmas arra, hogy zsilipek és ablakok nyíljanak. Zsilipek, hogy elfojtott 
vágyak ne károsítsák lelketeket, és ablakok, hogy megfelelő energiákkal tudjatok feltöltődni. 


Vannak ártó erők, amelyek a jelen feladatokról úgy akarják elterelni a figyelmet, hogy az 
álmodót a jelen megszentelése helyett a jövővel való meddő elfoglaliságra késztetik. Mindig a 
jelen a legfontosabb! 


te1Erőfeszítés nélkül nincs haladás a hítben: A jó szándék önmagában nem elég. Komoly 
szellemi munka nélkül nem ismerhet meg Engem senki! Azért tettem lehetővé számotokra, hogy 
legyen Bibliátok, hogy legyenek Hang-könyvek, mert meg akarlak ismertetni Magammal 
benneteket. Az emberalatti vílág automatikusan valósítja gondolataimat. Az ember pontosan 
azáltal lesz ember, hogy vállalja a társi létet, a barátságot Velem. Így az önismeret és az 
istenismeret egy gyékényen árul! Sőt, egyik sem lehet meg a másik nélkül! 


182A Lélek minden tanítás forrása ma is: Istenben nincs változás! Még árnyéka sincs a 
változandóságnak (Jakab 1./17.) Ez azt jelenti, hogy Istennél semmi nem zárult le annak 
következtében, hogy bizonyos egyházi intézmények vezetői valamit lezártnak jelentenek ki. Én, 
Jézus, elmondtam nektek, hogy mindent átadtam, amit az Atyától kaptam (János 15./15-), de 
elmondtam azt is, hogy még sok mondanivalóm volna, amit nem bírnátok elviselni, de majd 
elküldöm a Szentlelket, s Ő tovább tanít benneteket (János 16./12-13.). 


Ígéretem alapján szavaimból azt kell következtetnetek, hogy csupán magjában kaptatok meg 
mindent Tőlem, és nem kifejtettségében. A Szentlélek az Általam hintett magokat kifejti az idő 
fonalán egészen az idők végéig, de tanítása nem kerülhet szembe azzal a tanításommal, amit az 
evangéliumaimban felismerhettek. 


Sajnos elment minden intézményes egyház a lényeg mellett olyankor, amikor különböző 
hitvallású felebarátaitokat máglyákon égettetek el, törtetek kerékbe, zártatok börtönbe, ítéltetek 
halálra, száműzetésre vagy gályarabságra, illetve elhallgatásra és mellőzésre. 


Amit magán-kinyilatkoztatásnak neveztek, az a köztudatban teljesen pontatlan tartalmat 
hordoz. Igen, mert kivétel nélkül minden ember részesül magán-kinyilatkoztatásban olyankor, 
amikor lelkiismeretének hangjára figyel. A lelkiismeret szava Isten szava bennetek. Ez a 
szószerinti magán-kinyilatkoztatás. 

Amikor valakinek olyan szerepet adok, hogy lelkiismerete karizmává minősül, vagyis 
megtisztítom, fölerősítem mások javára, akkor igenis legtöbbször nemcsak egy emberhez szólok 
Lelkem által, hanem sok emberhez azáltal a médium által, akit Lelkem erre a szerepre 
kiválasztott. 


A Hang-könyvek írója az egyike azoknak, akik a legtisztábban képviselik a katolikus tanítást 
ma országotokban. 


183Egy Jézus által javított magánima kapcsán a gyógyulásról: Eredetileg: ,Ezért én 
hiszem, hogy meggyógyultam Jézus Krisztus nevében." Javítva : ,Ezért én hiszem, hogy Jézus 
Krisztus nevében elindult bennem a gyógyulás az Ő szándéka szerint!" 


Azért tartom fontosnak ezt, mert az a legjobb, ha nem ti akarjátok meghatározni az időket! 
Jobb, ha Rám bízzátok ezt. Egy beteg nemcsak önmaga miatt beteg, hanem mások miatt is! Egy 
egészséges ember nemcsak önmaga miatt egészséges, hanem mások miatt is. Ezért amint nem 
szoktatok pár számmal nagyobb cipőt, ruhát venni senkinek, főleg ha felnőtt, mondván, majd 
belenő, éppen így jobb, ha Rám bízzátok a méretet, vagyis azt az időt, ami a legoptimálisabb a 
betegnek, környezetének egyaránt! 


184Helyes magatartás előrehaladott korban: Amíg a Földön vagy, mindaddig feladatod az, 
hogy minél kevesebb gondot okozz környezetednek, és minél több segítséget adj. Ezt akkor 
tudod megtenni, ha tudod, hogy nem akkor vagy terhére környezetednek, ha el kell látniuk téged! 
Nem, mert pontosan ilyenkor növekednek ők is abban a szeretetben, amely az Én áldásomat 
hordozza! 


Akkor könnyítesz környezeted helyzetén, ha nem panaszkodsz, inkább meghallgatod mások 
panaszát, és segítesz nekik abban, hogy tudjanak hinni Bennem! Ez a feladatod! Ez, és semmi 
más! 


185Egy sokat vitatott evangéliumi szakasz tisztázása: Amit Lukács 14./26-ban olvasol, az 
arra szólít fel radikálisan, hogy szabaddá kell válnotok minden megkötözöttségtől, ha azt 
akarjátok, hogy Lelkem irányítani tudjon benneteket. Szó sincs arról, hogy ellene tegyetek egész 
tanításom szellemének! Arról van szó, hogy a családi kapcsolatok szoktak a legnagyobb akadályt 
jelenteni annak megvalósításában, hogy ne személyekben, hanem feladatokban gondolkodjatok. 
Márpedig mindaddig, amíg nem tanultok meg feladatokban gondolkodni, addig a személyek iránti 
szeretetetek sem lesz egyértelműen tiszta és hatékony! Másokat megtanítani helyesen szeretni 
csak az tud, aki maga is helyesen szeret. Ezt célozza meg az a radikális megfogalmazásom, 
melyben a gyűlölet szó szerepel! 


186A predestínációról: Eleve elrendelés nem létezik! Ha lenne, akkor Én lennék a 
legnagyobb rosszakarótok! Igen, mert míg azt sugallom, hogy szabad lények vagytok, ennek 
pontosan ellenkezőjét tenném veletek! Kérlek, ne tarts Engem ennyire gonosznak! Tudom, ezt 
csak akkor fogod megérteni, ha nem azzal leszel elfoglalva, hogy te hogyan érzed magad, 
hanem azzal, hogy Én hogyan érzem magamat másokban! Szenvedésetek kulcsát egyáltalán 
nem Én tartom kezemben! A boldogságotok kulcsát igen! De ezt át akarom adni nektek! 
Átvételének éppen azért vannak feltételei, mert szabadok vagytok! Szeretni csak szabadon lehet! 
Tehát csak az tud szeretni, aki tud nem szeretni is! 


187A félelmek lehetséges okairól: Minden félelemnek három forrása van. A három közül 
kettőről tehettek, a harmadikról csak részben. 


a) Olyan megkötözöttségek, amelyek feloldására képesek vagytok Velem. Ilyen 
megkötözöttség emberekkel, állatokkal, tárgyakkal egyaránt lehetséges. 


b) Gyenge, erőtlen hit és bizalom Istenben, és olyan helytelen önszeretet, tehát önzés, 
aggódás, amely abból adódik, hogy saját szabadságod körén kívül is érvényesíteni akarod 
akaratodat. 

c) Előző életed okán vállalt karmikus sorsvonalad részeként is beépülhet életetekbe a félelem. 


Azért jöttetek a Földre, mert megkötözöttek vagytok, és Én azért jöttem a Földre, hogy 
segítsek . megszabadulni megkötözöttségeitektől. . Lelkem azért küldtem — el, — hogy 
megszabaduljanak azok, akik Őt befogadják magukba (2Kor 3./17.)! Bennetek élő Lelkem meg 
akar tanítani titeket arra, hogy emberi kapcsolataitokban ne érzéseítek, hanem Lelkem tudjon 
irányítani! Meg kell tanulnotok feladatokban gondolkodni! 


Amíg személyekben gondolkodtok, és nem feladatokban, tehát amíg az fontos számotokra, 
hogy ki az, akit szolgálnotok kell, és nem az, hogy Isten mit kíván tőled itt és most, addig 
félelmeiteknek ez a forrása nyitott marad. 


188Jézus ezért jött közénk: Ne mondjátok magatokat olyan kicsinek, mert nem vagytok olyan 
nagyok! Ha valóban olyan kicsinyek lennétek, már régen nem foglalkoznátok annyit magatokkal 
úgy, hogy Hozzám méregessétek magatokat. 


Én azért jöttem közétek, mert szeretlek benneteket, és nem azért, mert méltók lennétek 
Hozzám! Én, a bűnösök, vámosok, utcanők barátja, örömömet találom azokban, akik Hozzám 
jönnek abban a reményben, hogy Én majd felüdítem őket. Tehát nem azokhoz jöttem, akik 
tökéletesnek gondolják magukat, és legkevésbé azokhoz, akik annyira félreismernek, hogy félnek 
Tőlem! Én azokhoz jöttem, akik az élet terhét hordozva elfáradtak, és bízva Bennem felkeresnek. 
Ezeknek átadom azt a szívbékét, amit a világ nem adhat senkinek és el sem vehet senkitől. 


189Jézus végleges győzelme: Én legyőztem a világot, tehát ahol Engem megidéznek, Én ott 
vagyok közöttük. Márpedig tudnotok kell, hogy egyugyanazon helyen nem lehet együtt Isten és a 
Sátán! Az lehet, hogy ő körülöttetek tombol, de bennetek feltétlenül Isten él, ha ti ezt akarjátok. 
És ilyenkor még a legsátánibb körülmény is veletek tesz jót, mert az Istent szeretőknek minden 
javukra válik. Ha nem így lenne, akkor nem mondhatnám, hogy legyőztem a világot! 


190A keresztény élet hármasszabálya: E hármas vonatkozásnak: önmagaddal, Velem, 
embertársaiddal, tehát környezeteddel. 


Akkor indul el benned a rendteremtés, ha elfogadod magadat olyannak, amilyen vagy, tehát 
olyannak, akin dolgoznod kell, mert fölismered, hogy dolgoznod kell magadon! 


EI kell fogadnod Engem olyannak, amilyen vagyok, tehát tanulmányoznod kell az 
evangéliumaimat és más, Rólam szóló írásokat, de mindig úgy, hogy az evangéliumaim 
mérlegén kell ezeket súlyoznod, mert Én olyan vagyok, aki gondolkodás-átalakítást kérek tőletek. 


Harmadszor tanulmányoznod kell azt, hogy miben tudsz segíteni, szolgálni, hogyan tudod 
egyre jobban az Én szeretetemmel szeretni azokat, akikkel együtt élsz, mert környezeted, tehát a 
többi ember olyan, akiket helyesen szeretni csak akkor lehet, ha valaki bölcsen teszi ezt! 


191A titkon elfojtott, mások fölötti uralkodási vágyról: Amikor valaki mások miatt van 
gondban, akkor a háttérben mindig valami hatalmi vágy húzódik meg. Tehát az az elképzelés, 
hogy jobb lenne, ha nem magukra hallgatnának azok, akik miatt gondban vagy, hanem rád. 


Téged sem boldogíthat az, ha más lelkiismeretére hallgatsz! Neked is az rakja vállaidra a 
felelősséget, hogy saját elképzeléseid szerint döntesz akkor is, ha az egész világ ellenkezőjéről 
van meggyőződve, mint te. Ezt tudomásul kell venned másokkal kapcsolatban is. Le kell 
mondanod arról, hogy a lelked mélyén másokon akarj uralkodni, vagyis hogy másokkal 
kapcsolatban gondban légy! Ha még az Isten is lemondott erről, akkor neked sem lehetnek olyan 
érveid, amelyek a te igazadat indokolnák! 


A legtöbb anyós-probléma és családon belüli feszültségek abból erednek, hogy fegyelmezetlen, 
uralomvágytól megszállott anyósok és egyéb lények kéretlenül okosabbak akarnak lenni annál, 
akinek saját sorsa van, s aki természetesen felel is saját sorsáért. 

192Egészség és betegség az üdvösség szemszögéből. Semmiféle olyan eszköz, ami a 
földi élet meghosszabbítását segíti elő, nem nagyon alkalmas arra, hogy az emberek 
megtérjenek. A betegség és a szenvedés erre sokkal jobb eszköz! Az egészségnek pontosan 
annyi köze van a boldogsághoz, mint a betegségnek! A betegség mégis annyiban előnyben van 
az egészséggel szemben, hogy jobban ráirányítja figyelmeteket arra, hogy nem a Föld a ti igazi 
hazátok! Ezt nehezebb egészségesen felfogni, mint betegen! 


Minden betegség gyógyítható, de nem minden gyógyulás hasznos! Ez azt jelenti, hogy minden 
betegség figyelmeztet valamire, s ha valaki megszívleli a figyelmeztetést, akkor gyakran értelmét 
veszti számára a betegség, tehát meggyógyul. 


A boldogság feltétele tehát nem a test állapota, hanem a megtérés, amit gyakran az egészség 
inkább megnehezít, mint megkönnyít. 


193Aki betegséggel bajlódik, nem az Én részvétlenségem következtében van ilyen helyzetben, 
hanem azért, hogy rátaláljon arra az Istenre önmagában, aki nem arra való, hogy a földi életben 
szolgátok legyen, hanem arra, hogy ti legyetek az Ő szolgái, tanítványai a Földön. Aki ezt vállalja, 
igenis tapasztalni fogja azt, hogy Isten valóban szolga, de e szolgaszerepét csak az 
örökkévalóságban tudja kifejteni! De ott ki tudja és ki is fogja fejteni (Lk 12./37.)! 


194lsten , elhelyezkedése": Isten számodra önmagadon kívül nincs, ha benned nincs. 
Csupán arról van szó, hogy ha benned élek, akkor a körülményeidet tudom úgy irányítani, hogy 
minden javadra váljon. 


195Jézus üzenete az alaptalanul nyafogó pesszimistáknak. Az érzi magát 
szerencsétlennek, akinek kevés a hálálkodó, dicsőítő imája. E téren is át kell alakítanotok 
gondolkodásotokat. Nem úgy van, hogy ha szerencsések vagytok, akkor van helye a 
dicsőítésnek, hanem úgy van, hogy Én mindig és teljesen adom Magamat nektek, de ezt észre 
kell vennetek, mert különben hiába állok rendelkezésetekre. 


Ha meg tudod köszönni, hogy amikor annyian nem ébredtek fel reggel, te felébredhettél, ha 
meg tudod köszönni, hogy amikor annyi a vak, süket, béna, sánta és egyéb testi, szellemi 
fogyatékos, neked van ép szemed, füled, kezed, lábad, értelmed, amennyiben van, ha meg tudod 
köszönni, hogy amikor annyi ember éhezik, sőt, hal énen, neked van elegendő táplálékod, és 
még sorolhatnám, hogy hányan vannak vas-tüdőben, s te aránylag könnyen vehetsz lélegzetet, 
stb., akkor nem azt élnéd meg, hogy szerencsétlen vagy, hanem azt, hogy milyen jó neked, mert 
Isten gyermeke vagy, Nekem, Jézusnak édes testvére vagy, vannak angyalok, akik alig várják, 
hogy kapcsolatba kerüljenek veled, stb. Mikor örültél már annak, hogy föl van jegyezve neved a 
mennyben (Lukács 10./20.)? 


196A föld és a mennyország kölcsönösen kizárják egymást. Azt senkinek nem ígértem, 
hogy a Földön Mennyországot tudok teremteni körülöttetek. De azt igen, hogy Mennyországot 
tudok teremteni bennetek! Vergődés nélküli földi élet még a gyermeki mesevilágban sem adatik 
meg! A mesékben szereplők is csak nagy küzdelmek árán kapják meg (jó, rossz egyaránt) azt, 
ami nekik jár! Ne várj hát a Földön megoldást, csupán próbálkozást a megoldás irányában. Az 
irányt megadtam. Reggel Velem indulj, napközben Velem konzultálj, este Velem térj nyugovóra! 


197Mi használ és mi nem? Higgyétek el, hogy jobb vakon bemenni az életre, mint ép 
szemmel elkárhozni! Üdvösség, kárhozat nem a halállal kezdődik! A halál csak nyilvánvalóvá 
teszi azt, hogy a kettő közül melyiket hordja magában a lélek. 


Meg kell mondjam, hogy az, aki elveszíti szeme világát, az csak azt nem látja, amire (Lukács 
4./6.; Jézus megkísértése; LP) maga a Sátán tette rá kezét, ezt a pokolbéli világot! Ő, aki a 
hazugság atyja, Nekem soha nem hazudott. Ezen a helyen sem! 


198A gondviselés bölcsesége és az ítélkezés helytelensége: Annak soha nem szokott jó 
következménye lenni, ha valaki okosabb akar lenni a Gondviselő Istennél! 

akkor Istent szeretők vagytok, tehát minden javatokra válik. De annak, akinek megbocsáttok, 
csak akkor válik ez javára, ha megbánja vétkeit, és igyekszik jóvá tenni azokat, mert különben 
semmi nem válik javára! 


233Üzenet mindazoknak, akik úgy érzik, megkeményedett a szívük, és ezt fájlalják: Arra 
a keménységre, amelyet magatokban éreztek, szükségetek is van! Igen, mert abban az 
embertelen világban, amely körülvesz titeket, így tudjátok megóvni benső értékeiteket. Olyan 
állapot ez, mint a kérges tenyér. Az nem baj, sőt az a jó, hogy egy idő után megkeményedik a bőr, 
mert így védekezik a tenyér a komoly sérülések ellen. A lényeg az, hogy szívetek nyitott legyen 
Felém! 


234Tanítás a rendkívüli képességekkel rendelkező emberekről: A szerepeket kiosztó Isten 
különböző képességekkel látja el gyermekeit. Ezek a képességek mindig eszközjellegűek, és 
mindig arra valók, hogy kibontsák bennetek azt a szeretetet, amely szeretet másokat is szeretetre 
képes buzdítani. 


A rendkívüli képességek különös hangsúllyal erre valók! Van azonban ezeknek egy nagy 
veszélyük is. Minden esetben olyan méretű kísértéseket kell legyőznie annak, aki ilyen 
képességeket kap, amilyen méretű maga a képesség. Ez az oka annak, hogy ritkán tudok egy 
lenni olyanokkal, akik rendkívüli képességek birtokában vannak. 


Három ilyen terület van: művészet, sport, tudomány. Csak nehezen és ritkán tudok egy lenni a 
három területen eredményeket felmutatókkal. E három területen ugyanis nemcsak másnak, 
hanem különbnek is érzik, tudják magukat azok, akik rendkívüli képességekkel rendelkeznek. 


Ami Rajtam áll, Én mindent megteszek annak érdekében, hogy a képesség, mint eszköz, 
maradjon eszköz. 


A világ legnagyobb teológusán, aguinói Tamáson keresztül Én mondottam azt, amit ő mondott 
egyik folyosót seprő laikus testvérének, amikor ez az egyszerű laikus testvér a nagy tudós írásait 
dícsérte: "Testvér, a maga seprűje és az én tollam teljesen azonos értékű Isten előtt. Ha pedig ön 
tisztább szándékkal seper, mint én írok, akkor az ön seprűje messze megelőzi értékben a 
tollamat!" 


235A bűnrészességről: Akkor vagy bűnrészes, ha egyértelmű előtted, hogy belegyezésnek 
veszik mások tőled olyankor a hallgatásodat, amikor rosszat tesznek előtted. Általában nem nagy 
gond megérezni, hogy azok, akikkel kapcsolatban vagy, félreértenek vagy sem. 


Kevesen vannak, akik úgy tudják, hogy jót tesznek olyankor, amikor rosszat tesznek. 
Tulajdonképpen ilyenkor kellene szólnod, ha nem akarsz bűnrészes lenni. Különben meg kell 
tanulnod úgy együtt élni azzal a rosszal, amit az emberek tesznek körülötted, mint a madár, mely 
ha érzi, hogy recseg alatta az ág, még magasabbra száll, neked is jobban kell ilyenkor Felém 
igazodnod! 


236Az apokrif Tamás evangéliumról: Tamás evangéliuma nem azért nem került be a kánoni 
könyvek közé, mert ellent mondana tanításomnak, hanem azért, mert bizonyos korok és emberek 
e könyv hatására könnyen félrevihették volna a négy evangéliumomban található tanításomat! 
Éppen elég gond számotokra az, hogy a páli levelek nagy lehetőséget adnak erre nektek! 


Azért is van annyi szekta, ellentétes teológiai nézet, mert nem volt elég türelmetek kivárni 
evangéliumaim megjelenését, és engedtetek annak a csábításnak, hogy hamarosan visszajövök 
az ég felhőiben. A türelmetlenség mindig rossz tanácsadó! 


237Az őszinteségről. Az őszinteség nem erény. AZ őszinteség két esetben nevezhető pozitív 
magatartásnak. Az egyik az, amikor másképpen nem tud valaki könnyíteni lelkén, csak úgy, ha 
kibeszéli magát. Nagyon fontos ilyenkor, hogy az, aki így akar könnyíteni önmagán, legyen 
nagyon bölcs, és nagyon nézze meg, hogy ki előtt beszéli ki nyugtalanságát. 

A másik eset az, amikor valakinek, tehát egy másiknak, segítséget jelent, ha őszinte vagy 
hozzá bizonyos titkaid feltárásában. Arra tehát senki sem formálhat jogot magának, hogy bárki is, 
akár feleség, akár gyermek, akár barát, őszinte legyen hozzá mindenben. Ez egyedül és 
kizárólag Istent illeti meg! 


Legtöbb úgynevezett őszinte embert nem a másik ember megbecsülése indítja őszinteségre, 
hanem az önfegyelem hiánya, melynek nagyon alá tud játszani a másik ember kíváncsisága, 
szenzációéhsége! 


Csak Istenhez légy teljesen őszinte! Az emberekkel szemben, legyenek azok még oly közel is 
hozzád, légy mindig fegyelmezett és óvatos. 


238A szívbékéről: Az érzelmeket nem lehet konzerválni! A lelki békét azonban igen! Amint 
minden tenger ki van téve viharoknak, de a tenger legmélyén még a legnagyobb viharban is 
csend honol, úgy lelked mélyén biztosítani tudod békémet. E hasonlatot tovább gondolva, ha a 
tenger mélyén földrengés vagy vulkánkitörés van, akkor ott is megszűnik a csend és nyugalom, 
úgy a te lelkedben is, ha eluralkodik rajtad az önzés szelleme, ez képes felborítani lelked békéjét. 
De Én mindig és mindenki lelkében le tudom csendesíteni a legviharosabb hullámokat is! 


239Senki boldogsága nem épülhet más boldogtalanságára! 


240A legjobb módszer démonok ellen: Velem, Jézussal, a mennyei Atyával, a Szentlélekkel, 
az angyalokkal, égi Edesanyátokkal, Máriával és a többi Földet már elhagyott szentekkel kell 
foglalkoznotok, és azzal, hogy mi a teendőtök, amelyet Irántam való szeretetből naponta el kell 
végeznetek. Aki ezt teszi, azzal az ördögök nem tudnak mit kezdeni! Aki Hozzám tartozik, annak 
nem kell félnie az ördögöktől! Nekik kell félniük az Enyéimtől! 


A szenteltvíz jó a háznál! Jó egy Mária-érem a párna alatt is! De a legjobb az egészséges 
elfoglaltság! A szemtelen szellemek nem bírják sokáig elviselni, hogy ne velük foglalkozzanak! 
Annyira lealázó számukra, hogy messze elkerülik azt a személyt, helyet, ahol semmibe veszik 
őket. Szeress hálát adni! Szeress dicsőíteni! Szeress köszönetet mondani! Ha ez árad belőled az 
ég felé, akkor ez olyan tiszta légkört teremt körülöttetek, amely az ártó erőknek szinte 
kibírhatatlan! 


241Menny és pokol a földön: Aki azt mondja, hogy a pokol is, a Mennyország is itt van a 
Földön, az nagy igazságot mond. Csak egy kicsit kell pontosítanod. A pokol is, a Mennyország is 
itt a Földön dől el, hogy véglegesül-e valakiben vagy sem! Mindaz, aki itt a Földön magában a 
sötétséget, tehát a poklot hordozza, az a külső sötétségre vettetik. Mindaz, aki itt a Földön a 
Mennyországot hordozza, az az örök világosságra kerül! 


Az előbbiek abban tévednek, hogy azt gondoljak, csak itt a Földön van mindkettő. A valóság az, 
hogy itt is jelen van mindkettő, de a java csak ezután jön! Isten nem hagy magából gúnyt űzni! 


2424A személyes gonosz támadásainak kitett helyekről, városokról: Ha egy hely, egy város 
ártó erők nyomása alatt van, az jó jel! Gondolj Jeruzsálemre, gondolja a Szentföldre! Nincs a 
világon még egy hely, amelyik akkora szellemi, ártó erő nyomása alatt állna, mint ezek! Amelyik 
hely az ördögé, ott nem kell nagyobb erőt kifejtenie! Ahol ezt teszi, ott ő maga árulja el, hogy 
valamiképpen szent hely az, ahol ő élni szeretne, de ez nem nagyon akar úgy sikerülni neki, 
ahogy ő szeretné! 


243A New Age-ről. A "New Age" a jó szándékú, természetes emberi vágyaknak olyan 
kinyílása a szellemvilág felé, amely nyitottság lehetővé teszi a szemtelen szellemeknek is azt, 
hogy e vágyakat kihasználják rövid és hosszú távú emberi megtévesztésekre. 


Mint tudod, a "New Age"-ben sem rossz minden. A Földön nincs olyan, amiben minden rossz 
lenne! Még a pokolban sem rossz minden. A rossz hiány! Az abszolút rossz a nem-létezés! 

Mint mondottam, az új korszak, ami most rátok virradt, a jót is, a rosszat is jobban felszínre 
hozza. A jó szándékú embereket nem elégíti ki az, hogy csak az egyházak vezetői 
foglalkozzanak a szellemvilág dolgaival. Ez jó! Ami nem jó, az az, ha kontrollálatlanul bevesztek 
mindent! A kiéhezett ember nagyon hajlamos arra, hogy mindent megegyen, amit eléje tesznek. 
Ti most szellemileg, a szellemvilággal kapcsolatban nagyon kiéhezett emberek vagytok. Ezért 
kell vigyáznotok, hogy kellő kontroll birtokában legyetek. 


244 Mint a viharzó tenger esetében, e borzalmas világban is a mélyben csend és béke honol. 
E borzalmas világban is a mélyben az Én győzelmem szilárd! Én valóban legyőztem a világot! Ez 
igaz minden felszíni háborgás és borzalom ellenére is! 


245Akiben Jézus jelen van, soha nincs egyedül. Van a Földön olyan lelkiállapot, amikor 
nagyon elhagyatottnak érzi magát valaki, pedig ilyenkor vagyok hozzá legközelebb. Ez a lelki 
szárazság. Ez az elhagyatottság, és nem a magányosság érzése! 


Aki távol van Tőlem, az mindent elkövet, hogy emberek vegyék körül! A magány szinte 
kibírhatatlan számára. Képtelen a szembesülésre, ezért mindent elkövet, hogy tömegbe, 
társaságba vegyüljön, szintén Tőlem távollevő emberek közé meneküljön. 


Aki önszántából meditálni képes, az egy lelki szint elérésekor már inkább abból érez meg 
valamit, hogy Én benne vagyok nemcsak létbentartó, hanem boldogító módon is! 


246A megtért ember ismertetőjegyei: Nagy gond számotokra a Földön, hogy aki a testre 
koncentrál, annak lelkét nem lehet gyógyítani. Márpedig, aki beteg, az csak sokadik lépésben 
hajlandó elfordulni a testtől, és ráfigyelni arra, hogy lelkében keressen és találjon megoldást. Ez 
magyarul azt jelenti, hogy csak megtért emberrel tudok érdemben szót érteni. 


Megtért embernek nem az mondható, aki azt mondja magáról, hogy megtért, hogy hisz 
Istenben, imádkozik, igyekszik jót tenni, és arra törekszik, hogy parancsaimat megtartsa! Nem! 
Aki erre törekszik, az megtérés nélkül előbb-utóbb zúgolódni fog Ellenem és mások ellen, és nem 
fogja megérteni, hogy miért nem vehetett le Engem eddig a lábamról, miért nem alkalmazkodom 
hozzá, és miért nem tudja elérni azt, hogy mások igazodjanak, formálódjanak szándéka szerint! 


Az természetes, hogy aki megtért, az hisz Istenben, az imádkozik, az teszi a jót, és törekszik 
arra, hogy parancsaimat megtartsa! De ez csak következmény! Tehát a legjobb esetben is csak 
a második lépés! Az első lépés, ami a lényeg, az az, hogy a megtért ember belül, a lelkében 
kettős hazataláltságot él meg. Az egyik az, hogy ő otthon van Nálam, a másik az, hogy Én otthon 
vagyok nála! A megtért embernek esze ágában sincs, hogy önnön békétlenségéért, 
betegségéért, bajáért, gondjáért mást vagy másokat hibáztasson! Nincs, mert nincs is 
békétlensége! 


247A legbölcsebb magatartás az Istenre hagyatkozás: Spirituális érdeklődését mindenki 
azért kapta, hogy Velem foglalkozzon! 


Az ősellenség egyik gyakori és nagyon hatékony stratégiája az, hogy nem közvetlen, hanem 
közvetett módon igyekszik akadályozni a lelkek helyes fejlődését. Ez az indirekt mód szép és 
kívánatos mezbe öltöztet olyan tartalmakat, amelyek elrabolják az időtöket attól, hogy Velem 
foglalkozzatok. 


Hiteles médiumitást csak Én adhatok. Ehhez kérnetek kell a Szentlélek betöltődését. 


Atyám nektek, ha Bennem éltek, a Szentlélek által olyan szerepet ad, tehát olyan médiummá, 
közvetítővé ken föl titeket, hogy saját és mások lelki fejlődése érdekében karizmák által élni és 
működni tudok bennetek! 


A Szentlélektől kapott szerepben fejlődni csak alázattal lehet. Alázattal, és nem erőfeszítéssel. 
Senki nem siettetheti növekedését azáltal, hogy fejét próbálja fölfelé húzni! Csak megfelelő 

táplálkozás és életvitel által tud nőni, fejlődni az, ami él. Ez érvényes az Istentől kapott szerep 
kibontakoztatására is! 


248Jézus világossága: Ködösítés soha nem jön Tőlem! Én a világosság vagyok! A 
misztifikált ködösítések mindig a megtévesztő szellemek próbálkozásai, hogy különböző hiúsági, 
szereplési és egyéb negatív vágyaitok meglovagolásával eltérítse a lényegről életeteket. 


Kérjétek a szerénység, az egyszerűség, az átláthatóság kegyelmét, hogy meg tudjalak 
menteni benneteket a keserű csalódásoktól! 


249A lélek mint fa: A gyümölcs nem érik együtt a fa ültetésével! Fáradság előzi meg a finom 
zamat ízlelését! 


250Hathatós védekezés az ártó szellemek ellen: Nemcsak egy ateista, de minden szellemi 
lény átka visszaszáll arra, akitől az átok elindult. A szellemvilág lakói már régen tudják ezt, azért 
nem is mondanak átkot. Átok helyett inkább az ijesztgetéseknek legkülönbözőbb formáit 
választják, hogy a bennük lévő nyugtalanságot kivetítsék magukból. 


Semmit nem árthatnak az embernek a szemtelen szellemek mindaddig, amíg nem kezd el 
valaki velük cseverészni. A humor mellett a nagyvonalúság az az eszköz, ami képes föléje emelni 
titeket a titokzatos események fölé. 


251Lustaság, túlhajszoltság, a két véglet: A munkára teremtett ember nem lehet rabja a 
munkának! A véglet, amelyektől tartózkodnod kell: a lustaság és a hajsza! Nemcsak az a lusta, 
aki nem csinál semmit, hanem az is, aki nem azt teszi, amit tennie kellene. A lustaságnak e 
második formája még veszélyesebb, mint az első. Nem csinálni semmit nem lehet sokáig! De 
nem azt csinálni, amit kell, ezt egy életen át képes a lusta ember! Minden olyan munkán áldásom 
van, amely által szebbé válik valakinek az élete! A hajsza a menekülésnek, az elbódulásnak 
egyik formája! Minden ritmuszavartól tartózkodnia kell annak, aki az Én harmóniámat elfogadni 
akarja. Békét csak annak tudok adni, aki időt szán Rám! 


252Az önbocsánat szerepe: Magadnak kell tudnod megbocsátani! Nem arról van szó, hogy 
megideologizáld tetteidet, hanem arról, hogy elismerve hibáidat, bűneidet, próbáld elfogadni azt, 
hogy Én nem olyannak szeretlek, amilyen szeretnél lenni, hanem olyannak, amilyen vagy! 


Ez természetesen nem jelenti azt, hogy nem szeretném, ha olyan lennél, amilyennek látni 
szeretnélek, de az első lépés, az alap az, hogy olyannak szeretlek, amilyen vagy. Ha ezt 
megérted és elfogadod, akkor közösen fogunk dolgozni azon, hogy megfelelő irányba induljon el 
lelked fejlődése, képességeid kibontakozása. 


253A bennünk élő Lélekről: A legjobb segítődet sohase magadon kívül keresd! Lelkem 
temploma vagy! Lelkem az örökélet lehelete benned! Lelkem az örök élet szemüvegén át 
mérlegel mindent! Benned is! És tudomásodra hozza, ha az, amit vállalsz, súlytalan az örökélet 
mérlegén! 


A legjobb segítőd tehát a benned élő Lelkem, aki gondolataidra, szavaidra és cselekedeteidre 
így kérdez rá: Mi ez az örökkévalósághoz képest?! 


254A Szentlélek mindenkiben boldogító módon van jelen. Ez azt jelenti, hogy nem attól 
boldogtalan valaki, mert azzá teszik őt, hanem attól, hogy nincs élő kapcsolata a benne lévő 
Szentlélekkel. 


255Csak az érték, ami az örökélet mérlegén is érték. 


256A földi lét értelme: A földre senki sem jött azért, mert az emberi élet értelme itt 
megtalálható! Ide mindenki azért jött, mert az emberi élet itt megjavítható! 

Amíg nem döbbensz rá arra, hogy megjavulni jöttél, addig keserves kínok között újra és újra 
le kell születned a Földre, egyre nehezebb körülmények közé, amíg el nem fogadod, hogy nem 
másokat kell megjavítanod, hanem magadnak kell megjavulnod. 


257Jézus tanítása igaz és örök: Én soha nem helyesbítettem később tanításomnak egyetlen 
tételét sem! Ha pedig erre azt mondod, hogy nem hebehurgya az, aki ma mond valamit, és 
holnap rájön, hogy nem jót mondott, s ezért javít rajta, akkor erre csak azt tudom mondani, hogy 
Nekem soha nem volt olyan estém, amikor azt mondtam volna, hogy ha újra kezdhetném a napot, 
akkor másképpen beszélnék, mint beszéltem! 


Nekem egy örökkévalóság állt rendelkezésemre, hogy átgondoljam, mit fogok mondani, ha 
megjelenek közöttetek! Ezért mondhattam magamról, hogy Én vagyok az igazság, és nem azt, 
hogy Én vagyok a féligazság, vagy azt, hogy talán Én vagyok az igazság, de ez néha nem biztos! 


258A földi élet olyan terület, ahol becsületes munka nélkül nem lehet becsületesen élni, csak 
becstelenül! 


259A lelkiismeretvizsgálatról. Senki helyett nem tarthatok lelkiismeretvizsgálatot. Csupán 
segíteni tudok ebben. Üljünk le közösen, és jelenlétem tudatában vizsgáld meg eddigi életedet. 
Vizsgáld meg, hogy mit tettél, hogyan tetted azt, amit tettél?! 


Te Isten kertjének nemcsak egyedülállóan nemes virága vagy, hanem furcsa módon e virág 
gondozója is. Ezért kell rendszeressé tenned azt az önvizsgálatot, ami nemcsak felméri azt, hogy 
hol tartasz, hanem választ ad a hogyan tovább-ra is! 


260A keresztviselésről; Ha csak annyit törekszetek átélni, hogy tudnak rólatok ideát, és 
drukkol értetek egy egész Mennyország, akkor már nem is lesz olyan elviselhetetlenül nehéz az a 
kereszt! 


261Óvakodás a végletektől: A végletek általában nem megoldások. Egy folyó sodrása, ereje 
nem a két part szegélyén, e két végletnél van, hanem a közepén! Azon az úton, amit földi életnek 
neveztek, nagy művészet az egyensúlyozás művészete. Naponta kell tanulnotok! Az egyensúly 
keresését soha nem szabad föladnotok! 


262A misztika szükségességéről: Mindenki arra született, hogy misztikus legyen. Vagyis arra, 
hogy földi életének az a szobája, amelyen ez a címke áll; misztika, mindig nyitott legyen. Sajnos, 
ez a szoba legtöbbször zárva van, és a ti oldalatokon van a zár kulcsa. Én az ajtónál állok és 
kopogtatok. 


Az ajtó megnyitásának első feltétele a vágyakozás Utánam! A második a múlandó örömök 
átlépése, ezeknek hátat fordítása. A harmadik az alázat. Vagyis az, hogy amit helyesnek ismertél 
fel, azért minden gyalázatot, megaláztatást, szenvedést vállalj, és ugyanakkor nyitott légy arra, 
hogy lehet jobb is, mint amit pillanatnyilag a legjobbnak ismertél fel. Nem is három ez, csak egy, 
csupán három oldalról szemlélve. 


263A szentek és a szenvedés: A szenteknek nem kell semmivel sem többet szenvedniük, 
mint a nem szenteknek. Csupán arról van szó, hogy a szentek szembesülnek, a nem szentek 
menekülnek. A szentek előbb szembesülnek az önismeret fontosságával, s így előbb fel is tudják 
dolgozni az ezzel járó szenvedéseket, míg a nem szentek később kénytelenek szembesülni 
önmagukkal, s körülményesebben és lélekbe vágóbban kénytelenek megszenvedni nemcsak 
rossz tetteik következményeit csupán, hanem mulasztásaik következményeit is! 


264Aki egyszer ígent mondott Nekem, az nem egykönnyen tud Engem lerázni magáról! 


265Jézus követése teljes szabadságot igényel. Aki Engem befogad, az a Mennyországot 


fogadja be, az az Én békémnek kerül birtokába, az ráérez arra, hogy aki Bennem hisz, az halált 
nem lát sohasem! 

Engem nem lehet félig befogadni! Engem nem lehet tudatos megkötözöttségekkel együtt 
vállalni. Engem csak úgy lehet befogadni, ha valaki tudatosan szabad akar lenni minden 
megkötözöttségtől. A családi megkötözöttségektől is. Ha valaki megkötözött férjével, 
gyermekével, vagy bárkivel, az nem baj! De ha megkötözött is akar maradni, az baj! Annak 
szívében Nekem nincs helyem. Isten nem egymásra teremtett benneteket, hanem Önmagára. 
Senki nem szolgálhat két úrnak! 


266Katolikus és protestáns tanok általános jellege: A katolikus tanítás a pápai 
tévedhetetlenség, a szentségek hatékonysága, a szentek tisztelete és a halál utáni állapot 
(tisztítóhely, búcsúk nyerése, búcsúcédulák) területén túloz, míg a protestánsok e területeken 
csonkítanak! 


267A Fény gyermekével a sötétség fiai semmit nem tudnak kezdeni, mivel a legkisebb fény is 
mérhetetlenül erősebb, mint a legvaskosabb sötétség! 


268Mindenki átesik három  csalódáson: Mindenki csalódik önmagában, csalódik 
embertársaiban, és csalódik abban az istenképben, amelyet kialakított magában. Csak Bennem 
nem lehet csalódni. Ezért mondhattam, hogy senki sem jut az Atyához, csak Általam. 


269A keresztények hitetlensége: Nem hiszitek el sem a hetvenhétszer-hétszer megbocsátást, 
sem a gonosznak ellene nem állást. Nem hiszitek el, hogy az Élet megnyeréséhez az út az élet 
elvesztésén vezet keresztül, és azt sem, hogy szolgája, rabszolgája legyen az a másiknak, aki 
első akar lenni közöttetek. Nem hiszitek el, hogy mosnotok kell egymás lábát, és nem hiszitek el, 
hogy vigyáznotok kell Rám, ha nem akartok Engem és magatokat kárhoztató módon elveszíteni. 
Nem hiszitek el, hogy ti egymásnak testvérei vagytok, s ne nevezzétek magatokat sem atyának, 
sem úrnak, mert egy a ti Atyátok és Uratok! 


Ha Én szempontnak tartottam volna azt, hogy ti mit tartotok iszonyatosnak, és mit tartotok 
szalonképesnek, akkor nem neveztem volna vezetőiteket meszelt síroknak, és nem kiáltottam 
volna rájuk jajokat! 


Higgyétek el! Nem az volt az iszonyat, amiket Én mondottam, hanem az, amit ti Velem 
csináltatok! Az iszonyat az volt és az ma is, hogy még az Istent is felfeszítítek, csak ne legyen 
tükör, amelyben magatokra ismerhetnétek! 


270Az ázsiai, keleti misztikus gyakorlatokról: A keleti misztikusok, szentek gyakran más 
szavakkal ugyanazt a tartalmat képviselik, mint amit az evangéliumaimban elmondottam nektek. 
Csak az igaz bennük, amit Bennem is fel lehet ismernetek. Bennem, és nem bennetek! Én nem 
vagyok azonos a megkereszteltekkel! Nem igaz az, hogy szertartások által azonosulok veletek. 
Sehogy sem azonosulok veletek. Nektek kell azonosulnotok Velem! Nem Nekem kell tőletek, 
hanem nektek kell Tőlem emberséget tanulnotok. Ez áll a keleti misztikusokra is! 


Az a sok harc, keresés, aszkézis, önfegyelmező gyakorlat ételben, italban, életmódban, az 
nem Én vagyok! Aki Engem megtalál, az valóban az Életre talál! Aki Engem választ, annak nem 
kell! különböző légző és egyéb aszketikus gyakorlatokkal évtizedekig fegyelmeznie magát azért, 
hogy uralni tudja lehúzó vágyait, mert Bennem megvan, és akiben élhetek, abban Általam és 
Velem megnyílik az az erőforrás, amely nem más, mint az Én Lelkem kiáradása. 


271Csak Jézusban valósult meg az isteni inkarnáció: Egyedül Bennem testesült meg az 
Isten úgy, mint senki másban! Mindenki másban, Hozzám mérten, csak több-kevesebb sikerrel 
tudott ez megvalósulni. Tehát Hozzám viszonyítva mindenki torzított, mivel önmagát is kénytelen 
volt belevinni a kapott sugalmazott szövegbe. 


272Jézus prófétái. Azért küldök a földre prófétákat, hogy legyen lehetőségetek a 
mérlegelésre, s magatok lássatok rá arra, hogy melyik próféta hiteles és melyik nem az. 

Az Én hiteles prófétáim mindig társadalmilag kicsinyek, kiszolgáltatottak és szegények! De 
bárki által érezhető az a szívbéke, amit magukban hordanak, és ők nemcsak mondják, de 
boldognak is élik meg magukat különböző üldözések, alulértékelések közepette! Ők nemcsak 
tanításomnak, de valamiképpen sorsomnak is hordozói. 


Prófétáim tehát voltak, vannak és lesznek az idők végezetéig, és aki nagyon akarja, tehát 
akinek füle és szeme van rá, az fel is ismeri e küldötteimet! 


273Szenvedés Jézussal: Ha felvállalod és az Én szenvedéseimhez kapcsolod 
szenvedéseidet, gondjaidat, akkor tapasztalni fogod azt, hogy az Én erőm a te erőd is, és az Én 
békém a te békéd is. Aki hozzákapcsolja szenvedéseit szenvedéseimhez, az nagyon meg tudja 
tapasztalni azt, hogy Isten a körülményeknek is az Istene az ő számára! 


274Az üdvösségre segítő szenvedésről: A szenvedéssel úgy lehet megtanulni együtt élni, 
hogy árukapcsolásként hozzákapcsolod az Én szenvedéseimhez. Tehát amikor te szenvedsz, ha 
Hozzám kapcsoltad, ha Nekem felajánlottad, akkor együtt szenvedünk, tehát átélheted azt a 
kitüntetést, hogy részesülhetsz szenvedéseimben. Ez valóban kitüntetés! Ha ennek veszed, és 
hálát tudsz adni érte, akkor remélheted, hogy részesíteni foglak örömömben, benső békémben, 
dicsőségemben is. Ha fájdalmad így elmúlik, még az is lehetséges, hogy vágyódni fogsz utána, 
mert az Én szenvedésemben, tehát abban a szenvedésben, amelyet együtt éltünk át, van valami, 
ami édes, ami nagyobb értéknek mutatkozik, mint maga az öröm, amellyel eltöltöm lelkedet. 


275A feltámadásról, a megdicsőült testről. Olyan feltámadás, amely szerint a földből ki 
fognak bújni az elhantoltak, nincsen! Csak olyan feltámadás van, hogy a másik dimenzióban már 
meg is történt valóság az, amit a Földön ti még a jövő eseményeinek gondoltok. 


Valóban értelmetlen lenne az a feltámadás, ami után újra meg kellene halnotok. Az ilyen 
eseményt nem is feltámadásnak kell neveznetek, hanem újraszületésnek, tehát reinkarnációnak. 
Nincs tehát olyan feltámadás, amelyről te kérdezel. 


Én valóban feltámadtam, mert ugyanabban a testemben jöttem újra közétek, amelyben 
keresztre feszítettetek. Jelenleg nem vagyok ugyanabban a testben. Jelenleg megdicsőült 
állapotban vagyok, s ehhez hozzátartozik az, amit úgy lehet nevezni, hogy megdicsőült test. Ez 
abban a pillanatban megtörténik mindenkivel, akinek már nem kell újra megszületnie, amikor 
valaki meghal. 


Lesz új ég és új Föld, s az a bizonyos megdicsőült test, amely hozzátartozik örök életet 
hordozó személyetekhez, természetesnek fogja tartani azt a létállapotot. Én magam vagyok a 
feltámadás és az élet! 


276A feltámadásról: A gazdag szadduceus főpapok úgy próbálták megnyugtatni saját 
lelkiismeretüket, hogy tagadták a lélek létezését és a földi halál utáni életet. 


Én, Jézus, pedig anélkül, hogy a földi halált tagadtam volna, hirdettem, hogy van örök élet! 


A feltámadás hogyanjáról azért nem beszéltem nektek, mert a tér-idő dimenzióban élő földi 
halandónak nincs olyan antennája, amellyel torzításmentesen ezt felfoghatná, sem olyan 
jelrendszere, amellyel megfelelően ezt ki lehetne fejezni. 


Elégedjetek meg a ténnyel! Van örök élet, és van feltámadás! Bárki ennél többet akarna erről 
mondani, csak a különböző helytelen felfogásokat szaporítaná. 


Szellemi lény - ilyen az ember is - földi halálra úgy, mint a test, képtelen! Az, ami nem áll 
anyagi részekből, az nem eshet szét. A test nem ,része" az embernek, mint ahogy a ruha sem 
,része" a testnek. Az ember azért hord ruhát, mert több, mint test, és így fejezi ki, hogy vándor. A 
szellem azért jelenik meg a Földön testbe öltözötten, mert úton van! 

277Az embert is ugyanaz a Lélek élteti, mely Istennel azonos: Ha Én nem jelentem volna 
meg a Földön, akkor ti soha nem tudtátok volna meg, hogy Isten és ember létazonosságban 
vannak egymással az erkölcs területén. Vagyis egy-ugyanaz a Lélek boldogítja mindkettőt! Az 
embert sem boldogíthatja más, mint az Istent, vagyis a mindenkinek jót akaró szeretet Lelke! 


278A rágalmazásról. Engem, Jézust is sokan és sokszor rágalmaztak, és Én azt kértem 
tőletek, hogy amikor rágalmaznak benneteket, és hazudozva minden rosszat mondanak rátok 
Miattam, akkor adjatok ezért hálát, mert ez alapja lesz annak az örömnek és boldogságnak, amit 
megad Atyám mindazoknak, akik Hozzám kapcsolták életüket (Máté 5./11.). 


Engem, az Isten Fiát ördögnek neveztek, és mégsem gyötrődtem emiatt, bár fájt, de nem 
Magam miatt, hanem azok miatt, akik bántottak. Igen, mert ők voltak tévedésben, és nekik volt 
ezáltal elferdült a lelkiismeretük. 


Neked is meg kell értened, hogy attól te nem leszel jobb, ha dícsérnek, és nem leszel rosszabb, 
ha gyaláznak. Soha nem lehet a boldogságotok, illetve boldogtalanságotok alapja az, amit mások 
mondanak, gondolnak rólatok, vagy tesznek veletek. 


279Ki vallásos valóban? Mit értesz vallásosság alatt? Amíg azt gondolod, hogy bizonyos 
imák és vallási gyakorlatok elvégzése a lényeg, addig nem értettük meg egymást. Csak az 
mondhatja el magáról, hogy vallásos, aki tudja, hogy semmi más feladata nincs, mint az, hogy 
naponta azt tegye, amit En kívánok tőle. 


Ha elhiszed, hogy Isten gyermeke vagy, akkor azt is el kell hinned, hogy Isten legalább olyan 
jó, mint egy földi édesanya, s így semmi más dolgod nincs, mint naponta megtenni azt, amit a 
mennyei Atyád tőled kíván. 


280Különbség hit és babona között: Mikor egy betegtől azt kérdeztem, hogy hiszed-e, hogy 
meg tudom tenni azt, amit kérsz, akkor feltétlenül igényeltem agyának komoly Rám- 
koncentrálását! Értelemvesztetten hinni nem lehet, csak az értelem nagyon komoly 
erőbedobásával lehetséges az élő hit! Óriási tévedésben vannak azok, akik úgy gondolják, hogy 
az élő hit lehetséges gondolkodás nélkül! Így csak a babona tud megélni, és nem a hit! 


281Az egy szín alatti áldoztatásról: Más a szentmise és más az áldozás. Mivel Én élek, ezért 
természetes, hogy nincs külön a testem a véremtől! Praktikus tehát az egy szín alatti áldozás. 
Mivel a szentmise megjeleníti az utolsó vacsora és a keresztáldozat eseményeit, ezért ott 
szükséges az, hogy két szín alatt is jelen legyek. De teljesen ott vagyok mindkét átváltoztatott 
szín alatt! 


282Mit kíván tőlünk Jézus? Én soha nem kívánok olyan rendkívüliségeket, amelyek valami 
nagy, hősies vállalkozást jelentenének. Még az sem olyan, amikor arra kérlek benneteket, hogy 
legyetek olyan tökéletesek, mint a ti mennyei Atyátok tökéletes (Máté 5./48.)! Ilyenkor sem 
kívánok mást, mint azt, hogy legyetek természetes emberek! Mert amint a mennyei Atya nem 
lenne tökéletes Atyátok, ha nem cselekedne természete szerint, úgy ti sem lehettek igazán 
tökéletes gyermekei olyankor, amikor természetellenesen cselekedtek! 


Amint az Istennek, úgy az embernek is a szeretés a természete. Tehát a nemártás, a 
megbocsátás és a segítés. Ezt az életformát kell az imáitokban beleültetnetek szívetek-lelketek 
mélyébe! 


283Minden befelé fordulással kezdődik! Az élet forrása, a boldogság forrása mindig belül van! 
Hiába tisztítja valaki a folyamot, ha a forrás szennyezett! 


284Az alázatról és az igazi győzelemről. Nem sokat ér az a győzelem, ami a moralitás 


területén vereség. Nincs nagyobb győzelem annál, mint amikor valaki senkinek tudja magát 
Nélkülem! 

Ha ez megvilágosodik előtted, akkor megérted azt a kijelentésemet, hogy nem az 
egészségeseknek van orvosra szükségük, hanem a betegeknek, és Én nem a gőgös igazakat 
jöttem hívni, akik úgy gondolják, hogy nincs is szükségük bűnbánatra, hanem azokhoz jöttem, 
akik bűnösségük tudatában soha nem törnek pálcát mások felett, s alázattal hajtják meg fejüket 
életük keresztje előtt, mert tudják, hogy üdvösségük váltsága függ rajta! 


285A kisebbségi érzésről: Minden kisebbségi érzés mögött hiúsági komplexusok. állnak. 
Neked bőven megvan az a képességed, amire szükséged van, de ez csak akkor tud zavartalanul 
működni benned, ha nem másokhoz méricskéled magadat, hanem egyszerűen elkezded végezni 
a munkádat, függetlenül attól, hogy kinek mi a véleménye róla. Neked nem produkálnod kell 
magadat, hanem tenned kell azt, amire képes vagy. Ne mások kedvéért, hanem az Én kedvemért 
tedd azt, amit teszel! 


286Mire nem képes Jézus? Most elmondom, hogy mire nem vagyok képes. Nem vagyok 
képes a Földet Mennyországgá változtatni. De igenis képes vagyok a körülményeidet javadra 
fordítani, bármilyenek is legyenek azok! Nem vagyok képes a gondolkodásodat átalakítani, de 
igenis képes vagyok bármikor segíteni abban, hogy átalakítsd gondolkodásodat. A gondolkodás- 
átalakításon áll, bukik minden (Márk 1515)! Hiába van valakinek a zsebe a legdrágább kincsekkel 
tele, ha nem tud róla, annyi mintha nem lenne semmije! Hiába hoztam el és viszem be 
szívetekbe az Isten országát, ha valaki nem nyitja ki a szíve szemét, ami az élő hit, akkor 
számára ez annyi, mintha el sem jöttem volna hozzátok. 


287A fájdalommal történő szülésről. Minden szellemi lény részben egy külön világ, részben 
pedig hozzátartozik a nagy egészhez. Ennek az együvé tartozásnak következménye az, hogy 
azok, akik soha nem születnek le a Földre, s akiket jó angyaloknak neveztek, külön-külön is és 
együtt is döntöttek a jó, tehát a szeretés mellett. Azok pedig, akik a Földre születnek, az általuk 
igenelt önzést szintén külön-külön is és együtt is igenelték. 


A földi élet pokla tehát olyan tisztítóhely, ahol külön-külön is és egymásnak is szenvedést 
okozva történik bizonyos kiegyenlítődés. Az, aki leszületik, tudja, hogy fájdalmat fog okozni 
anyjának. Az anya, aki vállalja gyermekét, tudja, hogy ez számára fájdalommal fog járni, és azt is 
tudja, hogy születendő gyermeke is sokat fog szenvedni, mégis, szinte minden anya lelke 
legmélyén azt éli meg, hogy ebben tud kiteljesedni, ennek a kettős fájdalomnak vállalásában. 
Ezért az anya nem szidja gyermekét, hogy miért okozott neki a szüléssel fájdalmat, és a gyermek 
nem érzi bűnösnek magát azért, hogy fájdalmat okozott anyjának. 


Itt említem meg, hogy - sajnos - sok anya, később a gyermekével való kapcsolatát önzésre 


fordítja, ami különböző zsarnokoskodásban szokott megnyilvánulni gyermekével szemben. Úgy 
akarja később gyermekének a jót, hogy a gyermeke abban megy tönkre. 


288Ember tervez, Isten végez: Részben igaz, hogy ember tervez, Isten végez. Azért részben, 
mert Isten gondolkodó lényeknek teremtett benneteket, és amit nektek kell megtennetek szellemi 
síkon, azt Isten nem teheti meg helyettetek, mert ha megtehetné, akkor nem lennétek erkölcsi 
lények, akik felelősek tetteikért. De az is igaz, hogy Isten végez, mert ha azt akarjátok megtenni, 
amit Ő kíván, s ehhez gyengének érzitek magatokat, akkor erőért Hozzám kell fordulnotok. 
Vagyis csak együtt tudjuk tenni azt, ami boldoggá tesz benneteket! 


289A pogányok fogékonysága Jézus tanai iránt. A pogányok nem voltak annyira átitatva 
azzal a hamis felfogással, hogy a Messiás majd világhatalmat biztosít Isten választott népének, 
ezért e nagy akadályt nem kellett elhárítaniuk az útból, hogy felismerjék bennem az Isten Fiát. 
Ilyen értelemben valóban nagyobb volt bennük a fogékonyság Irányomban, mint a zsidóknál. 


290A tömeg és a személyes döntés viszonya: Minden ember külön-külön feltétlenül el fogja 
dönteni azt, hogy Velem vagy Ellenem! Tehát nem a tömeg. mert a tömeg az nem belülről 
érlelődik, hanem kívülről, és hol pálmaágakat szór Elém, hol "feszítsd meg!"-et kiált attól függően, 
hogy kívülről hogyan manipulálják. Az emberiség, a tömeg, bizonyos értelemben soha nem 
állapot. A Mellettem vagy Ellenem hozott döntés az nem hangulatot akar konzerválni, hanem 

hangulattól független állapotot hoz létre. Állapot akkor is, ha a felszínen ez nem, vagy csak 
nagyon szerényen mutatkozik meg. 


Ne zavarjon hát meg a tömeg sablonizált volta! Számodra ne legyen fontos szempont, hogy 
hol tart ma az emberiség. Csak az legyen a fontos, hogy te hol tartasz Velem kapcsolatban! 


291lsmeretszerzés, boldogság, erkölcs: Nem úgy van, hogy minél többet tud valaki, annál 
boldogabb. A teremtmények közül a Sátán az egyik legnagyobb értelmi tudással rendelkezik, 
mégis Sátán! Amíg az emberek nem arra törekszenek, hogy a jó akaratot növeljék magukban, 
addig csak erkölcsi visszafejlődésről lehet szó. 


Az erkölcsi fejlődés mindig benső út! A nemártás, a megbocsátás és a szolgáló szeretés útja. 
Erkölcsi, tehát a boldogságot jelentő fejlődésről csak ezen az úton lehet szó. Kívülről kapott 
ismeretek nem okozhatnak benső, lelki, erkölcsi fejlődést. 


Bármekkora áldozat árán szerez valaki sok és kiváló ismeretet a világról, ez az ismeret jobban 
szolgálja az emberek önzését, mint szeretetét. 


A múlandóság nem hordoz örök értékeket. Az örök értékek bennetek kell hogy legyenek, mint 
erkölcsi értékek. 


292Papi és katonai hívatás együtt. A papkatona az egy fából vaskarika az erkölcsi rendben. 
Az ilyen emberen lehet bosszankodni, lehet nevetni, de valójában nem lehet vele semmit kezdeni, 
mert olyasmit akar megélni, amire Én, a Földre lejött Isten azt mondottam, hogy képtelenség. Az, 
aki csak katona, megérthető. Évezredek beidegzettségét hordozza! Az erő világában élve tudja, 
hogy ott mindig annak van igaza, aki erősebb. De aki pap és katona, az istentelen is és 
embertelen is. Egy abszolút erkölcsi csődtömeg! 


293Jótanács kísértés, démoni zaklatás idejére: Ha olyankor, amikor ártó erők zaklatnak, 
elkezded dicsőíteni az Istent, akkor ezek az erők hamarosan el fognak kotródni tőled, mert ők 
nem vállalják azt, hogy okai legyenek az Isten dicsőítésének. 


Az első tehát az, hogy nem félni, hanem dicsőíteni! A másik pedig az, hogy nem különböző 
természetgyógyászokat keresni, hanem szeretni azokat, akikkel együtt élsz. A tevékeny 
szeretetnél jobb orvosság nem létezik sebeitekre! 


Neked nem különböző gyógyászokra van szükséged, hanem Rám, a te Jézusodra! Ott 
toporgok szíved kapujánál. Csak azt kell mondanod: , Jöjj, Jézusom! Járjuk közösen ennek a földi 
életnek poklát a Mennyországgal, tehát Veled a szívemben!" 


294A gyűlöletről: Nem az a lényeg, hogy gyűlöl téged valaki vagy sem, hanem az, hogy te ne 
gyűlölj senkit! A világon még nem volt ember, akit annyian és annyira gyűlöltek volna, mint 
Engem, Jézust, és mégis a legboldogabb voltam a világon! Nincs olyan pillanat, hogy valaki ne 
szidná az Istent, és, bár ez fáj Istennek, Isten mégis maga a boldogság! 


Minél több időt töltesz azzal, hogy örülsz annak, aminek örülhetsz, hogy az Enyém vagy, hogy 
szeretjük egymást, hogy a Mennyország él benned, annál kevesebb időd marad arra, hogy 
bánkódj. 


295Jézus békéje: Én nem úgy adom nektek az Én békémet, ahogyan a világ adja, ígéri a 
békét nektek. A világ nemcsak nem birtokolja, de nem is ismeri az Én békémet. A világ csak 
fegyverszünetet ismer, s ezt mérhetetlen áldozatok árán igyekszik biztosítani. De ez a béke 
képtelen arra, hogy megnyugtassa a háborgó szíveteket. Ez a béke csak arra jó, hogy háborúra 
készüljetek. 


Azért nem lehet az Én békémet két vagy több ember között megteremteni, mert ezt nem 
csinálni kell, hanem Tőlem elfogadni! Aki az Én békémet elfogadja, az kiteszi magát annak, hogy 

319Jézust szeretni: Engem szeretni nem bonyolult dolog. Csak el kell hinned, hogy az 
örökkévalóság gyermeke vagy. Csak el kell hinned, hogy az a rövid kis csip-csup földi élet nem 
érdemli meg azt a sok törődést, amit rápazaroltok! Csak el kell hinned, hogy aki tudja: van 
Gondviselője, annak nem lehet komoly semmiféle földi gond! Csak el kell hinned, hogy többet 
érsz a verebeknél (Máté 6./25-34.). 


, 320Jézus jelenléte és az ember felelőssége: Amit egészen biztosan tudnod kell, az az, hogy 
Én, Jézus, mindig veled, benned vagyok. Azt, hogy menj vagy maradj, nem dönthetem el 
helyetted, mert pontosan a kettőnk kapcsolatának lényegéhez tartozik az, hogy felelős személlyé 
kell válnod. 


321A vezeklésről: Vezeklésetekre Nekem, Jézusnak, nincs szükségem! Nem is szabad erre 
tenned a hangsúlyt. De tudnod kell, hogy közvetlenül Isten iránti szeretetedet csak vezekléssel 
tudod kimutatni. 


Azért nem erre kell tenned a hangsúlyt, mert Én, a te Jézusod arra tanítottalak, és azt éltem 
elétek, hogy emberek szolgálata által mutassátok ki irántam való szereteteteket. A hangsúlyt erre 
kell tenni! Ezt csak akkor szabad megváltoztatnod, ha Én, a te Jézusod, ezt közvetlenül 
tudomásodra hozom akár kijelentés, akár látomás, akár valami külső vagy belső jel által. Az 
Enyéim számára csak szubjektív Mennyország létezik. Csak a kárhozottaknak van objektív, tehát 
rajtuk kívüli Mennyország. 


322Az idő drága! A szeretet még drágább! Minden reggel tisztán kell látnod, hogy mire 
használod fel idődet és szeretetedet, tehát azt, hogy mit kell tenned, és amit tenned kell, azt 
hogyan kell tenned az elinduló nap folyamán! Ennél többre nem érdemes vágyódnod, mert a 
benső béke, ami a boldogság másik neve, nem a nagy tettek által, hanem a mindennapi élet 
feladatainak megfelelő elvégzésével valósul meg. 


323A jóban az a rossz, a rosszban az a jó, hogy minden múlandó! 
324Az élet nem olyan, amilyennek látod, hanem amilyennek látod, olyan! 


325A föld sokak számára tisztítótűz: A tisztítótűz olyan, mint sokak jelenben megélt élete. Ti 
tisztítótűzben vagytok most. Ennél kegyetlenebb tisztítótűz a ti számotokra nem létezik a 
halálotok után sem! Ebben a tisztítótűzben ég ki belőletek a kishitűség, a benső 
elbizonytalanodás, és nektek már itt, ebben a tisztítótűzben kell megtalálnotok lelketek nyugalmát 
Általam, Velem és Bennem! 


326Mi a legfontosabb? Sem egyházak, sem szertartások, sem beavatások nem juttatnak el 
Engem, Jézust hozzátok! Ez azt jelenti a gyakorlatban, hogy nem attól fogok szívetekben élni, 
hogy beléptetek egy egyházba, hogy vállaltatok egy szertartást, beavatást, hanem csak akkor, ha 
ti vállaljátok azt a gondolkodás-átalakítást, amely nélkül nincs életátalakítás sem (Márk 1./15.)! 
Csak annak tudok a szívében lakást venni Magam számára, aki nem mást, mint Engem, Jézust, 
akar befogadni szívébe! 


, Mindaz, aki fontosabbnak tartja azt, hogy gyógyítson, jövendöljön, látó legyen, mint azt, hogy 
Én, Jézus, éljek benne, az előbb-utóbb feltétlenül tönkre fog menni idegileg. Igen, mert 
természetellenes mindaz az emberben, ami nem Tőlem származik. 


Ha valaki életében abszolút Első vagyok, akkor annak adok olyan szerepet - akár gyógyítás, 
akár jövőbe látás, akár lélekbe látás vagy egyéb -, amilyet Én, Jézus, jónak látok adni! De csak 
annak adok ilyen karizmákat, aki nem ezeket a képességeket akarja mindenáron, hanem Engem, 
Jézust! 


327Mária és Márta: Én, Jézus, mindkettőt teljes szívemből szerettem. Ők mindketten Engem, 
Jézust, teljes szívükből szerettek. Mária a másikra figyelés szeretet-módját élte meg, míg Márta a 
másikat szolgálást tartotta fontosnak. 

A gyakorlati életben előbbre való a másikra figyelésben megélt szeretet, mert ebből 
szükségszerűen úgyis lesz másokat szolgáló szeretet is. A szeretetnek ez a formája soha nem 
fog tudni a maga lényegét illetően vállalattá válni. Az egymásra figyelésben nem történik 
kevesebb, mint az egymást szerető személyek szívbéli találkozása. 


A szolgáló szeretet képes szolgáltató vállalattá is alakulni, amikor és amelyből éppen a szívbéli 
találkozás marad ki. Legyen tanulság számotokra, hogy a gyakorlati életben a másikra figyelő 
szeretetre tegyétek a hangsúlyt. Ha ezt teszitek, akkor elgépiesedés helyett mindig tudni fogjátok, 
hogy hogyan tudtok a legoptimálisabb módon segíteni a rászorulókon. 


328Saját jövőnk milyensége tőlünk, és nem Istentől függ: Jövőtöket a mindenkori jelenetek 
határozza meg. Senkinek sincs a jövője Isten kezében! A jövő egy nem létező valóság. A jövőtök 
nem más, mint tervező-képességetek gyakorlati alkalmazása a jelenben. Ezt tehetitek Istennel és 
Isten nélkül is. Ha Istennel teszitek, akkor benső békétek van a jelenben. Ha Isten nélkül teszítek, 
akkor az álmodozás, a bódultság irányába hangoljátok be magatokat, és elindultok a csalódások 
sorozata felé. 


329Tetoválásról, piercingekről. Ami pedig a tetoválást és a különböző karikák hordását illeti, 
akár fülben, nyakban, orrban, ezek idegenek Tőlem mindaddig, amíg nem a szeretni tanítást 
célozzák meg. E nélkül az ilyesmi nem más, mint a benső üresség külső álcázása. 


Régen a rabszolgákat látták el ilyesmikkel. Ma az ördög rabszolgáira emlékeztetik a szemlélőt, 
ha nem a szeretet megjelenítését és a szeretni tanítást célozzák meg! Tömören azt tudom 
ajánlani, hogy ne alkalmazzátok ezeket, mert általában nem segítik elő, hanem inkább 
akadályozzák azt, hogy Én, a ti Jézusotok, általatok, veletek és bennetek életszerűen hatni tudjak! 


330A szellemek megkülönböztetésének képességéről: Egy szellemi lény létének 
milyensége a gyümölcseiről ismerhető fel. Minden szellemi lény erkölcsi értéke felismerhető 
azokról a gyümölcsökről, következményekről, amelyek tapasztalati valóságot eredményeznek 
számotokra. 


A jó fának jó a gyümölcse: szívbéke. A rossz fának rossz a gyümölcse: szomorú nyugtalanság. 


3314 diszkóbajárásról: Az biztos, hogy a diszkó nem az Isten temploma! Ezt tudod te is, és 
tudja mindenki. Oda nem megy senki azért, hogy ne ártson senkinek, hogy megbocsásson 
mindenkinek, hogy segítsen ott és akkor, ahol és akin lehetséges. Oda mindenki azért jár, mert a 
test kívánsága, a szemek kívánsága, az élet kevélysége hajtja oda. Diszkóba nem megy senki 
megtérni, csak eltérni! A diszkóban nincs boldogság, csak bódultság! 


A Földnek, mint működési területnek, a Sátán az ura, és templomai, imaházai, nagyon kevés 
kivétellel, a kocsmák, a diszkók és egyéb olyan szórakozóhelyek, ahová a kéjvágy, a bírvágy és 
az uralomvágy viszi az embereket. 


Biztos, hogy sem jól, sem okosan nem teszitek, ha oda jártok! Egészen biztos, hogy nem segíti 
elő boldogságotokat! Egészen biztos, hogy akadályozza benső békétek megtalálását és 
megőrzését! 


Felelősek vagytok magatokért, és bizonyos értelemben felelősek vagytok Értem, Jézusért is, 
aki bennetek akarok élni, és értetek akarok bennetek élni. Erre a diszkók világában képtelen 
vagyok! 


332ima démonoktól megszállott hozzátartozókért. Jézusom! Én a Tiéd vagyok, tehát Tiéd 
minden és mindenki is, aki hozzám tartozik. Szent Nevedre kérlek, isteni szereteted erejével 
fordulj e szenvedő lélek/lelkek felé, akit én megszállottnak tartok. Áldd meg őket! Áraszd rájuk a 
megszabadítás Lelkét, a Te Szent Lelkedet! Tégy tanúságot az ég összes angyalai előtt és 
előttünk, gyarló gyermekeid előtt, hogy kedves Neked az, ha kérő imával fordulunk Hozzád! 
Váltsd be ígéretedet, amelyet Lukács evangéliumában (Lk. 11./13.) olvashatunk: ,Ha tehát ti, akik 

bár gonoszak vagytok, tudtok jót adni fiaitoknak, mennyivel inkább adja mennyei Atyátok a 
Szentlelket azoknak, akik kérik!" Én kérem a Te nevedben, hogy árassza a mennyei Atya a 
Szentlelket erre a személyre/személyekre, akikért most imádkozom! 


333A Jézusra való ráhagyatkozásról. Senki nem szeret téged úgy, mint Én, Jézus. Ha 
feltétel nélkül adod át magadat Nekem, akkor ezzel azt igazolod, hogy jobban bízol Bennem, mint 
önmagadban, és ez nagyonis így van rendjén. 


Senki nem akarja jobban boldogságodat, mint Én, Jézus. Részemről akkor tudok mindent 
megtenni boldogságod érdekében, ha nem szabsz Nekem feltételeket, hanem engeded, hogy 
Lelkem irányítson téged döntéseidben. 


Aki Rám bízza magát, az nem kitöltetlen csekket ír alá, az nem látatlanban ugrik valami 
semmibe, hanem pont fordítva! A boldog örökkévalóságát írja alá, és a világokat teremtő Isten 
oltalmába helyezi magát. 


334Miről tudhat a szellemvilág és miről nem: A szellemvilág részben tudja gondolataitokat. 
A szellemvilág személyei azonban nem mindentudók! Isten tud mindent. De teremtményei 
nincsenek teljesen kiszolgáltatva egymásnak, úgy sem, hogy mindenki mindenkiről mindent 
tudhatna. Még Rólam, Jézusról, sem voltak mindannyian egészen biztosak arról, hogy ki is 
vagyok tulajdonképpen. Minden szellemi lénynek joga van ahhoz, hogy olyan titkai legyenek, 
amelyeket csak az Isten tudhat. 


335Felelősek vagyunk napjainkért. Minden egyes nap egy olyan adomány Isten részéről 
számodra, amelyről feltétlenül számot kell adnod magadnak a halálod pillanatában. Nem 
mindegy tehát, hogy mire és hogyan használod fel a kapott napokat! Azon a téren, amely téren 
felelős vagy magadért, teljesen mindegy, hogy hány éves vagy! Azt kell megélned, hogy minden 
egyes napod az utolsó nap, amely felett rendelkeztél! Ez így is van, mert egyik nap sem tér többé 
vissza, és egyik nap sem múlik el nyomtalanul! 


336Maga a földi élet, mint betegség, nem gyógyítható. 


337Helyek megszenteléséről.; A Földnek vannak szent, áldott helyei, és vannak olyan 
területei, amelyeken zavaros lelkek tanyáznak. Bárhová mész, ha csak gondolatban is, de 
megáldod a helyet, ahová lépsz, hidd el, külső kegyelmeket biztosítasz ahhoz, hogy a benső 
kegyelem, az Én jelenlétem hatékony ereje jobban tudja árasztani áldását. 


Beszéltek szentföldről, beszéltek zarándokhelyekről. Igazatok van, mert kegyelmi helyek ezek. 
De ilyen helyeket ti magatok is létre tudtok hozni akár otthon, akár máshol, ahol konkrét módon 
áldásomat lokalizálni akarjátok. Nemcsak kenyeret, nemcsak tárgyakat, de helyeket is meg lehet 
áldani! Vess keresztet a párnádra, s úgy hajtsd álomra fejedet. Tapasztalni fogod ennek jótékony 
hatását. A jó alvás, a frissítő álmok gyakran biztosíthatók imádságok és áldások által. 


338Milyen az igazi szeretet? Az igazi szeretet nem érzelem. Az igazi szeretet jót akarás! Az 
szeret helyesen, aki akkor is jót akar, ha jól érzi magát, és akkor is, ha nem érzi jól magát. Nincs 
külön belső vagy külső szeretet, mint ahogy nincs külön belső vagy külső jót akarás. A helyes 
szeretet feltétlenül önzetlen, tehát elsősorban nem élvezet, hanem áldozat! Minél nagyobb 
szeretet él valakiben, annál nagyobb benne az áldozatvállalásra való készség. A szeretet 
mércéjét tehát mindig az adja meg, hogy mekkora áldozatra képes! 


339A szívbékéről. A szívbéke soha nem következmény, hanem kiindulópont! Nem úgy van, 
hogy majd akkor lesz szívbékéd, ha minden rendeződik, hanem fordítva: akkor rendeződik 
minden, ha Tőlem átveszed azt a szívbékét, amelyet állandóan felkínálok neked a lelked mélyén. 
Az Én békémet akarom átadni! Azt akarom, hogy a lényeget, tehát a te boldogságodat tekintve, 
ami az Enyém, az a tiéd is legyen! Ez pedig a szívbéke! Ez az, amit sem adni nem tud neked 
Rajtam kívül senki, és soha el sem vehet tőled senki! 

340Kik a valóban boldogok? Soha nem mondtam, hogy boldogok azok, akik jól érzik 
magukat! Isten szemében azok a boldogok, akik nem ártanak senkinek, akik megbocsátanak 
mindenkinek, és akik segítenek ott, ahol erre lehetőségük van! 


341lgaz, hogy a Mennyország erőszakot szenved, de ez az erőszak nem mások feletti 
győzelmet jelent, hanem azt jelenti, hogy a Mennyek Országába az önmaguk felett aratott 
győzelem juttatta el az enyéimet! 


342A megtévedt emberekről. A megtévedt emberek több kárt, nagyobb szenvedést okoznak 
az emberiségnek, mint a gonoszok! Igen, mert sokkal többen vannak, s általában a gonoszok 
szolgálatában állnak. 


A hadseregekben, a különböző vallásokban, felekezetekben élők több mint kilencven 
százaléka tévedésben élő emberekből áll! Gyakran még vezetőik sem gonoszok, csupán 
megtévedtek! Tehát jóval kilencven százalék fölött van a tévedésben élők száma! De azért 
vannak közöttük, főleg a vezetőik között bőven olyanok, akik az ördög-atyától vannak! 


343Jó-e a túlzott alázat? Az mindig gyanús, ha valaki túl alázatos! Az ilyen ember nem 
alázatos, hanem bizonyos aljas célok érdekében meg akarja játszani magát! 


344A szűzenfoganásról.: Én valóban a Szentlélektől fogantam. Ha még lett volna más 
vértestvérem is, akkor iszonyatos botrány lett volna abból, hogy Én, közvetlen halálom előtt, 
tanítványomra, és nem valamelyik testvéremre hagytam Anyám földi életének további 
gondozását. 


345Bíztatás a magányosoknak: Addig vagy magányos, ameddig Én, Jézus, magányos 
vagyok benned! A magányosság feloldásához nem elég egy személy. Oda legalább kettő kell! Én, 
Jézus, hiába élek benned boldogító módon. Hiába találtam rád! Neked is Rám kell találnod 
magadban, neked is kell hogy eltöltse szívedet a vágy: boldogíts Engem, a benned élő Istenedet! 


Amikor azt látod, hogy mások mennyivel szerencsésebbek, mennyire jobb nekik, mert van jó 
barátjuk, jó családjuk, akkor te, aki a nagy egésznek csak kis szeletét tudod átlátni, a többit 
fantáziáddal egészíted, színezed ki. Nem látsz a kulisszák mögé. 


Én, Jézus, soha és senkinek nem mondtam, hogy boldogok azok, akik jól érzik magukat. De 
bizony mondtam, hogy vannak akik sírva, szomorkodva boldogok, mert tudják, hogy a földi élet 
egy nagy adósságtörlesztés! Az a tudat pedig, hogy egyre kevesebb az adósságod, nemcsak 
megkönnyebbülést eredményez, de vágyakat is ébreszt arra az utolsó órára, amely után már 
nincs adósság, nincs könny és fájdalom, csak örökkön örökké öröm a Szentlélekben. 


346Jézus fölötte áll minden vallásalapítónak: Nincs olyan, hogy van Buddha, Krisna, 
Konfuce, Mohamed, Jézus. Én, Jézus, nem vagyok egy sorba állítható senkivel! Mindenki, aki 
valaha a Földön élt, elmondhatja magáról, hogy volt életében egy olyan pillanat, esemény, amikor 
megtért. Nekem, Jézusnak, soha nem kellett megtérnem, mert Bennem maga az Isten jelent meg, 
öltött testet. 


347Miért jött Jézus közénk? Megszabadítónak jöttem közétek. Azokat a karmikus 
megkötözöttségeiteket, amelyekkel való birkózásotok nem más, mint adósságtörlesztés, Általam 
és Velem feltétlenül enyhíthetők, sőt meg is szüntethetők. Bizony, a boldogságnak, a benső 
békének, ára van. Az örök boldogságnak szintén! 


Én, Jézus, nem vallásalapítónak jöttem közétek!!! Én részben azt az ősmeggyőződést jöttem 
feléleszteni bennetek, amely szerint minden ember: EMBER! Mindenkinek joga van önmagát 
embernek gondolni, és kötelessége mindenkinek az, hogy minden embertársát emberként 
kezelje akkor is, ha az látszatra már lemondott emberségéről, azaz iszákos, drogos, erkölcstelen, 
közveszélyesen agresszív. Másrészt azért jöttem közétek, hogy erre a hitre, erre az 
ősmeggyőződésre felszabadítsalak benneteket. 


193 


348Halottak mozgástere: Soha nem adatik meg szellemi lényeknek olyan, ami miatt bárkinek 
is gondban kellene lennie. Halottaitok nem járhatnak vissza kényük-kedvük szerint. Ártani 
semmiképpen! Esetleg arról lehet szó, hogy valaki a megholtak közül engedélyt kap arra, hogy a 
Földön maradt szerettei közül valamelyiknek olyan visszajelzést küldjön, ami a Földön 
maradottnak lelkileg javára válik. De ez is nagyon ritka, mivel mindenkinek azért van őrangyala, 
hogy az ilyen feladatokat ellássa. 


349Mi földi létünk célja? Nem azért születtél a Földre, mert itt meg lehetne találnod életed 
végső célját. Itt csak rá lehet jönni a végső célra, de megtalálni nem lehet, egyszerűen azért, mert 
ahol valami nincs, ott azt nem lehet megtalálni. 


Az ember végső célja, mint a Nap az égen, nem a Földön van. A Nap, ha a Földön lenne, akkor 
nem lenne élet a Földön. De mert nem itt van, ezért képes a Nap éltetni mindent, ami a Földön él. 
A földi ember Napja az örök élet! 


350A földi élet nem Mennyország, hanem egy küzdőtér! Földi életed végéig tartani fog, ha 
Hozzám akarsz tartozni. Ez egy olyan szabadságharc, amely állandóan figyelmeztetni fog téged 
gyarlóságodra, tehát alázatra nevel, s ugyanakkor előkészít arra, hogy újjászületésed által ne 
kelljen többé újra megszületned a Földön. 


351Milyen az Isten? Isten olyan, mint Én, Jézus! Aki Engem látott, az az Atyát látta. Ha 
foglalkozol Velem, Jézussal, akkor egyre világosabban fogod tudni azt, hogy milyen az Isten. 


352A világ fiai és a választottak: Azért szólítottalak fel benneteket már a nyilvános 
működésem kezdetén arra, hogy alakítsátok át gondolkodásotokat, mert Velem, Jézussal, csak 
azok tudnak egyek lenni, akik nem úgy gondolkodnak, mint a világ fiai. Bizony, ami Előttem 
dicsőség, érték, az a világ fiai szemében balgaság. Ami Előttem megvetendő, az a világ 
szemében dicsőítendő. 


Én, Jézus, nem azt kértem az Atyától, hogy vegyen ki benneteket a világból, hanem azt, hogy 
szabadítson meg a gonosztól! Ezt meg is teszi azzal, aki nem akar azonosulni gondolkodásában 
a világgal. 


353Néhány szó az első és a második (káoszból kozmoszt) teremtésről. A teremtett 
világgal kapcsolatban csak annyit közölhetek veled, hogy minden szépnek, jónak, igaznak, 
minden rendnek, éltető, életben tartó törvénynek forrása a Teremtő! De a Teremtő teremtményeit 
is beleveszi társként teremtő munkájába. 


A szellemvilág a Teremtő közvetlen teremtése. A többi, bizonyos értelemben közvetett 
teremtése a Teremtőnek. 


354A magánkinyilatkoztatásokról és a közvetítő személy helyes magatartásáról. A 
magán-kinyilatkoztatásokat csak annak kell elfogadni, aki kapja azokat. Kívülállókkal teljesen 
fölösleges erőszakoskodva elhitetni ezeket. Isten senkitől sem várja el, hogy dicsekedjék. 


Ha valakinek a látomásai az Istentől vannak, serény lesz a szolgáló szeretetben. Bár ebben 
sem lesz erőszakos, sem saját elképzeléséhez ragaszkodó, hanem csendes és bölcs lesz 
minden szavában. 


A valóban Istentől származó látomások tehát nem az emberek előtt akarják naggyá, 
különlegessé tenni a látomást látót! Aki látomásokra hivatkozik, az mindig gyanús! Ne látomásai 
miatt akarjon valaki kitűnni embertársai közül, hanem szeretete, alázata, fegyelmezettsége által. 
Ez az Istennek tetsző magatartás. 


355A halál pillanata: Ha ,szájbarágóan" olyasmiről akarnálak benneteket tudósítani a 
szellemvilág felépítésével, működésével kapcsolatban, amit ha előbb nem, hát a halálotok után 

úgyis tapasztalni fogtok, akkor olyasmire vállalkoznék, mintha egy színvaknak akarnék beszélni a 
liláról. 


Nemcsak Isten van bennetek boldogító módon, de bennetek van valamiképpen az egész 
szellemvilág is, amint a fehér fényben benne van a szivárvány minden színe. Ebből a bennetek 
lévő csodavilágból meríthettek erőt, bátorítást, buzdítást, tehát minden olyan hatást, ami épít, 
buzdít és vígasztal benneteket oly mértékben, amilyen mértékben hisztek ebben a bennetek lévő 
csodavilágban! 


A halál pillanata az, amikor a ,fehér fény" színeire bomlik! A halál pillanata a nagy felébredés! 
A halál pillanata az örök élet megtapasztalásának kezdete. 


356A lelkiismeret jelentőségéről. Az őszinte bűnbánat nem kevesebb, mint egy gyónás. A 
lelki áldozás nem kevesebb, mint a szentségi áldozás. És egy házasság sem attól érvényes vagy 
nem érvényes, hogy különböző egyházi vagy világi bíróságok mit tartanak róla, hanem attól, hogy 
maguk a házasfelek mit tartanak róla. A lelkiismereti fórumnál magasabb fórum nem létezik. 


Természetesen mindenkinek téves a lelkiismerete, ha tévedhetetlennek gondolja magát. A 
lelkiismeret egy olyan fejlődő, tisztulni képes isteni hang bennetek, amely a mindenkori 
nyugalmat tudja biztosítani abban, aki jó szándékkal itt és most azt teszi, amit e lelkiismeret diktál. 
Mindig mindenki képes lelkiismerete szerint cselekedni! 


A boldogság-boldogtalanság csak erkölcsi téren valósulhat meg. 


357Isten jelenléte bennünk: Már Illés próféta is megtapasztalta, hogy az Isten nincs benne 
romboló szándékkal sem a szélviharban, sem a földrengésben, sem a tűzvészben (1Kir 19./11- 
12.). De benne van építő, buzdító és vígasztaló módon abban a halk és szelíd hangban, amely 
ma is szól minden emberhez a lelkiismeret hangján keresztül. 


358A szabadság örök törvénye az, hogy a lehetőség soha nem azonos a kényszerűséggel! 


359Jézus irányultsága irántunk: Egyetlenem vagy, tehát természetes, hogy ehhez 
hozzátartoznak tökéletlenségeid is. Bizony, ezekkel együtt szeretlek. Kérlek, hagyj Nekem is 
valami munkát a te tökéletességed terén. Bízz jobban Bennem, és fogadd el magadat olyannak, 
amilyen vagy. Nem lehet ez erődet meghaladóan nehéz, ha tudod, hogy Én olyannak fogadlak el, 
amilyen itt és most vagy. 


Nem arról van szó, hogy erőfeszítéseid fölöslegesek, de igenis szó van arról, hogy Én, Jézus, 
nem erőfeszítéseid miatt szeretlek, hanem azért, mert Én olyan vagyok, hogy csak szeretni 
tudlak téged! 


Az ősellenség mindent elkövet, hogy gyarlóságaid miatt ne légy boldog Velem, Én pedig 
mindent elkövetek azért, hogy az irántad való szeretetem miatt örülj Nekem! A választás rajtad áll, 
hogy melyikre teszed a hangsúlyt! 


360Szegénység-gazdagság paradoxon: A szegénység, lényegét tekintve, nem pénz kérdése. 
Bár legtöbbször egybeesik a kettő. A szegénység látás kérdése! 


Aki azokat látja, akik nála szegényebbek, annak szívében uralkodóvá válik az, hogy van 
adnivalója, és kell is adnia, vagyis ki kell mutatnia gyakorlatilag is szeretetét, tehát szegényítenie 
kell magát. Ilyen értelemben tehát Isten szemében az a szegény, aki gazdagnak tudja magát. 


A gazdag az, aki mindig a nála gazdagabbakat figyelve azt éli meg, hogy neki nem adnia, 


hanem állandóan kapnia, szereznie kell. Így tehát az önzés uralja életét. A gazdag tehát Isten 
előtt az, aki szegénynek tudja magát. 

A szegénység és a gazdagság tehát élettér, és nem mennyiség kérdése. Ezért nincs a 
gazdagoknak életterük a Mennyországban, és ezért az üdvösség csak a szegények osztályrésze, 
mert a Mennyország csak a szeretésnek lehet az élettere, tehát azoknak, akik adni akarnak 
másoknak, és nem kapni, szerezni akarnak másoktól. 


361Én személyekben, és nem népekben gondolkodom. Ezért nincs kollektív bűn. Sem 
kollektív bűn, sem kollektív büntetés nincsen. Csak tudatos egyéni bűn van, és ezek 
összegezése valójában nem lehetséges. Mindenkor egyéni marad a bűn, és mindenkor egyéni 
módon lehet minősíteni a szenvedéseket is. 


362Az igazi szabadság: Ha egy kútból jövő vizet állandóan tisztítani kell, mielőtt felhasználják, 
akkor ez nem jó. Magát a kutat kell olyanná tenni, hogy abból használható víz jöjjön ki. 


Az embert nem a körülmények teszik emberré. A foglyot nem a börtön teszi fogollyá! Rabbá 
nem a börtön falai által lesz valaki, hanem benső megkötözöttségei által. A test kívánsága, a 
szemek kívánsága és az élet kevélysége az a fertőzött kút, amelyet ki akarok tisztítani bennetek, 
akár a börtön falai, akár csupán a test börtöne tesz rabbá benneteket. 


Aki lelkében szabad, az szabad a legszűkebb cellában is, és aki lelkében megkötözött, az 
akkor is rab, ha az egész világ urának gondolja is magát. 


Hogyan kell szabaddá válnod? Ezt mondom el most pár mondatban. Egy mondatban így 
hangzik: Be kell fogadnod Engem életedbe! Ugyanez egy másik megfogalmazásban: EI kell 
fogadnod Engem megszabadítódnak! Ez annyit jelent, hogy abszolút elsőnek kell lennem 
szívedben. 


363A fizikai erőszakon kívül mindent nemcsak szabad, de kell is alkalmaznotok azok ellen, 
akik megnehezítik életeteket. 


364Sátáni zene: A ti korotokban borzalmas roncsolások mennek végbe jó szándékú hallgatók 
lelkében a különböző sátáni zenék hatására. Amint nem mindegy, hogy valaki mivel táplálja a 
testét, úgy nem mindegy, hogy a zene világnyelvén elmondott tartalmak közül mire nyitja 
ki, illetve mivel szemben zárja be magát valaki. 


365Az elvesztés félelme nélkül csak egy jó birtokolható a Földön: az Isten gondolkodásmódja, 
a szeretet. Ez a Mennyország állapota a jót akaró emberben. Békét ad, derűt, erőt, a halál fölötti 
győzelem tudatát. 


A legnagyobb katasztrófa, ami egy embert a Földön érhet az, ha a lelke kárba vész! (Máté 
16./26.) Nem a kívülről jövő katasztrófáktól kell tehát félnetek, hanem a belülről fakadó, helytelen 
gondolkodásból eredő hitetlenségtől. 


366Engem azért öltek meg, mert embertelen emberek között embernek lenni annyit jelent, mint 
áldozattá válni! 


367Jézus jelenléte bennünk, és az ember mint erkölcsi lény felelőssége: Én, Jézus, 
minden teremtett lényben benne élek létbentartó módon, ha akarja a teremtmény, ha nem. Az 
életet Én adtam, és örökre adtam, tehát azt vissza soha nem veszem! De nem lennék jó Isten, ha 
a létetek nem azon az erkölcsi tartalmon nyerné el értelmét, amely erkölcsi tartalmat a Magam 
számára is a legvonzóbbnak és a legteljesebbnek élek meg. Ez pedig nem más, mint az a 
szeretet, amely az adás boldogságában nyilvánul meg! Minél többet adsz, annál boldogabb 
leszel, és minél boldogabb leszel, annál többet fogsz adni, mert megéled azt a csodát, hogy aki 
az életéből Nekem ad valamit, azt Én megszázszorozva adom vissza neki! 


A boldogság mindig látás kérdése! Meglátjátok-e, hogy értetek élek bennetek vagy nem. Egy 
bogár, egy ló, egy muskátli, vagyis az emberalatti világ nem képes sem boldog, sem boldogtalan 
lenni. Nem, mert nem rendelkezik azzal a benső döntési szabadsággal, amelyben öntudatának 

birtokában képes lenne mindig az általa meglátott jót képviselni. Az állat döntési szabadsága az 
ösztönvilágába van zárva, ami a faj és létfenntartás megvalósításában teljesedik ki, és ezt átlépni 
nem tudja. De az ember alapvetően erkölcsi lény, boldogságra teremtett lény, tehát rendelkezik 
olyan öntudattal és éntudattal, amely segítségével képes önmagát úgy meghatározni a körülötte 
lévő világban, hogy azt céljai elérésében maximálisan felhasználja. 


A világmindenséget adtam a kezetekbe, és mellétettem az Életemet, hogy el ne vesszetek. A 
világmindenséget elfogadtátok, de az Eletemet az emberek nagy többsége elutasítja, 
kimagyarázza, margóra teszi. 


368Az igazi szeretet ismérvei: Ne légy hiszékeny! Az igazi szeretetet nem az engedékenység 
jellemzi. Ha kell, gyémántkemény tud az lenni, mert örök boldogságot kell hordoznia. Ez pedig 
nem lehet homokra épített vár! 


369Amint egy kificamodott kezet, lábat nem lehet szépen, finoman helyre tenni, mert abba 
beleőrülhet az, akivel ezt teszik, hanem csak egy radikális rántással, így az erkölcsileg 
kificamodott életet is csak radikális döntéssel lehet helyrehozni. 


370Nemcsak megértened, de át is kell élned, hogy Én, Jézus, hűséges Isten vagyok akkor is, 
ha ti hűtlenné váltok ígéreteitekhez, önmagatokhoz, másokhoz, Hozzám! 


371Hatalom a földön: Minden kor velejárója, hogy azok, akik komolyan veszik azt, hogy 
inkább kell engedelmeskedniük Istennek, mint embereknek, kiteszik magukat üldözéseknek. 


A Földön soha nem lesz olyan hatalom, amely el tudná viselni azokat, akik inkább 
engedelmeskednek Istennek, mint a hatalmon lévőknek! 


Amíg tehát a Földön emberek által kreált hatalom létezik, más nem is létezhet, mindaddig 
üldöztetésben, alulértékelésben és mellőzésben részesülnek azok, akik Engem tartanak 
egyértelműen útnak, igazságnak és életnek. A pápai hatalom is, amennyiben hatalom, emberi 
kreáció! 


Az nem igaz, hogy minden hatalom az Istentől van! Csak a szeretet, az adás hatalma van az 
Istentől! Minden más hatalom az emberek részéről hatalomvágyból eredő kitaláció! Tehát, ha 
Engem elfogadsz Uradnak, Irányítódnak, akkor számolnod kell azzal, hogy az üldöztetésnek 
valamilyen formájával feltétlenül találkozni fogsz! 


372A földi élet poklában Isten nélkül csak ördögi módon lehet élni. 


373Lelki fejlődés dinamizmusa a halál után: A halál után azok számára, akikről azt 
mondjátok, hogy a Mennyországba jutottak, a lélek fejlődésének ugyanaz a módja, mint a halál 
előtt. Csupán az a különbség a kettő között, hogy a halál előtt az élő hit erősíti, növeli 
szereteteteket, s szeretetetek növeli hiteteket. A halál után már nincs hit, mert helyette látás van. 
Azért fogjátok látni a végtelen boldogság Forrását, mert szerettétek Őt, és mert látjátok, még 
jobban fogjátok szeretni. Mert még jobban fogjátok szeretni, még jobban fogjátok látni, tapasztalni. 
Mert még jobban fogjátok látni, tapasztalni, még jobban fogjátok Öt szeretni. És ez így fog 
folytatódni a végtelenségig a végtelenségben. 


374Lemondás: A földi élet gyakorlatilag lemondásra épül. Ha éhes vagy, és választanod kell, 
hogy mivel tudnád éhségedet csillapítani, akkor ez csak úgy lehetséges, ha sok-sok ételről 
lemondasz, hogy egyet meg tudj enni jó étvággyal. Ha ruhát veszel magadra, akkor nagyon sok 
ruhát nem vehetsz magadra. Ha egy valakinek vagy a házastársa, akkor nagyon sok férfiről vagy 
nőről le kell mondanod. Sorolhatnám vég nélkül a lemondások tömegét. 


Így van ez akkor is, amikor a legnagyobb tétről, az örök boldogságról van szó! Aki az örök 
boldogságot biztosítani akarja a maga számára, annak le kell mondania minden olyan múlandó 
élvezetről, amely azt, ami bennetek örök, tehát az áldozatos szeretetvállalást, akadályozza. 


197 


375Bukott szellemlények vagyunk: Vannak kezdettől fogva jó szellemek, s ezeknek soha 
nem kellett megjavulniuk! De azok, akik másképpen akartak boldogok lenni, mint ahogy azt 
Teremtőjük számukra elgondolta, ezek bizony kemény küzdelem árán tudják csak visszacsinálni 
azt, amit elrontottak. Leugrani könnyű bármily magasról, de oda visszakapaszkodni nem olyan 
egyszerű. 


Amíg Én, Jézus, nem jelentem meg köztetek, még azt sem tudtátok, hogy hogyan csináljátok 
ezt. Amióta elmondtam és megmutattam, azóta van lehetőségetek arra, hogy Engem befogadva 
egyenesbe tudjátok hozni életetek kocsirúdját. 


376Lélekben minden jóvátehető: Lélekben minden visszacsinálható. Mindig van lehetősége 
annak, hogy fájlalja valaki előző ballépéseit, és mindig csak azt kell tovább jó irányban akarnia, 
amihez lehetősége van. Az természetes, hogy gyakorlatban semmi sem csinálható úgy vissza, 
mintha mi sem történt volna. 


Lélekben azért fordítható minden vissza, mert aki újjászületett, az új teremtmény! Lélekben új 
teremtmény! Ezt próbáltam magyarázni a tékozló fiúról szóló példabeszédemben e fiú bátyjának! 
Aki elment, az nem az, aki visszajött! Uj teremtmény! 


377Jóság és gonoszság viszonya: Az nem baj Istennek, hogy gyakorlatilag haragszol Reá. 
Az neked baj. Isten soha nem haragszik rád. Ez viszont Neki jó! Mindig annak jó, aki szeret! Aki 
ezt nem érti, az időnként bódulattal próbálja csökkenteni fájdalmát. Aki megérti, abban kezd 
fölsejleni valami csodálatos fény, s kezd rájönni, hogy ez a fény ő maga. Rájön, hogy ő a Fény 
gyermeke. Rájön, hogy jónak lenni jó, de nehéz, míg gonosznak lenni nem jó, bár könnyűnek 
látszik. Látszik, de valójában hosszú távon nehezebb, mint a szeretetben vállalt bármilyen 
áldozat. 


378Az istenélmény ajándék: Nem szabad élményekre vadásznotok! E téren az ősellenség is 
tud utánozni Engem. A tanításom az, amire hangsúlyt tettem Én is, és erre kell hangsúlyt 
tennetek nektek is. De emellett nyitottnak kell lennetek istenélményekre is. 


A döntő a gondolkodás-átalakítás. Az istenélmények arra valók, hogy a felvállalt gondolkodás- 
átalakítás ne elviselhetetlen teher legyen számotokra. 


Istenélményt tehát nem nektek kell ,kicsikarnotok" magatokból, hanem az az Én Lelkem 
ajándéka. Jutalom azért, hogy vállaltátok azt a gondolkodás-átalakítást, amelynek másik neve: 
megtérés. 


379Kitől függ boldogságunk? Mit gondolsz, Én, Jézus, és mindazok, akiket boldogoknak 
mondottam, valóban boldogok voltak? Mit gondolsz, Én, és azok, akiket boldogoknak mondtam, 
azért voltak boldogok, mert mások boldoggá tették őket, vagy azért, mert önmagukban 
felfedezték saját boldogságukat? Mit gondolsz, Isten olyan, hogy egyeseknek lehetővé teszi, 
másoknak pedig nem teszi lehetővé, hogy boldogok legyenek, annak ellenére, hogy mindenkit 
boldogságra teremtett? 


Az egészen bizonyos, hogy soha senkinél nem Istenen fordul meg senkinek a boldogsága. Az 
egészen bizonyos, hogy mindenki a saját maga döntései alapján lesz boldog vagy boldogtalan. 


38Oldőben fel kell készülnünk a halálra: Nekem, Jézusnak kifejezett fájdalmat jelent látnom, 
hogy kényszerítve érzitek magatokat arra, amire önszántatokból kellett volna felkészülnötök. Ez 
azért fáj nekem, mert bár minden tapasztalat ellene mond annak, hogy a Föld a végleges hazátok, 
mégis öröklakásnak élitek meg azt a lakást, ahol a múlandóság az egyedüli biztos valóság. 


Igazán nem kell valami rendkívüli hit ahhoz, hogy felismerjétek a földi élet múlandóságát. 
Ahhoz viszont hit kell - és nem olyan, amelyet Én adok, hanem olyan, amelyet Én kérek tőletek -, 
hogy elfogadjátok: egy csodálatos világ vár rátok! Olyan csodálatos, hogy annak 
érzékeltetéséhez még Én, Jézus, sem tudtam megfelelő szavakat találni földi életem során. 

E kis ima gyakori mondása, éneklése feltétlenül szívbékét ad: ,Édes Jézus, neked élek. Édes 
Jézus, neked halok. Életemben, halálomban, édes Jézus, tied vagyok! (SZVU 113. ének; LP) 


381 Szenvedéseinkben Jézus osztozik: Két dologra hívom fel figyelmedet. Az egyik az, hogy 
a Sátán tud hatni a fantáziátokra, és így nagyon fel tudja nagyítani azt a szenvedést, amely a 
valóságban közel sem akkora, amint ő ezt elétek vetíti. A másik pedig az, hogy amikor enyéim 
szenvednek, akkor tudniuk kell, hogy saját szenvedésem osztom meg velük, tehát ez így 
kitüntetés számotokra! 


Egy örökkévalóság fog rendelkezésetekre állni, hogy Én, Jézus, megosszam veletek 
boldogságomat. Csak a Földön van igazán lehetőségem arra, hogy szenvedésemet is meg 
tudjam osztani veletek! 


Akkor vagytok valóban az enyéim, ha a szenvedésemben való részvételért is hálát tudtok adni! 
Ez elsősorban az Irántam való szeretet és hit kérdése. 


382A szegénységről. A szegénység, mint már máskor is mondottam, elsősorban élettér, és 
nem anyagi mennyiség. Az anyagi értékek erkölcsi értékét az adja meg, hogy mire használjátok 
azokat. Önmagában a világ összes aranyának, gyémántjának erkölcsi értéke: nulla! 


383A gondolkodásátalakítás alapföltételei. Az él a gondolkodás- -átalakítás állapotában, aki 
reggel legalább ennyit mond: , Jézusom! Veled indulok, és Érted teszem azt, amit tennem 
kell." Napközben választ keres és talál e kérdésére: , Uram! Ez miért jó nekem?" (Akár józan 
esze, akár élő hite által mindig megtalálja e magának feltett kérdésére a választ. Ezt a bennetek 
élő Lelkem szavatolja!) Este pedig legalább ennyit mond: , Jézusom! Ma ennyi tellett tőlem!" Szó 
sem lehet arról, hogy Én, Jézus, ne lennék megelégedve azzal, aki a fenti három szempont 
megvalósítására törekszik! Én, Jézus, nem vagyok hajcsár! 


384 Hagyd a holtakra, hadd temessék halottaikat" (Máté 8./21-22.): Én, Jézus, e szót 
,halott", hol testi, hol lelki értelemben használtam. Általában mondható, hogy azok, akiknek nincs 
élő kapcsolatuk Velem, Jézussal, azok lelkileg halottak. Halottak annak befogadására, amit Én, 
Jézus, felkínálok nekik. 


Annak, aki földi értelemben meghalt, az itt maradt testével nyugodtan rendelkezhetnek azok is, 
akik lelkileg halottak! 


Aki lélekben Hozzám tartozik, aki tanítványomnak tudta magát, akit olyan világosan hívtam, 
hogy kövessen, mint a szóban forgó személyt, annak csak egyetlen dolog lehet fontos, ez pedig 
az, hogy kövessen Engem! 


385Az irígységről. Bizonyos fokú elégedetlenség jó. Az irígység viszont egyike a 
legártalmasabb eltévelyedéseknek. Az ősbűn része. Az elégedetlenség nemcsak jó, de 
szükséges is, ha valaki fejlődni akar. Az irígység azért nem jó soha, mert mindig helytelen látás 
eredménye. Aki irígy, az nem számol azzal, hogy minden irígylésre méltó adottság felelősséggel 
is jár. Tehát minden adottság egyben teher is! Aki irígy, az az orránál nem lát tovább, tehát 
lelkileg rövidlátó! 


386A színről-színre látásról. A színről színre látás nem anyagi természetű. Ti, akik térben és 
időben tudtok csak elképzelni valamit a Földön, abban a másik dimenzióban használt ,érzékelést" 
teljesen képtelenek vagytok felfogni! Nincs hozzá menetkész állapotban lévő ,készüléketek"! 
Ezért meg kell elégednetek hasonlatokkal. 


387A lelki szárazságról: A lelki szárazság lényegéhez tartozik az, hogy nehéz elviselni. Én, 
Jézus, az Atyával és a Szentlélekkel nemcsak ajándékaimban akarlak részesíteni téged. Egész 
Önmagunkat akarjuk átadni neked, és ehhez két dolog kell. Az egyik az, hogy át kell élned 
bizonyos fokig azt, hogy kiüresedtél. A másik az, hogy kiüresedésed, magadra hagyottságod 
ellenére is hű akarsz maradni Hozzám. 

388Néhány szó a prófétaságról. Én, Jézus, először három évig tanítottam apostolaimat, és 
csak ezután, a Szentlélek kiáradása után küldtem őket prófétai küldetéssel az emberek közé. 
Mivel a prófétaság lelke engedelmeskedik a prófétának, ezért csak alapos előképzés után 
vállaljátok azt a prófétai küldetést, amely együtt jár az Én, a te Jézusod prófétai sorsával is! 


389Jézus szíve: Minden olyan kép, szobor, tárgy, amely által élő kapcsolatot tudsz teremteni 
Velem, a te Jézusoddal, csodálatos erővel rendelkezik! Tehát nem önmagában, hanem a te hited, 
illetve azok híte által van rosszat elűző hatalma a szent tárgyaknak, akik ezek által növekedni 
tudnak a hitben, reményben és szeretetben. Az Én, a te Jézusodnak szívét ábrázoló képek arra 
hívják fel minden jó szándékú ember figyelmét, hogy az Én szívem mindenki számára 
kincsesbánya, otthon, erőforrás, békés kikötő a legnagyobb viharban is! 


A szív mindenkor a törekvésközpontnak, tehát a szándékvilágnak olyan szimbóluma, amely 
arra a szeretetre akarja irányítani figyelmeteket, amelyre Én, Jézus, tanítottalak benneteket (Jn 
13./34.)! A szíven látható kereszt pedig arra figyelmeztet, hogy a Földön nincs szeretet 
szenvedés, tehát áldozatvállalás nélkül. 


390Helyes magatartás a szellemvilággal szemben: Aki a szellemvilággal élő kapcsolatban 
akar maradni, az akkor teszi a maga számára legjobbat, ha erre nem törekszik. Inkább az legyen 
a célotok, hogy szeretetben, Engem, Jézust megismerésben növekedjetek. Az igazi 
misztikusokat soha nem jellemezte, hogy szerettek volna misztikusok lenni. Így nagy lehetőséget 
adtak a Szentléleknek arra, hogy a különböző kapott feladatok ne tegyék őket önteltekké, és 
megfelelő alázattal tudjanak mindenkor szabadok maradni az eltévelyedéstől. A tévedhetőség 
lehetőségét soha nem szabad figyelmen kívül hagyni! 


Az mindig előbbre visz, ha szolgáló szeretetből vállalsz áldozatokat. Ez nem elmélet. Itt tehát 
nem kell aggódnotok. De az, aki tanítani, másoknak tanácsokat akar adni, az legyen nagyon 
egészséges módon alázatos, okos és óvatos! 


391Valójában nem is kérni, hanem elfogadni kell Tőlem a bűnbocsánatot. A csak kérés soha 
nem elég. Az elfogadás mindenkor a hazataláltság örömét teremti a lélekben. 


392Ki a hiú? Akkor hiú valaki, ha állandóan azt szeretné, hogy jó színben tűnjön föl mások 
előtt. Az tehát a hiú, aki mindig jobbnak akar látszani, mint amilyen valójában. 


Ha valaki arra törekszik, hogy helyesen ismerje meg önmagát, akkor hamarosan rájön arra, 
hogy se jobb, se rosszabb nem lesz attól, amilyennek őt mások ismerik. Ha mások bántanak, és 
te ezért hálát tudsz adni, akkor eredményesen harcolsz a hiúság ellen. 


393A földi élet koordinátái. Vágyaitok és a feladataitok gyakran nem fedik egymást. Ehhez 
még hozzá kell tennem azt, hogy körülményeitekkel is számolnotok kell. Vágy, feladat, 
körülmény. E három valóság az, ami együttesen határozza meg a földi életetek tartalmát. A 
tartalmát, és nem az irányát. Igen, mert a földi élet nem a kíbontakozásnak, hanem a 
beírányulásnak a helye, s ezt bármilyen tartalommal, bármilyen foglalkozással csak Nálam lehet 
megtanulni! 


394Érdekes: A jóságos szellemi lények gyakran érzékeltetik jelenlétüket finom illatok által. 
Ennek mindig hitet erősítő hatása van azokban, akik nyitottak arra, hogy tanúságot tegyenek 
mások előtt élményükről, és így segítsenek másokat előbbre a hit útján. 


395Halld meg a lelkedben hozzád szóló Jézus szavát! A földi életben mindannyian 
problémaerdőben jártok. Amikor azt tapasztaljátok, hogy túl sok és sűrű bozót vesz körül 
benneteket, amikor azt tapasztaljátok, hogy a fák lombjai, a felhők sötétje borul rátok, s ezt nem 
tudja áttörni a Nap sugara, akkor jusson eszetekbe, hogy a Fényt ne kívülről várjátok! A fény Én, 
Jézus, vagyok. Én vagyok a világ világossága! Tehát a Fény bennetek van! Hidd el, hogy 
nemcsak benned élek, de érted élek benned! Boldogító módon élek benned! Neked viszont 
feladatod az, hogy olyan gondolatokat erőltess magadra, halljál ki, kényszeríts ki magadból, 


200 


amelyek építenek, buzdítanak és vígasztalnak téged. Az ilyen gondolatoknak mindig Én, Jézus, 
vagyok a forrása! De e forrásból neked kell merítened! Ezt Én, Jézus, helyetted meg nem 
tehetem. Nem, mert nem bábu vagy, hanem partnerem ahhoz, hogy boldogítani tudjalak. 


396Ahol a becsületes életre alig van esély: Van három olyan terület, amelyeken különösen 
nehéz, sőt szinte lehetetlen becsületesnek maradni. E három terület: az üzlet, a politika és a 
vallások területe. E területeken szükségszerű mások portékáját ócsárolni, és a sajátot túlértékelni. 
Az üzleti területen legfeljebb a legalacsonyabb szinten, a bolti eladók szintjén lehet valaki 
becsületes. Politikai szinten legfeljebb szürke párttagként fogadják el azt, aki becsületes, hogy a 
számszerű statisztika ne csorbuljon. Vallási területen szintén ugyanez a helyzet. 


397Kívül és belül (a külső sötétség): A földi életben valóban együtt van a jó és a rossz. 
Belül" feltétlenül a jó van abban, aki Engem, Jézust, befogadott, elfogadott Urának, 
Megszabadítójának. ,Kívül" szinte mindenkor inkább a rossz van jelen, mint a jó! A pokol 
mindenképpen ,külső" sötétség azok számára, akik az enyéim! Én, Jézus, nem a ,külső" 
körülmények poklát jöttem megsemmisíteni, hanem a ,benső" világ mennyországát jöttem 
megteremteni azokban, akik lehetővé teszik Számomra, hogy az újjászületés kegyelmében 
részesítsem őket. 


398Fölösleges törekedni a rendkívüliségre: Földi életetek külső megnyilvánulásaihoz 
szükségszerűen belső forrás szükséges. Figyeljétek csak magatokat vagy másokat! Szinte 
mindenki olyan forrást hordoz és táplál magában, mely úgy akar megnyilvánulni, hogy ő kifelé 
érdekes legyen. Ennek természetes következménye az, hogy annyi, de annyi ember akar 
rendkívüli képességekkel rendelkezni, rendkívüli lenni. 


Ha olyan vagy hasonló hitetek lenne, mint Máriának volt, akkor tudnátok, hogy mindannyian 
annyira rendkívüliek vagytok, hogy ennél rendkívülibbek már nem is lehettek. Egyetlenjei 
vagytok a Mindenhatónak! Ki kívánhat magának ennél rendkívülibbet?! Az a tény, hogy erről 
tudnak vagy nem tudnak mások is, a lényeget nem érinti. 


399Ki szent? Minden intézmény azt tartja szentnek a maga körén belül, akit példának tud 
állítani alattvalói elé. Tehát azt, akit saját intézményének urai, vezetői úgy ítélnek meg, hogy ő az 
intézményt erősíteni fogja a szentté avatása által. 


Ha nekem kedves gyermekem akarsz lenni, akkor Engem, Jézust, akarj követni, és ne azokat 
a szenteket, akik különböző speciális hitű felekezetek urainak megfeleltek. Hidd el, Engem, 
Jézust, könnyebb követni, mint bármelyik tökéletességre törekvő embert! 


400lsten szabadsága és az erkölcsi rend: Isten szabadsága az, hogy amit akar, az van. Amit 
nem akar, az nincs. Az erkölcsi rendben a szellemi teremtmények szabadsága az, hogy 
akarhatjátok azt, ami van, tehát azt, amit az Isten akar, s ilyenkor szeretetben és szeretetből, 
tehát Istenből élhettek. És akarhatjátok azt, amit az Isten nem akar, tehát a szeretet hiányát. 
Ilyenkor kívülre kerültök az Isten boldogító körén. De létezéseteket akkor sem tudjátok 
megszüntetni. 


Isten nem darabolható, mint a világ anyagi léte. Isten nem függetleníthető az anyagi világtól, 
mivel Ő tartja azt létben. Amint a te gondolatod sem függetleníthető tőled, a gondolkodótól! Nincs 
bitangul, gazdátlanul röpködő gondolat. De azért te sem vagy azonos a gondolatoddal. 


Az erkölcsi rend más, mint az anyagi világ! A szellemi lények függetleníthetik magukat az 
erkölcsi rendben a szeretettől, tehát Istentől, s ezt az erkölcsi létezők boldogtalanságnak élik meg. 
Isten kénytelen a szellemi lényeket akkor is létben tartani, ha nem szeretik Őt vissza, mert 
szeretni csak az tud, aki tud nem szeretni is. Ha Isten megsemmisítené az Őt ,nem szeretőket , 
akkor már nem lenne lehetőség ezek számára az, hogy valaha is szeressenek. Márpedig Isten 
nemcsak nem tart létben értelmetlenséget, de nem is hoz ilyet létre. 


401Úgy dolgozz, mintha örökké élnél a Földön, és úgy imádkozz, mintha már aznap meghalnál. 

402Csak Jézus ítélkezhet jogosan más emberek felett: Nem adtam példát arra 
vonatkozóan, hogy hogyan viselkedjetek a főpapokkal, az egyházi méltóságokkal kapcsolatban. 
Azért nem adtam, mert nem is adhattam. Nektek nincs birtokotokban olyan emberismeret, 
amellyel Én, Jézus, rendelkeztem. Nemcsak a lelkekbe láttam bele, hanem mindenkinek láttam 
előző életeit is, s ezért mondhattam olyan kemény szavakat a vallási méltóságoknak, amilyen 
kemény szavakat mondani nektek azért nincs jogotok, mert senkiről, tehát a főpapokról sem 
tudjátok, hogy mit hoztak magukkal, milyen hatások érték őket eddig, és azt sem tudjátok, hogy 
hogyan működtek eddig együtt Isten kegyelmével. Ha e három közül csak egyet is nem tudtok, 
ítéletet emberről nem mondhattok. A valóság az, hogy a három közül egyet sem tudhattok úgy, 
mint Én tudtam. 


403Irányultságok: A csábítás kívülről jön, a kísértés belülről jön, az ösztönzés kívülről és 
belülről egyaránt szokott jönni. 


404Feszültség az univerzális hít és a speciális hit között — Jézus nem alapított vallást. 
Nem az a hitelesen Lélekkeresztelt, aki egy élményre hivatkozva gondolja magát 
Lélekkereszteltnek, hanem az, aki egy istenélmény után az univerzális hitnek és az alapalázatnak 
szárnyain lendül tovább! 


Én, Jézus, nem vallást jöttem alapítani, hanem egy olyan magatartást tanítottam és éltem 
elétek, amelyet az univerzális hit megnyilvánulásának lehet nevezni. Ennek az a lényege, hogy 
hinned kell a következőben: hinned kell abban, hogy ember vagy, és jogod van arra, hogy téged 
mások is embernek tartsanak. Ugyanakkor kötelességed, hogy te minden embert - függetlenül 
nemétől, korától, nemzetiségétől, egészségi állapotától, erkölcsi magatartásától - embernek tarts, 
embernek szeress és tisztelj. A speciális hitek, s ezek a különböző vallások, szellemi irányzatok, 
nem tagadják ugyan az univerzális hitet, de csak különböző megszorításokkal engedélyezik. 
Abba nem egyeznek bele, hogy bármely valláshoz tartozó üdvözülhet, mégpedig teljesen 
egyformán, a vallásra vonatkozóan. 


Az üdvözülés nem bizonyos valláshoz, hanem újjászületéshez van kötve. Ezt mindenki 
megkapja, ha részben az univerzális hitet tartja a legfontosabbnak, részben pedig az alapalázat 
birtokában van. Az alapalázatnak az van birtokában, aki kiáll a meglátott jó mellett, s ugyanakkor 
nyitott mindenkor a jobb irányában. Az újjászületést nem lehet allelujákkal kiprovokálni, amint ezt 
egyes speciális hitek gondolják és hirdetik. Ugyanez áll a Lélekkeresztségre is. A szerepeket 
kiosztó Isten saját belátása szerint kereszteli meg övéit a Lelke által akkor és úgy, amikor és 
ahogy Ő ezt jónak látja. 


Én, Jézus, nem azért jöttem közétek, hogy a sok speciális vallás mellé még egy másikat 
állítsak. Nem! Elmondtam, és elétek éltem azt, hogy hogyan kell egy valódi embernek emberivé 
lenni. Én azért jöttem közétek, hogy azt az univerzális hitet szítsam fel bennetek, amely 
mindenkiben az emberi természetével teljesen szinkronban van, amelyet egyetlen speciális hit 
sem tud tagadni, de egyetlen speciális hit vezetői sem néznek jó szemmel. 


405Júdás: Isten Általam, Jézus által, olyan szerepet adott Júdásnak, hogy hűséges 
apostolom legyen. Az árulás az nem szerep, hanem egy szerep elrontása. A rossz mindenkor 
egy jónak az elrontása. 


Júdás is, mint általában a többi apostol, úgy gondolta, hogy Én, Jézus, azért jöttem a Földre, 
hogy világuralmat hozzak létre. Júdásnál két szempont is mérgezte ezt az alapjában helytelen 
felfogást. Az egyik az volt, hogy siettetni akarta e hatalom megvalósítását. Ugy gondolta, hogy ki 
tudja Belőlem kényszeríteni ennek megvalósítását, ha ellenségeim kezére ad. A másik pedig a 
pénzszerzési lehetőség. Úgy gondolta, hogy két legyet üt egy csapásra: Rá leszek kényszerítve 
egy evilági hatalom megvalósítására, s ugyanakkor ő még pénzhez is jut árulása által. 


Sem Júdás, sem más soha nem kap Istentől olyan szerepet, hogy valami jót elrontson, bár ez 
minden szerepnél, mint lehetőség, fennáll. 

406Nem árt, ha döntéseink előtt, még itt a Földön gyakran feltesszük magunknak a kérdést: 
Hogyan szembesülnék e döntésemmel halálom óráján? 


407Boldog halál. Egyedül és kizárólag csak nekem, a te Jézusodnak kell eleget tenned! Előre 
megjövendöltem, hogy még saját háza népe is ellene lesz enyéimnek (Mt 10./36.). Hidd el, 
akinek nincsenek ellenségei, annak nincsenek igazi barátai sem! Nem arra kell hát törekedned, 
hogy sokan sírjanak majd a halálodkor, hanem arra, hogy te tudj örülni majdani halálod órájának! 


408Jézus nem helyesli a búskomorságot. Búskomor arccal nem lehet lakodalmakba járni, 
lakodalmakkal példázgatni, vizet borrá változtatni, kenyeret szaporítani, stb. Ha nem sugárzott 
volna arcomról a derű és a kiegyensúlyozottság, akkor nem követtek volna annyian földi útjaimon! 
Búskomor arccal nem nevezhettem volna tanításomat jó hírnek, örömhírnek. 


Az igaz, hogy nem voltam kacarászó természet. De az, aki ismeri tanításomat, semmiképpen 
sem nevezhet Engem mosolytalan embernek akkor sem, ha mosolygós természetemről nem talál 
utalásokat az evangéliumokban. 


409A három entitás: angyal, démon, ember: Azokat a szellemi lényeket, akik igent mondtak 
az Isten által felkínált boldogság befogadására, angyaloknak nevezitek. Akik pedig nemet 
mondtak erre, azok a bukott angyalok. 


A bukott angyalok közül azok, akik megátalkodtak a nemet mondásukban, ördögöknek 
nevezitek. Ezek vezérét és természetesen csapatát is láttam lehullani az égből (Lk 10./18.). Azok 
számára, akik a nemet mondó döntésüket megbánták, lehetővé vált a földi élet megteremtése 
után az, hogy valós bűnbánatuk igazolása jeléül emberként vállalják azt, hogy a Földön 
visszaszeressenek Engem, Jézust, aki minden rászorulóban ott vagyok (Mt 25./42-46.)! 


Az eredeti bűn tehát, amelyet Ádám és Éva bűne szimbolizál, az önzés és a 
felelősségáthárítás, valójában a ti személyes bűnötök! Olyan Isten nincs, aki más bűnéért 
bárkit is, s főleg szent Fiát vonná felelősségre! Aki ezt nem fogadja el, az ugyancsak nem meri 
használni az Istentől kapott értelmét! Aki ezt nem fogadja el, az Istent még egy átlagembernél is 
gonoszabbnak gondolja! 


Tehát azok, akik a megtérés, tehát a gondolkodás-átalakítás szándékával születnek a 
Földre, vagyis vágykeresztséggel, lehetőséget kapnak arra, hogy a Szentlélek által 
újjászülessenek. A mennyek országába csak azok juthatnak, akik újjászülettek! 


410A föld az ütközések világa: A földi világ a Sátán világa! Isten szeretete úgy látta jónak, 
hogy legyen egy olyan hely, ahol önmagatok és egymást faragása tesz benneteket képessé arra, 
hogy hitből, reményből és áldozatot vállaló szeretetből kitisztuljon bennetek az az égi vágy, amely 
képes leoldani a földhöz ragadtság kötelékeit. 


, Gyertek hozzám mindnyájan, akik elfáradtatok, s akik terhet hordoztok - én megkönnyítlek 
titeket." (Mt. 11./28.)." El kell hinnetek, hogy Istennél nincs jobb Isten! Ő vagy növeli erőtöket, 
vagy csökkenti kereszteteket Általam, a ti Jézusotok által! 


411 Az Általam, számotokra elhozott és felkínált béke lényegéhez tartozik a rend. De az Én 
békém nem a rend nyugalma, az a hatalmasok vágya, hanem a különbözőségek dinamikus 
harmóniája! Tehát nem statikus, hanem dinamikus rend! 


4 12Tudnotok kell, hogy Hozzám nem különböző ranglétrákon keresztül vezet az út. Az nem az 


Én világom! A kicsikért viszont a végsőkig elmegyek! Tanuljatok Tőlem, mert szelíd vagyok és 
alázatos szívű. Ez a lelki tartalom az, ahol hatékonyan tud Szentlelkem működni bennetek! 

27. ELVONTABB TARTALMÚ TANÍTÁSOK 


tisten mindenhatóságáról: Isten nem mindenható abszolút értelemben. Abszolút értelemben 
a mindenhatóság: fából vaskarika. Isten még azt sem teheti meg, hogy megakadályozza, hogy ne 
kárhozzon el az, aki el akar kárhozni. Finomabban: Isten nem teheti meg, hogy ne létezzen az, 
aki Nélküle akar létezni. Mint ahogy azt sem teheti meg, hogy Nélküle boldog legyen az, aki 
boldogságra, tehát Istenre van teremtve! Aki tehát Isten nélkül akar létezni, az csak boldogtalanul 
létezhet! 


Ha tehát Isten nem abszolút mindenható, akkor nem lehet abszolút mindentudó sem, mivel 
Isten tulajdonságai azonosak Isten lényegével! Isten nem a teremtményei jövőjének ismeretében 
teremthette meg Önmagára a szellemi lényeket, hanem saját szeretetének, szeretete erejének 
tudatában tette ezt. Ez a szeretet előbb-utóbb mindenkit át fog ölelni, mert előbb-utóbb mindenki 
rá fog jönni szabadon, hogy boldogságát, tehát élete értelmét és célját másképpen nem érheti el! 
A szeretet hatalma éppen a kiszolgáltatottságában van! Szerény hasonlattal élve, egy gyermek 
hatalma és ereje éppen kiszolgáltatottságában van. Kiszolgáltatottsága miatt áll védelem alatt! A 
szeretet legyőzhetetlen! Éppen azáltal, hogy nem vállalja a harcot! Nem árt, megbocsát és ad! Az 
Isten ilyen! 


Mivel Isten nem lehet abszolút értelemben mindenható, éppen így mindentudó is csak 
annyiban lehet, amennyiben ez mindenki javát szolgálja. Tehát bután az Isten sem tudhat semmit. 
Nem tudhat például olyat, hogy te egyszerre vagy szabad is meg nem is ugyanabban a 
helyzetben és irányban. A predestináció azért képtelenség, mert Istent buta módon 
abszolútizálja. Az ember és az egész teremtés Istennek is érdekes! De nem azért, mert nem 
tudja, hogy mi jön ki belőle, hanem azért, amiért egy művésznek érdekes az alkotása. Maga a 
megvalósítás, a megvalósulás az izgalmas. 


2isten megtestesülése: Isten oldaláról nézve Nekem el kellett jönnöm. Miért? A szerető, 
teremtő Isten lényegével azonos, tehát Részéről szükséges az, hogy teremtsen. De az is 
szükséges, hogy Önmagához méltót teremtsen. Önmagához viszont csak Ő Maga méltó! Ezért 
logikailag Istenben az volt az ELSŐ, hogy teremtményesüljön. Ez történt meg Általam! Bennem 
úgy teremtményesült meg az Isten, mint sem Előttem, sem Utánam soha senki másban! 
Teremtményi szinten azt lehet mondani, hogy Isten pontosan olyan, mint Jézus! " Aki Engem 
látott, az látta az Atyát is" (János 149)! Velem betelt az idő (Márk 1515)! A teremtmény oldaláról 
is megtörtént az, ami Isten oldaláról egyáltalán megtörténhet. E teljességgel elkezdődött tehát a 
múlandó világnak, mint CÉLNAK, a vége. E pillanattól kezdve már csak ESZKÖZ JELLEGŰ, már 
csak annak van CÉL-értelme, ami túlmutat a múlandóság határain. Ezért értelmetlen minden 
rang- és uralmi kórság! E pillanattól kezdve minden eszköz arra, hogy Általam, Velem és Bennem 
átértékelődjön a múlandó világ olyan múlhatatlan valósággá, amelyben Isten lesz minden 
mindenben, de nem úgy, mint a tengerbe visszatérő tengercsepp, hanem úgy, mint a parázsba 
került szén, amely szintén parázzsá válik! 


3A Szent Hármasságról. Mivel a szeretet mindig az ajándékozás valamilyen formája, ezért 
léte csak akkor lehetséges, ha van ajándékozó, van ajándékozott és van ajándék. Ha 
bármelyik hiányzik e háromból, már nem létezhet szeretet-megnyilvánulás! És négy sem 
lehetséges, mert akkor a három közül valamelyiknek duplikálódnia kell. 


Isten hármassága nem egyszerű elnevezés csupán, hanem értelemmel alátámasztható 
misztérium! Az lIsten-kép egyik eltorzulási formája az EGY-ISTEN túlhangsúlyozása a 
HÁROMSÁGOS ISTEN rovására, tagadására. Akik ezt teszik, azok valójában Velem, Jézussal 
sem tudnak lényegében mit kezdeni, csupán felületi szinten, leszűkített kapcsolatban tudnak élni 
Velem. Emlékképpé zsugorodom életükben, s Lelkem ereje ezáltal nem képes megfelelő 
szabadságot biztosítani másoknak velük szemben, így úgy gondolják, hogy mindig szükségük 
van hatalmi támogatásra. Sajnos, ez nemcsak azokkal történik meg, akik tagadják Isten 

hármasságát, hanem azokkal is, akik hirdetik ugyan, de úgy elmisztifikálják, hogy gyakorlatilag 
nem tudnak mit kezdeni vele, tehát gyakorlatilag tagadják azt. 


Így épült a Sátán az Én titokzatos testemben hatalmi struktúrává! Így azok, akik nem fogadják 
el, vagy elfogadják, de csak elméleti síkon Isten háromságát, azok önmagukkal sem tudnak mit 
kezdeni olyan értelemben, hogy a szőlőtő-szőlővessző létazonosságot felfoghatnák. Valamikor 
ezt így fejeztem ki: ,Ha valaki szeret Engem, az Atya is szereti őt, hozzá megyünk és lakást 
veszünk nála". (János 14./23.) Sőt, szinte mind a hat megjelenési formámat bizonyos értelemben 
képzelgésnek tartják, s nem tudják elfogadni azokat megélhető realitásoknak. 


Isten bizonyos értelemben elég önmagának. Ezért SZENTHÁROMSÁG, egy másik értelemben 
pedig nem, mivel nemcsak befelé képes élni, hanem teremtményeiben, teremtményei felé is. 
Megjelenési formái Neki is nélkülözhetetlenül fontosak! 


4A Szent Hármasság mintájára az ember is közösségre teremtett szellemlény:. Az a 
közösség, amelyet ti Szentháromságnak neveztek, valójában a számotokra felfoghatatlan 
abszolút közösség, mert hármasságának tartalmában abszolút azonosság, míg szerepében 
különbség! Ez a szerepvonatkozás fogalmazódik meg számotokra az Atya-Fiú-Szentlélek 
elnevezésben. 


Az Isten, mint közösség, a teremtésben Önmaga képmására szükségszerűen közösségi 
szellemet teremt. Sőt, az Isten, mint közösség, törvényszerűen közösséget teremt, tehát a 
szellemi lények teremtésének folyamatossága az Isten létéből eredő valóság. 


Minden szellemi teremtmény szükségszerűen választás elé kerül a létezése folytán, amelyben 
megfogalmazhatja létezése célját. Amennyiben Velem nem vállalják, választják a 
szeretetközösséget, úgy egymással sem lehetnek életközösségben. Ekkor fogalmazódhatnak 
meg létterületükként az érdekközösségek, cimboraságok. 

Az embernek, mint fejlődő szellemi lény, létezésének értelmes tartalmat az a cél ad, amely Én 
magam vagyok! Bennem annyiféle életközösség létezik, ahány gyermekem Engem célként 
meglát. 


A teremtett szellemi lény akkor is közösségi lény, ha célként nem Engem választ, hanem 
önmagát. 


Közösség nélkül teremtett szellemi lény nem létezik! Még a lakatlan szigeten levő 
magányosnak tűnő embert is szellemi lények tömege veszi körül, akkor is, ha ő azt nem észleli. 


Az ember a szükségszerű döntése következtében kétféle közösségbe tagozódhat be. 

1. Istennel, és az Őt célnak tekintők életközösségébe. 

2. Isten nélkül az önmagukat célnak tekintők halálközösségébe. 

Mindkét esetben a szellemi lény közösségi lényként, közösségben menetel a célja felé. 

A halálközösségből az Életközösségbe vezető ÚT Én vagyok! A halál közösségéből az 
életközösségbe lépni a megtérés által lehet. Életközösségben a Földön az az ember van, aki 
Útként, Igazságként és Életként elfogadva Engem, célként is meglát. 

Azok az emberek, akik Engem célként is meglátnak, az életüket feladatokban gondolkodva élik 


meg. A közös cél hasonló gondolkodású emberekben közös feladatokat fogalmaz meg. A közös 
feladatok pedig közös megoldásokat és annak körülményeit fogalmazzák meg. 

Míg Én, Jézus, mint isteni személy, emberi természetet is hordoztam, addig ti emberek, mint 
emberi személyek, csak az En isteni személyem és természetem által részesülhettek Isten 
természetében. 


A Teremtő, Aki állapotszerűen és szükségszerűen a mindent-adás állapota szerint konstituálta 
Önmagát, három olyan tulajdonságokat összefogó központtal - személlyel - rendelkezik, amelyek 
mindegyike csak befelé HÁROMSÁG, kifelé EGY, amit természetének nevezünk. 


A három ISTENI SZEMÉLY közül az, akit FIÚNAK neveztek, Én, emberi természetet vett fel. 
Nekem tehát, mint ISTENI SZEMÉLYNEK, isteni és emberi természetem is van! Emberi 
természetem nem azonos az isteni természetemmel!! Ilyen értelemben Én, aki ISTENI SZEMÉLY 
vagyok, kiüresítettem Önmagam, vagyis csak emberi természetem szerint vagyok képes Isteni 
Személyem által emberi megnyilvánulásokra. Isteni megnyilvánulásokra csak az Atyával és a 
Szentlélekkel együtt vagyok képes. 


Sisten szabadsága és a szabad akarat. Istennél a szabad választás azt jelenti, hogy amit 
akar, az Van, amit nem akar, az nincs. Szellemi teremtményei akarhatják azt, amit Ő akar, tehát 
ami van, és akarhatják azt, amit nem akar, vagyis ami nincs, ami csak látszat. Amikor azt akarja 
valaki, amit Isten akar, akkor Isten Lelke élteti őt. Ez jelenti a létazonosságot! Isten Lelke a 
teremtményeiben is azonos saját akaratával! Amikor valaki tudatosan nem akarja azt, amit Isten 
akar, akkor ez a létazonosság csupán létbentartássá degradálódik. Ez csak a szellemi létezőknél 
lehetséges, mivel szabadságuk, választási szabadságuk révén képesek kiszorítani Istent erkölcsi 
életük területéről, tehát akarhatnak boldogtalanok lenni. Isten csak ezen a területen kiszolgáltatott 
a teremtményeinek. Más területen abszolút ÚR! Az valami mérhetetlen nagy megtiszteltetés a 
teremtmények felé, s ugyanakkor az önszeretet tartalma, hogy vigyázhatnak, sőt vigyázniuk is 
kell Istenre, ha boldogok akarnak lenni! 


6Van-e szenvedés a mennyországban? A mennyek országa és a földi élet vonatkozásban 
vannak egymással. E vonatkozás egyik pontján nincs "jelenleg", de a másik pontján van! E 
kérdésetek válaszában tehát arról van szó, hogy mindaddig, míg a Földön bárki boldogtalanná 
teheti önmagát, Isten, aki bizonyos értelemben maga a mennyország, szenved emiatt. A 
szeretéssel elvileg mindig együtt jár a szenvedés. Szenvedés nélküli szeretet bizonyos 
értelemben még a mennyek országában sincs, mert mindaddig, amíg gonoszság van az anyagi 
univerzumban, a Szeretetnek ez feltétlenül fáj! Gyakorlatilag viszont csak addig, amíg van 
szenvedést okozó. A szenvedést okozóknak a Földön kell megszűnniük, hogy a 
Mennyországban se legyen szenvedés. Ezt a vonatkozás természete követeli! 


7A Teremtő és a teremtett szellemlények viszonyrendszere: Mivel a szentek is, az 
angyalok is teremtett lények, és nem egylényegűek a Teremtővel, ezért a megtapasztalás 
felületi szintjén közelebb vannak egymáshoz, mint a Teremtő hozzájuk. Szó sincs arról, hogy 
jobban szerethetnék vagy jobban megérthetnék egymást, mint ahogy a Teremtő érti 
teremtményeit, de igenis szó van arról, hogy a fejlődést, az önmagukra és egymásra 
vonatkozást jobban megtapasztalják, mint teszi ezt Teremtőjük. Isten ettől nem kevesebb, mert a 
teremtmények relatív tökéletessége Istenhez viszonyítva tökéletlenség. Isten pl. nem tud járni. 
Tehát a járás megtapasztalása terén a járni tudók közelebb vannak egymáshoz, mint 
Teremtőjükhöz. De a járást megtapasztalható képesség, mely tökéletesség a maga nemében, 
ahhoz viszonyítva, hogy valaki mindenütt jelen van, tökéletlenség. 


A szentek és angyalok tehát Istenhez viszonyított tulajdonságaikban közelebb állnak 
egymáshoz, mint Istenhez. Tehát a tökéletlenségük viszonylatában. (A járás tökéletlenség ahhoz 
viszonyítva, hogy valaki mindenütt ott van!). A teremtmények boldogtalansága lehetséges. A 
Teremtő boldogtalansága azonban lehetetlen. Ilyen értelemben a teremtmények közelebb 
lehetnek egymáshoz, mint a Teremtőjük őhozzájuk. 


8A Vízöntő korszakról és az univerzumról: Az általatok érzékelhető és nem érzékelhető 
anyagi világotok szinte üres. Azok az általatok fölfoghatatlan méretek, melyek az égitestek 
egymástól való távolságát jelentik, arról tanúskodnak, hogy világmindenségetek szinte URES. De 
nem mondható el ugyanez a szellemvilágról. A világmindenség nagyon is be van népesítve 

azokkal a szellemi lényekkel, akikkel bár kapcsolatba kerülhettek, de érzékszerveitek nem erre 
vannak hangolva. 


Ez a szinte anyagban szegény, de szellemekben óriási módon gazdag világmindenség éppen 
a Vízöntő jegyében fordul rá különös módon e szellemvilágra, amely gondolatainak töredéke 
sűrűsödött egykor anyaggá. 


Annak a lelki-szellemi kibontakozásnak, amely előtt áll a világmindenség, a Vízöntővel 
folyammá duzzad, s bizony, a fölkínált lehetőségek veszélyt is hordoznak magukban. A veszély 
pedig a parttalanság. Ha egy folyam parttalanná válik, akkor bizony értékeket is képes magával 
sodorni. 


A Vízöntő éppen azt teszi jobban lehetővé számotokra, hogy a látszat mögé lássatok, s jobban 
át tudjátok élni azokat a mélységeket, melyek az Én békémet, örömömet hordozzák. 


A Vízöntő csillagkép nagyon felfokozza a világmindenséget benépesítő szellemvilág felétek 
irányuló hatékonyságát, s így tisztultabb szemekkel, sőt látó szemekkel láthatjátok meg, hogy 
milyen irányt kell vennetek. De az igazi vezérlő kalauz kell hogy Lelkem maradjon. 


A Vízöntőben nemcsak szemek fognak rendelkezésetekre állni a látásra, hanem nagyobb erő 
is, hogy valóban képesek legyetek a meglátott jó megtételére. De erre kényszerítve nem lesztek. 
Az előny a múlttal szemben e téren az, hogy kevésbé lesztek akadályozva a jó megtételére. Ilyen 
értelemben igaz, hogy a Vízöntőben nemcsak látásotok tisztul, hanem csökken az Engem 
elhomályosítani akaró külső és belső kényszer ereje is, s így könnyebben tudtok dönteni 
Mellettem. 


9Minden ember egyediségét biztosító kódrendszer: Minden ember egy kódrendszer 
alapján meghatározott szerepet hoz magával a Földre. E kódrendszer nem fogalmazható meg a 
szűk, emberi értelem számára felfogható mondatokban. Ez földi életben értelemmel át nem 
fogható, le nem korlátozható, rendszerbe nem foglalható, tehát tudományt belőle csinálni nem 
lehet. Van minden embernek egy szimbóluma, egy olyan jele, amely a kódrendszerbe táplált 
információláncot, mely a világmindenséggel összeköti, a testi, lelki egészség érdekében ellenőrzi, 
és esetenként a meghibásodásokat kijavítja. 


Ezt a kódrendszert így nem lehet innen, ebből a dimenzióból ma már jól kezelni, mert a 
szükséges szimbólum, mint egy prizma, kell hogy kiszűrje, fókuszába gyűjtse a világmindenség 
összes energiájának azt a részét, amelyre éppen szüksége van annak, akié a szímbólum. Mivel 
tehát olyan területek megtapasztalt energiáíról is szó van, amelyek csak a földi életben élők 
számára hozzáférhető tapasztalatok, ezért a földi emberek életét javítani szándékozó 
szellemtestvéreitek engedélyt kaptak arra, hogy partnereket keressenek maguknak közületek, 
akiket ilyen szimbólumok megformálására felhasználhatnak, felkérhetnek. 


10Az ember bukott szellemlény - A bukás és következményei: A szellemvilágban volt némi 
ismeretetek arról, hogy honnan zuhantatok le, de nem tudtátok, hogy hová. Miután lezuhantatok, 
akkor már csak úgy kerülhettek vissza - ez a szívetekbe oltott igazságosság követelménye -, ha 
ez a "nem tudjátok" visszafelé is igaz lesz. Ez pedig csak a Földről lehetséges. A Földről a "nem 
tudjátok" a hittel helyettesíthető. Így, aki nem hisz, elkárhozik! Mert ahogy nem tudtátok az égben, 
hogy mi vár valójában rátok, ha nem Isten szándéka szerint akartok boldogok lenni, ugyanígy 
nem tudjátok a Földön, hogy mi vár rátok, ha hisztek, és Szándékom szerint törekedtek az égbe! 
Bizony, a Teremtő és a teremtmények közötti igazságosság nem semmi! Odaát a bukás 
következménye volt a "tükör által homályban látás", itt a Földön a mennyei boldogság valósága 
csak "tükör által homályban látás" által lehetséges. Hit nélkül nincs üdvösség. Ott, ahol színről 
színre látás van, hitre nincs szükség, ott a megtapasztalás és a tudás helyettesíti a hitet. 


11Az izmusok és az emberi hozzáállás felelőssége: Nincs a világon olyan -izmus, amely ne 
lenne bukásnak kitéve! Ami állandó, az az emberi természetben lévő szeretés-gyűlölés, önzés- 
önzetlenség polaritása. Az erkölcsi rendben minden ezen áll vagy bukik! A legkülönbözőbb 

izmusok e polaritásoknak csupán ideológiát teremtenek. Ezek az ideológiák arra valók, hogy az 
egyén a tömeg széles rétegei előtt igazolni tudja magát e polaritás bármelyik oldala mellett! Soha 
ne hidd azt, hogy bárkit is jobbá vagy rosszabbá tehet bármilyen társadalmi, politikai rendszer! E 
rendszereknek részben leleplező, részben elfedő szerepük van csupán! A mások felé irányuló 
uralkodási vágy soha nem hordozza az Én áldásomat sem állami, sem egyházi intézményekben! 


Nekem nincs küldetésem a történelemhez! Nekem az egyes emberhez van küldetésem. A 
történelem nemcsak rajtatok csinálódik, hanem az a ti közreműködésetekkel bontakozik ki 
számotokra. E sugallt kijelentés: ,Az Istent szeretőknek minden javukra válik!, annyit jelenet, 
hogy azok számára, akik nemcsak befogadnak (szentgyónás, szentáldozás), hanem engednek is 
működni magukban, tudom úgy formálni a külső eseményeket, hogy az javukra váljék. De ez 
nem azt jelenti, hogy egyre jobbak lesznek enyéim számára a körülmények, hanem azt, hogy 
egyre hasznosabbak! Ti mindannyian, akik a Földön éltek, rá vagytok szorulva különböző 
műtétekre, s bizony ezeket átvészelni gyakran nem könnyű! Akár magatok tökéletlensége miatt, 
illetve magatok tökéletesedése érdekében kell szenvednetek, akár annak a törvényszerűségnek 
erejében, amiért Nekem is szenvednem kellett (nem lehet a tanítvány sorsa más, mint 
mesterének sorsa!), mindenképpen a helyzet az, hogy itt dől el, ki mennyire érti meg ugyancsak e 
sugallt kijelentést: "Mi ez az örökkévalósághoz képest!" Vagyis azt, hogy a ti hazátok a 
mennyben van! 


12Jézus harca a személyes gonosszal és a sátán módszerei megnyerésünkre: Az a harc, 
amit nekem vívnom kellett és kell még ma is a gonosszal, nem holmi birkózás! Részemről egy 
egyértelmű tanúságtevés amellett, hogy az Isten a szeretet körén belül mindenható, a szeretet 
körén kívül pedig nem létező! Részemről a "harc" ebből állt és áll ma is! 


A sátán részéről pedig abból áll e "harc", hogy a szeretet körén kívül is erőltetni akarja az Isten 
boldogító létét. Azért van erre lehetősége, mert Isten mindenben benne van létbentartó módon, 
de boldogítóan csak a szellemvilágban lehet Isten létéről beszélni. A sátán azért harcol a Földön, 
hogy vagy tagadják le az emberek Isten létét, vagy fogadják el, hogy a szeretettől függetlenül is 
boldogítani tud az Isten. A Földön mindkét próbálkozása rendszeres. A földön túli létben csak a 
másodikkal próbálkozhat. 


Mivel Bennem az Isten testesült meg, ezért arra nem vehetett rá, hogy önnön létemet 
tagadjam, de arra megpróbált rávenni, hogy a szeretet körén kívül is, különböző bűvészkedéssel 
(test kívánsága, szemek kívánsága, élet kevélysége) fogadjam el a boldogság elérésének 
legalább a lehetőségeit, mert ha nem, akkor érezteti velem a szeretetlenség szenvedést okozó 
hatalmát testemen, lelkemen pedig azt, hogy Isten létének megtapasztalása nem lehet 
állapotszerű a Földön, tehát ha Felettem nem is tud győzelmet aratni, van lehetősége arra, hogy 
győzelmet arasson azok felett, akiket Én nagyon szeretek. Tehát az Ő harca abból állt és áll ma 
is, hogy felkínálja Nekem ezt az alternatívát: Vagy behódolok, és akkor többé-kevésbé 
megmenthetem szeretteimet a különböző testi-lelki szenvedésektől a földi élet idejére (János 
15./19.), vagy nem hódolok be, és akkor Engem okolhatnak még azok is, akikben bíztam, mert 
Miattam nem juthatnak kettőről háromra a földi élet múlandó kincseinek, örömeinek 
megszerzésében. 


Bedobta tehát a Sátán azt az ördögi elvcsúsztatást, hogy ha már magam miatt hű is maradnék 
Atyámhoz, legalább az enyéim érdekeit tartsam szem előtt, s legalább őket ne küldjem 
bárányokként a farkasok közé! Ezt az ördögi csalit alig utasítja vissza közületek pár ember. 
Önmagatokat még feláldoznátok Értem, de gyermekeiteket, unokáitokat, arról szó sem lehet! 


Én továbbra is tanúságot teszek Atyám mellett. Ez az Én "harcom"! Teszem ezt azzal a világos 
beszéddel, hogy az Általam mérhetetlenül szeretett minden embernek a boldogsága, csakúgy, 
mint az Enyém, a múlandó élet elvesztésével jár együtt (Máté 10./ 39.). A Sátán harca pedig 
továbbra is az, hogy vagy istentagadóvá, vagy bálványimádóvá igyekszik tenni azokat az 
embereket, aki a Földön élnek! 


Az Én szenvedéseimet megérteni lehet, de átélni nem! Szenvedés nélküli szeretet nem létezik 
a Földön, mert a Föld nem Mennyország! Szeretet nélküli szenvedés létezik, mivel a pokol már a 

Földön is jelen van. A Föld a pokolnak egy olyan megjelenülése, amelyben csak a bódulatba 
menekülés, tehát valamiféle fájdalomcsillapító segítségével csökkenthető a szenvedés. Akik nem 
ezt választják, hanem a szeretetet, azoknak nem a keresztjük lesz kisebb, hanem az erejük lesz 
nagyobb! A Föld ilyen! Nem kell hát a nagyon szeretőknek a nagy szenvedésektől 
megijedniük, mert a nagy szeretet óriási erőket képes mozgósítani bennetek! 


Aki azt mondja, hogy a pokol is, a mennyország is itt van a földön, az nagy igazságot mond. 
Csak egy kicsit kell pontosítanod. A pokol is, a mennyország is itt a földön dől el, hogy 
véglegesül-e valakiben vagy sem! Mindaz, aki itt a földön magában a sötétséget, tehát a poklot 
hordozza, az a külső sötétségre vettetik. Mindaz, aki itt a földön a mennyországot hordozza, az 
az örök világosságra kerül! 


A Mennyország, vagyis a szeretet világa, és a pokol, vagyis a szeretetlenség világa között 
nincs közvetlen átjárhatóság. A kapu ide is és oda is a földi világ. Itt van az a hely, ahol 
befogadhatsz Engem, és itt van az a hely, ahol megtagadhatsz Engem. Mivel minden rossz egy 
elrontott jó, és a rossz minden esetben a jó hiányát fogalmazza meg, ezért értelemszerű, hogy a 
hiányban nem lehet állandósulni! Nem, mert a hiányt Én, Jézus, nem akarom! Tudok róla, 
elviselem, de nem akarom! Ezért a hiány csak számotokra létezik, de mivel nem hiányra lettetek 
teremtve, ezért előbb-utóbb mindnyájan törekedni fogtok Felém, a Teljesség felé. Erről beszéltem, 
mikor azt mondtam, hogy ,mindeneket Magamhoz vonzok1 


13Lélek és szellem: Lelke mindennek van, ami él! Az embernek szellemi lelke van. Ha valaki 
azt mondja, hogy szerinte a lélek az az életelv, amely éltetni tudja az anyagot, akkor tudjátok, 
hogy ebben az esetben nemcsak az emberi test éltetéséről van szó, hanem a növényi-, állati test 
éltetéséről is. Az emberek általában ezt értik lélek szó alatt. 


A szellem szó alatt általában a léleknek azt a képességét szoktátok érteni, amely a Földön 
kizárólag az emberi lélek sajátja. Tehát egy olyan képességet, amely bizonyos körülmények 
között erkölcsi lénnyé teszi az embert. Vagyis azáltal tudja megtalálni önmagát, hogy meg tudja 
különböztetni az erkölcsi jót a rossztól, tehát általa véget nem érő jó birtokába juthat az ember, 
vagyis boldoggá lehet. Élő emberi test elképzelhetetlen szellemi képességgel rendelkező lélek 
nélkül, de szellemi képességgel rendelkező lélek létezhet és létezik is az általános értelemben 
vett emberi test nélkül. 


t4lsteni természet-emberi természet Jézusban és bennünk: Istent csak Isten fogja át 
teljesen, mivel lényegbeli különbség van Isten és a teremtmények között. Amint az Isten soha 
nem lehet nem-lsten, Bennem sem lehetett, úgy a teremtmény soha nem lehet nem-teremtmény, 
tehát valóságos Isten! Ez nem von le semmit abból, hogy Én valóságos ember voltam, mert nem 
ugyanaz volt Bennem a valóságos ember, aki a valóságos Isten. A valóságos ember a galileai 
Jézus volt. A valóságos Isten pedig ebben a galileai polgárban az az örök isteni lényeg, aki képes 
a szeretet mindenhatóságában felvenni emberi természetet, amint a Nap képes sugaraival 
bevilágítani a sötétséget. De az már nem lehetséges, hogy a megvilágított részek képesek 
legyenek arra, hogy létrehozzák a Napot! A sötétség egyre világosabb lesz annak arányában, 
ahogy a Nap fényét befogadja, de soha nem juthat el oda, hogy önmagával le tudná cserélni a 
Napot! Az Én emberségem olyan örök emberség, amellyel kapcsolatban kezdetről lehet beszélni, 
de végről soha! Emberségem soha nem lesz egy és ugyanaz, mint az istenségem! A ti 
emberségetek nemcsak lehet azonos, hanem nem is lehet más, mint istenségetek, mivel 
amennyire sikerül megistenülni valakinek, annyira lesz tökéletes ember. Nálam nem így van. 
Nekem nem kell törekednem a megistenülésre, mert az vagyok. Nekem arra kellett törekednem, 
hogy tanúságot tegyek a tökéletes emberségemről! Ez az Én "harcom"! Erről nem mondok le, 
nem is mondhatok le soha! E téren ugyanúgy alá voltam vetve a fejlődés törvényeinek, mint bárki 
más! De az Én isteni lényem soha nem lehet tökéletlen! Tehát mindig hozza azt a tökéletes 
emberi formáját, amely számotokra örök példakép! Ha ti nem célozzátok meg azt, hogy 
megistenüljetek, akkor embertelenekké váltok. Ha Én nem célzom meg, hogy emberré legyek, 
akkor nem tudok nektek példát adni, s nem tudom megmutatni a gondolkodás-átalakításnak 
egyedül biztos irányát arra, hogy egyre emberibbé váljatok! Én, mint az Önmagát öröktől fogva 
Szentháromsággá formált Isten, emberként jöttem le a Földre, hogy isteni erőmmel segítselek 
benneteket annak megvalósítására, amit emberi természetemmel bemutattam nektek. Azért 

lettem valóságos ember, hogy lássátok, hogyan is néz ki egy igazi ember, és isteni erőm 
segítségével tudjatok irányt venni az elembertelenedés megszüntetésére, és legalább 
szándékban tudjátok elfogadni azt, hogy csak az igazán ember, aki Engem, mint Utat elfogad. 
Égen és Földön egyaránt Én, Jézus, aki egylényegű vagyok az Atyával, vagyok bizonyos 
szempontból valóságos Isten, egy másik szempontból pedig valóságos ember. 


15Isten viszonyulása elbukott szellemgyermekei iránt. Isten kimondhatatlan szeretete, 
önközlése a szellemi teremtmények létét nem tudta úgy létrehozni, amint Isten létezik. Csak Isten 
létezhet azáltal, hogy boldog! Tehát boldogsága azonos a létével! A szellemi teremtményeknek 
előbb létezniük kell ahhoz, hogy boldogokká tudjanak válni. 


Isten, az önmaga Lényének mondott igenje által, mint közösség boldog, és így létezik. A 
szellemi lények csak akkor lehetnek boldogok, ha igent mondanak Teremtőjük szándékának. 


Minden teremtett lény Isten reáfigyelése által létezik. Minden szellemi lény Isten reáfigyelése által 
állapotszerű lehetőséggel rendelkezik arra, hogy másra, tehát Istenre is, figyelő legyen. 


Az Isten által teremtett szellemi lények tehát szükségszerűen egy személyes döntés által 
lehetnek élő kapcsolatban azzal az Istennel, aki személyesen megszólította, szerette, teremtette 
őket. 


Isten megszólítása, tehát a szellemek megteremtése, a teremtettség szintjén 
megváltozhatatlan, mivel Isten mindenkor és mindenben tökéletes, és megszólítása azonos a 
boldogságával. A szellemi teremtmények részéről viszont - éppen, mert személyes döntés 
szükségeltetik - ez a döntés el is maradhat. Ebben az esetben az ember csupán önmagát tudja 
kimondani önmaga számára, de ez nem elég a boldogságához, mert nem önmagára, hanem 
Isten boldogságának befogadására teremtődött. Isten örömét nem tudja megélni, de hiányának 
fájdalmát magával cipeli! 


Isten megszólítása, szeretetének, önközlésének felajánlása szellemi teremtményei felé nem 
változott meg azáltal, hogy valamelyik szellemi lény nemet mondott Isten igen-jére. Az, aki nemet 
mondott, személy szerint csak önmagát zárta ki az Istennel boldogítóan megélhető kapcsolatból. 
Mivel a szellemi lény elrontotta a legnagyobb lehetőségét a boldogságra, ennél már csak kisebb 
lehetőséggel találkozhat - mint teremtmény - a Teremtőjével. 


Isten változatlan szeretete abban mutatkozott meg, hogy alacsonyabb szinten teszi lehetővé a 
Neki hátat fordító szellemi teremtményének, hogy Neki igent mondjon. Olyan ez, mint amikor 
valaki tudatosan elrontja látását. Ettől kezdve már csak a számára elfogadható Fény a megfelelő. 
Látni csak abban tud! Isten ezért vállalta azt, hogy elbukott gyermekei érdekében 
teremtményesül! Ezt nevezitek ,megváltásnak"! Ez tehát az ember számára lényegesen nagyobb 
kegyelem, mint a teremtés! 


Mivel a legnagyobb lehetőség, az Isten boldogságában történő részesedés, szellemi szinten 
megbukott, ezért Isten jóvoltából alacsonyabb szinten, tehát csak a Földön lehetséges a 
megtérés igazolása, mert itt a bukott szellemnek, megsérült természetük folytán nem Istent, 
hanem az emberben megjelent Istent kell elfogadniuk, akiben Isten lehajolt hozzá! Isten ezt 
mondja: ,Ha már mint Istent nem fogadtatok el, legalább mint szenvedő, ártatlan embert 
fogadjatok el! Az az ember, aki már az ilyen embert sem képes elfogadni, Isten előtt annyira 
embertelen, hogy Isten sem tud vele mit kezdeni! 


Emberképű lett az Isten, az emberképűségnek minden szenvedékenységével, hogy az ember, 
ha akarja, ha személyes igennel akarja, illetve akár már születése előtt szándékolta, 
megistenüljön. 

Az ember számára tehát a Földön nagyobb kegyelem a ,megváltás" (ami nem más, mint 
emberben önmagát embernek felajánlott Isten), mint a teremtés. Igen, mert a megváltás és a bűn 
egymással együtt létező valóság. Igen, mert a megváltás az embert olyan állapotba hozta, 

amelyet egyes cselekedet nem képes megszüntetni. Nem, mert ezt az állapotot csak kettő, Isten 
és ember egyszerre tudná megszüntetni. Isten ezt soha nem akarja! Nem akarhatja, ha egyszer 
ember lett! Ember csak akkor tudja ezt megszüntetni, illetve állandósítani, ha a megátalkodottság 
állapotába hozza magát! Tehát csak a megátalkodott ember lehet képes embertelen ember lenni 
addig, amíg megátalkodott! 


Az erkölcsi jó hiánya mindig szenvedéssel jár, de nem reménytelenül! Ami nem valósulhatott 
meg a teremtés szintjén a teremtett szellemi lény akkori döntése miatt, az most megvalósulhat 
Isten megtestesülése által a földi élet szintjén, mert Isten szeretetét soha senki és semmi meg 
nem szüntetheti, és azt sem, hogy a boldogságra teremtett ember, mint szellemi lény, emberként, 
gondolkodásának, szemléletének egy boldog Emberhez, Hozzám, Jézushoz irányítását 
döntések sorozata által megkezdheti! Ennek felvállalása a megtérés, és ennek szükségszerű 
következménye az újjászületés, amely feltétlen feltétele a mennyek országába jutásnak! 


Szeretetből jöttem hát közétek, bűnösökhöz, hogy Engem, mint embert, befogadjatok, hisz 
minden emberben benne vagyok rászoruló módon! 


Amint a Szentlélek találkozása Máriával Engem valósított meg, úgy a Szentlélekkel való 
találkozásotok képessé tesz benneteket is arra, hogy megvalósuljak általatok, veletek és 
bennetek a világban, illetve megvalósuljon általatok, veletek és bennetek a Szentlélek által az a 
közösség, Akit az Én Titokzatos Testemnek neveztek! 


16Mikor számít igazán szabadnak az ember? Az, aki úgy gondolja, hogy akkor szabad, ha 
rosszat is tehet, az nem ismeri a mennyek országának szabadságát! Nem ismeri Isten 
szabadságát, amelyet meg akar osztani szellemi teremtményeivel. E szabadságot csak az 
ismerheti, aki éli! Csak az tudja élni, aki elhiszi, hogy e szabadság létezik! Az erkölcsi rossz, a 
bűn, mindig lemondás erről a szabadságról. A választási lehetőség nem hordja magában a 
szabadság tartalmát, a Szentlélek hatékony erejét. A választási lehetőség nem más, mint 
lehetőség e szabadság hitben történő elfogadására, illetve az erről való lemondásra. Amint az 
előző imádban már mondottam, a megváltás lényege éppen az, hogy a szabadságról történő 
lemondás itt a Földön korrigálható, akárhányszori, míg a földi halál utáni életben erre nincs 
lehetőség! Az ott történt döntésetek alapján nincs mód arra, hogy egyik létállapotból átmehetne 
valaki a másik létállapotba (Lukács 16./26.). 


Ennek egyszerű magyarázata az, hogy a földi életen túli életben Isten nincs jelen rászoruló 
módon senkiben! Tehát nincs jelen olyan módon, hogy rászorulóként szeretni tudd Őt! A halál 
utáni életetekben tehát csak Istennek van módja arra, hogy kimutassa irántatok megélt szeretetét, 
míg arra, hogy ti kimutassátok Isten iránti szereteteteket, csak a Földön van lehetőségetek, ha 
már egyszer az önzést és a felelőtlenséget választottátok az odaadottságotok helyett! 


Számotokra nem az a legnagyobb tragédia, ha bűnt követtek el, hanem az, amikor 
kimagyarázzátok, megmagyarázzátok magatoknak azt, hogy az a szabadság, amely a Szentlélek 
hatékony működése bennetek, amelyet csak a hit növekedésével lehet egyre jobban 
megtapasztalni, nem szükséges. Nem, mert a ,gyarlóság" hangoztatásával elhitetitek magatokkal, 
hogy jogotok van arra, igazságos dolog az, hogy bocsánatot nyerjetek. Ez az igazi tragédia! 
Megfeledkeztek arról, hogy az Én evangéliumaimban csak kétféle bűnt ismerek. A bűnbánatra 
vágyó lélek botlását, és a Szentlélek elleni bűnt. A ,gyarlóságból" vétkezés hangoztatása 
lényegében nem különbözik a Szentlélek elleni bűntől! 


Mint tudod, az Én nevem: Isten, a Szabadító! Ha tudod, hogy állandóan irgalomra szorulsz, és 
ennek az irgalomnak elfogadója, megélője és hirdetője vagy, akkor annak a nyitottságnak kerülsz 
birtokába, amely nyitottság a lelki fejlődésnek mindenkor nélkülözhetetlen feltétele! 


17A Júdás-problematika: Tudtam, hogy Júdás el fog Engem árulni, de azt is tudtam, hogy az 
árulás és annak következményei nem fogják békességgel eltölteni őt. Sőt szenvedni fog. Ezért 
mondhattam, hogy "jaj annak az embernek, aki az Emberfiát elárulja". (Máté 26./24.) Azt is 

tudtam, hogy azok a tapasztalatok, melyeket Júdás Mellettem szerez, előbb-utóbb a 
gondolkodásmódjára is hatással lesznek. 


Bár Júdás elárult Engem, de ezt követően felismerte, hogy helytelenül járt el. Tettének 
következményeivel szembesülve magát árulónak, Engem pedig igaznak ismert fel (Máté 27./4.). 
Még a vérdíjat is visszaadta, a tettét pedig megbánta. De mivel bűntudatát még nem tudta 
feloldani azáltal, hogy Isten irgalmát elfogadja, ezért önmaga fölött a saját értékrendje szerint 
ítélkezett. 


Tudtam, hogy Júdásnak lesz alkalma arra, hogy a múltban végzett tetteit ne csak a saját 
elgondolása alapján, hanem az Isten fényében is megítélhesse, s újra leszületve bebizonyíthassa, 
hogy Isten akarata szerinti életáldozatot is képes vállalni azért, amit jobbnak ismert fel. 


teTámadás-védekezés: Az erő világában mindig annak van igaza, aki erősebb. Akik az erő 
világában élnek, azok csak akkor támadnak, ha remélik, hogy erősebbek, mint azok, akiket 
támadnak. Az szokott megtéveszteni benneteket, hogy úgy gondoljátok, az erő világában a 
támadás és a védekezés lényegesen különbözik, pedig a lényeget tekintve a kettő azonos. 
Ennek fel nem ismerése következtében nevezik a támadók magukat általában védekezőknek! 
Gondoljatok csak arra a széles körben ismert mondásra: A legjobb védekezés a támadás! 


Adtam nektek két fegyvert. Vagy inkább így mondom: A Lelkem által irányított értelem két 
nagyon fontos momentumra hívja fel figyelmeteket. Legyetek okosak, mint a kígyó, és 
óvakodjatok az emberektől. Ha az okosság és óvatosság menetkész állapotban van bennetek, 
akkor megértitek, hogy miért nem voltam szeretetlen, és miért merészeltem azt mondani, hogy 
úgy küldelek benneteket a világba, mint bárányokat a farkasok közé! 


Ilyen előzmények után most már kijelenthetem: Nincs önvédelem azok számára, akik valóban 
hiszik és vallják, hogy Isten országa bennük van. Nincs önvédelem az Enyéim számára, mert aki 
Bennem él, akiben Én élek, az nem kevesebbet vállalt a Földön, mint az állapotszerű 
vértanúságot! Aki pedig állapotszerűen vértanú, annak eszében sincs, hogy védje magát! 
Eszében sincs, hogy féljen a boldog színről színre látástól, amely a földi élet befejezésekor vár az 
Engem szeretőkre! 


Az okosság és az óvatosság viszont megköveteli azt, hogy ne siettessétek földi életetek végét, 
tehát halálotokat. De nem azért kell okosnak és óvatosnak lenni, hogy tovább éljetek, hanem 
azért, mert olyan feladat vállalásával jöttetek le a Földre, amely végrehajtásának idejét nem 
ismeritek, csak annyit tudhattok róla, hogy nem kell hozzá, sőt, akadálya ennek az, ha fizikai erőt 
alkalmaztok földi életetek meghosszabbítása érdekében. Igen, mert a földi életben elvégzendő 
feladat lényege mindenkinél a szeretni tanítás, és ezzel szöges ellentétben áll a fizikai 
erőalkalmazás! Sem az önvédelmen, sem mások védelmén, ha az fizikai erővel történik, nincs 
áldásom! 


19A teremtés és a bukott szellemlények, köztük az ember helyzete és lehetőséget: Isten 
nem látható. El sem képzelhető. Én, Jézus, elképzelhető vagyok, de megtapasztalható csak a 
Szentlélek által lehetek. Máriában is csak a Szentlélek által tudtam megtapasztalható lenni! 


A teremtés kihívás arra, hogy Azzal, akit sem látni, sem elképzelni nem lehet, számoljatok. 
Számoljatok, és nem is akárhogyan! Sokkal jobban, mint olyan személyekkel, tárgyakkal, 
eseményekkel, amelyeket látni, elképzelni is lehet. 


E kihívásnak alapja, gyökere az Isten részéről, hogy Ő soha nem szűnt meg szeretni, nem 
szűnt meg akarni azt, hogy boldogítson benneteket. De ti, amikor lehetőségetek volt, nem Őt, 
hanem magatokat választottátok boldogságotok forrásává. 


Isten tartozott Önmagának és nektek is azzal, hogy lehetővé tegye számotokra teremtésetek 


hajnalán, hogy egy olyan döntést hozzatok, amely a szellemi szinten csak egyszeri lehet, mint 
maga a teremtés. Önmagának és nektek is tartozott azzal, hogy valóban ne csak Tőle, hanem 

tőletek is függjön  boldogságotok, vagyis, hogy az Általa nektek felkínált Önmagát 
elfogadjátok. Ha egyszer Önmagára teremtett benneteket, mint szellemi lényeket, akkor vállalnia 
kellett a maga számára is azt a kihívást, aminek másik neve: teremtés. De ez a ti teremtésetek! 
Nektek kell megteremtenetek az Isten boldogságával történő kapcsolatotokat. 


Boldoggá kell teremtenetek magatokat! Teremteni csak jót lehet. A rossz az egy eltorzított jó, 
eltorzított teremtés. Lehetőséget kaptatok arra, hogy magatokat boldoggá vagy boldogtalanná 
teremtsétek! Ez a szellemi lények ,önrendelkezési joga", amelyet ha egyszer valaki megvalósított, 
akkor ennek következménye megmásíthatatlan! 


Ha úgy döntöttél, hogy nem Isten fényében, hanem a magad teremtettségében akarod látni 
boldogságod forrását, akkor ezt a szellemi régióban már képtelen vagy többé megmásítani. Látni 
csak abban a fényben tudsz, amelyet kreáltál magadnak! 


Az önzés mindig elvakít, megvakít. Csak szívével, szeretetével tud jól látni minden szellemi 
lény! 


Az, aki elfogadta, hogy boldogságának forrása Istenben van, az a szellemi lény örömmel adta 
magát oda e forrás Hordozójának, vagyis Teremtőjének. Az a szellemi lény pedig, aki 
boldogságának forrását nem Teremtőjében, hanem saját teremtményi voltában akarta megtalálni, 
az ilyen teremtett szellem önzésének fókuszába önmagát állította. Ez az igazi eredeti bűnötök! 
Ebből kitörni kétféle út kínálkozott, de csak az egyik járhat eredménnyel. 


Az egyik út, amely pozitív eredménnyel soha nem járhat, az, hogy másokra hárítjátok a 
felelősséget saját helytelen döntésetekért. Ez az út a megátalkodottság útja. Ez nevezhető 
Szentlélek elleni bűnnek is. E bűnt azért nem lehet megbánni, mert ez maga a megbánás 
elutasítása, az állandó kimagyarázás segítségével a be nem ismerés alapállása. A másik út, 
amely feltétlenül lehetővé teszi a visszatalálást az Isten által felkínált boldogság elfogadására, a 
következő: A realitásokat tudomásul véve, vállalva a helytelen döntés következményeinek 
kegyetlen súlyát, beismerve, hogy az önzés nem a boldogsághoz, hanem a bódultsághoz vezet. 
A vágyak szintjén bízik abban, hogy ami embernél lehetetlen, az Istennél lehetséges, vagyis, 
hogy Isten majd csinál valamit annak érdekében, hogy a csupán vágyban meglévő Istennel való 
találkozás egyszer beteljesüléssé válik. Akiben ez a vágy él, azt nevezzük vágykeresztségben 
lévőnek. 


Isten valóban nem adta föl a szellemi lényeit boldogító szándékát. A teremtett Lét anyaggá 
sűrítése által lehetővé tette boldogtalanná vált szellemi lényei számára is az újrakezdést. Aki 
megszületik e múlandó, földi világban, azzal ez történik, annak ez válik lehetővé. (Most nem 
beszélek azokról, akik nem ezzel a vággyal születtek. Tehát nem élnek vágykeresztségben. Nem 
beszélek azokról, akik a Szentlélek elleni bűnben, az önzésben történő megátalkodottságban 
élnek és születnek meg a Földön, akikről azt mondtam, hogy ők az ördög-atyától vannak.) 


Isten részéről nem lehetett elégséges az, hogy az Isten után vágyó bukott szellem csupán 
megszülessen, megtestesüljön. 


A vágykeresztségben lévők arra kaptak lehetőséget, hogy megszületve a Földön, vállalva a 
gondolkodás-átalakítást, hitben, reményben, szeretetben erősítsék Isten utáni vágyukat a Földön, 
váljék . meggyőződéssé bennük az, hogy e vágyuk teljesülni fog, vagyis jussanak 
üdvbizonyosságra. 


Mindig ugyanazzal a szándékkal születnek le a Földre Isten szellemi teremtményei. E szándék 
egy olyan gondolkodás-átalakítás vállalása a vágykeresztségben lévőknek, amely a véglegesült 
boldogság elérését, vagyis az újjászületést teszi lehetővé számukra a Földön. 

Azok, akik nem a gondolkodás-átalakítás szándékával születnek a Földre, tehát azok, akikről 


azt mondottam, hogy az ördögatyától valók, akikről azt mondottam, hogy nem értük imádkozom, 

azok a nagyobb gyűlöletkeltést, anyagi birtoklást, az értelem alávetését az ösztönöknek, az 
emberek feletti hatalom gyakorlását tűzték ki célul maguk elé már születésük előtt! 


A Földre születés senkinél sem történik ,vaktában"! Ezt igazolja a földi emberek szívében 
különböző fokban lévő honvágy a szülőföld után, és az is, hogy a nemek aránya, bizonyos 
határok között, kiegyenlített. 


Az általánosan közismert ,karma" szó tartalmának lényege tehát az, hogy minden ember 
születési helye és neme már a születése előtt eldőlt. Itt és most tehát a ,karma" szó alatt nem 
sorsot, hanem sorsvonalat értek, s ezen a sorsvonalon különböző megoldandó életproblémák 
találhatók, amelyek megoldásától függ, hogy történhet-e az illető számára újjászületés saját 
testében vagy sem. Mindaddig újra kell születnie, amíg át nem éli azt az újjászületést, amely az 
ember részéről a helyes gondolkodás-átalakítás vállalása, Isten részéről pedig a kegyelem. 


Minden embernek tudomásul kell vennie, hogy az újjászületés: KEGYELEM! Kegyelem akkor 
is, ha csalhatatlan bizonyossággal bekövetkezik akkor, ha az ember mindent megtett érte! 


Istennek meg kellett testesülnie, emberré kellett lennie, hogy isteni adottsága révén minden 
emberben hitelesen jelen lehessen rászoruló módon. Így azok, akik a rászorulókban lévő Istent 
szeretik, vagyis szolgálják a születésük előtt boldogságforrásként megtagadott Istent, most 
elfogadhatják boldogságuk forrásának a rászoruló embertársaik szolgálatában. 


Nekem, Jézusnak, tehát azért kellett eljönnöm közétek, hogy megtérésetek velejárójaként - a 
gondolkodás-átalakítást . vállalva, a  rászorulókban Engem szolgálva - megtaláljátok 
Bennem boldogságotok forrását. 


Mindaddig, amíg valaki nem arra a hitre mond igent, amit általános, univerzális hitnek neveztek, 
s amit Én elmondtam és bemutattam nektek, nem szülhetlek újjá benneteket. Senki nem jut az 
Atyához, csak Énáltalam! Én és egyedül Én, Jézus, vagyok a Kapu! 


Kétezer év óta már mindenkinek lehetővé tettem azt, hogy legyen olyan földi élete, amelyben 
vállalhat vagy ismét elutasíthat Engem. Ebből megérthetitek, hogy napjaitokban méreteiben miért 
gonoszabb a világ, mint volt kétezer évvel ezelőtt. Megérthetitek, hogy miért mondottam: Szűk a 
kapu és keskeny az út, amely az életre visz, és kevesen találják meg azt. Azért találják meg 
kevesen, mert kevesen keresik azt. Bár sokan leszületnek vágykeresztségben, de a földi 
életükben ellene mondanak ennek, s így újra és újra le kell születniük, egyre nehezebb 
körülmények közé. Erről nem Én, Jézus, hanem egyedül ti tehettek. Egyszer majdcsak eljön 
számotokra az az ,idő", amikor már nem kell újra születnetek, mert igent mondtatok annak a 
hitnek, amely életté akarja tenni bennetek azt a valóságot, hogy minden embernek joga van 
önmagát embernek tudni, és minden embernek kötelessége, hogy a másik embert emberként 
kezelje. 


20Nemzeti lét, nyelv, kultúra: Amit magadnak akarsz, hogy tegyék neked mások, azt tedd te 
is másokkal. Kultúra, nyelv, nemzet, ezek mind olyan kialakult történelmi képződményei a földi 
életnek, amelyek csak annyiban ápolhatók, amennyiben nem irányulnak senki és semmi ellen. 


Mivel az idő, tér világában ezek szükségszerűen kialakulnak, ezért a jövő sem lehet mentes 
ezektől. Ezek mind eszközök. Lehet jóra is, rosszra is használni ezeket. Az Isten országában, 
amikor már az örökkévalóság, az Isten minden mindenben a ti állapototok is, az előbb felsoroltak 
már nem jelentenek semmit. 


Ha valaki célba ért, akkor már fölöslegessé válnak a célba éréshez segítő eszközök. De a 
múlandóságban mindig lesz kultúra, nyelv, nemzet egyaránt. Semmiképpen sem szabad ezekért 
másokra kényszerítő erővel, erőszakkal harcolni, és erőszakkal védelmezni sem szabad ezeket. 
Nem, mert akkor már el is vesztették létük értelmét, vagyis azt, hogy a külső és belső szabadság 
eszközei legyenek! Igen, mert a szabadság tartalma éppen az, hogy külső és belső kényszer 
ellenére lehetséges, kell a jót választani! 

28. EPILÓGUS 


1Jézussal vagy Nélküle: Én, Jézus, el tudom érni azt, hogy minden embert, aki a Földön él, 
személyesen megszólítsak, akkor annak, aki e hívást követően Engem elutasít, semmilyen 
lehetősége sem marad arra, hogy a Mennyországba kerüljön. Ebből következik, hogy Nálam 
nélkül, boldogságotok érdekében semmit nem tehettek! 


Aki nem vállal Engem, azt nem tudom Én sem vállalni és angyalaim sem! Ahol pedig sem Én, 
sem angyalaim nem vagyunk jelen állapotszerűen, ott Mennyország sem lehet! 


Én, Jézus, leleplező körülmény vagyok minden ember számára! Az voltam földi életem során, 
és az vagyok mennybemenetelem óta ma is! 


Mostani korotok hatalmas leleplező erővel bír! Sohasem voltak még ennyire hasznosak 
számotokra a körülmények! Ha e korszak célba érkezéséig nem Engem, Jézust akar követni 
valaki, az csak azért lesz így, mert nem is akar Engem követni! 


Földi életem során beszéltem tanítványaimnak bizonyos nehézségekről, melyek a Föld lakóira 
jönnek újra-eljövetelem előtt. Meg fogjátok látni, hogy leleplező és megtérésre utat kínáló 
kegyelmek lesznek ezek mindannyiotok számára. A rátok jövő nehézségek szívetek szándékát 
nyilvánvalóvá fogják tenni ég és Föld előtt! 


ZÉlet az Isten Bárányával, vagy életnek nem mondható létezés Nélküle?! Ti döntötök! 
Akkor is ti döntöttetek, amikor mennyei fényhazátoknak hátat fordítva saját árnyékotokat 
követtétek. S ti döntötök most is, hogy árnyékotokat magatok mögött hagyva újra az egyedüli 
FÉNY felé fordultok-e?! 


Nemcsak az emberi szívek rejtett szándékai, hanem minden világi és egyházi intézmény is le 
fog lepleződni abban az órában. Vallások és hitek, melyekben Én nem vagyok megtalálható, 
fognak semmivé válni azoknak a körülményeknek a hatására, melyek a Földön lesznek 
eljövetelem előtt! S mindez azért, hogy az utolsó órában Engem, Jézust, még választhassatok. 


Aki a szívét nem adja át Nekem, az erőtlenül fog leroskadni. A Föld minden lakosára 
gondoltam, mikor ezt kérdeztem: Vajon, amikor eljövök, találok-e élő hitet az emberekben? 


Mert ti már tudjátok, hogy a Bennem való élő hit egyik fontos forrása az Engem megismerés. 
Tanuljatok hát Engem, Jézust! 


ZÁRÓ ÜZENET 


1Higgyetek Bennem! Jobban higgyetek! Mindenki, aki boldogan vállalja az állapotszerű 
vértanúságot, az biztos lehet benne, hogy Enyém! Tehát ne a hitetekben higgyetek, hanem 
Bennem. Aki hitében hisz, az önmagára épít. Aki bennem hisz, az nyugodt, mert kudarc nem 
érheti, mivel Bennem hitt. Imádkozni, böjtölni, nevemben erőt árasztani, ezek enyéim életének 
természetes velejárói. 


2A színről színre látás világa csak azoknak lesz boldogság, akik már a Földön is boldogok 
tudnak lenni Velem! 


Én, Jézus, várlak benneteket! Mindannyiotokat! Hiszen e világ azért lett alapítva, hogy 


mindannyian Hozzám térhessetek! Nagyon szeretlek mindannyiotokat, mert egyenként ismerlek 
benneteket! Várlak titeket! Közös lakomaasztalunk immár megterítve áll. 


ZD 


Megáldalak benneteket, hogy tisztaszívűek legyetek, hogy lássatok Engem szívetek szemével, 
hogy ki tudjatok tartani végig Mellettem! 


3Bízzatok, Én legyőztem a világot! Azt a világot is, mely bennetek van, és azt a világot is, 
mely körülvesz benneteket. A ti feladatotok, hogy a GYŐZTES oldalára álljatok. 


Bízom bennetek. Megáldalak benneteket. 

UTÓSZÓ 


Végezetül egy igen tanulságos és lényeges szövegrészlet, most történetesen nem Jézustól, 
hanem prófétájától, Dombi Ferenctől, aki Jézus Hangja tanításának szellemében így fogalmazott: 


,Hallatlan leleményességgel vívjuk harcunkat. Ilmahadjáratokat folytatunk, körmeneteket 
tartunk, búcsújárásokat végzünk, különböző kilencedeket és litániákat mormolunk pontos időben 
és pontosan meghatározott helyeken, különböző áldozatokat mutatunk be, böjtöket vállalunk és 
fogadalmakat teszünk. Mindezt azért, hogy hátha sikerül más belátásra bírnunk a mi jóságos 
Istenünket, hiszen Ő saját egyetlen Fiát sem kímélte, s odaadta értünk váltságul. (Bár azt nem 
tudjuk, kinek. Nekünk? Az ördögnek? Kitől kellett váltságdíjjal kiváltani bennünket? Fura Isten az, 
aki a mi bőrünkre az ördöggel üzletel a mi érdekünkben!) De hát ezért remélhetjük, hogy egyszer 
csak meghallgat bennünket, teljesíti vágyainkat, s kezd úgy gondolkodni és cselekedni, ahogyan 
mi mondjuk Neki és kérjük Tőle. 


Sajnos, a gyakorlat azt mutatja, hogy ez az általunk elképzelt jó Isten, a Jóistennek sem akar 
ránk hallgatni. Ehelyett küldi hozzánk küldötteit, prófétáit, és ezek pontosan azt mondják nekünk 
vissza, amit mi szoktunk mondani Istenünknek. Így beszélnek: ,Alakítsátok át gondolkodásotokat, 
jussatok más szemléletre. Ne arra várjatok, hogy Isten szót fogadjon nektek, hanem ti fogadjatok 
szót Neki. Kezdjetek másképpen gondolkodni akkor is, ha ez bűnbánattal jár, mert csak a 
másképpen gondolkodásnak lehet tartós következménye a másképpen-cselekvés. Annak a 
másképpen-cselekvésnek pedig, melyet Isten tőletek vár - mondják ezek a próféták -, a lényege 
az, hogy szeressétek ellenségeiteket legalább annyira, mint barátaitokat, tieiteket." 


Természetesen itt a süketek párbeszéde folyik. Mi rendre agitáljuk Istent, hogy másképpen 
csinálja a világ kormányzását. Ő a prófétái által rendre mondja a magáét, hogy mi gondolkodjunk 
és cselekedjünk másképpen. Mi rendre megöljük prófétáit, vagy csak beverjük szájukat, 
elnémítjuk, vagy csak egyszerűen nem hallgatunk rájuk. Attól függ, hogy mennyire veszi 
komolyan a próféta saját prófétaságát. Ha nagyon komolyan veszi, akkor nagyon kikap tőlünk, ha 
kicsit, akkor kicsit kap ki tőlünk. De hogy kikap, arra mérget vehet. 


Isten meg újra küld más prófétákat az elpusztítottak helyébe, s így folyik az emberiség 
történelme. 


Érdekességként említem meg, hogy míg a prófétagyilkosok nevei eltűnnek az idő árjában, 
addig a próféták nevei, tanításai fennmaradnak, s furcsa módon ennek következtében mindig van 
némi lehetőség arra, hogy legyenek bátor emberek, akik kezdik abbahagyni az Istent-agitálást, és 
kezdenek gondolkodás-átalakítással foglalkozni. Csodálatos módon csak az utóbbiak között lehet 
boldog embert találni." 


Dombi Ferenc Inárcs 

Jézus, a második Isteni Személy a Szent Hármasságban most látta elérkezettnek az időt arra, 
hogy ókori tanítását fundamentumként használva és föltépve a történelem véres szövetét, a 
végidők intenzívebb szakaszába lépő földi világunk felé isteni szeretetének újabb tanújelét adva 
utolsó megrázó üzenetet intézzen e könyv lapjain a pusztulás felé egyre gyorsabban sodródó 
emberiséghez. Csak rajtunk, embereken áll, hogy meghallva a gondviselő Isten aggódó kiáltását, 
és megragadva Isten felénk kinyújtott, segítő kezét magunkévá tesszük-e, életünk vezérfonalává 
avatjuk-e az Általa mondottakat. Még van kiút és van menekvés mindenki számára! A 
halogatások ideje azonban lejárt. Az érdemszerzés ideje múlóban! ... Nekünk, magyaroknak 
kiváltképpen nagy okunk van az örömre, hogy a mi ősi és rendkívüli kifejezőerővel rendelkező 
nyelvünkön fogalmazódott meg az evangéliumok Írásos rögzítése óta a kereszténység 
számára az utóbbi két évezred legnagyobb jelentőségű írásos műve, A Hang evangéliuma, 
hogy magyarul, Szűz Mária királyságában, Magyarországon érte el az emberi szférákat Jézus e 
fontos üzenet-gyűjteménye. Vegyük kimagasló megtiszteltetésnek, kivételes kitüntetésnek Jézus 
ránk eső választását, s legyen ez a felismerés jövőbe vetett bizakodásunk és erőnk 
kiapadhatatlan forrása! 


Lajdi Péter 

